
0. UVOD 


Početak trećeg tisućljeća nije, u pozitivnom smislu, donio ništa osobito novo ni 
društvu, ni Crkvi. Današnju situaciju u svijetu i Crkvi vrlo je dobro opisao papa 
Benedikt XVI. u jednoj svojoj katehezi o vjeri. On ističe da su „procesi sekularizacije i 
rašireni nihilistički mentalitet, u kojem je sve relativno, ostavili duboki trag na način 
razmišljanja i shvaćanja svih ljudi”. Iz tog razloga „život se često živi olako i površno, 
bez jasnih ideala i čvrstih nada, unutar promjenjivih i prolaznih društvenih i obiteljskih 
veza”. Posebnu opasnost predstavlja relativizam koji odvraća ljude od čvrstih uporišta, a 
„sumnjičavost, nestalnost i hirovitost uzrokuju lomove u međuljudskim odnosima, dok 
se život živi u sklopu eksperimenata kratkoga vijeka, bez preuzimanja odgovornosti”. 
Relativizam i individualizam, međutim, nisu zahvatili samo srca mnogih naših 
suvremenika, nego su njima zahvaćeni i sami vjernici. Ni oni nisu „ostali potpuno imuni 
na te opasnosti” koje, prema nekim novijim istraživanjima u Crkvi, uzrokuju da se vjera 
živi na pasivan i privatan način; odbacuje se vjerski odgoj a došlo je i do raskida između 
vjere i života. Nadalje, ističe Papa, „kršćanin često ne poznaje čak ni osnove svoje 
katoličke vjere, Vjerovanja, tako da ostavlja prostor određenom sinkretizmu i 
religijskom relativizmu, bez jasnog poznavanja istina u koje treba vjerovati i spasenjske 
jedincatosti kršćanstva”. To onda u konačnici vodi k opasnosti da se „gradi, tako reći, 
jedna 'uradi sam' vjera”. 1 

Kriza koja se osjeća na svim područjima ljudskog života, nije zaobišla ni brak 
ni obitelj, te najstarije institucije čovječanstva. Čini se, dapače, ta je ta kriza sve 
izražajnija. Statistički podaci govore o stalnom porastu broja rastavljenih brakova. 
Potrošački mentalitet kao i uopće način života pogoduju nestabilnosti braka i bračnoj 
nevjeri, a različiti oblici reguliranja začeća, od kontracepcije do sterilizacije i posebno 
pobačaja, velikim dijelom pridonose „rastakanju institucije braka” a onda i obitelji. 
Zbog „profitabilnog” pogleda na svijet, muž i žena sve manje vremena provode zajedno, 
jer moraju „zarađivati” za život. Međutim, trka za materijalnim blagostanjem, koje im 
neprestano izmiče, u supružnicima i među supružnicima povećava napetost i neurozu 

1 BENEDIKT XVI., Preobražavajuća snaga vjere. Papina kateheza na općoj audijenciji u srijedu 
17. listopada 2012., u: Informativna katolička agencija, Zagreb, 24. listopada 2012., br. 42/2012., str. 27 
-28. 

koja često završi nasiljem u braku i obitelji i s teškim posljedicama i za njihovo vlastito 
zdravlje. Iz istog razloga broj djece u obitelji se smanjio na neslavni prosjek od jednog 
do, najviše, dvoje. Brojne obitelji su davna prošlost. Budući da je „profit” najveća 
vrednota, roditelji često zapostavljaju djecu. Radi umora i frustriranosti i zbog 
„neuspjeha” u poslu i javnom životu, često pribjegavaju nasilnim oblicima ponašanja 
prema bračnom drugu pa i prema vlastitoj djeci. Tako, u mnogim slučajevima, roditelji 
i nesvjesno gumu djecu u drogu, alkohol ili nemoral. 

Mladi, promatrajući „neuspjele brakove” svojih roditelja i rastući u razorenim i 
nesretnim obiteljima, sve rjeđe se odlučuju za brak ili ga odgađaju u nedogled a često 
mijenjaju i partnere. Mnogi se odlučuju za „nekonvencionalan brak”, a velik dio njih 
„žive zajedno”, bez obveza i odgovornosti - „dok ide” (brak na probu) - ne planirajući 
vjenčanje u dogledno vrijeme, zbog ovog ili onog razloga. Sve to na kraju kulminira 
kod mnogih mladih, potpunim nepovjerenjem prema „klasičnom” braku i obitelji. U 
nekim europskim društvima već su ozakonjeni istospolni brakovi, a u drugima se vode 
teške rasprave u kojima se traži promjena zakonodavstva na tom području. 

Takva, za nas kršćane, katolike, „crna slika institucije braka i obitelji”, koja je 
sve prisutnija i u onim sredinama i društvima koja su pod utjecajem kršćanstva, bila mi 
je poticaj da za svoj poslijediplomski studij izaberem moralno bogoslovlje i, unutar 
toga, „specijaliziram” bračni i obiteljski moral. Kao svećenik, dakako, da uzrok takvoj 
slici braka i obitelji u suvremenom svijetu vidim u udaljavanju od Božjega nauma o 
muškarcu i ženi. Bog je naime čovjeka - muškarca i ženu - stvorio s određenom 
svrhom: „Plodite se, i množite, i napunite zemlju, i sebi je podložite!” (Post 1,28); 
„Stoga će čovjek ostaviti oca i majku da prione uza svoju ženu i bit će njih dvoje jedno 
tijelo” (Post 2,24). U usklađivanju bračnog i obiteljskog života s Božjim naumom, koji 
nam je objavio u svojoj riječi i u tradiciji Crkve, vidim i put ozdravljenja tih najstarijih i 
temeljnih institucija društva i Crkve. 

Na poticaj svojih profesora već sam na teologiji u seminarskim radovima kao i u 
diplomskom radu nastojao povezati svoj studij sa značajnim ljudima i djelima svoga 
zavičaja. U diplomskom radu na teološkom studiju obradio sam marijanske propovijedi 
velikog bačkog biskupa Lajče Budanovića. 2 Za svoj magistarski rad izabrao sam, pak, 
lik velikana Hrvata Bunjevaca i Šokaca, narodnog preporoditelja i naslovnog biskupa 


2 Usp. Andrija ANIŠIĆ, Marija kao uzor savršenog života u propovijedima biskupa Lajče 
Budanovića , diplomski rad, Filozofsko-teološki institut Družbe Isusove, Zagreb, 1984. 

Ivana Antunovića (rođen 1815. u Kunbaji, a umro 1888. u Kalači). Njegova velika djela 
ostavila su duboke korijene i svijetle tragove u našoj narodnoj prošlosti. No, nažalost, i 
125 godina od njegove smrti, ona nisu dovoljno istražena niti dovoljno vrednovana. To 
osobito vrijedi za njegova teološka djela. Stoga sam za magistarski rad izabrao dva 
njegova najopsežnija i najvažnija teološka djela - „Bog s čoviekom na zemlji” i „Čovik 
s Bogom u svoji molba i prošnja”. 3 Istražio sam i prikazao što u njima Ivan Antunović 
govori o bračnom i obiteljskom moralu. 

U tom pravcu nastavio sam istraživanje njegove misli i u svom doktorskom 
studiju. Proučavajući njegove brojne novinske članke i sva druga relevantna djela, uočio 
sam da se on u svom pastoralnom djelovanju osobito zauzima za vjersko-moralne 
obnovu braka i obitelji. To svoje djelovanje, međutim, usko povezuje i s 
preporoditeljskim i prosvjetnim radom. Osim toga on svoje djelovanje usmjerava i na 
cjelokupni život i rad čovjeka-kršćanina. 

Biskup Ivan Antunović, narodni preporoditelj Hrvata - Bunjevaca i Šokaca, 
dobro je znao da je buđenje nacionalne svijesti i prosvjetu naroda moguće ostvariti 
jedino ako ona krene od obitelji. On je to doista tako i činio. Najprije je progovarao 
muževima i ženama, očevima i majkama, djedovima i bakama, pa mladićima, 
djevojkama i djeci, a onda se obraćao svima onima koji su bili odgovorni za područje 
narodnog preporoda i narodne prosvjete: svećenicima, učiteljima, kulturnim 
djelatnicima, političarima i gospodarstvenicima. 

Naslov doktorskoga rada glasi Vjersko - moralna obnova braka i obitelji - 
model opstanka i napretka naroda u djelima Ivana Antunovića. Glavni cilj doktorskoga 
rada jest cjelovito istražiti bračni i obiteljski moral u djelima Ivana Antunovića i 
analizom pokazati da je Ivan Antunović gradio poseban model za vjersko-moralnu 
obnovu obitelji. 

Očekivani znanstveni doprinos je na temelju dobivenih rezultata pokazati da je 
Ivan Antunović svojim aktivnim djelovanjem kao svećenik i prosvjetitelj snažno utjecao 
ne samo na vjerski nego i na društveno-gospodarski život svojega naroda, Hrvata 
Bunjevaca i Šokaca. 

Uz Uvod i Zaključak doktorski rad ima četiri poglavlja. 


3 Usp. Andrija ANIŠIĆ, Bračni i obitelji moral u nekim djelima Ivana Antunovića - Bog s 
čoviekom na zemlji i Čovik s Bogom u svoji molba i prošnja, magistarski rad, KBF, Zagreb, 2007. 

Radi boljeg razumijevanja značaja lika biskupa Ivana Antunovića i njegova 
djelovanja za njegov „mili Rod”, u prvom poglavlju pod naslovom Život i rad biskupa 
Ivana Antunovića prikazujem, u kratkim crtama, njegov život i rad. Iz tog prikaza 
vidljivo je da su obitelj iz koje potječe, a potom njegov studij te napose pastoralni rad, 
temelj njegovoga spisateljskoga rada u kojem je uz ostalo, razradio nauk Crkve o braku 
i obitelji, dajući svemu svoj doprinos konkretnim, originalnim moralnim poukama. 

Drugo poglavlje nosi naslov Povijesni okvir djelovanja Ivana Antunovića. 
Značaj njegovog rada i njegov dragocjeni doprinos osvjetljavaju i povijesne, pastoralne 
i društveno-političke prilike u kojima je živio i radio. Stoga sam i njih kratko prikazao u 
prvom dijelu drugog poglavlja stavljajući ih u podnaslov Povijesni kontekst. U nastavku 
drugog poglavlja prikazujem što Ivan Antunović sam govori o sebi i svom vremenu. 
Njegova osobna svjedočanstva o sebi i svom vremenu, odnosno o situaciji u kojem se 
nalazio njegov „mili Rod” baca posebno svjetlo na cjelokupni njegov rad i daje mu još 
veću vrijednost. Tako saznajemo značajne i zanimljive činjenice o njegovoj naravi i 
karakteru. Antunović potom ocjenjuje stanje u kojem su se nalazili bački Hrvati - 
Bunjevci i Šokci na početku njegovog javnog djelovanja. Doista, sav njegov rad, a 
napose moralne pouke dobivaju posve drugačije značenje kada se prikažu u svjetlu 
njegova vremena i situacije u kojoj se nalazio njegov hrvatski narod, u ono vrijeme 
neprobuđene nacionalne svijesti, u okruženju naglašene mađarizacije i germanizacije. 
Osim toga bilo je to vrijeme neprosvijećenosti njegovog naroda na mnogim područjima 
života s visokim postotkom nepismenosti. Njegov narod je bio većinom siromašan i 
zbog zaostalosti na gospodarskom planu. Poznavajući konkretnu situaciju, s jedne 
strane, i pobožnost, radinost i dobrotu svoga naroda, s druge strane, Ivan Antunović je 
višestruko želio pomoći svome narodu ne žaleći truda, vremena pa ni materijalnih 
dobara kojima je raspolagao. 

U trećem i središnjem poglavlju pod nazivom Ivan Antunović o braku i obitelji , 
donose se i analiziraju njegove moralne pouke o braku i obitelji koje se temelje na 
Svetom pismu i nauku Učiteljstva Crkve, a protkane su i brojnim primjerima iz 
svakodnevnog života. Ivan Antunović je u svojim pisanim djelima uvijek pred sobom 
imao konkretne osobe i konkretne životne situacije pripadnika svoga naroda koji je 
ljubio cijelim svojim bićem i kojemu je želio pomoći svim srcem. 

U prvom dijelu ovoga poglavlja opisane su negativne pojave u braku obitelji. 
Ivan Antunović je kao svećenik i dobri pastir svoga stada otvorenim očima i srcem 

gledao na svoj narod i na sve što se u njemu događa. Tako je zapazio i opisao sve 
negativnosti koje je zapazio u brakovima i obiteljima njegovog naroda. On najprije 
ukazuje na, već i tada, loš običaj izbjegavanja ženidbe, jer je poznavao mnoge starije 
momke i djevojke koji nisu u braku. Zatim ukazuje kako je pokvarenost plemstva 
negativno utjecala na brakove i obitelji njegovoga vremena. U nastavku ukazuje na 
krive motive u izboru bračnog druga, misleći pri tom prije svega na ljepotu i bogatstvo. 
„Izbjegavanje djece” daljnja je negativna pojava koju je vrlo žigosao kao i pijanstvo, 
psovku i gatanje. U njegovo vrijeme počele su se, pod utjecajem prosvjetiteljstva, 
uvoditi „građanske ženidbe”. Za njih je Antunović bio „ekspert”, budući daje kaločko- 
bački nadbiskup odredio da u mađarskom saboru u ime Crkve govori o opasnosti i 
pogubnosti njihovog uvođenja te o prednosti „crkvene ženidbe”. Značajna je i njegova 
misao o krivim postupcima u odgoju osobito o neopravdanom i pretjeranom 
kažnjavanju djece. 

U drugom dijelu ovoga poglavlja prikazana je Antunovićeva misao o Božjem 
naumu i crkvenom nauku o braku i obitelji, i to pod četiri vida. Najprije je govor o 
braku i obitelji općenito (priprava za brak, molitva za izbor bračnog druga, te važna 
upozorenja pri izboru kao i neposredna priprava). Slijedi Život u braku s detaljnim 
obrazloženjem važnosti sakramenta ženidbe za život u braku i obitelji (primjerice 
svadbena slavlja, odnos između muža i žene...). Zatim se donosi i analizira Život u 
obitelji. U ovom dijelu nalaze se mnoge Antunovićeve misli, budući daje tu doista išao 
do najsitnijih detalja. Kao da je želio „nacrtati” kakva treba biti kršćanska obitelj, 
budući da ona mora biti i temelj zdravog društva i zalog bolje i ljepše budućnosti 
njegovog naroda (rađanje i odgoj djece, pomoć pri izboru životnog staleža, duhovna 
zvanja, obiteljsko zajedništvo i obiteljske zadruge, upravljanje materijalnim dobrima). 

Četvrti vid Antunovićeve misli o braku i obitelji stavlja molitvu u središte 
obiteljskoga života: Molitva kao temelj obiteljskog života. Svi odnosi članova obitelji i 
sve što se u obitelji događa mora biti prožeto molitvom i mora izvirati iz duhovnog 
života. Svi mole za sve: muž za suprugu, supruga za muža, roditelji za djecu, djeca za 
roditelje. Molitva je osobito važna za članove obitelji koje sam, prema Antunoviću, 
nazvao članovima s „posebnim statusom”. Dragocjene su Antunovićeve upute za 
duhovni život u obitelji, a u svakom katoličkoj obitelji potrebno je utjecati se u zagovor 
svecima, posebno Mariji i „obiteljskim svecima” (sv. Josip, sv. Joakim i Ana, sv. 

Agneza, sv. Lucija...). Završni dio prikaza duhovno-molitvenog života posvećen je 
bolesti i smrti u obitelji, koje su bile češće u životu obiteljskih zadruga. 

Kada je riječ o „obiteljskom molitveniku” Ivana Antunovića, treba spomenuti 
njegovu specifičnost. Nakon pomnog proučavanja molitava, a većinu je vjerojatno on 
sam sastavio, proizlaze zanimljivi doprinosi bračnog i obiteljskog morala onoga 
vremena. On u svom molitveniku kroz molitveno-duhovni vid nudi i teološko-obrazovni 
vid što je za ono vrijeme bilo veoma važno. To ne čini tako da molitvama pridodaje 
jedan posebni katehetski dio, nego u razne molitve ubacuje katehetsko-moralne pouke 
kojima želi pomoći molitelju da bolje moli i „uvjeri” Boga zbog čeka treba uslišati 
njegovu molitvu. 

Cjelokupno treće poglavlje vodi kao nekom razumljivom zaključku i 
opravdanju postavljene teze ovoga rada, t.j. da vjersko-moralna obnova braka i obitelji, 
kako ju je zamislio biskup Ivan Anutnović u okviru svog ukupnog djelovanja, vodi k 
opstanku a onda i napretku naroda. 

Stoga se u četvrtom poglavlju ovoga rada pod naslovom Antunovićev model za 
opstanak i napredak naroda analizira cjelokupna Antunovićeva misao i način 
djelovanja pod vidom svojevrsnog „modela” za opstanak i napredak njegovog naroda. 
Prilike u kojima je živio i radio dale su početni motiv za stvaranje takvog jednog 
modela, a cilj i način njegova rada oblikovao je model kojemu su glavne sastavnice 
Antunovićevo vjersko-moralno učenje, zatim vjersko-moralna obnova braka i obitelji a 
daljnje sastavnice su narodni preporod, prosvjeta i gospodarski napredak njegovog 
naroda. U ostvarenju Antunovićevog cilja djelovanja po zamišljenom modelu potrebna 
je sloga, odnosno udruživanje svih narodnih sila, što će onda uroditi dobrim i slatkim 
plodom opstanka i napretka njegovog naroda. U završnom dijelu ovoga poglavlja 
ukazujem i na neke konkretne plodove života bačkih Hrvata po modelu biskupa Ivana 
Antunovića. 

U doktorskoj disertaciji obradio sam za ovu temu sva relevantna Antunovićeva 
djela. Naime, premda je poznat popis svih Antunovićevih djela objavljenih i rukopisnih, 
ipak nisam mogao doći do svih. Od pisanih djela nisam pročitao djelo Kalocsa varoš 
fenvkepei - madar tevlatban (Slike grada Kaloče iz ptičije perspektive) koje je objavio 
pod pseudonimom Fiizesi Adamko. Također nisam imao u rukama ni većinu rukopisnih 
djela, osim dva najvažnija „Poslijednji Gizdarev” i „Bariša Kitković”. Osobito ističem 
da sam pročitao sve njegove novinske članke koji su vrlo značajni ne samo za vjersko- 

moralni vid bračnog i obiteljsko života o čemu je riječ u ovom radu nego i za mnoga 
druga područja Antunovićevog djelovanja. Pročitao sam i proučio sva Antunovićeva 
sačuvana pisma. Ona su mi puno pomogla u osvjetljavanju same njegove osobnosti, 
prilika u kojima je djelovao i poteškoća na koje je nailazio u svom radu. Navodima iz 
većine pročitanih djela kao i iz mnogih članaka služio sam se u ovom radu. 

U svom radu nisam imao većih poteškoća glede građe, osim njenog obima i 
možda ponegdje staroga jezika. Svakako su mi najviše poteškoće u radu pričinjale moje 
druge svećeničke i pastoralne dužnosti, pa se zbog toga odužio i dovršetak ovoga rada. 

Detaljnija usporedba Antunovićevih djela sa sličnim djelima drugih autora 
njegova vremena mogla bi još bolje osvijetliti njegova razmišljanja i pastoralno- 
teološke postavke. Djelomice, ali nedovoljno, sam to učinio, osobito glede molitvenika i 
tražeći autore kojima se služio u svom pisanom opusu. 

Antunovićeva bogata pisana baština svjedoči jasno o njegovoj jedinoj želji i 
nakani: da svoj narod pouči i uputi kako treba živjeti da bi uskladio svoj način života s 
Božjom voljom jer je to zalog njegovog napretka u duhovnom, narodnom i 
materijalnom smislu. To je ujedno za Ivana Antunovovića kao pastoralnog djelatnika i 
teologa put do istinske sreće ovdje na zemlji i postignuća vječnog blaženstva. 

1. ŽIVOT I RAD BISKUPA IVANA ANTUNOVIĆA 


1.1. Životni put 

Veoma bogat život i plodan rad kakav je bio život i rad velikana hrvatskog 
naroda i bunjevačkog roda biskupa Ivana Antunovića, narodnog preporoditelja bačkih 
Hrvata, nije lako ukratko prikazati. Iako su o njemu pisali i drugi 4 ovdje se uglavnom 
služim životopisom koji je napisao u Subotici 1935. godine dr. Matija Evetović pod 


4 Prvi životopis Ivana Antunovića napisao je, odmah poslije njegove smrti, Ivan Evetović pod 
naslovom „ Kratki životopis pokojnog biskupa Ivana pl. Antunovića, velikog prepošta, rođen 1815. lipnja 
19. - umro 1888. siečnja 13.“, u: Neven, 5(1888), br. 2, str. 24-31; (,,Neven“ je časopis koji je počeo 
izlaziti u Baji 1884. godine a izlazio je u raznim mjestima s većim ili manjim prekidima sve do 1940. 
godine. - Usp. Ivan KUJUNDŽIĆ, Bunjevačko-šokačka bibliograifija. Prilog kulturnoj povijesti 
bunjevačko-šokačkih Hrvata, u: JAZU, Odjel za suvremenu književnost, (poseban otisak iz Rada 355), 
Zagreb, 1969., str. 758-760). Isti životopis Ivan Evetović objavio je i u: Danica ili Bunjevačko - šokački 
kalendar, za prostu godinu 1889., Subotica, 1888., str. 22-31. Rukopis toga životopisa nabavila je i 
Jugoslavenska akademija u Zagrebu, pa je član te akademije Milivoj Srepel objelodanio životopis Ivana 
Antunovića u: Građa za povijest književnosti hrvatske (knjiga 2, god. 1899., str. 234-244). 

Drugi životopis Ivana Antunovića napisao je Ivan Tolj, Subotica, 1933. (U ovom radu, budući da 
nemam njegovog teksta, kad navodim taj životopis, služim se tekstom objavljenim u knjizi Dr. Matija 
Evetović - mr. Lazar Ivan Krmpotić, Život i rad i biskupa Ivana Antunovića, narodnog preporoditelja 
(prošireno izdanje), koji je objavljen u ediciji «Hi-vatski književnici u Mađarskoj - Ivan Antunović", 
Hrvatski znanstveni zavod, Pečuh 2002, str. 333-354). 

Bunjevačka prosvjetna matica u Subotici 1933. godine raspisala je nagradni natječaj za najbolji rad 
o životu i djelima biskupa Ivana Antunovića. Na taj natječaj pristigla su dva rada, slična sadržajem i 
opsegom onom Ivana Tolja, kako to ističe Matija EVETOVIĆ u svom djelu Život i rad biskupa Ivana 
Antunovića, narodnog preporoditelja, Subotica, 1935., str. 3-4. On, međutim, ne navodi tko je napisao ta 
dva rada i da li su negdje objavljeni. 

Bibliografiju o Ivanu Antunoviću donosi Ante Sekulić najprije u Zborniku Ivan Antunović 1, 
Institut "Ivan Antunović" (uredio: Urednički odbor), Subotica, 1990., str. 199-202. Istu bibliografiju je 
kasnije objavio i u svom djelu „Hrvatska preporodna književnost u ugarskom Podunavlju do 1918.“, u 
ediciji Prinosi za povijest književnosti u Hrvata, autori i djela, Knjiga III, Zagreb 1994., str. 105-107. U 
bibliografiju u navedenom djelu, koja je objavljena četiri godine poslije, nisu pridodani članci iz 
spomenutog Zbornika, koji na 214 stranica donosi sve prikaze i predavanja održana u Subotici, 14. 
kolovoza, odnosno 18. i 19. studenog 1988. godine, na Književnoj večeri i Znanstvenom skupu o Ivanu 
Antunoviću u povodu 100. obljetnice njegove smrti. Popis tih članaka uvršten je u bibliografiju koju 
donosim u ovom radu u posebnom poglavlju pod naslovom „Literatura o Ivanu Antunoviću". 

Najnovije objavljeno djelo koje govori o Ivanu Anutnoviću je djelo, koje sam već gore spomenuo: 
Matija EVETOVIĆ - Lazar Ivan KRMPOTIĆ, Život i rad biskupa Ivana Antunovića - narodnog 
preporoditelja, prošireno izdanje - Hrvatski znanstveni zavod, Pečuh 2002., u ediciji: Hrvatski književnici 
u Mađarskoj - Ivan Antunović. U ovoj knjizi u cijelosti je ponovljeno djelo dr. Matije Evetovića, s tim da 
je umetnut poslije njegovog trećeg dijela, kao četvrti, dio pod naslovom: Dokumenti Ivana Antunovića, a 
potom Evetovićev četvrti dio. K tomu su pridodani i životopisi koje su napisali gore spomenuti Ivan 
Evetović i Ivan Tolj te, također ovdje spomenuta, bibliografija Ante Sekulića. Kao prilog ovoj knjizi 
pridodani su i članci mr. Lazara Ivana Krmpotića pod naslovom: Sto godina poslije. Radi se o njegovim 
govorima i predavanjima koje je održao o Ivanu Antunoviću u raznim prigodama od 1988. - 1999. 

naslovom «Život i rad biskupa Ivana Antunovića, narodnog preporoditelj a». 5 Taj 
životopis je, po mišljenju mnogih, 6 najbolji i najopsežniji, stoga ću se u prvom dijelu 
ovoga rada njime najviše služiti. 7 

Ivan Antunović rodio se 19. lipnja 1815. u Kunbaji (danas u Mađarskoj: 
Kunbaja). Otac mu je bio Josip a majka Manda rođ. Petrić. Kršten je istoga dana u 
susjednom Aljmašu (danas Bacsalmas - Aljmaš, također u Mađarskoj) u župi kojoj je 
Kunbaja bila filijala. Ivan je rastao s tri sestre: Macom, Margom i Rozom te s bratom 
Franjom. On je po starosti bio drugi. Otac im je rano umro te je djecu podizala i 
odgajala majka udovica. 

Osnovnu školu pohađao je u Aljmašu od 1821. do 1825. godine. Tri razreda 
gimnazije je pohađao i završio s izvrsnim uspjehom u Subotici a četvrti u Kalači 1829. 
godine. 8 * * 

Školovanje u Subotici ostavilo je na Ivana Antunovića značajan utjecaj glede 
njegovog kasnijeg preporoditeljskog i prosvjetiteljskog djelovanja među bunjevačkim 
Hrvatima. Naime, profesori u tadašnjoj subotičkoj gimnaziji bili su franjevci, a i mnogi 
franjevački kandidati provincije Bosne Srebrene također su u subotičkoj gimnaziji 
pohađali «humaniorne nauke» (učiteljsku školu). «Onaj slavenski duh, što su ga amo 


5 To opsežno djelo ima 310 stranica formata 16,2 x 23,5 cm. Djelo je podijeljeno na četiri dijela. 
Prvi dio prikazuje život Ivana Antunovića, drugi dio njegova djela, treći dio donosi prijepis 
Antunovićevih pisama a u četvrtom dijelu pod naslovom „Ličnost Ivana Antunovića 41 autor je skupio 
mnoštvo citata iz njegovih djela i svrstao ih po sljedećoj tematici: „Svećenik 11 , „Rodoljub 11 , „Jugoslaven 11 , 
„Narodni prosvjetitelj" i "Učitelj narodne prošlosti". 

6 Usp. Ante SEKULIĆ, Hrvatska preporodna književnost u ugarskom Podunavlju do 1918., u: 
„Prinosi za povijest književnosti u Hrvataautori i djela, Knjiga III, Sekcija Društva hrvatskih 
književnika i Hrvatskog centra P.E.N-a za proučavanje književnosti u hrvatskom iseljeništvu, Zagreb 
1994., str. 91. (U daljnjim navodima: Ante SEKULIC, Hrvatska preporodna književnost..., str.). 

7 Matija Evetović, svjedoči da je životopis Ivana Antunovića napisao na temelju „izvornih 
rukopisa, povelja, isprava i Antunovićevih pisama" koje je naslijedio od svoga strica Ivana Evetovića, 
„prepozita i bačkog župnika i narodnog poslanika". Stoga sam uvjeren daje većina dokumenata koje on 
navodi vjerodostojna, a sigurno su vjerno prepisana i Antunovićeva pisma, pa ih se kao takva smije i 
navoditi. Za dragocjeni materijal kojim se služio u svojoj knjizi, Matija Evetović kaže: „Sve sam ove 
isprave poklonio Matici subotičkoj, gdje se čuvaju u arhivu" (Usp. Matija EVETOVIĆ, Život i rad 
biskupa Ivana Antunovića, narodnog preporoditelja, Subotica, 1935., str. 3-4). No, nažalost, većina 
dokumenata koje navodi Matija Evetović više nije dostupna. Izgubljeni su i rukopisi njegovih pisama. I 
zato svatko tko se poziva bilo na dokumente, bilo na pisma, mora se služiti njima onako kako su 
prepisana i objavljena u navedenoj knjizi Matije Evetovića. Naime, nakon Drugog svjetskog rata 
zabranjene su sve hrvatske udruge pa tako i „Matica subotička" a zgrada u kojoj je ona bila smještena 
nacionalizirana je, pa su ti i mnogi drugi vrijedni dokumenti uništeni ili smješteni po raznim gradskim i 
državnim arhivima a knjige po raznim bibliotekama širom tadašnje R. Srbije i na taj način im se gubi 
svaki trag. 

8 Usp. Matija EVETOVIĆ, Život i rad biskupa Ivana Antunovića, narodnog preporoditelja, 

Subotica, 1935., str. 11-16. (U daljnjim navodima: Matija EVETOVIĆ, Život i rad biskupa Ivana 

Antunovića..., str.). On opširno opisuje njegovo školovanje. Osobito su zanimljivi izvaci iz arhiva 

subotičke gimnazije koji potvrđuju daje Antunović bio izvrstan đak. 

donijeli bosanski franjevački klerici presadio se i u dušu Antunovićevu. Od rane svoje 
mladosti snivao je o ljepšoj budućnosti svih južnih Slavena». 9 

Prvi razred «humaniomih nauka» završio je u Pečuhu, 1830. godine, a drugi 
razred kao i dvije godine filozofije u Segedinu od 1831. do 1833. godine. Ondje je 
1834. godine stupio u bogosloviju i započeo svoj teološki studij. Budući da je bio 
izvrstan učenik, biskup je odlučio poslati ga na daljnji studij u Beč, u glasoviti zavod 
«Pazmaneum». No, zbog teške bolesti želudca i crijeva morao je poći kući na oporavak, 
koji je trajao preko pola godine. Ivanova majka «vruće se molila Bogu da mu vrati 
zdravlje i da njena nada i uzdanica postane svećenikom i učiteljem naroda. Sto je 
molila, to je od Boga isprosila. Ivan se oporavi, sada ode u Kalaču i odličnim uspjehom 
svrši bogoslovske nauke». 10 

Za svećenika ga je zaredio nadbiskup Petar Klobušicki u Kalači, 8. listopada 
1838. godine. Mladu misu je slavio 4. studenog 1838. godine u Aljmašu. Na mladoj 
misi, njegov stric Albert Antunović, koji se na osobit način brinuo za njega poslije 
očeve smrti, pred svim gaje gostima zagrlio i rekao mu: „Ive moj! Napreduj u naucima 
kao dosad, prigrli svećeničke krieposti, pa će ti zlatan lanac krasiti grudi tvoje!”. 11 To se 
kasnije njegovim imenovanjem za naslovnog biskupa i ostvarilo. 

Kapelansku službu Antunović je vršio, vrlo kratko, u Čantaviru kraj Subotice, 
jer je već godine 1839. imenovan bilježnikom Duhovnog stola u Kalači, a 1840. 
ceremonijarom i arhivarom nadbiskupske pisarne. U Kalači je ostao tri godine. Pri 
koncu treće godine svog službovanja u Kalači bio je tajnik biskupa Girka, 
nadbiskupovog zamjenika, koji je kasnije postao biskupom u Pečuhu. 

Župnikom u Aljmašu imenovan je godine 1842. U svojoj molbi za tu župu 
Antunović je među ostalim pisao: „Slabije moje sposobnosti nadoknadit će moja čvrsta 
volja, da svojim djelovanjem u duhovnoj pastvi zavrijedim Vaše povjerenje. Nadam se 
da ću vašem opravdanom očekivanju potpuno odgovarati. Dosad sam iz povjerenja 
svojih starješina vršio dužnost arhivara i bilježnika Duhovnog stola. To sam napustio 
samo zato da popravim svoje narušeno zdravlje. Čast biskupskog tajnika napustio bih 


9 Isto, str. 14. 

10 Isto, str. 17. 

11 Isto, str. 18; usp. Ivan EVETOVIĆ, Biskup Ivan Antunović, u: Matija EVETOVIĆ - Lazar Ivan 
KRMPOTIĆ, Život i rad biskupa Ivana Antunovića - narodnog preporoditelja, prošireno izdanje. 
Hrvatski književnici u Mađarskoj - Ivan Antunović', Hrvatski znanstveni zavod, Pečuh 2002, str. 21. (U 
daljnjim navodima: Ivan EVETOVIĆ, Biskup Ivan Antunović, str... Služim se tom knjigom jer nisam 
mogao doći do izvornog životopisa koji je napisao Ivan Evetović). 

samo zato da mogu vršiti duhovnu pastvu među vjernicima”. 12 Njegovu molbu 
potkrijepili su plemići i patroni aljmaške župe. 

Kao župnik, Antunović je doista bio dobri pastir svojim vjernicima. Za vrijeme 
njegovog župnikovanja Aljmaš se u moralnom pogledu preporodio. O tom svjedoči 
barun Josip Rudić: „Uvijek sam uvjeren bio da svećenik i župnik najviše može 
doprinijeti sveopćem blagostanju svojih viemika; znao sam da jedan bogobojeći 
svećenik jest velika vlast, a u ovom mojem osvjedočenju učvrstio me moj Antunović, 
koji je za kratko vrieme cio Aljmaš priveo na dobro tako da ja u njemu veliku radost 
nalazim”. 13 

Rado je posjećivao i primao u goste svećenike i družio se s njima. Napose je 
cijenio redovnike, a iznad svega franjevce. „Redovnik je, ako je bilo više gostiju, imao 
uvijek prvo mjesto kod njegova stola”. 14 Zauzimao se za svoje mlađe kolege. Poznato 
je, primjerice, kako se izborio da se kapelanima povisi plaća. Sačuvana je molba, koju je 
napisao svojeručno za povišenje plaće kapelanima. Ovu je molbu napisao poslije 1845. 
godine u vrijeme kada je nadbiskupom bio grof Franjo Nadašdi. „Nadbiskup Klobušicki 
naredbom svojom br. 1245 od 10. rujna 1839. god. povisio je kapelanima platu sa 100 
for. na 150. Ali to u tadašnjim prilikama nije bilo dosta. Zato je Antunović predlagao da 
se za svakog kapelana, a bilo ih je tada 102, osigura još 100 for. iz čistog prihoda 
štedionice. Tu su svotu naime zavrijedili, jer rade u školi i u crkvi za spas neumrlih 
duša”. 15 

Antunovićevu brigu za duhovno dobro svojih župljana pratila je briga i za sve 
ono materijalno što je bilo nužno i bitno za život zajednice. 

Za vrijeme Mađarske bune 1848. godine postao je bilježnikom aljmaškog 
dekanata. 

Antunovićeva pastoralna zauzetost i prijateljevanje s kolegama svećenicima 
brzo su postali uočljivi te su slijedila njegova crkvena promaknuća. Tako je godine 
1851. imenovan vicearhiđakonom aljmaškog distrikta, a 1859. kalačkim kanonikom. 16 
Zbog toga je nakon osamnaest godina plodnoga rada napustio aljmašku župu i preselio 
se u nadbiskupiju. O godinama provedenim u Aljmašu govorio je: „Aljmaš je ono 
mjesto u kom sam najplodnije dane mojeg vieka proveo, nije čudo dakle, što u starijem 

12 Matija EVETOVIĆ, Život i rad biskupa Ivana Antunovića..., str. 18-19. 

13 Ivan EVETOVIĆ, Biskup Ivan Antunović, str. 9. 

14 Matija EVETOVIĆ, Život i rad biskupa Ivana Antunovića..., str. 36. 

15 Isto, str. 21. 

16 Usp. isto, str. 22-23. 

dobu tako se osjećam, kada u njeg stupim, kao da mi se misli većma podižu, a srce 
većma prema rodu zastruji”. 17 

Antunovićev ugled je i u Kalači rastao, kako među svećenicima i vjernicima, 
tako i kod mjesnih vlasti u županiji. Stoga je 1861. godine izabran za privremenog 
podžupana Bačke županije i kao takav bio je predsjednik županijske skupštine. Iste 
godine imenovan je kanonikom-dekanom i upraviteljem kaptolskih dobara. Budući da 
se dobro razumio u gospodarstvo ovu je službu obavljao vrsno i savjesno. Iako ju je 
primio na kratko, ostao je na toj službi dvije godine. Kad su neki članovi Kaptola počeli 
prigovarati njegovu radu, sam se povukao s ove službe uputivši, 16. svibnja 1863., 
pismo zahvale nadbiskupu Ivanu Nehibiju i kaptolskom zboru, priloživši čitavu 
gospodarsku raspravu, u kojoj je dao korisne savjete za buduće upravljanje crkvenim 
dobrima. Antunović je, naime, predlagao da Kaptol izda svoje imanje pod zakup, jer se 
ne isplati da sam vodi brigu o obradi zemlje a na taj način bi dobio 50000 forinti 
umjesto 30000. U obrazloženju navodi: „Danas je teško gospodariti. Sluge ne rade 
koliko treba, ne čuvaju alata i zato vlastelin trpi štetu. Osim toga, svi namještenici 
varaju vlastelina i time mu nanose dvostruku štetu. Prihodi mu se smanjuju, a izdaci 
povećavaju i prijete gotovom propasti. Zato je svrsishodno da vlastelin sam rukuje 
svojim imanjem. Mišljenja sam da je najbolje ako vlastelin svoju zemlju izda u zakup 
samom narodu na više godina. To će se ubrzo dokazati...”. 18 Godine 1863. dobio je 
naslov opata sv. Marije od Kereka, a 1866. car Franjo Josip postavio ga je prepozitom 
sv. Pavla u Baču. 19 Godine 1868. postao je „kanonik-čuvar” a godinu dana kasnije 
„kanonik-lektor”. 20 U to vrijeme Antunović je proputovao cijelu Srednju Europu, 
dijelom zbog zdravlja, ali i da bi kod drugih naroda vidio, uočio i naučio sve ono što bi 
moglo koristiti njegovom narodu. Osim hrvatskog jezika govorio je mađarski, njemački, 
francuski, talijanski, nešto slovački i, dakako, latinski tako da se na tim putovanjima 
dobro snalazio. 21 


17 Ivan EVETOVIĆ, Biskup Ivan Antunović..., str. 23. 

18 Matija EVETOVIĆ, Život i rad biskupa Ivana Antunovića..., str. 24-25. Arhiv Katoličkog 
instituta za kulturu, povijest i duhovnost “Ivan Antunović” čuva njegov rukopis, na mađarskom jeziku, 
pod naslovom “Egyhazi vagyonr61” (O crkvenom imanju). U rukopisu na oko 20 stranica brani Katoličku 
crkvu od napadaja glede crkvenih dobara. Obrazlaže zastoje nepravedno oduzimati Crkvi dobra koja ima. 

19 Na temelju toga uveden je u kraljevsku knjigu plemića drugoga reda. - Usp. Matija EVETOVIĆ, 
Život i rad biskupa Ivana Antunovića..., str. 26. 

20 Usp. isto, str. 26. 

21 Usp. isto, str. 26-28; HRVATSKI BIOGRAFSKI LEKSIKON 1, Jugoslavenski leksikografski 
zavod, Zagreb 1984, str. 201-202., spominje daje, uz gore navedene jezike, Antunović poznavao i grčki. 
(Vidi; Zbornik "Ivan Antunović" 1, Institut "Ivan Antunović" (uredio: Urednički odbor), Subotica, 1990, 

Godine 1875. postao je predsjednikom Duhovnog stola i, zatim, velikim 
prepozitom kalačkim i predsjednikom odbora za župničke ispite. 22 

Naslovnim biskupom bosonskim imenovan je 8. svibnja 1876. godine. I prije 
nego što ga je kralj uzdigao na to dostojanstvo „nadbiskup je Haynald zamolio 
papinskog nuncija u Beču, 3. veljače 1875. godine da isposluje i papinsko imenovanje. 
To je i uslijedilo...”. 23 Tim imenovanjem promaknut je također u velikaša i člana Gornje 
kuće, ali je na sjednici bio samo jednom i to kada se raspravljalo o građanskoj ženidbi, 
protiv koje se borio zdušno, svim svojim ugledom. Nažalost, uzalud. 24 Nije nikada 
objelodanjeno zašto nije posvećen za biskupa. 25 Nijedan životopisac to ne spominje a o 


str. 48. - Budući da ću u ovom radu navoditi više autora i članaka iz toga Zbornika, u daljnjim navodima 
stavljat ću samo ime autora, naslov članka te u: Zbornik, str.). 

22 U: CIRCULARES LITTERAE ad venerabilem clerum archi-dioecesis Colocensis et Bacsiensis ab 
ordinariatu archi-episcopali dimisae Anno Domini 1875., Colocze, str. 50, objavljeno je pod brojem 440 
imenovanje Ivana Anutnovića vikarom na određeno vrijeme i pod brojem 442 od 9. ožujka 1875., 
imenovanje predsjednikom komisije za župničke ispite. 

U navedenim "Circulares litterae" nalazi se također otisnuto više spisa koje je u nadbiskupovom 
odsustvu potpisao Ivan Antunović. Te spise pisao je latinskim, mađarskim ili njemačkim jezikom. 
Potpisivao se različito: "In absentia Suae Excellentiae Archi-episcopalis: Joannes Antunovich m.p. - h.t. 
Vicarius", vidi: str. 79-80; U međuvremenu je stiglo njegovo unapređenje u velikog prepozita: "Per Suam 
Majestatem Sacratissimam clementissime renunciati: Joannes Antunovich, Lector Canonicus in 
Praepositum Majorem..." (br. 914/1875), objavljeno u tom izvoru, na str. 89. Stoga se u narednim spisima 
Anunović potpisuje na sljedeći način: "In absentia Suae Excellentiae Acrhi-Episcopalis: Joannes 
Antunovich m.p. - h.t. Vicarius et Praepositus Major." 

23 Usp. Matija EVETOVIĆ, Život i rad biskupa Ivana Antunovića..., str. 29.; Evetović navodi daje 
taj podatak uzeo iz: "Schematismus Archidioecesis Colocensis et Bacsiensis A. 1915.", str. 8. Uvidom u 
navedeni Sematizam utvrdio sam da taj podatak nije ispravan. U navedenom Sematizmu je u povijesnom 
pregledu samo naznačeno da je Ivan Antunović bio veliki prepozit od 1875. do 1888. Njegovo ime 
navedeno je također i u kronološkom popisu kanonika pod rednim brojem 65 uz naznaku da je kanonik 
bio od 1859. do 1888. 

24 Usp. isto, str. 29. 

25 O tom nije pisao ni mr. Lazar Ivan Krmpotić, inače dobar poznavatelj Antunovićevog života i 
njegovih djela. Nije to učinio ni prigodom obilježavanja 125. obljetnice imenovanja Ivana Antunovića 
naslovnim biskupom. (Usp. Matija EVETOVIĆ - Lazar Ivan KRMPOTIĆ, Život i rad biskupa Ivana 
Antunovića - narodnog preporoditelja, prošireno izdanje, Hrvatski znanstveni zavod, Pečuh 2002., u 
ediciji: Hrvatski književnici u Mađarskoj - Ivan Antunović, Predgovor, str. 11-13. i drugdje u tom djelu). 
Po tvrdnji mons. Stjepana Beretića, dobrog poznavatelja povijesnog razdoblja života i rada biskupa 
Antunovića, u ono vrijeme je bila praksa da kralj (car) podjeljuje titule naslovnog biskupa. On mi je 
pronašao izvore koji to potvrđuju. Tako Emma Takacs u bilješci o Ivanu Anutnoviću ( Antunovics Janos ) 
u Magyar Katolikus Lexikon, 1. svezak, Budapest, Szent Istvan Tarsulat, 1993., str. 326. navodi među 
ostalim daje bio "izabrani biskup" (valasztott piispok; 1876: bosoni val. pp.). 

Dr. Istvan Sipos u svom djelu "Enchiridion luris Canonici", Pćcs, 1940, tumači na str. 264.: "In 
Hungaria Rex Apostolicus sine omni interventu Sedis Ap. contulit titulos sedium eppalium nunc 
destructarum olim ad Hungariam pertinentium. Eppi "electi" nominabantur et fuerunt universim 20". 
Međutim, ne donosi popis tih biskupa. 

Dr. Vince Tomek, Valasztott (nćvleges) piispokok, u: Katolikus Lexikon, IV. svezak, Budapest, 
1933, str. 435. pod bilješkom "Izabrani (nominalni) biskupi" piše: „Izabrani biskupi su spočetka bili 
biskupi mađarskih biskupija okupiranih od Turaka. Njih je imenovao samo kralj a nosili su naslov davno 
ugaslih bivših mađarskih biskupija. Prvo je takvo imenovanje bilo 1624. godine. Dvojica su od njih 
(beogradski i tinninski /kninski/) bili ujedno i posvećeni biskupi, a ostali nisu imali biskupskoga reda. 
Nekada su svi oni pripadali gornjim staležima, a od 1885. su u tom svojstvu ostala samo dva posvećena 
biskupa. Od 1926. godine više ni oni ne pripadaju gornjem domu (parlamenta)". 

tom ništa nisam pronašao ni u brojnim člancima o njemu. Nagađa se da su to spriječili 
političari zbog njegovog panslavizma. 26 Da je bio na „crnoj listi” svjedoči i njegovo 
pismo upućeno Ivanu Evetoviću, 9. kolovoza 1886. godine. U pismu ga moli: „Nemoj 
mi više pisat, i drugima kaži da mi ne pišu, ne sbog mene, već sbog vaših osobah, buduć 
neću da ikog na svietu izvrgnem pogibeli, koji se s menom dopisuje”. 27 

Poznato je, međutim, da mu je nuđena i zagrebačka i sarajevska biskupska 
stolica. O tom piše u svojim „Ulomcima iz života Ivana Antunovića” njegov 
suvremenik i suradnik Ilija Kujundžić (Gromović): „U ono vrijeme, kad je Mihalović 28 
postao zagrebačkim nadbiskupom, prije imenovanja Mihalovića osobno posjeti Haynald 
Antunovića i u ime madžarske vlade ponudi mu zagrebačku nadbiskupiju pod uvjetom 
da se odrekne uređivanja lista Bunjevačka i šokačka vila. Antunović se duboko pokloni i 
zahvali na posjetu nadpastirskom, al uredništva se nije htjeo okaniti. Tako ostane u 
Kalači do konca života”. 29 O ponudi sarajevske biskupske stolice pisao je Matija 
Evetović u zaključku svog životopisa: „Antunović je za života, kao dobar pastir, 
primjerom pokazao kako treba savjesno vršiti svoje vjerske i građanske dužnosti, kako 
treba poštovati sve narodnosti, a svoj rod nadasve ljubiti. Iz ove ljubavi prema svome 


Da imenovanje naslovnih biskupa nije bila crkvena uredba potvrđuje i činjenica da ni u jednom 
Sematizmu Kaločko-bačke nadbiskupije niti u Službenim obavijestima (Litterae circulares) iste 
nadbiskupije nije naznačeno da je Ivan Antunović bio naslovni biskup, dok su druge njegove titule 
navedene, kako sam naznačio u bilješci 19. u ovom radu. Jedino je tu njegovu titulu naveo nadbiskup- 
kardinal Haynald u službenoj obavijesti o smrti Ivana Antunovića: "Illustrissimum ac Reverendissimum 
Joannem Antunovich, electum Episcopum Bosonensem...", u: "Litterae Circulares ad venerabilem 
clerum Archi-Dioecesis Colocensis et Bacsiensis Anno 1888.. Colocze, str. 9. 

26 “Antunović je patio od boljetice onodobne: sveslavenstva; onodobna maglovita južnoslavenstva, 
ali odlučno je želio pomoći svojem zavičaju i narodu”, ustvrdio je Ante SEKULIĆ, u: Hrvatska 
preporodna književnost..., str. 101. No, valja spomenuti da su Antunovićevi "panslavizam" i 
"južnoslavenstvo" bili reakcija na tada raširenu mađarizaciju i germanizaciju svega slavenskoga puka. 
Cilj širenja ,,panslavenske“ ideje Antunović je obrazložio u svojim „Novinama”: ,,U žurnalistici sprdaju 
se da smo panslaviste. Nemojmo se više tim baviti u kakvom smislu oni to uzimaju, dostaje po nas znati: 
da nas tim kane kao grdnim žigom obiližiti. Slidimo duh krštjanski i činimo od znaka rugla znak slave i 
dike, pak će umah ti dušmani zamuknuti, recimo očito: da smo mi panslaviste, uzimali oni kako jim 
drago, mi smo panslaviste, koji želimo da Slavian koji ima toliko uma, razuma i oduševljenja kao 
Frances, Niemac, Magjar, Tručin ili Tatari, steče koliko obraženosti na duševnom a toliko i blaga na 
tvarnom polju da postane gospodarom, ne tudjim, što on ne želi, već svojim, koji se zna i umi sdružiti i s 
Niemcom i Francesom i Magjarom, al se ne umi slugom ni jednog podčiniti...", Ivan ANTUNOVIĆ, 
Novo ljeto - mladi Božić, u: „Bunjevačka i šokačka vila", Kalača, 111(1873), br. 1, str. 3. 

Poznato je, također, da je zbog svojih ideja u svom djelu “Razprava” bio napadan (vidi: Neven, 
XXXIII(1920), br. str. 1; Koloman Tisza, ugarski predsjednik vlade je, pak, tražio od nadbiskupa 
Haynalda da Antunovića opomene i zabranio je daljnje raspačavanje te njegove knjige. - Usp. Matija 
EVETOVIĆ, Život i rad biskupa Ivana Antunovića..., str. 103. 

27 Matija EVETOVIĆ, Život i rad biskupa Ivana Antunovića..., str. 177. 

28 Josip Mihalović (Turda, Rumunjska, 16. siječnja 1814. - Zagreb, Hrvatska, 19. veljače 1891.), 
kardinal, zagrebački nadbiskup (1870-1891). 

29 GROMOVIĆ (Ilija Kujundžić), Ulomci iz života Ivana Antunovića, u: Neven, XXXIII(1920), br. 
8, str. 2. 

rodu odbio je god. 1879. ponudu mađarske vlade da postane nadbiskupom u Sarajevu. 
Nije se htio rastati od svojih Bunjevaca i Šokaca, jer je dobro znao da nije bilo više 
nikoga tko bi ih htio i znao a i mogao braniti od nasilja i sačuvati Slavenima. Ostao je 
zato među svojima i nastavio već započeti prosvjetiteljski i rodoljubivi rad”. 30 

Međutim, u svom pismu prijatelju Iliji Okrugiću od 21. prosinca 1879. 
Antunović opovrgava da mu je nuđena nadbiskupska stolica u Sarajevu. Piše mu: „Kada 
ste onomadne o Bosni pisali, Brajko, i da je to bilo prije 20 godinah, i onda bi se dugo 
mislio, dal bi se na onakvu Misiju odlučio. Nije to štogod u Bosnu ići, gdje su Turci, 
gdje Srbi, gdje još u djetinjstvu katolici, a još uz to i fratrovi!”. I dodaje kako bi to bilo 
vrlo teško poslanje: „To bi bio boj, komu ni za sto lietah neće biti kraja”. A onda 
duhovito dodaje: „Za ovakva starca nije drugo, već sjest u zapećak i gledat uz vruću 
peć, kako se ljudi grbe uz breme žića, koje moraju nositi”. Uvjeravajući ga da te glasine 
nisu istinite kaže: ,,Ob ovom niti sam ja snivo, niti je ugarsko Ministarstvo na oto ikad i 
pomislilo. Prije bi se ovo sjetilo lanjskog snijega no mene, baš i onda ako bi ja štogod 
važio...”. 31 Ipak, znajući Antunovićevu skromnost, a uz to i čuvanje tajne koje mora 
pratiti postupak izbora novoga biskupa, iz gore rečenoga ne možemo sa sigurnošću 
ustvrditi da mu nadbiskupska stolica u Sarajevu stvarno nije nuđena. 

Ivan Antunović je kao naslovni biskup i kanonik, iako je bio veliki 
Jugoslaven, 32 uživao veliku naklonost i povjerenje nadbiskupa Haynalda, koji je bio 
veliki Mađar. “U cijelom kaptolu Antunović je imao najveći ugled pa i pred samim 
nadbiskupom, jer je bio učen, sveta života i neustrašiv u obrani svoga mišljenja i istine. 
Nadbiskup, iako je bio Antunovićev protivnik u načelima, ipak mu je povjerio upravu 
nadbiskupije u slučaju svoje odsutnosti. To je često bivalo, pa je Antunović upravljao 
nadbiskupijom više od deset godina”. 33 O takvom odnosu nadbiskupa Haynalda još 
bolje govori jedno njegovo pismo upućeno Antunoviću iz Budimpešte, 23. svibnja 
1884. godine: “Dragi i Preuzvišeni Gospodine Biskupe! Na velikoj bratskoj ljubavi u 
razašiljanju mojih skromnih slika, izraženoj u zadnjem Vašem pismu, iskrena Vam 


30 Matija EVETOVIĆ, Život i rad biskupa Ivana Antunovića..., str. 305. 

31 Usp. isto, str. 159. 

32 Usp. isto, str. 226; Ivan TOLJ, Život i rad biskupa Ivana Antunovića, u: Matija EVETOVIĆ - 
Lazar Ivan KRMPOTIĆ, Život i rad biskupa Ivana Antunovića - narodnog preporoditelja, prošireno 
izdanje. Hrvatski književnici u Mađarskoj - Ivan Antunović', Hrvatski znanstveni zavod, Pečuh 2002, str. 
348; (u daljnjim navodima: Ivan TOLJ, Život i rad biskupa Ivana Antunovića, str.); Ante SEKULIĆ, 
Preporoditeljska i povijesna baština Ivana Antunovića, u: Zbornik, str. 171. 

33 GROMOVIĆ (Ilija Kujundžić), Ulomci iz života Ivana Antunovića, u: Neven, XXXIII(1920), br. 
8, str. 2. 

hvala i preporučujem se u Vaše uspješne molitve. Ostajem nepromijenjenim 
poštovanjem i ljubavlju prema Vašoj Preuzvišenosti”. 34 

Ivan Antunović često je pobolijevao. Već sam napomenuo da zbog bolesti nije 
mogao otići na studij u Beč. Godine 1864. bolest gaje teško svladala tako da su liječnici 
već izgubili nadu u njegovo ozdravljenje. U bolesti ga dvorila starica majka. Ona se 
zavjetovala Gospi Hajoškoj. A on je obećao majci da će, ako ozdravi, kupiti za Gospu 
skupocjene haljine i dati joj svoj križ i lanac. I on je doista ozdravio, na iznenađenje 
liječnika. Održao je svoj zavjet, pridodavši obećanomu i svoj opatski prsten. Do kraja 
života rado je hodočastio Gospi u Hajoš i to svetište potajice često materijalno 
pomagao. 35 

Nikada nije posve ozdravio, a svoju smrt je predosjetio. U pismu Ivanu 
Evetoviću, 29. listopada 1887. godine piše: “Meni već nije slobodno zdravom biti. 
Dokle god se ne izpuni volja Božja, valja mi trpiti”. 36 Svojim prijateljima koji su ga u 
bolesti posjećivali preporučivao je da mole Boga da ga što prije primi, a u oporuci je 
napisao: “Svakog časa molim Gospodina Boga da mi spasi dušu Isusovom svetom 
krvlju otkupljenu. Ne prestajem ga moliti da budem proviđen svetim otajstvima 
umirućih, kad me pozove iz redova živih. U tom času želim da budem u najsmjernijoj 
pokornosti prema svome prelatu Preuzvišenom pastiru, u odanosti prema kanonicima i 
svećenicima svakoga reda i u kršćanskoj katoličkoj ljubavi prema svakom čovjeku. Zato 
mije zadnja volja ovo: Želim da mi se tijelo sahrani prema mojem dostojanstvu, ali bez 
ikakvog vanjskog sjaja, u jednostavnom drvenom lijesu i u cmu zemlju u zajedničkom 
groblju. Ako je moguće neka mi je zadnji počinak pokraj moje mile majke, ako pak to 
nije, onda u redu sa ostalim vjernicima.” 37 

Umro je u Kalači, 13. siječnja 1888. godine u 73. godini života, 50. godini 
svećeništva i u 29. godini kanoničke službe. Pokopan je, kako je želio, na mjesnom 
groblju. Ukop, 15. siječnja 1888. u 16 sati bio je veličanstven. “Prisustvovala je skoro 
sva Kalača. Tamo su bili: Kaptol sa svim svojim članovima. Okružni sud, Sresko 
načelstvo, Sreski sud, Općinsko poglavarstvo, Poreska uprava, Općinska štedionica, 
Žensko dobrotvorno društvo, Dobrovoljni vatrogasci, Katoličko momačko društvo, 
Kasina, Građanska čitaonica, Gimnazija, Srednje i Osnovne škole i građanstvo u 


34 Matija EVETOVIĆ, Život i rad biskupa Ivana Antunovića..., str. 35. 

35 Usp. isto, str. 25-26. 

36 Isto, str. 39. 

37 Isto, str. 40. 


17 



velikom broju. Mrtvo tijelo Antunovićevo opjevao je Franjo Lihtensteiger, posvećeni 
biskup i generalni vikar. Povorka je bila tako duga, da je gotovo ispunila glavnu ulicu a 
građanstvo je, iako je bila ciča zima, ispratilo našeg Antunovića na vječni počinak”. 38 

Dr. Ljudevit Haynald uputio je na latinskom jeziku, 24. siječnja 1888. godine, 
okružno pismo pod brojem 47 svim svećenicima o Antunovićevoj smrti u kojem, uz 
osnovne biografske podatke, stoji: “Imam utjehu u vjeri, da je ovaj naš najbolji brat 
vrativši Bogu svoju dušu tamo se odselio, gdje će Gospodin Bog obilno i vječno 
nagraditi vjerne svoje sluge. Neka primi ovo on, koji je poznat u svećeničkim vrlinama i 
mnogo hvaljen u svetoj službi i zaslugama. Neka bude među nama blagoslovljena 
uspomena njegova imena i obilata nagrada od Boga u nebu. Molimo za njega”. 39 

1.2. Pastoralno djelovanje 

Antunovićevo životno geslo: «Sve za vjeru, narodnost i riječ svoju», 
prepoznatljivo je i u njegovom svećeničkom djelovanju. Ovdje se navodi samo nekoliko 
najvažnijih natuknica njegovog pastoralnog djelovanja, jer iako je bio “svestran i 
naobražen čovjek”, 40 ipak je prije svega i uvijek bio svećenik. Kao župnik stalno je bio 
među svojim vjernicima. Poučavao je u vjeri i u svakoj drugoj korisnoj nauci djecu i 
omladinu u školi, a starije u crkvi i domu. Rado je ispovijedao, držao pouke 
zaručnicima. Imao je istančan osjećaj za pravdu. Svi narodi su imali svoje određeno 
mjesto u crkvi. Sa svim župljanima - Hrvatima (Bunjevcima i Šokcima), Mađarima i 
Nijemcima komunicirao je i pružao usluge na njihovom jeziku. Sirotinja mu je bila 


38 Matija EVETOVIĆ, Život i rad biskupa Ivana Antunovića..., str., str. 41-42, (usp. Kalocsai 
Nćplap, 21. siječnja 1888). 

39 Usp. isto, str. 42. Usp. "Litterae Circulares ad venerabilem clerum Archidioecesis Colocensis et 
Bacsiensis Anno 1888., Colocze, str. 9. Originalni tekst glasi: Nr. 47., Obitus illustirissimi Joanis 
Antunovich publicatur: Ilustrissimum ac Reverendissimum Joanem Antunovich, electum 
Episcopum Bosonensem, Ecclesiae meae Praepositum Majorem et Canonicum sub diuturna infirmitate 
moribundorum Sacramentis provisum die 13-a Januarii anno aetatis suae 73-o, Sacerdotii 50-o et 
Canonicatus 29-o, pie in domino obiisse dolenter significans, in fide ea invenio consolationem, quod 
anima Deo reddita Optimus hic Frater Noster illuc migraverit, ubi Retributor dominus fidelibus ministris 
ampla et aeterna proemia largitu. Recipiat haec ipse virtutibus sacerdotalibus et longa sacrorum 
servitiorum ac meritorum laude inclytus; sit nominis ejus memoria apud nos benedicta, merces in coelis a 
Domino magna nimis! Oremus pro eo! - Caloczae, die 24-a Januarii, 1888. 

40 Matija EVETOVIĆ, Život i rad biskupa Ivana Antunovića..., str. 235. Na tom mjestu on ističe 
Antunovićevu svestranost u obrazovanju: "Tko temeljito pročita i prouči njegova izdana i neizdana djela, 
lako se može uvjeriti, da je Antunović dobro bio upućen u teologiju, filozofiju, pedagogiju i estetiku, u 
nauku o financijama, narodnu ekonomiju i zadrugarstvo, u prirodne nauke i domaće ljekarstvo, u 
poznavanje zakonodavstva i upravnih nauka, u politiku i sociologiju, u kiparstvo, slikarstvo i 
graditeljstvo. Jednom riječju Antunovićev um bio je prava enciklopedija znanja i umjetnosti«. 

osobita briga. «Njegova blaga svećenička duša otrla je mnogu gorku suzu bijedne 
aljmaške sirotinje)). 41 Duhovno i materijalno blagostanje povjerenog stada bilo mu je 
neprestano na srcu. To ga je poticalo i na širi društveni a kasnije i na preporoditeljski, 
prosvjetiteljski i spisateljski rad. Ali, smijem ustvrditi, da je i to bio njegov pravi 
pastoralni rad - rad «dobrog Pastira» za dobrobit povjerenog mu stada. Tako su za 
vrijeme njegovog župnikovanja u Aljmašu podignute školske zgrade i općinska bolnica, 
uređena je crkva i kalvarija. 42 

Nakon 18 godina plodnog župnikovanja preselio se u Kaloču, u nadbiskupski 
dvor. Koliko god mu je bilo teško ostaviti voljeni Aljmaš i drage mu župljane, svoj 
prelazak u Kalaču smatrao je providnošću. Razlog je jasan: «Dobro je što sam stariji i 
na višem položaju... baš zato valja podvostručiti rad, budući da nas je malo... Sta bi bilo 
od Židova daje Makabej zdvojio i samo žalio nad narodom. Ad arma! Ad arma! ne koja 
ubijaju, već koja brane rod i koja mu uvijaju u glavu sjaj i prosvjetu)). 43 

1.3. Socijalno djelovanje 

Zapaženo je, ali ne i dovoljno istraženo, socijalno djelovanje biskupa Ivana 
Antunovića. Najviše se pisalo o njegovoj djelotvornoj ljubavi prema siromašnim 
učenicima. <dškolovao je preko 200 đaka. U njegovoj kući bilo je dnevno 60-70 osoba 
na hrani. Đake je i novcem pomogao, da uzmognu završiti nauke. On se za njih brinuo 
kao rođeni otac... Svi su đaci, koji su se kod njega hranili, morali na kraju školske 
godine pokazati svjedodžbu)). 44 I to je smatrao svojim pastoralnim djelovanjem jer je na 
taj način davao doprinos za budućnost svoga roda. Zanimljiva je, u tom smislu, jedna 
bilješka o njegovom razgovoru s majkom koja ga je prekorila što previše štedi na sebi. 
Odgovorio joj je: «Ne vidite, mila majko, kolika siročad traži pomoći od mene. Ti svi su 
radi živiti, kruha jesti i raditi na slavu Božju i za svoj rod)). 45 Poznato je da je među 
ovim đacima, osim Bunjevaca, bilo i puno Mađara i Nijemaca. O tom je sam Antunović 

41 Isto, str. 19. 

42 Usp. isto, str. 20. 

43 Usp. isto, str. 146. Tako je, 19. prosinca 1875., pisao svom prijatelju i suradniku Iliji Okrugiću. 

44 Matija EVETOVIĆ, Život i rad biskupa Ivana Antunovića..., str. 35.; Vidi: DOBROTVORNO 
DRUŠTVO "IVAN ANTUNOVIĆ", u: Neven, 15(1898), br. 2, str. 20. Na istom mjestu M. Evetović 
navodi među njima sljedeće uglednije Bunjevce, koji su s uspjehom završili studij: Ivan Evetović, 
prepozit i župnik bački; Miroljub Evetović, predsjednik Duhovnog stola i župnik u Valpovu; Andrija Car, 
santovački župnik; Mijo Mandić, umirovljeni školski nadzornik; Bedžula, župnik u Bregu; Fuci, učitelj i 
kantor u Bregu; Bruno Piuković iz Subotice i dr. 

45 DOBROTVORNO DRUŠTVO "IVAN ANTUNOVIĆ, u: Neven, XV(1898), br. 2., str. 20. 

pisao u odgovoru jednom svom protivniku Mađaru, koji mu je prigovarao častohleplje i 
nacionalizam: «Smijem bez stida očitovati, da su kod mene popovskim kruhom više 
nimačke i magjarske diče hranjeni, nego bunjevačke. To sam kadar gospodinu profesoru 
posvidočiti...». 46 

I njegovo raznovrsno društveno djelovanje imalo je pastoralno usmjerenje. Sve 
je to briga za ljubljeni mu Rod, ali i za sve narode s kojima je dolazio u doticaj. 
Osnovao je «Kalačku štedionicu)) i «Dobrotvorno žensko društvo)). U Kalači je također 
osnovao «Čitaonicu» i «Vodenu zadrugu)). Bio je član osnivač «Gospodarskog društva)) 
Bačke županije. U dobrotvornim sabirnim akcijama uvijek je izdašno sudjelovao iako je 
bilježen po vlastitoj želji, pod «N.N.», jer je veliki dio svoga prihoda darovao sirotinji. 47 
«Poznate su njegove dobrotvorne akcije. On uzdržava velika sirotišta po mnogim 
mjestima o svome trošku». 48 Za vrijeme velike poplave 1865. «kaptolske zalihe 
podijelio je bačkoj sirotinji i tako postao legenda Kalače i cijele Bačko-kalačke 
nadbiskupije)). 49 

1.4. Preporoditeljski i prosvjetiteljski rad 

Kad je godine 1869. započeo svoj preporoditelj ski i prosvjetiteljski rad i kad je 
uzeo u ruke pero u svojoj 55. godini, njegove nakane i želje ostale su iste. I prije nego 
što je počeo pisati on je to činio. Zauzimao se da u Kalaču, Baju, Suboticu, Novi Sad i 
Bač dođu Sestre «Naše Gospe» kojima je povjeren odgoj ženske mladeži. 50 

O ciljevima svog preporoditeljskog, prosvjetiteljskog i spisateljskog rada, 
najbolje govori on sam. Prenosim nekoliko navoda. 

»Crkva i škola» dvije su od najčešće upotrebljavanih riječi u njegovim člancima 
i knjigama. On nalaže svima koji ljube svoj Rod da se zauzmu da sva djeca pohađaju 
“škulu i crkvu». On slikom ističe važnost i jedne i druge ustanove: “Crkva i škula je 


46 UREDNIK BUNJEVAČKIH I ŠOKAČKIH NOVINA, Dopisi - Aljmaš, 28. rujna, u: 
Bunjevačke i šokačke novine, 11(1871), br. 40, str. 215. 

47 Usp. Matija EVETOVIĆ, Život i rad biskupa Ivana Antunovića..., str. 25. 

48 Antun KOPILOVIĆ, Pastoralno-preporoditeljski lik biskupa Ivana Antunovića, u: Zbornik, str. 

181. 

49 Lazar I. KRMPOTIĆ, Biskup Ivan Antunović, prethodnik crkvenog društvenog nauka, u: Dr. 
Matija Evetović - mr. Lazar Ivan Krmpotić, Život i rad i biskupa Ivana Antunovića, narodnog 
preporoditelja (prošireno izdanje), u ediciji: «Hi-vatski književnici u Mađarskoj - Ivan Antunović", 
Hrvatski znanstveni zavod, Pečuh 2002, str. 397. 

50 Usp. Antun KOPILOVIĆ, Pastoralno-preporoditeljski lik biskupa Ivana Antunovića, u: Zbornik, 
str. 181. 

ruka desna i liva. Koji jednu kvari da drugu zidja taj nakaznim pravi čovjeka ko onaj, 
koji bi mu jednu ruku odsikao. Crkva i škula je u duševnom i tvarnom pogledu 
potrebštinah ljudskih to što je po čoviečanstvo mužko i žensko pleme”. 51 Na drugom 
mjestu piše: «Čovjeku je naloženo: da Boga moli i radi, i koji ovo dvoje razdvaja, taj 
nije prijatelj čovjeku, već mu je najveći zlotvor. Jerbo kako onaj ubija čovieka koji ga 
od molitve, tako i onaj koji ga od rada zausteže. Uslied čega mora on imati crkvu gdje 
će se moliti i mora imati tvornicu gdi će raditi, a ta tvornica u kojoj se svaki čovjek za 
umni, umjetni i vješt rad pripravlja to je škola». 52 

Slično govori i o svom rodoljublju i o preporoditeljskom djelovanju. «Ti si rode 
zjenica u oku mojem, nemoj se dakle čuditi, što se tako brižljivo o tvojem boljku 
staram». 53 U jednom drugom svom članku ističe: «Samosvijest narodna to je život, koji 
prolazi sve žilice tiela čovječieg. Samosviest narodna to je živalj koji i najmanje 
zaškuljice sveg narodnog tiela i duha prolazi, samosviest narodna to je silna sila prid 
kojom sve prepreke padaju, to je kriepost, prid kojom se sve neprijateljske snage 
uklanjaju i slobodan ulazak ostavljaju nabožnosti i svakovrstnim vrlinam; bez 
samosviesti je tielo i duh mrtvo». 54 

Antunović je godine 1869. u Subotici okupio uglednije Bunjevce i obrazložio im 
svoju namjeru da pokrene Bunjevačke i šokačke novine i preko njih upali luč 
prosvjećivanja i razvije barjak napretka i blagostanja svoga naroda. Na sjednici su bih 
njegovi stariji i mlađi prijatelji: Bozo Šarčević, dr. Franjo i dr. Vince Somborčević, 
Matija, Štipan i Lajčo Antunović, Ivan i Filip Probojčević i još nekoliko subotičkih 
svećenika. Sjednica je trajala vrlo kratko jer je u ime okupljenih njihov stav iznio dr. 
Franjo Somborčević: «Brate Ivo! Zakasnio si se sa tvojim priedlogom. Mi smo se već 
pomađarili». 55 Takvo izričito odbijanje Antunović je prokomentirao sljedećim riječima: 
«Ajde Bozo. Mi smo naše svršili i nemamo ovdje ništa više tražiti)), dodavši da će za 
ovo izdajstvo odgovarati pred Bogom i ljudima. 56 No, to ga nije obeshrabrilo te o svojoj 
namjeri upućuje, 15. kolovoza 1869. godine, pismeni «Poziv» u kojem piše: «Mene je 
prava Bunjevka rodila i zato donle neću da vjerujem, dok se ne osvjedočim: da i vi 
blagog ovog naroda sinovi, koji ste na prsih Bunjevaka, Sokica odhranjeni, otaca vaših 

51 (Ivan ANTUNOVIĆ), Crkva i škula I., u: Bunjevačka i šokačka vila, 111(1873), br. 21., str. 82. 

52 (Ivan ANTUNOVIĆ), Crkva i škula II, u: Bunjevačka i šokačka vila, 111(1873), br. 22, str. 85. 

53 UREDNIK, Zora je zazorila, u: Bunjevačke i šokačke novine, 1(1870), br. 1., str. 1. 

54 (Ivan ANTUNOVIĆ), Obći jezik, u: Bunjevačka i šokačka vila, 111(1873), br. 11, str. 42. 

55 Mijo MANDIĆ, Kako su postale bunjevačke novine i bunjevački kalendari, u: Pravi bunjevački 
kalendar, Subotica, 1934., str. 34. 

56 Usp. Matija EVETOVIĆ, Život i rad biskupa Ivana Antunovića.., str. 48. 

trudom i krvavim znojem izmučeni, žestoku bol ne osjećate, kad gledate, gdje oni vaši 
rodjaci, na čijih ramenih ste se na jedan ili drugi odličan svjetovni ili crkveni stališ 
uzdigli: u neznanstvu čame, brojem i imovinom se gube, jer neimaju, tko bi im knjige 
znanstva sadanjeg svieta otvorio i nauku potrebnu udielio, da se njihova liepa narav 
razvijava... Braćo mila, svanulo je, neka je dakle kraj neplodnoj tužbi, nastao je dan i 
pozivljemo se svikoliki, u kojima još bunjevačka, šokačka krv vrije, da se sdružimo, 
snagu i svu našu silu sjedinimo i narod naš od siegurne propasti izbavimo, a na onog, 
koji bi se iz ovog narodnog posla izvukao, na sve grlo vičemo: da ga nije mila 
Bunjevka, Šokica svojim sladkim mliekom dojila, već nemila Turkinja odgojila». 57 

1.5. Pisana djela 

U ovom dijelu donosim u najkraćim crtama pregled Antunovićeve pisane riječi, 
od novina do pojedinih knjiga i članaka. 

1.5.1. Bunjevačke i šokačke novine 

Bunjevačke i šokačke novine su usprkos gore navedenim početnim poteškoćama 
počele izlaziti. Prvi broj objavljen je 19. ožujka 1870. godine. Novine su izlazile tri 
godine. U impresumu stoji: Izdavatelj i odgovorni urednik: Ivan Antunovich. Tiskane su 
u Kalači u tiskari «Malatin i Hohneyer». Veličina stranice: 23,3x30,4 cm. 58 

U prvom godištu, 1870. objavljena su 42 broja Novina na ukupno 328 stranica. 
Svaki broj imao je 4 stranice. Od 4. do 42. broja Novine imaju i tzv. Nadometak, osim 
broja 6. U 4. i 5. br. Nadometak jc na 2 stranice a od 7. do kraja godišta na 4 stranice. 
Posljednji broj ima Vanredni nadometak na 6 stranica. 


57 Ivan ANTUNOVICH, kanonik. Poziv Bunjevacah i Šokaccih i Bošnjakah na utemeljenje jednog 
pučkog Lista, Kaloča, u Velikoj Gospojini 1869. (15. VIII. 1869), Štamparija Maletin es Holmayer. 
(Letak na tri stranice). Isti ,,Poziv“ objavljen je i u Bunjevačkom i šokačkom kalendaru za pristupnu 
godinu 1870., str. 17-23., u Subotici, u tiskari Karla Bittermanna. U kalendaru je tekst naslovljen: 
„POZIV pričastnoga i visokorodnoga gospodina Ivana Antunovicha kanonika kalačkoga, kojim poziva 
Bunjevce, Šokce i Bošnjake na utemeljenje jednih pučkih novinah“. Vidi također: Četvrti dio. Dokumenti 
Ivana Antunovića. Poziv, u: Dr. Matija Evetović - mr. Lazar Ivan Krmpotić, Život i rad i biskupa Ivana 
Antunovića, narodnog preporoditelja (prošireno izdanje), u ediciji: «Hrvatski književnici u Mađarskoj - 
Ivan Antunović", Hrvatski znanstveni zavod, Pečuh 2002, str. 171-176. U ovom radu služim se tekstom 
objavljenim u ovoj knjizi. (U daljnjim navodima: Poziv , str.). 

58 Posjedujem sva godišta i sve brojeve Bunjevačkih i sokačkih novina i Bunjevačke i šokačke vile. 

U drugom godištu, 1871. objavljena su 52 broja na 292 stanice. U ovom godištu 
do br. 26 Novine imaju dodatak Bunjevačka i šokačka vila. U brojevima 1-17 dodatak je 
na 4 stranice a od 17-52 na 2 stranice. Od br. 26 Bunjevačka i šokačka vila ima vlastite 
brojanje stranica iako je bila pridodana Novinama ali sada svakog drugog tjedna i 
ponovno na 4 stranice. Ukupno je Bunjevačka i šokačka vila u ovom godištu imala 52 
stranice. 

U trećem godištu, 1872. objavljena su također 52 broja Novina na 208 stranica. I 
u ovom godištu u svakom drugom broju bio je dodatak Bunjevačka i šokačka vila na 
četiri stranice s vlastitim brojem stranica. Tako je u ovom godištu Vila objavljena na 
ukupno 104 stranice. 

Ovi podaci su dosada najiscrpniji. Naime, kroz svoj rad utvrdio sam da Matija 
Evetović i Ante Sekulić ne spominju prvo i drugo godište Bunjevčakih i šokačkih 
novina. Tako Ante Sekulić navodi u bibliografiji Antunovićevih djela: Bunjevačke i 
šokačke novine, godište III., Kalača 1872., br. 1-52. 59 Matija Evetović u svojoj knjizi u 
popisu literature također navodi samo: Bunjevačke i šokačke novine, god. 1872. 60 Ivan 
Kujundžić u svojoj Bibliografiji priznaje: «Bunjevačke i šokačke novine počele su 
izlaziti 1870. godine, ali se I. i II. godište lista nigdje ne mogu pronaći)). 61 

Cilj izdavanja novina Antunović je sam protumačio u uvodniku prvoga broja 
pod naslovom «Zora je zazorila»: «Majka da može svojeg jedinka, u zvizde bi ga 
okovala, ja da mi je povirena vlast, sva ona plemenita svojstva, s kojima se rese drugi 
narodi, želio bi pokupit i rod moj nakitit... Mi ćemo biti kano revne pčele pa ćemo ić od 
cvata do cvata koji u vertu uma i serca raznih naroda razte: da iscerpimo slatki med 
nauka i donesemo u košnicu našeg roda, otud će postat med ćudorednosti, koji će sladit 
i vosak učenosti, koji će svitlit životu plemena našeg. Mi ćemo nepristano učiti da 
možemo neprekidno našu bratju podučavah). U nastavku upozorava na razne «škule» 
kroz koje prolaze svi sinovi i kćeri roda našega. Prva je škola materino krilo, škola je i 
Crkva i oranica, dućan i umjetnički atelje. Ali on želi otvoriti još jednu: «Neka je dakle 
uz ove silne škule nama dozvoljeno jednu otvoriti u kojoj će svaki viran sin našeg roda 
postat učiteljem za vrime, i čas, kad ga volja snadje, da u svih onih škulah revno pobere 
nauke za naše pleme shodne, neka se razstre dobri glas našeg roda...». U nastavku 


59 Usp. Ante SEKULIĆ, Hrvatskapreporodna književnost..., str. 58. 

60 Usp. Matija EVETOVIĆ, Život i rad biskupa Ivana Antunovića..., str. 307. 

61 Ivan KUJUNDŽIĆ, Bunjevačko-šokačka bibliografija. Prilog kulturnoj povijesti bunjevačko- 
šokačkih Hrvata, u: JAZU, Odjel za suvremenu književnost, rad 355, Zagreb, 1969., str. 757. 

uvodnika naglašava da će Novine biti vanstranački list: «...donle dok se uzvišeni naše 
domovine duhovi ne izravnaju, i u jednu treću stranku koja će po našem shvatu, 
budućnosti narodnoj jedino koristiti, ne osnuju, mi ćemo našom potankom silom, sad uz 
jednu, sad uz drugu stati, kako vidili budemo, da je jedna ili druga ustavne u slobodi 
odgojene istine izkrenie shvatila i s ovima se sljubila». 62 Antunović je izbjegavao i 
političke članke. Moli svoje suradnike da ih ne pišu, jer «socialna pitanja, koja se po 
svietu danas razlažu vrlo su oštre naravi dočim je naša snaga veoma slaba - moglo bi se 
dakle sgoditi da bi se jedna ili druga žilica u našem tilu pod tim hervanjem prikinila a u 
našem položaju, kao što svaka žilica treba da život kripi - tako i najmanja ako 
uzmanjka, žiće znatno slabi; dakle, politiku ćemo ovdje obavljat samo kako nam se 
pridstavlja u svojih događajih». 63 U istom članku poziva svoje suradnike da radije pišu 
poučne i zabavne članke: «koji se vrzaju oko kućevnog života... Takvima nidra otvara 
pridaja-traditia, povjesnica, pripovitke, dositnice, zagonetke, dalje neka izvole naše 
poštovano obćinstvo uvađati u svako vrstne znanosti, pa jim pripovidati i tumačiti 
štogod je u tima za svaki razred naših čitateljah nužno i korisno. Po puk bi zaslužno dilo 
obavljah i onda ako bi svoje zavičaje u starom i noviem dobu opisivali - pa to sve blago 
izvolili ovršiti u našem rođenom naričju, u prostoj odori. To smo već davno izjavili da 
bi radostno primali dopise koji se virskog i školskog obćinskog žića doticaju al naravno 
u obliku u kom se nijedan bližnji ne smućiva». 64 

Osim uvodnog članka i nekoliko članaka različite tematike, novine su imale i 
stalne rubrike kao što su «Vilajet», «Gazdaluk», «Kućni poslovi», «Domaći poslovi», 
«Dopisi», «Trgovina i obrtnost» i dr. Uvijek je objavljena i poneka pjesma, uglavnom u 
dodatku. 

1.5.2. Bunjevačka i šokačka Vila 

Bunjevačka i šokačka vila, kako je već naznačeno, dvije je godine bila dodatak 
Bunjevačkih i šokačkih novina. Kad su novine prestale izlaziti, Bunjevačka i šokačka 
vila postaje samostalni list. Ovdje će biti riječi samo o toj Vili, jer je razdoblje u kojem 
je Bunjevačka i šokačka Vila bila dodatak Bunjevačkim i šokačkim novinama kratko 
obrađeno u gornjem dijelu. Bunjevačka i šokačka Vila bila je, kako stoji na naslovnici, 

62 UREDNIK, Zora je zazorila, u: Bunjevačke i šokačke novine, 1(1870), br. 1, str. 1-2. 

63 UREDNIK, Poruke Uredničtva, u: Bunjevačke i šokačke novine, 11(1871), br. 9, str. 70. 

64 Isto, str. 70. 

«poučni, gospodarski i politički list». Kod prvog broja ove samostalne Vile stavljeno je 
treće godište, 1873., premda je ona dvije godine bila samo dodatak Novinama. Izlazila 
je svakog drugog tjedna četvrtkom na četiri stranice. “Izdavatelj i odgovorni urednik” 
bio je Ivan Antunović, a tiskana je također u tiskari «Malatina i Holmayera» na formatu 
23,3 x 30,4. Tako je objavljeno 28 brojeva, na 116 stranica. 

Godište 4 (1874) nosilo je naslov Bunjevačka i šokačka vila. List za politiku, 
pouku, zabavu i gazdinstvo. Izišlo je 26 brojeva, na 104 stranice. 

Godište 5(1875) ima podnaslov List za zabavu, pouku i gazdinstvo. Te godine 
objavljeno je ukupno 9 brojeva na 36 stranica. Antunović je bio „izdavatelj i urednik” 
ovoga godišta do 5. broja. Vila je te godine izlazila svaka dva tjedna četvrtkom kao i 
prijašnja godišta. Od 6. broja „izdavatelj i urednik” Vile postaje Blaž Modrošić. Taj 6. 
broj objavljenje tek 10. studenog 1875. u Baji, tiskom J. Jilka. 

Godište 6(1876) pod uredništvom Blaža Modrošića i s naslovom Bunjevačka i 
šokačka vila, namijenjena pučkoj pouci, zabavi i gospodarstvu objavljena je u 18 
brojeva, na 74 stranice u tiskari udovice K. Paula. 

U Bunjevačkoj i šokačkoj vili koju je uređivao Blaž Modrošić Ivan Antunović je 
objavljivao svoje članke pod pseudonimom «Stari Rodoljub)). 

Cilj Vile označen je u drugom broju 1873. godine: «Mi hoćemo naše po Bogu i 
po naravi pripadajuće pravo, naime: naš svestrani napredak. Mi hoćemo ne samo u 
prikrajku naše kolibice da sačuvamo naš jezik, nego da ga kano potlem duše prvi dar 
Božji unapredimo u sve stane našega rajskoga mirogoja, kojim da nam odjekuje naša 
kuća, naša crkva i škola, naša obćina i poljana a po tim da se usavršava idea narodne 
slave. Mi hoćemo da budemo gospodari naše kese, da budemo gose pod kapom u svojoj 
kući, ne nipošto sluge gologlavci i puzavci. Mi više nećemo da budemo zaklopci tuđeg 
lonca, a niti nožice svačijega stolca... Naša Vila ima nam biti prethodnicom našega 
narodnog spasa, pred kojom da se stvori raj zemaljski, rad zemne sreće... Ona nam 
mora nadostačiti sve, sve, što je napredujućim vriemenom projurilo preko našeg sanka. 
U njoj vidismo i vidimo svoju slogu, narodnost i jezik obezbieđen, slobodan i 
samostalan. Ovo je težište i od sadašnjih naših namjerah, naše brige, i rada i cilja 
našega». 65 


65 Štipan VUJEVIĆ (potpisan pseudonimom "BUNJEVAC"), O našoj Vili, u: Bunjevačka i 
šokačka vila, 111(1873), br. 2, str. 6. 

Novine i Vila objavljivale su članke rodoljubnog i poučnog sadržaja a bilo je i 
putopisa, lijepih pripovijesti, pjesama, korisnih članaka iz gospodarstva i raznih vijesti 
iz domovine i inozemstva, kako s područja crkvenog tako i društvenog, kulturnog i 
političkog života našega naroda. 

1.5.3. Članci 

Biskup Ivan Antunović kao urednik “Bunjevačkih i šokačkih novina” i 
“Bunjevačke i šokačke vile” objavio je puno članaka. Bih su to uvodni članci, ah ne 
isključivo. Svoje članke je rijetko potpisivao. One koje je potpisao najčešće je potpisao 
s pseudonimom «Stari Rodoljub»; ima dva potpisa s «Rodoljub», neke je potpisao s 
“Urednik”, a još rjeđe ih je potpisivao kao «Ivan Antunović, Bunjevački i šokački 
novina urednik». Prvi cjeloviti popis njegovih članaka objavljenje kao Prilog u mom 
magistarskom radu. 66 

Detaljno sam i pomno prelistao sva godišta «Bunjevačkih i šokačkih novina» i 
„Bunjevačke i šokačke vile”, uvjeren sam da će objavljivanje cjelovitog popisa 
Antunovićevih članaka biti korisno svima koji će se u budućnosti baviti istraživanjem 
pisane baštine tog našeg velikana. Listajući Novine i Vilu i čitajući pojedine članke 
lagano sam uočavao one koje je pisao Antunović i onda kada nisu bih potpisani na 
način kako sam gore naveo. Naime, svi članci, osim njegovih, u Novinama i Vili su 
uglavnom potpisani punim imenom i prezimenom, pseudonimom ih inicijalima, jer je 
Antunović inzistirao da svaki dopis i članak mora biti potpisan, inače ga nije htio 
objavljivati. 67 Jamačno je, osim popisa koji ovdje donosim, Antunović većinom sam 
pisao i rubrike kao što su “Novosti”, “Vilajet”, “Domaći poslovi”, “Kućni poslovi” pa i 
“Gazdaluk” i dr., jer se dobro razumio u sve grane znanosti svoga vremena. 68 Stoga sve 
rubrike njegovih Novina i Vile zaslužuju također pozornost i istraživanje, baš kao i 


66 Vidi: Andrija Anišić, Bračni i obiteljski moral u nekim djelima Ivana Antunovića - Bog s 
čoviekom na zemlji i Covik s Bogom u svojih molba i prošnja, Magistarski rad u specijalizaciji moralne 
teologije, Sveučilište u Zagrebu - Katolički bogoslovni fakultet, Zagreb, 2007., str. 130. si. 

U svojoj knjizi Život i rad biskupa Ivana Antunovića..., Matija Evetović naveo je 34 članka. 
Identičan popis objavio je i Ante Sekulić u članku Preporoditeljska i povijesna baština Ivana Antunovića, 
u: Zbornik, str. 62-63; on je isti popis objavio i u svojoj knjizi Hrvatska preporodna književnost u 
ugarskom Podunavlju do 1918., u ediciji Prinosi za povijest književnosti u Hrvata, autori i djela, Knjiga 
III, Zagreb 1994., str. 96-97. 

67 Usp. Bunjevačke i šokačke novine. Poruke uredništva, 11(1872), br. 7, str. 28.: "Šokcu - 
imenjaku. Na glavi Lista stoji da se bez imena ne prima, jel ko će i za koga će se odgovarati?". 

68 Usp. Matija EVETOVIĆ, Život i rad biskupa Ivana Antunovića..., str. 235. 

njegove zanimljive bilješke i fusnote u kojima je davao korisne komentare, konkretne 
poruke i upute suradnicima i pošiljateljima članaka. Njegove su primjedbe ponekad 
šaljive a ponekad imaju čak i polemički ton. 69 

Stavljajući u svoju knjigu popis trideset četiri Antunovićeva članka, dr. Matija 
Evetović piše: “Antunović je napisao mnogo manjih članaka. U njima govori o svim 
pitanjima, koja su važna za naš narod i daje mu dobru i korisnu pouku. Napisao ih je u 
'Novinama' i 'Vili' kao uvodne članke... Znatniji su članci...”. I onda slijedi popis 
članaka. 70 Matija Evetović uz svaki članak donosi i njegov kratki sadržaj i naznaku gdje 
se nalazi a Ante Sekulić donosi samo popis članaka uz naznaku gdje se nalazi. 71 Uočio 
sam da obojica navode samo članke iz Vile, a nijedan iz Novina. Ima ih, međutim, puno 
i u Novinama. U svom istraživanju zanimalo me je zbog čega oni ne navode članke iz 
Novina. Otkrio sam da Matija Evetović Novine nije ni imao u rukama, osim posljednjeg 
broja (52/1872), 72 što je vidljivo kako iz svih navoda koje donosi u četvrtom dijelu 
svoje knjige pod naslovom “Ličnost Ivana Antunovića”, 73 tako i iz popisa izvora kojima 
se služio u svojoj knjizi a objavio ih je pod naslovom “Književnost”. U tom popisu kao 
izvore navodi: Bunjevačke i šokačke Novine , god. 1872 i Bunjevačka i Šokačka Vila, 
god. 1873-1876. 74 Ante Sekulić donosi isti popis članaka, iako je vidljivo da se u svom 
radu služio i Novinama. Očito se radi o onim brojevima Novina koje je ranije imala 
Sveučilišna knjižnica u Zagrebu. 75 

Svećenik Ivan Kujundžić objavio je kod Odjela za suvremenu književnost 
JAZU, Zagreb 1969., Rad 355, svoju “Bunjevačko-šokačku bibliografiju” kao “Prilog 
kulturnoj povijesti bunjevačko-šokačkih Hrvata”. To djelo sadrži bibliografske podatke 


69 Usp. Poruke uredništva, u: Bunjevačke i šokačke novine 1(1870), br. 5, str, 21; 1(1870), br. 6, str. 
30. 

70 Matija EVETOVIĆ, Život i rad biskupa Ivana Antunovića..., str. 110-116. 

71 Popis Antunovićevih članaka Matija Evetović je stavio u 10. poglavlje svoje knjige pod 
naslovom "Razni članci" (usp. Matija EVETOVIĆ, Život i rad biskupa Ivana Antunovića..., str. 110), a 
Ante Sekulić ga stavlja u III. poglavlje svoga članka pod naslovom "Napisi i članci", (Ante SEKULIĆ, 
Preporoditeljska i povijesna baština Ivana Antunovića, u: Zbornik , str. 62-63. 

12 Oni naznačuju da je članak objavljen u Vili 52/1872, što je samo djelomice točno, budući da je 
Vila bila dodatak Novina do 1873. a tek onda je postala samostalni list. Ćlanak koji su oni naveli je, dakle, 
u 52. broju Novina od 1872. ali u dodatku Vila na str. 102. Vila nije imala svoje zasebne brojeve dok nije 
postala samostalan list ali je imala svoje zasebne stranice pa to može zbuniti čitatelja. 

73 Matija EVETOVIĆ, Život i rad biskupa Ivana Antunovića..., str. 183-304. 

74 Usp. isto, str. 307. 

75 Usp. Ante SEKULIĆ, Hrvatska preporodna književnost u ugarskom Podunavlju do 1918., u 
ediciji "Prinosi za povijest književnosti u Hrvata", Autori i djela, Knjiga III, Zagreb 1994., str. 45-55. U 
ovoj svojoj knjizi, u popisu preporodnih hrvatskih glasila pod brojem 1. navodi: „Bunjevače i šokačke 
novine počele su izlaziti 1870., Godište III, u Kalači 1872., br. 1-52. Izdavatelj i odgovorni urednik Ivan 
Anutnovich. Izlazi svake nedilje jedanput. Pod brojem 2. navodi iscrpnije podatke o „Bunjevačkoj i 
šokačkoj vili“ uz naznaku gdje se mogu pronaći pojedina godišta. (Usp. isto, str. 58-59). 

o pisanoj riječi bunjevačko-šokačkih Hrvata od 1683. do 1968. godine. U III. poglavlju 
u kojem donosi prikaz “Novina” i “Listova”, nalazi se kod godine 1870. pod br. 1 ova 
bilješka: “Bunjevačke i šokačke novine počele su izlaziti 1870. godine, ali se I. i II. 
godište lista nigdje ne mogu pronaći”. 76 U svom istraživačkom radu služio sam se 
uvezanim godištima Novina i Vile koje osobno posjedujem. 77 

Osim članaka u Vili Matija Evetović i Ante Sekulić navode i tri članka 
objavljena u časopisu Neven™ O tim člancima Matija Evetović piše: “Pod starije dane 
pisao je Antunović nekoliko članaka i u Nevenu... kojima je sadržaj istovjetan sa onima, 
što ih je već objelodanio u Vi//”. 79 

Ivan Antunović je nastavio pisati za Vilu i onda kada je prestao biti njezin 
urednik. Ondje je svoje članke potpisivao kao “Stari Rodoljub” kao što ih je potpisao i u 
Nevenu. 


1.5.4. Dopisi 

U “Bunjevačkim i šokačkim novinama” i u “Bunjevačkoj i šokačkoj vili” 
posebno mjesto zauzimaju članci biskupa Ivana Antunovića koje je on pisao i slao 
uredništvu sa svojih putovanja. Kako je ustvrdio Matija Evetović „Antunović je 
proputovao svu Mađarsku i skoro sve zapadne europske države. Sa puta javljao se 
svojim Novinama i Vili. U tim dopisima iznosi svoja zapažanja”. 80 

Ante Sekulić u svom članku o ovim dopisima piše: “Među Antunovićeve radove 
treba pribrojiti i Dopise... Pisao je jednostavno, ali uvijek poučno. Koliko se moglo 


76 Ivan KUJUNDŽIĆ, Bimjevačko-šokačka bibliografija. Prilog kulturnoj povijesti bunjevačko- 
šokačkih Hi~vata, u JAZU. Odjel za suvremenu književnost, rad 355, Zagreb 1969., str. 757. 

11 Do istih sam došao zahvaljujući svećeniku Franji tvankoviću. On je pripremajući svoj diplomski 
rad pod naslovom "Inkulturacija vjere kod Hrvata-Bunjevaca kroz rad biskupa Ivana Antunovića" na 
Filozofsko-teološkom institutu Družbe Isusove u Zagrebu, u potrazi za odgovarajućom literaturom, 
utvrdio da niti Gradska biblioteka u Subotici, niti Sveučilišna knjižnica u Zagrebu nemaju komplet 
Antunovićevih Novina i Vile. U to vrijeme ponudio mu je na uvid uvezane primjerke istih svećenik 
palotinac Franjo Spajić, koji je tada živio i radio u petrovaradinskoj župi sv. Jurja. On ih je pronašao u 
tamošnjoj župnoj knjižnici. Listajući taj komplet i znajući koje primjerke ima Sveučilišna knjižnica u 
Zagrebu, utvrdio je da se može sastaviti komplet Novina i Vile, što je i učinjeno uz odobrenje jednih i 
drugih. Tako sada Sveučilišna knjižnica u Zagrebu ima sve brojeve a Franjo je dobio također pet 
kompleta, od kojih jedan imam ja a ostale „Bunjevačko-šokačka knjižnica“ Katoličkog instituta za 
kulturu, povijest i duhovnost «Ivan Antunović)) u Subotici, mons. Stjepan Beretić i „Pučka kasina 11 u 
Subotici, koja čuva pisanu zaostavštinu pokojnog Lazara Ivana Krmpotića. 

78 Usp. Matija EVETOVIĆ, Život i rad biskupa Ivana Antunovića..., str. 116; Ante SEKULIĆ, 
Hrvatska preporodna književnost..., str. 97. 

79 Usp. Matija EVETOVIĆ, Život i rad biskupa Ivana Antunovića..., str. 116. 

80 Isto, str. 116. 

ustanoviti, dopisa nema mnogo; ukupno osam, u razdoblju od 25. listopada 1872. do 1. 
lipnja 1876.”. 81 

Moram primijetiti da su Matija Evetović i Ante Sekulić u svom popisu naveli 
znatno manji broj „Dopisa”, slično kao i kod članaka, budući da nisu imali u rukama sve 
brojeve „Novina”. Među dopise svrstao sam i onih nekoliko koji nisu u rubrici 
“Dopisi”, ali je jasno da ondje spadaju iz naznake mjesta iz kojeg ih piše i šalje. U 
pojedinom Dopisu sadržaj se ne odnosi uvijek na mjesto koje je naznačeno. Naime, 
naznačeno mjesto odnosi na ono iz kojega je dopis poslao, a opis se odnosi na mjesto u 
kojem je prethodno bio. U svojim Dopisima Antunović prikazuje državu ili mjesto u 
kojem je boravio, ocjenjujući u njoj društveno, političko i gospodarsko stanje. Osobito 
gaje zanimalo školstvo i radinost. Ponekad se divi, ponekad kudi ono što je ondje vidio 
a pokatkad s uzdahom pomisli na svoj “mili Rod” te mu i s puta upućuje konkretne 
poruke i pouke jer mu je i ondje na srcu i prosvjeta i dobro njegovog naroda. 82 

U svom popisu dopisa slijedio sam kronološki red “Dopisa” od prvog broja 
Novina do posljednjeg broja Vile. Iz nekih mjesta slao je više dopisa, no nisam ih 
svrstavao na jedno mjesto, nego ih naznačio u broju u kojem su objavljeni. Dopise koje 
navode M. Evetović i A. Sekulić i ondje su označeni zvjezdicom (*). 83 

1.5.5. Knjige 

Glede razvrstavanja Antunovićevih djela postoje različiti stavovi i mišljenja. 
Ovdje se držim razdiobe koju je učinio Ante Sekulić te ih navodim kronološkim redom 
kao objavljena i neobjavljena djela. 84 

1.5.5.1. Objavljena djela 

1. Otvorena knjiga Ivana Antunovića, kaločkog kanonika, na sve rodoljubne 
Bunjevce i Šokce naputjena. U Kaloči tiskom Malatina i Holmeyera /1870./ - Vel. 21,5 
x 34,6 cm, 3 str. To je poziv na suradnju i podršku za izdavanje Bunjevačkih i šokačkih 
novina. 

81 Ante SEKULIĆ, Hrvatska preporodna književnost, str. 64. 

82 Usp. Matija EVETOVIĆ, Život i rad biskupa Ivana Antunovića..., str 116. 

83 U svom istraživanju ustvrdio sam dakle da je Antunović objavio ukupno 147 članaka u 
Novinama, 72 u Vili, 6 u Nevenu i 56 Dopisa. 

84 Usp. Ante SEKULIĆ, Hrvatska preporodna književnost..., str. 94 - 96. 

2. Poučne iskrice - O koristnoj pučkoj zabavi, putem po Italiji godine 1869. 
sabrao Ivan Antunović, kaločki kanonik, Bunjevačko-šokačkih novina urednik. U 
Temišvaru, 1872, tiskom Braće Magjarah. Veličina 12 x 17,2 cm, 276 str. 

U «Pripomenku» ove knjige piše zašto je napisao ovu knjigu.: «Davna moja 
želja proputovat i krasnom Italijom, viditi vječiti Rim i poklonit se glavi Katoličke 
crkve, izpunila se. Sve, što sam na tom putu svom dobro čuo i vidio... sabrano u djelcu 
ovom predajem smierno milomu rodu svomu. Crpio iz njega savjestnu moju pouku i 
koristnu svoju zabavu; prikraćivao si štivom i razmatranjem zanimivih u njem stvarih na 
slavjanskom domu svečane Božje dane i duge zimske noći; te kroz križ i muku dospio 
mi sretan u vječna spasa luku». 85 

3. Odmetnik, poviesna pripoviedka od Ivana Antunovića kaločkog kanonika i 
Bunjevačko-šokačke vile urednika. U Zagrebu, slovi Dioničke tiskare, 1875. Veličina 
13,4 x 12,2 cm, 293 str. 

O ovoj knjizi, koja je zapravo, klasični roman, Antunović u Predgovoru kaže: 
«Evo ti, plemeniti rode, žalosne istine iz osamnaestog vjeka! Ignjat Josip Martinović, 
nevjeran bunjevačkoj svojoj majci, odmetnut narodnosti i rieči našoj, pokaran i Bogom i 
svietom, kako je na krvnom stratištu izgubio glavu, opisao sam ti u knjižici ovoj. A ti ju 
čitaj i znaj: da odmetnika Crkve i izrodice vlastite narodnosti rodoljubivo srce nikad 
blagosivati neće!». 86 

4. Slavjan - na svetih dnevih ili blagdanih crkveni. Napisao Ivan Anutnović, 
urednik Bunjevačko-šokačke Vile. U Kaloči, tiskom Malatina i Holmeyera, 1875. - 
Veličina 8*, 135 str. 

U ovom djelu opisao je važnije svetkovine Katoličke crkve. Istaknuo je njihovo 
značenje i opisao narodne običaje, vezane uz te svetkovine. 

5. Knjiga kojom je prisvitli gospodin Ivan Antunovich, naslovni bosonski biskup, 
veliki predstavnik prvostolne crkve kaločke i crkveno-sabomoga ispita pridsidnik, 
Gjenu Dulića, pridsidnika subotičke «Pučke Kasine» prilikom ot\>ora Kasine pozdravio. 
U Subotici, iz štamparije Josipa Bittennanna (1878). Veličina 10 x 16 cm, 14 str. 

6. Bog s čoviekom na zemlji. Djelo predstavljaj uče trojedina Boga u doticaju 
s'čoviekom, u svih njegovih vjerskih i društvenih odnošajih. Napisao i izdao Ivan 


85 Ivan ANTUNOVIĆ, Poučne iskrice, Temišvar 1872., str. 2. 

86 Ivan ANTUNOVIĆ, Odmetnik, Zagreb 1875., str. 3. 

Antunovich, Kaločko-Bačke biskupije svećenik. Tiskom G. Seredy Obrtna Zavoda 
Gluhoniemih, u Vacu, 1879. Veličina. 4* VI + 774 str. 

Ovo je svojevrsni Katekizam Katoličke Crkve onoga vremena s prikazom 
Svetoga pisma i cjelovitog katoličkog nauka od liturgije do crkvenoga prava. 

7. Kalocsa varoš fenvkepei - madar teviatban. Keszitette: Fiizesi Adamko. A 
kalocsai szegenjek reszere epitendo mu nk ahaz alapjanak jovara. Vacz, 1879., Seredy G. 
Siketn. Iparint. Konyvnyomdaja, 1879. Veličina 8*, 106 str. (Slike grada Kaloče - iz 
ptičje perspektive. Napisao: Fiizesi Adamko. U korist fonda za podizanje doma kalačke 
sirotinje). 

U ovom djelu opisuje sve znamenitije ustanove, crkve, privredna, prosvjetna i 
dobrotvorna društva i sve socijalne institucije u Kalači. On daje upute svećenicima kako 
trebaju djelovati u selu i kakvi trebaju biti seoski poglavari ako žele da narod bude 
sretan i zadovoljan. 

8. Fenv es arnvkepek. A lelkipasztorkodas teren gviijtotte kaiocsa-bacsi 
megvenek egvik aldozara. Vacz, 1880. Serćdy G. Sketn. Iparin. Konyv-nyomdajaban, 
188. - Veličina 8*, 256 str. (Svijetle i tamne slike. S područja pastoralnog djelovanja. 
Napisao jedan svećenik kaiočko-bačke biskupije.) 

U ovoj knjizi izložio je svoja načela o svećeničkom zvanju i djelovanju u 
narodu. Ovu je knjigu izdao bez imena. Namijenio ju je svećenicima, iznoseći njihove 
vrline i pogreške. 

9. «Naputak» za one koji osićaju napast postati nazarenom. Sastavljen po Ivanu 
Antunovichu. U Kaloči, tiskom Malatina i Holmeyera, 1882. - Veličina 8*, IV + 263 
str. 

U ovoj knjizi daje uputstva katoličkim vjernicima kako će se očuvati sljedbe 
Nazarena. 

10. Razprava, o podunavskih i potisanskih Bunjevcih i Šokcih u pogledu 
narodnom, vjerskom, umnom, građanskom i gospodarskom. Napisao Ivan Antunovich, 
Kaiočko-bačke biskupije svećenik. U Beču, tiskom Friederika Jaspera, 1882. Veličina 
8*, 182 str. 

U «Predgovoru» opisuje nastanak i svrhu ove knjige: «Bio čovik kojega mu 
drago stanja i zvanja i ma koje vire, nikako se ne može lišiti želje, da prodre u prošlost 
svojega porikla i pogleda u budućnost osobnu i obiteljsku... A šta je prirođeno osobi i 
obitelji, to mora da bude naravno i cielom narodu... Ako hoćete da utamanite koji narod, 

zabašurite, sakrijete mu prošlost, pa ste kinezke bedeme stavili pred njegovu 
budućnost... Koji dakle hoće i želi živiti kao osoba, kao obitelj, taj neka znade, da mu je 
tlo života onaj narod, u kom seje začeo, rodio i odgojio... Ovo me je kao stara i gotova 
nemoćna prinukalo da ponešto razbistrim prošlost Bunjevacah i Šokacah, te tiem kakav 
takav učinim rodu glas, i uzbudim ga na vični narodni ponos, na iztrajnu radinost, umnu 
štedljivost i na razboritu brižljivost za svoju, svoje obitelji i svojega naroda 
budućnosti)). 87 

11. Čovik s Bogom u svojih molba i prošnja. Napisao Ivan Antunovich, 
Kaločko-bačke biskupije svećenik. U Kaloči, nakladom pisca. Tiskom Franje 
Holmeyera, 1884. Veličina 8*, VII + 897 str. 

To je molitvenik za kršćanski narod. U «Uvodu» spominje kako je nastao ovaj 
molitvenik. «Od kako sam u posvećeni stališ stupio, od onda me je neprestano pratila 
goruća želja, vimim u ruke dati Molitvenik, u kom su molbe i prošnje ljudske, u svih 
odnošajih družtvenih, po nutarnjih i vanjskih potriboća izražene, na temelju naših u 
Katekizmu, sakupljenih virskih istina, u duhu kršćanske poniznosti i ditinjega 
zauhvanja, Svemogućemu predstavljaju)). 88 

1.5.5.2. Rukopisna djela 

1. Posljednji Gizdarev, 357 str., 36 pogl. 

Pripovijest iz života bačvanskih plemića u prvoj polovini 19. vijeka. 

2. Bariša Kitković, 451. str., 42 pogl. 

Tema ove pripovijesti također je iz života plemića u Bačkoj županiji. 


87 Ivan ANTUNOVIĆ, Razprava, o podunavskih i potisanskih Bunjevcih i Šokcih u pogledu 
narodnom, vjerskom, umnom, građanskom i gospodarskom, Beč 1882., str. 1-2. (U daljnjim navodima: 
Ivan Antunović, Razprava, str.). 

Antunović se u svojim djelima i člancima služi nazivom "Bunjevac" i "Šokac" stoje "plemenski" 
naziv za Hrvate koji su živjeli na prostorima tadašnje Bačke. On je, kako je to vidljivo iz ovoga, po 
mnogima, njegovog najznačajnijeg djela, želio istražiti u cijelosti porijeklo "Bunjevaca" i "Sokaca". Nije 
mu bilo tako izričito jasno njihovo hrvatsko porijeklo kao što je to danas. Stoga se i danas mnogi koji bi 
htjeli biti "čisti Bunjevci" pozivaju na Antunovića tvrdeći da ih je on smatrao posebnim narodom. Budući 
da rasprava o ovom pitanju ne spada izravno na sadržaj ovoga rada ne mogu se na njega posebno osvrtati. 
Ipak, navodim jedno mjesto koje pokazuje daje već i u Antunovićevo vrijeme bilo onih koji su Bunjevce 
i Sokce pribrajali Hrvatima, pa i on sam: "Na svakom onom polju, koje su poslie nesretnog mohačkog 
poraza snova zasjeli Slaveni, gdi je god bilo Srbah, tamo je u većem ili manjem broju bilo takodjer 
Bunjevacah i Šokacah, ili kako se danas volimo nazivati, Hrvatah, pa seje svaka sudbina najednom i na 
drugom podjednako izminjivala", Ivan ANUTNOVIC, Razprava... str. 69). 

88 Ivan ANTUNOVIĆ, Čovik s Bogom u svojih molba i prošnja, Kalača 1884., str. III - IV. (U 
daljnjim navodima: Ivan ANTUNOVIĆ, Čovik s Bogom, str.) 

3. Sophisticus magas miveltseg moralja (Ćudoređe sollstičkc visoke 
naobrazbe), 22 str. (rukopis iz 1842). Filozofsko-etička rasprava o moralnom odgoju 
mladeži. 

4. Bdjtriil (O postu), 94 str., 9 pogl. (mkopis oko 1840. godine). 

To je oveća rasprava o postu, što ga sveta majka Crkva zapovijeda svojim 
vjernicima. 

5. Vjerske istine, str. 26, tri dijela (latinski rukopis). 

Vjerska rasprava na latinskom jeziku. U njoj dokazuje istinitost nauke 
Katoličke crkve i pobija krivovjerstvo protestanata. 

6. Obliek Subotice grada 

Ovo djelo spominje Ivan Evetović u životopisu Ivana Antunovića. Sadržaj 
ovoga djela je nepoznat, jer se rukopis izgubio. 89 

7. Egyhazi vagvonrol (O crkvenim dobrima). 

Rasprava o obrani crkvenih dobara i apologija protiv napada na Katoličku 

crkvu. 90 

8. Fragmenti: Sačuvana su tri članka, u kojima Antunović brani svećenike, koji 
su se istakli u javnom životu. 

9. Az elemi iskolak es az uj rendszer. (Osnovne škole i novi poredak). - To je 
rasprava o školskom pitanju i narodnoj naobrazbi. 

1.5.6. Pisma 

Antunović se dopisivao s mnogim uglednim ljudima u Ugarskoj, Hrvatskoj i 
Slavoniji, Bosni, Hercegovini i Dalmaciji. Bio je u tijesnom prijateljstvu s biskupom 
Strossmayerom, istarskim biskupom Jurjem Dobrilom, Franjom Račkim, Ilijom 
Okrugićem, banom Ivanom Mažuranićem, fra Grgom Martićem, Ivanom Kukuljevićem, 
Euzebijem Fermendžinom i drugim poznatim ličnostima. Matija Evetović je, kako sam 
tvrdi, puno istraživao kako bi pronašao po koje njegovo pismo. 91 Njegova su pisma 
sačuvana u originalu ili prijepisu. Nažalost, mnoga su uništena. Razlog tomu je 
vjerojatno i to što je Antunović sam to tražio od onih kojima je pisao, osobito od svojih 


89 Usp. Ante SEKULIĆ, Hrvatska preporodna književnost..., str. 96. 

90 Djela pod rednim brojem 7, 8 i 9. ne navodi Ante Sekulić. Navodi ih Matija Evetović. usp. Život 
i rad biskupa Ivana Anutovnića..., str. 129-132. 

91 Usp. isto, str. 138. 

učenika. Tako u pismu Miji Mandiću kaže: «A moja sva pisma stamani». 92 Molbu 
sličnog sadržaja vjerojatno je uputio i drugim svojim učenicima. To zaključujemo iz 
tvrdnje Matije Evetovića: «Steta je velika što su neki Antunovićevi učenici poslušali 
njegovu opomenu, pa su uništili ova vrijedna pisma. To bi bili dragocjeni biseri, koji bi 
ukrasili mnoge znamenite stranice naše slavne prošlosti. Po njima bismo mogli upoznati 
još mnoge njegove krasne crte». 93 Pisma, koja su sačuvana, pisao je u razdoblju od 
1870. do 1887. godine. Sve ih je objavio Matija Evetović u svom životopisu biskupa 
Ivana Antunovića. 94 Objavio ih je kronološkim redom. Ovdje će biti navedene osobe 
kojima je pisao s naznakom koliko im je pisama poslao. Miši Dimitrijeviću (1), Iliji 
Okrugiću (28), nepoznatom Srbinu u Novom Sadu (1), Jelisavi Prašnički rođ. Bertić (1), 
Dr. Edu Margaliću (6), Đeni Duliću (1), Lazaru Kneževiću (1), Ivanu Evetoviću (16), 
Iliji Kujundžiću (1), Danijelu Evetoviću (1) i Miji Mandiću (1). 

Ocjenu Antunovićevih pisama, osim u njegovom životopisu, Matija Evetović 
je dao i u svom opsežnom djelu Kulturna povijest bunjevačkih i šokačkih Hrvata. «U 
svojim pismima je iskren. Osjećamo u njima topli duh plemenite duše i kucaj 
hrvatskoga srca, koje je ogrlilo u sebi cijelo Slavenstvo. U njima je izlio sav svoj osjećaj 
i veliku ljubav prema svome narodu. /.../ Da iza Antunovića nije ostalo ništa više, samo 
ova njegova pisma, on bi i tada dostojno mjesto zauzeo u našoj književnosti. Iz njegovih 
pisama jasno vidimo njegove nazore i njegovo mišljenje o svima suvremenim pitanjima, 
njegovu odanost i veliku ljubav prema svome hrvatskom narodu, za koga je živio i 
umro ». 95 


92 Usp. isto, str. 181. 

93 Isto, str. 137. 

94 Isto, str. 137-182. Izbor iz pisama Iliji Okrugiću sačuvan je i u posebnoj knjižici: Ivan Antnnović 
(izpisama Iliji Okrugiću - Sremcu). Sredio: Milivoje V. Knežević, Subotica 1930. 

95 Matija EVETOVIĆ, Kulturna povijest bunjevačkih i šokačkih Hrvata , (rukopis). Posjedujem 
kopiju ovoga rukopisa. U međuvremenu taj je rukopis objavljen u knjizi: Matija Evetović, Kulturna 
povijest bunjevačkih i šokačkih Hrvata, Hrvatska riječ, Subotica, 2010. O pismima Ivana Antunovića 
govori na 402. i 403. strani. 

2. POVIJESNI OKVIR DJELOVANJA IVANA ANTUNOVIĆA 


2.1. Povijesni kontekst 

Biskup Ivan Antunović rodio se, živio i radio u Bačkoj, koja je u njegovo 
vrijeme pripadala južnoj Ugarskoj. Vrijeme je to kad se na svjetskoj sceni događaju 
velike promjene. Rodio se ,,u trenutku kad su Napoleonove vojne i pohodi mijenjali 
zemljovid Europe”. 96 Među narodima koji su živjeli u Austrijskoj carevini dolazi do 
preporodnog gibanja. Doživio je mađarsku revoluciju 1848. godine. U njegovo vrijeme 
sklopljene su dvije nagodbe: Austro-ugarska (1867) i Hrvatsko-ugarska (1868). Te 
nagodbe ustavom su, ali samo na papiru, jamčile prava narodnim manjinama u sudstvu, 
školstvu, upravi i gospodarstvu. U stvarnosti je, pak, Kossuthovom revolucijom 
probuđeni mađarski nacionalizam postajao sve pogibeljniji za manjinske narode što je 
ostavilo posljedice kako u njihovom crkvenom i narodnom životu - osobito u školstvu, 
tako i na političkom i gospodarskom području. 

Hrvatski puk u Ugarskoj sredinom XIX. stoljeća bio je razdijeljen na široko 
mnoštvo seljaštva i vrlo mali broj crkvene i svjetovne gospode. Građanstva među 
Hrvatima - Bunjevcima i Šokcima nije ni bilo a obrtnika premalo, tek po koji trgovac u 
Baji, Subotici i Somboru. 

Mađarski politički program je, međutim, bio asimilirati narodne manjine u 
mađarsku narodnost. Mađarski utjecaj širio se naseljavanjem većeg broja Mađara u 
hrvatska mjesta. Njihov etnički i kulturni element u većini slučajeva je bio jači te nije 
dopuštao razvoj vlastite manjinske kulture i nacionalne baštine. Zbog nemoći da se 
othrvaju jačima, Hrvati - Bunjevci i Šokci obično su prihvaćali „tuđe”. S druge strane 
bunjevačko i šokačko „utjecajno plemstvo (koje je to postalo zbog zasluga u Vojnoj 
krajini) bez vlastite političke i intelektualne orijentacije, brzo se asimiliralo da bi 
pariralo svome rangu u Madžara a svojim odnarođivanjem uvjetovalo je propast 
kulturnog i nacionalnog napretka bunjevačkih i šokačkih Hrvata”. 97 Kakva takva svijest 
u vjerskom i kulturnom pogledu sačuvana je jedino na selima (narodna nošnja, folklor, 


96 Ante SEKULIĆ, Hrvatska preporodna književnost..., str. 91. 

97 Većeslav HOLJEVAC, Hrvati izvan domovine , Zagreb 1967., str. 293. 

govorni dijalekt). Veza s tradicijom i tradicionalnim omogućavala je otpor prema 
stranim elementima ali i prema onim novinama koje su bile pozitivne. Život na selu bio 
je «patrijarhalnog tipa. Živi se u obiteljskim zadrugama od vlastite zemlje ili u službi 
gospodara bez sigurne sutrašnjice. Stvara se tako određeni jaz između plemstva, koje je 
trebalo biti narodni vođa, i puka te između svećenika koji su u to vrijeme jedini zdušno 
prihvatili brigu za vjerski i kulturni odgoj svoga naroda.. ,». 98 

Treba također imati na umu da su Hrvati - Bunjevci i Šokci, u drugoj polovici 
19. stoljeća, „bili najrazvlašćeniji. Otimana su im najtemeljnija ljudska prava; djecu su 
im odgajali u školi na tuđem jeziku s prisilom da zaborave i preziru jezik svojih 
djedova; ako je tko dobio kakvu državnu službu, trebao se odreći svojega obiteljskog 
imena (prezimena) i prihvatiti tuđinsko. ,,Ić” u prezimenima pretvaralo se u ,,ich”. I za 
samog Antunovića piše u impresumu njegovih novina „Antunovich”. Smišljeno su u 
javnosti lučili Hrvate od matičnoga naroda i proglašavali su ih narodnom skupinom 
(Bunjevci, Bošnjaci, Raci, Šokci, Toti) i uvijek ih suprotstavljali našemu pravnom 
narodnom imenu Hrvat”. 99 Poznato je, primjerice, daje Ivan Antunović srednju školu i 
bogosloviju završio na mađarskom jeziku. 100 A sam svjedoči: «Kako da ti ja drugčije 
umiem mislit već latinski i magjarski, kad ti prodje dvie godine, da ti se ne 
porazgovorim naški s mudrim čovjekom». 101 

Opće stanje osamdesetih godina 19. stoljeća oslikava i mišljenje Živka Mandića, 
Hrvata koji živi i radi u Mađarskoj: «Sveopćem nastojanju vladajućih krugova da zatru 
svaki trag hrvatskom jeziku priklonila se i madžarska Katolička crkva, koja je na tako 
bezobziran način zlorabila vjeru, nemilice krnjila i oduzimala stoljetna nam prava. 
Onodobni tisak u uvodnim člancima otvoreno slavi učitelje i svećenike koji su najviše 
postigli u odnarođivanju hrvatske djece, a istodobno se zabranjuju hrvatska pučka 
društva, sprječava se upotreba narodnog imena i na naš se puk okomljuju svakakvim 
pogrdnim izričajima)). 102 Neki su se čudili Antunoviću što izdaje Novine na 
«nekulturnom jeziku»: “Neslavenima je bila zagonetka odlučni Antunovićev stav i 
pothvat. Oni nijesu mogli zamislit da jedan Antunović, od svakog poštovan i voljen, 

98 Antun KOPILOVIC, Pastoralno-preporoditeljski lik biskupa Ivana Antunovića, u: Zbornik , str. 
178-179. 

99 Ante SEKULIC, Hrvatska preporodna književnost..., str. 6-7. 

100 Usp. isto, str. 6. 

101 Pismo Iliji Okrugiću, 5. rujna 1875. godine, u: Matija EVETOVIĆ, Život i rad biskupa Ivana 
Antunovića..., str. 144. 

102 Zivko MANDIC, Povijesna antroponimija bunjevačkih Hrvata u Madžarskoj , Budimpešta, 
1987., str. 23. 

može izdavati novine na 'nekulturnom'jeziku i za 'nekulturne' sunarodnjake)). 103 Matija 
Evetović navodi sličnu misao: «A drugi ne-Bunjevci čudom se čudili, kako da ugledni 
Antunović, kanonik uređuje list za Bunjevce i Šokce». 104 Jedan mu je Kolutčanin (Kolut 
- mjesto kod Sombora) napisao pismo u kojem ga moli da za njega Bunjevačke i 
šokačke novine piše na njemačkom jeziku. 105 

Mađarskoj vlasti se nije sviđao Antunovićev rad. No zbog njegovog rada 
neprilika su imali i njegovi suradnici, pa čak i pretplatnici: «Vlast je budno pratila svaki 
korak Antunovićevih saradnika i pretplatnika, koji su zbog svog narodnog osjećaja imali 
mnogo neprilika)). 106 Međutim, Antunović je bio ustrajan i beskompromisan: «Nije 
popustio ni onda, kad mu je sam kalački nadbiskup Haynald rekao da mađarska vlada 
ne gleda prijateljskim okom na njegov rad. On je hrabro išao određenim putem i okupio 
oko sebe malenu četu vrijednih suradnika koji su ga slijepo slušali i slijedili)). 107 

Osim toga, Antunović je budno pratio i zbivanja na svjetskoj i domaćoj 
političkoj i crkvenoj sceni. Tako se otvoreno protivio pojavi socijalizma i komunizma i 
upozoravao na opasnost te pojave: “A1 će se nečekana podignuti oluja (komunizma), pa 
će plamen raznet najedanput po svoj Europi i u garište preobratit sve što je u obiteli, 
obćini i državi, sve što je u crkvi i škuli lipo, dobro, sveto i pravo. Kasno će biti onda 
jadikovati, ko ono na sudnjem danu. Već neka paze kraljevi i ministri, biskupi i 
svećenici za vriemena da prepriče djavlu ulaz u nevino srce puka i ono ne otruje”. 108 
Bori se protiv prosvjetiteljskih ideja. Ističe štetne posljedice nauka «mudraca i 
prosvietljenika» koja je našla izraza ne samo u svim svjetovnim znanostima, nego i u 
samim zakonima. Duh, koji je tada zavladao svijetom svugdje je dizao zapreke uplivu 
Crkve u društvenom životu građana. Crkvu su htjeli izbaciti - i na mnogim mjestima su 
je i izbacili - iz škole, što je bilo jako loše, jer to učiniti znači rastaviti dušu od tijela i 
čovjeka kršćanina od čovjeka građanina, isticao je Antunović. “Ne može se čovjek dosta 
načuditi gledajuć naprezanja države da si sva crkvena prava prisvoji i sve vlasti 
duhovne uništi... Nikada ne bijaše slobodne države gdje je bila Crkva okovana, niti je 
država ikada tugovala, ako joj je Crkva slobodnom bila... Tko hoće da bude dobrim 
gradjaninom, mora da bude prije svega dobrim kršćaninom. Jedno od drugoga se 

103 Ivan TOLJ, Život i rad biskupa Ivana Antunovića, str. 339. 

104 Matija EVETOVIĆ, Život i rad biskupa Ivana Antunovića..., str. 52. 

105 Usp. Ivan Antunović, Razprava, str. 163. 

106 Matija EVETOVIĆ, Život i rad biskupa Ivana Antunovića..., str. 54. 

107 Isto, str. 59. 

108 Ivan ANTUNOVIĆ, Naputak za one koji osićaju napast postati Nazarenom, Kaloča, 1882., str. 

27-28. 

podništo ne razstavlja. Zaoto valja da se obie ove vlasti u svojih naredaba, gledom na 
uzgoj i obuku naroda, kao duša s tielom slažu”. 109 Upozoravao je i na štetnost građanske 
ženidbe, kojom se htjelo da država preuzme ulogu Boga. To se ne smije činiti, jer “Bog 
je jedini gospodar ženitbe, koji ju je odabrao da po njoj svojstvo stvaranja, naprama 
čovječanstvu izražuje. Uzme li si dakle država pravo glede ženitbe naredbe činiti, tada 
zatajuje Boga kao jedini izvor stvaranja, koje ne zavisi ni od volje čovječje, a još manje 
od volje države.” 110 

Sve te “novine” bile su opasne po duhovni i ćudoredni život njegovog naroda. I 
zato je na sve opasnosti jasno ukazivao te upozoravao i opominjao svoj “mili rod” da se 
za njima ne povodi kako ne bi propao. “Vieru u narodu utamaniti, jest u čovjeku uzbudit 
oholost i uzglanicu neradinosti prostrt. A oviem se narod ne podiže, već svakim danom 
dublje pada. Bez Boga neima u ljudstvu života, dakle ne može da bude ni 
blagostanja”. 111 Za one države koje su već prihvatile prosvjetiteljske ideje kaže: “Buduć 
da je Bog sva, za srieću i blaženstvo čovjeka potrebna sredstva objavio i dao da za 
blagostanje čovjeka služe samo ona sriedstva koja iz kršćanstva izviru i koja njega ka 
kršćanstvu privlače. Sriedstva koja na priestolje um čovječanski stavljaju, nikada neće 
čovjeka sriećnim i zadovoljnim učiniti. O tom da se uvjerimo dosta je pogledati na one 
države koje su kao što same kažu jaram kršćanstva odbacile. Tu ćemo opaziti kako u 
svakdašnjem promienjivanju zakona, blagostanje svoje uzalud traže”. 112 

U takvom je ozračju živio i radio biskup Antunović. Sažetak iz svih „previranja 
svojeg stoljeća Antunović je pretočio u bogatstvo preporoditeljskog rada među 
prekodunavskim Hrvatima, u svojemu zavičaju)). 113 Sam je Antunović objasnio nakanu 
svoga djelovanja u predgovoru svog najopsežnijeg djela Bog s čoviekom na zemlji. 
Pružajući svom narodu tu knjigu, najtoplijim riječima opisuje one za koje živi i za koje 
radi: «Mili, dragi, nikad zaboravljeni Rode! U svojoj duši i srcu tebe vazda nosećeg. Od 
tebe nikad ni u danu ni u noći neodieljena, već u tebe vazda kano u najmilije zrcalo 
gledajućeg, za tobom vazda tužećeg i s tobom se jedino radujućeg Pisatelja jest želja: 


109 Ivan ANTUNOVIĆ, Bog s čoviekom na zemlji. Djelo predstavljajuće trojedina Boga u doticaju 
s'čoviekom, u svih njegovih vjerskih i društvenih odnošcijih, Vac, 1879., str. IV. (U daljnjim navodima: 
Ivan ANTUNOVIĆ, Bog s čoviekom na zemlji, str.). 

110 Ivan ANTUNOVIĆ, Bog s čoviekom na zemlji, str. 533. 

111 Isto, str., str. VI. 

112 Isto, str. 529. 

113 Ante SEKULIĆ, Hrvatska preporodna književnost..., str. 91. 

Dao milostivi Bog, pa Ti ovo barem onoliko duševnog nasladjenja doprinielo, koliko je 
mene truda stalo». 114 

2.2. Ivan Antunović o sebi i svom vremenu 

U razumijevanju Antunovićevog djelovanja potrebno je poznavati njegovu 
narav, njegov karakter kao i način i stil djelovanja i pisanja. Od velike je pomoći ono što 
je on sam o sebi rekao odnosno napisao. On govori o ljepoti obiteljskog života, o 
djetinjim radostima, o svojim nestašlucima. No, osobito su dragocjeni njegovi zapisi o 
ozračju i okruženju u kojem je živio i radio. Značajne su i njegove osobne poteškoće te 
njegova teška i dugotrajna bolest. U ovoj točki najprije je riječ o naravi i karatkeru 
Ivana Antunovića, zatim o tom kako je on vidio prilike u kojima je živio njegov mili 
Rod. Nakon toga je pogled na sve njegove budnice i pozive kojima on poziva svoj narod 
na konkretno djelovanje koje će mu pomoći rasti i napredovati kako na vjersko- 
moralnom tako i na prosvjetno-gospodarskom polju. I na kraju ovoga dijela u sedam 
točaka su sakupljene sve poteškoće koje su stajale kao zaprjeke tom napretku ali i 
njegovom osobnom djelovanju. 

2.2.1. Ivan Antunović o svojoj naravi i karakteru 

Antunović je bio skroman čovjek. Hodao je ovom zemljom otvorenim očima i 
srcem. Upijao je u svoje biće sve ono što je lijepo i dobro, ali je zapažao i sve ono ružno 
i loše. I jedno i drugo poslužilo mu je za duhovnu i ljudsku izgradnju. Ono lijepo i 
dobro širilo mu je poglede duha, obogaćivalo njegovu kulturu i poticalo ga na rast u 
svetosti. A sve ono što je bilo ružno i loše uključivalo je u njegovom biću „alarm” da ga 
upozori kako bi se na vrijeme zaštitio ali isto tako da na to upozori druge te im pomogne 
da se izmaknu prijetećem zlu. 

O njegovoj naravi i karakteru imamo dragocjene zapise drugih, ali imamo 
sačuvane i neke njegove misli. Sve to predstavlja njegov lik u pravom svjetlu. 

Život i rad Ivana Antunovića obilježen je obiteljskim životom i odgojem. O 
svom djetinjstvu pisao je s čežnjom i toplinom. Vraćao se češće u svoje djetinjstvo, ali 
najtoplije je o njemu pisao u svom djelu Slavjan kad opisuje ozračje u njegovoj obitelji 

114 Ivan ANTUNOVIĆ, Bog s čoviekom na zemlji..., str. VI. 

napose u Došašću i o Božiću. 115 Njegova obitelj je bila brojna. Zajedno je u njoj živjelo, 
u slozi i ljubavi, više generacija. To je smatrao posebnom prednošću: „Sriećna kuća 
koja je svakom dobom naupčena”. U takvoj kući svatko je imao svoju zadaću: „Tuj su 
stari, koji i po radićacih crkvu i službu Božju marljivo polaze; pa kada se mladji po 
njiva i poljih razidju, te se na žestokom suncu pod trhom vila i kosa previjaju, oni 
posvetilište svete mise sa svećenikom prikazuju, moleć da trud i muka njihova i njihove 
obitelji, ožudjenim urodi blagoslovom”. Djeca i mladi su radost obitelji. Oni svojom 
razdraganošću i pjesmom ,,i ono što je starošću zamrzio i namršteno, razdragaju”. 
Najmanji su posebno blago. Njihova nazočnost u obitelji ima dragocjenu ulogu jer su 
oni ,,u stanju i one izmiriti, koji u bud kakovoj strasti i mržnji i neprijateljstvu žive. Iz 
ovih kipi i izvire ljubav, te se poput iz cvietnog kaleža proizlazećeg miomirisa, po 
svojkolikoj obitelji razlieva”. 116 

Došašće i Božić je u njegovoj obitelji bilo vrijeme radosti. Proživljavao je te 
dane u zajedništvu s braćom i sestrama. No, roditelji su davali pravi duh toj radosti: 
„One lijepe pjesme, koje su naši roditelji navečer na čast Bblažene Djevice Marije 
pjevali, znale su nas do vrhunca one radosti uznieti, koju ćemo na Badnji dan uživati”. I 
prije nego što će potanko opisati kako je izgledao njihov obiteljski život u Došašću, još 
jednom je izrekao hvalospjev svom djetinjstvu: „Dosta je, što se sladko i s veseljem 
sjećam one (radosti) koju sam davno, da, vrlo davno, al uistinu osbiljno i u obilju uživao 
u onom milom, preugodnom krugu jedne obitelji koja je kost od iste kosti, krv od jedne 
krvi bila”. Ta radost je kulminirala na Badnji dan: „Ah, gdje 1' daje ono veselje, koje mi 
je svim srdcem zvaladalo o Badnjem danu i koje niti istim blagom jednoga carstva 
zamienio ne bih”. 117 U njegovim riječima osjeća se i žal za tim lijepim vremenima: 
„Sladka djetinjska radosti zašto 1' da si toli kratka bila. Ta da si mi samo iole dulje 
trajala bila, bio bi mi nedvojbeno život dulji a možda i zdraviji, te obilniji sladkošću 
mladih uspomena, od koje bi dosta bilo samo jednu kapljicu primiešati gorkosti svakoga 
dana okrutne prošlosti, da mi ovaj pred očima duše moje zauvjeke smrkne”. 118 


115 „Davno je to bilo, kada sam još bio djetetom u kući mojih djedova - ali što starijim postajem, 
sve mi se ljepše izvijaju slike mojega djetinjstva, pred zrcalom sladke uspomene“, Ivan ANTUNOVIĆ, 
Slavjan - na svetih dnevih ili blagdanih crkveni, Kaloča, 1875., str. 13. (U daljnjim navodima: Ivan 
Antunović, Slavjan, str.). 

116 Ivan Anutnović, Slavjan, str. 13. 

117 Isto, str. 18. 

118 Isto, str. 14. - Znamo da je Antunović rano ostao bez oca, pa stoga ističe da je to radosno 
obiteljsko ozračje u njegovom djetinjstvu kratko trajalo. 

Antunovićeva majka posebno je zaslužna za sve ono što je on bio i postigao u 
životu. Ona je bila uz njega sve do svoje smrti. Umrla je 1874. godine u 86. godini 
života. 


Antunović je u svom radu osobito isticao ulogu žene i majke, posebno hvaleći 
ljubav i nježnost slavenskih majki. U tom smislu je bio Bogu osobito zahvalan i za 
svoju majku: „Vječna tebi hvala, dobri Bože, što me je majka slavenska porodila. Ta da 
me je druga kakva majka rodila bila, nikada tolike radosti djetinjske ne bih uživao”. 119 

Antunović je održavao bliske veze kako s bližom tako i s daljnjom rodbinom. 
Kad je saznao za bolest, majke rođaka mu Ivana Evetovića, svećenika, piše: „Žao mije 
tvoje matere koja sirota mnogo trpi, no moli se za nju da joj Bog udieli lieka ako ne a 
ono barem oduminka i milost strpljivosti i ja ću se...”. 120 S rođakom Danijelom 
Evetovićem dijeli radost zbog udadbe kćeri. Na poziv da sudjeluje u ženidbenom 
slavlju, odgovara mu srdačnim pismom. 121 

I sljedeće sjećanje na mladost i prošle dane govori o njegovom karakteru. 
Naime, u brojnim pismima koja je pisao prijatelju Iliji Okrugiću više puta se podsjetio 
svojih godina: „Dok sam mlad bio tući sam se milovao kao kaćmarski momci, ele od 
kako sam omatorio sad već volim da nitko ne zna da živim.. ,”. 122 

Dobro je, čitajući Antunovićeva djela, ocijenila njegov karakter i stil s. Fides 
Vidaković: „Po prirodi je bio živahan, veseljak, pa se to odražava i na njegovu stilu - 
nije suhoparan, nego zanosan, neposredan - piše od srca k srcu - duhovito!”. 123 

O Antunovićevoj duhovitosti mogao bi se napisati opsežan članak. Volio je 
pjesme i svirku. A budući da nije bilo oko njega bunjevačkih „sviraca”, onda bi natjerao 
mađarske da nešto nauče: „Pa uz to da još vidite kako se to veselilo u poklade uz 
glasovir i jednog mladog Ciganina hegede, pa mi mladji popovi moraju uvijek barem po 
dvije naše odpjevati i premako uvijek iste jedne, ipak meni drage, jel mi svojski zvone u 


119 Ivan Antunović, Slavjan, str. 16. 

120 Pismo Ivanu Evetoviću, Kalača, 17. ožujka 1886., u: Matija EVETOVIĆ, Život i rad biskupa 
Ivana Antunovića .... str. 176. 

121 „Dragi Dano! Prije vinčanja sam primio tvoj radosni brzojav u kom nas pozivlješ na svoje 
otčinsko i bratsko najveće veselje, kada tvoje poslidnje dite a bratja jedinu sestru udomljujete... Ništa 
lipšeg neima na svitu nego svoju rodjenu dicu udomiti. Znam da je Ivan gorućim srcem prosio Božji 
blagoslov na mladence, znam da su bratja jedinicu opravili kao golubicu znajuć da se tomu u nebu raduje 
i njihova dobra majka. Znam da si ti kao otac radostnice suze ronio a sto puta Boga hvalio što je tebi tu 
milost udilio da si mogao i tvoju jedinicu udomiti... Tvoj izkren rod Ivan Antunović", Pismo Danijelu 
Evetoviću, Kalača, 25. studenoga 1887., u: Matija EVETOVIĆ, Život i rad biskupa Ivana Antunovića..., 
str. 181. 

122 Pismo Iliji Okrugiću, 21. prosinca 1879. u: Matija EVETOVIĆ, Život i rad biskupa Ivana 
Antunovića..., str. 159. 

123 Fides VIDAKOVIĆ, Ivan Antunović - putopisac, u: Zbornik , str. 23. 

ušima, onda im tek dozvolim da svoje magjarske pjevaju”. 124 Obično je zbijao šale na 
svoj račun, a znao je duhovito prokomentirati i neke događaje. 125 Šalio se i na račun 
svog pisanja. Nikada naime, nije svoj rad hvalio. Bio je svjestan svojih propusta, ali je 
radio s ljubavlju i s jasnim ciljem da bilo kako pomogne svom Rodu. 126 Napose je 
isticao da su starost i bolest utjecali na njegov stil života i način rada. „Ja sam milovao 
razgovarat se a sad milujem šutit, volio sam družtvo, a sad izbjegavam tom jel mi rieči i 
misli prikraćiva pamet, jezik se teško kreće, a pluća se na slabost tuže pak ti i kad u 
šetnju idem, a i to je riedko, idem onamo kuda drugi ljudi ne idu”. 127 Nije se stidio 
priznati i svoje mane: „Starac se prominjiva kao vrieme, te sada se kosiri kao mator 
konj, al tek za čas, pak mu umah sve kloni i u ušima zazvoni tempi passati pak onda kao 
dijete, komu ne dadu ono što ište, srdi se na se i na sav sviet, i ne videć da se na to nitko 
ne osvrće...”. 128 No, usprkos svemu tomu Antunović je bio marljiv i ustrajan u svom 
naumu. Duhovito je to prokomentirao: ,,A1 imamo ipak nješto u sebi, što se krši opet 
ovoj sudbini, te čovjek pomisli, ako je pošlo jedanput za rukom, da će i drugi put poći, 
ali časkom se prikaže mutna nemoć starosti, pak onda i sam se smije s drugima vrhu 
svojeg kratkovida...”. U tom smislu govori o svom radu na skupljanju građe za pisanje 
knjige o povijesti i porijeklu Hrvata Bunjevaca: „Tako učinih ja, te započeh izkupljat 
data (podatke) za ono za što nikakve sposobnosti ne imadoh ni u mladosti. Al je čudna 
ta ljudska narav pak ne miruje sve donle dok ne odzvoni malo zvonce, te reknu vrh 
njega: putuj igumane, ne staraj se za manastir...”. 129 Motiv za takav rad mu je posve 
plemenit. On želi svojim radom prije svega Boga slaviti a onda i pomoći svom narodu. 
No svjestan je da su njegove sile nedostatne za ono što je tom narodu potrebno. Zato u 
skromnosti ističe: „Za moje Bunjevce... trebalo bi mlada i odvažna čovjeka, da nješto 


124 Pismo Iliji Okrugiću, 10. siječnja 1877., u: Matija EVETOVIĆ, Život i rad biskupa Ivana 
Antunovića..., str. 153. 

125 „Evo me na konju, kog sam kao djetić i momčić neizkazanom radošću jašio. Ovo je bila strast 
koja me je silna zatajenja koštala. Da nisam - još bi ga i sad uzjašio, pak cigarom u usti prieko sve 
Magjarske pretrčao, da dospijem na bojište gdje se slavska krv proliva i nakitim se svekoliko repovah 
turskih pašah. Alaj ti je velika sila nemoć, pa se i najveća volja mora sgrčit kao otrcana baba i poniženim 
očima gledat, hoće 1 se na čas smilovat da se izpravi i zaigra ko nekoć vragolasta curetina“, Pismo Iliji 
Okrugiću, 25. rujna 1876., u: Matija EVETOVIĆ, Život i rad biskupa Ivana Antunovića..., str. 150. 

126 „Znate 1 Vi kako sam ja s mojim pisanjem, ko ona subotička Bunjevka, koja se u mojoj mladjoj 
dobi kao prosta al bogatija žena obukla u gospodsko, pak je svakojake skupoće i ljepote na se tovarila, al 
ne odhranjena gospojom, ni boje razabrat, ni haljinu izabrat za priliku nije znala...“, Pismo Iliji Okrugiću, 
18. rujna 1875., u: Matija EVETOVIĆ, Život i rad biskupa Ivana Antunovića..., str. 144. 

127 Pismo Iliji Okrugiću, 23. kolovoza 1881., u: Matija EVETOVIĆ, Život i rad biskupa Ivana 
Antunovića..., str. 163. 

128 Pismo Iliji Okrugiću, 3. rujna 1879., u: Matija EVETOVIĆ, Život i rad biskupa Ivana 
Antunovića..., str. 155. 

129 Isto, str. 155. 

spasi od obće propasti. Silni, veliki dusi rano se rode, a ja i tako patuljak, kasno se 
rodih, pak tada kada je već sve izgubljeno, mislim nješto natrag otet...”. 130 Bio je, 
dakle, svjestan dometa svoga znanja i sposobnosti za pisanje knjiga preproditeljskog i 
prosvjetiteljskog sadržaja, zato naglašava: „Ja pripoznajem da se u puku neće možda 
ljubav knjige i narodnosti očitovat, jel ja nisam umio jezikom i ukusom pučkim 
govorit”. Ipak, ustrajno radi, jer nije vidio tko bi to bolje činio i dodaje: „Ako ga 
opazim, umah ću se smista uklonit”. 131 Zato i nekog prijatelja Srbina moli da ga i dalje 
pomaže svojim mudrim savjetima glede pisanja knjiga. 

Čini se daje Antunović u pojedinim prosudbama svoga rada bio i preskroman, a 
tajnu njegova uspjeha, premda je imao puno osobnih i stvarnih poteškoća, moglo bi 
otkriti njegovo osobno svjedočanstvo o stilu i načinu njegovoga spisateljskog rada. Kad 
mu se prijatelj Ilija u jednom pismu potužio da ima problema s inspiracijom za pisanje 
knjiga, on mu je razložio kako je on doživljavao slične probleme. Najprije ističe kako 
smatra da su mu poteškoće pomogle da u svom radu uvijek traži Božju volju „jel da mi 
je sve po volji gudilo, možda ja ne bi igrao po volji Božjoj. Ovo neka Vam je utjeha u 
Vašoj patnji”. Glede inspiracije i motivacije za rad ohrabrio gaje svojim iskustvom: „A 
što se tiče drugog lieka ja ću Vam kazat onaj koga ja uporabljam kadgod hoću da što 
činim al naskole prije no što začmem pisat i to uvijek - najprije kleknuvši vršim pred 
propelom onu molitvu: Veni sancte SpritusT. Sveto pismo mu je bilo trajni izvor 
nadahnuća: „Pak ti onda uzmem Sveto pismo i pročitam jedno poglavlje prije podne, 
Novoga a poslije podne Staroga zakona i to svaki put, zatim sjednem pisat prije podne a 
poslije opet drugo što štiti. Ovo činim od mnogo godinah i uvjerio sam se da ovo ne 
činim ne bi umio ni jednu knjigu napisat. Probate et quod recte tenete No, priznaje da 
to nije uvijek lako: „Ipak imade dnevah kad je čovjek steril kao Sara ili Ana, e pa da ne 
dodje Bog u pomoć nikad se ne bi plodilo ikakvo djelo”. Za takvo raspoloženje daje mu 
također koristan savjet: „Uvidio sam kada je čovjek suh bolje je odustat od posla jel 
nema koristna ploda...”. Svjestan je, međutim, da bez križa nema života na zemlji: „No 
sasvim mir i pokoj nikad nećete osjećat, jerbo smo pozvani da in sudore vultus 
comedamus panem, da u bojaznosti tražimo kraljevstvo nebesko”. I na koncu priznaje: 
„Eh, da Vam znam kazat kakav sam ja mnogo puta turoban, kakav težak u duhu. Al i to 


130 Pismo Iliji Okrugiću, 28. srpnja 1880., u: Matija EVETOVIĆ, Život i rad biskupa Ivana 
Antunovića..., str. 160-161. 

131 Pismo nepoznatom Srbinu u Novom Sadu, 25. veljače 1871. u: Matija EVETOVIĆ, Život i rad 
biskupa Ivana Antunovića .... str. 164-165. 

valja znat da smo pozvani na borbu. Ne daj se Pobro dok ti je duha već se bori cum 
insultibus diaboli - i ovo je on, sve do krvi. Mora on odustat, pak ćemo zapjevati Gloria 
in excelsis \”, 132 To svjedočanstvo i životno iskustvo Ivana Antunovića jasno govori o 
njegovoj dubokoj vjeri koja mu je davala snagu u cjelokupnom radu i poticala ga na 
ustrajnost. 

Ivan Antunović je bio ugledni svećenik, s brojnim crkvenim odlikovanjima. No, 
nikada to nije isticao i radije se u javnosti pojavljivao kao skromni svećenik nego kao 
crkveni dostojanstvenik. To je činio iz više razloga. Sam je to objasnio prijatelju Iliji. 
„Čudan sam ja stvor, svagdje samo slobodu želim uživat te se umotavam u jedan 
kaputić, i ako se ne možem pokazat za kapelana a ono mislim vide umirovljena 
svećenika. Te zato ne marim nit koga pohađat, jel već sviet malo što trpi i crno na popu, 
a kamo li još i crveno zato i ne nosim sobom ništa”. 133 Drugi razlog toga prikrivanja je 
što na taj način može više od ljudi saznati što bi mu moglo pomoći u istraživanju. 134 

O njegovoj skromnosti svjedoči i pismo nepoznatom Srbinu u Novom Sadu, koji 
ga je zamolio da mu pošalje svoju fotografiju. U odgovoru na tu molbu napisao je: 
„Radovo bi se da moja slika može svoje miesto naći u Vašem Albumu, ali ova do danas 
manje ciene mi se vidi, nego ona 2 forinta koja bi za nju triebalo platiti, to je uzrok što 
do časti, na Vaš mnogo vrijedni stol se uzpeti ne možem dospiti”. 135 

O plemenitosti Ivana Antunovića kao i o njegovom razboritom postupanju 
svjedoči jedno pismo koje je uputio rođaku svećeniku Ivanu Evetoviću. Želio je njega i 
druge svoje mlade suradnike zaštititi i zato ga moli: „Nemoj mi više pisat, i drugima 
kaži da mi ne pišu, ne sbog mene, već sbog vaših osobah, buduć neću da ikog na svietu 
izvrgnem pogibelji, koji se s menom dopisuje, o tom ćeš se osvidočit, ako proštio budeš 
Subotičkih novina Bacskai Elenor mjeseca kolovoza prvi i osmi broj, tj. brojeve ovih 


132 Pismo Iliji Okrugiću, 11. veljače 1880., u: Matija EVETOVIĆ, Život i rad biskupa Ivana 
Antunovića..., str. 160. 

133 Pismo Iliji Okrugiću, 28. srpnja 1880., u: Matija EVETOVIĆ, Život i rad biskupa Ivana 
Antunovića..., str. 162. 

134 „Znate 1 Vi Pobro da se sviet nešto samo onda daje upoznat kad neima za što da zakriva svoja 
nutarnja a to je onda kad ništa ne vidi na drugom, što bi ii želio ii nenavidio, a buduć ja zato idem, da 
uživam što više, tuj da poznajem ljude, zato nije slobodno nikakvu ulogu preuzeti, već onako kao 
gemeiner , komu je otvorena svaka locanda. Evo uzroka zašto ne milujem nikoga na putu pozdravljat...“, 
isto, str. 162. 

135 Pismo nepoznatom Srbinu u Novom Sadu, 25. veljače 1871. u: Matija EVETOVIĆ, Život i rad 
biskupa Ivana Antunovića .... str. 165. 

dnevah...”. 136 Slično je pisao i u pismu Miji Mandiću: „Posljednje dane živim. Ostani 
narodu vjeran i pazi na se da te ne obede. A moja sva pisma stamani!” 137 

Mogle bi se nabrojati još mnoge Antunovićeve vrline, ali neka kao zaključak 
ove točke posluži misao Matije Evetovića u ocjeni njegovih sačuvanih pisama: „Iz 
prikazanih pisama Antunovićevih možemo također upoznati njegove neke lijepe vrline. 
U svima je on iskren. Osjećamo u njima topli dah plemenite duše i kucaj slavenskoga 
srca”. 138 

I drugi poznavatelji Antunovićeva života i djela svjedoče o mnogim njegovim 
lijepim osobinama ali i o njegovom originalnom i suvremenom načinu djelovanja. 
Tomu posvećujem sljedeću točku ovoga poglavlja. 

2.2.2. Ivan Antunović o bačkim Hrvatima - Bunjevcima i Sokcima 
na početku svoga djelovanja 

Bunjevci i Šokci u Bačkoj su postupno sazrijevali u svijesti o svojoj pripadnosti 
hrvatskom narodu. Njihov preporod se dogodio sa zakašnjenjem. Budući da su živjeli 
izvan matične domovine to se nije ni moglo dogoditi brže. „Bunjevci i Šokci nisu 
izvršili nacionalni preporod jer zato nisu imali uvjete. Njihov eventualni nacionalni 
preporod mogao se desiti samo u zajednici s nacionalnim preporodom matičnog naroda, 
a to im nije bilo omogućeno”. 139 Zbog toga se njihov preporod razlikuje od preporoda 
drugih naroda u stvarnom smislu te riječi. Njihov preporod je „obilježen borbom za 
čuvanje materinskog jezika, jačanje historijske svijesti, fonniranje vlastitih društvenih, 
kulturnih, prosvjetnih i gospodarskih organizacija i ustanova, kao onih faktora koji će 
manjinu sačuvati od asimilacije i osigurati joj narodnosnu, tj. hrvatsku narodnu 
samobitnost”. 140 

Taj preporod je bio težak i doista postupan. Započeo ga je biskup Ivan 
Antunović 1869. godine. Mnogima koji danas čitaju njegove proglase i njegova djela 
smeta pomanjkanje izričitog govora o Bunjevcima i Šokcima kao Hrvatima. Ni biskupu 

136 Pismo Ivanu Evetoviću, Kalača, 9. kolovoza 1886., u: Matija EVETOVIĆ, Život i rad biskupa 
Ivana Antunović a .... str. 177. 

137 Pismo Miji Mandiću, godine 1887., u: Matija EVETOVIĆ, Život i rad biskupa 
Ivana Antunovića..., str, 181. 

138 Matija EVETOVIĆ, Život i rad biskupa Ivana Antunovića..., str, 181. 

139 Đuro V1DMAROVIĆ, Narodni preporod bunjevačko-šokačkih Hrvata kao problem hrvatske 
historiografije, u Zbornik, str. 38. 

140 Isto, str. 38. 

Antunoviću nije to baš bilo posve jasno. On je u svom preporoditeljskom radu prije 
svega imao pred sobom sve Slavene koji su u Austro-ugarskoj monarhiji imali u svemu 
podređen položaj, jer su bili izloženi mađarizaciji i germanizaciji. Antunović je zato 
djelujući za spas svog bunjevačkog i šokačkog roda mislio i na druge Slavene. Radi 
toga su ga oni, koji su njegovo djelovanje promatrali iz druge perspektive, optuživali da 
je bio panslavist i jugoslaven. 

Razočarat će se oni koji žele u Antunovićevom radu i u njegovim djelima 
pronaći izričitu tvrdnju da su Bunjevaci, Sokaci i Bošnjaci Hrvati. 141 Svijest da su oni 
pripadnici hrvatskog naroda u njemu je sazrijevala postupno. Najprije je govorio da su 
Bunjevci zaseban narod - stariji i od Hrvata i od Srba. 142 U drugoj fazi, očito nakon 
svog opsežnog povijesnog istraživanja o porijeklu Bunjevaca, 143 ističe da su Bunjevci 
po svemu najbliži Hrvatima - po vjeri, jeziku, pismu, običajima... 144 U samoj knjizi 
„Razprava o podunavskih i potisanskih Bunjevcih i Šokcih”, on već kaže da se Bunjevci 
i Šokci vole nazivati Hrvatima. 145 

O značaju narodne svijesti pisao je u svom članku „Obći jezik”. 146 U tom 
svjetlu želim u ovom dijelu svoga rada prikazati u kakvim je okolnostima živio 
Antunovićev „mili Rod”, koje su bile namjere njegovog preporoditeljskog i 
prosvjetiteljskog djelovanja i na kakve je poteškoće nailazio u svom radu. Ovdje je 
skupljeno na jedno mjesto sve ono što je govorio i činio za svoj narod na početku kao i 
za vrijeme svoga djelovanja. 


141 Nije baš posve jasno na koga je mislio Antunović kad je govorio o Bošnjacima, koje je na 
početku svoga rada spominjao zajedno s Bunjevcima i Šokcima. No, vrlo je vidljivo da ih je u kasnijoj 
fazi svoga djelovanja prestao spominjati. Vjerojatno se radi o nekim doseljenicima iz Bosne, koji su sebe 
nazivali Bosancima odnosno Bošnjacima, za razliku od onih koji su sebe nazivali Bunjevcima i Šokcima, 
pa makar su i oni došli iz Bosne ili Hercegovine. 

142 „Bunjevci kao južnoslaveni stariji su od Hrvata a i sic dicto Srbalja jel Srbalja po mom iskustvu 
ima tri vrste: jedni su isti s Bunjevcima, samo ih vjerska sliedba razlikuje, to gledajte da im se pokaziva 
na obliku, drugi su pravi Srbi koji su bližnji Hrvatom a treći takozvani Cincari, ovi su samo pridošlice u 
Srbstvu izmiešani iz grčke i druge krvi. Oni pravog značaja ne imaju a veoma velike oči imaju... samo 
što bi mi za ovo triebalo više vriemena u razmatranju' 1 , Pismu Lazaru Kneževiću od 5. prosinca 1878. 
godine, u: Matija EVETOVIĆ, Život i rad biskupa Ivana Antunovića..., str. 173. 

143 U istom pismu Lazaru Kneževiću, kad spominje svoje istraživanje o porijeklu Bunjevaca, piše: 
„Ako bi mi Bog nešto produžio život i pored ovog zdravlja, prem ako malim uspjehom, ipak ću se 
naklonit da nešto o Bunjevcih skupim ali to nije šala, dragi brate Lazo, to je ogroman rad. Treba tražit u 
budimskom kameralskom a i u bečkom arhivu, drugo u somborskom varmedjskom a i u varoškom, 
subotičkom, bajskom, novosadskom i budimskom varoškom, biogradskom našem u stolno-biogrdskoj 
županiji, zatim ako bi moguće bilo stupit u bajski dominalski arhiv, sve vizite naših župa prigledat ovdje 
u Kalači, pak onda i seonske. Ovo je prvo za Bunjevce bačvanske, biogradske, strogonske a i Šokce 
ovdašnje i baranjske, zatiemrazgledat stare historije, Konstantina Porfirogenita...“, isto, str. 173. 

144 Usp. Ivan ANTUNOVIĆ, Bog s čoviekom na zemlji, Uvod. 

145 Usp. Ivan ANTUNOVIĆ, Razprava, str. 69. 

146 Ups. (Ivan ANTUNOVIĆ), Obći jezik, u: Bunjevačka i šokačka vila, Kalača, 111(1873), br. 11, 

str. 42. 

U prikazu stanja svoga „milog Roda” Antunović je, dakako, zapisao osobni 
doživljaj. Ponekad se može činiti da u tome ima pretjerivanja i preuveličavanja. No, 
ipak, smijemo ustvrditi daje taj prikaz realan. Naime, Antunović je još za vrijeme svog 
studija zapažao u kakvom se stanju nalazi njegov narod. To stanje je pomno počeo 
pratiti kad je 1838. godine postao svećenikom. U dušu svog naroda, pak, najviše je ušao 
za vrijeme osamnaestogodišnjeg župnikovanja u Aljmašu. Ondje mu se njegov mili rod 
uvukao „pod kožu” a šire spoznaje o tužnom stanju svoga Roda stekao je radeći u 
središnjim ustanovama Kalačko-bačke nadbiskupije. Ondje je zbog svog neumornog i 
zaslužnog djelovanja za dobrobit cijele nadbiskupije dobio visoka crkvena priznanja. 
Ivan Antunović je, kako je to već istaknuto u prvom dijelu ovoga rada, sustavno i javno 
započeo raditi na preporodu bačkih Hrvata tek 1869. godine. Svoje viđenje stanja u 
kojem se nalazio njegov narod opisao je opširno u svom glasovitom „Pozivu” u kojem 
je tražio podršku za osnivanje „jednog pučkog Lista”. U njemu, u povijesnom osvrtu 
stanja bačkih Hrvata Antunović ide unatrag nekoliko stoljeća, podsjećajući daje njegov 
narod pomagao Mađarima u borbi protiv Turaka: „Naši stari su iz Hrvatske, Dalamtske i 
Bosne snažnom rukom ovamo u pomoć prišli i s Magjarom pobratjeni viru kerštjansku i 
S. Štipana kraljevinu branili”. 147 Ti „stari” su Ugarsku smatrali svojom domovinom te 
su se po njoj raširili pod imenom: Bunjevci, Šokci i Bošnjaci. No oni su „virom, 
jezikom i običajem uvik sjediniti ostali”. 148 Antunović se nakon toga podatka vraća 
bližoj prošlosti te kaže: „Ovdje su, gdi je prije 30-40 godinah ridko bilo vidjeti 
Bunjevca, Šokca ili Bošnjakah brez zemlje, nas otci odhranili i pod zaklonom prisvitle 
S. Štipana krune ne samo domovinu junačtvom svojim na toliko proslavili daje samo 
jedna Sučićeva familia devet kapetanah brojila, već su i viru katoličku neoskvrnjenu, 
jezik nepogažen, dilorednost (marljivost) nepovriedjenu ostavili”. 149 Naši su se pređi u 
toj zemlji duboko ukorijenili s namjerom da „ju mi takodjer našim potomkom kano 
najvridniju svojinu pridamo”. Međutim, godine 1848. su „stara vrimena pristala i posve 
nova nastala”. 150 

U tim novim vremenima, po zakonu svi ljudi su dobili slobodu koju je do tada 
uživalo samo plemstvo i građanstvo. Dobili su pravo na privatno vlasništvo i na svoju 
zemlju, ali su ujedno i oni sada morali plaćati državni i općinski porez (porciju). 

147 Poziv, str. 171. 

148 Isto, str. 171. 

149 Isto, str. 171. 

150 Isto, str. 171. - Godine 1848. bila je poznata Mađarska revolucija s konkretnim posljedicama o 
kojima više puta govori i Ivan Antunović. 

Također je svima bilo omogućeno školovanje. Novi zakoni su utjecali i na život 
obitelji. 151 Zbog toga je važno dobro se snaći u novim okolnostima, isticao je 
Antunović. Tko to ne učini - bio on pojedinac ili vlast - taj će se „slomiti, pogaziti i 
satrti”, a oni koji se novom duhu budu opirali umirat će „polahkom smrtju”. „Novi duh” 
je dobitna kombinacija jer „on silom i oružjem ne vojuje, već umom i naukom puk 
osvajava”. 152 

Hrvati odnosno Bunjevci i Šokci u Južnoj Ugarskoj nisu se u tim promjenama 
baš najbolje snašli. U svom „Pozivu” Antunović podsjeća svoj Rod na tu činjenicu. 153 
Sa žaljenjem konstatira da ga narod nije poslušao: „Nisu htili od mene naučiti da su 
stara vrimena prošla i nova nastala, po kojima, ako ko ne izpravlja svoje adete i običaje, 
taj će se pogaziti”. Nadalje tumači zbog čega su Bunjevci i Šokci nazadovali. Razlog 
tomu nije u nekoj njihovoj zloći jer su oni „bogoljubni, diloredni, kod kuće mirni, a u 
vojski hrabri, pomnjivi, radini i milokrvni prijatelji”. Uzrok nazadovanju Antunović vidi 
u nerazboritosti, budući da su „neogreničenom gizdavošću varoške i seoske trgovce 
obogatili a nerazbornom blagodanošću i gostoljubivošću sebe osiromašili”. 154 

Veliki udarac za njegov narod bio je gubitak zemlje: „Zato kad Bunjevac, 
Šokac ili Bošnjak ovu izgubi, običjano se nestaranju prida pak sebe i svoje obitavalište 
zanemari, dicu u škulu ne šalje, na rad, na posao i štedljivost ne navikava. Zbog čega 
ova tilom i dušom onemoće i prije vriemena poginu pak broj domorodacah 
umanjavaju”. 155 

U već spomenutom pismu Lazaru Kneževiću, Antunović ističe da preporod i 
prosvjeta Bunjevaca kasni četiri stotine godina i priznaje: „I ja sam se kasno latio pera, 
pa sam se sasvim zakasnio”. 156 U pismu Đeni Duliću, prigodom otvaranja „Pučke 
kasine”, prve priznate bunjevačke udruge, opisuje žalosno stanje u kojem se nalazi 


151 „Pučke obitelji, gdi je raskošnost obvladala, na dalje se nisu prideržale, već na omanje razdilile, 
svagdi se spajije od bivših podanikah oddilili, a na mnogo mista i ovi se medjusobno podilili. Gdi su se 
prije neprigledni pašnjaci razpružali, argele, goveda i ovacah čoporovi napasali, tamo je sad već sve 
poorano i svakom svoje označeno. Kako su vam se haljine na osobam i pokućstva u sobam prominila, 
tako su svaka u polju, kod kuće, u obitelji, u obćini i domovini drugu priliku dobila", Poziv, str. 172. 

152 Isto , str. 172. To je dovelo i do Austro-ugarske nagodbe 1867., ističe Antunović. 

153 „Prije 40-50 godinah sela i gradove smo brojili gdi se Bunjevci i Šokci ili Bošnjaci imovinom i 
brojem gospodovali. Nu sad naše narodoljubno srce gorkom žalostju se obliva kad gledamo da u tih 
gradovih i selih oni, koji su kasnije doselili, starosidioce su brojem i imovinom nadkrilili". Poziv, str. 172. 

154 Usp. isto, str. 172. 

155 Isto, str. 172. 

156 Pismo Lazara Kneževiću, 5. prosinca 1878., u: MAT1JA EVETOVIĆ, Život i rad biskupa Ivana 
Antunovića..., str. 172. 

njegov narod. 157 Kako bi prestalo takvo stanje, on predlaže promjenu „adeta” i običaja 
kojim Bunjevci „imetak nemilosrdno troše i tako obitelj i narod u temelju 
podkopavaju”. U tom „kukanje” ne pomaže a ne bi pomoglo ni preseljenje u neki drugi 
kraj jer je iskustvo pokazalo da to u prošlosti nije pomoglo. Događalo se, dapače, da 
Bunjevci u novom kraju, prije nego što se okuće, „bolešću se utamane i tako su ovdje 
broj svojeg roda ukinili a tamo ga nisu umnožali”. 158 

Antunović nije teoretizirao nego je predlagao kon kr etne akcije da bi njegov 
narod krenuo naprijed. 

2.2.3. Pozivi-budnice, namjere i program djelovanja Ivana Antunovića 

Nakon što smo ukratko izložili kako je Ivan Antunović vidio prilike i ozračje u 
kojima je djelovao te stanje u kojem su se nalazili bački Hrvati - Bunjevci i Šokci na 
početku njegovog javnog djelovanja, želimo prikazati kakve su bile Antunovićeve 
namjere na početku njegovog javnog preporoditeljsko-prosvjetiteljskog rada te istaknuti 
ciljeve koje je tim radom želio postići. 

Namjere i ciljeve Antunovićevog djelovanja pronalazimo u njegovim pozivima 
koje je upućivao različitim staležima svoga naroda, pozivajući ih na podršku i suradnju. 
Pronalazimo ih također u njegovim pismima, u člancima kao i u uvodnicima pojedinih 
njegovih djela. 

U „Pozivu”, Antunović opširno razlaže svoje namjere i izlaže program svog 
budućeg djelovanja za koji traži podršku kako svega naroda, tako posebno potporu 
učenih i rodoljubnih Bunjevaca i Šokaca. 159 Sve su to bile svojevrsne pobudnice kojima 


157 „Strile strašna bola prolaze svakog rodoljuba srce kad pogleda na općine, gdi prija bijahu 
Bunjevci prvim i najuglednijim žiteljem a sad oni su sluge obiteljske i općinske. Koji su prve ulice 
zasidali sad jedva se još o krajevih sela zaustavili; koji su bili zemljoposjednici, sad su ukućani, 
nadničari' 1 . Bilo je puno uglednih Bunjevaca ,,u crkvi, u školi, u svakoj upravi i sudu, a sada kud god 
pogledaš svagdi je po Bunjevca prazno". Podsjeća i na stanje u subotičkoj gimnaziji: „Jedva si prije 
trideset godina drugo van Bunjevca tamo našao a gledaj ga gdi je sada. Pogledaj župe, motri škole i 
samostane, gdi su svitlili Bunjevci, sada ih nema!", Pismo Đenu Duliću, Kalača, 16. studenog 1878., u: 
MATIJA EVETOVIĆ, Život i rad biskupa Ivana Antunovića str. 172. 

158 Poziv, str. 172. 

159 Antunović je uz „Poziv" uputio i dva posebna pisma koje je nazvao „Otvorena knjiga". Jednu je 
uputio „učenim" a drugu „radoljubnim" Bunjevcima i Šokcima. Usp.: OTVORENA KNJIGA Ivana 
Antunovicha, kalačkog kanonika na sve učene Bunjevce i Šokce naputjena, Kalača, 1. sičnja 1870.; 
OTVORENA KNJIGA Ivana Antunovicha, kalačkog kanoninka na sve rodoljubne Bunjevce i Šokce 
naputjena, Kalača, 1. sičnja 1870. Obje „knjige" objavljene su u obliku letka na tri stranice i tiskane u 
tiskari „Malatina i Holmayera“. - Služim se tekstom objavljavljenim u knjizi Matija EVETOVIĆ - Lazar 
Ivan KRMPOTIĆ, Život i rad biskupa Ivana Antunovića - narodnog preporoditelja, prošireno izdanje, 

je Antunović želio „probuditi” svoj „uspavani Rod” i potaknuti ga na odlučan rad za 
svoj narod. 160 On osjeća da je sazrelo vrijeme za akciju: „Svanilo je bratjo mila!... 
Nastao je dan i pozivljemo se svikoliki u kojima još bunjevačka, šokačka ili bošnjačka 
krv vrije da se sdružimo, snagu i svu našu silu sjedinimo i narod naš od sigurne propasti 
izbavimo”. Izrodom smatra onoga tko bi se htio izvući od toga posla i takvom dovikuje: 
„da ga nije mila Bunjevka, Sokica ili Bošnjakinja svojim sladkim mlikom dojila, već 
ljuta, nemilosrdna Turkinja odgojila”. 161 

Antunović je mislio da je najbolje preporoditeljski i prosvjetiteljski rad započeti 
izdavanjem „jednog pučkog lista”. Stoga poziva sve ljude od pera da budu spremni na 
žrtvu „za narodnu prosvitu” te „duha svojeg plodom, novine i knjige za izobraženje 
našeg puka osnovane podpomažu”. Ujedno ih poziva da, osim što će pisati, knjige i 
novine među svojom rodbinom „razprostranjuju”. 162 Puku, pak, kome će one biti 
namijenjene dovikuje: „Tebe molimo da se smiluješ sverhu sama sebe, da otvoriš oči i 
vidiš onu propast koja te je odasvud obsilila da otvoriš uši i poslušaš riči tvojih 
prijatelj ah, da razkrliš pamet i primiš njeve nauke koje ti žele u napridak po knjigah i 
listovih prinašati, da se narodnim životom hraniš i blagostanjem utvrdiš”. 163 

U nastavku „Poziva” Antunović ističe vrline svoga naroda i upravo zbog toga 
mu želi napredak u kojem mu nudi pomoć. Podsjeća da je i sam Bog, kad je čovjeka 
stvorio, predvidio da on svojim radom unapređuje zemlju i čovječanstvo. Navodi zatim 
konkretne primjere toga napretka i naglašava da sav napredak i sve promjene trebaju 
čovjeku olakšati život i biti mu na korist. Da bi se plodovima napretka čovjek mogao što 
djelotvornije služiti, sve je zapisano i stavljeno u knjige. 164 Tomu treba poslužiti i 
izdavanje novina „za bunjevački, šokački i bošnjački puk... u kojima bi se sve našim 
jezikom razlagalo što je puku u obziru državnom, obćinskom i obiteljskom potribno, da 


Hrvatski znanstveni zavod, Pečuh 2002., u ediciji: Hn’atski književnici u Mađarskoj - Ivan Antunović, str. 
177-189. (U daljnjim navodima: Otvorena knjiga 1, odnosno. Otvorena knjiga 2, str.). 

160 „Mene je prava Bunjevka rodila i zato donle neću da virujem dok se ne osvidočim da i vi ostali 
blagog ovog naroda sinovi, koji ste na persih Bunjevakah, Sokicah i Bošnjakinjah odhranjeni, otacah 
vaših kervavim znojem izučeni, žestoku bol ne osićate kad gledate gdi oni vaši rodjaci na čijih ramenih 
ste se na jedan ili drugi odličan svitovni ii cerkveni stališ uzdigli, u neznanstvu gine, brojom i imovinom 
se gubi jel ne imadu ko bi im knjige znanstva sadanjeg svita otvorio i nauku potribnu udilio, da se njeva 
lipa naravna pamet razvija, umitnost (sposobnost) ovećava“, Poziv, str. 173. 

161 Isto, str. 173. 

162 Isto, str. 173. 

163 Isto, str. 173. 

164 „Sve to što je um čovičiji iznašao, da se rad i trud ljudih olakša, da se zemlja naplodi, da se 
život osladi, da se bolesti liče, da se tuga i nevolja odvraća, da se laži i varki put izpričava. To je sve 
čovičanska pamet u veće ili manje knjige poslagala", isto, str. 174. 

se o svojim vilajetskim i domaćem stanju obavisti i opasnost duševna i tilesna od njeg 
odvrati, a boljak primakne ”. 165 

Sve poziva na potporu i pretplatu ali ističe da zarada nije namjera izdavanja 
novina: „Nemojte misliti da valjda nami tribaju vaše krajcare. Mi to od vas samo toliko 
ištemo da troškove o osnivanju i izdavanju Lista neophodne obaviti možemo”. Puno je 
viši cilj tog pothvata: „Nami trebaju vaša serca da ji oplemenimo, vaša pamet da je 
naukom obogatimo i tako naš narod opet uglednim učinimo”. To je put svakojakom 
napretku jer „puk onaj umire, koji se ne plodi, imovinu svoju ne spori, um ne 
prosvitljiva i serce ćudoredno ne plemeni. Takav sam sebe na smert odsudi”. U tom 
poslu treba se prije svega osloniti na Boga i vlastite sile jer ,,ko se u našem viku za 
naukom, radom i poslom ne jagmi, onoga će misto naskoro ostati pusto ”. 166 

U zaključku Antunović objašnjava što će se dogoditi ako narod prihvati, 
odnosno ukoliko ne prihvati njegov „Poziv”. Oni koji podrže i pomognu izdavanje Lista 
dat će svoj doprinos da se puku „vidik života većma razkrili, opasnost narodnosti priteća 
oddulji, napridak u znanosti i imovini unapridi”. Ukoliko pak podrška i pomoć izostane 
moći ćemo „razcvieljenim sercom našu bratju brojom umanjenu i imovinom otanjenu 
pratiti, od koji jedni se razilaze u tudje zemlje, a drugi koji ostaju, tudjim slugam 
postaju”. Bio bi to početak tužne propasti njegovog milog Roda . 167 

Antunovićev usmeni pokušaj, kao ni prvi „Poziv” nije naišao na veliki odaziv. 
Istina, skupio je u puku već dovoljan broj pretplatnika, ali nedostajali su mu suradnici 
koji će pisati članke i pomoći mu oko uređivanja novina. Zato, „učenim Bunjevcima i 
Šokcima” šalje poseban poziv u vidu „Otvorene knjige”. U njoj izražava nadu da će se, 
usprkos početnog neuspjeha, njegov narod izbaviti od propasti, osobito ako bude vjeran 
Bogu. To govori s uvjerenjem: „Moja je vira od svetih otacah zajmljena da se pokerstit 
puk ne može utamaniti ”. 168 Veliku nadu polaže i u „učene Bunjevce i Šokce”. Očekuje 
da školovani sinovi njegova roda kao što su svećenici, redovnici ili svjetovnjaci koji su 
svojim studijem i radom stekli ugled, neće moći gledati svoj Rod u tužnom stanju 


165 Poziv, str. 174. 

166 Isto, str. 175. 

167 Usp., isto, str. 175-176. U nastavku to i obrazlaže: „Tužnim očima ćemo gledati one gradove i 
sela u kojima su prije godinah naši rodjaci ugledni bili a naše riči u kućam, sokakam, školama i cerkvama 
glasile i krasne narodne pisme odjekivale, dočim je sada sve, što je bilo naše drago i milo, zanimilo i 
drugim puku i jeziku misto pridalo... Oni koji će se valjda pogubi za nikoje vrime oteti, naskoro neće 
naći komšiju i roda, ni prijatelja svojeg naroda, da s njime radost i veselje ženidbe i provoda, ili žalost 
bolesti i smerti podile. Bit će i oni usrid ljudstva kano sužnji na samoću osudjeni i u svojoj rodjenoj 
domovini kano iztirani“, isto, str. 176. 

168 Otvorena knjiga 1, str. 177. 

„neznanja”, jer ,,u neznanju svoj narod ostaviti jeste toliko ko istog tugi i nevolji na plin 
izmetnuti”. 169 

Nema napretka naroda bez školovanja: „Ako ćemo po svitu pogledati, vidit 
ćemo da oni narodi u broju rastu i u bogatstvu napriduju, koji su nauki palače zidjali, 
umitnosti spomenike uzdizali, tergovinu obljubili, zanatu tvorinare otvorili i 
poljodilstvo na skalin znanosti uzdigli”. 170 

Svećenike i redovnike srdačno poziva da se zauzmu za svoj narod. Podsjeća ih 
da nije dovoljno samo Božju riječ navješćivati nego narodu pomoći i u osnovnim 
stvarima. U tom smislu podsjeća ih na postupak u misijama: „Stari redovnici i misionari 
su za svoju neobhodnu dužnost smatrali i na one stvari puk, koga su Bogu želili privesti, 
nastojali poučavati, koje su u okrug hrane i odiće spadale”. Oni moraju pomoći 
napredak svoga naroda na svim područjima života i rada. Osobito ga moraju 
upozoravati na opasnosti koje prijete narodu koji čami u neznanju. Ta opasnost na 
vjerskom polju prijeti od nazarenaca a na društvenom od socijalizma i komunizma. 171 

U pozivu upućenom „učenim” Bunjevcima i Šokcima, Antunović ukazuje 
također, sjedne strane na loše stanje u kojem se narod nalazi, a s druge strane ih „budi”: 
„Bratjo, još je polje za nas otvoreno. Nemojmo kasniti... Lipo je jednog puka 
prosvitnikom postati”. Oni koji se toga prihvate bit će slični suncu koje „obasjava i zimi 
razgrijava” ili mjesecu „koji usrid noći put pokaziva”. A onda se, kao što to često čini, u 
svom preporoditeljskom i prosvjetiteljskom radu, vraća Spasitelju „koji je i pustinje 
pohadjao da svitlost Evangjelja raznese”. Antunović objašnjava da smisao toga 
djelovanja nije stvaranje neke zasebne države. On kaže „mi želimo uz pomoć evanđelja 
našeg roda pamet razkriljivat da on ne bude pod krunom Sv. Štipana poslidnji, već neka 
postane njenim dragim i skupim kamenom, a magjarske kraljevine čverstim stupom”. 172 
Tumači zatim da time što je on „barjak izobraženja našeg milog roda uzdigao”, nije 
učinio ništa protivno domovini Mađarskoj. Uvjerenje da će prosvjeta njegovog naroda i 
njoj donijeti dobre plodove. On nije protiv toga da njegov narod zna govoriti i mađarski, 
ali zahtijeva za svoj narod „pučke i poljodilske, gradjanske i obrtničke škule i naše 
obćine”. Isto tako očekuje da će i većinski narod naučiti jezik onih naroda s kojima živi 
i kojima treba služiti kako u vlasti tako i u višim školama jer je „gadno kad tko hoće da 


169 Isto, str. 177. 

170 Isto, str. 177. 

171 Usp. isto, str. 178. 

172 Isto, str. 180-181. 

se na skalin učenosti uzpne, al jezik onih gradjanah, s kojima se ima po zvaničnoj svojoj 
dužnosti svaki dan doticati tako tare ko Švabica tverdu konoplju na tjerilici, ili ga baš ne 
razumi”. 173 

Poziv na „učene Bunjevce i Šokce” u kojem obrazlaže namjeru i potrebu 
pokretanja Novina, Antunović zaključuje snažnim poticajem, ističući da je njihova 
„učenost” upravo Božja providnost, s kojom treba surađivati da bi zauzeli mjesto 
„vlastelinah, odvitnikah, ličnikah, mjemikah, tergovacah, učitelj ah, svećenikah, 
redovnikah” jer oni su pozvani „svitliti puku” da se njegov „um obasja, serce razjedri 
pak primi nauk i kriepost da se sa životom družtvenim i deržavnim od svake strane 
upozna i pozna glas svojih virnih sinovah na koje se u vrime pokušanja može pouzdano 
nasloniti, da ga u slučaju nepogodnim, protivnik ne odmami i u propast sve nas 
stermoglavi”. 174 U dubini svoga „serca narodoljubnog” on je uvjeren da „po umno 
složeni pučki novina svako duševno i materijalno blago triba u naše doba 
razprostranjati”. Novine su ono prikladno sredstvo „da učeni svoje znanosti zrake 
prinašaju i neznanosti tmine u puku raztiravaju, da se pozornost puka uzbudi i ljubav 
prema knjigah probudi i podhranjiva; sva pitanja, svakog časa po volji razlažu i sve 
struke nauke tako, kako se nužda pokaziva, ravijavaju”. Da je tomu tako svjedoče i 
postupci drugih naroda i učenih ljudi „koji za svaki razred i zvanie života novine 
sklapaju i izdaju”. 175 

Antunović je istovremeno „Otvorenu knjigu” poslao i rodoljubnim Bunjevcima i 
Šokcima. Svoj poziv koji njima upućuje započinje jednom rodoljubnom novogodišnjom 
čestitkom: „Koji god se od vaše kervi rodio i nije serce bunjevačko ili šokačko 
prominio, taj svaki želi neka vas ovim novim litom milostivi Bog blagoslovi, da vam se 
zdrava dica radjaju, ženidbe pod neuvenjenim vincom čistoće sklapaju, mladi starije 
poštivaju i njevim naredbama svoju volju podlažu, da vam sve živine budu plodne a 
žetve i berbe vesele”. 176 

Odgovornost „učenih” je jasna, ah isto tako i „rodoljubnih” Bunjevaca i Šokaca. 
No, nažalost, jedni ne žele dati svoje „pisano blago” u strahu da to nitko neće čitati ili će 
pročitati vrlo mah broj čitatelja, a drugi ga ne daju zato što žele nagradu za svoje 
pisanje. Antunović objašnjava da ni on ne želi pisati i izdavati Novine besplatno, ali želi 


173 Usp. isto, str. 181. 

174 Isto, str. 181-182. 

115 Isto, str. 182. 

176 Otvorena knjiga 2, str. 183. 

to činiti za „male novce” kako bi one došle do što više ljudi. I dodaje da bi se za one 
koji ne mogu platiti nekako i pobrinuo, ali ga više zabrinjavaju oni koji „nikakvim 
načinom nisu očitovali da bi želili štiti ili valjda su baš izjavili da oni nikakve volje 
neimaju knjige ili novine kupovati”. Takvi su mu posebno na srcu: „Ne možemo 
ravnodušno uz ovake proći. Naša je želja i njevu pamet obasjati i njevo serce plamenom 
znanosti ograniti”. 177 

Rodoljubi se moraju zauzeti da Novine dođu do što više ljudi ali isto tako i da 
što više ljudi nauči čitati, jer na taj način će imati mogućnost „razgovarati” ne samo s 
onima koji su im blizu nego i s onima koji su udaljeni sto ili tisuću milja. Tisak je 
„veliko grlo” pa ga mogu čuti mnogi. Velika je blagodat znati čitati. 178 Objašnjava i 
kakvu korist imaju oni koji znaju čitati novine, ne bi li i na taj način pridobio ponekog 
čitatelja. U novinama, naime, mogu pisati mudri ljudi koji djeluju na raznim poljima i 
tako mogu pomoći svima koji to budu čitali. 179 

Antunović je, kao što vidimo, sve to naveo kako bi potaknuo rodoljube da 
podrže njegovu namjeru za izdavanjem novina ali isto tako da bi i sami dali doprinos 
njihovom izdavanju. On ističe da se „ljudi mire po svojoj znanosti” a ne po fizičkoj 
snazi. Stoga se onaj „uzpne vrhu svojeg bližnjeg” koji više zna. I zato zove: „Amo, 
dakle, svi koji želimo naše obitelji i naš narod u životu zaderžati, triba da nastojimo iz 
knjigah i novinah nauke sabirati. Ako se mi pokažemo da smo spremni knjige kupovati i 
štiti nat će se oni muževi koji će ove u našem jeziku sastavljati”. 180 Dosada to nije bio 
slučaj, pa zbog toga naši učeni ljudi nisu ni pisali knjige za svoj narod. Jedva je tko od 
djece iz imućnijih obitelji stigao do „šeste ili osme škule”, tj. razreda, i stoga valja 
pokazati „da su Bunjevci i Šokci voljni to činiti što drugi narodi, s kojima svoj obitelni i 
deržavni napridak na sercu leži, da knjige i novine obljube, da dicu svoju škulare, pak će 


177 Isto, str. 185. 

178 „Kad u nedilju posidate prid vaše kuće... prid avliju, ukratko izrečemo što koji zna ili ne zna, 
pak onda priko čilog svetoga dana istom jedan od drugoga zivati učimo. Dočim, ako bi štit znali i hotili, 
mogli bi saznati ne samo ono što jedan čovik zna ili izmisli, već i ono što sto i tisuću ljudih znadu. Mogli 
bi i to znati ne samo što se u našoj obćini, već i ono što se mah u kojoj obćini sve kraljevine, što više, što 
se po svem širokom svitu sgadja, jel u novinah se sve to navadja... Novine o svačem govore“, isto, str. 
186. 

179 „Njeva uvižbana iskustva upoznati mislimo daje za svaka čovika koristno i probitačno. Poklem 
i u drugih zemaljah ljudi takodjer imadu svoje živine koje moraju hraniti, imadu svoje vinograde i njive 
koje moraju raditi, vižbaju, pokušavaju jedne i druge godine šta jimje za rukom pošlo i šta jimje škodno 
postalo. Ovo je nama dobro upoznati da ono što je hasnovito uporabimo. Nu sve ovo istom onaj može 
upoznati ko znade štiti“, isto, str. 186. 

180 Isto, str. 188. 

se učeni umah nadmećat koji će umnie i koristnie i rodu svojem milije knjige složiti”. 181 
Ukoliko se naši oci i dalje budu „od književnosti odkrenuli i svoje sinove od škulah 
odvukli”, dogodit će se da će pripadnici drugih naroda našem narodu davati „svećenike i 
redovnike, meštre i učitelje, sudije, ravnatelje i odvitnike”. A među njima ima i onih 
koji „ona znanja razprostranjuju koja su u perivoju s drveta zla uzeta”. Zato upozorava 
braću svoju „da budu oprezni i iz svake bare vode ne piju, iz svake ruke jilo duševno ne 
primaju”. 182 

Na kraju svog poziva rodoljubima Antunović ih obavještava da će Novine izići o 
blagdanu sv. Josipa i zato ih moli da ih dragovoljno prime i radosno čitaju. Potiče ih 
ujedno na prikupljanje pretplatnika te da njihova imena i adrese dostave župniku ih 
„meštru” (učitelju) koji će ih njemu proslijediti. 

Antunović je, osim ovdje obrađenih „poziva”, uputio 20. sičnja 1870. godine i 
„Poziv na pretplatu” na Bunjevačke i šokačke novine. Po tom pozivu još jednom želi na 
isto mjesto okupiti sve „muževe koji se već od davna trude da Slaviane ujedno učenosti 
kolo svedu, znanost i izobraženost uma i serca u njem razprostanjuju”. 183 I u ovom 
„Pozivu” on iznosi svoje „namire” kao „veoma mali, a ipak viran sin svog naroda, 
bunjevačke grane, koja se u Bačkoj razvila”. On želi pružiti ruku puku bunjevačkom i 
šokačkom i pomoći mu da se „podigne na ono miesto, koje mu je po gradjanskom 
zakonu obiliženo”. Zato u svojim „Bunjevačkim i šokačkim novinama” želi pisati i 
tumačiti sve ono što „čoviku kano pojedinoj osobi, ko što i u svih svojih odnošajih, 
kano članu obitelji, obćine i domovine znati i činiti je potribno, prinašati i 
razvitljavati”. 184 

To je značajno djelo za koje mu je potrebno puno suradnika i stoga dovikuje: 
„svakog sela, tergovišta i grada bratju, učene i proste, sve bez razlike stališa muževe, 
izkrene rodoljubitelje, počastno pozivljem i prosim da mi kripku u pomoć svoju ruku 
pruže. Novinam medju puku štioce pribavljaju i svojih dopisi ove podranjivaju”. 
Buduće, pak, suradnike moli da ne očekuju za svoj rad i pisanje nagradu jer je „kolo 


181 Isto, str, 188. 

182 Isto, str. 188-189. 

183 Ivan ANTUNOVIĆ, Poziv na pretplatu za „Bunjevačke i šokačke novine“, Kalača, 20. sičnja 
1870., tiskom „Malatina i Holmayera“, str. 177. -1 ovaj ,,Poziv“ Antunović je objavio kao letak. Služim 
se tekstom koji je objavljen u knjizi Matija EVETOVIĆ - Lazar Ivan KRMPOTIĆ, Život i rad biskupa 
Ivana Antunovića - narodnog preporoditelja, prošireno izdanje, Hrvatski znanstveni zavod, Pečuh 2002., 
u ediciji: Hi-vatski književnici u Mađarskoj - Ivan Antunović , str. 177-189. (U daljnjim navodima: Poziv 
na pretplatu, str.). 

184 Poziv na pretplatu, str. 190. 

naše još veoma malo i snaga odveć pritanka”. Ne isključuje, međutim, ni tu mogućnost 
ako od onog što se prikupi, ostane koja „krajcara” i pošto se isplate svi nužni 
troškovi. 185 

U nastavku ovoga „Poziva” Ivan Antunović izlaže pravila kojima će se voditi pri 
odabiru tekstova koji će se u novinama objavljivati. Prije svega naglašava da novine 
neće biti politički obojene. Zatim nabraja načela kojih će se držati u uređivanju Novina. 
Prije svega naglašava da će se držat „ustava i zakona Austro-ugarske carevine”, ali i 
posebno onih koji su na snazi u Ugarskoj i u „Trojednoj kraljevini”. Zauzimat će se za 
„ravnopravnost narodnosti”, ali pod okriljem „mađarstva, pod kojim želimo i našu 
(narodnost) u miru razvijati. Neka se u njoj um učenostju obogati, serce kripsotju 
oplemeni i materijalno stanje osnaži i tako se Bunjevci i Šokci od opasnosti utamanjenja 
ne samo očuvaju, već i osobnim brojem naspore, da se Magjarska i njevom slavom i 
dikom nakiti”. Posebno upozorava kako je opće pravilo da se „uvik onaj puk poštuje i 
zato gospoduje koji brojom, izobraženostju, umjetnostju i imetkom druge 
nadkriljiva”. 186 

Kao treće načelo Antunović ističe „za svaku osobu najširju slobodu” ali pod 
okriljem „krune Stipanove” jer ona jamči svojim ustavom i „narodnu samoupravu”. 
Radi toga će se u novinama „opirati centralismu i anarhiji, absolutismu i radikalismu” 
jer to su grane na kojima rađa samo gorko voće koje ne doprinosi Stvoriteljevoj namisli 
o čovječanstvu. Daljnje načelo je „Slobodna Crkva u slobodnoj državi”. Takav status je 
dan Crkvi u Ugarskoj po tzv. „Autonomiji”. Na taj način će se „svakom redu svoja 
prava tako razdiliti da će vlast biskupska po kanonih ograničena, u svoj cilovitosti 
nepokrešena obstati”. 

Anutnović, iako odobrava odijeljenost Crkve od države, ipak ističe da „nikad 
neće biti ni za Cerkvu, ni za deržavu koristno da se sasvim oddile, poklem su obje 
pozvane da jednog čovika blagostanje obavljaju”. To osobito vrijedi za područje škole i 
ženidbe odnosno braka, jer to spada na srž njihovog života. Što se tiče škole i braka 
Crkva i država trebaju međusobno podijeliti nadležnosti i jednakim se marom oko njih 
dogovarati „jel drugčie će se sav život čovika osobni, obiteljski i obćeni tako pomersiti 
da će se čilo njegovo društveno stanje zanijati”. 187 


185 Isto, str. 190. 

186 Isto, str. 

187 Isto, str. 

Na kraju ovoga „Poziva” još ističe da se u svom pisanju služi onim jezikom i 
pravopisom koji je puku razumljiv. Taj pravopis on ne smatra najboljim i zato obećava 
da će se vremenom u novinama „po listvam slovnice penjati, da skalin sadašnje 
pravopisne izverstitosti dostignemo”. 188 

Antunović, u duhu navedenih načela, još jednom snažno poziva: „Svi rodoljubi 
bratinski se pozivaju da se oko ova barjaka s kojim ćemo za slobodu osobe, obitelji i 
obćine i ustavnu deržavu vojevati, izkupljuju, da našu narodnost razvijamo i 
uzderžajemo i snagu Novina pobiranjem pretplate i duševnim radom uzmnožujemo”. 189 

Za upoznavanje namjera i ciljeva djelovanja biskupa Ivana Antunovića značajan 
je i uvodn ik prvog broja Bunjevačkih i šokačkih novina. Naslov članka „Zora je 
zazorila” je slikovit a izražava Antunovićevu veliku radost i nadu u napredak njegovog 
naroda. U ovom članku prepoznatljiva je njegova nepokolebljiva volja da ustrajno radi 
za dobrobit sviju. On najprije zahvaljuje na podršci pri pokretanju Novina kao i onima 
koji su se na njih pretplatili. 190 Potom je otvorio svoje srce pred svojim milim Rodom da 
mu posvjedoči koliko ga ljubi: „Ti si rode ženica u oku mojem. Nemoj se čuditi što se 
tako brižljivo o tvojemu boljku staram”. Da bi potkrijepio tu svoju tvrdnju, uspoređuje 
svoju ljubav s majčinskom: „Majka da može svojeg jedinka u zvizde bi ga okovala. Ja 
da mije povirena vlast, sva ona plemenita svojstva, s kojima se rese drugi narodi, želio 
bi pokupit i rod moj nakitit”. 191 

Ivan Antunović je bio svjestan nedostataka svoga rada i rada svojih suradnika, 
kao i njihovog dosadašnjeg doprinosa pisanoj riječi i učinka na drugim područjima 
života. Zato sve čitatelje, a osobito suradnike, poziva da budu poput pčela: „Mi ćemo 
biti kano revne pčele pak ćemo ići od cvata do cvata, koji u vertu uma i serca raznih 
narodah razte, da izcerpimo sladki med nauka i donesemo u košnicu našeg roda”. 
Plodovi takvog rada bit će „med ćudorednosti, kojim će se sladit i vosak učenosti, koji 


188 Poziv na pretplatu, str. 190-191. Valja zapaziti daje u ovom Pozivu Antunović čak i previše 
isticao vjernost i lojalnost državnim zakonima. No, to je morao učiniti, budući da su u mađarskoj vladi na 
njegov pothvat gledali s velikim podozrenjem. Poznato je također da su ga zbog Novina mnogi napadali i 
poduzimali konkretne korake da od njih odustane. 

189 Isto , str. 191. 

190 „Neka vam je topla hvala što ste mene, svojeg roda virna ljubitelja, tako dragovoljno primili. Ja 
za osobitu sriću smatram onu, koja me je gostoljubnomu vašem stolu privela. Potanke sile, al odlučnu 
volju vam prinašam, s malom snagom al oduševljenim srcem se krećem na veliki poso razvitka duševnih i 
tvarnih sila našeg plemena. Neima zaprikah koje bi me sneveselile. Velike mogu me nadvladati i svojim 
silam moje nadkriliti, al volju moju nikad neće slomiti. Buduć daje čista moja nakana ko ono sunce koje 
s vedrog neba sjaje, da ograni, oživi i razjasni sve široko polje“, I. ANTUNOVIĆ, Zora je zazorila, u: 
Bunjevačke i šokačke novine, 1(1870), str. 1. (U daljnjim navodima: Uvodnik, str.). 

191 Uvodnik, str. 1. 

će svitlit životu plemena našega”. Da bi bilo takvih plodova potrebno je neprestano učiti 
„da možemo neprikidno našu bratju podučavat”. U tom smislu on sav svijet promatra 
kao jednu veliku školu. Naglašava da je prva „za svakog čovika najugodnia škula 
naručje ljubezne matere, koja na milom svojem krilu čedo svoje ljulja” i poučava 
izgovarati ime Boga svemogućega i Isusa milosrdnoga. Crkva je druga, isto tako 
značajna, škola u kojoj svi „učimo kako triba tilo i dušu ovdje i na vike spasiti”. 192 A 
zatim slikovito prikazuje školu oca koji djecu uči raditi, te prolazi kroz sva zanimanja 
da bi na kraju stigao do stvarne škole. 193 

Na kraju svog prvog uvodnika Antunović iznosi želju da stvori i otvori jednu 
posebnu školu. To bi bila škola „u kojoj će svaki viran sin našeg roda postat učiteljem 
za vrime i čas kad ga volja snadje, da u svih onih škulah revno pobere nauke za naše 
pleme shodne. Neka se razastre dobri glas našeg roda po svih poljah ilirskog 
naroda!”. 194 

Zalog uspjeha i napretka kako obiteljskoga tako i narodnoga jesu „mir i sloga” 
dok je „nejedinstvo miraz koji sve sile za napridovanje razvijene opali”. 195 

Na kraju ovoga članka Antunović ponovno ističe „apolitičnost” Novina i 
vjernost „kruni sv. Štipana”. 196 On se nada jednoj novoj stranci „koja će po našem 
shvatu budućnosti narodnoj jedino koristiti”, a dotle će što se tiče politike „potankom 
silom sad uz jednu, sad uz drugu stati”, koja više bude poštivala i priklanjala se slobodi i 
pravu koji svima garantira postojeća vlast. U okviru postojeće države i vlasti želi se 
boriti za prava svoga naroda, kako za ona koja pripadaju obitelji tako i za ona koja mu 
pripadaju u Crkvi, u općini i u školi. 197 


192 Uvodnik 1, str. 1. 

193 „Škula je ona oranica gdi otac uči svojeg sina plug upravljat, dionica gdi ga uči kosom mahati, 
škula je dilaonica zanatilie u kojoj se mladiće na razno rukotvorje poučava. Škula je bolta i dućan gdi se 
umitnost, promet, tergovina osvojava. Škula je ona dvorana gdi se slike bojam maljaju i iz suhih orudjah 
mali glasovi izvraćaju. Škula je gdi učitelj po onih mertvih slika - koje nazvaše abecijom - poučava kako 
valja misli, riči i čine po drugi popisane poznati. Tamo se uzbudi pamet da misli, da sudi, da sastavlja i 
razpravlja, serce probudi da ositja ljubav prama Stvoritelju i sebi slična izkernjega“, isto, str. 1. 

194 Isto, str. 2. 

195 Isto, str. 2. 

196 „Zato se nijednoj stranki po takom načinu ne obavezivamo da ju po slipaki u svakom pitanju 
slidimo. Uvižbali smo da kad su stranke tako, ko kod nas desna i liva izpričene, onda se više puta sgadja 
da se i jedna i druga po čovičjih strastih s puta istine svede i silom svoje moći narod na čine, slobodi 
ustavanoj protivne, navede 11 , isto, str. 2. 

197 Usp. isto, str. 2. 

Antunović s radošću gleda zoru „koja je zazorila”. Sunce jutarnje zore obasjalo 
je sva područja znanosti i zato poziva: „Složno, dakle, braćo! Otvarajmo oči da vidimo 
na koliko smo iza ovi zaostali i udvostručimo duše i tila kripost da ji dostignemo”. 198 

O cilju svoga djelovanja kao i o poteškoćama u svom radu Antunović je pisao i 
u svojim pismima. Najviše je sačuvanih pisama Iliji Okrugiću, svećeniku iz Srijema, 
koji mu je bio prijatelj, suradnik i savjetnik. Njemu je u svemu otvarao svoju dušu. 
Tako da iz pisama koja je njemu uputio možemo saznati najviše kako je doživljavao i 
proživljavao svoj rad, koje su mu bile namjere i na kakve je poteškoće nailazio. 
„Razgovor” s prijateljem preko pisma puno mu je značio. Doživljavao je to kao podršku 
i ohrabrenje. 199 

U Antunovićevim pismima dolazi do izražaja i njegova duhovitost i domišljatost 
u slikovitom prikazivanju pojedinih stvari, tako da se onaj tko to čita mora ponekad od 
srca nasmijati. Pojedine odlomke iz pisama svrstao sam već prema sadržaju u ona 
poglavlja koja se ovdje obrađuju. Ovdje se zadržavam na pismima u kojima govori o 
namjerama i ciljevima svoga rada. 

Ivan Antunović je na svom putovanju u Rim i Italiju pravio bilješke. To nije 
činio zato da bi napisao putopis koji bi objavio u knjizi. Međutim, kad je sve te bilješke 
skupio na jedno mjesto da bi ih u nastavcima objavljivao u Novinama, savjetovali su mu 
da ih objavi u posebnoj knjizi. To je i učinio. Tako je nastala njegova prva knjiga pod 
naslovom „Poučne iskrice”. S kojom nakanom je na putu pravio bilješke objasnio je u 
pismu Iliji Okrugiću: „Moja nakana je bila samo nešto za naš rod zabilježiti... ako gdje 
šta liepa vidim mah u čem, i u kom, onda sve ono što je ružno zaboravim - niti čujem nit 
vidim a ono liepo i dobro me napuni sobom. Evo uzroka što sam samo ono gdje i gdje 
upamtio što mi se je dopalo. Ipak ne dvojim da bi iz onog što mi nije godilo takodjer 
mnogo dobra izvesti se dalo za naš Rod, ali ovo neka čine mudrije glave.. .”. 200 

U ovom objašnjenju Antunović otkriva dio svog načina razmišljanja i 
djelovanja, što će istaknuti i u drugim pismima kao i u drugim svojim djelima. On, 
naime, i kad čita, i kad piše, i kad putuje, i kad moli stalno ima pred sobom svoj Rod. 
Zato sve njegove nakane imaju vrlo jasan cilj: „poučiti svoj rod”, „dvoriti svoj narod”. 


198 Isto, str. 2. 

199 „Dušmani neka kuvaju jid i otrov - a mi ćemo jedan drugog i slabim rukama hrabrit i 
uzdržavati. Može biti da će i nama kadgod svanuti...", Pismo Iliji Okrugiću, 1. svibnja 1871., u: MATIJA 
EVETOVIC, Život i rad biskupa Ivana Antunovića..., str. 141. 

200 Pismo Iliji Okrugiću, 4. veljače 1871., u: MATIJA EVETOVIĆ, Život i rad biskupa Ivana 
Antunovića..., str. 139. 

U nastavku istoga pisma moli Iliju Okrugića da mu ukaže na pogrješke ali neka 
ne očekuje da će ih previše ispravljati. Svjestan je svojih nedostataka i nesposobnosti - 
kako sam ističe - „da što izvrstna” stvara za „pouku Roda”. I tu ima jasan cilj: „Ja ću se 
veoma radovati ako će se mojim radom samo i jedan uzbudit od ove strane mladjanih da 
postane učiteljem naših bratjah”. No sa žaljenjem konstatira: „ali žalibože takav se još 
nije pokazo”. 201 

U pismu Iliji Okrugiću od 30. ožujka 1875. opisuje zašto nakon prestanka 
Bunjevačkih i šokačkih novina planira i s prestankom uređivanja Bunjevačke i šokačke 
vile, koja već sama po sebi nije mogla nastaviti onu ulogu koju su imale Novine. „Nisam 
više kadar vršiti onaj mehanizam što ga ište uredjivanje... Vjerujte da će me srdce bolit 
do groba, al ne vjerujem da se više sastanemo, jel ne možete smisliti koliko truda i znoja 
- ne pisanje članakah, već uredjivanje a najviše korektura i druge sitnije stvari 
koštaju”. 202 No, nikako ne misli prestati služiti svom rodu. Činit će to izdavanjem 
knjižica. U svojoj skromnosti ističe daje svjestan da one baš i neće puno koristiti Rodu, 
ali se ipak nada da će se među čitateljima naći i takav kome će one nešto i značiti. 
Ljubav prema Rodu je jedini razlog njegovog pisanja. Svom narodu on želi biti svećenik 
i učitelj i stoga ih želi buditi svetim i evanđeoskim naukom. 203 

U tom smislu smatra Božjom providnošću to što je stariji i što je „na višem 
položaju”, u središtu nadbiskupije, pa bolje vidi što se radi ali i što treba činiti. Budući 
da je malo onih koji se žele angažirati u borbi za spas naroda, on ističe da treba 
„podvostručiti rad” i poziva na još odlučniju borbu: ,,Ad arma, ad arma! - ne koja 
ubijaju, već koja brane Rod, koja mu livaju u glavu sjaj i prosvjetu”. 204 

Nakon objavljivanja knjige Bog s čoviekom počeo je mukotrpan rad 
prikupljanja građe za svoje povijesno djelo „Razprava” u kojem je želio izložiti povijest 
Bunjevaca. Obišao je arhive u Beču i Budimu, Pešti, Baji, Subotici, Somboru... Tim 
istraživanjem je, međutim, bio razočaran jer je našao malo materijala. Pa, ipak, nije 


201 Pismo Iliji Okrugiću, 4. veljače 1871., u: MATIJA EVETOVIĆ, Život i rad biskupa Ivana 
Antunovića..., str. 139. 

202 Pismo Iliji Okrugiću, 30. ožujka 1875., u: MATIJA EVETOVIĆ, Život i rad biskupa Ivana 
Antunovića..., str. 143. 

203 Usp. Pismo Iliji Okrugiću, 15. siječnja 1876., u: MATIJA EVETOVIĆ, Život i rad biskupa 
Ivana Antunovića .... str. 147. 

204 Pismo Iliji Okrugiću, 19. prosinca 1875., u: MATIJA EVETOVIĆ, Život i rad biskupa Ivana 
Antunovića..., str. 146. 

odustajao. Ponovno je razlog tomu ljubav prema Rodu: „Ovi Bunjevci su mi izrasli uz 
srce te prem ako i ne znadu da živim ja se trudim i morim.. ,”. 205 

Među Antunovićeve pobudnice svakako treba svrstati pismo Đeni Duliću, 
predsjedniku „Pučke kasine” u Subotici. 206 To pismo napisao je nakon što je od 
prijatelja Amborozija Šarčevića doznao daje vlada odobrila njezin osnutak. Taj događaj 
Antunovića je jako razveselio. On je svjestan da je napredak njegovog naroda tek na 
početku i zato je osnutak Pučke kasine zalog njegove velike nade i neopisive radosti: 
„Moje oddavna raztuženo srce, ako i za kratko, ipak se razigralo”. Od djelovanja Pučke 
kasine, po njegovoj tvrdnji, ovisio je „razvitak ne samo subotičkih već i svih ostalih 
ugarskih Bunjevaca”. Stoga ona svoje djelovanje mora graditi na čvrstom temelju. Tako 
će „ne samo svih Bunjevaca duševno naobraženje u dobru zemlju biti usijano, već će se 
stostrukim plodom razvijati na svem bunjevačkom pozorištu”. Iznenadit će to i sve 
neprijatelje njegova roda: „pa će se naskoro svi naši dušmani čudom čuditi odkud te sile 
tom puku, koga su svi njegovi učeni sinovi ostavili, zanemarili”. 207 

Antunović kao u viđenju gleda napredak svog naroda. 208 Oko „Pučke kasine” 
trebaju se okupljati svi Bunjevci kao oko „ognjišta bunjevačko-narodne prosvite” i 
ondje crpsti duševnu snagu za raspirivanje „tinjajućeg ognja našeg narodnog 
bivstvovanja, koje je izgubilo svoj ugled u crkvi, u školi, na gradjanskom i državnom 
pragu”. 209 

Dok piše pismo prvom predsjedniku „Pučke kasine”, Antunovićeva osjećanja se 
miješaju. Može se osjetiti kako su u njemu duboke rane zbog dugogodišnjeg nemara 
bunjevačkih sinova. Na par mjesta u pismu svoj izljev radosti i nade prekida opisom 


205 Pismo Iliji Okrugiću, 3. rujna 1879., u: MATIJA EVETOVIĆ, Život i rad biskupa Ivana 
Antunovića..., str. 156. 

206 Pučka kasina je bila prva odobrena udruga bačkih Hrvata Bunjevaca. Mogli bismo reći daje ona 
i prvi jasni plod Antunovićevog preporoditeljskog djelovanja. Zato mu je ona bila kao ,,prvorođenac“, u 
nju je polagao velike nade. 

207 Pismo Đeni Duliću, Kalača, 16. studeni 1878., u: MATIJA EVETOVIĆ, Život i rad biskupa 
Ivana Antunovića..., str. 169. 

208 „Bunjevac će procvast u crkvi, u škuli, u varoškoj i seonskoj kući, pa će se svatko koji šta htio 
bude u crkvi, škuli a i varoškoj te u sudskoj kući začeti, umah uviditi da mora s bunjevačkim pukom 
računati... Sinovi ugledni, učeni, znanošću zaslađeni i kriepošću oplemenjeni muževi, ukinjeno će 
pokolenje slave i dike slavianske nadovezat onom naših stari, naši pradidova. Pa će dignit svoju glavu 
učen Bunjevac, bio svećenik ili fratar, bio časnik vojnički, činovnik državni ili gradjanski, bio trgovac, 
obrtnik ili zanatlia, on će sa dikom kazivat da gaje bunjevačka majka odgojila, da muje ona čelo ljubila, 
da muje ona um otvarala, da muje ona srce širila: pa su sve plemenite misli i veledušna čuvstva u njemu 
se začela, porodila, okripila i učvrstila, dok se na grudih Slavianke Bunjevke matere razgrijavao“, isto, str. 
169. 

209 Isto, str. 170. 

tužnog stanja u njegovom narodu, osobito se obara na „učene” Bunjevce i Šokce. 210 
Nakon toga pismo pretvara u molitvu: „Prosvitli um svih sinova i kćeriu bunjevčakih da 
uvide, da nije života virska ni gradjanska, ako nije u svojoj narodnosti; da ne zna čovik 
stvorit misao, da ne zna začet plemenito čuvstvo ako se ne nadahnjiva divnim glasom 
materinskog jezika”. 211 Nakon molitve za narod, slijedi odmah snažan poticaj i poziv na 
poštivanje tog materinskog jezika: „Ah mili rode, viruj mi, zaboga te molim, viruj mi, 
da te neće nitko naučit da budeš virnim kršćaninom, da budeš dobrim otcem, dobrom 
materom, pouzdanim podanikom, umitnim gospodarom, t.j. poljodilcem i svim drugim 
ako te ne uči tvojim narodnim jezikom. Bog ti je u usta metnio tvoje matere, tvoje 
narodnosti jezik da ti ovim mama budi misli u duši i plemenita čuvstva u srcu”. 212 
Nakon toga slijedi opet pobudnica i savjet da se u „Pučkoj kasini” bave samo 
„prosvitom” i tako budu „ognjištem prosvite narodne, ognjištem svih sila duševnih i 
tvarnih koje valja da se izvijaju u pameti i srcu Bunjevaca subotički”. Posebno ih 
upozorava da se ne bave politikom jer bi to brzo rezultiralo zatvaranjem Kasine. 

Koliko je Antunović bio svjestan političkog ozračja u državi u kojoj je živio 
njegov rod, svjedoči i sljedeći savjet: „Vi možete pojedini imati politička mnenja, al 
ovakva nije slobodno da ima Kasina. Vi možete od svakih stvari se razgovarat, al kao 
član Kasine samo o prosvitnih stvarih, jer takve vlade neima koja bi to i za jedan sat 
trpila”. 213 

Svoju pobudnicu Pučkoj kasini Antunović završava u svom stilu pozivajući ih 
da ustraju u vjeri, da njeguju obiteljske krjeposti te da budu štedljivi: „Neka je vaša 
Kasina vrtom u kom raste bujno cviće kršćanskih nabožnosti, voće obiteljske triznosti i 
štedljivosti”. Upozorava ih da odbacuju sve ono što potiče nevjeru ili vjersku 
ravnodušnost. U Kasinu ne smiju ulaziti knjige i novine nećudorednog i bezbožnog 
sadržaja jer će im to otrovati um i srce. Bez Boga nema napretka. „To sam kao sid 
starac iskusio dovoljno”, ističe Atnunović, „da će se svako ono drvo osušit kojem nije 
korijen u Bogu zasadjen; svašta što je na svitu plemenito i dobro to je po Bogu 


210 „Spustite glave vaše vi učeni Bunjevci, koji ste jezik vaš zaboravili, koji ste slavu i diku vaših 
pradidova zakopali, da zakopali, al tako da ju niste ni križom obiližili“, Pismo Đeni Duliću, Kalača, 16. 
studeni 1878., u: MATIJA EVETOVIĆ, Život i rad biskupa Ivana Antunovića..., str. 169-170. 

211 Isto, str. 170. 

212 Isto, str. 170-171. 

213 Isto, str. 171. 

zasadjeno i razliveno”. I zato ih poziva: „Čuvajte vašu viru kao alem-kamen i budite, 
ostajte vridni unuci naših pobožnih pradidova”. 214 

Vjernost Bogu zalog je opstanka i napretka obitelji i društva. Zato poziva sve u 
Kasini da tako rade kako bi se mogli ponositi što iz nje „izvire bogatstvo i tvarno, za 
pojedinca, za obitel i za obćinu... Radjajte sridstva po kojima će se u pojedinih, 
obitelj ih i općinama bunjevačkim otvarati vrila da iz ovih izviralo bude dobro stanje za 
Bunjevce, da se obustavi ona propast koja je napala posvudan gdi je Bunjevac, pa se na 
očigled gubi u ćudorednosti i imućnosti”. 215 

Program djelovanja „Pučke kasine” treba biti „da ozeleni ono što je mrzlom 
nehajanja opaljeno, što je olujom nevirstva, nećudorednosti ožuljano, ometeno”. Zato je 
potreban Božji blagoslov: „Svemogući Bog, koji je i nas kao i druge narode stvorio 
neka nam ulije duh života, duh ljubavi naprama sebi, svojoj obitelji i svojeg naroda”. 
No, Božji blagoslov je potreban da bi njegov narod znao ljubiti i druge narode s kojima 
živi jer potrebno je „mi da poštivamo svakog, da ne krnjimo ničije pravo, al da i svoje 
objeručki obrglimo...”. Jedini cilj mora biti, zaključuje Antunović, „da rastemo u viri i 
znanosti, da budemo ugledni kao kršćani i kao gradjani”. 216 

Na kraju pisma Antunović se ispričao Đeni Duliću što je bio tako slobodan te je 
davao konkretne upute i upozorenja. To je, međutim, učinio s ljubavlju jer to smatra 
svojom najsvetijom dužnošću i zaključuje: „Jerbo sam uvieren da može biti umnijih, 
razsviteljnijih Bunjevaca nego što sam ja, al da ima koji bi većma ljubio svoj Rod, ne 
dozvoljavam. Tako koja može ljubiti, al ne većma no što gaja ljubim”. 217 

2.2.4. Poteškoće u prosvjetno-preporoditeljskom radu Ivana Antunovića 

U svom prosvjetiteljskom i preporodnom djelovanju Ivan Antunović je nailazio 
na brojne poteškoće, na izričita i otvorena protivljenja. Ovdje ističemo poteškoće s 
kojima se susretao a to može pomoći u razumijevanju značaja i važnosti njegovog 
djelovanja za svoj narod. 


214 Isto, str 171. 

215 Usp. isto, str. 171-172. 

216 Usp. isto, str. 172. 

217 Isto, str. 171. 

2.2.4.1. Nepismenost 


Nepismenost je veliki nedostatak, stalno je naglašavao Antunović. Onaj tko ne 
zna čitati „taj je slip, gluh i nim pokraj očiuh, ušiuh i jezika”. 218 U jednom svom članku 
Antunović je opširno ukazao na uzroke propadanja njegovog naroda. U tom nabrajanju 
nepismenost je jedan od najvažnijih razloga toga propadanja. „Poklem su naši stari 
većma obitelni nego obćeni život vodili... ko bi se kod našeg roda brinio o škuli kad 
jedva je bilo u svoj obćini po jednog naći koji bi umio svoje ime potpisati... Dobro se 
opominjem da prije 30 godinah u jednoj šokačkoj obćini, tribalo je najmladjeg čovika za 
sindikuša metnuti jel drugi nijedan nije perom vlado...”. 219 U istom članku ukazuje na 
tužnu činjenicu da su djecu plašili školom: „Ako se dite materi nije zbog čeg dopadalo - 
u mah je rekla da će ga u škulu poslati pa će ga Meštar u red dotirati”. Takav stav je loš, 
jer „prva dužnost svakog otca je dicu u škulu slati”. Naime, „da dite postane čovikom 
koji će se znat po okolnosti u životu izpravljat, ričom mislit i razmatrat, toga pamet i 
srce triba da se nepristano naukom zakuvava”. Ukoliko toga ne bude narod neće 
napredovati, jer u „naše doba onaj narod, čija dica nepohadjaju škulu, skoro će se 
smanjkat i skončat”. 220 

Na drugom mjestu ističe prednost onih koji su pismeni i znaju čitati: „Tko štije 
učene knjige taj razkriljiva svoju pamet, oštri razum, plemeni čuvstva, svoje vrime 
bezposlen ne gubi i u poslovih obćenih i državnih po drugim kano slipac se ne vodi, u 
ričam nije oporan, neumiven, smutljiv, već uljudan, pošten i uglađen”. 221 

Čitanje je korisno i za duhovnu izgradnju. Onaj tko zna čitati može upoznati 
„život svetih i povistnicu mučenikah” te se njihovim životom razveseljavati i na dobra 
djela ohrabrivati. Ujedno oni koji znaju čitati knjige i novine mogu upoznati i duhovni 
život vjernika iz drugih mjesta i drugih naroda i tako ih u svemu dobrom i svetom 
nasljedovati. 222 Posebno poziva svoj narod na njegovanje materinjeg jezika. 223 


218 Otvorena knjiga 2, str. 186. 

219 (Ivan Antunović), Zašto se Slaveni u broju i imovini gube?, u: Bunjevačke i šokačke novine, 
11(1871), br. 3., str. 22. 

220 Isto, str. 22. 

221 Otvorena knjiga 2, str. 186-187. 

222 Usp. isto, str. 187. 

223 „Zato pozivam bratju, sve učene, starie i mladje da jezik materinski osvojimo, jel onaj kojeg 
tamo i vamo govorimo veoma kukavan, tisan, uzak i neotesan ko kanda naravno istom u naših ustih ne bi 
bio nauk onoga krasnoga, kojeg su naši stari tako uljudno razgovarali", isto, str. 187. 

2.2.4.2. Ravnodušnost 


Ivan Antunović je na početku svog javnog djelovanja za narod doživio neuspjeh 
u Subotici, kako je u ovom radu već spomenuto. No, to ga nije obeshrabrilo da nastavi 
svoj rad za mili Rod. Pomanjkanje istomišljenika i suradnika će ga, međutim, pratiti sve 
do smrti. 

U radu oko izdavanja Novina , stalno je imao problema zbog manjka suradnika 
koji bi pisali članke, a još više onih koji bi mu pomagali u samom izdavanju novina, 
kako lekturom i korekturom, tako i u distribuciji. 

U svojoj Otvorenoj knjizi koju je naslovio „rodoljubnim” Bunjevcima i Šokcima 
objašnjava zašto kasni s izlaženjem novina: „Živu sam podhranjivao želju da vas o 
novom litu u vašem domu pohodim i štogod dobra od vaših prijatelj ah, vimih vaših 
učenih sinovah za vašu pamet i serce krastnu - za osobu, obitelj i obćinu potribna 
nakupim pa sve vami svake nedilje u takozvanim Bunjevačkim i šokačkim novinaru 
prineseni”. To se nije dogodilo budući da nije našao suradnike koji će mu iz raznih 
mjesta slati „sve ono što su gdigod dobra čuli, vidili, štih, učili...u svojoj ili drugoj 
obćini glede poljodilstva, zanata, tergovine i velika posla čile naše domovine”, kako bi 
se to isto onda raznijelo po selima i gradovima. U nekoliko rečenica Antunović je sažeo 
zašto tu braću nije mogao nikako skupiti premda je na sve strane pisao i molio ih da mu 
se pridrduže. 224 

Problem nedostatka suradnika pratio ga kroz svo vrijeme uređivanja Novina. O 
tom je pisao i u jednom pismu prijatelju Iliji Okrugiću. 225 A na onog jednog koji mu je 
neko vrijeme pomagao, potrošio je i „zdravlje i novce” pa ga je ipak morao otpustiti te 
je preko četiri mjeseca sve morao sam raditi. Zbog toga se toliko namučio daje na kraju 
pao u krevet. 226 Novine su mu doista zadavale velike brige. Posebne poteškoće imao je 


224 „Jedni su na daleko odputovali, tribaju duljeg vrimena da se Rodu svojem povrate. Drugi su u 
kojekakve spone spleteni. Tribaju duljeg vrimena da se od ovih pomoćju zdrava razuma odriše. Treći su 
oglunili. Ovi sad ne čuju, jel je vrime mutno. Čekajmo da se izvedri, pak će glas Roda čuvstvo njevo 
valjda probiti. A poslidnji odgovoriše da se ovim putu nisu nadali, zato nisu pripravni, ali će se svom 
silom na taj korak spravljati i kako budu svoje kod kuće uredili, i oni će se kano virni drugovi javiti' 1 , isto, 
str. 184. 

225 „Kad sam smierao ovaj ubogi List izaslati, onda sam na sve strane kucao, molio i prosio gdje bi 
vriednog pomoćnika našao, jer sam uvidio da ću ja skoro malaksati i smalaksati al nigdi ga ne nadjoh; jel 
tu se ne nahodi učena Bunjevca ili Sokca, gdje se hrana dušvena magjarska dieli; režilo je svećenstvo, 
tudjilo se učiteljstvo, nehti se smilovat redovničtvo i upropastilo se svetovnjačtvo...“, Pismo Iliji 
Okrugiću, 1. svibnja 1871., u: MATIJA EVETOVIĆ, Život i rad biskupa Ivana Antunovića..., str. 140. 

226 Isto, str. 141. 

u tiskari. 227 Neki problemi su bili banalni, ali po njemu i za njega, također teški. Takav 
je problem bio prikupljanje pretplata ali i podizanje Novina na pošti, jer ni oni koji rade 
na pošti ne žele pomoći jednostavnom puku. 228 

U pismu „nepoznatom Srbinu” priznaje i otkriva razloge svog nezadovoljstva u 
uređivanju Novina : „Od prvog nikad nisam bio zadovoljan s novinama, i bez obzira na 
stanje u kom se naš puk nalazi i cilja kog dostignut željah, al se na taj put ne mogoh 
izrapvit, prvo jel svi koji mi što prijateljiše drugi pravac željahu, pa samo take članke 
slaše...”. U nastavku ističe daje sam u tom teškom i važnom poslu: „Ja bih umio što 
reći, da imam kome, pa da onaj onda mudrie to razdieli i ovrši, al kudgod se okrenem 
samoga sebe istom nalazim. Tu sve meni triba i materijalno i duševno obavljat”. I 
usmeno i pismeno je tražio suradnike, „al osim kojeg fratra, ni svećenika ni 
svjetovnjaka nisam dobio”, 229 zaključuje Antunović. Osim toga i sam se osjećao 
nedovoljno sposobnim za to djelo jer se za njega posebno nije ni pripremao. Zato je 
ustvrdio „postao sam novinarom ex necesse”. 230 


2.2.4.3. Problem j ezika 


Poseban problem mu je predstavljao jezik. Budući da su Novine i Vila bile 
namijenjene puku, želio je da se u njima piše bunjevačkom ikavicom. Kad su mu neki 
suradnici počeli slati članke u kojima je bilo i stranih izraza, Antunović je u članku 
„Slovnica” objasnio kakve poteškoće ima s jezikom: „Knjiga sadržajuća pravila po 
kojima se triba riči izgovarat, izpisivat i u izrieke sastavljat. - Na ovaj dični poso 
nikakve sposobnosti ne posidujem, al osićam one teškoće s kojima se hrvati mora svaki 
koji hoće da piše...”. Kad su se javili neki s člancima ,,0 pravopisu bunjevačkom” 


227 „Tiskar nam nije prijatelj, ko nijedan Magjar; tako moram s njim obhadjat se ko s jajetom; od 
razširenja novinah ni rieči, jerbo onda umah duplira cienu. Ovaj naš tiskar misli da gratiu pokaziva kad 
samo primi našim jezikom što u tiskaru 11 , Pismo Iliju Okrugiću, 4. veljače 1871., u: Matija EVETOVIĆ, 
Život i rad biskupa Ivana Antimovića..., str. 139-140. 

228 „Brate! Kod nas nema živa čovjeka koji bi se smio podhvatit da u puku pokupi predbrojnike, 
zato ovaj izostaje i koji je bio, jerbo se od sebe ne zna ohranit, i zalud mu pišeš, on ne zna kako da se na 
poštu okrene, gdje su također svi njegovi zlotvori 11 , isto, str. 140 

229 Pismo nepoznatom Srbinu u Novom Sadu, 25. veljače 1871. u: Matija EVETOVIĆ, Život i rad 
biskupa Ivana Antunovića..., str. 164-165. Taj problem izložio je, usput, u pismu Ivanu Evetoviću 
osvrćući se na mladu misu njegova brata fra Antuna Miroljuba Evetovića: „Drago mi je što ste u Bogu 
veselo proveli tu svečanost i mnoge opet pogostili - samo ako ste nešto i narodnom ljublju prinijeli, jer 
kako me izkustvo izvješćiva, ja ne imam drugo bilježiti no da sve nade moje u mladost položene jalovima 
postaju... 11 , Pismo Ivanu Evetoviću, Kalača, 12. srplnja 1876., u: MATIJA EVETOVIĆ, Život i rad 
biskupa Ivana Antunovića .... str. 177. 

230 Isto, str. 165. 

zamolio ih je da imaju na pameti da ljudi kojima pišu nisu stručnjaci u jeziku i stoga 
neka ne upotrebljavaju strane izraze kao što su „euphonia, etymologia, kakophonia” i 
dodaje: „Mi grčku škulu nismo išli, neka nas uče našim prostim jezikom”. A na 
primjedbu čitatelja zašto ne piše ijekavicom odgovorio je: „jedni bi radi bili da se po 
bunjevački a drugi po hrvatski piše, pak premda ja ni u jednom naričju nisam zadosta 
učen i jedan i drugi moju glavu obija”. 231 Kad mu je netko prigovorio da nije jasan u 
izražavanju, objasnio mu je da se tomu ne treba čuditi jer je znalo proći i po dvije 
godine da, osim s običnim pukom, nije ni s kim razgovarao svojim jezikom. 232 

Knjige je Antunović pisao hrvatskim književnim jezikom, osim molitvenika 
„Čovik s Bogom” koji je bio prije svega namijenjen puku te ga je pisao bunjevačkom 
ikavicom. I zbog toga su ga napadali. U uvodu svoga djela „Bog s čoviekom” koji je 
naslovio: „Mojim milim odrastlim Bunjevcem i Šopkcem”, objasnio je zašto se 
priklonio hrvatskom jeziku. Prije svega ukazuje im kako je novi način pisanja i 
jednostavniji i lakši, jer nekada su koristili za neka slova mađarski i njemački oblik: „Mi 
njekad pisasmo: csascha, schecher, cziglja, a danas pišemo po novom pravopisu: čaša, 
šećer, ciglja ”. Antunović uvjerava daje tako bolje: „Bunjevac svaki iole knjizi vješt na 
prvi pogled uvidit će da je novi način pisanja jednostavniji a tiem bolji i oku ugodniji”. 
Osim toga jednostavniji način lakši je za razumijevanje jer se na taj način „brže shvati 
do korijena riči ono što je napisano”. Zatim ukazuje na neznatne razlike u bunjevačkim i 
hrvatskim izrazima: „Mi prije pisasmo: bilo, lipo, vira, divojka... a danas pišemo: bielo, 
liepo, vjera, djevojka ...”. Taj postupak objašnjava činjenicom da su oni koji govore 
iekavicu ili ijekavicu i oni koji govore ikavicu pa i ekavicu jedan narod: „Hrvati uopće, 
napose mi Bunjevci, Dalmatinci, Slavonci, Bošnjaci, velimo: lipo, Srbi: lepo, a 
Hercegovci vele: liepo ili lijepo ”. U duhu panslavizma, zaključuje: ,,A1 svi mi kako mu 
drago zvali se, koji tiem jezikom kraj te male razlike govorimo, jesmo jedan narod, 
jedne krvi, jednog porikla. To baš dokazuje jedan isti jezik kojim izuzam te male 
promine svi govorimo”. Kao prilog svom opravdanju i odluci kaže „Stoga će svaki rod 
svoj i prosvitu mu ljubeći Bunjevac i Šokac uviditi da ništa zloga ne namislih služeći se 
ovim novim pravopisom jer jednoličnost u načinu pisanja otvara nam vrata prosviti a 


231 (Ivan ANTUNOVIĆ), Slovnica , u: Bunjevačke i šokačke novine, 1(1870), br. 14, str. 91. 

232 Usp. Pismo Iliji Okrugiću, 5. rujna 1875., u: MATIJA EVETOVIĆ, Život i rad biskupa Ivana 
Antunovića, str. 144. 

drugo svakom između nas ostavlja slobodu nek poleg ovog načina pisanja, čita svaki 
kako je majčinim mlikom narodni govor usisao, ovaj sa i, onaj sa e, a treći sa ie ili ije. 233 

Takvo Antunovićevo razmišljanje danas se čini besmislenim. No, on je imao 
pred sobom jasan cilj i zato je pokušao učiniti sve da ga i ostvari. Glavni cilj mu je bio 
pomoći svom Rodu, a onda spasiti Slavene od mađarizacije i gennanizacije i pokušati 
ujediniti sva slavenska plemena. U tom smislu zaključuje: „Jednoličnost u načinu 
pisanja otvara nam vrata prosviti... i kao što se dva samoglasnika ie u našem jeziku 
mehko i milo ujedno stapljaju, tako će Bog i srića dati da se i mi uz jedan isti pravopis 
duševo složimo te iz jednog istog izvora blagodati obće prosvite cripimo. Bože kako bi 
lipo i korisno bilo.. .”. 234 

U predgovoru istoga djela, obrazlaže još jedanput svoj stav: „U pravopisu nisam 
mogao izbjeći da ne budem okaran jer ako bi nariečjem bunjevačkim pisao, koje u 
cielosti ne odobravam: onda bi tiem stavio na put više no jednu pričagu, onom 
ujedinjenju književnom o kojem trieba svakom Slavjanu nastojat, ako je prijatelj svom 
rodu i neće da bude na vieke robljem tuđinu i da ne ostane podnožjem po kom se drugi 
narodi penju u svitlost obražena svieta dok on čami u gustih tmina razuma i surovosti 
neoplemenjenih čuvstava”. 235 

Antunović je imao loš rukopis, pogotovo u starijim godinama. Rukopis je bio 
vrlo važan, jer su se za tisak predavali tekstovi rukom pisani. O svom rukopisu nakon 
što je napisao jednu knjigu rekao je: „Onda me i druga nevolja stigla, jel bi je triebalo 
vješto spisat a kako vidite moje pismo je poput onog viceišpana komu treba solgabirov 
da čita”. 236 

Osim tih jezičnih problema morao je i „publiku štijuću stvarat”. Kakav je to 
posao i pothvat objasnio je duhovito: „To je podhvat s kojim se hrvat trieba i za koji 
trieba ne mnogo smionosti, nego velike porcie ludosti”. 237 


233 Ivan ANTUNOVIĆ, Bog s čoviekom na zemlji, Vac 1879. (Uvod), str. I. 

234 Isto, (Uvod)., str. II. - Na ovom mjestu posebno je apelirao na Srbe da se odreknu ćirilice, da se 
istim pismom i oni služe jer nas „sada ćirilica bez ikakva opravdana uzroka većma razdvaja na duševnom 
polju no Dunav na tvarnom, na desnu i livu obalu, pa ti i nije za drugo već da nas s obije strane što duže 
uzadržaje u neznanosti, jerbo plodovi njihove prosvite osobito u niže slojeve naroda ne mogu prodirati k 
nami a od nas k njima“, isto, str. II. - Na taj način hito ih je uvjeriti u ispravnost njegove misli. Da bi to 
potkrijepio, podsjeća kako su se Nijemci odrekli gotice da bi njihove knjige bile dostupne svima. No, 
svjestan je da to neće ići ni lako ni brzo i zato potiče da svi uče i latinicu i ćirilicu. 

235 Ivan ANTUNOVIĆ, Bog s čoviekom na zemlji, Vac 1879., Predgovor, str. VI. 

236 Pismo nepoznatom Srbinu u Novom Sadu, 25. veljače 1871. u: Matija EVETOVIĆ, Život i rad 
biskupa Ivana Antunovića .... str. 164. 

231 Isto, str. 164. 

2.2.4.4. Unutarnji neprijatelji - izdajice Roda i Naroda 


Biskup Ivan Antunović bio je svjestan da preporod njegovog roda kasni. U 
jednom pismu Iliji Okrugiću ističe da je uzrok tomu nedostatak knjiga na materinjem 
jeziku. 238 Istaknuvši kako njegov narod kao i Slaveni općenito imaju puno neprijatelja u 
svijetu, naglašava da su donekle i sami krivi. Osobito je žigosao izrode: „On je kadar 
zatajat svojeg otca i mater, on je kadar svoj jezik iz ustah svojih izkinit, pak sve tudje 
kao haljine navući, pak se s'otim još i dičiti i ono što je svoje gaziti da ne poznadu 
kakogoder na njemu da ga je Slavjanka na sovjih grudih dojila”. U istom pismu poziva 
svog prijatelja Iliju, koji je bio pjesnik, da u svojim pjesmama opjeva tu pojavu „kao 
najveću žalost svog naroda”. Savjetuje mu: „izkupite sve umrle, sve žive rodoljube i sve 
u budućnosti dolazeće da tuže, da žale ovu opačinu našeg naroda”. Antunović ondje kao 
svoje osobno uvjerenje ističe kako se to događa ne samo među inteligencijom nego i u 
nižim „razredima” naroda: „Slavjan učen, trgovac, zanatlija i bogat poljodjelac se izrodi 
i priliva u tudju krv, da tudje tilo snaži”. 239 

„Izdajice roda”, piše na drugom mjestu, spremni su „cielu budućnost i duše i 
tiela prodat svojeg roda samo da sebi komad cma hljeba osjeguraju iz ruke dušmanina. 
Takvih je sijaset u miliciji, u civilu i u crkvi”. 240 

Da bi izrazio težinu stanja u kojem su se nalazili slavenski narodi u Ugarskoj, 
poslužio se i grubljim riječima: „U nas u Ugarskoj već ni u crkvi, ni u škuli ne smatra se 
Slavjan za drugo već za djubre i gnojilo, pak se nitko o njemu drugčije ne brine, već da 
tori zemljište Magjaru, Niemcu, Talijanu...”. Posebno ga boli što takav stav ima i 
Crkva: „Ta mora da sdvoji i najbolja duša kad vidi da se i Crkva odkreće od Slavjana. 
Da! Svi su se složili, da uguše Slavjana; sad nema zla, kojim da ga ne okaljaju”. 241 


238 „Uz mnoge druge uzroke, tomu je uzrok pop i fratar, koji nije njegovao svoj jezik u prozi i 
pjesmi, pa da je odhranio pisce i mecenate... O griehe naše, griehe naše prevelike, što smo se u 
dvanaestom satu na rad pokrenuli kad je najveća žestina naprednih naroda, koji se vrhu naše glave 
uzdigli, pak nam peku time. Gdje je duh koji bi te mnoge razciepkane sile znao sjediniti, da se što 
znamenito poduzme...", Pismo Iliji Okrugiću, 24. lipnja 1871. u: Matija EVETOVIĆ, Život i rad biskupa 
Ivana Antunovića .... str. 141-142. 

239 Pismo Iliji Okrugiću, 19. studenog 1871. u: Matija EVETOVIĆ, Život i rad biskupa Ivana 
Antunovića..., 142-143. 

240 Pismo Iliji Okrugiću, 19. prosinca 1875., u: Matija EVETOVIĆ, Život i rad biskupa Ivana 
Antunovića..., str. 146. 

241 Isto, str. 146. 

K tomu pridodaje i negativni utjecaj Srba koji sa studija iz Njemačke i Austrije 
donose puno toga što je loše. Toga lošeg utjecaja nisu pošteđeni ni Hrvati. 242 Da bi ih 
osvijestio dovikuje im: „Hej, ludi Slavjane, ne znaš da Niemac s tobom čini ko nevaljala 
žena, kad opojava muža, da se uspava i ne vidi njezinu neviernost s kojom podkopava 
blaženstvo bračno”. 243 

S tugom ukazuje kako je njegov Rod podčinjen Madjarima i Švabima: „Dosad 
smo se stidili našeg roda i njeg uveli u duh magjarski i švabski, svoje smo gazili, dok se 
puk ne sgazi sasvim, dok mu na vrat ne stanu Švabi i Magjari, donle se neće nikad od 
sebe osviestiti”. Drugi je razlog što neki svećenici i svjetovnjaci njegova naroda „ližu 
tabane ministarske”, 244 pa mu ne pomažu. 

U poglavlje o „izrodima” može se svrstati i opširna rasprava o Antunovićevim 
stavovima koje je očitovao uređujući Novine, a zbog kojih su ga napali iz Sombora i iz 
Subotice. Antunović je te napade nazvao „prigovorima”. Mogli bismo reći da su se 
neprijatelji Antunovićevog djelovanja svrstali u dvije skupine. Jedni su ga napadali da 
Bunjevce i Šokce želi posrbiti a drugi da njegov rad šteti Mađarima. Ti su stavovi kao 
svojevrsni sažeci objavljeni u dva dopisa koja su upućena na adresu uredništva 
Bunjevačkih i šokačkih novina. Ivan Antunović je ta dva dopisa objavio u posebnom 
dodatku Novina koji im je priložio. 245 

Iz Subotice mu je stigao prigovor da u novinama ugađa Srbima, a da Srbi nisu 
prijatelji njegova naroda i jedva čekaju da dođu Rusi. U „Javnom odgovoru na prikor iz 
Subotice”, Ivan Antunović podsjeća na svoje obećanje da ga nitko i ništa neće moći 
spriječiti da radi za svoj Rod. Istina, kaže on, „mogao bih ja... da se umotam u svoje 
misli i čuvstva pa da gledam kako se jedna grana za drugom sa stabla bunjevačkog lomi 
i na lomaču uništenja baca”. No tako nešto mu ne dopušta ljubav prema narodu: ,,A1 ja 


242 ,,I to me plaši jer i Srbi i ovdje i ondje baš se pomamili pa truju rod, truju da se želja što prije 
izpuni dušmaninu i pogine Slavjan, pa se Niemac iztegne do Adrije i Euxina a Magjar se u njegovom 
krilu nasladjiva... Naši Srbi idu u njemačka sveučilišta da tamo skupe na duševnom djubrištu otrovne 
gljive, s tima se povraćaju kući, pak u zanešenosti miešaju otrov u jiće i piće svojeg roda, da što prije 
zaludi, pohara, poruši i ono što su im djedovi sačuvali i idje u službu svom dušmaninu... pa evo ova kuga 
prelazi u Hrvata da im sruši i ono malo krova u koji se mogu, ako ne zaklonit a ono barem sklonit...“, 
isto, str. 146. 

243 Isto, str. 146. 

244 Pismo Iliji Okrugiću, 4. veljače 1871., u: Matija EVETOVIĆ, Život i rad biskupa Ivana 
Antimovića..., str. 140. 

245 Prvi prigovor je stigao iz Subotice pod naslovom: „Pismo iz Subotice uredniku Ivanu 
Antunoviću. Datirano je 18. sičnja 1871. a potpisao gaje F.L.V. Drugi napad je došao iz Sombora od Ive 
Palicha pod naslovom: „Javni list iz Zombora na uredničtvo Bunjevačkih i šokačkih novina“. 

većma milujem svoj Rod, nego svoj pokoj i zato ne možem mirovati”. 246 Podsjeća zatim 
kako su upravo slavenski narodi u proteklih tristo godina bili oni koji su se borili protiv 
Turaka u obrani Mađarske domovine. Zato mu nije jasno tko sada želi posijati razdor 
među slavenskim narodima. U ovom članku došao je do izražaja njegov panslavenski 
duh kad kaže: „Jel da možem sve bi Slavene duhom i srcem oplemenio, a imovinom 
obogatio”. Ukazuje također na stvarne probleme u njegovom narodu kao i na opasnost 
mađarizacije. Njegova želja i cilj su jasni. On hoće da njegov narod može, ne samo 
svojim jezikom Boga hvaliti, već i svoje svjetovne poslove, prema odobrenom zakonu, 
obavljati na svom jeziku. 247 

Prigovor Ive Palića, somborskog svećenika, išao je u sličnom pravcu. I on je 
izrazio bojazan da će izdavanje Bunjevačkih i šokačkih novina narušiti dobre odnose s 
Mađarima. „Nalazimo u listu pritirana probudjivanja narodnosti, koje za naš rod 
nikakve praktične koristi ne ima, dapače baš opasno može biti. Koje nit odgovara po 
duhu našega puka i koje on dosadom i jadom odvraća od sebe”, piše Palić. On prenosi 
mišljenje somborskih Bunjevaca: „Zašto da nas pravi Srbljim? Mi smo Madjari uviek 
bih, pa Magjari hoćemo i da ostanemo”. U zaključku svog dopisa Palić traži pojašnjenje 
i odluku uredništva hoće li i dalje zadržati započeti kurs ih će se vratiti onoj prvoj 
zamisli, kako ju je on vidio, jer „Bunjevci se uviek ponosno Magjari nazivahu”. 248 

Antunović je na prigovor iz Sombora odgovorio opširno i argumentirano. On 
ističe kako su njegove misli i stavovi jednaki od djetinjstva pa sve dosada a onima koji 
misle ih vide da su se promijenili, napominje da takvi „niti svojoj narodnosti niti duhu 
vriemena ostaše viemi”. Čudi se kako je netko iz njegovog djelovanja mogao zaključiti 
da je želio Bunjevce i Šokce učiniti Mađarima. 249 Ukazuje zatim na jadno stanje glede 
poznavanja i uporabe jezika njegova naroda, kako u javnim ustanovama, tako i u crkvi i 


246 UREDNIK, Javni odgovor na prikor subatički, Vanredni nadometak, u: Bunjevačke i šokačke 
novine, 1(1870), br. 52., str. 1. (U daljnjim navodima: Vanredni nadometak, str.). Na istom mjestu 
objašnjava svoj stav: „Ako meni i nije dato da mojim njegovanjem to stablo ozeleni i procvjeta i plod 
ljubavi svoje narodnosti donese, ja ću barem sve dok ne zamuknem, mojem rodu dovikivati, da ne otvara 
uši onom govoru koji ga u prijašnju nemarnost vraća, dočim se temelj njegova položaja sve većma i 
većma podronjava“. 

247 „Da nas ne napadaju kano bunitelje kad pišemo da nije pravo kad u Subatici, gdi je 30 hiljada 
Bunjevacah, još nijedan oglasak, koji se baš puka tiče, tim jezikom se ne obilodanjiva. No ako je kojem 
Bunjevcu baš volja došla da postane Magjarom mi mu ne zavidimo, al ga liepo molimo da nam dozvoli 
slobodu, da mi možemo pravi Bunjevci ostati i virom i jezikom ko što su naši otci i pradjedovi bili, koji 
su za ovu liepu zemlju potokom krv svoju prolivali“, Vanredni nadometak, str. 2. 

248 Isto, str. 1-2. 

249 „Jel molim vas liepo, poštovani gospodine, mislite se samo jedan čas: Ako bi ja kadgod tako 
mislio i ćutio ko što vi hoćete da na me potvorite, da li bi moguće bilo pero u ruke uzeti i pisati na 
uzbudjivanje mojeg roda? Proštijte moje prvo pismo pa ćete se dovoljno o protivnom osvidočiti, ta 
Bunjevci i Šokci već su liepo na putu bili da se do poslidnjeg izkorene“, isto, str. 3. 

u školi. U nekim župama to je uzrokovalo otpad od katoličke vjere. 250 U nastavku 
odgovora Antunović navodi činjenice koje jasno govore daje odnarođivanje Bunjevaca 
i Šokaca već gotovo dovršeno, osobito u obiteljima intelektualaca. 251 Ukazuje isto tako i 
na činjenicu da su „Bunjevci i Šokci sami sebe zanemarili, neobrazovani ostali, neradu i 
razsapu se pridali, pak jedan za drugim svoje imanje prodavali i tudjim slugam i to 
nimačkim postajali. Bunjevačka i šokačka sela od dana do dana gubiše svoj oblik i 
uzimaše oblik nimački”. 252 Antunovića je upravo takvo stanje potaklo da započne svoj 
preporoditeljski i prosvjetiteljski rad. On svjedoči: „Dugo sam mislio i razlagao kako bi 
se ovom zlu na put moglo stati i najposli sam na tu misao došao da je jedini spas u 
izobraženju a za izobraženje su najpodobnie obćilo poučne i zabavne novine. To su 
moje misli i čuvstva”. 253 

Antunović je od početka bio svjestan da će zbog svoga rada imati neprijatelje, 
ali on svima dovikuje: „ja od mojeg cilja nikad neću odstupit. Da će moj pothvat sjaset 
zlotvorah pokrenit, to sam ja unaprid vidio. Štijte samo moj prvi list, al ja jim vedrim 
nebom u oči gledam, jel znam da samo lažom mogu moje ime obsipljat”. 

Poštivanje svih naroda, ali i ravnopravnost njegova Roda s ostalim narodima, 
jest cilj njegova djelovanja. On ne želi da Bunjevci i Šokci postanu ni Srbi niti Mađari, 
nego da oni budu to što jesu i da žive u slozi sa svim drugim narodima u svojoj 
domovini. Uvijek mu je cilj bio pomirivati zavađene narode. I stoga odlučno piše g. 
Paliću: „Vi mene malo poznate, al pitajte starie. I ako nadjete jednog svećenika ili 
svitovnjaka koji bi smijo drugo kazat od mene, nego da sam i tamo mirio gdje su drugi 
kavgu zamećali, onda uzmite batinu pak me iz roda bunjevačkog izvijajte... Pitam ja 
vas, ljubljeni gospodine, činim li ja zlo kad nastojim razjarena srca uztaložit i bratju 
izmirit?!” 254 Podsjeća i na riječi sv. Stjepana koji je isticao da je „srićna država koja 
razne narodnosti u svoji granicah zadržava”. Stoga se protivi onima koji potpiruju 


250 „Za nji nitko nije pisao ni u varmegji, ni u varoši, ni u selu ni onaj oglasak koj se u pučkom 
poslu na duvar prilipo... Njev jezik je jedino samo još u crkvi živio, al kako? - Vi ste gospodine jedan 
svećenik koga ja poštivam. Metnite ruku na srce i po duši očitujte da li ste vi zadovoljni onom jezičnom 
znanošću koja se zasad kod naših svećenikah i učiteljah nalazi?... Neću da vam navadjam naše župe i 
škole gdi su take pastire i učitelje namiestjali koji našu riječ nisu razumili. E, pa tajite ako možete, da je 
baš u tih župah svoju crnu glavu, na našu priveliku žalost, podigao nasarcnisam'? isto, str. 3. 

251 „Pokažite mi od svietovni izobraženi Bunjevacah i Sokacah, koji bi u svojoj obitelji njegovali 
svoje ljubljene matere jezik. Dieca njihova govore magjarski, nimački i franceski... al slavna jezika 
svoga, kao ni kitavska, ni jednu riečcu ne razume, jel jim otci zebu od imena Racz, tako da ako ga tko 
izdaleka izusti, već jim lice stida rumenilo zastre“, isto, str. 3. 

252 Isto, str. 3. 

253 Isto, str. 3. 

254 Isto, str. 4. 

netrpeljivost između Mađara i Slavena. Takvima poručuje: „Mislim da bi blaženiju 
uslugu našoj domovini učinili ako ne bi zlobu izazivali. Drugi je sviet nastao, drugi duh 
diše... Tko gazi drugog, do praha će se poniziti”. Zato bi i Somborcima bolje bilo da to 
shvate i prihvate, kako ne bi i „nadalje do kolinah u blatu gazili”. I još jednom potvrđuje 
svoju lojalnost domovini, ali i snažno ističe vjernost svom narodu: „Napokon, shvatite 
me dobro, ja sam taki Magjar da se ne strašim kazat da ni onaj, koji je svoje ime zatajao 
i svoj jezik materinski pogazio, nije bolji, al ostajem do vika Bunjevac”. Zbog toga on 
želi i očekuje da i drugi prihvate takav stav te da „svaki učeni Magjar, koji se kao 
ravnatelj, sudia, svećenik i meštar itd. dotiče sa Slavianom, naš jezik nauči i našu 
literaturu pozna. Drugačije nije prijatelj svoje domovine, jel ne miluje one narode koje 
trieba da ravna ili uči”. Za uzvrat Slavene potiče da „magjarski jezik kao jezik krune i 
zakona nauče. Drugačie nije dostojan imena gradjanina magjraskog. Ko više želi, onog 
ja smatram za ubojicu svojeg ili bližnjeg naroda”. 255 

Na kraju pokušava pronaći razloge zašto se g. Palić prema njemu postavio 
neprijateljski te mu iznosi niz dokaza da su se i tamo gdje on živi Bunjevci pomađarili i 
zato mu upućuje proročku riječ: „Liepi gospodine vi ćete posli 30 godinah tužne suze 
roniti što sile Vaše niste obratili da rod svoj od propasti uzdržite, već ste prišli u tabor 
onih koji su sve i duhovne i tvarne sile ujedinili da trulog starca na toj stazici satru”. 256 I 
izražava nadu da će ipak neki somborski i subotički Bunjevci shvatiti da su na krivom 
putu te će mu se pridružiti i učiniti za spas milog Roda čak i ono što nije u njegovoj 
moći. 

U zaključku svog opširnog odgovora na napade iz Sombora, Antunović ističe da 
se više lažima i obmanama neće baviti, jedino se plaši ako se to nastavi „da se luč 
prosviete roda, koja je počela tinjat, ne ugasi”. I još jednom i g. Paliću i svima koji od 
njega drukčije misle pruža svoju „oslabljenu ruku” i ponavlja koji mu je cilj: „Moja nije 
druga želja već da uči i živi moj plemeniti rod. Živi život obitelni i društveni, da ne 
bude siroče, koje se potuca od nemila do nedraga, već da postane pukom prid kojim se 
kapa skida”. 257 


255 Isto, str. 4. 

256 Isto, str. 5. 

257 Isto, str. 4. 

U probleme „izroda” Antunović svrstava i problem aristokracije. I njih je 
žestoko žigosao. Napisao je par književnih djela u kojima je prikazao tu bolnu pojavu s 
namjerom da svom Rodu ukaže na tu istinu i da bar nekoga od aristokrata osvijesti. 258 

Ugledni Hrvati ulagivali su se mađarskom ministru financija. Na to upozorava 
prijatelja Iliju Okrugića: „Dok god Vaši aristocrate samo se onda pokažu u Zagrebu 
kada valja ugušit volju naroda i prignut ju igu, donle je sve zaludu. Ostaje istinom što 
reče barun Rudić daje moguće čovjeka kašikom čorbe privezat...”. 259 Tomu se opirao 
izvjesni Mrazović. No, budući daje usmaljen i nema iza sebe aristorkrate loše će proći, 
jer i među onima koji to jesu „neima nijedan ljubavi prema rodu. Oni se stide Hrvata od 
kog su proizašli, njima je neugodan vonj zraka hrvatskog. Zagreb to je ništica. Sve je 
njihovo: Budim, Pešta, Beč”. 260 U tom smislu Antunović zaključuje: „Hoćel se ovo 
promienit, to ne znam al to znam dok ne imate aristocratije, nemate osigurane slobode 
svoje narodnosti”. 261 

U zaključku ovoga poglavlja o izdajicama Roda i Naroda navodim nekoliko 
misli koje je Antunović „nabacio” dok je izricao svoj pozdrav i hvalospjev 
novoosnovanoj „Pučkoj kasini”, kao prvoj odobrenoj udruzi bačkih Hrvata, koja je dugo 
bila središte njihove prosvjete, iz koje su se rodile mnoge inicijative koje su urodile 
dobrim plodovima. Ove Antunovićeve riječi su i poziv i prijekor, upozorenje i 
odvraćanje od zla puta kojim su krenuli. 262 Ta riječ je posebno upućena intelektualcima, 
jer je njihova odgovornost najveća: „Spustite glave vaše vi učeni Bunjevci, koji ste jezik 
vaš zaboravili, koji ste slavu i diku vaših pradidova zakopali, da zakopali, al tako da ju 
niste ni križom obiližili”. 263 U nastavku svoga razmišljanja Antunović još pojačava 
pritisak na njih, ne bi li ih osvijestio i potaknuo na djelovanje za dobrobit svoga naroda, 


258 Usp. Ivan ANTUNOVIĆ, Odmetnik, Zagreb 1875. O toj problematici piše i u svojim 
rukopisnim djelima Posljednji Gizdarev i Bariša Kitković kao i u novelama Svilenka i Nesretna Marija, 
koje su objavljene u više nastavaka u Bunjevačkoj i šokaškoj vili 1874. odnosno 1876. godine. 

259 Pismo Iliji Okrugiću, 28. srpnja 1880., u: Matija EVETOVIĆ, Život i rad biskupa Ivana 
Antunovića..., 161. 

260 Isto, str. 161. 

261 Isto, str. 162. 

262 „Hej vi Bunjevci, koji ste mater ovu plemenitu zatajali, sgrozite se, jer će se na vas izliti srdžba 
Božja... Stignit će vas ljuta osveta velikog Boga koji je svaki narod na život pozvao, da se u nidrih 
njegovih razvija sve što je lipo, dobro i sveto. A vi ste zatajanjem svoje matere, svoje narodnosti... vrilo 
svih darova Božjih ugušili da vaša dica pri svitlosti koju je Bog u viri i nauku upalio, po tminama 
neznanosti tumaraju i što prije strmoglave se u bezdno duševna i tvarna siromaštva, za kojeg ledji stoji 
gadna smrt, da nas izbriše iz knjige života i da onu zemlju, za koju su naši stari krv svoju junački 
prolivali, dušmani oduzmu i posiduju", Pismo Đeni Duliću, Kalača, 16. studeni 1878., u: MATIJA 
EVETOVIĆ, Život i rad biskupa Ivana Antunovića..., str. 169. 

263 Isto, str. 170. 

podsjećajući i na svijetle primjere iz prošlosti. Ako se oni probude i počnu djelovati 
svjetlo se neće ugasiti i narod neće propasti. 264 

2.2.4.5. Vanjski neprijatelji 

Antunović je otpočetka svog djelovanja doživljavao otpor i napade kako od 
pripadnika drugih naroda, tako i iz crkvenih i državnih krugova. Ti, da ih nazovemo, 
njegovi vanjski neprijatelji, kao i „izrodi” brzo su se pojavili na obzorju Antunovićevog 
djelovanja. To je u početku bilo povezano s izdavnjem Novina, što je jedne čudilo a 
drugima je smetalo. Imao je problema čak i s tiskanjem svojih djela, jer je tiskar nerado 
tiskao djela na hrvatskom jeziku, a pogotovo Antunovićeve Novine. S njim je imao 
problema i nakon izlaska knjige „Bog s čoviekom” jer mu nije na vrijeme napravio 
„lijepe, uvezane knjige” koje je namijenio njemu „naklonjenim biskupima”. Budući da 
nije dobio knjigu napao gaje čak i zagrebački kardinal. On je u novinama čitao daje 
knjiga objavljena te je poslao upit na nadbiskupski stol u Kalaču da provjeri je li je 
stvarno nadbiskup dao svoj imprimatur za tu knjigu. 

Boljelo gaje što na to njegovo kapitalno djelo nisu reagirali ni iz Zagreba ni iz 
Pečuha. On zaključuje i zbog čega: „Ne treba im panslavista”. No ni to ga nije 
pokolebalo: „No, al ništa! Odavna mi to znamo da ako nami Bog ne pomogne, ljudi, bili 
oni baš i svećenici ili fratrovi, neće”. 265 

Svećenici i učeni ljudi iz drugih naroda pobrinuli su se za prosvjetu i napredak 
svoga naroda kako bi svatko izabrao ono mjesto „koje će biti za nji u društvenom redu 
posebno ili obiteljski sgodno”. No, neki osim toga izričito rade protiv školovanja 
Bunjevaca i Šokaca jer se nadaju da će tako lakše taj narod „pomadjariti”. Neki su 
izričito prigovarali i zbog njegovog prosvjetiteljskog nastojanja govoreći: „Šta je 
naumio taj Antunovich i buni puk bunjevački koji se tako lipo s kervljom magjarskom 
slio. Učenost ovih ja poštivam, ali nji tako smatram kano ili natražnjake koji bi radi bili 


264 „Bilo je u nas vazda junaka, bilo je svetih i učenih svećenika i fratrova, bilo je mudrih sudija, 
vištih gradjanski a i državni upravitelja. Zašto dakle da se naša svića gasi, zašto da naša slava tamni? I 
ako se naša svića ugasi, ako se naša dika utamani, onda je sigurno i jedino uzrokom što ona nema sinova, 
nema kćeriu koji daju uzvisuju, daju od pokolenja do pokolenja prinašaju“, isto, str. 170. 

265 Pismo Iliji Okrugiću, 3. rujna 1879., u: Matija EVETOVIĆ, Život i rad biskupa Ivana 
Antunovića..., str. 156. 

puk u prijašnjoj stagnatii ili na krilih predsudah leteće zanešenike, koji ne vide šta se 
radi ovdje na zemlji”. 266 

Antunović je svjestan da je uvijek bilo a i bit će „da će iz naroda bunjevačkog i 
šokačkog izlaziti obitelji rojevi, koji će ili po izobraženosti ili po ženitbi u narodnost 
magjarsku ulaziti”. Ali, ipak se nada da će „puk ko što je prije 200 tako i posli 200 
godinah bunjevački i šokački ostati”. 267 

I iz pisma dr. Edi Margaliću, koji se smatrao Mađarom iako je porijeklom bio 
Hrvat, saznajemo za teško stanje njegova naroda i Slavena općenito. Njega moli da kao 
rođeni Hrvat, nešto doprinese za „sprečavanje bezrazložne mržnje, što je ispunila grudi 
Mađara prema Slavenima”. 268 

Poznato je, također, daje Ivan Antunović zbog svojih ideja koje je iznio u djelu 
„Razprava” bio napadan. 269 Koloman Tisza, ugarski predsjednik vlade je tražio od 
nadbiskupa Haynalda da Antunovića opomene i zabranio je daljnje raspačavanje te 
knjige. 270 

Antunović je bio svjestan da njegov rodoljubni rad mnogima smeta i da je 
„uzbudio mnogo neprijatelj ah”. O tom je pisao u pismu „nepoznatom Srbinu”, 25. 
veljače 1871. godine, ocjenjujući svoje Novine kao one koje baš nisu najbolje, ali nije 
našao nikoga tko bi to činio bolje od njega i zato radi u nadi „ako sadašnje sunce nije 
podobno, svanut će drugo, koje će ga na život probuditi, pa će opet moj trud i rad štogod 
koristit”. Uvjerenje da njegovi neprijatelji nisu to zato što su Novine loše, nego zato što 
su oni „neizmireni poturice koji ni Boga ni čovika ne poznaju”. 271 

Kad mu je prijatelj Ilija Okrugić pisao daje čuo kako mu je nuđena biskupska 
stolica u Sarajevu, odgovorio je: „Zato je lahko shvatit kako ob ovom niti sam ja snivo, 
nit je ugarsko Ministarstvo na oto ikad i pomislilo. Prije bi se ovo sjetilo lanjskog sniega 
no mene, baš i onda ako bi ja štogod i važio. Ako ne drugom prilikom, a onda svakako 
kad samo kogod napomene da sam i opet koju knjigu izdao, očituju da bi volili da me 
mogu u onaj top turit, kakvog su u Limu nastavili da na Albance s jedne a s druge strane 


266 Otvorena knjiga 1, str. 178. 

261 Isto, str. 179. 

268 Pismo Edi Margaliću, (bez datuma, pisano mađarski), u: Matija EVETOVIĆ, Život i rad 
biskupa Ivana Antunovića, str. 167. (Ondje objavljeno u prijevodu na hrvatski jezik). 

269 Vidi: Neven, 33(1920), br. 1. str. 1. 

270 Usp. Matija EVETOVIĆ, Život i rad biskupa Ivana Antunovića..., str. 103. 

271 Pismo nepoznatom Srbinu u Novom Sadu, 25. veljače 1871. u: Matija EVETOVIĆ, Život i rad 
biskupa Ivana Antunovića .... str. 164-165. 

na Srbijance nišane...”. 272 Usprkos takvom raspoloženju i usprkos bolesti koja mu je 
zadavala puno poteškoća, on neumorno piše. 273 

Kad je Iliji Okrugiću pisao o svojoj „Razpravi”, onda je istaknuo kako će u njoj 
nastojati izbjeći polemički ton, ali će između redaka jasno moći svi razumjeti što je htio 
reći. 274 Svjestan je, međutim, da tu njegovu knjigu Matica srpska neće vrednovati tako 
da bi bio predložen za nagradu. 275 Koliko je situacija bila teška svjedoče i završne misli 
u tom pismu: „Vama je tamo lakše... ako je i odmetnikah ipak nadjete kakva srodna. A1 
ovdje sve je hladno, kao u onoj novoj zemlji Franje Josipa na sjeveru. Još i ovi naši 
Bunjevci taki su kao izmienjeni licem.. ,”. 276 

I njegovo istraživanje po raznim arhivima o porijeklu Bunjevaca nisu doduše 
zabranili, ali ga se toliko boje i nadziru ,,jel se uviek strave da ću im zabašurene istine 
na vidilo izniet. A Magjar sve drugo lakše podnaša no istinu, to mu ne ide u srdce.. ,”, 277 
zaključuje Antunović. 

2.2.4.6. Siromaštvo 


Među zapreke i poteškoće koje su stajale Antunoviću na putu bilo je i 
siromaštvo njegovog naroda. Od puka nije mogao očekivati materijalnu pomoć. Za svoj 
rad nije tražio nagradu, nego samo pokriće troškova tiska i distribucije Novina i Vile, 
kao i knjiga koje je pisao. U „Otvorenoj knjizi” koju je uputio na sve „rodoljubne 
Bunjevce i Šokce”, objasnio je kako kani „poslovati” u izdavanju Novina. „Ja s moje 
strane nikad ništa neću pisati, ni tiskati dati s nakanom da to medju bratju u poklon 
razdiljujem, već tako želim pisati da jim za male novce to što je njevom srcu i duši 


272 Pismo Iliji Okrugiću, 27. prosinca 1879., u: Matija EVETOVIĆ, Život i rad biskupa Ivana 
Antunovića..., str. 159. 

273 „Ja sam ko ćorav konj, kad je već nagnio, zaludu ga zaustežeš; sad sam već započeo knjigu za 
naše popende, od te me ne razstavi već jedina bolest, jel donle ne mirujem, dok ne svršim... prati me kud 
god idjem, dakle moram brzat daje se što prije oprostim 11 , isto, str. 159. 

274 „Ta knjiga, koja ipak neće rogom zabost ni u Bunjevce, ni u Srbe, ni u Hrvate ni u Magjare, već 
kao što običaje Magjar reći: govori svekar kćeri, al tako da mu i snaha razumije da se to ponajviše i nje 
tiče 11 , isto, str. 159. 

275 Matica srpska je naime raspisala nagradni natječaj za knjigu o povijesti Bunjevaca. U 
spomenutom pismu obrazložio je svoje mišljenje: „Već bilo kako mu drago, toliko znadem da me Matica 
neće za nagradu vriedna naći. Jel što iz mojih rukuh izlazi, to sve tako izgleda kako kudelja, što su ju na 
Urbariumu babe grebenale. Bože sahrani da se ja u kose latim sa svim onima te ne samo da bi mi ono 
malo vlasi počupali, već još i kožu s lubanje sadrli... Sad već volim da nitko ni ne zna da živim, jel se i 
onda bojim da će i na mene doći red ako Srbljina briju. Reći će: i ovo je Racz, udri ga“, isto, str. 159. 

276 Isto, str. 159. 

277 Pismo Iliji Okrugiću, 28. srpnja 1880., u: Matija EVETOVIĆ, Život i rad biskupa Ivana 
Antunovića..., str. 161. 

koristno podieljujem... Zato onima koji žele štiti rad sam ne poklonjene, već za novac 
prodavane Novine sastavljati al za tako mali novac da jih i najsiromašnii može, samo 
ako hoće pribaviti”. 278 Međutim, već će se u prvoj godini izlaženja Novina uvjeriti daje 
takav stav previše idealistički jer je ravnodušnost prema čitanju bila velika a siromašnih 
je bilo puno. Stoga u prvom broju Novina od 1871. godine piše: „Naše je stanje po svim 
slično mlinaru: čija potočnica onda istom melje ako se vode s brižuljakah izkupe. Pa baš 
zato molimo naše prijatelje da pretplatu u podobno vrierne poslati ili barem unaprid 
javiti izvole, jel suvišni primerah štampati, to je novce u blato bacati. Koji se ne javi 
onome kada vrierne na svezi obiliženo izteče, nadalje šiljati ne možemo...”. 279 

Još veće poteškoće imao je kad je počeo izdavati knjige. „Naš puk je u 
žalostnom stanju, svakojako zanemaran, triebalo bi da se obražava, al kako nije dorastao 
da štije, niti ima novaca ni da jeftine knjižice kupuje, a kamoli ovako ogromnu knjigu 
(misli na „Bog s čoviekom”)”. 280 

Poznato je da je Antunović svoje knjige, ipak, uglavnom poklanjao jer mu je 
nadasve stalo da one dođu do njegovog milog Roda. Činio je to u nadi da će ih bar 
netko čitati i neke koristi imati. Tako na pr. svoju „Razpravu” uopće nije prodavao nego 
ju je u cijelosti razdijelio. To je vidljivo i iz impresuma knjige: „Napisao Ivan 
Antunovich, Kalačko-bačke biskupije svećenik; u Beču, 1882. godine. - Izdaje i 
razdieljiva Pisac”. 281 

Sažeto je opisao jadno stanje svoga Roda u pismu Đeni Duliću. 282 O siromaštvu 
svoga naroda Antunović je puno pisao, istražujući mu uzroke. Tu problematiku detaljno 
je obradio u svom članku „Zašto se Salveni u broju i imovini gube”. 283 Na početku 
članka obrazložio je zašto želi dati odgovor na pitanje koje je u naslovu postavio: “Naša 
je volja bila umah o početku iztraživat uzroke gubitka našega roda, jel smo uvireni da 
onaj narod koji to spozna, umah i vidi i ona sridstva po kojima se uzdržava. Iskustvo 
svidoči da zdravog uma čovik nerado umire, već nastoji sve ono uporabiti što mu se vidi 


278 Otvorena knjiga 2, str. 184. Najavio je ondje i cjenik Novina: „Čina će jimbiti odredjena na čilu 
godinu 3 forinte, na pol godine 1 forinta i 50 krajcara a na četvrt godine 75 krajcara 1,1 . Daje i savjet: „Ovu 
svotu tko ju nije kadar sam, a on može s drugim u družtvu položit i tako Novine naredit 11 , isto, str. 184. 

279 (Ivan Antunović), Nova godina, u: Bunjevačke i šokačke novine, 11(1871), br. 1, str. 1. 

280 Matija EVETOVIC, Život i rad biskupa Ivana Antunovića..., str. 156. 

281 Ivan Antunović, Razprava, (impressum). 

282 Usp. Pismo Đeni Duliću, Kalača, 16. studenog 1878., u: MATIJA EVETOVIĆ, Život i rad 
biskupa Ivana Antunovića..., str. 172. 

283 (Ivan Antunović), Zašto se Salveni u broju i imovini gube u: Bunjevačke i šokačke novine, 
11(1871), br. 1, str. 6.; br. 2, str. 14.; br. 3, str. 22.; br. 4, str. 30.; br. 5, str. 39.; br. 6, str. 47. U daljnjim 
navodima: Zašto se Salaveni .... br. ..., str. 

da može život produljiti. Nije to drugačie ni po narod, koji osobe i familie sačinjavaju, 
ako svoju samosvist nije izgubio, toga plodnost i imućnost svojeg roda mora razveselit a 
umanjenje i osiromašenje ožalostit”. 284 

U nastavku članka Antunović u nekoliko točaka nabraja uzroke nazadovanja. Na 
prvo mjesto stavlja dva kriva mišljenja koja su „po narod opasna”. Po jednom mišljenju 
„Bog svime upravlja”, pa zbog toga ništa ne rade nego sve „od neba očekivaju”. Drugi 
kažu da Bog nema nikakve veze sa zemaljskim životom, pa na „nebo” uopće ne 
računaju nego sve ono što bi „duši i tilu tribalo na zemlji i u zemlji traže”. Takav stav 
nije dobar i zato moli Boga da njegov narod očuva od „učitelja” koji tako misle. 
Naprotiv, on kaže: „Mi želimo našem rodu u svakom stališu take učitelje, svećenike i 
otce, koji znadu da je nebo sa zemljom sljubljeno” 285 jer je i jedno i drugo važno za 
ljudski život. Stoga je za čovjekov opstanak i napredak jednako bitno i moliti i raditi. 

Antunović na prvo mjesto u nabrajanju uzroka siromaštva stavlja loš odgoj djece 
u obitelji. „Naš rod ne osića tu dužnost da valja čeda uzbudjivat od počela na dobro”, 
kaže on. Roditelji ih ne nauče najobičnije stvari. Istina kad odrastu tjeraju ih da rade ah 
ih ne uče „kako i zašto valja sad ili kasnije sijat i zašto orat, ko daje blagoslov da se 
radnja naplodi. O tom ćute...”. Da bi djeca mogla postati vrsni i marljivi poljodjelci, 
žustri zanatlije i vješti trgovci, plemeniti umjetnici i odlučni gospodari potrebno je djeci 
„pamet na vrime otvoriti”. S djecom treba razgovarati, učiti ih da razmišljaju i razborito 
prosuđuju što je dobro a što zlo, što je korisno a što štetno, da ih ne bi drugi kasnije 
mogli prevariti i potkradati. Loše prolaze oni koji „od maloći nisu učili umovat, 
razmatrat, razlagat i rasudjivat, jer slipac mora slidit vodju”. 286 

Sljedeći razlog zašto se njegov „rod u imovini gubi”, Antunović vidi u tome što 
se teško otvara novinama, pa makar one i pozitivne bile. Među Bunjevcima, u njegovo 
vrijeme, bio je „zakon”: „Kako je moj otac dilovao, tako ću i ja”. To nije dobro. To je 
samo znak da nisu bili naučeni „razmatrati” ono što im se kao „novo pridstavljalo”. 287 

Uzrok siromaštva je i nepismenost, odnosno pomanjkanje školovanih ljudi. 
Roditelji ne samo da ne šalju svoju djecu u školu, nego ih čak učiteljem plaše. Međutim, 
škola je nužna da se djetetu pamet i srce „nepristano naukom zakuvava”, kako bi moglo 
postati „čovikom koji će se znat po okolnosti u životu izpravljat, ričom mislit i 


284 Zašto se Slaveni..., br. 1., str. 6. 

285 Isto, br. 1., str. 6. 

286 Isto,, br. 2., str. 15. 

287 Usp. isto, br. 3, str. 22. 

razmatrat”. Sve je to, pak, nužno jer „bez nauka nije moguće više vrsti stvari upoznat 
koje su za uzdržanje života potribne”, ističe Antunović i zaključuje: „narod koji ne uči 
već po naravi je odljučen da služi drugom”. 288 

Antunović je uočio još jedan veliki razlog zašto njegov narod ne napreduje. Taj 
razlog je spomenut i u poglavlju o „izrodima”. Ovdje ga spominjem u kontekstu 
školovanih kadrova koji su potrebni za gospodarski napredak jednoga naroda. 289 

U četvrtom nastavku istoga članka, Antunović piše da je i pomanjkanje vjere, 
odnosno nedovoljna povezanost s Crkvom, uzrok siromaštva u njegovu narodu. Crkva 
je jedinstvena škola i ne može se ni u jednoj školi na svijetu nadoknaditi ono što se u 
njoj uči. 290 Zato upozorava: „Eto ti rode uzroka zašto te zvona u crkvu zovu. To ti je ona 
najveća škula u kojoj se sve ono uči što svakom čoviku po svom stališu valja znati... 
Ako dakle ovu ne pohadjaš nećeš dugo gospodovat, kopa ti se već grob u kojeg će te 
sahranit”. 291 

U nastavku spomenutog članka kao razlog siromaštva naroda Antunović navodi 
i problem nerazboritog trošenja dobara. Spominje kako je nerazboritost Bunjevaca 
postala već poslovičnom: „ti ljudi ne bi tako propadali, al silu potroše na trbu, na grlo, 
na odilo, pa su uz to line nebrige”. 292 Uz taj razlog navodi i smišljeno doseljavanje 
Nijemaca u naselja gdje su prije živjeli samo Bunjevci. Problem je što su Nijemci 
drugačije naravi pa ih vješto iskoriste. U tom smislu Antunović kaže da je „umirena 
sebičnost” nužna kao krepost za gospodarski napredak. 293 Pod umirenom sebičnošću 
Antunović misli zapravo na ispravnu ljubav prema sebi. 


288 Isto, br. 3., str. 23. 

289 „Velika ljaga ostaje sbog ove nemarljivosti na učenih neharnih sinovih našeg naroda. Ovi izuče, 
postanu ovo li ono, al pristanu biti Šokci, Bunjevci, već postaju Nimcem i Magjarom. Dakle naš narod 
neima primjere na kojim bi se ogledao, neima savjetnika, od koji bi se nuačili. On nema u onima, koji su 
vrhu njega postalvjeni, koji bi se srcom i dušom s njime sljubili... koji bi osićali bol kad se Bunjevac ili 
Šokac proganja...", isto, br. 3., str. 23. 

290 Vira kršćanska nije drugo nego primjer života čovičjeg u svakoj dobi, u svakom stanju i zvanju. 
Tu se pokaziva sav život od kolivke do groba i to u polju, u dilaonici, u dvorani trgovačkoj, u sudnici, u 
vićnici, tu se izlažu svi odnošaji i u nj i ljudi uprežu da se kola života voze, da bude svakom teret olakšan, 
žalost utišena i veselje podiljeno. Tu se pokaže vridnost i čina zdravlja, rada i druge imovine, tu se tumače 
i razlažu sva prava i dužnosti, po miri ljubavi kršćanske, tu se označiva prava rana (hrana) i odića čovika 
u okviru umirenosti, tu se razvijaju kriposti...", isto, br. 4., str. 31. 

291 Usp. isto, br. 4, str. 31. 

292 Isto, br. 4., str. 31. 

293 Švabo je lakom, a Slaven blagodaran. Švabo je sebičan a Slaven milosrdan. Jasno je dakle po 
svakog da uvidi zašto je uz taka svojstva u jednoj obćini uvik se moro Slaven gubiti a Švabo podizati. A 
daje Švabo samu sebi bio, onda bi lakom Švabo, rod svoj guto...“, isto, br. 4., str. 32. 


80 



Poseban problem predstavljale su tzv. spahije, 294 koji su tako razdijelili zemljište 
da su poljodjelci izgubili i ono što im je Marija Terezija dopustila imati. O 
nepravednom postupanju spahija piše Antunović: „Ovi spajije, kano mudri poljodilci, 
nisu bili samo tim se zadovoljili što im je poljidilac sa svoje zemlje petog i desetog 
ploda unio, već i svoj allodium su orali i sijali, i to plugom i branom poljodilac, robotu 
su dakle kruto iztraživali, poljodilac indi više živinah i čeljadi je moro samo na 
spajinsku stranu držat, više alata potrt i polomit i više aljinah poderat”. Osim toga oni su 
stada, svoju stoku tjerali na pašnjake pa „na koliko se ona od spahije sporila na toliko je 
ova poljodilčeva nestajala”. Sve se to na kraju obijalo o glavu Slavena koji se više 
oslanjao na stoku nego li na zemlju, što je bilo loše jer „dok je on do uvidnosti dospio, 
da se pluga triba latiti, pa litinu ploditi, donle su i repovi (konji) sa zemljom zajedno 
poginuli”. 295 

Vrlo proširen uzrok siromaštva bile su i obiteljske zadruge. Taj običaj je bio 
lijep i donekle koristan za zemljoradničke obitelji glede obrade zemlje, ali je isto tako 
imao negativne posljedice budući da mlađe obitelji u tim zadrugama nisu mogle 
napredovati, nego su u potpunosti ovisile o najstarijem članu obitelji koji je bio glava, 
odnosno „gazda”. Taj problem obrađuje Antunović u članku koji ovdje prikazujem a 
sažeto ga je opisao i u pismu Miši Dimitrijeviću: „Našeg ruveta ljudi, poklem otci za 
života ni jednom sinu ništa neće da pri gore, onda se diele, kad su već najliepše svoje 
vrieme u zajedničkoj radnji potrošili i dobili pod svoju siedu glavu praznu kuću, jednog 
konja i iztrvena kola, da na otom temelju nastavljaju boljak svoje obitelji”. 296 Obiteljske 
zadruge krile su u sebi i druge poteškoće. Znalo se dogoditi da pojedini članovi zadruge 
ne čuvaju zajedničku imovinu jer „ono što je svijuh, to je ničije”, a s druge strane 
događalo se i to da su pojedinci znali potajice potkradati jedni druge „da što sebi 
osobeno nabave”. Tomu su osobito pogodovale tzv. „prćije” koje su u okviru zadruge 
imali pojedinci. 297 Da bi se izbjeglo daljnje siromaštvo koje uzrokuju nerazboritost u 
obiteljskim zadrugama, nužno je procijeniti dokle treba ostati u zadrugama. 298 


294 Spahija je bio turski feudalni konjanik a u vrijeme poslije Turaka tako su nazivali vlasnika 
većeg imanja; u Antunovićevo vrijeme spahijomje nazivan veleposjednik. 

295 Zašto se Slaveni..., br. 4., str. 32. 

296 Ivan Antunović, Pismo Miši Dimitrijeviću, u: Matija EVETOVIĆ, Život i rad biskupa Ivana 
Antunovića..., str. 138. 

297 Prćija je vjenčani dar; miraz, ženinstvo. Antunović rabi izraz ,,prćija“, „prćijaf 1 u smislu: 
stjecati imutak, kućiti se, pa i na nepošten način. Usp. Bog s čoviekom, str. 526; Zašto se Slaveni..., br. 5., 
str. 39. 

298 „Zajedničko stanje ima svoju miru, dokle valja da rod zajedno ostaje, al kad se ta mira priskoči, 
onda zajedničtvo postaje škodljivo. Tu miru Slaveni nisu poznavali, već donle su u zajednici obstajavali 

Antunović predlaže rješenje koje upućuje glavi zadruge: „To je mudar otac koji sebi 
sigurno življenje ostavi, al i dići za vrime što podili, da se za sebe svaki pobrine.. .”. 299 

U posljednjem nastavku svoga članka Antunović upozorava na još nekoliko vrlo 
važnih uzroka siromaštva njegova naroda. Najprije upozorava na loše običaje vezane uz 
svadbena slavlja na koja se puno i nerazborito trošilo. 300 Umjesto toga on predlaže: 
„Ako hoćete da novi par pomognete pametno ćete činiti ako ćete novac gotov mladi 
uručiti, a ono što nakupi, zato će jedno june kupiti ili lanac zemlje posijati, pa će više 
haljina roditi”. 301 

Antunović poziva svoj narod na oprez i lukavstvo. Budući da on „svakom 
čoviku viruje i pouzdaje se”, lako ga prevare. Zbog takve naravi on ne traži nikakva 
jamstva kad komu posuđuje. Pa se često dogodi da mu posuđeno nikada ni ne vrate, a 
on se „stidi svoje rodjeno natrag iskati”. Zbog čestih prijevara koje je doživio, boji se 
također svoj novac ulagati u banke ili dizati kredit. Zato Antunović uporno naglašava da 
se njegov rod treba što više obrazovati, jer daje „naučio misliti i razlagati, on bi onda 
svoj dohodak s izdatkom uzporedio i gledo hoće 1 se konac s koncom sastati, al poklem 
računat nije naučio, to se obilno trošilo a kad nestane... onda se dug počini...”. Svega 
toga ne bi bilo da je od malih nogu naučio „misliti, razmatrati, tvoriti i dilovati”. 
Promjena će nastati kad sve to počne činiti jer on je „čovik pouzdan, višt, umitan, 
marljiv, strpljiv i iztrajan”. 302 

Siromaštvo u narodu uzrokuje i pad nataliteta. Uzrok toga pada je prije svega u 
grijehu. O kojim grijesima se radi, Antunović, ne govori nego samo ističe ono što se 
očituje u javnosti. Prije svega ističe kako je svakom razboritom kršćaninu jasno „daje 
ženitba neizginljivo ognjište obiteljske ljubavi, a ljubav je najkoristnia njega koja 
odhranjiva dicu”. Njegovom rodu ne manjka ljubavi, ta on „od ljubavi kipi”, ali budući 
da je živo u obiteljskim zadrugama, uvukao se u njega neki stid pa muž i žena često ne 
žive redovitim i normalnim bračnim životom. Nadalje, u zadrugama nemaju dovoljno 
poštovanja prema rodiljama, koje se već nakon tjedan dana tjeraju na rad. I nemarne 
babice i dadilje (patronažne sestre) su razlog velikog postotka smrtnosti novorođenčadi. 

dok se žene nisu posvadjale, ili dok roditelji nisu pomrli, koji ako su duga života bili i sinovi su pored nj i 
ostarili", Zašto se Slaveni..., br. 5. str. 40. 

299 Isto, str. 40. 

300 „Svatba najmanje dva dana traja. Valja svakog komšiu, roda i prijatelja sazvat... pa dok se sve 
ne pojide i popije, donle se ne rastaje. Nikoji put, posli svatovah, prijatelju ostaje kosti glabati i suh kruh 
jist, vodu piti i pod dugom se gibati.. isto, br. 6., str. 47. 

301 Isto , str. 47. 

302 Isto, str. 48. 

Zbog svih tih pojava Antunović ohrabruje bračne drugove da se ne boje brojnog 
potomstva jer „štogod je plodnia voćka, to je više pohadjaju pa joj se klanjaju”. Djeca 
nisu uzrok siromaštva. On svjedoči: „Ja sam vidio dosta siromakah na svitu al nikad 
nisam vidio nijednog daje koji sbog mnoge diče osiromašio... Što je više diče, to je više 
blagoslova i radosti”. 303 

2.2.4.7. Bolest, starost i nemoć 

Osim gore spomenutih poteškoća koje su mu otežavale prosvjetno- 
preporoditeljski rad, biskupu Antunoviću je rad osobito otežavala bolest. Problema sa 
zdravljem imao je već za vrijeme svog teološkog studija, 304 a i kasnije. Bio je dugo i 
teško bolestan. O bolesti je najčešće pisao svom prijatelju Iliji Okrugiću. Imao je 
problema s plućima, a kasnije mu je bolest zahvatila cijelo tijelo, pa mu piše: „Valja 
vam znati da sam ja bolan, pun rana, ove su u glavi, u pluća, u želudcu, u svim 
organom, samo što je sve iznutra pa jedno je dobro što drugog ne gadim”. Drugom 
zgodom piše mu slično: „Drugi dan Uskrsa uveliko sam obolio, groznica strašna me je 
iztresla i pluća se upalila; i jedno je suvišno matorom, kržljavom čovjeku, kamo li 
dvoje. Pridigo sam se al nikako oporavit”. Ta bolest se i širila: „Ne valja vid, sluh, zubi, 
oči, uši, ruke, noge, neće da služi želudac...”. 305 Svoju bolest opisao je i u pismu rođaku 
Ivanu Evetoviću, koji se brinuo za njegovo zdravlje. U odgovoru na njegovo pismo 
opširno mu opisuje svoje bolesti te ističe: „Hvala ti na brižljivosti, meni je kako je tako 
je. Samo neka ti i koji ste mladi budete zdravi. Ja sam već u onom dobu u kom se ne 
daje ozdraviti”. 306 

Bolest doživljava i kao napast: „I sad sam još veoma slab. Groznica mi tare 
omatorjelo tilo i silom hoće da slaba izgoni duha, da nestane Bunjevcu i Šokcu i te 


303 Isto, str. 48. 

304 Usp. Matija EVETOVIĆ, Život i rad biskupa Ivana Antunovića..., str. 17. 

305 Pismo Iliji Okrugiću, 16. studenog 1876.; 6. lipnja 1877. i 23. kolovoza 1881., u: Matija 
EVETOVIĆ, Život i rad biskupa Ivana Antunovića..., str. 150., 153. i 163. 

306 Pismo Ivanu Evetoviću, Kalača, 17. ožujka 1886., u: Matija EVETOVIĆ, Život i rad biskupa 
Ivana Antunovića..., str. 176. - U istom pismu nabraja sve svoje bolesti: „Tare me groznica, od koje se 
teško oprašćam al je ipak takva koja i dozvoljava sve moje poslove vršiti. Imam u želudcu, ii u crievi 
takvu bolest koja se vidi neizličivom, al umjerenost i tu pomaže, pa onda i u grlu patim. Sto je to ne znam 
al pivat i breviar govorit bez zaprike možem. Imam takodjer njeku ranicu na obrazu koja se može u zlo 
izmetnuti jer je bila ražlidjena po ovdašnjem liečniku, no sad čekam samo južno vrieme, pak onda ako je 
Božja volja da se ove ranice, ako je moguće oslobodim, a druge bolesti valja snašati do Božje volje, u 
starosti se ne lieče, već istom nježnijim se čine gdje je moguće“, isto, str. 176. 

suhoparne duševne hrane”. 307 Bolest mu uvelike otežava pisanje i druge poslove. Kako 
izgleda njegov rad kad ga bolest pritisne opisao je također u pismu prijatelju: „Ja pišem 
kako nevaljano, o tom ne trebam vam dokaze navadjati jer meni posli podne nije 
slobodno ni jednu rieč pisati. Dakle, samo prije podne ali i onda najviše dva sata. 
Možete si onda misliti kako mi valja brzat da nešto napišem. No i druge stvari treba 
vršiti prije i poslije podne a ono što sam napisao treba popravljati, pa još koliko 
izpravljat, e pak kad bi i polu onog vršio što sam sebi za brime na vrat uzeo onda mi 
vrimena ne dotiče.. ,”. 308 Drugom zgodom mu piše: „Snaga se sasviem iznevjerila a prsa 
veoma oslabila. Dugo ništa nisam mogo radit, vrieme težje bilo no ista bolest. Sad već 
nješto možem na knjigi popravljat, al se ipak moram veoma čuvat da kakogod ne 
upanem u prijašnje zlo”. 309 

O svojoj nemoći zbog teške bolesti piše i šaljivo: „Alaj ti je velika sila nemoć, 
pa se i najveća volja mora sgrčit kao otrcana baba i poniženim očima gledat hoće 1' se 
načas smilovat, da se izpravi i zaigra ko nekoć vragolasta curetina”. 310 

U bolesti je bio strpljiv i spreman na odlazak s ovoga svijeta. Želio je samo još 
dovršiti neke knjige. 311 Rođaku Ivanu Evetoviću izražava žaljenje što ne može pisati: 
„Ja sam hvala dragom Bogu nešto osnažio al se moram čuvati, te moj najmiliji poso 
spisateljski nastaviti ne možem.. ,”. 312 

U pismima se osvrtao i na svoju starost. 313 I ona mu je po naravi pričinjavala 
poteškoće u radu. No, zbog nje nije prestajao raditi iako je bio svjestan svojih granica. I 
tu je istinu duhovito komentirao: „Al imamo ipak nješto u sebi, što se krši opet ovoj 
sudbini... , ali časkom se prikaže mutna nemoć starosti, pak onda i sam se smije vrhu 


307 Pismo Iliji Okrugiću, 1. svibnja 1871., u: Matija EVETOVIĆ, Život i rad biskupa Ivana 
Antunovića .... str. 140. 

308 Pismo Iliji Okrugiću, 16. studenoga 1876., u: Matija EVETOVIĆ, Život i rad biskupa Ivana 
Antunovića..., str. 150. 

309 Pismo Iliji Okrugiću, 6. lipnja 1877., u: Matija EVETOVIĆ, Život i rad biskupa Ivana 
Antunovića..., str. 153. 

310 Pismo Iliji Okrugiću, 25. rujna 1876., u: Matija EVETOVIĆ, Život i rad biskupa Ivana 
Antunovića..., str. 150. 

311 „Samo bi mi žao bilo prije zgotovljenja mojeg djela na kom sam silu popravljat našo od kako 
ste me na mane upozorili; dvi sam prve knjige kojekako već pogledo i popravio; kad sam veoma zlo bio 
već sam bio preporučio svojoj nećaki da ako odputujem, ona moja djela skupi i vama pošalje, neka bi ih 
barem bratiska ruka sažgala“, Pismo Iliji Okrugiću, 6. lipnja 1877., u: Matija EVETOVIĆ, Život i rad 
biskupa Ivana Antunovića .... str. 154. 

312 Pismo Ivanu Evetoviću, Kalača, 18. srpnja 1887., u: Matija EVETOVIĆ, Život i rad biskupa 
Ivana Antunovića .... str. 179. 

313 „Starac se prominjiva kao vrieme, te sada se kosiri kao mator konj, al tek za čas, pak mu umah 
sve kloni i u ušima zazvoni tempi passati pak onda kao dijete, komu ne dadu ono što ište, srdi se na se i na 
sav sviet, i ne videć da se na to nitko ne osvrće, a tko se osvrće onaj ga psuje...“, Pismo Iliji Okrugiću, 3. 
rujna 1879., u: Matija EVETOVIĆ, Život i rad biskupa Ivana Antunovića..., str. 155. 

svojeg kratkovida... A1 je čudna ta ljudska narav pak ne miruje sve donele dok ne 
odzvoni malo zvonce, te reknu vrh njega: putuj igumane, ne staraj se za manastir...”. 314 

U jednom pismu Ilija Okrugić mu je pisao kako se nadao da će ga iznenaditi 
svojim posjetom. Na to mu je Antunović šaljivo odgovorio: „Evo Vam vašega starca 
Pobro,... smijao sam se kad rekoste da bi Vas iznenadio. Da, da iznenadio bi Vas, al 
naopako, jel čekaste hitrog i bistrog uma starca, a najdoste oklepana mrzka i sebi i 
drugom matorog čovjeka... Bože sahrani da bi Vaš Pobro želio se dat vidit i čuti, to je 
prošlo”. 315 


314 Isto, str. 155. 

315 Pismo Iliji Okrugiću, 23. kolovoza 1881., u: Matija EVETOVIC, Život i rad biskupa Ivana 
Antunovića..., str. 163. U jednom drugom pismu slično se izrazio opisujući svoje ostarjelo tijelo: „Krljavo 
tielo, prieko 62 godine, tako je izangjalo daje teško na tom išta krpit, jer se dere za iglom, kako to Sveto 
pismo svjedoči...", Pismo Iliji Okrugiću, 26. lipnja 1877., u: Matija EVETOVIĆ, Život i rad biskupa 
Ivana Antunovića..., str. 154. 

3. IVAN ANTUNOVIĆ O BRAKU I OBITELJI 


U trećem poglavlju ovoga rada želim prikazati kako je Antunović vidio 
situaciju u brakovima i obiteljima svoga vremena. U prvom dijelu bit će riječi o 
negativnim pojavama a u drugom o braku i obitelji općenito. 

Antunović je kao svećenik i preporoditelj bio dobar poznavatelj prilika svoga 
vremena u Južnoj Ugarskoj, u tzv. Bačkoj. Stoga je razumljivo da je uočio kakav je 
život i kakva su kretanja bila u 19. stoljeću u kojem je i sam živio. Svoja je široka i 
sistematska promatranja stvaralački ocjenjivao i primjenjivao na svoj „zaboravljeni 
Rod”. 

Antunović je bio realan čovjek. Sagledavao je stvarnost bez uljepšavanja. 
Nastojao je uočiti sve probleme i poteškoće, pogotovo promatrajući konkretne primjere 
iz svoje pastoralne prakse. Činio je to ne zato da bi nad takvim stanjem zdvajao i 
kritizirao određene pojave, nego da ponudi rješenja koja bi bračnim drugovima i 
obiteljima mogla pomoći oduprijeti se svemu onome što nije bilo dobro. Nastojao je 
ujedno te temeljne ustanove društva i Crkve osvijetliti Božjom riječi i poticati sve da ne 
pokleknu pred suvremenim, često pogubnim, ponudama i napastima te da usklade život 
u braku i obitelji s Božjim naumom i njegovim zapovijedima, jer to je zalog istinske 
sreće kako u bračnom tako i u obiteljskom životu. 

3.1. Negativne pojave u braku i obitelji 

Antunović je imao izvanrednu moć uočavanja i sagledavanja problema. On je u 
svom pastoralnom djelovanju ukazivao na mnoge probleme koji su bili prisutni u 
brakovima i obiteljima njegovog „milog Roda”. Svako je zlo prikazivao otvoreno. 
Ukazivao je na opasnosti koje iz njega prijete ali uvijek s ciljem da ponudi i kon kr etna 
rješenja koja bi pomogla njegovom narodu da se zaštiti od negativnih posljedica 
određenoga zla. 

Ivan Antunović je pisao o brojnim problemima i poteškoćama braka i obitelji. 
Ovdje izdvajam one o kojima je opširnije pisao. 

3.1.1. Izbj egavanj e ženidbe 


U negativne pojave svoga vremena glede braka i obitelji Antunović svrstava 
pojavu neoženjenih i neudatih osoba, tzv. „matorih momaka i divojaka”. Takvih je i u 
njegovo vrijeme bilo puno. Zbog toga je ukazivao da odluka o stupanju u brak i 
osnivanje obitelji ne može biti ničija samovoljna niti neodgovorna odluka. Brak je 
dužnost, nalog od Boga dan muškarcima i ženama. Oni mogu birati samo između 
ženidbe i duhovnog zvanja a ne između toga hoće li se ili neće ženiti, osim u slučaju 
bolesti. 

Ženidba je bitna kako za zemaljski tako i za vječni život. Oni koji iz 
neopravdanog razloga zanemare ženiti se «protive se Bogu Otcu, Sinu i Duhu Svetomu, 
dakle presvetomu Trojstvu, jerbo prieče i prikraćuju umnažanje onih duša, koje bi Boga 
hvalile, Isukrsta u Crkvi njegovoj slavile, i po Duhu Svetomu ćudoredni život 
provadjajuć u spasenje viekoviečnje unišle”. 316 

Izbjegavanje ženidbe i raskalašeni život koji je vladao u društvu u njegovo 
vrijeme smatrao je velikim zlom: „Potarite ženitbu, pa će vam se ne samo opustiti sviet 
i nestati na njem čovjeka, nego će još ruglo i divljačina u njemu mah preoteti”. Zato je 
spas u prihvaćanju Božjeg nauma o braku i obitelji: „Ta sve ljepote, koje krase zemlju; 
proizlaze iz ženitbene jedinosti”. Kobne bi bile posljedice kad bi se brak prezreo i 
odbacio: “Jer ako nije ženitbe, onda se mora nebo zatvoriti, buduć da nijedna vrlina i 
kriepost, neće u ljudstvu tada zaraditi, nijedna dozrieti . . . Ako nije ženitbe, izdati će 
sva vriela svoju ljubav, onu otčinsku, bratsku i prijateljsku, pa će sviet naličan biti onom 
tlu, na koje nije sunce prosinulo, koje nije nebo kišom poškropilo”. 317 

I u svom članku „Građanska ženitba” također ističe značaj ženidbe kako za 
ovozemaljski život tako i za spasenje, kako za društvo tako i za Crkvu: “Ženidba je čin 
svakog čovieka najznamenitii, jerbo mu od ovog zavisi spas duše i tiela. Iz ženitbe izlazi 
gradjanin al ujedno i viemik, dakle ko ženitbu razciepljiva taj pravi od čovieka stvor 
kakva nije bilo a nema i neće ga biti”. 318 Svaki normalan čovjek uviđa da je ženidba 
neophodna za opstanak čovječanstva: ,,U komu se ljudsko čuvstvo nije još u živinsko 
pretvorilo, ženitbu smatra kano vrilo od kud trieba da izvire neprekidno čoviečje 


316 Ivan ANTUNOVIĆ, Bog s čoviekom na zemlji..., str. 566. 

311 Isto, str. 137. 

318 (Ivan ANTUNOVIĆ), Građanska ženitba, u: Bunjevačka i šokačka vila, 111(1873), br. 9., str. 33. 

kolino”. 319 No, ipak, upozorava da treba paziti na ženidbene zapreke koje mogu biti 
uzrok nevaljanosti ženidbe. 320 


3.1.2. Pokvarenost plemstva negativno utječe na brak i obitelj 


Ivan Antunović je imao pred sobom mnoge neuspjele brakove i razorene obitelji. 
O “neuspjelim brakovima” pisao je romane i novele, u kojima govori o štetnim 
posljedicama raskalašenog života tadašnjega plemstva na brakove i obitelji njegovog 
vremena. 321 

U svom djelu Bariša Kitković prikazao je kako je plemstvo na umoru živjelo 
raskalašeno, ne radeći, trošeći vrijeme u kartanju, pijančevanju i obijesnim zabavama. 
Činovništvo je također bilo pokvareno, podmitljivo, snishodljivo prema višima od sebe 
a osorno prema nižima. Trgovci i zanatlije, imitirajući viši sloj, težili su samo za 
stjecanjem bogatstva ne birajući sredstva. A narod je usljed toga upadao u poroke, 
zaboravljao svoje obaveze prema obitelji, djeci, prema samom sebi. Zaboravljali su 
sami sebe, svoj jezik i pripadnost svome narodu. Antunovićev roman Bariša Kitković 
nije samo zanimljiva i napeta priča. Smatrao je da će ga takvim pisanjem običan puk 
bolje razumjeti. Zato i u tom djelu poučava svoj narod istom onom nauku koji izlaže i u 
teološkim djelima i člancima. Zato piše o vjeri, obiteljskom životu, narodnom 
gospodarstu, odnosima u društvu, o moralu itd. Antunoviću, dakle, cilj pisanja 
književnih djela nije samo književnost kao takva. Njegov cilj je posve jasan. Po 
književnim djelima ukazuje na probleme društva onoga doba koji predstavljaju opasnost 
za čovjekovo dostojanstvo, za njegovu vjeru i moral. To je vidljivo, na primjer, iz 
njegovog stava glede prelaska škola u „državne” ruke: „Zar oni zakonodavci koji i male 
i velike škule otimaju crkvi; pa u ove namiešćaju bogogrditelje učitelje, i uvadjaju 


319 (Ivan ANUTNOVIĆ), Pučki poglavice, u: Bunjevačka i šokačka vila, IV(1874), br. 11., str. 41. 

320 O ženidbenim zaprjekama i zabranama pojedinačno Antunović govori u trećoj knjizi u kojoj 
izlaže povijest Crkve i to u dijelu u kojem prikazuje povijest sakramenta ženidbe. U dugoj bilješci on je 
svaku ženidbenu zaprjeku i zabranu pojedinačno izložio i protumačio, usp. Ivan ANTUNOVIĆ, Bog s 
čoviekom na zemlji..., str. 449-452. 

321 Usp. Ivan ANTUNOVIĆ, Posliednji Gizdarev (rukopis), Bariša Kitković (rukopis), Svilenka, u: 
Bunjevačka i šokačka vila, IV(1874), br. 7, str. 27-28; br. 8, str. 31-32; br. 9, str. 35, br. 10, str. 39-40; br. 
11, str. 43-44; br. 12, str. 47; br. 13, str. 51-52; br. 14, str. 54-55; br. 15, str. 59; br. 16, str. 62-63.; Stari 
Rodoljub, Nesretna Marija - crta iz života, u: Bunjevačka i šokačka vila, VI( 1876), br. 15, str. 60-61; br. 
16, str. 65; br. 17, str. 69. - Ocjenu ovih Antunovićevih književnih djela dali su i: Ivo PRĆIĆ, mlađi. 
Gospodar Bariša Kitković, pripovijetka Ivana Antunovića, u: Zbornik, str. 15-19.; Bela GABRIĆ, 
Pripovijetka Ivana Antunovića «Posliednji Gizdarev», u: Zbornik, str. 21-22. te Matija EVETOVIĆ, Život 
i rad biskupa Ivana Antunovića..., str. 107-110; 118-123; 134-136. 

knjige duhom Lucifera zadahnjene, ne bi znali unapried, da će iz ovakvih škulah izić 
pokolenja giganatah, koji će naviknit, da odonud sbacimo Boga komu su se ljudi dosad 
klanjali”. 322 

I u svom romanu Posliednji Gizdarev vidjevši nemoralni i raskošni život 
plemića, oštro je napadao sve poroke svoga vremena a napose nemoralni život plemića. 
Ukazujući na pokvarenost društvenog života on svoj narod poučava i moli ga da bude i 
ostane vjeran Bogu i svetoj Crkvi, da sačuva svoj nacionalni identitet kako ne bi postao 
grobarom svoje sreće i budućnosti svoga naroda. Slično zaključuje i u romanu Bariša 
Kitković te upozorava daje nemoralan život koji se prenosi kako lošim primjerom tako i 
usmeno i pisanom riječju, napose poguban za budućnost obitelji te „uzvišene zgrade” 
čovječanstva. 323 A kad je, pak, obitelj uzdrmana u temeljima, moguće je i svako drugo 
zlo: „Jedna propast u družtvu ustupa mjesto drugoj; pa gdje je pokidano, razdrmano sve 
u temelju, na kom se osnivala obitelj, nema sile, koja bije od pogube sačuvala”. 324 Zato 
je povratak vjersko-moralnom načinu života u braku i obiteljima put oporavka i zalog 
napretka. U ovom romanu glavni junak Bariša prisjeća se kako su mu majka i otac 
usađivali u srce vrhunska načela vjere, ufanja i ljubavi. U romanu Posliednji Gizdarev 
Antunović poziva sve zabludjele da dođu k sebi i vrate se Bogu i Crkvi: „Ovamo svi, 
koji hoćete da izidjete iz tmine uma i gluposti srdca! Za mnom stupajte u svjetlost, koju 
užiže Bog crkvom, školom i knjigom! Za mnom u kraljevstvo, u kom ne vladaju strasti, 
već zapoviedi Božje, da se izpravimo na put života, i izbjegnemo smrti 
nezasluženoj!” 325 

Ivan Antunović sličnu problematiku dotiče i u svojoj pripovijesti “Svilenka”. U 
toj pripovijesti čista ljubav Kaje i Karla završava tragično zbog obijesti vlastelina. 
Vlastelin je naime uz pomoć Svilenke namamio Kaju i oteo je s namjerom da je privoli 
da se uda za njega. Kaja je međutim radije prihvatila smrt, nego li da se prisilno uda, 
izvršivši pred vlastelinom samoubojstvo. Ovom pričom Antunović ukazuje kamo vodi 
pokvarenost osoba u kojima su združena tri zla: bogatstvo, oholost i bludnost. 326 


322 Ivan ANTUNOVIĆ, Bariša Kitković , str. 337. 

323 Usp. isto, str. 39. - Ističe i pogubnost pisane riječi: „Izušćena rieč se predavanjem prenaša iz 
jednog pokoljenja u drugo, pa se okužava diete po otcu i materi; a pisana slova idu iz jednog kotara u 
drugi, iz jednog kraljevstva i stolietja u drugo, te podkopavaju temelj sgrade uzvišene“, isto, str. 39. 

324 Isto, str. 127. 

325 Ivan Antunović, Posliednji Gizdarev (rukopis), str. 302-303. 

326 "Od kako je u bogatstvu odgojena oholost uzela u svoju službu nezasitjenu bludnost, od ono 
doba mnoge slasti je ogorčano, mnogo veselja ožalostjeno. Oholost nema smilenja, nečistoća ne poznaje 
ljubavi, a bogatstvo nalazi uvijek podlog sriedstva da ili namami ii nasiluje one žrtve što će ih bez 

Antunović nasuprot pokvarenosti ističe uzvišenost osoba koje poštuju moralna 
načela i drže do dostojanstva svoje osobe. Prije svoje smrti Kaja je vlastelinu jasno 
posvjedočila svoja načela: “Znaš silniče da pred tobom stoji kći poštena Barabaševića, 
znaš da sam ja zaručnica Karle Ljubojevića. Našo si podle sluge da izvedeš krivo djelo i 
mene iztrgneš iz naručja mojih roditelja. A1 znaj, da nemaš sile koja bi mene prisilila da 
privolim tvojoj želji i premda vidim da živa nemam neokaljana izlaza iz ovog zatvora, 
idjem u smrt da svoje dievičanstvo koje mi ti hoćeš da na zemlji otmeš, spasim 
nebu...”. 327 

Slična načela posvjedočio je i Karlo kad u dvoboju nije htio ubiti vlastelina 
ostavljajući presudu Bogu, pravednom sucu, ali je svom neprijatelju uputio jasnu 
poruku: „Mojaje nezaboravljena zaručnica čista, kano cvat što gaje njegovala, izbiegla 
tvojoj gadnoj sili. A ja sam usried krvnog rata svaki dan učio gledat u oči one smrti što 
je imala više časti i smilenja prama čistoći, nego ti nečoviek pa je nju izbavila iz tvojih 
bludnih čeljusti... neću da se miešam u posao pravedna Boga, moja sablja se neće 
zagadit tvojom prokletom krvlju, na to nisi dostojan, buduć nisi plemenit, neka vrši s 
tobom svoj sud pravedni Bog. Ostaj živ u svom sramu.. .”. 328 

No ni nakon tog događaja vlastelin se nije pokajao niti promijenio i zato 
Antunović zaključuje: „tko do glave zabludi u močvare nečistoće, tomu se srce osuši 
pak kako nema osićanja za poštenje, za milosrdje, tako ga nema ni za skrušenu 
pokoru”. 329 


3.1.3. Krivi motivi u izboru bračnog druga - ljepota i bogatstvo 


U Antunovićevo vrijeme bilo je dosta brakova iz interesa. Bračnog druga 
svojoj djeci često su birali roditelji a ne sami mladi. U tom postupku u mnogim 
slučajevima vođeni su materijalnim interesima a ne željom da njihovo dijete bude 
sretno. O toj problematici Antunović je pisao u svom djelu „Bog s čoviekom”: „U 
sadanja vriemena traže njekoji samo bogate i liepe snahe, nemareć da li je ona inače 
kriepostna i pobožna”. Posljedica takvog postupka je da „im zato Bog dade većinom 
zločestu snahu, koja ruži i nagrdi cielu obitelj i usadi u nju neslogu, razdor te strmoglavi 


milosrdja bacit u ždrelo svoje strasti", (Ivan ANTUNOVIĆ), Svilenka, u: Bunjevačka i šokačka vila, 
IV(1874), br. 10., str. 42-43. 

327 Isto, br. 12., str. 47. 

328 Isto, br. 15., str. 59. 

329 Isto, br. 15., str. 59. 

u siromaštvo”. Jedan od razloga takvom, krivom izboru su i prosci tzv. Provodadžije 
koje unajme roditelji. Oni, budući da nisu pobožni „umom čovječjim hoće da i Božje 
odredbe i naredbe izpravljaju a ne da po primjeru Eleazara, Boga u pomoć zazivaju”. 330 

No za krivi izbor nisu krivi samo roditelji koji iznajmljuju takve prosce za 
svoju djecu nego i sami mladići i djevojke jer kćerke „trse se u bogate kuće udati, sinovi 
pako, bogate žene si dovesti ne pazeći skupa s roditelji svoji na to da li će im možda 
bogatstvo takovo donieti u kuću kletvu izkrnjega i srčbu Božju, iz koje će se naskoro 
izleći nemir i svadja koja će život ciele obitelji otrovati i nadu u obiteljsko 
razprostranjenje do korjena satrti”. 331 I za ove slučajeve Antunović, kako to redovito 
čini, navodi negativne posljedice takvog krivog izbora bračnoga druga. „Nad ženitbami 
i udajami, koje se ne sklapaju po duhu Tobije, bdije djavao, koji ako poput sedam 
Sarinih muževa, odmah i ne umori, to ipak posije u ložnicu takovih ženidaba putenih 
sieme tuge, nevolje i boli, iz koje izraste ipak smrt, smrt puna žalosti, koje gorkost 
izlieva se i na roditelje, a od ovih prelieva opet na djetcu njihovu”. Neostvareni san o 
sreći u braku s bogatom osobom može biti koban te uzrokovati doživotnu nesreću 
bračnih drugova. Zato Antunović mladićima i djevojkama, ukazujući na pobožan 
primjer Tobije i Sare, savjetuje da od djetinjstva njeguju božanske i ljudske kreposti i 
drže se pravih načela u izboru bračnog druga, jer ih čeka tužna sudbina: „Tko se u 
djetinstvu svom Bogu ne priljubi, taj će kasnije kad odraste i uzkolebane strasti se 
razuzdaju k djavlu se pridružiti. Tko se u djetinstvu kroz poniznost s izkrnjim svojim ne 
sljubi, onaj će se kad odraste pooholiti, a ohola će Bog bolju, tugom i nevoljom 
satrti”. 332 

O problematici krivog izbora bračnog druga govori i u svojim novelama 
„Svilenka „ i „Neseretna Marija”. U noveli „Svilenka” Smrčak i Seja se nisu uzeli iz 
ljubavi: “Niti se Smrčak u Seju zaljubio, niti Seja u Smrčaka. Ta sviest je već bila obima 


330 Isto, br. 11., str. 45. - O tom je pisao i na drugom mjestu, pridodajući da ljepota kao ni 
bogatstvo ne smiju biti pravi motiv u izboru bračnog druga: „Kod oba spola najveća je zabluda i krivnja, 
što jedni ljepotu, a drugi bogatstvo traže. Ljepota je dično, ali po izkustvu veoma pogibeljno svojstvo. 
Ona, prvo, u jedan čas, bud' kakvom nesgodom ili bolešću, može nestati, i grdobom postati; drugo, po 
njoj ojača u nami oholost, koja utrne u nami čuvstvo svih kriepostih; a treće, mirisom ulagivanja 
protivnoga spola se suviše kadeć, sa ćudorednosti puta lahko snidje. Na svaki način najviše sigurnosti 
obećaje milokrvnost; blagost i kratkoća... Bogatstvo dieli sve pogibelji ljepote, i još tiem obiluje, što 
većinom prieči podpunu ženitbenu jedinost, pošto nosi sobom njeki duh nezavisnosti i nepodložnosti, 
koji se nikada ne može u kopču jedinosti tako uložiti, da bude u ženitbi jedan tim i jedna volja. A gdje 
ova, manjka, tamo će zacielo manjkati i blaženost...", Ivan ANTUNOVIĆ, Bog s čoviekom na zemlji , str. 
647. 

331 Isto , str. 149. 

332 Isto, str. 149. 


91 



zagušena zbog počinjenih silnih zločina. A ljubav je kao plamen, pa u zagušnom mjestu 
ne gori već se utrne. Smrčak je mislio: imam tko da me opere i kuda na večer da svrnem 
na opočitak. A Seja je govorila, neka radi taj bitanga, barem imam na koga da se 
naslonim.. ,”. 333 

U noveli „Nesretna Marija” Antunović ukazuje na pogubne posljedice strasti 
koja zasljepljuje pamet i zatupljuje srce. To je bio slučaj i kod Marije koja je „mislila da 
će silan teret sa svojih ramena skinuti pak uz bok krojača odahnuti”. Međutim njezini 
snovi i njezine želje nisu se ostvarile. Njezina odluka bila je kriva i njezina očekivanja 
varka jer tako prođe „sirotna nevinost” kad se uplete ,,u mreže bogate nečistoće pak kad 
se prevali u naručaj bludnosti”. A posljedice su bile takve da joj je život postao još teži, 
„nevolja se s ruglom udružila” pa je ostala samo „oštra bol, crna žalost, patnja, glad, 
žeđ, zima i žestina”. 334 Antunović ovu priču zaključuje s jednoznačnom porukom daje 
Bog jači i od grijeha i od zla. On može sve ljudske krive korake ispraviti i dati 
čovjekovoj duši mir i spokoj. 335 

3.1.4. Izbjegavanje djece 

Antunović se u sagledavanju problema koji su bili prisutni u brakovima i 
obiteljima njegovog milog Roda pozabavio i problemom “izbjegavanja djece”. Povezao 
je to s temom emancipacije žena koja je tada bila aktualna. On ističe daje emancipacija, 
ukoliko je opravdana, dobra i korisna, ali postoji i emancipacija koja je vrlo opasna. 
Misli na emancipaciju od rađanja i odgoja djece i tvrdi daje ona tako “pogibeljiva daju 
ni stolitja nisu kadra izliečiti. Ona truje mladež da obilazi ženitbu”. Osim toga kod onih 
koji su već u braku “uvadja u ženitbu pusto razkošje i to skopčava s onim tajnim 
ubojstvom koje je takve naravi da ga ne može osudit ni sud, već ni učitelj a još manje 
svećenik. To je najuspješniji put za uništenje jednog naroda: Ako djavo pakleni nije 


333 (Ivan ANTUNOVIĆ), Svilenka, u: Bunjevačka i šokačka vila, IV(1874), br. 12., str. 31. 

334 Stari Rodoljub, Nesretna Marija - crta iz života, u: Bunjevačka i šokačka vila, VI( 1876), br. 17., 

str. 69. 

335 „Ako se zatvore sva ljudska srca pak ih ne može da probije nijedna iskra ljubavi ili milosrđa, 
nebo se nikad neće zatovoriti... Providnost Božja prati sve naše korake. Pa kad se ispuni račun u knjizi 
Božjoj za nas zapisan, tad pristupi neočekivana pomoć, otare suze, utrne bol žalosti, skine breme s leđa, 
otisne nevolju - riječju, svane za nas dan o kakvom ni sanjali nismo 1,1 . Tako se zbilo s Marijom. „Marija 
se smirila, pred svećenikom oprost molia, u crkvu išla a i teško se od Presvetog rastajala. Živjela pol 
godine od milostinje a kad se razbolila braća su je uzela k sebi gdje je izmučeni i izmoreni, ali skrušen 
duh Bogu predala 11 , isto, str. 69. 

našo nikakvo sriedsvo da uvuče nevaljanost u koji narod, da ga sruši, onda ovo uporabi 
koje ne djeluje naglo, al sigurno ugrožava i u grob uvadja narod”. 336 

Pojava izbjegavanja djece je prisutna osobito u prvim godinama braka i uzrokuje 
samnjenje broja brojnih obitelji. U traženju uzroka takvom stavu on najprije navodi 
kako je po naravi brak temelj opstanka i budućnosti jednoga naroda: “Svaki čovjek u 
komu se ljudsko čuvstvo nije još u živinsko pretvorilo, ženitbu smatra kano vrilo odkud 
trieba da izvire neprekidno čoviečje kolino. Ženidba odnosno brak je naravni izvor 
umnažanja ljudi. Stoga su se Slaveni u staro vrieme radovali na svakom porodjaju i ovu 
svoju radost s rodom, komšiam i prijateljima na babina dielili. Svekar se hvalio sa 
snajom koja mu je liep čopor zdravih unučadih naredjala”. 337 Međutim, u njegovo 
vrijeme više nije bilo tako. Supruga se stidjela ako je u par prvih godina svoga braka 
rodila dijete. Ni muž se toj djeci nije radovao a svekar i svekrva su mladu majku gledali 
s prijezirom i namrgođeno. Još je gore prošla majka koja je “četvero, petero diece uz 
peć naredjala”. Ona je “već poštenje sasvim izgubila. Sa svih stranah joj udaraju o lice 
da što drugo i ne umi već samo diecu radjat, pa ko će im toliko kruva narizat”. 338 Takav 
stav su opravdavali strahom da im neće moći “zemlje i kućah napripravljat” pa će 
članovi te obitelji zbog toga postati sluge da bi zaradili za život svojoj djeci. 339 
Pogotovo je loše prošla majka ako bi rodila poslije četrdesete. Tada se tom djetetu više 
nitko nije radovao, a još su ga manje žalili ako bi umrlo. Ako bi pak takvo dijete ostalo 
živo i zdravo, nitko se o njemu nije brinuo. Takvo dijete nije imalo svoj život i zdravlje 
zahvalit “ni otcu, ni materi, ni djedu, ni baki, već jedino Bogu i angjelu čuvaru”. 340 

Negativan stav prema rađanju djece bio je i glavni uzrok što u njegovom narodu 
nije bilo puno brojnih obitelji. On kaže: “Ovim načinom donle smo već dotirali da se 


336 (Ivan ANTUNOVIĆ), Slaviani i djeca, u: Bunjevačke i šokačke novine, 111(1872), br. 34., str. 

134. 

337 (Ivan ANTUNOVIĆ), Pučki poglavice, u: Bunjevačka i šokačka vila, br. 11(1874), str. 41. 

338 Usp. isto, str. 42. - O tom problemu pisao je i u svojoj noveli "Svilenka", okrivljujući svekrve 
koje su tjerale snahe na pobačaj: "krive su bile svekrve, koje su za neki sram smatrale ako bi im snaje za 
prve tri godine rodiljam prostale, krivi su bili muževi koji su zbog grieha izgubili ljudsko osićanje i dieci 
se nisu radovali. Pak se ovako mlade tužile šta imadu da trpe, a Svilenka jedva ih je čekala da im ulije u 
želudac otrove", Svilenka, br. 9., str. 35. 

339 Usp. (Ivan ANTUNOVIĆ), Pučki poglavice, u: Bunjevačka i šokačka vila, br. 11(1874), str. 41. 
- Tu pojavu opisao je na sličan način i u članku "Slaviani i djeca": "Naše mlade počimaju smatrati za teret 
diecu. Majke ne hvale snaje koje im radjaju unuke, već ih grde a snaše ne priznaju da im bijeli vrat 
najskupljeg bisera onda kiti ako ih krasni vinac 6-8 nevine dječice obkoli. Već misle da što je manje diece 
to je više vriemena za zabavu. Radniku su na dosadu dieca jerbo ih je, veli, teško hranit a gazdi su na 
veliku brigu jel kako će im svima kuće i zemlje steći", (Ivan ANTUNOVIĆ), Slaviani i djeca, u: 
Bunjevačke i šokačke novine, (1872), br. 34., str. 134. 

340 (Ivan ANTUNOVIĆ), Pučki poglavice, u: Bunjevačka i šokačka vila, br. 11(1874), str. 42. 

čudimo ako čujemo da ovdje ima četiri sina i dvie kćeri ili tri kćeri i dva sina, već jedno, 
dvoje, troje, najviše četvero diece”. 341 

Razlog takvom stanju, kako je već bilo spomenuto, jest krivo poimanje da su 
djeca uzrok siromaštva u obitelji. To poimanje Antunović smatra “budalastom 
predrasudom” i dokazuje da je upravo suprotno. Brojne obitelji su zalog blagostanja: 
“Uzmite na oko obitelj od osmero diece i uzporedite je onoj gdje su samo dvoje diece i 
vidit ćete da će prije ova zagladnit nego ona”. Da bi svoj narod odvratio od takvog 
krivog i pogubnog stava, podsjeća ga na Božji naum o braku i obitelji: “Nema ružnieg 
djela u čovjeku već kad hoće da Boga nadmudruje, koji je prvi blagoslov na čovjeka u 
tom podielio da se spori”. Nasuprot Božjem naumu neki “mudraci misle da će time 
familiu imućnom uzdržat ako će manje diece radjat”. Upravo same brojne obitelji 
demantiraju takav krivi zaključak. Naime, “što god su više diece imale to su 
mogućnijma bivale a one s malo diece ostale su s malom imovinom ili su baš i propale”. 
I da bi bio što uvjerljiviji u obrani svoga stava, oštro zaključuje “ko se ovoj istini opire 
taj kopa grob svojem narodu”. 342 

Antunović nema nade da će svjetovna vlast po tom pitanju puno učiniti zato 
odgovornost da se njegov narod odvrati od takvih predrasuda povjerava svećenicima. 
Oni moraju o tom češće i više govoriti kako u propovijedima, tako i na vjeronauku 
obrazlažući potrebu brojnih obitelji duševnim, ćudorednim i naravnim razlozima. Sve to 
treba činiti s nakanom da “svane sunce uvidjavnosti u pučkoj glavi i svaka duša se 
uvjeri da štogod je nas više na svietu, to više Boga hvalimo, više dobra činimo, više 
tvorimo, umom, rukama, više volje, više snage imamo, dakle narast će veći plod svakog 
našeg tvorenja s neba i sa zemlje i uzrast će narodne sile, koje radjaju ugled i teku čast i 
poštenje”. 343 

Za ovo nastojanje svećenika ipak traži i podšku svjetovne vlasti: “Uloga 
svjetovne vlasti - učitelja, sudija, knezova i bilježnika i svih starješina - je u tome da 


341 Isto, str. 42. 

342 Isto, str. 42. - Na drugom mjestu to je ovako izrazio: "A1 da će ovim načinom manje zdravlja u 
osobi, manje krieposti za dulji život, manje sile na rad, manje iztrajanja u veselju bit pak će se ovako 
umanjit narod, koji je pozvan da se širi Božjom voljom, da će manje biti poljidilaca, manje zanatliah, 
manje trgovacah... riečom da će svaki dan ići narod na manjak i što idje na manjak da to propada, na to i 
ne misle", (Ivan ANTUNOVIĆ), Slaviani i djeca, u: Bunjevačke i šokačke novine, (1872), br. 34., str. 
134. 

343 (Ivan ANTUNOVIĆ), Pučki poglavice, u: Bunjevačka i sokačka vila , br. 11(1874), str. 42. 

učine sve što je u njihovoj moći kako bi staro i mlado slušalo evanđeoske nauke i tako 
primilo one istine kojima se uzdržaje život narodni na svietu”. 344 


3.1.5. Pijanstvo 


Antunović je pijanstvo odnosno alkoholizam žigosao kao najveće zlo, kao 
„glavni grieh ljudstva”. Smatrao ga je veoma izdašnim sredstvom đavla „da navede 
čovieka na svako drugo zlo”, jer taj grijeh napada um i srce čovjekovo. Pijanstvo je 
drugačije od svakog drugog grijeha jer ,,u drugom griehu duže ostaje čoviek još 
čoviekom, a u ovom postaje takim (odmah) živinom”. 345 

Alkoholizam ima svoje začetke u krivom odgoju, jer neki roditelji daju djeci 
alkohol. 346 

U jednom svom dopisu iz Lemeša, piše kako je ondje vidio da se mladi i 
radnim danima dugo zadržavaju u krčmama i opijaju se. Stoga upozorava daje ta tužna 
pojava na propast naroda ne samo u moralnom smislu, nego i u stvarnom jer piju rakiju 
koja negativno utječe na plodnost. 347 Zato im upućuje konkretnu poruku da se umjesto 
alkoholu i neradu okrenu školi, molitvi i radu jer će tako moći osigurati svoju 
budućnosti i budućnost svoje obitelji i naroda. 348 

U već spomenutom članku „Tko ne miluje vino” on ističe kako vino može biti 
korisno, pa i Sveto pismo mu izriče pohvalu. No problem je u neumjerenosti i stoga 
može imati štetne posljedice koje vrlo zorno opisuje. Pijanstvo razara bračne i obiteljske 


344 Isto, str. 42. 

345 (Ivan ANTUNOVIĆ), Tko ne miluje vino, u: Bunjevačka i šokačka vila, IV(1874), br. 26, str. 

102 . 

346 "Vino, i u obće svako opojno piće i samim odrastlim škodi. Pa ipak mnogi roditelji sami 
napajaju djetcu svoju vinom i rakijom...Njeki pače još i opoje svoje diete, pa, mu se onda, smiju", Ivan 
ANTUNOVIĆ, Bog s čoviekom, str. 731. 

347 "U rodu gine duh pradjedovah i propada samosviest uzdržanja narodnog... Naši djedovi rada su 
se razveselili kadkad vinom, al u poslene dneve nisu se potucali po mijana; ele unuci im odpadoše daleko 
od stabla slave djedovah. Muževi za rad stovreni - momci, od Boga namienjeni da budu nosilo svojeg 
plemena u budućnost i u posleni danih po krčma se povaljivaju i svakaki gad pod imenom rakie od 
kukuruza po Židovu pečene opijaju, pak ukidaju plodnost naroda, zatuljivaju pamet u mislih i srce 
osićanju", Stari Rodoljub. Dopisi. Iz Lemeša, 26. kolov., u: Bunjevačke i šokačke novine, 111(1872), br. 
36., str. 142. 

348 „Ne tako mladi rode, ne skreći sa staze kojom su ti hodali tvoji stari, ostaj vjeran tvojim 
djedovom u poniznosti i pouzdanosti prama Bogu; slijedi njihove stope u kojima ti ostaviše trag 
pohadjanja crkve, da te Duh sveti nadahni svojom milostju i dobiješ dare razumnosti, umjetnosti, 
strpljivosti i iztrajnosti, u blagostanju i nevolji; pohadjaj rado škulu, da ti se razsvietljiva um, uputjiva 
pamet, da si stečeš nauka koji ti je potrieban da umieš sve ono u duhovnom i tvarnom, silom stvoriti i 
nabaviti što je nužno da osiguraš svoje, i tvoje obitelji za budućnost 11 , isto, str. 142.; usp. također i: (Ivan 
ANTUNOVIĆ), Novo ljeto - mladi Božić, u: Bunjevačka i šokačka vila, 111(1873), br. 1, str. 3. 

zajednice i dovodi ih na «prosjački štap» a često je povezano i s nasiljem u obitelji. 
Pijanica nema u sebi «niti ljubavi niti milosrđa» i zato ga «uzalud moli žena, klecaju i 
plaču pred njim djetca». Kad pijan čovjek dođe kući „psovkom uvriedi otca i mater, 
izvija ženu, izmrcvari diecu, porazbija pokućstvo, razkida jastuke, dunju i razbaci 
perje... vriedja Boga, ubija sebe i bližnjega”. 349 

Antunović konstatira tužnu činjenicu da nigdje u svijetu, jer je puno putovao, 
nije vidio toliko pijanstva kao u njegovom narodu. I što je još gore uočio je da se njegov 
narod ponosi pijanstvom dok ga drugi narodi smatraju grijehom i zlom. Dapače, sami 
opijaju svoju djecu na raznim slavljima i još se tomu vesele a isto tako sutradan 
komentiraju s veseljem koliko ih pijani palo pod stol ili su se skotrljali po stepenicama. 
Takvim postupcima „odaju da se ovog djela ne stide ni pred ljudem ni pred Bogom”. On 
nadalje ističe da iz pijanstva izviru i drugi grijesi kao što su paljenje tuđeg dobra, krađa, 
otimačina a napose psovka. Zbog pića „su mnogi Slaveni izgubili svoju imovinu, od 
crkve se otudjili, roditelje pogazili, ii se u braku kano risi kasapili, kao bratja se krvili, 
koji su kano ubojice u tamnice pali...”. 350 Osim toga postoji još jedno veliko zlo 
povezano s pijanstvom. Naime, pripadnici njegovoga naroda vole društvo i nikada ne 
piju sami, nego dok piju rado časte i plaćaju piće drugima. 351 Posljedica takvog 
postupanja je osiromašenje koje ga ponekad odvede i do prosjačkog štapa. Drugi narodi 
to ne čine i prije se trgnu i prestanu piti i počnu raditi: „Nijemac se prije trgne pa ipak 
postane rabadžijom a Bunjevac i Šokac se povaljivaju po mijanskih pragovi dok ih hrdja 
duševna skroz ne progrize u duši i tielu pa se odtrcaju ko mijanska metla i najposli na 
djubrištu kao prosjaci ne poginu”. 352 

Antunović i glede problematike alkoholizma zaključuje poukom i pozivom. On 
moli svoj narod da ne dopusti da „vino tako njime ovlada pa mu zasliepi um, zadivljači 
srce”. Kao sredstvo i lijek protiv pijanstva Antunović potiče da djecu čuvaju od 
alkohola a sami da budu umjereni, jer ako toga ne bude teško će se odhrvati 
alkoholizmu. I zato upozorenje da svakog pijanicu, bez obzira na stalež, čeka ista 
sudbina. Pijanac naime „pada pod stol” pa postaje ruglo čovječanstva i ranjava ljudsko 
dostojanstvo. 353 


349 (Ivan ANTUNOVIĆ), Tko ne miluje vino, u: Bunjevačka i šokačka vila, IV(1874), br. 26, str. 
103. 

350 Isto, str. 103. 

351 Usp. isto, str. 103. 

352 Isto, str. 103. 

353 Usp. isto, str. 103. 

3.1.6. Psovka 


Antunović je u svojim djelima zlu psovke posvetio dosta stranica. I psovka je u 
njegovom milom Rodu vrlo proširena pojava. I ona je moralno zlo koje razara obitelji. 
Svrstava je među glavne grijehe svoga naroda i znak nekulture i neobrazovanosti. 354 
Raširenost psovke ujedno svjedoči i o slabljenju vjere u narodu. 355 

Grijeh psovke Antunović je vrlo detaljno obradio u svoja dva članka: “Obći 
jezik” i “Bogogrđe u psovki i kletvi”. U prvom članku ironično govori o psovki kao 
“općem jeziku”, ističući da ga upotrebljavaju “sve narodnosti i sve dobe i svi staleži” i 
tako ga poznaju “ko svoje rodjeno”. To “obćilo” se upotrebljava kao kućni jezik “kod 
Slaviana, kod Magjara i Švaba”. 356 Ti narodi kao da se natječu u izmišljanju psovki, no 
njegov narod prednjači u tom. On je “izvoran u svojem bogogrdju, jel ne samo da sve 
nove psovke i nove si stvara, pa se u njihovoj kitnji izdovoljava, već štogod nadje kod 
Nimca, Magjara to sve izkupi i u svoj jezik privede, tako mi se pričinjava ko da nikoji 
traže u tom niku slavu, kako kitjeno Boga, Mariju i svete grdit”. 357 

U drugom članku raspravlja o tzv. „pravnoj državi” koja priznaje samo prekršaje 
ili uvrede ljudske osobe ili povrede imovine a iz svojih zakona je vjeru potpuno 
isključila a samim tim i ćudoređe, kao da to nije njezina briga. Zbog toga se toliko i 
raširilo u narodu „bogogrdje, psovka i kletva”. Iznosi zatim devet primjera kad i iz 
kojega razloga ljudi psuju. Jedni psuju i onda kad ih nitko nije naljutio, jednostavno od 
„bisnoće” - samo što otvori svoja usta izvire iz njih svakojaka psovka, kao iz mijane 
jutrom u ponediljak gnusni vonj. Drugi se naljutio pak „kali svoja usta jidom svoje 
zapinjeno srce psovkom. Treći se opijo vinom ii rakiom pak u neznanosti, kako gazi 


354 "Ako je dakle psovka zavladala u jednom narodu tako da se valja priko jezika muževa i žena, 
mlade i stare dobe, svakojakog stališa i stanja onda nas nitko ne može karat ako uzviknemo da je ovi 
narod surov, neuljudan i nenaobražen" - (Ivan ANTUNOVIĆ), Po čemu se navadno odaje čovjek daje 
umom i srcom neotesan, neuglađen, neizobražen, u: Bunjevačka i šokačka vila, V(1875), br. 5, str. 18. 

355 „Ako se kod nas zaista psovka i kletva uselila u starca i babu, u muža i ženu, u otca i mater, u 
momka i djevojku, u diete i curicu, što se žalibže ne smije tajiti, onda nemojmo drugo ni misliti već 
ostajmo uviereni da je kod nas viera obamrla' 1 . Usp. (Ivan ANTUNOVIĆ), Bogogrdje u psovki i kletvi, u: 
Bunjevačka i šokačka vila, IV(1874), br. 5., str. 17. 

356 (Ivan ANTUNOVIĆ), Obći jezik, u: Bunjevačka i šokačka vila, 111(1873), br. 11., str. 42. - 
O raširenosti posovke u svim staležima piše dalje: „Smišno je al je istina da tu već neima nikake razlike 
odgojenja i stališa... u ovom obćilu svi su ujedinjeni i tako ga nalaziš na usni, svilom zakrivene gospodje 
kano i one suknom obavijene gospoje, na jeziku po parizkoj modi opra vijena mladića, kano i onog 
kožuvom zaodivena momka; štoviše čuje se sa stolice jednog ravnatelja, kano i onog ratara, koji rzke na 
oračicam drži, u kući guslara, kad broji uveče novčiće i grdi bližnje što su mu danas trud tako malo 
nagradili, ko i u svietlom domu gdie lakaji jedan drugog izminjivaju da od teške dosade jedan drugog na 
zivanje probudjivaju", isto, str. 42. 

357 Isto, str. 42. 

nogam i priko svojeg dieteta, tako se jezikom primetje priko Boga i svih njegovih 
svetaca. Četvrtom nije pošlo za rukom ono zlo što je izvesti kanio, pak začine grdit 
Boga zato što mu je račun pomeo. Petom smeta živina ili nepogodno vrieme za njegov 
poso ii zabavu te uzavre i napada groznom kletvom Boga i svetce. Šestom padne živina, 
ne rodi zemljište, sdvojan nasrće jezikom na Boga. 358 Sedmom dodija bol što ga mora 
trpit. Osmom siromaštvo što ga mora nosit. Devetom briga o bogatstvu kojim mora 
razpolagat. 359 

Sve to utječe i na djecu jer ako svaki dan slušaju psovku, ona i njima postane 
naravna pa je i kod igre upotrebljavaju. 360 

Budući da se država ne brine oko iskorijenjivanja toga zla, stoga „nastaje po 
čovieka i obitel dužnost da usčuva u svom krugu ugled, čast i poštenje Božje”. Da bi se 
to postiglo daje konkretene savjete što svatko može učiniti tamo gdje živi i radi: “Da 
svaki prvo sebe zausteže, drugo da u svojoj dieci i čeljadi, prieči bogogrdje, treće da ga 
ukori, gdje ga čuje, četvrto da izbigne iz takog miesta gdje Boga psuju i da se ne druži, 
ne gosti, ne trguje s takim čoviekom koji mah i kojim načinom ono pohuli, pogazi 
jezikom, što je sveto ii bezobrazno proklinje i zlo zaziva na ljudstvo: uveliko bi se 
psovka ukinula”. Zanimljivo je da Antunović ističe kako psovka negativno utječe čak i 
na prirodu “jer zemlja znojem gnojena umjesto da radja cvat i sladak plod, pritvara se u 
parlog da nam urodi bodljivim trnjem”. 361 

Za oslobođenje od zla psovke i svakog drugog zla Antunović naglašava da je 
potrebna „samosviest”. U njoj on gleda izvanrednu snagu. 362 I stoga zaključuje: “Želite 
li dakle tu aždaju bogogrdja utamanit, onda morate umrtvljenu narodnu samosviest 


358 O tom je pisao i u svom djelu Bog s čoviekom na zemlji... (usp. str. 25): „Ali koliko i koliko je 
medju nami kršćana, koji kada ih u obitelji, u dobru ili blagu kakova nesrieća postigne na kletve i 
bogogrdne posovke usta svoja otvaraju nepormišljajuć daje Bog pravedan i svemoguć ali i milosrdan. On 
može dakle kao takov još i veće kaštige na nas naslati te nas tja do pakla poniziti. Zar ne bi bilo mudrije i 
razboritije, u takovih okolnostih, poleg poznane poslovice "Koga je moliti, tog ne trieba srditi" - djelovati, 
te se molitvami, milosrdju Božjem uticati?“, Ivan ANTUNOVIĆ, Bogs čoviekom na zemlji..., str. 25. 

359 (Ivan ANTUNOVIĆ), Bogogrdje u psovki i kletvi, u: Bunjevačka i šokačka vila, IV(1874), br. 
5., str. 17. 

360 „Ako sam n.p. pried jednim djetetom kakovu psovku izustio, pa je diete ovo bogogrdje od mene 
naučilo: tko će preobrojiti tada sve one posliedice, koje će se odatle samo za kratko vrieme poroditi? Na 
koliko sam ja uzrokom ovoga grieha, koji će se po ovom djetetu možda u obitelji njegovoj udomiti, 
ponavljati i bezbrojne salblazni poradjati", Ivan ANTUNOVIĆ, Bog s čoviekom na zemlji..., str. 643. 

361 (Ivan ANTUNOVIĆ), Bogogrdje u psovki i kletvi, u: Bunjevačka i šokačka vila, IV(1874), br. 
5., str. 18. 

362 „... jer ona je živalj koji i najmanje zaškuljice sveg narodnog tiela i duha prolazi, samosviest 
narodna to je silna sila pri kojom sve prepreke padaju, to je kriepost prid kojom se sve neprijateljske 
snage uklanjaju i slobodan ulazak ostavljaju nabožnosti i svakovrstnim vrilinam: bez samosviesti je tielo i 
duh mrtvo 1,1 , (Ivan ANTUNOVIĆ), Obći jezik, u: Bunjevačka i šokačka vila, 111(1873), br. 11., str. 42. 

oživotvorit”. 363 U tom smislu navodi jedan pozitivan primjer. Naime, u Subotici je 
osnovano društvo u koje se „unizavaju oni Bunjevci koji neće da psuju”. To društvo 
broji 56000 duša a u Subotici ih je 700 „koji se obvezivaju da Boga neće tom smutnjom 
nazlabat, da duhovno žiće roda neće trovati, ta u velikoj gorčini, dobra je ijedna kapčica 
slasti, Bog je svemoguć i čuda može tvoriti”. No Bog to ne čini na silu, on hoće da 
svojom slobodnom voljom „smrt duševnu od grudi svojeg roda odbijamo, da otrovom 
duh naše diece ne napoj avamo, da našu mladež narodnim viencom obkolimo i ne damo 
im unići u taj okrug prokletstva, da se naši muževi, žene, kao pravi Bunjevci i Šokci 
odlikuju i ponosno obranjivaju svoj rod od svake kužnosti koja žiće naroda umorom 
uništavaju”. 364 

3.1.7. Pogubnost gatanja 

U svojoj pripovijesti „Svilenka” Atnunović je želio ukazati na štetne i pogubne 
posljedice nemoralnog života vlastele njegovoga vremena. Osim toga u toj pripovijesti 
ukazuje i na pogubnost gatanja i čaranja za što on upotreljava riječ „vračke”. Stoga ću u 
navodima ostaviti izraz koji on upotrevljava. Gatanje i čaranje je bilo vrlo prisutno i 
rašireno u njegovu narodu. Grad Krnj evo u koji Antunović smješta radnju svoje 
pripovijesti, nalazio se u podnožju jedne planine koja je bila vrlo čudna. Vjerovalo se da 
su tu planinu „uzorale čudne i zloćudne vile”. Ta planina je „svratište svih vještica”. Iz 
toga svratišta djeluju “zloćudne vile”. Njihovo je zlo djelovanje vrlo raznoliko. Napose 
negativno utječu na život u braku i obitelji . One “noćom nalegnu na usnivene hrabre 
muževe, pak im izsisaju svu kriepost i snagu, da zaplaše rodilje na babinami, da nabace 
čine na zaručene, da uvračaju djuvegiju ili neviestu, da se vjenčanom krevetu sljubiti ne 
mogu, da stanarici pometu svu umjetnost, pak ne umi zasirit mliko.. .”. 365 

Na tu planinu nastanila se i neka „zubata baba” koja se bavila gatanjem i kojoj 
su mnogi odlazili te se zato planina nazvala „Vrtio zubate babe”. K toj babi odlazila je i 
Svilenka. Ona je upotrebljavala razna gatanja: „karte je bacala, otrov je tielu ulivala, 
pamet mlađanih je vračkama i čaranjem zamračivala i u srcu Bogu i ljudima mila 


363 Isto, str. 42- 

364 Isto, str. 42. 

365 (Ivan ANTUNOVIĆ), Svilenka, u: Bunjevačka i šokačka vila, IV(1874), br. 6, str. 23. 

osićanja gušila”, a osim toga je „nečistoću u proste slavenske kuće uvlačila”. 366 I zato je 
bila nadaleko poznata po svojoj pokvarenosti. 

K Svilenki je osobito zalazila mladež, jer mladež po naravi zanima gatanje, ona 
ide - kako to Antunović duhovito kaže - na gatanje ko “ptice na vigov”. Budući da 
sama više nije bila privlačna te nije imala „više nijedne sposobnosti za kojom bi se 
“bludnost polakomila”, đavao ju je uputio da svoje zle namisli ostaruje uz pomoć 
gatanja i zato je „svojim vrtljivim jezikom, pomoćju laži i varke umamljiva nevinu 
mladež u grdne ložnice bogate nečistoće. Sam je Bog u račun uveo koliko je mladoženja 
i mlada, mladića i djevojaka, svela sa staze vjernosti, koju bi triebalo da su ženitbi ii 
djevičanstvu uzdržali”. 367 Svojom „paklenomn vieštoćom” Svilenka je mnogima 
naškodila a „najgrozovitiji slučaj” je slučaj Kaje i Karla. 

Antunoviće je i u svom glavnom teološkom djelu „Bog s čoviekom” govorio o 
grješnosti i pogubnosti gatanja. Tako mladiće i djevojke upozorava da ne provjeravaju 
po „karatama da li ih netko voli” te ih upućuje na krepost čistoće kao zalog pravoga 
izbora budućega bračnog druga. 368 Živjeti krepost čistoće također je najbolji zalog 
prave, prirodne ljepote a kao zalog istinske ljepote „nositi u džepu kojekakove trave, 
sliepe miševe (šišmiše) itd, a na badnje veće (uoči Božića) lievati olovo, to su gadne 
vračke pred Bogom”. 369 

Antunović također upozorava da se praznovjerje i krivovjerje širi i raznim 
knjigama „za puk” i zato treba biti oprezan u izboru štiva koje se čita. Napose 
upozorava roditelje da je njihova dužnost paziti kakve im knjige djeca čitaju, jer je 
sotona “sad je već i u tisku gniezdo svoje zavio te nastoji u onimi za puk namienjenimi 


366 (Ivan ANTUNOVIĆ), Svilenka, u: Bunjevačka i šokačka vila , IV(1874), br. 6., str. 35. - O 
,,Svilenkinom‘‘ pogubnom djelovanju dalje piše: "Ako bi tko pratio Svilenku na pute vi, koje je potajno 
činila u Krnjevu i svom okolišu, to bi morao udihat onaj pakleni vazduh, što se razsipo svakdi, gdje god je 
ona i jedan trenutak provela. Trieba se zgorzit svakom rodoljubu, ako si pomisli koliko je zlobe, mržnje 
zasijala, koliko je kavge zametnila, koliko je ženidaba uzburlala. A1 ako čuje rodoljub da je mnogo 
mladah raznom smrtju umrlo od onog lieka što im je davala da utamane plod svoje utrobe, onda se upanji. 
Ta ko bi mislio da bi naše prostodušne mlade i na tu prokletu misao došle", isto, br. 6., str. 35. 

367 Usp. isto, br. 6., str. 35.; vidi: isto, str. 39-63. 

368 "Mladići i djevice! Ne pitajte nikada u karata, da li tko prama vami ljubavi i iskrenosti goji ili 
da li je ono ljubav koju prama sebi opažate, prava i istinita. Moći, po kojih možemo dragi, mili i ljubljeni 
postati jesu: čistoća tiela i duše, nevinost, te svetost u mišljenju, riečih i djelih; izimtoga: sramežljivost i 
stidljivost ne samo danju, nego i noćju, ne samo na javnom, već i skrovitom mjestu, ne samo pried 
roditelji, već i u družtvu mladeži, a nada sviem trieba da nam pred očima vazda lebdi strah i ljubav Božja. 
Jesmo li se takovim amanetom nakitili i ovakovimi moćicami naoružali, tada možemo posve sigurni biti 
da ćemo naći ljubav za kojom srdce naše teži. Takovimi čuvstvi nadahnjena srdca Bog upravlja i ljubavlju 
nadahnjuje. Pa ćemo razabrati da li je ljubav prava, iskrena, čista i povjerenja dostojna", Ivan 
ANTUNOVIĆ, Bog s čoviekom na zemlji..., str. 707. 

369 Isto, str. 709. 

knjigami sijat praznovierje, a u onimi, koje su pisane za naobražene, prosipat 
krivovierstvo, i napokon zatajenje pravoga, Boga, a po tomu bezsramnost i nečistoću”. 
Naravno to oni čine lukavo i kad čovjek ne bi proniknuo njihovu namjeru “morao bi, na 
temelju njihovih spisa, sve stvorove, počam od sunca pa do kriesnice (ivanjska buba,) 
kanoti Boga štovati, ili pako sebe u vlastitom umu na priestolje Božje postaviti”. 370 

U pogledu gatanja Antunović uči svoj narod da ne bude lakovjeran nego mudar 
jer „prostodušnost našeg puka širom otvara vrata praznovierstvu, što uporablja laži, 
varke da ga uvede u svako zlo, koje drugčie naš puk nikad ne bi učinio”. 371 

3.1.8. Štetnost građanske ženidbe 

Antunović se svim silama borio protiv uvođenja građanskih ženidbi. U 
obrazlaganju svoga stava polazi od tvrdnje da je samo kršćanska ženidba valjana jer 
samo takva ženidba može biti «za čovječanstvo plodna i koristna». U tom smislu sve 
ženidbe koje su nedopuštene po kršćanskim načelima trebala bi i država strogo 
zabranjivati. U borbu protiv nedopuštenih ženidbi morah bi se uključiti svi pa i sami 
roditelji jer one su na štetu čovječanstu. 372 

U djelu «Bog s čoviekom na zemlji» Antunović o građanskim ženidbama piše 
u dijelu pod naslovom: «Proti Crkvi uvedena gradjanska ženidba zaniekuje Boga u 
državi». Po svemu sudeći to je sadržaj njegovog govora kojim se u ugarskom 
parlamentu, u ime Crkve, suprotstavio uvođenju građanskih ženidbi. 373 Griješno i 
bezumno je svako naprezanje «zemaljskih zastupnika, koji bi htieli Crkvi i ženitbu 
oduzeti i od ove, svakdašnju gradjansku pogodbu i ugovor načiniti)). Teološkim 
rječnikom obrazlaže i dokazuje daje ženidba duhovni čin. «Bogje stvoritelj, odkupitelj 
i posvetitelj čovječanstva, komu se svaki pojedinac čovjek samo po ženitbi ujedinjuje i 
postaje dionikom svih onih darova, koje Bog čovjeku po sv. Majci Crkvi podieljuje... 
Čovjeka dakle veže ženitba za sv. Majku Crkvu, za Boga i za svekoliko čovječanstvo. 


370 Ivan ANTUNOVIĆ, Bog s čoviekom na zemlji..., str. 731. 

371 (Ivan ANTUNOVIĆ), Svilenka, u: Bunjevačka i šokačka vila, IV(1874), br. 6., str. 35. 

372 «Državi trieba da u tom obziru u pomoć budu poglavarstva a i isti roditelji, koji su na temelju 
Božjeg zakona obvezani takovo sparenje uništiti, koje Isus ne može blagosloviti; štoviše njima valja 
ovakovo sparenje pokarati, znajuć da gdje se sparenjem Isusu protivnom čovječanstvo umnožaje, tamo se 
umnožaje zlo, koje čovječanstvo tako kolje i truje, baš kao ona gusta, lozičava travica koja se u djetelini, 
kudilji itd., nalazi, te koja se obće poznanim imenom 'šuga' naziva», Ivan ANTUNOVIĆ, Bog s čoviekom 
na zemlji..., str. 247. 

373 Usp. isto, str. 532.; usp. Matija EVETOVIĆ, Život i rad biskupa Ivana Antunovića.... str. 29. 

Zato je svatko komu se mozak jošter poremetio nije, prisiljen pripoznati daje ženitba 
duhovni čin koji se u prvom redu sv. Majke Crkve tiče». 374 

U nastavku svog izlaganja o građanskoj ženidbi ističe kako država ima neko 
pravo upliva u brak i obitelj, osobito glede imovine, budući da se ona mora brinuti za 
«uzdržavanje i za osiguranje osobe i imetka» ali nema nikakvog upliva što se tiče vjere i 
morala jer za to «država nikakove vlasti od Boga dobila nije, izim one dužnosti da ovu i 
onu prima u svoju zaštitu, a kada god se usudi samom biću ženitbe, naredbe izdavati, 
uviek prava Crkve gazeć, osobnu slobodu nasilno steže». Država postoji zato da štiti 
opće dobro osobe i obitelji i ima pravo utjecati na njihov život samo koliko joj oni to 
dopuste «a pravo kako će se koji, kada i pod kakovimi uvjeti ženiti, razborito nijedan 
gradjanin nije hotieo državi povjeriti, znajuć da je to najplemenitije, ne državno, nego 
jedino posebno, osobno pravo i to na toliko da niti istoj obitelji nije dozvoljeno u ovo se 
pravo miešati». 375 Ne može se na drugog prenijeti to pravo i odgovornost jer ga je Bog 
povjerio svakom pojedincu. Država nema pravo određivati što je dobro a što zlo, to je 
Božje pravo, koje tumači i na ljude prenosi Crkva. Uzalud bi država proglasila neki čin 
dobrim ako je on zao jer bi svakako i dalje ostao zao. I nije dobro da država unosi 
pometnju među građane. 376 Ako pak država ipak preuzme pravo «glede ženitbe naredbe 
činiti tada zatajuje Boga kao jedini izvor stvaranja koje ne zavisi ni od volje čovječje a 
još manje od volje države». 

Antunović također obrazlaže zašto ženidba ne može biti ugovor. Kod braka je 
bitna ljubav a ljubav se ne može naručiti, ugovoriti: <dzkustvo nas uči da ni ista osoba 
dugo ne zna kada, gdje i s kim će se duhom, srdcem i voljom sjediniti. Ljubav koja 
trieba da je ženitbenom svezom, ne kreće se po volji osobe, već po naredbi Božjoj». 
Govor o budućem bračnom životu započinje tek «kada se ljubav u srdcu krenula i jedno 
k drugom po Bogu okrenulo». On spominje da ponegdje postoji praksa «ženidbenih 
ugovora» između pojedinih obitelji ali ističe da te ženidbe «nisu duhom Božjim 
nadahnute)). Kad bi država glede ženidbe postavljala uvjete, moglo bi se dogoditi da 
dopusti ženidbu, koju inače Crkva zabranjuje, «iz koje će se izleći grieh i na obie osobe 


374 Ivan ANTUNOVIĆ, Bog s čoviekom na zemlji..., str. 532. - Budući da se radi o knjizi velikog 
formata (A4) te na puno mjesta mjesta navodim njegove riječi s iste stranice, neću svakom navodu davati 
posebnu bilješku, nego uglavnom jednu za sve navode sjedne stranice. 

375 Isto, str. 532. 

376 «Oviem načinom bi se istom to postiglo da bi se država usudila kazati da je ono dobro što 
Duhom Svetim upravljana sv. Majka Crkva kaže daje zlo. Po tom bi se pako sviest gradjanina uznemirila 
a prava Crkve grišnimi nogami pogazila. Nije li to žalostno kada država silom predlaže gradjanom 
slučajeve vrhu kojih moraju viećati, da li se najme trieba Bogu ili čovjeku pokoravati?", isto, str. 532. 

mjesto srieće i blagoslova, nesrieću i prokletstvo dovući». S druge strane moglo bi se 
dogoditi da se sprečavanjem neke ženidbe, koju Crkva dopušta, «griehu širom vrata 
otovri» 377 i uneserći mlade. 

Sve je to iznio ne radi vjernika, koji znaju da se treba Bogu više pokoravati 
nego li ljudima nego više radi onih koji će se u tome dati «po strastih voditi» te će sebe 
u «grieh strmoglaviti)). Čovjek mora u svemu misliti na vječnost jer svi će stati jednom 
pred Božje lice. Doći će na «sud Božji» pojedinci ali i «oni zemaljski zastupnici koji su 
nad zakonom proti Bogu udešenim viećali i s njim puk obteretili; doći će napokon oni 
članovi vlade koji su saborom takove zakone na pretresivanje predložili i kraljem na 
potvrdu podnieli a ubogi puk u grieh utisnuli. Svi će ovi doći i o svojoj neviemosti 
razloge davati te zaslužene kazne od Boga primati)). 378 

Donošenje zakona o građanskim ženidbama je nasilno gušenje slobode jer 
«svemogućstvo i sveznanje nije čovjeku podieljeno, pa zato bila to osoba, obitelj ili 
država koja se ove u pogledu čovječnstva maša, taj osobnu, obiteljsku i državnu slobodu 
nasilno ugušava». 379 Sličnu misao izrekao je i u svom članku “Korteška pjesma”: “Ne 
trpimo da nam na vrat nabace takozvanu ženitbu gradjansku, koja bi razkalašenost u 
častne haljine zakonite ženitbe obukla, da što sigurnie može dospiti do sgrade 
ćudorednosti obiteljske i tu podkopat: da nas u poganluk strovali”. 380 Osim građanskih 
ženidbi osudio i druge nedopuštene postupke u ostvarivanju bračne veze. 381 

3.1.9. Krivi postupci u odgoju 


Među negativne pojave u brakovima i obiteljima svrstao sam one koje 
Antunović naziva „krivim postupcima u odgoju”. On ističe kako roditelji imaju ponekad 
u odgoju djece vrlo čudne kriterije pa ih sami na «škodljiva i griešna djela navadjaju». 
Tako su krivo činile one majke koje su sinu govrile: „Idi, i proveseli se, dok si još mlad! 
Dosta ćeš se nasjediti, kada ostariš...«. One su same kasnije išle sina moliti da dođe 


377 Isto, str. 532. 

378 Isto, str. 532. 

379 Isto, str. 533. 

380 (Ivan ANTUNOVIĆ), Korteška pjesma, u: Bunjevačke i šokačke novine, 111(1872), br. 24., str. 
94. Antunović je o problematici građanske ženidbe, za koju je bio pravi stručnjak, pisao i u članku: 
Građanska ženidba, u: Bunjevačka i šokačka vila, 111(1873), br. 9, str. 33.; br. 10, str. 37. 

381 Oni koji se ne drže redovitog načina ostvarenja bračnog života umjesto «k angjelu čuvaru k 
neprijatelju se pridruže)). Takvi su oni koji «varkom, lažju, tlačenjem djevičanskog vienca, odbjegnućem 
od roditeljske kuće ili uskočenjem, ženidbu traže», usp. Ivan ANTUNOVIĆ, Bog s čoviekom na zemlji..., 
str. 45. 


103 



kući, da gleda na svoje dobro, «ali ga od stola vinom natovarena, karata i zločesta 
društva odvratiti ne mogahu». Takve su i one koje su «sinčiću, komu je triebalo da se 
još okolo materinjeg krila igra, novce u džep trpale, i u društva razkošjem i veseljem 
prepunjena slale». 382 Posljedice takvog krivog odgoja su kobne. 

U nabrajanju krivih postupaka u odgoju navodi i jedan vrlo drastičan primjer. 
Neke majke su, da bi zaštitile svoje sinove od «bolesti nečistoćom prouzrokovane)), 
dovodile u kuću, hranile i plaćale bludnice. 383 Ništa manje opasna nije ni «mati 
neviemica». 384 Suprotan je postupak dobroga oca i pobožne majke: «Kao što dobar otac 
nikada neće leći prije nego što je sve svoje dobro obišo i pregledao, isto tako ni dobra 
mati ne može zaspati dotle dok sva njezina djetca nisu proti napadanju djavla, 
skrušenom molitvom u sigurnost postavljena)). 385 

Za djecu u obitelji, zbog propusta u odabiru, mogu biti pogubni i sluge 
sluškinje, koje najčešće naziva „družinom”. Takvih je u imućnijim obiteljima bilo dosta. 
Oni su u kući živjeli kao članovi obitelji te su redovito dolazili u doticaj s djecom. 386 
Zato krivo čine roditelji ako ne gledaju na njihovo vladanje nego samo na «tjelesnu 
snagu, vještinu i plaću. Što ako im se dopadne, odmah je pogodba gotova». Glede toga 
upozorava: «Nije istina, da bi bez svake razlikć triebalo služinčad primati, i primljenu - 
kada opaze da im je prokletstvo u kuću doniela - i nadalje u službi zadržati)). Zbog «ne- 
viemosti prama Bogu» i «nećudorednosti» 387 trebalo bi ih odmah otpustiti. 

Jedan od češćih krivih postupaka u odgoju djece je učiti ih psovati ili pred 
njima psovati. U kršćanskim obiteljima ne bi smjelo biti psovke ali nažalost u mnogim 
obiteljima psuju i muževi i mladići, ali i ženske osobe. To na djecu negativno utječe i 
može u čovjeku stvoriti doživotnu naviku. 388 


382 Isto , str. 732. - Ondje također što se događa zbog takvog krivog postupka: «Sinak je hodio po 
putevih i staza svake nevaljanosti, a mati videć, kako joj je sav ponos i dika propala, morade bez svake 
nade i utjehe prije reda u hladan grob leći. Sin pako, kada je sve što je imao, protepo, tada je sama sebe 
usmrtio, da se gadnom dušom svojom u pakao zakopa», isto, str. 732. 

383 Nesretne su «takove matere, koje se s’Luciferom sdružiše da na slavu Božju rodjenu djetcu 
otmu i u sužanjstvo djavla paklenoga privedu». Takva «neće ugledati iz poštene zakonite postelje izišavša 
unuka», isto, str. 732. 

384 U obitelji, u kući u kojoj je majka nevjernica uzalud će „otac i svi svećenici zlu na put stajati. 
Ona će stotinu putova, naći, po kojih će se zlo u kuću uvući. Ništa nije riedje na svietu nego to da čoviek 
uz bezposlenu ženu što steče, uz pijanicu naprieduje i da djetca uz nepobožnu mater, bogobojazna 
postanu' 1 , isto, str. 732. 

385 Isto , str. 732. 

386 Kad sotona ništa od gore navedenih zala nije uspio «uvući» u kuću onda je to pokušao učiniti 
preko «družine», usp. isto, str. 732. 

387 Isto, str. 732. 

388 «Evo jedno diete! Sada mu ima šest godina. Na njegovu veliku nesrieću naučio je od otca, 
susjeda ili rodjaka psovati. Sada mu ima već dvadeset godina i psuje. Ima mu četrdeset godina i psuje. Tu 

Neki roditelji «prekomiernom ljubavlju napram djetci opojeni» previše hrane i 
poje svoju djecu kao da im je najmilija zabava djecu «kljukati». To nije dobro jer neka 
djeca kasnije postanu proždrljivci stoje okarakterizirao vrlo oštrim riječima. 389 Treba se 
i u jelu držati reda i djeci davati samo nužne obroke. 

Ima i roditelja koji svoju djecu «napajaju vinom i rakijom». To čine zavedeni 
nekom krivom predrasudom da djecu od malih nogu treba navikavati na svaki užitak. 
Posljedice takvog postupka očituju se neposredno u nemirnom spavanju a u budućnosti 
djecu više neće moći privoljeti da budu poslušna. Postoji opasnost od navike od koje će 
se kasnije teško moći odviknuti. Zato savjetuje roditeljima da to ne čine da ne bi jednog 
dana zažalili zbog svog krivog postupka u odgoju: „Sada sina opijate pa se smijete; ali 
će doći vrieme, kada ćete ga moliti, i zaklinjati samo da ne pije. No on će vas odtisnuti, 
strašno pogrdjivati, druga svog gaziti, a imanje rasipati, a vi ćete žaliti i tugujući 
govoriti: 'Vazda smo ga liepo opominjavali i učili, pa ipak, gle, kako seje pokvario'“. 390 

Na štetnost običaja opijanja djece vinom i rakijom upozorio je Antunović i u 
svom članku o zdravlju: “Nevina dica zdravo sačuvaju tilo a koja se rano grihom 
zakaljaju i zdravlje svoje okuže i to po najviše neumirenostju, na koju se u piću navade 
po nukanju svojih roditelja, koji u neznanosti vinom malane i što je još gorje rakiom 
napajaju, po čemu i tilo i duša zakrlja”. 391 Slično tvrdi na drugom mjestu: «Ako im piće 
dajemo koje tielo podpaljuje a duh muti, onda možemo lahko razumom našim shvatiti 
da će u njimi tjelesne moći za rana izgorieti a duševne se umanjiti)). 392 

Stoga djeci ne samo da se ne smije davati alkoholno piće, nego će razboriti 
roditelji izbjegavati voditi ih na mjesta i u društava gdje se puno pije. 

3.1.10. Kažnjavanje dj ece 

Koliko god se roditelji trudili djecu ispravno i lijepo odgajati ipak će se dogoditi 
da djeca ponekad pogriješe. Zato Antunović poučava na dužnost roditelja upozoravati 

su šezdeset godina a on psuje još. Ima mu možda i više godina a - veleć da se izlane i da to prieko volje 
biva, još i sada psuje. Načinimo dakle račun! On živi svega šesdeset i šest, a psuje šesdeset godina... 
Hoće li imati toliko duhovne snage da se u starosti od toga grieha oprosti?)), isto, str. 712. 

389 „Izjelicu nitko neće ni u nadnicu primiti, ni u službi na dulje vriemena zadržati 1 ? A ženi izjelici 
i pijanici „ni deset Ijudij nije u stanju takvoj jednoj ženi dosta naraditi. Neka Bog sačuva svakog izkrnjega 
od takova druga 11 , isto, str. 749. 

390 Isto, str. 732. 

391 (Ivan ANTUNOVIĆ), O zdravlju, u: Bunjevačka i sokačka vila , 11(1871), Nadometak, br. 27., 

str. 3. 

392 Ivan ANTUNOVIĆ, Bog s čoviekom na zemlji..., str. 749. 

djecu da dobro moraju činiti a zlo izbjegavati. Tako «roditelji neće trpiti da njihova 
djetca psuju, drugom se rugaju, i ma kakovu mu štetu nanašaju; neće trpiti da njihova 
djetca lažu, odjeću deru, da budu lakoma i nemilosrdna. Zato će je priučavati da u 
vrieme jidu, odjeću sama čiste i ovu u redu drže». 393 Ako pak Boga uvrijede i prekrše 
koju zapovijed slat će ih na ispovijed a i sami će im primjerenu pokoru naložiti. Kad 
uvrijede bližnjega ili mu neku štetu nanesu, slat će ih da ih zamole za oproštenje i 
nadoknade nanesenu štetu. 

Usprkos tako lijepom odgoju neposlušnu djecu ipak ponekad valja kazniti. No, 
Antunović se zalaže za primjerenu i umjerenu kaznu. 394 Također valja paziti da se dijete 
ne kazni nepravedno: «Nije dopušteno diete zato kazniti što smo se razljutili već zato 
što je na stranputice zaišlo, zabludilo». 395 Dijete valja na vrijeme upozoravati i 
kažnjavati pa će se izbjeći veće pogreške koje mogu prijeći u naviku i strast koje će 
kasnije biti teško iskorijeniti. Najbolji način «kažnjavanja» je razgovor s djetetom komu 
«počinjeno zlo trieba tako predočiti i opisati da ono samo uvidi i prizna da je u istinu 
kaštige zavriedilo». Važno načelo odgoja je ne propustiti kazniti dijete kad je ono to 
doista zaslužilo «jer ako diete vidi da nije pedepsano (kažnjeno), lahko će grieh 
opetovati. Grieh se po ničemu tako ne umnožaje, kao po zanemarenju kaštige. Koji 
roditelj oprašća šibi, mrzi na sina svoga; koji ga pako ljubi, taj ga neprestance 
svietuje». 396 


393 Usp. isto, str. 733. 

394 «Kod manje dietcć dovoljna je za prvi put kaštiga da kakovih četvrt ure upravno stoji; drugi put 
da toliko vriemena kleči; treći put, trieba mu jilo na pol dana ustegnuti, a četvrti put tek šibom kazniti", 
isto, str. 734. 

395 «Ako se diete u sržbi kaštiguje, koliko puta nesriećnim postaje jerbo sržba ne poznaje razloga. 
Razboritost dakle ne dopušća da se dietca šakom, nogom ii batinom udaraju. A1 i to je već u sebi zlo ako 
diete opazi da ga tek onda kaštigujemo kada smo srditi, jer će pedepsa tada svoju svrhu promašiti», 
isto, str. 734. 

396 Isto, str. 734 

3.2. Božji naum i crkveni nauk o braku i obitelji 


Za područje braka i obitelji najznačajnije je Antunovićevo djelo „Bog s 
čoviekom na zemlji”. Značajan je i njegov molitvenik „Bog s čovikom u svoji molba i 
prošnja”, koji osim molitvenog dijela sadrži i poučni dio s vrlo konkretnim poukama i 
poticajima za svakodnevni život u braku i obitelji. 

Antunovićevih misli i stavova o braku i obitelji ima i u drugim njegovim djelima 
osobito u njegovim novinskim člancima. Pabirci iz tih djela bit će ugrađeni u ovaj dio 
ovoga rada. Na nekim mjestima sam samo u fusnoti naznačio članke i djela u kojima 
govori o određenoj problematici, jer su misli i sadržaj identični onim u njegovim 
glavnim djelima na temelju kojih je rađeno ovo poglavlje. 

U ovom dijelu bit će prikazane njegove misli i stavovi o braku i obitelji u 
svjetlu Božje riječi i nauka Katoličke crkve. 

Biskup Ivan Antunović se, dakle, u svom cjelokupnom radu zauzimao za brak i 
obitelj kao za ustanove koje su temelj društva i Crkve. U jednom svom članku to 
izražava riječima: „Ženidba žilama svojim dopire u temelj svakog ljudskog odnošaja, 
stablom uzdržaje državu i Crkvu a krunom dostiže u visinu neba”. 397 Istina o presudnoj 
važnosti tih ustanova nije za njega samo plod teološke spoznaje nego i njegovog 
osobnog iskustva koje je stekao u svojoj obitelji i u pastoralnom radu. Svoje uspomene 
iz obiteljskog života opisao je toplim riječima u djelu «Slavjan». 398 

U životu biskupa Ivana Antunovića veliki utjecaj imala je njegova majka koja 
je bila uz njega sve do svoje smrti. 399 Majčin lik utjecao je na njega toliko daje govoreći 
i pišući o bračnom i obiteljskom životu, o ulozi žene odnosno majke posvetio posebnu 
pozornost i dao veliku važnost. 


397 (Ivan ANTUNOVIĆ), Građanska ženitba, u: Bunjevačka i sokačka vila , 111(1873), br. 10., str. 
37. 

398 «U ovoj je kući prebivala brojna obitelj, sastojeća se iz mladića i djevojaka, a i iz čoporka 
mužke i ženske djetčice... Tuj su stari, koji i po radićacah (radnim danima) crkvu i službu Božju marljivo 
polaze, pa kad se mlađi po njiva i poljih razidju, te se na žestokom suncu pod truhom vila i kosa previjaju, 
oni posvetilište svete mise sa svećenikom prikazuju, moleć da trud i muka njihova i njihove obitelji 
ožudjenim urodi blagoslovom...». Mladi u obitelji svojom pjesmom sve razdragaju. A djeca su posebno 
blago: «Ima posve malašnih, koji su u stanju i one izmiriti, koji bud kakovom strasti u mržnji i 
neprijateljstvu žive... Iz ovih kipi i izvire ljubav, te se poput iz cvietnog kaleža proizlazećeg miomirisa, po 
svojkolikoj obitelji razlijeva«, Ivan ANTUNOVIĆ, Slavjan, str, 13. 

399 Kada su ga prijatelji i znanci pitali za majku, govorio bi; "Pobožna majka, ona će u svakoj 
travčici, svakom kamenčiću, u slatkom voću, u žarkom suncu, u zviezdama što trepte na nebu pokazati 
trag Boga Oca Stvoritelja, Spasitelja i Posvetitelja. Ona znade daje srce djeteta ako nema Boga u njemu, 
prazno i uvuče se u nj trulež bogogrdja i bestidnosti...«, Matija EVETOVIĆ, Život i rad biskupa Ivana 
Antunovića..., str. 28-29. 

Kad se u svojoj pedeset i petoj godini života počeo baviti pisanjem svoj je 
spisateljski rad usmjerio prema obitelji. To usmjerenje očituje i naslovnica 
«Bunjevačkih i šokačkih novina», s kojima je započeo dragocjeni rad za svoj “uspavani 
rod». 400 Isto usmjerenje nastavila je i «Bunjevačka i šokačka vila» koja je zamijenila 
njegove novine. U pozivu na pretplatu trećeg godišta “Vile”, Antunović jasno izriče 
njezino usmjerenje za obitelj. 401 

Najvažnije, pak, Antunovićevo djelo za proučavanje njegovog stava i nauka o 
braku i obitelji jest teološko djelo “Bog s čoviekom na zemlji”, na kojemu je radio 
dvadesetak godina i svojevrsni je Katekizam Katoličke Crkve njegovoga vremena. To je 
djelo napisao s određenom nakanom. Dok je kao župnik u Aljmašu zaručnike pripremao 
za budući bračni i obiteljski život osjetio je potrebu dati im u ruke neku knjigu koja bi 
im mogla pomoći u budućem bračnom i obiteljskom životu. O tom svjedoči: «Već je 
tomu liepih proletilo godina otkako sam sišao s onog polja, na kom sam 18 ljeta 
radostno proveo. U ono drage uspomene vrieme, kada sam kao dušobrižnik podučavao 
mladež, a osobito mladence pripravljao na onaj put, kojim ulazahu u društveni trudni 
život, neprestano me gonila misao kako bi dobro bilo ovima jednu knjigu dati na put, u 
kojoj bi sve ono našli što bi im potriebno bilo da ne izgube izpried očiuh da su krštjani, 
te bi u svakom stališu znali sve svoje odnošaje tako uredjivat da u tražbi blaženstva 
zemaljskog ne izgube ono nebesko a da za ovim žudeć ne pokvare ono zemaljsko”. 402 

Biskup Antunović se u svojim moralnim poukama najviše, dakako, 
nadahnjivao Svetim pismom. U djelu “Bog s čoviekom” prepričao je sve njegove 
najvažnije dijelove. Za ono vrijeme je to bilo vrlo značajno, budući da je jedva tko, osim 
svećenika, čitao Sveto pismo. Tu svoju knjigu je sam besplatno dijelio narodu kako bi 
«što brže i što manjom mukom dospio do mora slatkosti, koje se razlieva u nadkrilju 
svetih knjiga...». 403 Budući daje čitanje Svetog pisma jako važno a ujedno zahtjeva na 
mnogim mjestima tumačenje, on kaže: «Kad god dakle kanimo svetu knjigu u ruke 
uzeti, kleknimo prije i pomolimo se revno Duhu Svetom a kad god u štivenju zapnemo, 


400 „Ta slika predstavlja pravu starinsku bunjevačku sobu. U njoj je u zimskim večerima 
sakupljena cijela obitelj. Pri svijeći lojanici najstariji član obitelji čita «Novine», a mlađi slušaju i rade 
svaki svoj posao. Baka kraj peći sjedi i prede, snaha pazi i ljulja dijete, sin mrvi kukuruz, a sitna se djeca 
igraju' 1 , isto, str. 53-54. 

401 «Bunjevačka i šokačka vila idje u rod i 1873. godine da raznosi političke viesti, razvija po 
slavianske obitelji koristnu i zabavnu pouku...», (Ivan ANTUNOVIĆ) Poziv na pretplatu, u: Bunjevačke i 
šokačke novine, 111(1872), br. 52, str. 205. 

402 Ivan ANTUNOVIĆ, Bogs čoviekom na zemlji..., str. IV. 

403 Isto, str. 6. 

umah neka potražimo svetu Majku Crkvu da nam ona po Duhu Svetom razsvietljena, 
svaku teškoću razjasni)). 404 

Na koljenima je Antunović pisao i radio za svoj mili «Rod». Najviše se, 
čitajući Sveto pismo, zadržavao na onim dijelovima u kojima je vidio konkretnu pouku 
za život u braku i obitelji. Izvlačio je za njih pouku čak i iz onih dijelova Božje riječi 
gdje to, po sadržaju, ne bismo očekivali. To je njegov osobiti doprinos u ovom djelu. 

U djelu «Bog s čoviekom» Antunović je izložio cjeloviti nauk Crkve o ženidbi 
u četvroj knjizi “koja predstavlja Boga s čovjekom u rimokatoličkom bogoštovlju, po 
duhu Evanđelja iz nauka Isusova, njegove bezkrvne žrtve, sedam svetootajstvih, po 
svetoj Majki Crkvi ustanovljenih blagoslovih i obredih zasnovanom. Ujedno tumačeće 
kako se ljudske družine duhom Isusovim ustrojavaju i nadahnjuju u obiteli i državi)). 405 

Najprije govori o ženidbi u poglavlju «Čoviek je pozvan da u ime svih 
stvorova uzdade hvalu Bogu». 406 Nadalje o ženidbi govori u poglavlju o sakramentima: 
«Djelovanje Duha Svetoga po svetootajstvih». 407 I napokon o ženidbi u istoj knjizi 
govori u poglavlju o Božjim zapovijedima. 408 

Posebno poglavlje je <dzvrstna žena». U cijelom svom djelu Antunović, 
osobito ističe ulogu žene i majke, kako je već i ranije naglašeno u ovom radu a što je 
očito i iz ovoga poglavlja. 409 Nadalje u ovom poglavlju govori i o važnosti moralnog 
odgoja slugu i sluškinja u obitelji: «Čuvati je ćudorednost u svojoj družini, čeljadma». 
Naime, mnoge hrvatske bunjevačke obitelji u njegovo vrijeme, osobito imućnije, imale 
su sluge i sluškinje. Oni su mogli značajno utjecati na odgoj djece te je stoga i glede njih 
ali i njima namijenio svoje moralne pouke. Njima posvećuje na ovom mjestu i posebno 
poglavlje «Sluge i služavke)) (naziva ih još i služinčad). 410 Jedno veliko poglavlje 
posvećuje i stezi u obitelji (zapt) te vrlo značajna poglavlja o odnosu djece prema 


404 Isto, str. 7. 

405 Isto, str. 564. 

406 Isto , str. 564-567. To poglavlje razvrstao je u podnaslove: «Vjerujem u Boga»; «U kršćanstvu 
je ženitba sriedstvo kojim Bog čovjeka stvara i vjeru u sebe razprostranjuje»; "Ženitba, kanoti Bogom 
ustanovljeno sriedstvo mora biti jedna i dosmrtna»; «Ženitbena sveza je svakom naložena»; "Sriećnu 
ženitbu trieba od Boga prositi»; "Ženidbom sačinjava mladež u Crkvi i domovini obitelj». 

407 Isto, str. 618. 645-649. Ondje o ženidbi govori pod nekoliko podnaslova: "Narav kršćanske 
ženitbe»; "Na što nam je paziti da uzmognemo sriećnu i blaženu ženidbu sklopiti»; «Duhovna i tielesna 
priprava za ženitbu trieba vriemena». 

408 Usp. isto, str. 720 - 730. Na ovom mjestu govori o «Nutarnjosti katoličke ženidbe», zatim o 
<dmovini u kršćanskoj ženitbi». Dva značajna poglavlja su: «Odnošaji muža napram ženi» i «Odnošaji 
žene napram mužu» te o «Odgoju djetce». 

409 Usp. isto, str. 730 - 732. 

410 Usp. isto, str. 732-733; 740-742. - Sluge i sluškinje u ovom djelu najčešće naziva «čeljad» ili 
«služinčad». 

roditeljima: «Ljubav djetce napram roditeljem)) i «Roditeljem dužna poslušnost)). 411 
Materijalna dobra su vrlo bitna za život obitelji. To ističe u poglavlju «Upravljanje 
kućevnih stvari». U brojnim obiteljima u kojima je tada živjelo nekoliko generacija 
zajedno važno je bilo da svi međuljudski odnosi budu u redu. Ta tematika detaljno je 
obrađena u poglavlju «Uzdržanje kućnoga mira». 412 

Nije sva problematika braka i obitelji svrstana u četvrti dio ove knjige iako bi 
se iz naslova to moglo zaključiti. Ta je problematika rasuta po čitavom djelu «Bog s 
čoviekom na zemlji)). Mora se reći da Antunović ovu knjigu nije baš sustavno uredio, 
ipak je obradio sve teme koje je u naslov stavio. Nema jasnoga pregleda osobito glede 
naslova pojedinih poglavlja i tema koje u njima obrađuje. Ponekad skače s teme na 
temu. Kao daje htio na brzinu zapisati ono čega se usput sjetio da to ne bi zaboravio, pa 
bi se onda opet vratio prethodnoj temi. 

Antunović je djelovao kao pastoralac i prosvjetitelj svojega naroda. Dok je 
pisao knjige i članke uvijek je imao pred sobom svoj «ljubijeni Rod)) i konkretnu 
situaciju u obiteljima s kojima se susretao i kojima je služio. Svoj narod je želio poučiti 
i uputiti kako mu valja živjeti da bi mogao napredovati u svakom pogledu te biti sretan. 
Iz cjelovitoga proučavanja ovog Antunovićevog djela može se zaključiti da ne postoji 
nijedno područje bračnog i obiteljskog života kojega se nije dotaknuo. Prikupljena građa 
mogla bi se analizirati i obraditi na različite načine. 

Antunović je problamatiku braka i obitelji obrađivao i u svom opsežnom 
molitveniku „Čovik s Bogom u svoji molba i prošnja”. Možemo reći da je u tom svom 
nastojanju stvorio jedan poseban model kako narod preko vjersko-moralne obnove 
institucije braka i obitelji može opstati i napredovati. Taj model je predmet ovog, 
glavnog dijela, ovoga rada. 

U molitveniku «Covik s Bogom» biskup Antunović je braku i obitelji posvetio 
puno prostora. 413 To ne iznenađuje uzme li se u obzir prije svega ono što je o braku i 
obitelji pisao u djelu „Bog s čoviekom”. To djelo naime, sadrži njegov stav ali i nauk o 
braku i obitelji. Već je u tom djelu stavio neke molitve kojima je popratio pojedini 
događaj iz bračnog i obiteljskog života. Budući daje ustvrdio daje Bog kruna i temelj 


411 Isto, 733-740. 

412 Usp. isto, 742-743. 

413 Puni naziv molitvenika je: «COVIK S BOGOM u svojih molba i prošnja». Objavljen je u 
Kaloči 1884. godine na 897 strana. Molitvenik je napisan bunjevačkom ikavicom jer gaje, prije svega, 
namijenio puku. 

obitelji, razumljivo je da je, sastavljajući svoj molitvenik, mnoge molitve posvetio 
upravo institucijama braka i obitelji koje su najvažnije za Crkvu i društvo. 

Biskup Antunović u uvodu u svoj molitvenik ističe: «Od kako sam u posvećeni 
stališ stupio, od onda me je neprestano pratila goruća želja, vimim u ruke dati 
Molitvenik u kom su molbe i prošnje ljudske, u svih odnošajih družtvenih, nutarnjih i 
vanjskih potriboća izražene.» Nadalje kaže da su u molitveniku sakupljene molitve 
inspirirane vjerskim istinama koje su sadržane u «katekizmu» te u «duhu kršćanske 
poniznosti i ditinjega zauhvanja». 414 On ovaj svoj molitvenik smatra djelom Božje 
providnosti i milosti. Sudu vremena i vjernog puka prepušta sud o njegovoj 
prikladnosti. 415 

Antunovićev suradnik Blaž Modrošić predstavio je ovaj molitvenik u časopisu 
Neven u rubrici «Književnost». U svom članku piše: «Naš Stari Rodoljub, prisvitli i 
preuzvišeni g. Ivan Antunović... ovih zadnjih dana izdao je jedan molitvenik - Čovik s 
Bogom». U članku nadalje, opisujući kako i kad je molitvenik nastao, ističe kako se radi 
o «ogromnoj knjizi». Napisati takvu knjigu bio je veliki posao. O vrijednosti te 
«ogromne knjige» u nastavku kaže: «Ovake knjige mi Bunjevci još nismo imali, a ne 
znamo hoćemo li kadgod nalične joj i imat. Dosadašnji molitvenici bili su istina 
ogromni, al nit jim valjao pravopis, a ni sadržaj ne mož ni s bliza stupit u stope 
molitvenika Antunovićevoga zato ga vrućedušno priporučujemo svakomu čitat 
znajućemu Bunjevcu i Bunjevki)). 416 

U svom molitveniku Čovik s Bogom Antunović posvećuje osamdesetak 
stranica na jednom mjestu 417 Osim toga mnoge molitve koje spadaju u «obiteljski 
molitvenik)) rasute su po čitavoj knjizi i kad bismo ih sabrali sve na jedno mjesto bio 
bio to pozamašni i vrlo poticajan obiteljski molitvenik, kakvih ni danas nema. Najviše 
molitava vezanih za brak i obitelj ima u tzv. «misnim molitvama)), u molitavama 
tijekom Crkvene godine, prigodom raznih blagdana kao i u molitavama upućenim 
Blaženoj djevici Mariji i svecima. 

Nema u ovom molitveniku nijednog odnosa, koji prožimaju bračnu i obiteljsku 
zajednicu, a da ga Antunović nije uobličio u molitvu. Želja mu je bila i kroz molitvenik 
poučavati i prosvjećivati svoj «mili Rod». Te pouke su prepoznatljive u dijelu pojedinih 

414 Ivan ANTUNOVIĆ, Čoviks Bogom..., str. III. 

415 «Hoće li medjutiem isti svojim sustavom i oblikom, željam roda moga odgovarati, razjasniti će 
mi s vrimenom njegov odziv», isto, str. IV. 

416 B. M. (Blaž MODROŠIĆ), Književnost, u: Neven, 1(1884), br. 9, str. 139. 

417 Usp. Ivan ANTUNOVIĆ, Čovik s Bogom..., str. 654-732. 

molitava koje imaju katehetski karakter. Ponekad se čini kao da je bio u nekoj vrsti 
ekstaze u kojoj je motrio Boga i nježnim i toplim riječima mu se obraćao, govoreći mu 
o pojedinim ljudima, da bi se već u sljedećem času obratio svom «milom Rodu» 
tumačeći mu zašto i kako treba moliti. U tim razgovorima s Bogom i sa svojim «milim 
Rodom», on ne govori samo o potrebi molitve i kako treba moliti, nego također kakve 
plodove donosi molitva za pojedinca, obitelj i društvo u cjelini. U poučnim, katehetskim 
dijelovima molitve daje moralne pouke kako glede načina molitve tako i glede 
svakidašnjeg vjerničkog i ljudskog života. Te pouke mogli bismo nazvati molitvenim 
katehezama, što sigurno predstavlja posebnost ovog molitvenika u odnosu na druge 
molitven ik e toga vremena i možemo ih smatrati originalnim i suvremenim. 418 

3.2.1. O braku i obitelji općenito 

Kad govori o ženidbi općenito Antunović se uglavnom poziva na Sveto pismo i 
na službeni nauk Crkve. Međutim, u razradi sakramenta ženidbe, odnosno kad govori o 
pripravi za brak te o životu u braku i obitelji ima puno konkretnih osobnih i originalnih 
pouka na kojima ću se više zadržati. 

Isusov stav prema ženidbi je temelj nauka Crkve i ima dalekosežne društvene 
posljedice. Isus je došao na ovaj svijet radi spasenja svijeta i otkupljenja čovjeka. Došao 
je popraviti i podići ono što je đavao porušio te je «dakako, morao djelovanje svoje 
ondje započeti gdje se korijen svakomu dobru ili zlu nalazi, a to je ženidba». Iz ženidbe, 
iz braka «proizlazi obitelj, koja uzgaja i umnožaje ili štovaoce Boga ili pako sužnje 
djavalu paklenomu)). Zbog toga je Isus svoje prvo čudo učinio na svadbi u Kani. Time 
je očitovao da «u cielom družtvenom životu čovječanstva neima važnijega dogadjaja od 
ženitbe». Čudom na svadbi u Kani Isus posvećuje ženidbu pred licem čovječanstva 
budući da ju je upravo to čovječansvo u «neznaboštvu do podle služkinje ponizilo)). 
Događaj na svadbi u Kani je dokaz koliko je Isus cijenio brak i obitelj. To mora biti 
znak svim kršćanima. Njihova je dužnost ustanovu braka poštivati jer «ono što je Isus 
proslavio, kako da se usudi čovjek pogrditi?». Zato ističe kako jako griješe oni koji se 
«bez zakonita uzroka» odlučuju ne ženiti se. Takvi su na «pogrdu svietovnog i 
duhovnog zakona, na smutnju i štetu čovječanstva)). Oni koji tako žive i još u javnosti 


418 To je zapazio i obrazložio također i karmelićanin o. Ante STANTIĆ i istaknuo u svom članku 
„Dogmatsko i moralno učenje biskupa Ivana Antunovića“, usp. Zbornik, str. 79-94. 

kude život u braku, daju loš primjer mladima i «na razpušteni život ih navadjaju». 
Naprotiv, «pried Bogom veoma ugodno djelo čine» oni koje «mlade ljude na ženitbu 
nagovaraju, nju u tom smieru novcem ili drugimi sriedstvi podpomažu te nastoje da se 
spasiti uzmognu». 419 

Da bi se izbjeglo nevaljano sklapanje ženidbe puno pomaže oglašavanje ženidbe 
u crkvi. Ono se ima ozbiljno shvatiti. “Naviešćenjem zaručenih privezuje se svakom 
slušaocu na serdce, da ako ma kakovu zaprieku poznaje, sbog koje bi ženitba 
nevaljanom bila, ovu crkvenoj vlasti prijavi. Jel tko takovu zaprieku poznaje, al ju ne 
prijavi a tako i oni, koji ovakovu zatajivši, idju na vienčanje, postaju dionici smrtnoga 
grieha, i to prvi tudja, a drugi vlastita”. Varka i laž nikome ne pomaže nego je vrijedna 
prijekora i potpada pod prokletstvo Božje. 

Kad je Bog stvorio čovjeka, stvorio je jednog muškarca ijednu ženu. I kad im je 
naložio da žive u braku i rađaju djecu, onda ih je jedno drugom darovao. Time je Bog 
jasno označio da je želio monogamijski brak. “A buduć da, nije dva muža jednoj ženi, 
nit dvie žene jednom mužu stvorio, nego jednomu mužu jednu ženu: sliedi daje dvo - i 
višeženstvo skroz osudio”. 420 Monogamijski brak nije samo Božja zapovijed nego je to, 
po njemu, i “najmudrija uredba” jer se cilj na koji se pozivaju zagovornici poligamije i 
tako ne postiže. To je logički zaključak ako se promatra stvarnost oko sebe, tj. ako se 
promatraju nekršćanski narodi koji imaju poligamiju. Po njegovoj tvrdnji poligamija se 
opravdava željom za brojnijim potomstvom. Međutim, podaci očituju da su obitelji 
brojnije ondje gdje je jednoženstvo. U tom smislu on tumači i starozavjetno dopuštenje 
poligamije. Usprkos toga i kod onih naroda koji su dopuštali mnogoženstvo, samo je 
jedna žena od svih smatrana «pravom i zakonitom)). 421 

Bračni je savez čvršći od povezanosti roditelja s djecom te braće i sestara 
međusobno. 422 Ova «naredba u raju zemaljskom izdana, na gori Sinaj ponovljena, na 
Golgoti kano stroga zapovied naviešćena, jest u ženitbi jednoga muža i jedne žene na 


419 Ivan ANTUNOVIĆ, Bog s čoviekom na zemlji..., str. 246. 

420 Isto, str. 565. 

421 «Prije odkupljenja, jerbo ljudi nisu još toliko sriedstva milostih imali, trpio je Bog ovaj običaj 
kod iztočnjaka o koji se zna da su ljudi na putenost preveć skloni i žestoki, a ženske s istog uzroka 
neplodnije. Ovimi je Bog zaštedio veliku onu bol radjanja, koja što je bližje k izvoru svomu, iztočnome 
griehu, a s manjom milošću ublaživana bila, bijaše tiem jačja i oštrija. Da dakle ovu bol mnogo putah 
trpiti ne moraju, zatvorio je Bog njihovu utrobu i trpio da muževi više žena uzmu zada se po tom 
čovječanstvo umnožaje», isto, str. 49. 

422 „Podpuni savez i jedinstvo različnoga spola koju je sam trojedini Bog izmisliti znao; jedinost i 
sveza čvršća nego roditelja s djetcom, čvršća nego braće i sestara; jedinost, koja je temelj i vrielo obitelji, 
po kojoj se čovjek sjedne strane skapča s ljudstvom, s druge strane pako s Bogom...”, isto, str. 19. 

dostojanstvo sakramenta uzvišena, da ljudi milošću Duha Svetoga posvećeni i pokriep- 
ljeni uzmognu dužnosti svojoj zadovoljiti, t.j. narod čovječji razploditi, i kraljevstvo 
Isusovo na zemlji uzdržati. A to drugačije postići nije moguće, već po svetotajstvu 
ženitbe i svetoga reda”. 423 

U tumačenju jedinstva i nerazrješivosti kršćanske ženidbe Antunović ističe kako 
je prava ljubav i prava ženidba moguća samo između jednog muškarca i jedne žene jer 
samo između dvoje ljudi različitoga spola može biti prava ljubav, koja se medju «trojma 
uzalud traži”. Nerazrješivost ženidbe je pak nužna zbog trajnosti ljubavi. Gdje nema 
toga “trajanja” nema ni ljubavi, a gdje nema ljubavi nema ni ženidbe. Daljnji razlog 
nerazrješivosti ženidbe je njezina sakramentalnost. Ženidba je sakrament u kojem Bog 
združuje zaručnike u jedno i zato ju nije dopušteno razvrći. “Jer kada se već jednom 
svetotajstvo primi, tada ne stoji više u čovječjoj vlasti ovo uništiti, kao što mu ne bijaše 
ovo u vlasti niti stvoriti”. I obitelj kao takva, odnosno djeca u obitelji jesu temelj 
nerazrješivosti ženidbe. Bez trajnosti obitelji ne bi bilo ni prave ljubavi između roditelja 
i djece. Bez nje “ne bi djetca imala ni čast, ni pouzdanje a niti pravu ljubav prama 
roditeljem svojim, baš kao što niti roditelji ne bi imali prave ljubavi napram porodu 
svomu”. 424 Da bi potkrijepio ovu svoju tvrdnju ukazuje na žalosno stanje djece 
rastavljenih roditelja kao i onih koji su sklopili drugi brak nakon smrti bračnoga 
druga. 425 

Na bitnu svrhu ženidbe spada također i rađanje i odgoj djece, ali ženidba ima 
svoje dostojansvo bez obzira na djecu i nije dopuštena rastava zbog neplodnosti. 426 

O otvorenosti rađanju djece kao bitnoj svrsi ženidbe Antunović malo govori, jer 
je u njegovo vrijeme bilo puno brojnih obitelji - s «čoporkom» djece - kako je on to 
volio reći. Na jednom mjestu ipak spominje izbjegavanje začeća i pobačaj kao veliki 
zločin. 427 Postavlja i pitanje: «Sto bi bilo od svieta, da se mnogi ovako naredbi Božjoj 
protive?”. Odgovor je jasan: „Nedvojbeno bi se ne samo zametak i plod naroda 
čovječanskoga izkorienio, nego bi se takodjer zemaljski plod umanjio...”, 428 misleći pri 


423 Isto, str. 565. 

424 Isto, str. 566. 

425 Usp. isto, str. 566. 

426 Usp. isto, str. 41. 

427 «Ništa bolje ne čine ni oni, koji samo da uzmognu lakše i bezbrižnije život provoditi, pak 
tjelesna naslađjenja uživati, bud' kojim načinom prieče zametak utrobnoga ploda, ili zametnuti jur plod 
unišćuju. Ovakove osobe su ubojice ne samo tiela, no i iste za život viečnji stvorene duše”, isto, str. 566. 

428 Isto, str. 566. 

tom: kad ne bi bilo djece, ne bi vremenom imao tko raditi te stoga ne bi bilo ni opstanka 
ni napretka na zemlji. 

Antunović važnost i značaj obitelji izražava snažnom i lijepom slikom: ,,U 
obitelji leži izvor, vrilo, gnjizdo, ognjište svakog blaženstva ili i nesriće po ljudstvo”. 
Ako obitelji budu u skladu s Božjom voljom, s Božjim naumom „otvarat će posvuda 
vrila iz kojih će izticat blagodati po ljudstvo”. Naprotiv ako one ne budu u skladu s 
Božjim naumom nego budu podložne pritisku raznih predrasuda onda „neće manjkati 
nevolje, koje će kiniti čovječanstvo”. 429 

Zanimljiv je i Anutnovićev stav o suodnosu države i obitelji. Budući daje obitelj 
temelj države ona ju mora čuvati i štititi. 430 Isto je tako isticao da svi moraju raditi za 
dobrobit osobe i obitelji. Tako na primjer u selu mora postojati međusobna suradnja 
očeva obitelji, svećenika i seoskih starješina kako bi obitelji mogle napredovati u 
duševnom i materijalnom pogledu. 431 Ta suradnja urodit će plodovima koji će biti na 
ponos svima: „Nitko neće tajiti daje blažena obitel dika roditeljah, nabožna i ćudoredna 
općina čast svećenika, mirna i u razvitku tvarnom i duševnom napridujuća obćina slava 
knježevska”. 432 No isto je tako na pogrdu svima ako takav plod nije vidljiv: „Onda je 
svidok nebo i zemlja da ova tri dostojansta nisu revno u svojem djelokrugu i nisu 
sporazumno u obćem doticaju svoje dužnosti izvršivali”. 433 

Slična je uloga „kneza” pojedine općine. Njegova vlast je „mnogovrstna” i ima 
veliki „upliv” na sve odnose „duševne i tvarne osobe i obitelji da to na jedan dušak 
nitko nije kadar izredjati”. Od kneza svaki čovjek očekuje blagostanje koje će mu 
omogućiti da se u „miru rodi, oženi, sahrani; da mu u miru sunce izadje, cio dan sjaje, i 
u miru zadje da svaki rad i poso može po svojoj sili i znanju začet, slidit i svršit”. 434 


429 (Ivan ANTUNOVIĆ), Hvaljene žene, u: Bunjevačka i šokačka vila, III/1873., br. 4., str. 14. 

430 „Bog je ostavio družinu obitelsku i narodsku... Ove dvie družine t.j. obitelna i narodna 
oslanjaju se i uzdržavaju se jedna po drugoj, obitel je temelj svake države, a država je tvrdjava obiteli, 
mah koja pofalila bude, pomest će se ne samo sav narod, već i svaka obitel i u obiteli svako udo'\ (Ivan 
ANTUNOVIĆ), Vojničtvo oženjeno, u: Bunjevačka i šokačkva vila, 111(1873), br. 15., str. 58. 

431 „Otac nije dakle svećenik, ali ipak mora svećeniku pomagat da se može vjera i ćudorednost 
uzdržavati, svećenik nije otac, al je dužan s otcom sporazumno svoje zvanje vršit da se duševno i tvarno 
obiteli blagostanje snuje. Nijedan nije knez al i otac i svećnik dužni su s knezom na cilj društveni svoju 
moć uporabit da se društvena, osobe i imovine, sigurnost dostigne, osobeno i obće blagostanje pormiče‘‘, 
(Ivan ANTUNOVIĆ), Seonski starešine, u: Bunjevačke i šokačke novine, 11(1871), br. 3, str. 17. 

432 Isto, str. 17. 

433 Isto, str. 17. 

434 (Ivan ANTUNOVIĆ), Uređena općina je slava knezova, u: Bunjevačke i šokačke novine, 
11(1871), br. 4, str. 25. 

3.2.2. Priprava za brak 


Nakon općenitih natuknica o braku i obitelji donosimo Antunovićeve pouke 
onima koji se pripremaju za brak. Za to je područje Anutnović doista bio stručnjak. 
Inspiraciju za djelo «Bog s čoviekom na zemlji», kako je već spomenuto, dobio je za 
vrijeme župnikovanja u Aljmašu upravo u radu sa zaručnicima. 

3.2.2.1. Molitva za izbor bračnoga druga 

Život u braku i obitelji je Božji naum o muškarcu i ženi, zato je izbor bračnoga 
druga od životne važnosti. Taj izbor mora biti odgovoran i treba ga podržavati 
molitvom. Tumačeći biblijski tekst o Tobiji i Sari, predlaže ispit savjesti pri izboru 
bračnoga druga. Za sreću u braku je bitno uzeti osobu koju će bračni drug bezuvjetno 
voljeti: “Upitajmo našu pamet, da li bi mogla biti na svietu takova osoba, ili ma kakov 
ini stvor, koji bi istu (pamet) ma samo za čas od izabrane osobe razstaviti mogao? 
Pitajmo srdce, ima li drugć osobć ili stvari koja bi od ljubavi odabrane osobe, štogod 
odkmjiti mogla?” 435 No, kako se čovjek u svojoj procjeni može i prevariti valja mu u 
tom tako važnom izboru tražiti Božju pomoć. Trojedini Bog je sve učinio za sreću 
čovjekovu kako u djelu stvaranja tako i u djelu otkupljenja zato u njega treba imati 
povjerenja. Antunović je za izbor bračnog druga sastavio i posebnu molitvu, koja se 
moli na koljenima i potkrijepljuje postom i milostinjom, kako su to činili Tobija i 
Sara. 436 Nakon molitve treba još jednom provjeriti svoja nagnuća i onda donijeti odluku. 
Je li nam „poslie ove molitvć pamet utješena, a srdce umireno, tada sigurno i slobdno 
možemo korak učiniti”. 437 

3.2.2.2. Važna upozorenja pri izboru bračnog druga 

Svi mladići i djevojke maštaju o bračnom drugu s kojim će moći ostvariti 
istinsku ovozemaljsku sreću. Kršćani uz to žele i nadaju se svojim bračnim i obiteljskim 

435 Ivan ANTUNOVIĆ, Bog s čoviekom na zemlji..., str. 566. 

436 „Svemogući Bože, i Otče milosrdni! Ti koji si Adama s Evom, Abrahama sa Sarom, Ižaka s 
Rebekom i Jakova s Rakelom tako spario da su od počela do skončanja njihova u ljubavi sjedinjeni 
obstali, vierno pried licem tvojim hodili i sveti blagoslov tvoj zaslužili: sjedini moju pamet i moju volju 
onoj osobi, s kojom na svakom mjestu, u svakom stališu, u srieći i nesrieći - skopčan, možem tako živjeti 
i na svietu vojevati da dušu ne izgubim već Tebe, o premili Isuse, zadobijem!", isto, str. 566. 

437 Isto, str. 567. 

životom osigurati i vječnu sreću. Ta činjenica Antunovića je nukala da dade vrlo 
detaljan i konkretan popis uputa i upozorenja pri izboru bračnoga druga. 

Osim pojedinačnih upozorenja i uputa mladićima i djevojkama glede izbora prave 
osobe, dao je i nekoliko općih upozorenja. Ova načela su važna gledom na “viekovitost 
sjdinjenja” bračnih drugova. Radi sklada i sreće u braku dobro je da bračni drugovi 
budu u “svačem jednaki” - jednaki u godinama, u imetku i “rodbinskom staležu” (misli 
na razliku: plemeniti rod - običan puk). Također je važna jednakost u narodnosti i vjeri. 
Po običaju svaka njegova tvrdnja popraćena je i obrazloženjem. 

Jednakost u godinama je važna jer će tako najduže moći jednakim snagama 
zajedno raditi za dobrobit svoje obitelji i oko odgoja dece. Nije dobra prevelika razlika 
u godinama jer će nastati razlika u “obdržavanju družtvenih običaja i uživanju slobodnih 
(dopuštenih) razkošja”. Jednakost u “imetku i rodbinskom stališu” je potrebna jer 
različitost u bogatijem i plemiću može pobuditi oholost te će prezirati i ponižavati 
bračnog druga. Osobito je značajno što je isticao da supružnici trebaju biti iz istoga 
naroda. I na to su ga poticali razni bolni primjeri bunjevačkih i šokačkih hrvatskih 
obitelji. 438 

Poticao je također da supružnici budu iste vjere. I tada je već bilo, iako u puno 
manjoj mjeri, mješovitih brakova. „Jednakost vjere” je najvažnija za bračni i obiteljski 
život jer je „viera mjerom svih naših mišljenja, riečih i čina”. Ako u tom nema 
jedankosti bit će o bitnim stvarima različita mišljenja. Svatko će iz svoje crkve donositi 
kući različita tumačenja Božje riječi pa će stradati odgoj djece: „Odatle će se poroditi 
razna svadja ili pako nemarnost za svoju i svoje djetce dušu. A oboje se protivi svetosti 
ženitbe, a tako i njenoj svrsi, koja je unapridjivanje slave Božje i spasenja 
čovječanstva”. 439 U tom smislu tumači kako Crkva ne odobrava mješovite ženidbe osim 
ako je odgoj djece oba spola u katoličkoj vjeri osiguran. 440 

Novi momenat u pripremi za brak nastupa „ako im se ma otkud srieća pojavila”. 
Tada odmah treba pitati roditelje i od njih tražiti blagoslov jer ako se ženidba sklopi 
mimo njihove volje ona neće biti sretna. Roditelji, s druge strane, trebaju paziti da ne 
prisiljavaju svoju djecu na ženidbu s osobom koju ne vole jer je to veće zlo nego da i ne 


438 „Probitačna je i jednakost narodnosti. Izkustvo pokazuje da se mane koje jedna ili druga 
narodnost ima, u raznih slučajevih i okolnostih, na ženitbena druga prenašaju i tako toli nuždnu jedinost 
smućuju”, Ivan ANTUNOVIĆ, Bos s čoviekom na zemlji..., str. 649 

439 Isto , str. 649. 

440 Usp. isto, str. 649. 

osnuju brak. 441 Sigurno da za sreću u braku nije presudna suglasnost roditelja, nego 
ljubav i razumijevanje samih supružnika, ipak mora se priznati da zaručnicima ne bi 
bilo drago da ih roditelji ne podrže ili da ne budu dionici njihovog vjenčanja i 
svadbenoga slavlja. 

Prosidba je sljedeći značajan korak prema braku. Kod prosidbe valja na sve 
paziti. Stoga se treba raspitati “kakov je bio otac i mati, da, još i djed i baka onoga, koga 
kanimo za druga uzeti. Isus, Bog i čoviek, Spasitelj naš, rekao je da svaka dobra voćka 
rodi dobrim plodom, i da zla voćka, dobrim rodom uroditi ne može” (Mt 7,18). 442 Treba 
se raspitati napose za nasljedne bolesti članova obitelji mogućeg bračnog druga kao i za 
ćudorednost roditelja. Ukoliko su oni “s'kojimi se kane sdružiti, od takovć lozć odpali 
koja je glavne griehe plodila”, bolje im je ne ženiti se nego iz takve obitelji imati 
bračnoga druga “jer ako se u takovu lozu uciepili budu, mjesto krunć djevičanstva će si 
nametnuti krunu trnovu, koja će ih do mozga bosti, pa zemaljski i viekoviečni život 
satrti”. Posebno ukazuje na tada najraširenije krive kriterije u izboru bračnoga druga a to 
su s jedne strane ljepota a s druge strane bogatstvo, o čemu je već bilo riječi u poglavlju 
o negativnim pojavama glede braka i obitelji. 443 Naprotiv, poniznost i blagost 
potencijalnog bračnog druga daje daleko veću sigurnost da se radi o pravoj osobi. 
Značajno je upozorenje i kad se radi o bogatoj osobi. 444 Opasnost je u tome što 
“većinom prieči podpunu ženitbenu jedinost, pošto nosi sobom neki duh nezavisnosti i 
nepodložnosti, koji se nikada ne može u kopču jedinosti tako uložiti, da bude u ženitbi 
jedan tim i jedna volja. A gdje ova, manjka, tamo će zacielo manjkati i blaženost”. 445 

Čini koji pomažu doći do prave osobe jesu čistoća tijela i duše, nevinost, te 
svetost u mišljenju, riečima i djelima. Osim toga sramežljivost i stidljivost. 446 Oni koji 
budu tako postupali mogu biti sigurni da će naći pravu ljubav za kojom im srce teži. Na 
strani takvih mladića i djevojaka je i sam Bog. On njihova srca upravlja i nadahnjuje 
ljubavlju da mogu jasno «razabrati da li je ljubav prava, iskrena, čista i povjerenja 

441 „Da se momak ne ženi, dievojka ne uda, ovo zabranit je zarobljenje volje ljudske. Al' prisilit, 
da se oženi s osobom koju ne voli, jest najgorje sužanstvo“, Ivan ANTUNOVIĆ, Bariša Kitković, str. 
123. 

442 Ivan ANTUNOVIĆ, Bogs čoviekom na zemlji...,, str. 647 . 

443 Usp. isto, str. 647. 

444 O toj problematici Atnunović je pisao opširno u svom članku „Hvaljene žene“ (usp. Bunjevačka 
i šokačka vila, 111(1873) br. 4, str. 14; br. 5, str. 17.; br. 6, str. 21. Budući da ista načela donosi i u djelu 
Bog s čoviekom neću ovdje citirati navedeni članak. 

445 Ivan ANTUNOVIĆ, Bogs čoviekom na zemlji..., str. 647. 

446 Antunović ističe da te kreposti moraju biti postojane: «ne samo danju, nego i noćju, ne samo na 
javnom, već i skrovitom mjestu, ne samo pried roditelji, već i u družtvu mladeži, a nada sviem trieba da 
nam pred očima vazda lebdi strah i ljubav Božja», isto, str. 708. 

dostojna». Jasan znak da se radi o pravoj i istinitoj ljubavi je ako nas ta ljubav «nikada 
ne prigiba na nešto što je sramežljivosti i stidljivosti protivno, te roditeljem našim 
nepovoljno)). Postoji i jasan znak da se ne radi o pravoj ljubavi: «Ako li pako ta ljubav 
takova što pokušava, iziskuje što je sramežljivosti protivno i što ovu podkapa, a 
svietlost ne ljubi, već se izpried lica roditelja sakriva: tada možemo zastalno znati daje 
ona himbena i nečista, pa si je usvojila narav leptira koji od jednog do drugog cvietka 
liećuć, iz svakog sladki sok izsisa i nikad se više na nj ne povrati)). 447 

Nasuprot angažiranju provodadžija u traženju bračnoga druga stavlja za uzor 
Abrahama koji je svome sinu tražio pobožnu ženu po vjernom sluzi Eleazaru, koji je bio 
prosac u njegovo ime. A Eleazar je, shvaćajući koliko je to odgovorna zadaća, u tome 
Boga zazivao za pomoć. 448 

Antunović uz opće napomene za izbor bračnoga druga donosi i pojedinačne 
pouke mladićima i djevojkama. 

Mladić u izboru bračnog druga na prvom mjestu treba gledati djevojčinu 
pobožnost - kako se ponaša i da li radosno boravi u “kući Božjoj”. Nadalje valja paziti 
da ima narav koja više voli posluživati nego li zapovijedati. Žena mora, iako je bogata 
te ima u kući poslužitelje, puno toga i sama uraditi jer ako bude samo zapovijedala i 
oslanjala se na sluge i sluškinje oni će joj naskoro “svu kuću raznieti”. 

U izboru djevojke valja paziti i na to kakva je u poslu. Važno je da hoće svaki 
posao obavljati i to “veselo i pomnjivo”. Loša je odlika djevojke koja se vazda “mrgodi, 
tuži i zlovolji”. 

Čistoća je bitna oznaka djevojke, buduće supruge i majke. Pri tom misli na 
higijenu tijela i urednost u odijevanju. 449 Odijevanje je vrlo značajna odlika djevojke. 
Njezin karakter je prepoznatljiv po njezinoj odjeći. Odijevanje mora biti primjereno 
imovinskom stanju obitelji. Loš je znak ako djevojka “možda ono, što je otac krvavim 
znojem zaslužio, bez svake mjerć i potriebe na sebe trpa. Koja otca svoga, ovakovom 
taštinom progoni, ta će i muža iz viere iztirati”. 450 

Antunovićeva upozorenja i pouke, kako vidimo, sadrže brojne detalje. Očito je u 
svom pastoralnom radu susretao mnoge konkretne slučajeve, kako pozitivne tako i 


447 Isto, str. 707-708. 

448 Usp. isto, str. 45; usp. Post 24,12-14. 

449 Mora biti prepoznatljivo na prvi pogled da djevojka "ljubi red i čistoću na sebi i u svemu", jer 
"koja ne umije odjeću svoju ukusno narediti, ta će još manje znati kuću muža svoga spremiti, urediti i 
očistiti. Koja svoje tielo i odielo čisto ne drži onć će djetcu gad i nečistoća izjiesti", isto, str. 647. 

450 Isto, str. 647. 

negativne iz kojih je uvidio što valja a što je pogubno činiti pa je onda mogao davati 
prave i korisne upute. Sve je to činio jer mu je stalo da pripadnici njegovog naroda i svi 
drugi, koji su mu bili povjereni, žive u skladnom braku, odnosno da supružnici budu 
istinski sretni. 

Sljedeće upozorenje odnosi se na govor. Motriti valja ,,u djevojci i razgovor, da 
li je najme skroman i krotak; jer gdje su usta pod viencem djevičanstva više spodobna i 
nalična krčmi i paklu, tamo će se po vratih muža lahko djavao pakleni useliti”. 451 

Upozorenja djevojkama pri izboru mladića za budućeg bračnog druga su također 
vrlo konkretna, bez “uvijanja”. Na prvom mjestu ovdje navodi da u “mladiću, momku” 
treba gledati da li je “čist u odjeći”, odnosno da li “ljubi rad i čistoću”. Osobito je 
značajno da li je u urednoj odjeći nedjeljom i svetkovinama. 452 Nije bolji ni onaj koji je 
“nacifran, nakićen i naličen”, pogotovo ako svoje raskošje traži u vinu i kartama. I od 
takvoga se treba kloniti jer će “lahko postati razpikućom i priljubnikom, uz kojega će 
žena morati tužiti i cviliti”. Mladiće s takvim negativnim osobinama treba izbjegavati u 
izboru budućega bračnog druga. 

Slijede odlike mladića s pravim osobinama. Najbolji „ćeš izbor učiniti, ako se 
povjeriš takovom mladiću, koji najradje o svojih poslovih, o svom stanju i zvanju 
govori i koji se na svoje roditelje nikada ne tuži, već ih pried svakim - reć bi - u zviezde 
kuje, te ih onako poštiva na zemlji, kao što Boga štuje na nebu”. 453 

Antunović je svjestan da mladići i djevojke nisu u mogućnosti sve te “vrline” i 
“nevrline” sami uočiti i ispitati, zato ih upućuje da svoje roditelje pitaju za savjet, jer oni 
su od Boga prvi pozvani bdjeti nad svojom djecom i brinuti se za njihovu sreću i 
blagostanje. No, odluka ne smije biti samo njihova. Nakon njihova savjeta valja upitati i 
svoje srce “za mišljenje”, pa “ako se ovo sa mnienjem, željom i savjetom naših roditelja 
slaže, tada možemo s'pouzdanjem u Boga k'svome župniku otići, i tamo zaruku, ili 
takozvano malo vienčanje obaviti”. Time započinje bliža priprava za brak. 


451 Isto, str. 647. 

452 „Momak koji se u nečistoj odjeći na javnim mjestima pokazuje taj je "ili suludast i neotesan, ili 
pako nemaran za sve, što je dobro i liepo. Kraj ovakova muža neće ženi život procvasti", isto, str. 647. 

453 Isto, str. 647. To potkrjepljuje i tvrdnjom: "Koji momak štuje i ljubi svoje roditelje, štovati i 
ljubiti će takodjer i svoju suprugu. Koji sin ne izkazuje ljubavi i štovanja napram svojim roditeljem, taj će 
naskoro početi svoju suprugu ili kao crv grizti ili kao lav kidati", isto, str. 647-648. 

Župniku su zaručnici dužni biti iskreni. To je nužno za valjanost ženidbe ali i “poradi 
naše zemaljske i nebeske blaženosti”. Ukoliko nešto slažu ili prikriju, stići će ih zbog 
toga „ovdje na zemlji nesrieća, a na drugom svietu viečno pokaranje”. 454 

3.2.2.3. Neposredna priprava za brak 

Antunović kao mudri pastir prije svega potiče da se duhovnoj i tjelesnoj pripravi 
za brak posveti više vremena. “To još ne čusmo, da se je tko pokajao, što je dulje 
vriemena u zaruki proveo, dočiem ih je veoma mnogo, koji se u prsa udarahu, što su na 
vienčanje veoma hitili”. To vrijeme treba ispuniti molitvom, milostinjom te pozivom 
bližnjih da se mole za njihove “predstojeće ženidbe srieću i blaženstvo”. Takav način 
priprave za ženidbu izazvat će smilovanje “svemogućega i ljubeznoga” Boga te će 
učiniti da “se ona osoba, koju za druga uzeti namjeravamo, ako možda kršćanskim 
duhom ne diše, oviem nadahni”. 

U pripravi za brak važan je zaručnički tečaj kroz koji zaručnici rastu u vjeri i 
pripremaju se za budućnost. Osim pohađanja zaručničkog tečaja zaručnici trebaju 
redovito ići na ispovijed i pričest. To je jedan od preduvjeta za pravu ljubav i potpuno 
jedinstvo u braku. Vjenčanjem se, naime, “mora ljubav s ljubavlju tako spojiti, da se 
obie u jednu stope, srastu se a gdje je grieh, tamo je podpuno sjedinjenje nemoguće. 
Izim toga trieba da se ova srodjena i srašćena ljubav posveti: a gdje je grieh, tamo neima 
Sina Božjega, gdje pako njega nije, tamo ne može biti blagoslova”. 455 

U duhovnu pripravu za brak spada i molitva da mladići i djevojke sačuvaju 
nevinost do braka. Ući čist u brak znači učiniti nešto veliko i dragocjeno za buduću 
sreću u braku, stoga poziva i svete da sa anđelima mole za čistoću mladića i djevojaka 
prije braka. 456 


454 Isto, str. 648. 

455 Isto, str. 648. 

456 «Oj, vi s Andjeli Božjimi sdmženi odabranici Božji, koji se vazda ljubavlju Isusovom grijete! 
Molimo vas da se klanjate premilosrdnom našem Spasitelju te prosite da barem jednim trakom vaše 
čistoće obsine naše mladiće i djevice da vienac svoje čistoće kada jednom na vienčanje podju neuvehnjen 
i neoskvrnjen k oltaru Božjemu donesu. Neka je ljubav njihova prava i izkrena, da tako bude ženitba 
njihova u istinu posvećena i blagoslovljena", isto, str. 700. 

3.2.3. Život u braku 


Za biskupa Antunovića brak je svetinja. Kad mladi nakon molitve i ispita 
savjesti prepoznaju da je za njih volja Božja živjeti u braku i osnovati obitelj onda to 
trebaju učiniti radosno i zahvalnim srcem. Ženidba je veliki događaj kako za mladence 
tako i za društvo i Crkvu. Nakon temeljite priprave za ženidbu, mladenci idu uz pratnju 
rodbine i prijatelja u crkvu na vjenčanje. Po sakramentu žendibe mladenci primaju od 
Boga potrebne milosti za skladan i sretan život u braku i obitelji. 

Isus je sudjelovanjem na svadbi u Kani iskazao čast mladencima, a činjenica da 
je upravo na svadbi učinio svoje prvo čudo, očituje kako je vjenčanje sveti čin. „Ženitba 
je odmah u početku kršćanstva, temeljem čovječanstva glede osobe, obitelji, države i 
Crkve smatrana, duhovnim blagoslovom posvećivana i u velikoj časti držana”. 457 

3.2.3.1. Sakrament ženidbe - početak bračnog života 

Sakrament ženidbe sklapao se već u staro vrijeme pod misom. To je dokazivao 
Tertulijan. 458 Tu istinu tumači povezujući događaj vjenčanja pod misom s nebeskom 
Crkvom. Pomoć «nebeske Crkve» je potrebna da zaručnicima izmoli milost kako bi 
njihov brak mogao biti «Bogu povoljna i ugodna, ljudem koristna i čoviečanstvu plodna 
ustanova”. Po blagoslovnoj molitvi kod vjenčanja mladenci se uvršćuju u zbor anđela i 
svetih na nebu a na zemlji se sa svim «vjemimi počam od rimskoga pape do najmanjega 
svećenika, od pobožna starca do nevina djeteta, po znamenju križa skopčavaju, 
posvećuju... », 459 

Po sakramentu ženidbe bračni drugovi primaju, uz druge milosti, i snagu za 
bračnu ljubav i vjernost. Ta milost je poput «ograde» koja štiti supružnike od đavolskih 
napasti. 460 O obredu vjenčanja tumači sve detaljno a posebnu pozornost posvećuje opisu 


457 Isto, str. 448 

458 Antunović je u ovom djelu na mnogim mjestima navodio spise apostolskih i crkvenih otaca kao 
i druga teološka djela. Tako ovdje navodi Tertulijanova djela «De anima» i «Ad uxorem», usp. isto, str. 
448-449. 

459 Isto , str. 449. 

460 «A da se obiteljski život, na koga ista nebesa a i sv. Majka Crkva s dopadnošću gleda, 
preljubodinstvom ne opogani i ti em duša i tielo malahnih otruje, to se on po sakrementu ženitbe, milošću 
Božjom ogradjuje. Tako je dakle srdce čovječje ogradjeno i utvrdjeno da ga može, istina, djavo napadati, 
ali ako ne bude izdajica unutri pridobiti ga nikada ne može», isto, str. 390. 

predaje prstena. 461 Opisujući, pak, čin zakletve na križu upozorio je na preljub kao 
veliki grijeh: „Zato svatko neka zna da u preljubu živeći po križu Isusa gazi...”. 462 Na 
kraju tumačenja obreda sklapanja sakramenta ženidbe podsjeća daje buduća obitelj koja 
će iz te ženidbe nastati slika Presvetoga Trojstva. I zato vez ljubavi između muža i žene 
te roditelja i djece mora biti trajan. Stoga onaj koji na bilo koji način želi pokidati taj 
vez zaslužuje „očistilišne” pa i „paklene muke”. 463 

I u ovom dijelu se vidi koliko je Antunović bio detaljan a sve s ciljem da bi 
mladencima dao što više konkretnih pouka za budući život, kako bi im bračni i 
obiteljski život bio skladan i sretan. 

3.2.3.2. Svadbena slavlja 

Slavlje sakramenta ženidbe uvijek prate i svadbena obiteljska slavlja. Takva 
slavlja je Antunović podržavao pozivajući se na riječi sv. Pavla: «Radujte se s 
radosnima, plačite sa zaplakanima)) (Rim 12,15). Rodbina i prijatelji zaručnika osim što 
se s njima raduju, žarko mole za njihovu sreću i blagostanje. 464 

Lijep je propis i običaj kumstva i starosvatstva u svadbenim slavljima. Takvim 
propisima Crkva navodi vjernike na zajedničku ljubav, koja se nadahnjuje na ljubavi 
Isusovoj. Ta ljubav nas «uči da budemo jedan s drugim strpljivi i jedan drugoga terete 
nositi pomažemo, slabosti bližnjega u zloću i grieh ne upisujemo, već kao što radosti, 
tako i žalosti vierno jedan s drugim dielimo». Budući da je to sve povezano i s 
obiteljskim gošćenjima, u svemu je važno da se granice «kršćanske umjerenosti 
obdržaju, jer onda se slažu s voljom Isusa koji je takodjer dragovoljno primio gostenje u 
Kani Galilejskoj, od očitnika Levija, od Šimuna i od Farizeja)). 465 


461 Taj čin označava ovlast «kojom zaručenici jedno drugomu predaju pamet, srce, volju i cielo 
tielo. Ovi se izmiene tako, da zaručnik dobije zaručničin, a zaručnica zaručnikov, te se nataknu na četvrti, 
kanoti sa srdcem u savezu stojeći prst, u znak da su si zaručenici srdca izmienili“, isto, str. 648. 

462 Isto, str. 648. 

463 «Zato tko medju oženjenimi gasi ljubav i zameće svadju, on je već očistilište zavriedio; a koji 
bud' kojim načinom u srdce njihovo zasije medjusobnu zlobu i mržnju, taj je isto onako pakao zaslužio, 
kao onaj, koji je Boga zatajao. Jer kao što se po zatajivanju Boga uništenje čoviečanstva smiera, isto se to 
i po razkinuću ženidbene sveze postići namjerava", isto, str. 648-649. 

464 «Sveta mati Crkva odobrava taj običaj znajuć da nitko blagostanje i srieću mladenaca toli 
iskreno i vruće ne želi kao što to žele rodjaci i prijatelji, koji se prigodom vienčavanja Crkvena najrevnije 
mole. Vriedno je dakle, da oni koji žale s žalećimi da se takodjer i vesele s veselećimi se», isto, str. 247. 

465 Isto, str. 328. 

Svadbena slavlja moraju biti dostojanstvena. Crkva „svaku ženitbu tek s Isusom 
hoće slaviti. To sliedi da onakove svatove nerado gleda u kojih manjka vjera i 
pobožnost”. 466 Domaćini ne smiju trpjeti u slavlju one koji se opijaju i psuju. 

U Antunovićevo vrijeme prigodom svadbi u bunjevačkim i šokačkim hrvatskim 
obiteljima bilo je puno pretjerivanja. Ponegdje su slavlja trajala tri pa i više dana a na 
slavlje su pozivali puno gostiju. Stoga je on u svojim Novinama ali i u drugim djelima 
upozoravao na štetnost i besmisao takvoga rasipanja. On se zauzimao i za materijlni 
napredak svoga naroda. Često je stoga svoje sunarodnjake poticao na štednju i poučavao 
ih kako mogu uštedjeti. I sam je osnovao «Kalačku štedionicu)) u kojoj su mogli i 
siromašniji koji dinar uštedjeti i dobiti povoljne kredite. No, zbog štednje ne treba 
zanemariti običaje «već samo ono vrieme, koje ih ide, nješto pokratiti, da se po tom 
trošak novca i vriemena zaštedi». Što se tiče svadbi upućivao je da traju samo jednu 
večer ili jedan dan. 467 Zauzimao se također za smanjenje broja gostiju. 468 I na taj način 
se može lijepo uštedjeti a ušteđeno će dobro doći za naredne dane. 469 


3.2.3.3. Bračna ljubav i vjernost 

Život u braku i obitelji prožet je odnosima njezinih članova. Samo zdravi odnosi 
koji su posve prožeti ljubavlju jesu temelj sreće i blagostanja u braku i obitelji. 

Antunović je međusobne odnose pojedinih članova obitelji obradio 
najopširnije. 470 Imajući u vidu vrijeme i povijesni okvir u kojima je pisao, njegove 
moralne upute i praktični savjeti za život u braku i obitelji bili su doista dragocjeni i od 
velike koristi u prosvjećivanju hrvatskih katoličkih obitelji u Južnoj Ugarskoj. Premda 
su se mudri savjeti prenosili usmenim putem s koljena na koljeno, ipak se vremenom 
puno toga zaboravilo a pojavljivali su se i novi utjecaji koji su često bili štetni. Zato je 
od velikog značenja Antunovićeva nakana pisanja ovoga djela. On je naime mladencima 


466 «Zato ako želimo za novooženjeni par blagoslov Isusov, uticanje BDM i obranu svetaca 
izprositi, tada trieba takove, kojih je jezik naličan zmiji ljutici, bili oni rodjaci ili prijatelji, iz svatbe 
odstraniti», isto, str. 247. 

467 «A ostalo sve je suvišno, što je pako suvišno, to je za čovjeka škodljivo, Bogu pako nemilo i 
neugodno)), isto, str. 527. 

468 Jer «svakoga čovjeka niti zaodjeti a niti nahraniti ne možemo pa zato niti ćemo svakom dar 
dieliti, niti ćemo svakoga na svetčare pozivati...», isto, str. 527. 

469 Usp. isto, str. 527. 

470 Sadržaj ovoga dijela smješten je u četvrti dio odnosno u "Knjigu četvrtu" kako on naziva taj dio 
svoje knjige "Bog s čoviekom", a naznačeno poglavlje o životu u braku i obitelji smjestio je u dio kojemu 
je podnaslov „Razlaganje zapovijedi Božjih 11 , usp. isto, str. 720-743. 

koji su na početku važnog razdoblja svoga života želio «dati u ruke» nešto što će im biti 
korisno u njihovoj svakidašnjici. Takve savjete nisu mogli dobiti drugdje, osim možda 
od pobožnih roditelja i dobrih duhovnih pastira prigodom priprave za brak. S tom 
knjigom dobili su u ruke jedan široki spektar korisnih pouka i savjeta iz kojih mogu 
crpiti nadahnuće za ispravan život. Ondje mogu pronaći i rješenje svojih problema ili 
poteškoća, kojih više ili manje ima u svakom braku i obitelji. 

Sklapanjem ženidbe i stvaranjem nove obitelji, u ovisnosti o načinu života u 
njoj, umnaža se ili umanjuje opće dobro zajednice. 471 U odnosu muža i žene koji su po 
sakramentu ženidbe postali jedno tijelo ijedna duša mora «vladati jedna ljubav, koja po- 
čiem je jedna, trieba da sama u sebi nalazi radost i veselje i zato ništa tudjega u sebe ne 
prima, znajuć da čim bi šta inostrana u se primila, odmah bi se ta radost pobunila... 
Uslied toga medju mužem i ženom, poklie su jednim tielom i jednom dušom postali, po 
jedinstvu ljubavi mora biti viernost nestrvena». 472 

Ispravna ljestvica vrednota glede odnosa u obitelji nalaže da muž i žena jedno 
drugom budu na prvom mjestu, njima zajedno djeca a tek onda roditelji, rodbina i 
prijatelji. Antunović nadalje naglašava da među supružnicima mora vladati apsolutno 
povjerenje i otvorenost. 473 Važnost povjerenja među bračnim drugovima opisao je 
znakovitom slikom: «Kao što u poštenoj jednoj kući prozori ne služe na to, da tko 
nutarnja obitelji razmatra, već da kroz nje svietlost u kuću i čisti oživljujući zrak dolazi: 
isto tako srdca muža i žene nisu zato stvorena da inostrani u ova zavirivaju, već njimi 
jedinimi su zato otvorena, da ih okriepljujući zrak viemosti prolazi i u njima 
medjusobno povjerenje ojači». Ako toga nema vrlo lako se dogodi da se u kuću uvuče 
«tat» koji se predstavlja kao prijatelj - «pobratim» ili «posestrima». Takav se onda malo 
pomalo «useli i u međusobnu ljubav ženitbenu, pak viemost u njoj podkopa». Polazeći 
od poslovice «prilika stvara kradljivca)) upozorava na štetnost čestih sastanaka s 
«prijateljem» ili «prijateljicom» jer on može zateći jednog ili drugog bračnog druga u 
«takvoj slabosti koja će i istu ženitbenu viernost izdati». 

Biskup Antunović također upozorava muževe na krivo uvjerenje da vjernost obvezuje 
samo žene a daje njima «slobodno bez svakog razloga hujkati i suprugu svoju za slu- 

471 Zato, da se po svakoj katoličkoj ženitbi razprostranjuje obćenito blagostanje čoviečanstva, 
dobro će biti pogledati u nutarnjost takove jedne kršćanske obitelji, da se tiem pokaže, kako se trieba 
svakomu, bio kojega mu drago stališa, u obitelji vladati», isto, str. 720. 

472 Isto , str. 720. 

473 Muž i žena ne smiju jedno od drugoga skrivati svoje osjećaje («ćućenje»): «Nijedna rieč, 
nijedna misao, nijedna želja i već ništa ne smije potajnim ostati» jer ako muž i žena «jedno prama drugom 
tajnosti imaju» to će iskoristiti «djavao pakleni» pa će se uvući nepovjerenje, isto, str. 720. 


125 




žavku kakovu smatrati)). To nije istina, «dočiem zakon u tomu muža od žene ne 
razlikuje, već oboje viemošću privezuje i podiže preljubodinstvo na teret velikoga 
grieha». Stoga tvrdi: «sa žalošću je već mnogi muž izkusiti mogao, da s’prvine 
zanemarenu, razcviljenu i po osveti na stazu grieha navedenu suprugu, nikada više 
povratiti nije mogao ». 474 

Na drugom mjestu tvrdi kako izvor nevjere i preljuba može biti i slučaj u kojem 
supružnici, u ljutnji i žalosti, jedno drugom prigovaraju i prkose riječima: „Ovu i ovu 
sam mogao za suprugu, ili ovog i ovog sam mogla za muža imati ”. 475 To je 
nepromišljeni i griješni čin. Naime, na vjenčanju su posvjedočili javno da će baš njih 
dvoje jedno drugo ljubiti i poštivati u sve dane života svoga. U krizi bračne ljubavi 
moraju moliti Boga da utvrdi u njihovu srcu vjernost . 476 

Još je gore kad se bračni drugovi sporazumno odlučuju na preljub. To ne smiju 
činiti jer su zakletvu dali ne samo jedno drugom nego i Bogu «koji je tiela i dušć gospo- 
dar». Naime, «vjekovitost ženitbć zavisi od Boga a ne od muža, a ta vjekovitost ne 
sastoji se samo u družtvenom i vjenčanom stanovanju, već takodjer u neoskvrnjenoj 
viemosti ». 477 

Ljubav i vjernost u braku pospješuje nadalje i uzajamno poticanje bračnih 
drugova na pobožnost . 478 U braku u kojem supružnici jedno u drugom gase i zatiru 
pobožnost «granu srieće i blagostanja pod sobom sieku». Oni trebaju jedno drugo 
poticati na sakramentalni život, koji će u njima probuđivati strah Božji i spriječiti utjecaj 
zla. 

Antunović daje dobre i originalne savjete i pouke također i za slučaj kad se 
dogodi nevjera odnosno preljub. Taj grijeh jednako mogu počiniti i muž i žena. Bračna 
nevjera ne smije odmah biti razlogom rastave. Stoga Antunović daje konkretne savjete 
kako zabludjelog supružnika odvratiti od toga zla. Najprije za takav slučaj daje upute 
supruzi a potom i mužu. 


474 Isto, str. 720. 

475 Isto, str. 725. 

476 Jer «dokle je viernost ženitbena neoskvrnjena, donle je ženitba dobro obskrbljenoj i naoružanoj 
tvrdjavi spodobna. Ali kada, se viernost oskvrni, onda tako izgledje, kano da se je u tvrdju izdajica 
potajno uvukao i ne znamo, kada će nas izdati i tvrdju podpaliti«, isto, str. 725 - 726. 

477 Isto, 726. - Logično je zatim i oštro upozorenje: «Neka znaju dakle oni opaki, koji se na po- 
tlačenje ženitbene postelje medju sobom dogovore, sporazumiju da su izdajice čoviečanskoga dosto¬ 
janstva i mnogo gorji od onih kršćana, koji su znano i hotice krivim bogovom žrtvovano meso blagovali«, 
isto, str. 726. 

478 «Gdje je ova usahnula, tamo će mužu snaga, a ženi vještina napast za čuvstvena uživanja 
nabavljati«, isto, str. 726. 

Zabludjela ,,i udaljena muža trieba natrag pozivati)). Zvati ga valja molitvom i 
krotkošću. I jedno i drugo imaju posebnu moć. Molitva «bud je kadra nebo otvoriti, 
neće joj se moći ni muževa okorijelost i okrutnost oteti». I krotkost ima snagu koja 
otupljuje «najveće ljutosti oružje», pa premda ne može odmah u drugome probuditi 
ljubav sigurno će probuditi sažaljenje. «Sažaljenje je pako onaj most (ćuprija) po kom 
se muž iz pakla neviemosti izbavlja i u grad viemosti unilazi». Ovo izvanredno djelo 
žena treba poduzeti ne samo iz osobnih razloga nego i vođena nadnaravnim motivom - 
da bi povratila vjernost ženidbenom drugu i da bi ga «u ljubav Božju povratila, od 
vječnjeg prokletstva izbavila, srčbu, odumost i svadju, koja srdca, odtudjenje, 
odstranila)). To će konačno i njoj donijeti veliku radost. 

Jednako tako treba postupiti muž ukoliko mu supruga posrne. Mora moliti za 
njezino obraćenje zajedno sa svojom rodbinom jer to neće moći učiniti vlastitim silama. 
Uz molitvu «želeći ju na pravi put povratiti, trieba joj nadalje po mudrosti kršćanskoj 
ljubezno i uztrpljivo spasonosne nauke davati, zatiem nastojati da takova supruga svetu 
misu i propovied pomnjivo sluša i svetotajstva često prima a družtvo zločestih i 
nevaljanih žena izbjegava)). 479 

Da bi opravdao žene Antunović ističe da one rijetko zablude uz «dobra i mudra 
muža». Nabraja i neke druge uzroke koji mogu dovesti do preljuba. Na prvom mjestu je 
to netaktičnost i nepravednost svekra i svekrve koji sina u svemu opravdavaju a 
«mladu» napadaju i osuđuju. 480 No to svakako ne smije biti izlikom takvoj supruzi jer je 
«gospodarom njihove ženitbe Isus, koji hoće, zna i može potriebita lieka pružiti. Zato 
trieba danju i noćju njegovu milost prositi)). Puno je i drugih opasnosti koje vrebaju da 
unište bračnu ljubav i vjernost ali ih ne želi iznositi jer ih i tako svatko «dovoljan broj 
poznaje)). Radije potiče na krepostan život i molitvu jer je svrha ženidbe vječni život. 481 
Poznato je da se Antunović dobro razumio u upravljanje materijalnim dobrima. Stoga 
na ovom mjestu posvećuje dosta prostora upravljanju materijalnim dobrima u obitelji. U 
bunjevačkim hrvatskim obiteljima otac je bio «baćo» - gazda i zato često nije imao 
razumijevanja za materijalne potrebe svoje supruge i cijele obitelji. Antunović zbog 
toga naglašava da u upravljanju materijalnim dobrima u braku mora vladati jednakost u 


479 Isto, str. 721. 

480 Usp. isto, str. 721. 

481 «Naša je dužnost kriepiti se sa svetotajstvi da na onom putu, kojim nas kraljevstvo Božje vodi 
ne padnemo. Tko ovako misli i djeluje, onoga će ženitba sriećna i spasonosna biti... jerbo je temeljem 
čoviečanskoga bića Bog, koji veoma bdije nad ženitbom da se djavo u nju ne useli, ne ugniezdi se i sve 
ljudstvo ne otruje. Bog zna nečistoću izkorieniti i preljubstva zločesti račun pomrsiti)), isto, str. 721. 

stavovima i pravima. Bitno za učvršćivanje bračne ljubavi i vjernosti jest «da su 
oženjeni ne sama dušom i tielom, posteljom i stolom, nego takodjer i zemaljskim 
imetkom skopčani. U bračnom životu neima se rieč „moje” i „tvoje” već uviek samo 
„naše” upotriebljavati». 482 Napose treba o svemu razgovarati i zajedno planirati. To je 
vrlo važno načelo, jer „sporazumljivanje u svih domaćih i poljskih poslovih” donosi 
plod boljeg međusobnog razumijevanja i podrške tako da će „u svačem jedno drugom 
koristne savjete davati i od obitelji svako vrstne pogibelji odvraćati)). To će konačno biti 
korisno i za slučaj smrti jednoga od bračnih drugova jer će udovac ili udovica znati 
imovinom upravljati tako da se «velikoj žalosti odmah šteta kakova ne pridruži)). 483 

Antunović je poznavao mnoge obitelji svoga naroda u kojima su, u ime neke 
pravednosti, muž i žena odmah nakon vjenčanja ugovorom razdijelili imanje. To su 
često inzistirali roditelji mladenke misleći da će tako svoju kćer zašititi. To međutim 
nije dobro jer je takav način upravljanja materijalnim dobrima proizveo upravo suprotne 
učinke. 484 Kao realan čovjek isticao je da su razne materijalne štete sastavni dio 
svakidašnjice svake obitelji. Ipak je naglasio da se miraz koji je mladenka donijela 
(obično je to bila zemlja) ugovorom uknjiži kao zajednička imovina. Svako posebno 
vođenje računa nije dobro «jerbo ovi samo srdca razdieljuju». Muž i žena moraju biti 
jednaki u svemu. 485 

U upravljanju materijalnim dobrima Antunović se osvrće na još jednu negativnu 
pojavu u obiteljima njegovoga «milog Roda». Događalo se često daje muž branio ženi 
kupiti neke stvari zbog čega gaje žena potkradala i potajice uzimala novac i nabavljala 
ono što je željela. Tako što se ne smije događati u kršćanskim obiteljima. Muž i žena 
moraju biti jedne misli u svemu, tako da muž mora zanati što je njegovoj ženi stvarno 
potrebno a žena što je ono što neće previše opteretiti obiteljsku blagajnu, pa će se o 
svemu dogovoriti. U protivnom, svako pretjerivanje bilo u zabranama ili u nepotrebnom 
rasipanju ne vodi k dobru 486 


482 Isto, str. 722. 

483 Isto, str. 722. 

484 «Cim se oženjeni imetkom razdiele, odmah dobije neprijatelj vrag mjesto, gdje se može ugnie- 
zditi, pa neslogu i nesporazumljenje zametnuti, samo da raznoličnoj neviernosti put otvori», isto, str. 722. 

485 «Jer kršćanski zakon ne pripoznaje u ženitbi gospodara i služavku, već jednakim pravom 
ovjenčana muža i ženu. Uslied toga, kao što žena trieba da posjeduje vještinu ljubavi i krotkosti po kojoj 
može što od muža izkati a ne izprositi, isto tako trieba i muž opet da posjeduje mudrost ljubavi: 
spasonosnu i sigurnu slobodu ženi dati», isto, str. 722. 

486 «Iz toga pako izleže se kašnje svadja, pobuni sloga, useli mržnja, pokida jedinstvo i širom se 
otvore vrata neprijatelju, koji samo o tomu nastoji da nam zemaljsko i nebesko blagostanje potare i 
uništi», isto, str. 722. 

No, usprkos svih ovih dobrih pouka i svih nastojanja može se, zbog slabosti, 
dogoditi da zajednički život postane nemogućim. Za takve slučajeve daje pouku o 
rastavi od stola i postelje. Takva rastava je dopuštena samo u slučaju daje ostati zajedno 
pogibeljno za zdravlje i život te ako ni duhovni pastir nije mogao pronaći «svrsishodni 
liek» za pomirenje. Rastavu od stola i postelje mora odobriti «Duhovni stol» i tek nakon 
njegovog sudskog rješenja mogu se razdvojiti. Očito su za takve slučajeve bili 
uglavnom krivi muževi, zato je ohrabrenje za pomirenje naslovljeno supruzi: «Valjana 
kršćanska supruga, će sve moguće načine i sriedstva pokušati, samo da se sa mužem 
svojim izmiri... Neće ona paziti na ono što je bilo, već ako se je pokazao izgled 
muževljeva poboljšanja, ona će se bez oklievanja, s’njim izmiriti jer neima kukavnijeg i 
pogibeljnijeg stanja za oženjene, za njihovu djetcu i za imanje nego li ženitbeno 
razstavljenim biti». 487 

3.2.3.4. Odnos muža prema ženi 

Čitav život u braku mora biti prožet posebnim odnosom ljubavi između muža i 
žene. Uz pouke i savjete gledom na odnose muža i žene s osobitim naglaskom na bračnu 
ljubav i vjernost, te uz upute o upravljanju materijalnim dobrima, Ivan Antunović 
donosi pouke svakom posebno u podnaslovima «Odnošaji muža prema ženi» i 
«Odnošaji žene prema mužu». Te pouke su svojevrsni «recepti» za sreću u braku. 
Zanimljivo je da su pouke i savjeti upućene muževima puno kraći nego li oni upućeni 
ženama. Antunović je poučen iskustvom iz svoje obitelji koja je rano ostala bez oca, 
uvidio svu moć i veličinu žene - supruge i majke. Kasnije se u to uvjerio također u 
svom pastoralnom radu, jer je sigurno nailazio na takve primjere u svojoj svakidašnjici. 
Iz istog razloga Antunović je djevojkama, suprugama i majkama posvetio nekoliko 
svojih članaka u kojima ukazuje na važnost njihovog kreposnog života jer on donosi 
slatke plodove obitelji, Crkvi i društvu. U tim člancima on ukazuje na opasnost i na zlo 
koje iste ustanove trpe ukoliko one nisu na visini svog ljudskog i kršćanskog 
dostojanstva. 488 To ne znači daje Antunović umanjio ili okmjio ulogu muškarca, muža i 


487 Ivan ANTUNOVIĆ, Bog s čoviekom na zemlji..., str. 725. 

488 O djevojkama, suprugama i majkama Antunović piše u sljedećim člancima: Divojke, u: 
Bunjevačke i šokačke novine, 1(1870), br. 15, str. 102.; Brzo na divojačku obranu, u: Bunjevačke i šokačke 
novine, 1(1870), br. 17, str. 116.; Ženska mladež, u: Bunjevačke i šokačke novine, 11(1871), br. 29, str. 
199.; Hvaljene žene“, u: Bunjevačka i šokačka vila, 111(1873) br. 4, str. 14; br. 5, str. 17.; br. 6, str. 21.; 

oca, kako će to biti vidljivo i iz ovog prikaza. On je jednostavno smatrao, a to je bilo i 
njegovo pastoralno iskustvo, da djevojka, žena i majka mogu i njih vući naprijed i 
pomoći im da ostvare svoje zadaće u obitelji, društvu i Crkvi. 

Antunović polazi od istine koju Crkva crpi iz Svetoga pisma, tj. daje muž glava 
ženi i daje on glavar obitelji. To mu, međutim, ne daje pravo gospodarenja. Muž prema 
ženi mora biti blag jer srdit, grub i okrutan muž postupa kao da «nema mozga u glavi ni 
srca u grudima». Svojom grubošću samo odbija ženu od sebe i čini je neposlušnom. 
Muža u odnosu prema ženi trebaju voditi mudrost i ljubav. On mora biti zaštitnik svoje 
supruge. Ne smije prihvaćati olako optužbe koje na nju čuje sa strane a ako bi u čemu i 
kriva bila «tada će je s ljubavlju veoma oprezno okarati». 489 

Antunović nije zaobišao u svojim poukama ni klasičan problem braka i obitelji, 
a to je odnos «snaha - svekrva». Muž će «ženu svoju braniti toliko te će po naputku 
svetoga Evandjelja, ako se poradi ženć sa svojimi roditelji ne bi mogao složiti i od njih 
se u ljubavi razstati samo da se ženitbena sloga i jedinstvo sačuva, osigura)). 490 
Međutim, na drugom mjestu ističe, kako do toga nikada ne bi moralo doći kad bi 
između snahe i svekrve bio odnos kakav je bio odnos Noemi i Rute, o kojem svjedoči 
Sveto pismo. 491 Klasičan problem sastoji se u tome što majke prema snahama imaju 
neku ljubomoru zato što njihovi sinovi više vole svoje supruge nego li njih. 492 Da su sve 
svekrve kao Noemi «od deset bi nesložnih ženitaba ili bolje, bračnoga života, zasigurno 
devet odpalo.» Mudra svekrva osjeti čak i tajne nesporazume svoga sina i snahe te ih 
tako upućuje i upravlja da se sve za kratko vrijeme uredi i smiri. Svekrva može biti 
takva ako je «s Isusom spojena kao što bijaše udova Noema s Jahvom». S druge strane 
učvršćenju ljubavi doprinosi sličan stav snahe: «Srdce nam se od radosti razigra slušajuć 


Slavianke kao supruge, u: Bunjevačka i šokačka vila , IV(1874), br. 24, str. 93.; Slavianke matere, u: 
Bunjevačka i šokačka vila , IV(1874), br. 25, str. 97. 

489 «Izdajica je svoje supruge)) onaj muž koji dopusti daje bilo tko vrijeđa a osobito ako to dopusti 
djeci ili ako on sam pred «tuđinom» u kući zahtijeva od nje djela koja «njenu čast utamanjuju i nju na 
obće ruglo izmieću», usp. Ivan ANTUNOVIĆ, Bog s čoviekom na zemlji..., str. 722-723. 

490 Isto, str. 722. - Zaista iznenađuje ovakav savjet jer su tada uglavnom svi živjeli u obiteljskim 
zadrugama. Znak je to Antunovićeve mudrosti i ispravnih moralnih načela koja moraju imati prednost 
pred tradicijom i običajima. 

491 «Da sve svekrve ovako čine kao što činjaše Noema, imale bi tada nedvojbeno u svojih snaha 
prave Rute», isto, str. 86. 

492 Time one očituju da im nije u srcu Bog koji bi se zbog te «ljubavi i spojenja srdaca 
mladenačkih radovao, već im se djavao udomio koji po materinskoj mržnji zavist, srdžbu, te nesložni 
život mladenaca» izaziva i tako svoje đavolsko kraljevsto širi i rasprostranjuje, usp. isto, str. 86. 

kako Ruta svekrvi svojoj Noemi govori da će s njom živjeti i umrijeti. - Kći Božja u 
svekru i svekrvi gleda uviek Isusa, koga u njimi cjeliva i časti». 493 

U nabrajanju ispravnog odnosa muža prema ženi Antunović upozorava i da je 
dužan paziti na ženino zdravlje. Zasigurno je gledao u ponekoj obitelji kako žena radi 
težačke poslove koji ne odgovaraju njezinoj tjelesnoj snazi i zato upozorava: «Mužu se 
trieba i za zdravlje svoje supruga brinuti i takov poso njojzi ne dozvoljavti koji je 
obično njenomu zdravlju ubitačan. Tako je škodljivo n. p. za nju vrieće (džakove) 
skidati, nositi i ma kakov teret dizati. Ženski bo spol nije Bogom za dizanje tereta 
stvoren pa se u tome veoma lahko pokvari». I zato veoma griješe muževi koji «njekom 
ludom sramežljivošću zasliepljeni» bolesnu suprugu i ne pitaju kako joj je i da li joj što 
treba niti se «za njenu podvorbu i liečenje brinu». Također ukazuje na čudno ponašanje 
nekih muževa koji svoje žene ljube samo dok su zdrave a kad se razbole misleći da se 
pretvaraju, tjeraju ih na posao i tako nemoćne. Imajući u vidu veliku ulogu koju žena 
ima u obitelji, kaže: «Zadosta je njoj tereta djetcu nositi i radjati. Stoga ako je bolna, 
neka ju nadgleda i ako se ne može na virna kakova poslužnika osloniti, neka ju tada sam 
dvori i lieči». 494 

Trudnice i rodilje moraju biti posebna briga muževa. Mnoga bolna životna 
iskustva pokazuju da nerazborit i grub odnos prema njima može imati kobne posljedice 
kako za samu ženu tako i za čitavu obitelj: «Ovakove nesriećne rodilje pogibeljne 
bolesti na se navuku i prije vriemena poginu. Iza sebe sirote ostave ili pako mnogo 
godina nevoljno kiukaju, pa niti žive niti umiru već su sebi na žalost a djetci i mužu 
svomu na teret». Ove pouke i prijekore muževima završava upitom: «Zar muževi ne 
znadu da se žene i same od sebe žure postelju svoju što prije ostaviti i tako se prietećoj 
pogibelji izmetnuti?!» 495 

Muž mora paziti također da uvijek bude jasno prikazano i uređeno imovinsko 
stanje obitelji. Mora biti jasno što svakako ostaje djeci ako bi im mati mlada umrla. 
Budući da se mladi muževi udovci obično ponovno ožene, pravednost zahtijeva 
ispravnu raspodjelu dobara, da niti maćeha ne zakida djecu iz prvoga braka, niti djeca 
maćehu u njezinom pravu. To zato što «maćuha kod diobe nastoji navadno djetcu prve 


493 Isto, str. 86-88. 

494 Isto, str. 723. 

495 Isto, 723. - U nastavku oštro primjećuje: «nisu muževi već nemilosrdne ubojice» oni koji ženi 
«poslie poroda ni malo odpočinka, za oporavljanje ne dozvoljuju već je odmah peti ili šesti dan iz postelje 
iztiraju», isto, str. 723. 

ženitbe, gledom na dielove, pokratiti», ali i zato «da se djetci ne pruža prilika maćuhu 
njenoga prava oplieniti«. 496 

U odnosu muže i žene može biti «kamen smutnje» i može poremetiti sklad 
bračne ljubavi također i muževljev odnos prema ženinoj rodbini. Krivo i nerazborito 
čine oni muževi «koji roditelje i rodjake svoje supruge zanemare ili ih baš uvriedjuju, 
jerbo tiem sjedinjenje ženitbeno uviek samo slabe». 497 

Na kraju pouka i uputa muževima podsjeća na značaj i potrebu sitnih znakova 
pažnje koje uvijek ženama donose radost i umnažaju ljubav: «Budući da je ljubav 
ženitbena ‘čuvstvom, koje se ne samo riečju izražuje, nego takodjer i djeli zasviedočuje, 
zato veoma razborito čine oni muževi, koji vraćajući se sa sajma ili proštenja 
k’suprugama svojim, ako i malene, ipak donašaju im darove...«. 498 

3.2.3.5. Odnos žene prema mužu 


Konkretne savjete i pouke ženi Antunović upućuje s istom namjerom kao i 
mužu. On postavlja retorsko pitanje: »Nije li sav život muža i obitelji u rukuh žene?» 499 
A na drugom mjestu naglašava: «Udatbom nalažu se ženi tri veoma velike dužnosti: 
prvo da bude viema supruga, drugo ljubežljiva mati i treće, dobra i brižljiva 
gospodarica«. 500 

Pobožnost je najvažnija krepost koju mora posjedovati žena. Velik je doprinos 
braku i obitelji takva žena. 501 Bezbožna žena u brak i obitelj unosi razdor, 502 a pobožna 
žena u stanju je «čovjeka lava u jaganjca, a bezbožna jaganjca u lava pretvoriti«. 503 
Nakon kreposti pobožnosti po važnosti stavlja krjepost pokornosti i poslušnosti onomu 
koji je «po Bogu i po ljudi priznana ženitbe glava«. To nije ropska poslušnost nego 
poslušnost «slobodne supruge, koje se volja uviek neprestanom ljubavlju kreće«. To 
čineći i sebi dobro čini jer dobro «zna da je muž najsvietlijom njenom krunom, a i to da 


496 Isto, str. 723. 

497 Isto, str. 723. 

498 Isto, str. 723. 

499 Isto, str. 367. 

500 Isto, str. 730. 

501 «Pobožna žena je milokrvna, a bezbožna, nemilosrdna. Pobožna žena može nadoknaditi 
muževu neviernost i neviernost djetce i svoje čeljadi, te tako Božju i čovječju ljubav obitelji svojoj 
pribaviti...», isto, str. 367. 

502 Iz nje «izvire otrov i pokaranje Božje. Te ako Bog hoće kojega muža kazniti, ne trieba mu više 
dati i učiniti ništa nego mu samo bezbožnu ženu za drugaricu na vrat objesiti«, isto, str. 367. 

503 Isto, str. 367. 

se nitko ne može glave dotaknuti prije nego što bi s’nje krunu sbacio i srušio». Ljubav 
ju je dovela k mužu i stoga se prema njemu uvijek mora odnositi s ljubavlju i samo je 
onda tužna kad nije uspjela otkriti i izpuniti muževljevu volju. Njoj je uvijek na pameti 
samo kako da svom životnom drugu «pribavlja radost i veselje». Ženina pokornost i 
poslušnost prema mužu mora biti uzor djeci i drugim ukućanima kako se trebaju prema 
njemu odnositi pa će doprinijeti dobrobiti svoje obitelji. 504 

Svaka žena mora paziti da svog muža ne sramoti i ne pogrđuje. Morala bi biti 
svjesna da je njoj «na grehotu» ako iznese na vidjelo ono što je mužu «na sramotu». 
Svjesna pogriješaka i mana svoga muža ona će se najprije za njega Boga moliti. Kad 
žena moli u njoj «sama ljubav moli. I pošto je Bog najizvrstnija ljubav, naskoro će 
molitvu razcviljene supruge uslišati». Nakon molitve supruga će nasamo razgovarati s 
mužem. Takav postupak će prije donijeti ploda nego bilo kakva srdžba i vikanje jer 
«ljutitost navadno ne priznaje svoju krivnju niti što dobra nauči». Istina ima puno 
«zločestih muževa koji nemaju milosrdja i ljubavi prama svojoj supruzi ili ako ju imaju 
a ono ju riedko kad pokazuju» ali i takvima se, ipak, može više krotkošću pomoći jer 
žena «može krotkošću svojom ljutitosti žalac oduzeti». Naime, «razborita žena će u 
svojoj krotkosti, kada je s’mužem svojim nasamo, te ovaj nije srdit, već je baš triezan i 
u duši umiren, liepo moliti i moleć opominjati da ono što je zlo ostavi». 505 

Poniznost je sljedeća krepost koja mora resiti suprugu. Poniznost o kojoj govori 
Antunović sastoji se u priznanju pogriješaka te u prenošenju pohvala na muža kao i 
stalnog ustupanja i pribavljanja svega boljega mužu - i jela i pića i mjesta. Sljedeću 
rečenicu žena je mogla jednostavno naučiti napamet i učiniti je svojom izrekom: „Da 
moj muž ima pametniju i brižljiviju, vještiju ili bogatiju suprugu, ovo se zacielo ne bi 
bilo dogodilo». Takva će poniznost «ražariti lice srietnom mužu» i ljubav će se njegova 
prema supruzi «razpaliti te će ju kano jedinu zjenicu svog oka cieniti i štititi)). Međutim, 
ako je žena ohola «i samu sebe uzvisuje a muža kudi i ponizuje, i koja si - neobziruć se 
na muža - u jilu, piću i odielu sebi ugadja, naskoro će svoga muža u nevolju stisnuti i u 
siromaštvo strmoglaviti)). To će se međutim okrenuti protiv nje jer poniznu će ženu u 
obitelji svi hvaliti i uzvisivati a oholu prezirati i optuživati daje ona «svu tugu i nevolju 
na obitelj svoju navukla)). 506 


504 Usp. isto, str. 723-724. 

505 Isto, str. 724. 

506 Isto, str. 724. 

Veća privrženost supruge obitelji iz koje je ponikla nego li obitelji njezinog muža 
može biti pogubna za bračnu ljubav. Da bi suprugu uvjerio koliko je značajna njezina 
privrženost muževljevoj kući, Antunović je ispjevao svojevrsni hvalospjev muževljevoj 
obitelji. 507 Poseban «hvalospjev» uputio je muževljevim roditeljima, koje njegova 
supruga poštuje i ljubi kao „svoje ljubljene roditelje” a osobito ,,s njihovimi manama 
strpljivost ima, jerbo zna da se ljudi bez slabostih na sviet ne radjaju”. Također mora 
biti svjesna „da bi svaka i najmanja uvrieda, koju bi ona roditeljem svoga muža naniela, 
ovoga se živo kosnula, koji u takovom slučaju ne bi želio ni roditelje svoje razcviliti a ni 
suprugu svoju ražalostiti”. 508 O odnosu prema njima puno toga ovisi a isto tako s njima 
može biti vrlo teško, našto mora biti spremna. Isto tako je, međutim, iskustvo koje nosi 
iz svoje obitelji o ljubavi prema starima, uči „da ništa nije tćli lahko kao što je starim 
ugoditi”. Stog će i svoga muža „poticati i ohrabrivati da ih ničim ne povrijedi i nikada 
ga neće protiv njih buniti». 509 Bude li tako činila oni će priznati njezinu mudrost i u 
mnogim slučajevima će prihvati i ispuniti njezinu volju i način njezinog rada i 
razmišljanja, koji je donijela iz svoje u njihovu obitelj. 

Supruga također mora biti dobra prema muževljevoj braći i sestrama (diverovi i 
zaove) jer će ga i to veseliti a oni su i onako s malim zadovoljni jer «ako im snaša samo 
liepu rieč iskaže, da ma i najmanju milostinju učini, tada ju svi hvale i u zviezde kuju, a 
svekar i svekrva na dlanu nose». 51() 

Rad je daljnji značajni momenat u kojem žena u odnosu prema mužu ima važnu 
ulogu. Ona mu u svemu treba pomagati. I to spada na ljubav i nježnost u braku. 511 Kad s 
njim ne ide vani raditi ona će se potruditi da sve u kući na vrijeme poradi i pospremi da 
joj muž nizašta «ne zapne». Sve će pripraviti da ne mora čekati za jelom i pićem, kad se 
s posla vrati. To je bitno jer je «već za djetinske svoje dobć upamtila da je umoran 
čoviek uvriedljiv)). 512 Za mir, sreću i blagostanje važno je također da žena muža ničim 


507 «Djevojka, kada se uda, mora se sa svimi svojimi čuvstvi k’obitelji svoga muža, prignuti... Jer 
ako se je prava i iskrena ljubav u srdcu njenom ugniezdila onda joj mora sve drago i milo biti što god je 
s’njezinim mužem skopčano. Njoj je mila i ugodna muževa kuća, njegovo bogatstvo ili siromaštvo, 
roditelji i rodjaci. Njoj su povoljni muževi običaji, pa ih nastoji proučiti a one koji su manjkavi, trsi se 
razborom i ljubežljivošću izpravljati», isto, str. 724. 

508 Isto, str. 724. 

509 Isto, str. 724. 

510 Isto, str. 724. 

511 «Ona će danju i noću na desnici muža prebivati, pazeć gdje bi mu mogla u pomoć priskočiti)), 
isto, str. 725. 

512 Isto, str. 725. - U nastavku istoga teksta potanko objašnjava kako se treba ponašati: sve «po 
volji i želji svoga muža naredi i njega veselim licem dočeka, znajuć, da ako seje čoviek ma kako poslova¬ 
njem utrudio, al ako kod svoje kuće sve u redu nadje i svoje supruge veselo lice opazi, odmah se u snazi 

ne razljuti jer zna da je muškarac po sebi «na ljutitost brz» i stoga ga nikada neće 
«podpaljivati i podbadati, jerbo je već davno izkusila da nijedna šteta nije toliko 
škodljiva, koliku može razljućen čoviek prouzrokovati)). 513 Lijep primjer svim ženama i 
suprugama dala je u tome Abigaila, koja je svojim smirivanjem muža otklonila veliku 
pogibelj od svoje obitelji. Krivo čine supruge koje ljutitog muža ne smiruju nego ga 
«grižljivimi riečmi i osornim ponašanjem još većma podpaljuju». Zbog toga onda 
počinju rasprave i svađe koje prouzrokuju mnoge nesretne slučajeve i upropašćuju 
blagostanje obitelji. 514 

Muževljevoj smirenosti doprinijet će i ako žena bude djecu i sve ukućane 
poticala na poslušnost «da se volja njena muža u svačem izpunjuje». Svojom ženskom 
pronicljivošću i intuicijom pazit će također «da joj tko muža ne prevari i ako što na to 
smierajuća opazi, odmah će mužu svojemu saobćiti». 515 

Ruta može biti primjer mladenkama kako je za sklad u braku važno ne 
zanemariti ni svoje tijelo. «Ljepota i čistoća jesu kano miris i boja koja od cvieća dolazi, 
a ove ljubav i nagnuće podhranjuju. Stoga valja da mlade u tielu svoju čistoću a u odjeći 
uz ovu i urednost njeguju. Gad i neurednost u odjeći može najveću ljubav uništiti)). 516 

Ženu mora resiti krepost štedljivosti ali također i pozornost da u kući uvijek 
bude ono što je nužno «da rodjake, prijatelje i susjede, ma u koje vrieme pošteno i bez 
stida dočekati može». 517 

Muževljeva bolest je osobita prilika za iskazivanje ljubavi i vjernosti. 518 To će 
činiti i sa sviješću kako bi muževljeva smrt bio veliki gubitak i za nju i za djecu jer bi 
onda upravo na nju pala sva briga i sav teret. 

U braku su normalne krize i razne poteškoće, no «dobra žena ni zločesta muža 
do zadnjega časa ne ostavlja)). Za takvu odluku postoje mnogi razlozi koji izviru iz 
svetosti i sakramentalnosti braka i obitelji al i iz svijesti žene «jerbo zna da je samo 
donle gledana i štovana, dok se u kući muža svoga nalazi a čim se s mužem svojim 
raztavi, odma u časti i ugledu pada». 


svojoj ponovi i oporavi». 1 još jedna dragocijena pouka: «Ako seje u kući što nepovoljna dogodilo neće 
ona odmah to pried povrativšim se svojim mužem izliti, nego će tek onda, kada ga je nahranila, napojila i 
izpokojila, saobćiti mu sbivšu se nepovoljnost», isto, str. 725. 

513 Isto, str. 725. 

514 Usp. isto, str. 99. 

515 Isto, str. 724. 

516 Isto, str. 88. 

517 Isto, str. 725. 

518 «Vierna žena neće muža svoga ni u kakovoj nevolji ostaviti već, ako se muž razboli, ona će 
okolo njegove posteljć oblietati, ljubezno ga dvoriti i liek mu pribavljati)), isto, str. 725. 

I krepost «sramežljivosti» (stida) mora resiti dobru suprugu i majku. 
Sramežljivost «valja da sve njezine rieči i sva djela onako na sebi nose kao voće 
modrinu». Tom krepošću ona će moći i razuzdanom i raspuštenom mužu «čistoću 
djevica i viemost ženitbenu osiguravati)). 519 Ni žene, međutim, nisu pošteđene napasti 
nevjerstva, stoga ih upozorava: «Ako žena, samo malo prag sramežljivosti prekorači, 
mužkarci će odmah gad nečistoće po svoj kući razliti)). Posljedice takvog posrnuća 
osjetit će djeca i svi ukućani te nitko više neće «dužnu čast izkazivati ženi koja je 
granice stramežljivosti razorila)). Da bi posvijestio koliko je ženina vjernost važna 
nabraja Antunović čitav niz posljedica njezine nevjerosti: «Odmah se ljubav ženitbena 
ugasi. Ona može kašnje tisuće na stol muža, svoga tovariti: on će ju trpiti ali ju neće 
ljubiti milovati)). 520 I svi drugi, pa i njezini najbliži će je prezreti. 

Slijede savjeti koji mogu pomoći da se takvo zlo ne dogodi: «Molite se dakle 
gorljivo žene, da ne upadnete u napasti! Uklanjajte se svim griešnim prigodam! 
Oružajte se milošću Božjom!». Ponekad je, ipak, nemoguće izbjeći susret s drugim 
muškarcem, ali da bi se otklonila svaka sumnja muža i okoline i da bi se izbjegla 
konkretna griješna prigoda potrebno je da se žena drži sljedeće upute: «Ogradite se proti 
razpuštenosti mužkaraca javnošću ili prisutnošću barem jednoga djeteta da vas sotona 
s’tudjim čoviekom na skrovitom mjestu nikada nasamo ne zateče. Jer ako se ne bi 
triebalo za drugo što bojati, a ono se valja barem skrbiti za dobro i pošteno ime i bojati 
se ozloglašenja te pobunjenja mira i srdca svojega muža». 521 


519 Isto, str. 726. - S koliko dosjetljivosti i detalja Antunović opisuje svoje tvrdnje očituje i 
sljedeća: «Cista i sramežljiva žena kadra je jednim samo pogledom razvezanom jeziku takovu opomenu 
dati na temelju kojć će se ubuduće ustručavati sebe u gad nečistoćć zamočiti. Žena je dakle Bogom 
pozvana razpuštenosti mužkaraca zaprieke stavljati...», isto, str. 726. 

520 Grijeh ženinog preljuba je velik i stoga jer iz njezine «utrobć trieba da na slavu Božju i na diku 
čoviečanstva ciela jedna obitelj izidje», isto, str. 726. 

521 Isto, str. 726. 

3.2.4. Život u obitelji 


Obitelj je za biskupa Antunovića temeljna ustanova. Na početku, kada muž i 
žena stvaraju obitelj sve mogućnosti su otvorene. Samo o njima ovisi kojim će putem 
krenuti njihova obitelj. Od bračnog para koji stvara novu obitelj, ovisit će «da li će plod 
i rod, koji iza njih ostane, njih nad grobom slaviti ili ih pako proklinjati?” Da bi im 
obitelj bila izvorom radosti na zemlji i vječnoga spasenja na umu im uvijek mora biti 
Isusova „opomena”: „Budite izvrstni, kao što je i Otac moj nebeski izvrstan!” (Mt 5, 
41). 522 

Obitelj kao ustanova je izvor radosti i ljubavi: «Da nije obitelji, odmah bi nestalo 
one radosti koju roditelji u djetci a ova opet u roditeljih svojih uživaju. Nestalo bi one 
ljubavi kojom se djetca u roditelji svojih, u braći i sestrama, nasladjuju». 523 

Antunović raspravlja i na svoj način daje pouke za život u obitelji pod različitim 
vidovima kako slijedi. 

3.2.4.1. Bog je temelj i kruna obitelji 

Na istini Bog je «temelj i kruna obitelji)) Antunović gradi sve svoje moralne 
pouke o obitelji kao i poruke koje upućuje svakom članu obitelji. Ukoliko bi obitelj ipak 
bila bez Boga imalo bi to dalekosežne posljedice. Bez Boga «razbjeći će se obitelj, 
raztrošiti narod i u kratko nestati čovjeka sa lica zemlje». Već u njegovo vrijeme neki su 
narodi - on ih naziva poganima - izbjegavali rađanje djece što je upereno izravno protiv 
njih samih, jer «na poginuće dietcu svoju izostavljaju)). 524 Isus je vratio ženi 
dostojanstvo koje je imala na početku. Kršćanska obitelj je izvorna obitelji. Ona je sada 
«skroz podpuna», onakva kakvu ju je zamislio Stvoritelj i kakva je bila u «raju 
zemaljskom)). Prava obitelj je slika trojedinoga Boga. Sada se u obitelji «predstavlja 
Božja pravda, tj. Bog Otac; milosrdje, tj. Bog Sin i ljubav, tj. Bog Duh Sveti. Tu se 
predstavlja Bog Otac u otcu, Bog Sin u materi a Bog Duh Sveti u ljubavi, tj. u djetci)). 525 

Samo obitelji utemeljene na Isusu Kristu, u kojima se živi po njegovoj 
zapovijedi ljubavi, mogu se održati, jer vršenje zapovijedi ljubavi otklanja od obitelji zle 


522 

523 

524 

525 


Isto, str. 567. 

Isto, str. 525. 

Ivan ANTUNOVIĆ, Bog s čoviekom na zemlji..., str. 599. 


Isto, str. 377. 

posljedice neljubavi. U obiteljima bi nestalo svako zlo kada bi se svi u njoj pridržavali 
te zapovijedi. Iz obitelji bi se, pak, to blagostanje proširilo i na društvo u cjelini, jer bi 
obitelji spojene „svezom svete ljubavi” stvarale bolje i ljepše «veliko družtvo 
čoviečanstva, družtvo narodno». 526 

3.2.4.2. Rađanje djece 

U redovitim okolnostima prvi i pravi plod ljubavi «svetootajstvom ženidbe 
skopčanih brakova» jesu djeca. Rađanje djece je Božja zapovijed. Muškarcu i ženi Bog 
je povjerio dužnost «čoviečanstvo ženitbenim sjedinjenjem uzdržavati)). 527 «Teret 
rađanja ženi je nametnut)) kao posljedica grieha. Taj teret joj je olakšao Spasitelj koji 
blagoslivlja ženidbu. No, olakšanje «tereta rađanja» imaju samo žene koje žive u 
zakonitoj ženidbi. Tu svoju tvrdnju Atnuvović obrazlaže na zanimljiv način, ističući da 
oni koji nisu vjenčani u crkvi, ne mogu uživati ni milosti koje je Isus namijenio onima 
koji stupaju u brak po Božjoj volji i po nauku Crkve. 528 

Antunović daje niz savjeta trudnicama i rodiljama. Trudnica mora smatrati 
velikom milošću i radošću «znanje i uvjerenje da će naskoro materom postati)). 
Trudnice se moraju čuvati bučnih veselja, jer time «strovaljuju u pogibelj zdravlje i 
život koli svoj toli i život čeda svoga». Upozorava na problem teških porođaja. 
Tumačeći Marijin pohod Elizabeti uči kako se oni mogu izbjeći: «Kada bi majke po 
primjeru sv. Elizabete u molitva i bogoljubnosti čas svoga porodjaja izčekivale tada ne 
bi toliko groznih, toliko pogibiju punih i nedozrelih porodjaja bilo kao što ih kraj 
današnjeg načina živovanja trudnica uistinu ima». 529 I često obraćanje Gospi u trudnoći 
osigurava sretan porod. 530 Također im preporučuje da se ispovijedaju i pričešćuju. U 


526 Isto, str. 279. Na drugom mjestu kaže: „Ukoliko se ova zapovied u kojoj obitelji, obćini ili 
državi obdržaje, u toliko se odanle i zle posliedice neljubavi udaljuju. Da se možemo kadgod tamo uzpeti 
gdje se u svakoj kući i obćini ova zapovied podpuno održavala, onda bi tamo svako zlo prestalo' 1 , isto, str. 
274. 

527 Isto, str. 751. 

528 «Žena koja djetcu svoju izvan prave i zakonite ženitbe, izvan ženitbe katoličke, radja ne može 
računati na olakšanje bolesti svoga radjanja, po Spasitelju obećane. Zato takve nezakonite ženitbe sv. 
Majka Crkva ne blagoslivlje... A žena, koja u zakonitoj ženitbi djetcu svoju želi Spasitelju privesti, ona 
ima milost u svetotajstvih, ima blagoslov u posviećivanjih, dakle sjedinjuje se sa Spasiteljem, koji joj 
bolest radjanja olakša a i teret uzgajanja djetce, snošljivim čini», isto, str. 26. 

529 Isto, str. 214. 

530 «Oj vi noseće majke! Pozdravljajte bez prestanka blaženu djevicu Mariju pa će se na njezino 
uticanje plod vaše utrobe posvetiti i vi ćete se po Duhu Svetom tielesnom i duševnom jakošću, mudrušću 
i strahom Božjim nadahnuti te čedo sriećno radjati i pobožno odgajati)), isto, str. 462. 

trudnoći se osobito moraju čuvati grijeha jer bi taj grijeh ne samo njihovu nego «i ploda 
njihova dušu i tielo opoganio». 531 

Govoreći o propisu čišćenja žene poslije poroda, na što podsjeća blagdan 
«Očišćenja Marijina» ili Svijećnica, upozorava rodilje, te - «po sv. Majci Crkvi 
počašćene matere», da poslije porođaja moraju odležati određeno vrijeme i tako se 
oporavati jer «niti se Bogu dostojno klanjaju a niti zdravlju svom ugadjaju ako prije 
dolaze u crkvu nego što su po izkustvu ljudskom postelju svoju sasviem odležale)). 532 

Rodilje se isto tako trebaju čuvati grijeha. 533 A upozorava još i na loš običaj da 
se k rodilji ili djeci dovode maškare. To ne samo da nije pametno nego je i grješno, 
ponekad i s kobnim posljedicama jer se djeca mogu prestrašiti. 534 

Antunović je cijenio i podržavao brojne obitelji. U tom smislu postavlja retorsko 
pitanje: «Je li što ljepšega vidjeti, nego li malo jato sitne djetčice, u kojoj ne gospoduje 
jošter zloba, zavist niti slavoljublje, već sama i jedina ljubav?». I dodaje «Isus živi u 
dječici i u njoj se nasladjuje. Ona su najljepša, najdivnija i najjača uda kraljevstva 
Isusova)). Desetoro djece nije teško odgajati jer «desetoro djetce lahkše je čemu naučiti 
nego li jedna samo odrastla čovjeka)). 5,5 Djeca su uz to otvorena za slušanje o svetim 
stvarima i rado se o njima raspituju. Ali djeca postaju teret i djeci prestaje biti lijepo u 
obitelji kad im roditelji nisu pobožni. 

Dužnost je roditelja nakon poroda djetetu dati ime. Ne treba djetetu davati 
očevo-djedovo ili majčino-bakino ime - «ta nije njihova slika niti njihov primjer nami 
za uzor ili primjer ostavljen)). Uzor nam je svima Isus. Djeci treba davati uvijek 
kršćansko ime, tj. ime nekog sveca ili svetice a takvih je dosta. 536 

Potrebno je spomenuti i nekoliko Antunovićevih misli o krštenju djece. U 
njegovo vrijeme bila je velika smrtnost djece pa je stoga hvalio roditelje koji odmah 
krste svoju djecu. Razlog tomu nije samo da dijete ne bi umrlo bez krštenja nego da se 


531 Isto, str. 233. 

532 Isto, str. 463. 

533 «Rodilja nije u stanju nikakov grieh učiniti bez da se posliedice ovoga i čedanca njena dojmile 
ne bi... Nemojte dakle, matere, zaboraviti da mnoge težkoće, bolesti i nevolje vašeg poroda (djeteta) izvor 
svoj i počelo u razuzdanih vaših strastih imaju», isto, str. 233. 

534 «Ovakove budalaštine moraju roditelji strogo u svojoj kući zabranjivati, jerbo se s njih mogu 
njekoje osobe takova straha dopasti, da će im lice na očigled sahnuti a duša uvehnuti ili se pako mogu 
zadobiti velike bolesti, koje ne samo i najčvršćeg čovieka u duši i tielu izkida, nego takodjer i na nesrietni 
porod prelazi. Premnogo je već bolestih i nevolja na svietu, pa ih zato nemojmo sami na silu 
umnožavati”, isto, str. 706. 

535 Usp. isto, str. 322. 

536 Usp. isto, str. 622. 

što prije s njegove duše skinu «tragovi okova sužanjstva djavla paklenoga» i da se duh 
djetetov «odmah k Bogu svome prigne». 537 

Daje i konketnu pouku za krštenje u nuždi. 538 Tješi roditelje čije je dijete umrlo 
bez krštenja. Podsjeća na nauk svetih otaca po kojem će «pravedni Bog» toj nevinoj 
dječici «u neizmiernoj svojoj mudrosti dostojno miesto dati». 539 Mogućnost krštenja u 
nuždi, međutim, ne oslobađa roditelje osobite brige i zaštite djeteta, «da plod utrobe 
materine, budi prije poroda ili pako u samom porodu ne pogine». 54() Međutim, dijete i 
zimi valja nositi brzo na krštenje. U takvom slučaju roditelji trebaju zaštititi dijete od 
hladnoće a sve ostalo prepustiti Bogu. 541 

Antunović spominje također neplodne brakove odnosno usvajanje djece. On 
svaku tešku situaciju u braku i obitelji, koja nije posljedica grijeha, pokušava izdići 
iznad čisto ljudskog promišljanja i gledati je Božjim očima. Tako neplodne bračne 
parove uči da moraju paziti da im «ljubav u srdcu ne usahne». Zboga toga što nisu rodili 
djecu ne znači da su bezvrijedni. Njih je Bog odredio možda za druga plemenita djela. 
Na primjer, da po njima «čovječanstvo uzdržaje, uzgaja, suze njegove briše, plač tješi, 
glad tiši i goloću pokriva». 542 Ako usvojeno dijete bude zahvalno dobrotvori će 
«stostruku radost ćutiti». No ako im usvojena djeca budu i nezahvalna neće biti na 
gubitku, jer će im imena biti upisana «vjekoviečnjoj knjizi» a Isus će im s pohvalom 
reći: «Kada ste sirote odhranjivali, mene ste uzgajali!». 543 


537 Isto, str. 621. 

538 «Crkva da slabašno koje malano diete bez ovog otjastva ne bi umrlo te iz broja blaženih 
izostalo, dozvoljava da u nuždi može svaki čoviek, bez razlike spola, doba i vierozakona, krstiti, želeć 
jedino da krsteći ima pravu volju i odluku onako krstiti kao što to sveta Mjaka Crkva hoće i želi... Ali 
čim pogibelj i nužda mine, ima se takovo diete odmah nositi u crkvu da se ostali još krštenju spadajući 
sveti obredi i čini nadopune», isto, str. 622. 

539 Isto, str. 623. 

540 Isto, str. 622. 

541 «Naša je dužnost diete koje se na krštenje nosi, dobro umotati i glavicu mu skrbno pokriti a sve 
ostalo na Boga osloniti. Bog koji je djetetu odnosno čovieku život dao, zaštitit će ga i zimi i ljeti od svake 
nesgode i nepogode... Vierujte da Angjeli o kojih se u Svetom pismu veli da gledaju lice Otca nebeskoga, 
nad djetčicom vašom ne bdiju, uzalud bi sva vaša i vaših pestinja pažljivost bila», isto, str. 622. 

542 Isto, str. 370. - Glede siročadi, kojima su otac ili mati ili oba roditelja umrla, potiče: «Kada 
umre otac ili mati, tko će tada biti sirotami otac ili mati? Vas dakle neplodnih dužnost je da sirotčad 
takovu primite. Vi ćete s blaženom djevicom Marijom primiti sv. Ivana za sina. Vi ćete sirote pod svoju 
zaštitu uzeti pa ćete imati po tome više djetce i više radosti, nego li baš oni koji su djetcu radjali». Takvim 
dobrotvorima Bog sprema onu radost koju je «odhranitelj Isusov, sv. Josip uživao», isto, str. 370. 

543 Isto, str. 370. 

3.2.4.3. Odgoj djece 


Odgoj djece Antunović smatra najvažnijim djelom svih roditelja. Toj tematici 
posvetio je puno prostora, s mnogim detaljima. Čini se kao daje želio svaki slučaj koji 
je poznavao staviti na papir kako bi mogao poslužiti kao uzorak ili poticaj svima koji će 
čitati njegove knjige. Sva pozitivna i negativna iskustva odgoja opisuje detaljno želeći 
roditeljima pomoći da ono što je dobro usvoje a ono što je loše izbjegavaju. No, odgoj 
nije samo briga i teret roditelja. Djeca su i Božja briga. Zato ohrabruje roditelje: «Neka 
se više nitko u ženidbi ne brine kako će djetcu svoju othraniti, buduć da se o tome stara 
Bog koji ih stvara a naša je samo dužnost moliti i raditi». 544 

Odgoj započinje primjerom života. Kako u molitvi tako i u ponašanju i 
moralnom vladanju roditelji moraju biti djeci uzor jer «djetca što god čuju i vide, to sve 
u srdce primaju». To ističe na primjeru psovke. 545 Nitko od roditelja ne bi volio da ih 
djeca pred Božjim licem optuže riječima: «Ovu sam psovku od oca ili od matere 
naučio!» Stoga treba izbaciti psovku iz svoje obitelji. Roditelji će u odgoju imati pravi 
autoritet samo ako i sami budu činili ono što od djece zahtijevaju. Dakle, ćudodredni 
život roditelja je korijen uspješnog odgoja, «jer čim dietca opaze da su im roditelji 
opaki, odmah će izhlapiti iz njihova srdca čast prama njimi. Bojažljivost će se možda 
koje vrieme uzdržati: ali kad ljubav izgine i strah će propasti)). 546 

Kao što je Bog «temelj i kruna obitelji)) tako je Isus i njegovo evanđelje temelj 
odgoja. Nema dobroga odgoja bez kršćanstva. 547 Na temelju te tvrdnje ističe kako je 
prvo pravilo odgoja «uztegnuće strastih, zatajanje sama sebe i nasliedovanje Isusa i 
onoga što je Isus kod sv. Matea evadjeliste objavio, veleć : 'Ako tko hoće za mnom ići, 
taj neka zataji sama sebe, ponese križ svoj, i sliedi mene' (Mt 16,24)». U svakodnevnom 
životu to znači «umjerenost u jelu, piću i odjeći od maloće». Roditelji trebaju paziti da 
djetetu ne ugađaju u svemu. Onaj tko to čini je njegov «nepazitelj» i taj će «sigurno 
njegovo tjelesno i duševno blaženstvo porušiti)). 548 


544 Isto , str. 222. 

545 «Jedan je otac ali je cieli čopor djetce. On jedanput samo opsuje i evo već svi za njim psuju», 
isto, str. 713. 

546 Isto, str. 734. 

547 «Zato svim otcem i materima trieba zapamtiti da izvan viere kršćanske neima prave mudrosti i 
pravoga blaženstva. Vrstan dakle uzgoj ima tamo smierati da razum i srdce malanih što većma s’Isusom 
skopča i Duhom svetim nadahne», isto, str. 726. 

548 Usp. isto, str. 726. 

U Antunovićevo vrijeme u tadašnjoj Južnoj Ugarskoj započelo je «tjeranje 
mode» i među Hrvatima - Bunjevcima i Šokcima. To su činile i skromnije obitelji stoje 
bilo na veliku štetu obiteljskog «budžeta». Svrha je odijela da bude zaštita tijela od 
nepogodna vremena ali i da bude njegov ukras. No, zbog toga nije potrebno stalno 
mijenjati «ruha». Oni koji često mijenjaju ruha očituju da to ne čine poradi sebe nego 
radi drugih - «da ih vide», što ne spada u krepost. Zbog takve «mode» siromašniji 
roditelji «ne mogu odoljeti zlovolji svoje kćeri: te kad otac odrpan na službu hodi, a 
mati možda jedva u deset godina, jednu suknju promieni, tada kćerka od zlata i srebra 
trepti i svilom šušti». Nisu bolji ni muškarci iz poljodjelskih obitelji. Oni «nedjeljom i 
svetcem po troje i četvore gaće navuku te zlatom i drugim uresom izvezene prsluke 
nose». I to nije sve. Oni ne paze na svoju odjeću nego se «moraju svakoga blagdana ne 
samo opiti nego takodjer vinom, pivom ili rakijom i politi». Otac takve djece će makar 
imao samo jednog sina i jednu kćer početi finacijski oskudijevati, a ako ih ima više 
«tada može sigurnim biti da će kao vrba oguljen biti». 549 Loš utjecaj mode je i u tome 
što se skupocienom haljinom želi izdići iznad drugih ljudi. 

Pod prvo pravilo odgoja spada također paziti kakve zabave, plesove i kazališne 
predstave djeca posjećuju. U načelu to ne mora biti ništa loše «ako te zabave nisu za 
mlado srdce pogibeljne i za kućevno blagostanje škodljive)). Problem je što oni mladi 
koji imaju talente i koje očituju na zabavama ne žele iste upotrijebiti i Bogu na slavu. 550 

Drugo pravilo kršćanskog odgoja je «pokornost». Čovjek koji nosi u sebi 
posljedice grijeha uvijek se spontano buni «proti svakoj naredbi naših starijih i protiv 
poglavara zlovolji)). Zbog toga je dužnost roditelja «djetcu od maloće priučavati 
pokornosti, da se narav umiriti, a volja poniziti nauči». Pokornost (poslušnost) je 
potrebna svakom čovjeku jer «bez pokornosti se ne mogu niti tri čovieka sasma složiti)). 
U postizanju kreposti poslušnosti uvelike će pomoći ako roditelji od malih nogu djecu 
uče Boga moliti, pouče ih o temeljnim istinama katoličke vjere i nauče poštivati Božje 
zapovijedi. 551 


549 Isto, str. 727. - Daljnja posljedica toga je oholost: „Čim tko malo bolju odjeću na sebe navuče, 
odmah misli da mu se ne pristoji više u crkvi kraj klupi stajati, već mora mjesto starih i nemoćnih zauzeti. 
Njemu se ne pristoji više ni nauke slušati, te se čini, kano da mu zmija paklena milo šapće: 'Nije istina što 
Bog govori!'“, isto, str. 727. 

550 «Čuditi nam seje što one gospodjice, koje na javnih mjesti s’liepim glasom svojim tako ugodno 
zabavljaju ljudstvo, srame se na slavu velikoga Boga i čast blaženć djevice Marije pjevati, da umiljatim 
svojim glasom kršćane razvesele i poput miomirisne ružć vrt bogoljubnih pjesam ukrase», isto, str. 727. 

551 Usp. isto, str. 728. 

U djecu je važno usaditi iskrenost i poštenje. Roditelji moraju uložiti puno 
napora i sva sredstva da im djeca ne bi lagala i krala. 552 Roditelji od malih nogu moraju 
bdjeti da im djeca što ne ukradu i ukradeno u kuću donesu. Obično se u krađi počinje sa 
sitnicama i zato im se ne smije glede toga ni u čemu popustiti. Kradljivci nanose štetu 
cijeloj obitelji a «prenesu svoje nepoštenje i na svoju djetcu, koja će se imena svojih 
roditelja sramti i pri spominanju istih od srama zacrveniti)). 553 

Među odgojne dužnosti roditelja nabraja još nekoliko koje spadaju na majku i 
nekoliko koje spadaju na oca. Radi sklada u obitelji svatko mora činiti ono što na njega 
spada. Tako se znalo što je majčina a što je očeva dužnost, a cilj je bio postići bolji 
odgojni učinak kod djece. «Izvrstna žena» kao «viema supruga, ljubežljiva mati i 
brižljiva gospodarica)) mora «kćeri svoje na to naučiti da kod kuće sjede. Neka ih 
priučavaju na poslenost, na čitanje dobrih i koristnih knjiga, da srdce njihovo navikne u 
oviem nasladjenje svoje nalaziti. Jer ako ovo nije u kući roditelja veselo, nikada se neće 
kući muža svoga priljubiti i tamo sasviem naviknuti)). 554 

Očevi i braća moraju osobito paziti na kćerke odnosno sestre. 555 Djevojke koje 
su «radost i veselje ciele obitelji)) majka će brižljivo njegovati i čuvati «da ju tko ne 
otruje i tiem cielu obitelj ne ražalosti)). Ona osobito mora paziti tko ju posjećuje. 
Posjetiteljima treba postaviti vrlo visoke kriterije. 556 Privilegij pohoditi kćer može imati 
samo mladić koji je mogući budući muž njezine kćeri a one za koje unaprijed zna da ne 
mogu biti među takvima «odmah će liepim načinom, ah bez svakog stida ih straha od 
svoje kuće odpraviti». 557 Takav odlučan stav je potreban zbog posljedica koje su često 
vrlo kobne za cijelu obitelj. 558 


552 «Probitačno je djetci gad laži, varanja i kradje pried oči stavljati i razložiti joj da ovakovi ljudi 
pried svakim čoviekom izgube čast i povjerenje; nitko ih ne trpi u družtvu ni u svojoj kući, svatko ih 
izbjegava...», isto, str. 760. 

553 Isto, str. 760. - Nadalje ističe kako je važno odmah djecu ispitati odakle im ono što su donijeli 
kući a nije njihovo: „odmah neka ju izpituju gdje su to dobili, ne zadovoljujuć se tiem ako kažu da su 
našli ili na poklon dobili. Ako su što našli trieba im naložiti da propitaju čija je ta stvar i tu vlastniku 
povrate. Jesu li pako što ukrali, onda ih valja prisiliti da ma baš ijedna igla bila natrag odnesu. Poslovica 
veli: 'Od iskre biva vatra'“, isto, str. 760. 

554 Isto, str. 731. 

555 Jer one «nisu lutke s’kojimi se možemo donjekle igrati i kada nam dosade, odbaciti ih. One su 
dikom otčinske kuće, koju braniti jest sveta dužnost otca i brata», isto, str. 731. 

556 «Veoma liep i čedan mora biti u ponašanju onaj kome će mati dozvoliti da u pohod njenć kćeri 
u kuću dodje i tamo koje vrieme u prisutnosti roditelja, provede)), isto, str. 731. 

557 Isto, str. 731. 

558 «Kuću našu ne držimo kafanom i svratištem da se u njoj mladići izmienjuju i poslie kratke 
zabavć podsmjehivanjem i ogovaranjem odstranjuju. Žalostno su se poradi toga već mnogi roditelji, ali 
kasno, u prsa udarali. S’lutkami se mladići veoma rado igraju, ali ih riedko kad za vjekovite druge 
odabiru», isto, str. 731. 

U tumačenju odgojne zadaće Antunović je napisao i čitavu raspravu o potrebi 
školovanja, kako bi što više roditelja privolio da redovito šalju djecu u škole. 559 Naime, 
mnogi roditelji su bili popustljivi prema djeci, pa ako su ova rekla da ne bi išla u školu 
onda ih nisu «tjerali», a i sami su iz ra z nih razloga zabranjivali djeci školovanje. On 
odlučno naglašava da je roditeljska dužnost slati djecu u škole te da to spada u dobar 
odgoj djece. To ne učiniti ravno je grijehu propusta: «Dakle, tko pismo i tisak, kao 
sriedstvo ljudskoga obćenja pohuli, taj se protivi Isusu koji nas poziva da budemo 
izvrstni kao što je i Otac njegov nebeski izvrstan». 560 Antunović to naglašava jer su 
mnogi pripadnici njegovog «milog Roda» tada bili nepismeni, dok su narodi s kojima su 
živjeli (Mađari i Nijemci) napredovali u školama i tako su postali «gospodari» 
njegovom narodu, što je smatrao vrlo pogibljenim. Uz gospodarsku nadmoć to je bila 
prigoda i za odnarođivanje. U gospodarskom smislu puno se toga promijenilo i zato 
valja pratiti napredak i ne protiviti mu se nego ići ukorak s njim. 561 

U njegovo vrijeme već su se počele pojavljivati tzv. «mješovite škole» a 
postojale su i «protestantske» i «židovske» zato je naglašavao kako katolici moraju 
djecu slati isključivo u katoličke škole. Ta je škola otvorena jednako za bogate i 
siromašne. O značaju takve škole piše: «U pravoj katoličkoj učioni, u kojoj je Isus 
nevidljivi učitelj, t.j. svako se predavanje ili obuka tako na razvijanje pameti i 
oplemenjenje srdca upravlja, da se po njoj uviek Isus proslavljuje; u njoj se priznaje, da 
je svake nauke izvorom Isus, te se znanost zato traži da čoviek postane vještim i 
sposobnim ono što je Bog stvorio, na svoje veće blagostanje upotriebiti, ali uviek tako, 
da se ljubav prama Bogu i bližnjemu ne povriedi». 562 U takvim «učionama» se ne uči 
samo vjeronak nego i «svjetovni nauk» koji je također potreban djeci «da pametnija, 
otvorenija, ugodnija i poslušnija postanu». U mnoštvu ljudi i različitih ponuda «trieba 


559 «Računati znati potriebno je čovieku, bio kojega mu drago stališa. Ako to ne znamo, onda će 
nas pri prodavanju i kupovanju svaka šuša prevariti. Čitanje i pisanje su one oči s’kojimi vidimo i ono što 
je drugi čoviek mislio i ćutio... To su ona uha, po kojih čujemo i ono što je na stotinu i više milja daljine 
rečeno; onaj jezik s’kojim se razgovarati možemo i s’onim koga nigda vidili ni čuli nismo». Osobito ističe 
značaj čitanja i pisanja za kršćane: «Tko zna čitati taj od svakog svetog, pobožnog, učenog i mudrog 
čovieka sveg vieka, svieta i vriemena kršćanskog, čitanjem uzima danak da sebe hrabri, tješi, svjetuje i 
naučava, a Boga prosi, moli, hvali i proslavi)), isto, str. 729. 

560 Isto, str. 730. 

561 «Zato valja ići u učionu da naučimo kako trieba iz zemlje veći i mnogovrstniji plod izvaditi, a 
marhu, konje i ovce umnažti, odhranjivati... jer se inače niti s’korunom najisti nećemo moći, a mjesto 
četiri konja, na kojih se naši stari voziše i mjesto šest volova, koje su otci i djedovi naši u plug prezali, 
zahvaliti ćemo Bogu ako budemo mogli jednog konjička u taljige upregnuti)), isto, str. 730. 

562 Usp. isto, str. 727-728. 

veoma nastojati pamet našu znanostmi obskrbiti da ono što nam je Bog dao, upotriebiti 
umijemo i razumom iz njih dvostruku korist izvadimo)). 563 

U raspodjeli odgojnih zadaća na očeve spada kontrolirati što djeca čitaju. To je 
vrlo važna odgojna zadaća. 564 Davati djeci da čitaju knjige bez ikakvog kriterija značilo 
bi «bez provjere vrata srdca svoga svom širinom otvoriti da se u nj sotona u družtvu 
svih sedam glavnih grieha useli)). Takve knjige imaju snažan utjecaj na djecu pa i na 
odrasle tako da ih «gutamo» iako znamo «da nam dušu truju, znamo da nam duševni 
život prikraćnju... sve dotle dok dušu u naručju grieha na toliko ne zanihamo da se niti 
na času smrti neće osviestiti i probuditi)). 565 

Antunović je u radu za svoj narod isticao jednaku važnost obitelji, Crkve i 
države odnosno društva u odgoju i poučavanju djeci, stoga je poticao da zajednički 
djeluju u tom pogledu: „Crkva i država moraju svoja uda odhranjivat i poučavat a 
poklem se to sbiva u škuli, to je prirodno pravo da su obadvije sporazumne glede 
odgojenja i poučavanja”. 566 

3.2.4.4. Odgoj za čistoću 

Biskup Antunović je «odgoj za čisoću» smatrao osobito značajnim. Tjelesni 
nagon je uvijek kod mladih bio snažan pa i u ono vrijeme kada su mladi imali drugačiji 
odnos prema spolnosti. Grijeh bludnosti je mnoge unesrećio i zato je htio svojim 
moralnim poukama glede te problematike s jedne strane pomoći mladima u pripremi za 
bračni i obiteljski život a s druge strane zaštititi ih od mnogih štetnih posljedica 
nemoralnog života. 

Ne vrijedi opravdanje da zbog tjelesnog nagona nije moguće očuvati čistoću, jer 
je Bog, koji je stvorio čovjeka i darovao mu nagone, odredio da «lijek požudi)) bude 
bračna ljubav. Osim toga Stvoritelj je čovjeku darovao i druga sredstva za očuvanje 
čistoće. To su prije svega Božje zapovijedi kojih se treba držati, ali i sveta misa, Božja 
riječ (evanđelje), ispovijed i pričest, dobra djela, molitva, post i milostinja. Oni koji ta 
sredsta odbijaju ili se njima ne služe nisu kadri sačuvati djevičanstvo prije braka niti 

563 Isto, str. 729. 

564 U odabiru knjiga oni moraju biti «pozorniji i oprezniji, nego u odabiranju sjemena, kojim žele 
oranicu svoju zasijati» jer «sotona... sad je već i u tisku gniezdo svoje savio». Kroz tisak sotona sije 
praznovjerje i krivovjerstvo a krajnji mu je cilj «zatajenje pravoga Boga, a po tomu bezsramnost i 
nečistoću širiti», isto, str. 731. 

565 Isto, str. 731. 

566 (Ivan ANTUNOVIĆ), Šetnja po Europi II., u: Bunjevačke i šokačke novine, br. 27., str. 191. 

sačuvati vjernost u braku. Posljedice nečistoće i nemoralnog načina života su velike a 
često i kobne kako u ovom životu tako i u vječnosti. 567 Tko počne griješiti bludno i 
navikne se na taj grijeh teško će ga se osloboditi. 568 Upozorava, ipak, da ne mora svaka 
misao i pogled odmah biti grijeh. 569 

Kao što vrijedi za druga područja života tako i ovdje vrijedi pravilo da djeca uče 
i prihvaćaju ono što vide. U tom smislu je primjer života samih roditelja dobro i nužno 
sredstvo u odgoju za čistoću. 

Roditelji osim primjerom trebaju u odganjanju djece za čistoću primjeniti i 
druga poznata i provjerena sredstva. To su prije svega gore spomenuta duhovna 
sredstva, ali postoje i druga koja je svrstao u četrnaest uputa sa željom da pomognu 
roditeljima u toj važnoj odgojnoj zadaći. Možda se iz današnje perspektive odnosa 
prema spolnosti i različitim oblicima spolnih neumjerenosti neke navedene upute čine 
staromodnima, ipak bi pridržavanje mnogih od navedenih uputa i danas puno pomogle 
djeci i mladima da se zaštite od grijeha bludnosti kao i da njeguju krepost čistoće i 
uživaju njezine plodove. U tim uputama navodi kako je potrebno učiti djecu da Bog sve 
vidi. Treba voditi brigu o tome kako se djeca igraju sa životinjima (mačka, pas, janje); 
potreban je oprez kod jahanja dječaku a posebno djevojčici; u spavaćojoj sobi razdvojiti 
mušku i žensku djecu; mladeži uskraćivati jaka i opojna pića; voditi računa o pohađanju 
javnih plesova; slobodno je veseliti se ali kod poznatih ljudi; izbjegavati mjesta koja 
pogoduju razvoju putenih strasti; voditi računa o odjeći ženskih osoba; od najmanje 
dobi voditi računa o čednom odijevanju; bogatiji roditelji ne smiju raspuštenu čeljad 
(sluge) zadržavati u kući; paziti s kojim se momcima djevojke druže; voditi računa o 
opasnim knjigama. Na sve je to važno paziti jer čovjek kao slika Božja treba biti 
moralno čist. 570 


567 «Na sudnji dan će se otkriti koliko je krvavih ratova kroz bludnost vodjeno... koliko obiteljih 
osiromašeno, koliko života mačem i otrovom ukinuto, koliko ženitba neplodnimi učinjeno, koliko djetce 
u materinoj utrobi ugušeno, i koliko rodjenih usmrćeno...Bludnost je ubojicom čovečanstva... Tko se 
bludnosti poda, taj će se riedko kad noktijuh djavla paklenoga izbavit... Da nam se očistilište i pakao 
otvori, koliko bismo ih tamo našli, kojima je bludnost gorke muke nametnula«, Ivan ANTUNOVIC, Bog 
s čoviekom na zemlji..., str. 750-751. 

568 Bludnik je «opojen od bludnosti kao pijanac od vina. Kao što ob ovomu kažu da mu vino iz 
očijuh kaplje, tako ob onomu trieba reći da mu putena požuda iz očijuh viri», isto, str. 753. 

569 «Dogodi se da njekad i na vedru nebu munja sievne i grom pukne. Isto tako se njekad i u čistoj 
pameti pojave zločeste misli i želje. Ali ako mi ove hotimice nismo probudili, niti smo se s njimi 
nasladjivali, pače smo se s njimi borili i trsili se izbiti ih iz pameti i srdca, tada ne samo nismo griešili, 
nego smo pomoćju Božjom još i kriepost pokazali, poradi koje ćemo u vječnosti nagradnjeni biti», isto, 
str. 753. 

570 Usp. isto, str. 752-753. - Nabrajanje sredstava za očuvanje čistoće, zaključuje lijepom slikom iz 
prirode: „Za rana proljeća dobro je mlad razsad pokrivati, jer ako ga je jednom mraz opalio, nikada se 

3.2.4.5. Pomoć roditelja pri izboru djetetova životnoga staleža 


Roditelji moraju pomoći djeci u izboru njihovog životnog staleža. Ovoj 
problematici Atnunović pristupa s velikom razboritošću i stoga ističe da «zlo čine oni 
roditelji, koji bez obzira na sposobnosti svoje djetce silom ju daju na veće nauke, koje 
nisu kadri proučiti... Drugi opet ne gledaju na snagu svoga djeteta, te još slaba daju na 
težak zanat, koji će ga prije vriemena umoriti. Treći ne obaziru se na svoj imetak pa si 
diete privežu kakovom zanatu, koji veliku glavnicu iziskuje, pa ga siromašnih roditelja 
sin ni začeti neće moći». 571 

Krivi postupci u izboru zanimanja za djecu nikada ne donese željene plodove. 
Mudro, dakle, čine samo oni roditelji koji svom djetetu preporučuju i pomažu da 
odabere i ostvari zanimanje koje odgovara njegovim sposobnostima kako tjelesnim 
tako i duševnim. Dobro je da se u tome posavjetuju kod učenijih i izkusnijih ljudi a 
napose da na tu nakanu mole i češće se pričešćuju. 572 

S osobitom pozornošću trebaju roditelji pratiti dijete ukoliko u njemu primjete i 
osjete nagnuće prema znanosti ili duhovnom zvanju. Antunović se zauzimao da djeca 
idu «na nauke» jer je to nužno za napredak naroda. U tom smislu, kako je poznato, i 
sam je pomagao mnogim učenicima. Stoga i roditeljima stavlja na srce da podrže djecu 
koja se ne odluče za poljodjelstvo ili neki zanat nego za znanost. 573 Čitava obitelj treba 
podržati «od Boga pozvanog u odličan čovječanstva bud svjetovni ili duhoni stalež». To 
će i njima biti na čast i ponos, ah i na korist jer «učeni ako se nije od Boga odmetnio 
svakda je na korist svojoj obitelji i rodbini ako ničim drugim a ono barem savjetom». 574 


više biljka neće razveseliti... Kao što se iz pupoljka stabla razvija cviet a iz cvieta plod, tako se i u 
čovieku razvija misao na želju a iz želje čin bludnosti“, te zaključuje konkretnim savjetom: „Da se dakle 
duša naša sačuva od nečiste misli i bludne požude: trieba nam uztegnuti oči da svašta ne gledaju a uha da 
svašta ne slušaju. Roditelji neka opomenu i pouče svoju djetcu... da oči naše nisu zato stvorene da na sve 
strane i svaka mjesta s njima svrćemo, već da s njimi pried noge gledamo i ne posrnemo 1,1 , isto, str. 752- 
753. 

571 Isto, str. 753. 

572 Pričešćivati se treba: «Kada za djetcu našu kakav stališ odabiremo da bi nam Isus pamet otvorio 
da uviditi uzmognemo, što će djetci našoj za ciela njihova vieka biti koristno i spasonosno. A djetci našoj 
udieli iztrajanje, volju i razum dužnosti svoje vierno izvršivati», isto, str. 627. 

573 «Ako dakle opaze da im djetca stališu otčevom ne prijanjaju, na nj volje neimaju, nego 
krieposti duhovne za druge pokazuju: tada im razboriti roditelji neće put priečiti, nego će ju dapače 
podpomagati, plemenitija svojstva u njih razvijati, buditi i podupirati, za da mogu potriebnu si nauku i 
obuku za budući svoj stališ pribaviti. Podjedno moraju roditelji znati da su svetom dužnosti obvezani u tu 
svrhu trud i trošak svoj po mogućnosti ulagati», isto, str. 52. 

574 Isto, str. 52. 

Posebno su sretne obitelji koje imaju svećenika jer se one «njekim načinom uciepe u 
obitelj Isusovu». 575 Nevolje obitelji bile bi veće da nema redovnika i redovnica koji se 
za njih mole i žrtvuju. 576 

3.2.4.6. Odgoj za duhovna zvanja 

Na roditelje spada svoju djecu tako usmjeravati da izaberu stalež koji će biti za 
njih po volji Božjoj. I taj važan događaj mora pratiti molitva: «Zato nam dozvoli, o 
premilostivi Isuse, da ovo naše dite N. k tebi privedemo i skrušeni, u srcu i duši, tebe 
ponizno zamolimo da označiš onaj stališ u koji triba da ovo naše drago dite stupi, u kom 
će se po njem Bog proslaviti i njegovo blagostanje opravljati)). 577 

Kod molitve «0 štivenju poslanice)) na misi moli se za duhovna zvanja. Najprije 
se u molitvi posvješćuje da su duhovna zvanja - svećenici i “duvne” - «naši sinovi i naše 
kćeri, iz našeg naroda, iz naše obitelji)). Nadalje molitva ističe da je njihov rad na 
dobrobit svih kršćana i čitave Crkve ali osobito našem narodu «koji smo jedne krvi s 
njimi» te se njihov rad i nama «u račun)), «u zasluge upisuje)). 578 Isto tako ističe 
opasnost pomanjkanja duhovnih zvanja i zato moli: «Ah, Isuse! Usliši prošnje naše i 
dostoj se udiliti nam neprocinjeni dar da se naši sinovi i kćeri odzivaju pozivu tvomu, 
kao svećenici, redovnici i duvne». Na kraju se moli za ustrajnost onih koji su krenuli 
Isusovim putem: «Usliši naše revne molitve i udili nam neprocinjeni dar da naši sinovi i 
kćeri ako se upišu u red službe tvoje, ne odkreću oči svoje od pluga na koj su ruke svoje 
postavili... Neka obstoje stalni, makar bi pod težkim brimenom zatajanja i zauzdavanja 
svojih strastih, na koljena klecali)). 579 


575 Isto, str. 574. 

576 «Neima obitelji koja ne bi žalila, ne ima ulice u kojoj tuga i bol ne mori, niti ima obćine, u kojoj 
zima i žestina izmjenice ne dosadjuje. Gorke suze prolievaju se nad kolievkom, nad ženitbenom 
posteljom i nad grobom. A koliko bi se više suza prolievalo da ove družbine (Redovi obadva spola) po 
gradovih i pustinja nastanjene, kod betlemskih jaslica, pred presvetim oltarnim otajstvom vazda ne bdiju, 
sne svoje ne prekidaju, s Mandalienom križ Isusov ne grle i za kršćanstvo milosrdje Božje ne prose», isto, 
str. 578. 

577 Ivan ANTUNOVIĆ, Čoviks Bogom..., str. 669. 

578 Isto, str. 47 

579 Isto, str. 47-48. 

Za duhovna zvanja moli se i u molitvi „ponediljkom” u Marijinu čast. U ovoj 
molitvi zagledan u Marijino djevičanstvo molitelj si posvješćuje da biti pozvan u 
duhovno zvanje jest čast “u našem narodu” i u obitelji. 580 

3.2.4.7. Dužnosti djece prema roditeljima 

Antunović u djelu «Bog s čoviekom na zemlji» pod dva podnaslova: «Ljubav 
djetce napram roditeljem» i «Roditeljem dužna poslušnost)) razlaže dužnosti djece 
prema roditeljima. Radi se zapravo o detaljnom tumačenju IV. Božje zapovijedi. Tu je 
zapovijed Bog čovjeku dao zato što se često događa da «djetca tako zaborave na svoje 
roditelje, kano da ih nisu ovi rodili bili)). U toj zapovijedi Bog je «naložio da djetca 
svoje roditelje ljube, štuju i slušaju, obećajuć joj radi toga dug i sriećan život». Bog je to 
učinio i stoga jer «dobro znade, da ako mi roditelje naše, koje vidimo, zanemarimo još 
ćemo prije zanemariti Boga, koga ne vidimo)). 581 

Kao uvod u tumačenje dužnosti djece prema roditeljima, još jednom 
posviješćuje kolika je i kakva ljubav roditelja prema djeci. Najprije ističe kako Bog nije 
roditeljima dao posebnu zapovijed ljubavi prema djeci jer se «riedko dogadja da 
roditelji ljubav napram djetci svojoj izgube, jerbo im je težko zaboraviti da je ovo 
njihova krv i njihovo tielo». 582 Roditeljska skrb za djecu je velika i trajna. Ona je velika 
i kad imaju jedno dijete a napose kad imaju brojnu obitelji. Tada je njihova briga tako 
velika da s njom ustaju i s njom lijegaju. Roditelji žive za svoju djecu i u svojoj djeci. 583 
Roditeljska briga ne prestane ni kad djeca odrastu i podome se jer ta briga poslije 
prelazi na unuke i tako «ostarjele im kosti do hladnoga groba prati». Roditeljska duša i 
srce «takovim plamenom ljubavi gori da ju nikakova nezahvalnost, okrutnost ili zloba 
utmuti ne može». Osobito je uočljiva majčina briga: «Mati, dok god diete u utrobi 
svojoj nosi’ uviek štrepi i tme, čekajuć hoće li ga zdrava na sviet donieti... Njezino je 


580 «U ovo divičanstvo... začudjeni gledamo, o draga Majko! Pa te prosimo da isto ostane vazda u 
velikoj časti u našem narodu, našoj obitelji, pa da se uvik nalazilo bude momaka u koji se za rana probudi 
ljubav prama Bogu te se bogoljubni u red svetih Božjih službenika uvršćuju, da spasenje svojih bližnjih, 
kao svećenici, redovnici unapridjuju, navišćivanjem svetoga Evangjelja... Neka se nadje uvik plemenitih 
divojaka u kojih srcu tako plamti ljubav Božja da ona obuzme njihovu dušu, srce i volju, pa sve nagone 
svoje upregnu u službu Božju...», isto, str. 334. 

581 Ivan ANTUNOVIĆ, Bog s čoviekom na zemlji..., str. 565-568. 

582 Isto, str. 737. 

583 «Vidit ćete ih gdje hode odrpani a djetcu svoju narese. Oni zebu a djetcu zaogrću. Oni gladuju a 
djetcu hrane. Oni i zadnji novčić potroše samo da blagostanje svoje djetcć utemelje)), isto, str. 737. 

srdce i njena pamet vazda kod malana joj dieteta. Tielom ga svojim goji i u naručju 

584 

njeguje». 

Taj hvalospjev roditeljskoj ljubavi Antunović je stavio ovdje da u djeci pojača 
svijest odgovornosti kako bi na toliku ljubav odgovorili svojom ljubavlju. To pojačava i 
upozorenjem da će «neljubav» prema roditeljima uroditi lošim plodovima za sav njihov 
život. 585 

Slijedi opširno nabrajanje svega onoga što je po njegovom mišljenju sadržaj IV. 
Božje zapovijedi. Sve je potkrijepljeno mnoštvom detalja i konkretnim primjera iz 
svakodnenog života. S tolikim detaljiziranjem i ovdje i u čitavom djelu «Bog s 
čoviekom» Antunović želi pomoći čitatelju da shvati i prihati daje dobro tako činiti i da 
će mu to donijeti sreću. 

Djeca su dužna u svemu slušati roditelje, osim u onom što protivi Božjim 
zapovijedima. Djeca su, ipak, dužna poštivati i zle roditelje. 586 Djeca imaju pravo na 
zaštitu od zlih i nemarnih roditelja. U takvim zgodama najprije se moraju obratiti za 
zaštitu Bogu i moliti ga da se smiluje i obrati zle roditelje. Osobito podsjeća kumove da 
u takvim slučajevima priskoče djeci u pomoć. 587 Djeca zle roditelje imaju pravo ukoriti: 
«Trieba im istinu ponizno, krotko i ljubezno kazati... Nipošto pako ne smijemo biti 
prama njima otresiti, odurni i goropadni)). Ističe Isusov primjer koji je, kako svjedoči 
Evanđelje, sve do tridesete godine svoga života bio poslušan svojim roditeljima (Lk 
2,51-52). A «u gorkoj svojoj muki, kada mu već smrt u oči gledaše, brine se on za 
ljubljenu svoju majku, te ju Ivanu, a ovog opet njoj za sina preporučuje, da joj bude 
utješitelj i štap starosti)). 588 

U trinaest točaka iznosi Antunović sadržaj IV. Božje zapovijedi. 589 

1) Djeca nemaju pravo raspravljati o tom što roditelji zapovijedaju, nego im 
valja to izvršiti. 


584 Isto, str. 736-737. 

585 «Bojte se dakle sinovi i kćeri, roditelje svoje ucviliti, jer će vam život u godina veoma kratak 
biti. Siromasi ćete biti u blagoslovu, neplodni, nesriećni u djetci i imanju», isto, str. 737. 

586 «Djetca ne imaju vlast roditeljem se svojim protiviti ili im mane njihove priedbacivati jer je 
Bog djetcu u svakom obziru roditeljem podčinio te ne ima slučaja ni načina u komu bi diete nad roditelje 
bio podigao», isto, str. 737. 

587 «Kumovi dakle i kume ne smiju misliti da su dužnost svoju napram kumčadi izvršili ako su ju 
na krštenje nosili ili na krizmanje vodili. Za ovako diete trieba im se vazda brinuti, dok se god ne udomi i 
na krila svoja se osloni)), isto, str. 737. 

588 Isto, str. 739. 

589 Usp. isto, str. 738-739. 

2) Slušati moramo roditelje ne samo zato što su nas rodili nego i zato što je tu 
poslušnost Bog naredio. 

3) Paziti da roditelje ne uvrijedimo. 

4) Dužnost im je pomagati u njihovim poslovima. 

5) Nevjemost djece na poslu i u imetku je grozna rana obitelji. 

6) Djeca su dužna u bolesti roditelje svoje dvoriti i liječiti. 

7) Djeca su dužna braniti svoje roditelje i ispričavati njihove pogreške. 

8) Roditelje moraju u starosti i nemoći njegovati, jer su roditelji djeci i djeca 
roditeljima prvi bližnji. 

9) Velika je stvar i veseli nas kad roditelji djecu odgajaju, a još je veća i ljepša 
kad sin brine za oca ili majku. 

10) Kad roditelji preminu treba ih pristojno sahraniti. Treba paziti na umjerenost 
u troškovima oko sahrane - ni previše, ni premalo. Za imućnije vrijedi, pak, drugo 
pravilo: «Ako smo imućniji nećemo griešiti ako tom prilikom siromake obilnije 
nahranili i nadarili budemo. Neka je svaki čin imućnika s’obradovanjem siromaka 
spojen, jer je ovih molitva Bogu veoma draga i ugodna». 59() 

11) Ako roditelji to nisu učinili za života ih oporukom, djeca će se pobrinuti za 
mise te za pomoć siromasima, bolnicama, školama... 

12) Ne žuriti s diobom. Najružnije je kada se braća i sestre poradi imetka očeva 
natežu i svađaju. 591 

13) Uvijek moliti za roditelje, sv. mise dati služiti te molitvom i milostinjom im 
biti na pomoći. To je najviše što možemo za njih činiti poslije smrti. Oni su to zaslužili 
jer to je tek mala nadoknada za sve ono što su oni za života za nas učinili. 

Nakon detaljnog razlaganja kako se vrši IV. Božja zapovijed, Antunović tumači 
zašto je neposlušnost pogubna za obitelj, društvo i Crkvu. 592 Neposlušnost na bilo 
kojem od tri spomenuta područja jest «pomršnja obćenitoga reda» a takva «pobuna 
prieči blagostanje sadanjega a zločestim primjerom i budućeg naraštaja. Stoga je 


590 Isto, str. 738. 

591 «Pristojnost iziskuje da običajno vrieme čekaju i tada se tek o diobi otčeva imetka bez srčbe u 
bratskoj ljubavi porazgovore i naravnaju. Ako se pako poradi važna kakova razloga spomenuto vrieme 
dočekati ne bi moglo, onda neka svakog tudjina odstrane i sami medju sobom se nagadjaju», isto, str. 738. 

592 «Duhovna i svietovna vlast stoji nad čoviečanstvom kao sunce nad zemljom. Kao što ljudi 
moraju kopati, orati, i sijati a ne samo zaprieke odstranjivati, nego i puteve otvarati, po kojih svietlost i 
vrućina u zemlju dopire, da ju plodonosnom učini: isto tako je nuždno, da obitelji u svom okrugu 
odstranjuju zaprieke, te srdce, pamet i volju pripravljaju, da vlast duhovna i svietovna do svake osobe 
dopre», isto, str. 739. 


151 




sigurno da neposlušni prema IV. Božjoj zapovijedi ne žive dugo jer će ih Bog «kao 
protivnike kraljevstva Božjega, samo njeko vrieme na ovom svietu, da kaznu trpe i 
drugim za primjer služe, zadržati», jer Sveto pismo za neposlušnike veli: “Dnevi su 
vaši izbrojeni”. 593 

Činjenica je, međutim, da nepoštivanja roditelja i starijih ima. U svom članku 
„Zašto mlađi ne poštivaju starije” Antunović se pozabavio i problemom krivog odgoja. 
On u nekim krivim postupcima starijih vidi razlog tog nepoštivanja. 

Antunović razjašnjava i kakav treba biti odnos očuha i maćehe prema djeci i 
obratno. Očuh i maćeha dužni su se brinuti za djecu koju su preuzeli ženidbom s 
udovcem odnosno udovicom i ljubav im iskazivati. Ako to ne bi činili Bog ih ne bi 
smatrao «za zakonite drugove, već kao nemilosrdne vuke, koji se nepravednim putem u 
ženitbu uvukoše, da obitelj podkopaju». I djeca moraju poštovati očuha i mećehu. 594 
Međusobna ljubav i poštovanje na korist je jednima i drugima, a očuhu i maćehi 
osigurava vječnu nagradu. 595 


3.2.4.8. Obiteljsko zajedništvo 


U poglavlju koje je naslovio «Uzdržanje kućnoga mira» Antunović se osvrće na 
obitelji u kojima je živjelo više generacija zajedno. 596 Da bi se sačuvao potrebni mir u u 
kući, u obitelji jako je važno da svi članovi obitelji imaju razumijevanja jedni za druge 
te da u svemu budu složni. 

Na prvom mjestu upozorava stare roditelje koji su na čelu obitelji da budu 
oprezni i obazrivi u ispravljanju pogrešaka mladih bračnih parova koji su ostali u kući. 
Treba im osigurati samostalnost jer su po ženidbi njih dvoje «jedna put». Da bi se 
izbjegao klasični problem zvan «snaha-svekrva», roditelji moraju biti vrlo oprezni jer 


593 Isto, str. 739. 

594 «Ako im pak ovo uzkrate i s’njimi možda neuljudno i okrutno postupaju neka si pamte: da proti 
četvrtoj zapoviedi Božjoj grieše i neće moći zasluženoj kazni izbjeći», isto, str. 740. 

595 Usp. isto, str. 740. 

596 O svakdonevnom životu u hrvatskim bunjevačkim obiteljima Antunović je pisao u svom djelu 
"Bog s čoviekom na zemlji". No toj tematici posvetio je i ni niz svojih članaka u Novinama odnosno Vili. 
Ti su članci zapravo u knjizi obrađeni i dorađeni, pa ih ovdje ne navodim, nego samo donosim njihov 
popis. I ovi članci objavljeni su u Bunjevačkoj i šokačkoj vili koja je bila dodatak Bunjevačkim i sokačkim 
novinama, stoga u zagradi donosim u kojem se broju Novina nalazi Vilin dodatak koji donosi navedeni 
članak: (Ivan Antunović), Kuća bunjevačka, u: Bunjevačka i šokačka vila, 11(1871), str. 50. - (N, br. 51); 
u: Bunjevačka i šokačka vila, 111(1872), str. 2. (N, br. 1); str. 8. (N, br. 3); str. 20 (N, br. 9); str. 24 (N, br. 
11); str. 27 (N, br. 13); str. 32 (N, br. 15); str. 36 (N, br. 17); str. 48 (N, br. 23); str. 56 (N, br. 27); str. 60 
(N, br. 29); str. 67 (N, br. 33); str. 72 (N, br. 35). 

muž i žena uvijek moraju jedno drugom biti i najdraži i navažniji. Stoga «zlo čine oni 
roditelji, koji ako se od snahe uvridjenimi ćute, jedva čekaju da se sin kući povrati te mu 
ulje tužbom proti snahi naliju». 597 Treba izbjegavati takvo što činiti jer to unosi zavadu i 
nemir. Bolje je, iako je puno teže, «život zasladiti)) umjesto «ogorčat». No, s druge 
strane ponašanje i postupak snaha jedan je od češćih razloga nepoštivanja starih 
roditelja, naročito ako se u to još umiješa i njezina rodbina. 598 

Stari u obitelji su posebno blago. Dočekati starost je velika milost. Stari koji su 
dugo živjeli imali su prilike učiniti puno dobrih djela «za koja će ih Bog u viečnjem 
kraljevstvu, neizcrpljivim blaženstvom nadariti». Zločestim starcima i staricama je 
starost kao «vrieme za pokoru ostavljeno da po njoj viečnjem pokaranju izbjegnu)). 599 
Mladi se prema starima trebaju odnositi s poštovanjem i ljubavlju, jer je starost sama po 
sebi vrijedna poštovanja. 600 Stoga će djeca učiniti sve da produže život svojih roditelja. 
Njihova prisutnost u obitelji važna je i onda kada u kući svojim radom ništa više ne 
mogu «privriediti», jer svojom molitvom mogu itekako puno doprinijeti. Prisutnost 
starih znak je prave kuće i sretne obitelji «jer je istina daje ona samo kuća blažena gdje 
se starost s’djetinstvom sustiže)). 601 Međutim, neki starci i starice «buduć neprestano 
kod kuće sjede, na teret i dosadu su koli sebi toli i svim ukućanom». «Probitačno» bi 
bilo, poučava Antunović, da takvi osim što kod kuće mole za blagoslov svoje obitelji, 
idu svaki dan i na misu, a osim toga «svaki dan po jedan sat, prije ii posli podne, kako 
im zdravlje dopušta u crkvi proborave, te se u Presvetom oltarnom otajstvu Spasitelju 
svojemu klanjaju, komu naskoro doći žele». Na taj način «stalo bi se na put mnogoj 
zavadi, nemiru i psovki, te bi se nedvojbeno i više molitvica izlilo i blagoslova Božjeg 
ne samo na pojedine obitelji, nego i na ciele obćine izprosilo». 602 

Udovice u obitelji su poseban i povlašten stalež. One također trebaju dati svoj 
doprinos i slozi i napretku u obitelji. Udovištvo ima prednost pred novom ženidbom. Da 
bi tu prednost («izvrstitost») mogle postići i tako postati Bogu ugodne, moraju se u 


597 Ivan ANTUNOVIĆ, Bog s čoviekom na zemlji..., str. 743. 

598 Ona, naime, «jedan komadić ne može ostalom rodu pregoriti, osobito ako ima s’njezine strane 
takovih rodjaka, koji ju još uzbunjuju. Ona sve dotle mužu govori dok ovaj uztrpljenje ne izgubi i naravnu 
prama roditeljem čast ne potare», isto, str. 734. 

599 Isto, str. 233. 

600 «Starost već sama po sebi pojedinu osobu čašću kiti. Koji je ostario taj je tečajem svog života 
mnogo trpio, radio, brinio se, za griehe pokoru činio i kreposti tvorio. Takov muž se otcem mnogih i 
sinova i odjedom više unuka nazivlje. Zato je svačije srdce sklono starijemu čast izkazati, koji starijemu 
dužno štovanje zatajuje i uzkraćuje taj svoju opakost odaje te će ga zaslužena kazna prije ili poslie stići», 
isto, str. 204. 

601 Isto, str. 739. 

602 Isto, str. 233. 

skladu s tim i ponašati. Uzor im mora biti biblijska udovica Judita. 603 Udovicama «koje 
su svietovnu obranu svoju izgubile i veselje zakopale» i koje su odlučile ostati u 
udovičkom staležu preporuča da snagu traže u klanjanju i u duhovnom životu općenito. 
Pobožnost će im biti izvor nadahnuća i snage u odgoju djece (siročadi) a plodovi toga će 
biti da im «djetca njihova neće dužnu pokornost uzkratiti, a susjedi i rodbina neće jih 
proganjati, buduć da će ih Isus vazda i u svačemu braniti». 604 

Uzor pak udovicama koje su se ponovo udale treba biti Ruta. Takve ne traže 
novoga muža zbog putenih požuda nego «zato da obitelj svoju uzdignu te da sirotčad 
otca odhranitelja, a stari obskrbitelja i hranitelja dobiju». Takvih je, nažalost, malo a 
više je onih koje jedva čekaju da prođe vrijeme kajanja za pokojnim mužem a «tada ne 
gledaju one tko će svekra i svekrvu dvoriti, tko li će sirotčad učiti, snažiti i njegovati: 
nego se odmah narese, nakite i nagizdaju, u namjeri ne bi li kog dražesti svojom 
zamamiti i pridobiti mogle». 605 U takvom slučaju najviše trpe djeca. 

Starim udovicama upućuje posebnu poruku. One mogu prouzročiti puno nemira 
u kući jer im je «dan preveć dug i nesnosan» one po cijeli dan mlađe ukućane karaju i 
na njih viču pa unose neslogu u kuću. Bolje bi bilo i njima i ukućanima kada bi 
„marljivo crkve pohadjale”, jer se tada snahe ne bi morale tužiti «na tielom iznemogle, 
ali jezikom kriepke svoje starice, nego bi ih blagoslivljale i ljubile». 606 

Za «uzdržanje kućnoga mira» potrebno je imati i dobre odnose s rodbinom. 
Dobri odnosi s rodbinom šire vidike jedne obitelji i «razprostranjuju ljubav» jer po 
njima dolazimo «u tješnji i pouzdaniji doticaj s drugimi obitelji i djetci našoj put u život 
otvaramo». Dobri odnosi s rodbinom su korisni i u dobru i u zlu. 607 

Antunović ističe da je i sa susjedima potrebno živjeti u ljubavi, prijateljstvu i 
jedinstvu «jerbo nam oni mogu češće u pomoći biti, nego li isti roditelji)). S njima 
također dijelimo radost i veselje. Poznat je, međutim, i klasični problem «posvađanih 
komšija» jer i među susjedima dođe do zavade i prepirke. To je obično zbog djece i 


603 U protivnom «Udovica koja se svakom prilikom u skupocieno odielo oblači, mnogo u družtvih 
i po ulica pokazuje te za obilnimi i punimi stolovi sjedi, ona će se naskoro ili uodvištvu iznevjeriti ili će 
ga pako posve osramotiti», usp. isto , str. 155. 

604 Isto, str. 262. 

605 Isto, str. 87. 

606 Isto, str. 233. 

607 Ukoliko bi se u obitelji dogodila nesreća te djeca rano ostanu bez roditelja, «utješeniji ćemo 
s’ovoga svieta polaziti, ako znamo, da će se ljubežljivi rodjaci za njih zauzeti i smiljenjem ju svojim 
obkoliti», usp. i sto, str. 743. 

živine. Zbog toga te zavade i prepirke ne treba uzimati ozbiljno. Važno je sačuvati mir i 
međusobnu ljubav a izbjegavati srdžbu koja zaslijepljuje pamet. 608 

Antunović je živio u okruženju u kojem su bile vidljive socijalne razlike. 
Zanimljivo je njegovo gledanje na te razlike odnosno «nejednakosti» u društvu. 609 Zbog 
te činjenice bogati i siromašni uvijek će jedni na druge biti upućeni. 610 Biti bogat za 
Antunovića je talent, Božji dar zato bogataš griješi smrtno ako ne čini od Boga naređena 
duhovna i tjelesna djela milosrđa. 611 Sveto pismo bilježi kako se Bog u Starom zavjetu 
brinuo za siromahe propisima o svakoj sedmoj i pedesetoj godini, a u Novom zavjetu 
Isus je naložio da ih osobito ljubimo kao njegovu «najmanju braću». Najvažnije je 
dakle, prema slugama i sluškinjama odnositi se kao prema osobama koje su vrijedne, 
prema njima «imati ljubavi i milosrdja, te s’njima kao braćom i sestrama postupati)). 
«Služinčadi)) gospodari moraju redovito davati plaću i hranu. Isto tako ne smiju prema 
njima biti osorni nego strpljivi s njihovim slabostima kako bi se popravili. Prema njima 
treba biti napose pažljiv i obazriv ako su bolesni. «Služinče ako se razboli odmah od 
sebe ne odbacimo već bečimo, pa ćemo ti em i naš boljak promicati i posao pried 
Bogom i ljudini hvalć vriednim učiniti)). Treba mu dati i dostatno vrijeme za odmor jer 
je njemu tjelesna snaga ona «glavnica koja mu treba kamate donositi)). Zauzvrat 
Gospodin će «ljubav i milosrđe, koje smo služinčadi našoj izkazali u djelo milostinjć 
uračunati)). Uz to se treba brinuti i za njihov duhovni život. Kad bi se gospodar brinuo i 
o spasu duše svoje služinčadi, budući da su oni najčešće iz siromašnijih obitelji, mogao 
bi tako doprinijeti njihovom napredovanju kako u poslu tako i u ćudorednoj naobrazbi. 
Na taj način bi se mnoštvo «siromašnih obitelj ih na slavu Božju, diku i blagostanje 
čoviečanstva utemeljilo)). 612 


608 Naime, «djetca kako se izmedju sebe posvade, tako se i pomire; a živine ne imaju razuma, da bi 
štetu, i susjedovo imanje poznati morale». Zato treba da se «mirno, da se hladnokrvno i pametno šteta 
iztraži». U takvom raspoloženju šteta će se lako nadoknaditi a sačuvat će se, toliko važni, dobri odnosi 
među susjedima, usp. isto, str. 733. i 743. 

609 «Jerbo smo umom i tjelesnom snagom, umjetnošću, znanošću i posjedovanjem milosti Božje 
nejednaki, različiti: zato ma ćemo koliko o jednakosti sanjati, uviek ćemo na imućne i siromahe, umjetne i 
neumjetne razdieljeni ostati», isto, str. 740. 

610 «Kao što imućni moraju imati sluge i služavke da im se posao vrši i zemlja obdjelava, isto tako 
sluge i služavke imaju svoje gospodare da se uzmognu hraniti i odievati», isto, str. 740. 

611 «Zato imućni ljudi grade kuće za bolestnike i ulažu stanovite svote na kamate, da se iz otih 
nemoćnici ove ili one obćine hrane a bolestni lieče. Zato se bogati nadtječu tko će veću glavnicu uložiti 
da se uzmogne više sirota uzgajati a siromaška djetca u učiona, hranom, odjećom i knjigami opskrbiti. 
Bogati se nadtječu tko će više siromašnih momaka oženiti, djevojaka udati, više udova razveseliti i 
žalostnih utješiti...», isto, str. 754-755. 

612 Isto, str. 732-733. 

Sluge i sluškinje moraju također imati ispravan i pravedan odnos prema 
gospodarima. Već u izboru kuće u koju idu služiti moraju biti oprezni i razboriti. 
Moraju gledati da lije kuća katolička i da li se u njoj živi kršćanskim životom. Ako je to 
tako onda će u tu kuću ući makar i za manju plaću «znajuć da u njoj prebiva Božji 
blagoslov od kojeg će sluga i služavka takodjer dio svoj primiti)). 613 

U odnosu prema gospodaru važno je povjerenje jer «povjerenje je jedino na kom 
sa osniva djelotvorna ljubav». Antunović pojam »služenje)) želi izdići iz onog redovito 
ponižavajućeg odnosa te ističe: «Dakle, vi siromasi ste dužni, u izvršenju časti Isusu 
spodobni postati, te svoga gospodara poštivati ne poradi kruha, kojim vas hrani, nego i 
poradi vlasti, koju mu je Bog na to podielio». 614 Isto tako trebaju poštivati djecu 
gospodarevu i sve ukućane. Takav stav će im donijeti puno mira ali i materijalne koristi. 
Antunović je mislio na sve posljedice nepoštenog i nemarnog služenja, a osobito na 
osvećivanje nepravednim gospodarima. Osveta se najviše osveti onom tko se osvećuje, 
ali nanosi štetu i drugima. 615 

I siromahe koji dolaze na vrata kuće Antunović je ubrajao u «članove obitelji)). 
Njih nikada ne treba odbiti od svoje kuće nego ih uvijek ljubazno dočekati pa čak ako 
mu i ne možemo pomoći treba ga počastiti bar lijepom riječi. To će biti doprinos 
blagoslovu obitelji jer «siromasi molitvom svojom poput jakih stupova kuću našu 
podupiru)). 616 

Antunović je bio svjestan da sloga i ljubav doista kuću grade. Stoga se tako 
zdušno zalagao za „uzdržanje kućnog mira”, odnosno da međusobni odnosi svih 
ukućana budu odnosi poštivanja i ljubavi. Takav će način života, smatrao je on, urodit 
mirom i blagostanjem u obitelji a prenijet će se i na društvo odnosno državu pa i na 
Crkvu kao zajednicu vjernika. 


613 Isto, 741. 

614 Isto, str. 

615 «Siromaku dakle trieba zapamtiti da svaka šteta neviernošću, nemarljivošću ili osvetom 
nanesena uztegnuće milostinja i umanjenje nadnice prouzroknje... Nevierne sluge neprijatelji su siromaka, 
jerboje poradi njihove neviernosti gospodar prisiljen nadziratelje plaćati. Sto dakle ovim odsieče, to onim 
odvuče», isto, str. 741. - Osim te štete i osobna kazna na zemlji i u vječnosti čeka slugu koji se osvećuje. 
Bilo je naime slučajeva da su sluge u srdžbi zapalile dio imanja ili na drugi način uništavali imovinu. Usp. 
isto, str. 740-741. 

616 Isto, str. 743. 

3.2.4.9. Obiteljske zadruge 


Sloga i blagostanje pojedinih obitelji uvelike je ovisila o međusobnim odnosima 
kako pojedinaca tako i samih združenih obitelji. I o ovoj temi pisao je Antunović puno u 
Novinama i Vili. 611 

Antunović je cijenio i podržavao život u obiteljskim zadrugama. U takvim 
zadrugama je stanovalo više obitelji zajedno. U tim obiteljima živjeli su stari, mladi i 
djeca. Svi su zajedno radili i stjecali imanje. On ističe prednost života u takvim 
zadrugama. 618 No, iako su prednosti takvoga života velike, ipak se ne može unaprijed 
reći koliko dugo trebaju članovi pojedine obitelji ostati u zadruzi. To ovisi o više 
okolnosti ali i od kreposti članova obitelji odnosno o njihovim grijesima. «Ako vidimo 
daje sloga nestala, da se podložnost iznevjerila, daje mir i pokoj iz kuće izbjegao, onda 
se takim valja dielit, jel u ovakom stanju što dulje obstojimo to se većma kvarimo u 
imovini i vjeri». Razborito je i opravdano razdijeliti zadrugu «ako su bratja već djecu 
udomila, pa se obitelni članovi već tako nasporili da ih ugled jednog upravitelja nije 
kadar ravnati. Onda je nastalo vrieme da se bratinski razdielimo i da se svaka grana kao 
stablo obiteljsko u tlo osobene samostalnosti usadi». 619 

Za skladan život u obiteljskoj zadruzi je jako važna pravična raspodjela 
materijalnih dobara odnosno imanja. Dobro je da u obiteljskoj zadruzi potpuni nadzor 
nad imanjem ima jedna osoba. 620 Bunitelja koji drugu djecu uznemirava treba iz kuće 
udaljiti, no ne ostaviti ga posve bez baštine «nego mu trieba od onoga, što bi mu inače u 
dio pasti imalo, barem jednu četvrtinu izdati». 

Jedan od problema u zadrugama predstavljala je tzv. «prćija» odnosno posebno 
imanje koje je poneki član imao. To odgovorni gospodar kućne zadruge neće dopustiti 
jer «gdje u kući takove „prćije” vladaju, tamo se naskoro zadruga razpasti ili u ništa 
obratiti mora”. Međutim, „prćije” su nastajale i zbog toga što je zadružni gospodar 

617 Usp. (Ivan ANTUNOVIĆ), Potriboća udruženja, u: Bunjevačke i šokačke novine, 111(1872), br. 
38, str. 150.; br. 39, str. 154.; br. 40, str. 158.; br. 41, str. 162; br. 43, str. 170.; br. 44, str. 174. 

618 «Zadrugu trieba smatrat kao vrilo gradjanskog žića svakog čovjeka u pogledu duševnom i 
tvarnom... Zadruga je dakle ogledalo u kom se zrcali ćudoredan i gospodarski život. Što god dulje 
ostajemo u zadrugi to se većma može nasporit naše dielo u očevini. To se većma mogu umnožit naše 
krieposti krštjanske i razvit naše vrline gradjanske», Ivan ANTUNOVIĆ, Bog s čoviekom na zemlji..., 
str. 526. 

619 Isto, str. 526. 

620 «Neima sriećnijeg ni srdačnijega stanja, nego što je ono, kada se ciela jedna razgranjena obitelj 
pod upravom mudra otca ili razborita starijega brata nalazi. Tu neima tudjine, nego svoj svojemu stječe, 
radi i čuva. Gdje je pokornost pod jednim kućnim poglavarom i sloga rodbinstvom i krvlju sjedinjenih, 
tamo svaki posao pod njihovom rukom - reć bi - gori i obilje dobara naprieduje», isto, str. 735. 


157 



kasnio ili propuštao na vrijeme namiriti potrebe članova obitelji, osobito domaćice, pa 
su one kradom uzimale ono što im je bilo potrebno a to je bilo redovito više te se tako 
imanje rasipalo. Da bi se to izbjeglo «razboriti zadružni gospodari ne samo svjestno 
namiruju svake potrieboće svoje družine, već sitnije stvari, kao pritekuću mast, maslo, 
sir, mlieko, perad, voće itd., gospodaricam na razpolaganje prepušćaju». 621 

Pokazao je veliko razumijevanje i prema starima koji također vole imati nešto 
novca a nije ni razborito da «starija kućna čeljad niti novčića pri ruci neima, kojim bi 
dietci ili rodbini kakov darak pribaviti morali. Otci trieba da su pravedni i ljubav svoju 
jednako izkazuju, osobito svu unučad jednako ljube i daruju a najmanja bo nepravda i 
nejednakost uviek na rovaš obće sloge i jedinstva biva». 622 

Ne treba pod silu držati sve na okupu, jer to ne vodi dobru. Isto tako nije dobro 
odmah im sve razdijeliti. I starim roditeljima treba da ostane nešto za starost. Dobro je 
da oni svoju djecu malo pomalo sami osamostaljuju tako što će svakom «ogranku svoje 
obitelji posebnu kuću pribaviti. Ako pak nisu u stanju ovo učiniti, onda barem neka 
potriebito posudje i orudje priskrbe». Postojao je loš običaj da su se stari držali pravila 
«dok dišem ne pišem», pa su sinovi pod njihovom vlašću i osijedili a kad su se poslije 
njegove smrti razdijelili nisu imali «kamo ni glavu svoju zavući, niti stola uz koji bi 
sjesti mogli». Osim što će sinovima osigurati sve što im je nužno za samostalan život, 
oni neće «niti to zaboraviti, da si sina u svačem, što se upravljanja kućć tiče a tako i u 
svakovrstnu poslovanju upute». 623 

Zalaže se za zajednički rad i nakon podjele obitelji, jer se i na takav način može 
uštedjeti i napredovati. 624 

Za života treba djeci razdijeliti samo dio imetka, a ostalo poslije smrti, to će u 
njima izazvati poštovanje prema roditeljima. Svi u obitelji moraju znati i za pravilo da 
će ostatak imanja oporukom ostaviti najpobožnijem i najbrižljivijem sinu. Tako će 
izazvati u djeci zdravo nadmetanje. 625 


621 Usp. isto, str. 735. 

622 Isto, str. 735. 

623 Isto, str. 735. 

624 „Ovo je u svakoj obiteli moguće a i po svakog vidnim postaje da se u zajednici trošak 
umanjava, a plod rada usporava te će pomoći da obitelji napreduju i u svačem obiluju", isto, str. 527. 

625 «Ako pako roditelji koji dio svog imetka djetci u ruke postave, naoružaju ih da si mogu lakše u 
svićtu mjesto zauzeti, i obiteljski život začeti: tiem načinom se i roditeljem pruži najsgodnija prilika 
sinove si u svakom obziru razsudjivat i upoznati, koji je brižljiviji, ćudoredniji i pobožniji, te kojega će se 
obitelj na slavu Božju i blagostanje čoviečanstva razširiti, da tako mogu vriednijem i dostojnijemu od 
pridržana dobra veći dio oporukom ostaviti», isto, str. 735. 

Ohrabruje nositelje imanja da na vrijeme, za zdrave pameti, napisu oporuku. Ne 
treba imati glede toga nikakvog straha ili predrasude. Poučava ih kako treba pisati 
oporuku, koja je njezina vrijednost i kad i kako stupa na snagu. Onomu tko nije vješt 
sam napisati oporuku, peporuča da se obrati svom duhovnom pastiru za savjet. Oporuku 
tako valja sastaviti da poslie smrti oporučitelja ne bude svađe među braćom i sestrama, 
nego da im budu zahvalni i da ih blagoslivljaju. Na kraju im Antunović daje, za 
današnje vrijeme, nepojmljivu preporuku. Potiče ih, naime, da za života ili oporukom 
ostave dio dobara za potrebe Crkve, škole ili bolnice. «Mudri kršćanski roditelji kako u 
svjetovnih tako ni u duhovnih stvarih ne običaju se na dobru volju svoje djetce oslanjati, 
već bud’ za života, bud pako oporukom, običavaju ostaviti stanovite svote novaca na 
crkvu, kanoti dom u kom smo tolikih duhovnih darova primili; na učionu, u kojoj smo 
svete, koristne i liepe stvari naučili; na bolnice, gdje se siromasi beče, a nemoćni dvore; 
na sirotišta, gdje se sirote na slavu Božju i na radost čoviečanstva uzgajaju)). 626 

3.2.4.10. Rad i upravljanje materijalnim dobrima 627 

Za blagostanje u obitelji i za «uzdržanje kućnoga mira» potrebno je, osim sloge i 
međusobne ljubavi, da svi članovi obitelji rade, obavljaju svoje dužnosti a u kući paze 
na red i na stvari. Rad je za Antunovića svetinja, dužnost od Boga naređena. Nitko u 
obitelji ne smije biti bez dužnosti a još manje smije ljenčariti. Loš je bio stari način 
razmišljanja i ponašanja: «Stari po vazdan pried kućom ii na ulici u besjedi sebi 
ugadjaju a djeca da se do starijih godina uviek sigraju». Došla su nova vremena i za 
napredak obitelji nužno je usvojiti novi način ponašanja: «Da stariji svaki dan crkvu 
pohadjajuć za mladje se Bogu revno mole a kada se kući povrate nadziraju djecu i 
kućnu životinju. Djeca pak da se ranije na rad i posao navijaju)). Iz toga slijedi logičan 
zaključak: «Nuždno je da oni koji u obitelji troše dodju u sklad s onimi koji stječu». 
Naime, nekada se gotovo sve ono što se trošilo, većinom u kući i sticalo i proizvodilo - 


626 Isto, str. 735-736. 

627 O radu i o problematici rada Antunović je također puno pisao u svojim člancima koje je objavio 
u Novinama i Vili. Donosim popis samo nekoliko članaka u kojima je ova problematika vrlo dobro 
obrađena: Rad kao spas duše i tila, u: Bunjevačke i šokačke novine, 1(1870), br. 15, str. 94.; Rad i 
poslenost povisuju familie a danguba je ruši, u: Bunjevačke i šokačke novine, 1(1870), br. 18, str. 119.; 
Zašto pišemo o tom ko radi i ne radi?, u: Bunjevačke i šokačke novine, 11(1871), br. 32, str. 211.; Zašto se 
Salveni u broju i imovini gube, u: Bunjevačke i šokačke novine, 11(1871), br. 1, str. 6.; br. 2, str. 14.; br. 3, 
str. 22.; br. 4, str. 30.; br. 5, str. 39.; br. 6, str. 47. 

kako hrana tako i odjeća. Novi društveni poredak ali i običaji zahtijevaju i nova pravila. 
Sada «mora svako obiteljsko udo novičić svoj u domaću blagajnu postavljati da se 
ovako u trošak uračunana forinta, što je moguće prije skupi». Posljedice nerada su 
dobro poznate: «Tko sjedi, taj ne naprieduje, a tko ne naprieduje, taj nazaduje. Što se ne 
množi to se umanjuje, a što se umanjuje, to mora konačno i nestati». Prije je «zemlja za 
godinu potrebni kruh rodila a živine su troškove namirivale)). Sada više nije tako i stoga 
«trieba razum rukama u pomoć donieti» da bi čovjek mogao mudrim radom i 
upravljanjem povisiti zemlji plodnost a i stoku tako odgajati da bi bila korisnija u 
gospodarstvu i izdašnija za hranu. Treba raditi tako da tim mudrim upravljanjem ono 
«što smo na broju izgubili, umnijim gospodarenjem na vagi i mjeri dobijemo)). Iz toga 
razloga nužno je školovanje jer «kao što se snaga i vještina tiela poslovanjem razvija, 
tako se i um u Crkvi i učiona, po nauku usavršuje da oštriji, svietliji i u razumijevanju i 
shvaćanju kriepkiji postane)). To je potrebno i zato da bi «svaka glava obitelji već u 
napriedak znao što koji obiteljski član prieko ciele godine potriebuje, pa da mu sva za 
život nuždna sriedstva za vriemena pribavi)). Pravom gospodaru i domaćinu mora biti 
«sve u gospodarstvu umjereno i razmjereno, da tako kadar bude kraj s krajem 
svezati)). 628 

U nastavku slijede pouke glede novca i drugih materijalnih stvari u kući. Novac i 
dragocjenosti treba držati pod ključem da djeca i sluge ne padnu u napast krađe. 
Gospodar mora imati kontrolu nad onim što se kupuje i na što se troši kao i koliko je 
ušteđeno. 629 Razboriti gospodar će paziti da u kući uvijek bude dostatnih zaliha zato 
neće «ako je dobra ciena sve do zrna prodati u nadi, da će skoro nova hrana prispjeti. 
Može bo se dogoditi, pa će baš pried žetvom pofaliti, te će morati još skuplje, nego što 
je prodao, kupovati)). 630 

Može se reći da je Antunović «nacrtao» kako se postupa s novcem prigodom 
odlaska na vašar (sajam), kako se postupa s buđelarom (lisnicom), kako i gdje se čuva 
novac. 631 Upozorava na zavodljivost novca. Uspoređuje ga sa zmijom otrovnicom «koja 


628 Ivan ANTUNOVIĆ, Bog s čoviekom na zemlji..., str. 527. 

629 «Nije dobro ako stanje kuće nije gospodaru vazda skroz poznano, jerbo neće znati kraj s’krajem 
svezati, pa će ga nevolja iznenada zateći», isto , str. 742. 

630 Isto, str. 742. 

631 "Ako je na sajam (vašar) ići i tamo mnogovrstne stvari kupovati, triba pažljivo novac izbrojiti, 
u džep ostaviti... A kada imamo više novca, nije probitačno sve u jednom džepu držati... da pri kupovini 
sve novce ne vadimo, jerbo ih možemo lako izgubiti ili nam ih može tko sgrabiti i s’njimi pobjeći... Ni to 
nije dobro, što njeki novce u zemlju zakapaju. Jerbo to mož njetko opaziti... ili možemo mi prije, nego što 
smo komu takovo mjesto pokazali, iznenada umrieti. Razborit čoviek meće novce u škrinju, koje ključ 

potajnom njekom snagom gledaoca k’sebi privlači dok napokon tako blizu ne dodje da 
ga ujide i otruje». Stare ne treba ostavljati bez novca same kod kuće «da se od nenadane 
kakove nevolje izbaviti mogu». 

Pouke poljodjelcima upućuje polazeći od izreke: «Od duga valja se čuvati kao 
od vatre». Poljodjelac mora biti oprezan jer on nije trgovac «da bi umio s novci tako 
razpolagati da mu ovi izim kamata još i korist nose». Samo u najvećoj nuždi, ako si ne 
može nikako drugačije pomoći, smije posuditi novac i ako to učini, mora ga čim prije 
vratiti. Važno je dugove vraćati na vrijeme da ne bi izgubili povjerenje «kod mogućnijih 
ljudi, pa nam drugi put neće u nevolji pomoći». 632 

Poseban problem je «poček» (veresija). Na poček ili veresiju «ne trieba nikada 
ništa kupovati, jer takova stvar se prvo dvostruko plaća, a drugo kada smo već koju 
stvar potrošili, težje je za nju plaćati nego li dvie nove pribaviti)). Zato je koristan savjet: 
«Kupuj kad imaš novaca, a prodaj kad vidiš da imaš želeća kupca. Nemojmo se na to 
učiti, da sve kupimo što nam se dopadne, jel nam ovako ni najveće bogatstvo neće 
dovoljno biti». 633 U kupovini mora postojati ispravna ljestvica. Najprije se kupuje ono 
bez čega se ne može, zatim ono što je potrebno i napokon ono što je korisno i lijepo. 
Ako se čini obratno onda se ostane i bez onoga što je nužno za život. 

U materijalnim stvarima valja tražiti savjet drugih, koji se u to bolje razumiju. 
«Učiti nije sramota, nego je sramota u neznanju tumarati i vlastitom štetom sebi gubitak 
namećati)). 634 U hrani i odijevanju treba se držati svojih mogućnosti. Po naravi se 
čovjeku dopadaju lijepe stvari pa kad ih vidi na drugima ili kod drugih poželi ih imati. 
Baš zato treba biti oprezan jer «kada smo se u trošnju samo jedanput povrh našega 
stanja uzpeli, onda nas već i stid uzdaje, da dolje ne sidjemo, i tiem točnost našu u 
gospodarstvu porušimo, svakim danom natrag idemo, dok konačno do siromaštva ne 
prispijemo». Takvi loši postupci izvor su drugih grijeha i krivih postupaka kao što su 
laž, varanje, krađa i preljub. Tako se napokon izgubi ne samo imetak nego i poštenje te 
mnogi poslije čame u siromaštvu «ili pako postanu samoubojicami i tako sebe u pakao 
zakopaju)). 635 


čuva gospodar ili gospodarica... Mjesto, gdje novce držimo, trieba daje poznano supruzi, ili ako ove nije, 
starijemu sinu ili kćeri...", isto, str. 742. 

632 isto, str. 742. 

633 Usp. isto, str. 742. 

634 Isto, str. 742. 

635 Isto, str. 742. 

U razlaganju ove problematike Antunović kaže da treba obratiti pozornost 
također na ono što može prouzročiti štetu u kući. 636 Vatra je jedna od najvećih opasnosti 
i na nju treba paziti kao na oči svoje. Isto tako treba u kući i u dvorištu sve pospremiti i 
staviti na svoje mjesto. 637 Dobar domaćin i gospodar će se potruditi da se za kuću 
potrebno oruđe nabavi jer nitko ne voli takve stvari posuđivati. 638 Ipak najveća je šteta 
ne raditi i zato na kraju poruka: «Nijedna šteta nije toliko i toli škodljiva kao što je bez 
posla zanemareno i potraćeno vrieme, jer se Božjim svemogućstvom uviek novi dan 
radja, bez da se stari ikad više povraća, dočiem svaki novi vlastiti svoj teret nosi a 
izgubljeno vrieme nikada ne naknadjuje se pa zato trieba da ono što po Božjoj milosti za 
život dobijemo, na duševnu i tielesnu našu korist obratimo)) 639 . 


636 «Ko se štete boji, taj će se od nje i sačuvati a tko je nemaran, onoga će šteta kao bura biljku 
slomiti», isto, str. 743. 

637 «...da diete ili živina nehoticć ne naidje i ne osakati se. Kasno je onda jaukati, kada se već šteta 
dogodi, nego trieba da smo vazda oprezni...», isto, str. 743.. 

638 «Nikom nije drago, da stvari, koje je za svoje novce pribavio, drugi tare», isto, str. 743. 

639 Isto, str. 528. 

3.2.5. Molitva kao temelj obiteljskog života 


Ivan Antunović je bio vrlo detaljan i opširan u svojim moralnim poukama. Kako 
je već rečeno, želio je zabilježiti sve pozitivno i negativno što se događalo u običnom 
svakodnevnom životu njegovoga naroda kako bi mu to predočio i poučio ga da jedno 
izbjegava a drugo čini. To detaljiziranje uočljivo je i u molitveniku. Naročito je to 
vidljivo u dijelu koji bi se mogao nazvati «Obiteljski molitvenik)). U tom dijelu 
molitvenika mole se svi članovi obitelji i moli se za sve u obitelji. Molitva je snaga 
obiteljskog zajedništva. Obitelj živi od molitve. Molitvom svi u obitelji jedni drugima 
pomažu. Molitvom su protkani svi međusobni odnosi članova obitelji kao i svi značajni 
događaji u njoj. Imajući u vidu njegovo cjelokupno djelovanje i pisanu riječ može se 
zaključiti daje ovim dijelom molitvenika želio dati doprinos za spas obitelji od propasti 
odnosno molitvom im pomoći da budu zdrave te tako pridonesu ostvarenju sretnije 
budućnosti Crkve i društva u cjelini. Antunovićeve su molitve govor Bogu i razgovor s 
njim. On je u usta muža stavio molitvu za ženu i obratno. Isto tako roditelji pričaju Isusu 
o svojoj djeci i mole ga za njih. Djeca imaju svoj razgovor s Isusom o roditeljima, itd. 
Sve ima naglašenu poučnu nit. 640 

Kako je Antunović pridavao veliku važnost euharistiji, značajna je njegova 
molitva za obitelj «prid Prisvetim oltarskim sakramentom)). On je bio svjestan snage 
sjedinjenja s Isusom u svetoj pričesti ali isto tako i snage susreta s Isusom u 
euharistijskom klanjanju. U ovoj molitvi molitelj se obraća Isusu prisutnom u 
Presvetom Sakramentu i priča mu o svojim brigama i potrebama. Obraća mu se kao 
roditelj, dijete, muž, supruga... Moli ga posebno za članove svoje obitelji. 

U poučnom dijelu, molitelj dok moli, ujedno i uči kakav bi trebao biti. Najprije 
je govor o grijehu koji je zapreka dotoku Božje milosti u život obitelji. Zato Boga prosi 
da ga zaštiti od tako velikog zla. U molitvi za bračne drugove ističe se temeljna teološka 
zadaća bračnih drugova - muž da bude «prilika» Isusa Krista, a žena da «pridstavlja 
svetu majku Crkvu». Tu je i zaziv za starije i za sve roditelje da budu mlađima «knjiga 
mudrosti)), tj. uzor kreposnoga života. 


640 Usp. Ivan ANTUNOVIĆ, Čoviks Bogom..., str. 653 - 732. 

I roditelji i djeca su djeca Božja, zato jedni za druge mole da toga uvijek budu 
svjesni. To se dobro vidi u dugoj molitvi iz koje se donose u bilješci kratki izvaci. 641 

Antunović je svakom događaju u obitelji pridavao važnost i zato je nastojao da 
sve bude protkano molitvom, kako bi i svi dionici tih «specifičnih stanja» u obitelji dali 
svoj doprinos dobrobiti cijele obitelji. Te molitve nalaze se u raznim dijelovima 
molitvenika, ovdje su skupljene na jedno mjesto radi preglednosti njegove misli o 
navedenoj tematici bračnog i obiteljskog života. 

3.2.5.1. Muž - žena 


Bračni drugovi su jedno drugom najbliži. Čitav život su jedno na drugo upućeni 
i jedno na drugo se moraju oslanjati. U bračnim i roditeljskim dužnostima nailaze na 
mnoge poteškoće i nevolje. Proživljavaju radosti i tuge, uspjehe i neuspjehe. U svemu 
tome molitva im je od velike pomoći. «Molitva supruga jedno za drugo» prati život 
supružnika od vjenčanja do smrti. Božja je volja da su «jedno drugom prišli i došli» zato 
njemu dnevno u molitvi preporučuju svoj brak. To je, mogli bismo reći, molitva 

v 642 

«UZ1V0». 

Svjesni slabosti koje pojedini supružnik ima oni mole da mogu nositi breme 
jedan drugoga. Nadalje mole da uvijek budu svjesni i dobrih osobina svoga bračnog 


641 „Ah, pridragi Isuse! Ako se u nas kanoti roditelji, ugnizdi grih, onda izbjegava našu obitelj 
blagodarna tvoja ruka, pa ne dobivaju tvoje milosti naša dica, naša čeljad i naša imanja. /.../. Dozvoli mi, 
dakle, u neizmirnoj dobroti tvojoj, da ti se utičem za se, za svoju dicu, za moje roditelje, rodjake i 
prijatelje, suparnike i sunarodnike, za sve gradjane i kršćane: da naše misli izpraviš, naša čuvstva izminiš 
i grih od nas odstraniš, da se ponovi u nas tvoj lik, u koj rado gleda Otac nebeski pa da dostojni budemo 
njegovimi se sinovi i kćermi nazivati, te pravo na nekrvnu žrtvu, svetu misu, divno Evangjelje, 
svetootajstva i sve blagoslove dobiti. /.../ 

Tebi priporučamo sve naše ženitbe, da u ovih uvik bude muž istinitom prilikom tvojom, koji sebe 
u gorućoj ljubavi pridaješ za ljudstvo, da ga spasiš - a žena da u neuzkolebivoj viri, uhvanju i ljubavi, 
vazda pridstavlja svetu majku Crkvu, koja i svaki trun od sebe odklanja, samo da ljubav svoga zaručnika 
Isusa ni na jedan čas ne izgubi ./.../ 

Tebi, o Isuse, ovdje u Prisvetom oltarnom otajstvu, priporučamo sve naše starije, sve roditelje - da 
ih nadahneš, pa da nam budu knjigom mudrosti, u koju ma kad pogledamo, ma ju gdi otvorimo, uvik 
nadjemo naputak, kako da se u svakoj okolnosti tako ponašamo, da Boga ne uvridimo, izkrnjega ne 
ožalostimo, ne oštetimo i ne smutimo... 

O, pridragi Isuse! Tebi priporučamo i dovodimo u ovom svetom oltarnom sakramentu, sve naše 
sinove i kćeri (a sinovi i kćeri svoje roditelje), da blagotvoreću ruku na glavu njihovu postaviš, da se um, 
srce, volja u njih razvije poput onoga, kako si nas u 'Otčenašu' učio da upoznaju da imaju svemogućnoga 
Otca u nebesih, koji može spasiti i pokarati...», isto, str. 315 - 328. 

642 «Pod tvoju dakle obranu preporučam, dragi Isuse, našu ženitbu, da ju svakim danom 
posvećuješ. Da, da, Isuse ljubljeni, svakim danom - pošto ona svakim danom prolazi kroz mnogovrstne 
napasti. Blagoslovi ju dakle svakim danom, da se ne pomrsi, ne pomete. Ti si rekao da budemo jednom 
dušom i jednim tilom. K tebi se dakle utičemo da našu pamet, naše srce, tako ujediniš da se u onoj ne 
pojavi nikakova misao, u ovom pako ne pokrene nikakovo čuvstvo, koje bi moglo povriditi tu po tebi 
utemeljenu jedinost», isto, str. 653. 

druga a ne samo mana. Vrijedno je ovdje zapaziti da se moli i za rast u ljubavi, koja 
mora biti tim veća što su stariji. Prava ljubav je pak moguća ondje gdje ima pravoga 
poštivanja i vjernosti. 643 Danas se premalo u govoru o braku naglašava zadaća bračnih 
drugova da svojom ljubavlju budu slika one ljubavi kojom Krist ljubi Crkvu. U 
molitvenom zazivu muž i žena mole da mogu biti, „lipim odzivom te najkrasnijom i 
najizvrstnijom slikom sjedinjenja Isusa i svete majke Crkve ovdje na zemlji». 644 

Zdravlje je veliko blago a bolest je u braku i obitelji uvijek teška. Zato je 
Antunović napisao čitavu studiju o zdravlju, koju je objavio u svojim Novinama 
odnosno Vili u sedam nastavaka. 645 Kad piše o zdravlju onda ima pred sobom čitavu 
osobu te stoga govori kako o zdravlju tijela, tako i o zdravlju duše: „Poštivat dakle i 
uzdržavat će zdravlje kršćanin ne samo zato da kadrim postane sve svoje obiteljne i 
gradjanske dužnosti izvršivat, već i da može i kripostne čine dilovat, pa što višu u 
kraljevstvo nebesko se uzpeti... Ja sam rad samo mojeg roda pozornost na one okolnosti 
i sridstva svmiti od kojih zavisi uzdržanje zdravlja osobena i obiteljna”. 646 

Bolest je teško i bolno iskustvo, bilo da se radio o osobnoj bolesti ili o bolesti 
naših bližnjih. To iskustvo je, međutim, i prigoda za iskazivanje ljubavi. 

U molitvi «za oboljelu ženu ili ove za oboljela muža» Antunovićev molitelj 
«podsjeća Boga» na njegov naum o braku i obitelji te ističe kako su za normalno 
funkcioniranje važni oboje i kako je važno da budu zdravi. Obitelj je «onda samo čila i 
zdrava ako se ravna po otčevoj razboritosti i okripljuje po materinoj ljubavi. Manjka li 
joj otac ili mati onda obitelj izgleda kao dan bez sunca, kao noć bez miseca». Iz takve 
svijesti izviru i žarke molitve za zdravlje bračnog druga. Najprije je molitva «žene za 
bolestna muža» koja se moli «svaki dan dokle god se zdravlje ne povrati» a zatim 


643 «Ne daj da se zavedu moje oči i prignu moja uha, te uzkipi moje srce ma napram kakvoj drugoj 
osobi... Daj mi, Isuse, da moje srce bude izvorom one supružke ljubavi koja se vazda za svaku misao, za 
svaku rič, za svaki čin vadi, crpi, grabi al se nikada ne izgrabi, te što god bivamo starijimi to da tiem više 
tvorimo kripostna djela i dostojnimi bivamo medjusobna štovanja, bez kojeg ne ima prave ljubavi», isto, 
str. 655. 

644 Isto , str. 656. 

645 (Ivan ANTUNOVIĆ), O zdravlju, u: Bunjevačke i šokačke novine , 11(1871), br. 22, str. 166.; br. 
23, str. 172.; br. 25, str. 184.; br. 26, str. 190. - Ovi nastavci objavljeni su u Bunjevačkoj i šokačkoj vili 
koja je bila dodatak novinama, ali su brojevi stranica u njoj bili u nizu onih iz Novina dotičnog broja. 
Drugi dio članaka o zdravlju objavljen je također u dodatku Bunjevačka i šokačka vila , ali su brojevi 
stranica objavljeni u vlastitom nizu. U zagradi se nalazi broj Bunjevačkih i šokačkih novina , u kojima je 
navedena vlastita stranica u Vili: O zdravlju, u: Bunjevačka i šokačka vila, 1(1871), str. 3. - (N, br. 27); 
str. 12. - (N, br. 31); str. 15. - (N, br. 33). 

646 (Ivan ANTUNOVIĆ), O zdravlju, u: Bunjevačke i šokačke novine, 11(1871), br. 22, str. 166 

«muža za svoju bolestnu ženu». Ove molitve protkane su molitvom «Zdravo Marijo», 
odnosno «Oče naš». 647 

U molitvi muža za zdravlje žene je prepoznatljiva omiljena Antunovićeva tema 
o supruzi i majci koja ima posebnu ulogu u obitelji. S njezinom bolešću u kući kao da 
sve «staje». Supruga, koja je u njegovo vrijeme uglavnom bila domaćica, ispraćala je 
muža kad je polazio na rad. Ona gaje, kad se s posla vraćao, dočekivala. Ona mu je bila 
utjeha u tuzi, odmor nakon napornog rada. Ova molitva svjedoči da je u Antunovićevo 
vrijeme bilo obitelji u kojima je vladalo toplo ozračje. 648 

U jednoj drugoj molitvi supruzi mole za uzajamno zdravlje ali i za nadahnuće 
kako bi uvijek mogli činiti ono što je korisno za obitelj, za ostvarenje Božje volje i 
poslanje njihove obitelji. Naglašena je želja da mogu biti uzorni supruzi te svi ukućani 
na njima uvijek vide i čuju «ono što je Bogu drago i milo». Ova molitva završava 
molitvom za predanje u Božju volju te za vjernost do groba i blaženu smrt. U toj molitvi 
izražena je također svijest o prolaznosti ovozemaljskih odnosa te vjera u vječno 
sjedinjenje u nebu. 649 

S grešnošću bračnoga druga valja se suočiti i sve protkati molitvom. Za tu 
situaciju Antunović donosi dvije molitve: «Molitva žene za muža valjajućeg se u grihu» 
i «Molitva virnog muža za posmuvšu ženu». Prije ovih molitava određuje da se izmoli 
«Virovanje apoštolsko», jer takve se situacije mogu prihvatiti snagom vjere i u svjetlu 
vjere tražiti za njih adekvatno rješenje. U tim molitvama najprije je istaknuto kako 
grijeh mijenja i izobličuje čovjeka i njegovo ponašanje. Zatim se zaziva Božje 
smilovanje i milost obraćenja za «posrnule» a u zaključku je molitva za novi početak 
koji će nastupiti, snagom Duha Svetoga, nakon obraćenja: «Učini, Duše Sveti, da gdi je 
danas žalost, tamo da bude sutra radost. Ta ti znaš da će se onda obradovati ne samo svi 
dobri ljudi na zemlji, nego će se razveseliti takodjer sveti i Andjeli u nebu; a mi, mi, 
Duše Sveti, danas žalostna supruga i razcviljena majka, te zanemarena dičica, uzradovat 


647 Ivan ANTUNOVIĆ, Čovik s Bogom..., str. 655. 

648 «Ah, smiluj se privelikim svojim milosrdjem vrhu nas te izlici moju suprugu da ograne sunce 
tvoje ljubavi nad kućom mojom. Ah, Bože, čim se ona pridigne odmah će sve oživiti u njoj kao ono 
prolićom u polju, kad ograne sunce nebesko... Ti si, premilostivi Otče, u njoj meni dao ljubljenu suprugu, 
brižljivu domaćicu i dičici milu majku. Nemoj nas razstaviti, pridobri Otče!», isto, str. 680. 

649 «1 ako bude, Bože, tvoja sveta volja da preminem, neka u cilosti supružke jedinstvenosti duše i 
tila, pameti i volje, pred tvoje prisveto lice dodjem i tamo u radosti vičnoj, vikovito sjedinjenje u 
blaženstvu nebeskom izčekujem», isto, str. 657. 

ćemo se u dnu srca i hvaliti svemogućega Boga što nam je povratio raj zemaljski u 
obitelj, u kojoj triba da onaj vični zaslužimo...». 650 

3.2.5.2. Roditelji - djeca 

Po uobičajenom slijedu u obitelji, nakon molitve muža i žene dolazi molitva 
«roditelja za dicu». U toj molitvi roditelji najprije zahvaljuju Bogu za darovanu djecu. 651 
Zatim mole za djecu da uvijek budu dobri kršćani i ostanu vjerni Katoličkoj crkvi te da 
odstrani od njih «svako zlo duše i tila». U nastavku roditelji mole za djecu dar 
poslušnosti i poniznosti. Najvažnije je, međutim, da uvijek teže za Isusom i ostanu mu 
vjerni: «Podaj im takovo srce koje uvik onako teži za tobom, kao biljka za svitlošću 
sunca... Sačuvaj ih, Isuse, do konca njihovog života da se lik tvoj ne otare s njihova 
obraza...». 652 

U molitvi majci Božjoj roditelji za djecu mole dar pobožnosti i molitveni duh; 
dar ljubavi prema Božjoj riječi, da se kroz sakramentalni život pripreme za borbu protiv 
napasti «nevirstva». 653 

Bolest djeteta je jedno od najtežih i najtužnijih iskustava u životu svake obitelji. 
Zato Antunović u svom molitveniku stavlja nekoliko molitava roditelja za bolesnu 
djecu. U svim molitvama za zdravlje obraća se Bogu kao gospodaru svakog ljudskog 
života jer je zdravlje prije svega njegova briga a tek onda briga roditelja odnosno 
supružnika. No i njihova je briga i želja da im dijete ozdravi tako snažna da bi bili 
spremni razboljeti se umjesto njega. U istoj molitvi prose Boga da ne kažnjava djecu 
zbog grijeha koje su oni sami počinili. To je sadržaj molitve «tužnoga otca i matere uz 
postelju bolestnoga svoga diteta». 654 


650 Isto, str. 686. 

651 «Milostivi Bože! Ponajprije su tvoja ova dica, jer da nam ih ti nisi dao, nikada ne bismo ju 
imali. Hvala Ti na velikom tom daru!», isto , str. 662. 

652 Isto, str. 664. 

653 "Sveta Divo! Izprosi nam milost od Otca nebeskoga da sva dica naša radostno polaze crkvu, da 
se marljivo sakupljaju oko Isusa u svetoj misi, gdi on dili svoj blagoslov... Izprosi nam milost da se naša 
dica rado sakupljaju k nauku gdi Isus sije u njihov um i srce sime vičnjeg života, da se njihove misli i ćuti 
rado svijaju okolo riči Božje... Izprosi nam, o majko divo, milost da naši malašni rado polaze crkvu, tamo 
svete sakramente i po njih primaju milost mudrosti i znanosti kršćanske da ih ne uzmogne napast 
nevirstva, ma se ova obukla u znanost svitovnu...», isto, str. 433. 

654 «Ti si nam ovo dite darovao, pa smo se mi roditelji nad ovim darom radovali. A1 evo ga obuze 
nemila bolest, pa mu takove boli zadaje daje tuga i žalost materi i otcu gledati kako ga ova muči i mori. 
Oj, što ne bismo žrtvovali da ga možemo od boli osloboditi i zdravlje mu povratiti! A1 sve je uzalud: ništa 
mu dosad ne pruže likovi, ništa ga ne olakšava naša ljubežljivost. Ja sam mu otac (mati), pa da mije 


167 



Klečeći pred križem Isusovim, roditelji podsjećaju Isusa na sva njegova čudesna 
ozdravljenja djece i mole da se to isto dogodi njihovom djetetu. Sličnu molitvu upućuje 
i «tužna majka pred kipom ili slikom blažene divice Marije»: «Oj, Majko divo! Prosi, 
moli se kod tvoga Sina, našega otkupitelja da spasi dite moje od ove i svake druge 
bolesti, pa ga okripi u duši da u nju nikakovo zlo ne pridje. Zaštiti njegovo tilo da ovo 
nikakova bolest ne obuzme već da zdrava duša u zdravu tilu stanuje i Boga Otca vazda 
proslavlja, na vike vika. Amen». 655 

Tjelesna bolest djeteta bolno pogađa svakog roditelja. No, još je gore kad grijeh 
rani čovjekovu dušu. I to nemilo stanje može zadesiti djecu u obitelji. Kad se takvo što 
dogodi žarko moli majka «za sina s puta ćudorednosti sišavša» i «otac za kćer 
zabludjelu)). U molitvi je predviđeno da se doda ime sina ili kćeri i naziv grijeha koji je 
počinjen. Uzima sliku iz prirode da bi pojasnio kakvi su mladić i djevojka ranjeni 
grijehom. Oni su kao priroda bez “zelene trave vesela prolića”, bez “ugodna cvita”, 
“tečna voća” i “zelenog lista”. 656 

U ovim molitvama dolazi do izražaja i muka majke odnosno oca u odgoju djece. 
Oni su svjesni da su im djeca skrenula s pravoga puta i počinila grijeh i tako navukla 
«Božju pravdu» na sebe ali i osramotila obitelj i sablaznila druge. Sljedeća je molitva 
usmjerena Bogu da im se smiluje i da ih obraćene vrati u obitelj. Majka moli s 
pouzdanjem i u nadi da će je Bog uslišiti, jer joj srce «kipi od ljubavi)): «0, Isuse, prosti 
materi u kojoj kipi srce od ljubavi, pa ti ne zna kazati žali li većma sina, koji se odkinuo 
ne samo od tebe već i od roditelja svojih kada je u nećudorednost zapao, pa se boji da će 
sada naići na njega tvoja pravda i strmoglaviti ga u pakao. II’ je veća ona ljubav, koja 
gori i plamti željom da ga vidi obraćena i obučena tugovačom skrušenja, klečeća pred 
križem i moleća za oproštenje griha». 657 

Posebni dio Antunovićevog “Obiteljskog molitvenika” čine molitve djece za 
roditelje kao i molitva za očuhe i maćehe. Jedna molitva za roditelje nalazi se kod 
četvrte postaje Križnog puta. Tu djeca postaju svjesna uvreda koje su nanijela svojim 
roditeljima i zato mole Božje smilovanje. Zatim je molitva za ispravno vrednovanje i 


moći, legao (legla) bih misto njega da ja trpim a njemu da odlahne, odmine. A1 evo goloće i nemoći naše 
volje, bez tvoje moći i podpore!», isto, str. 670. 

655 Isto, str. 673. 

656 «0, milostivi Isuse! Kako ću ti očitovati da moja kći N. (ode ju triba imenovati) nije ovakovom 
posudom (čistoće). Ona se podala grihu N. (ode valja označiti opačinu) pa putem kojim ona hodi ne 
zeleni se trava vesela prolića, već onudan sve to dobiva sliku kasne jeseni, kada nije viditi ugodna cvita, 
nije više sabirati tečna voća, nije viditi zelena lista», isto, str. 698. 

657 Isto, str. 696. 

pravi motiv ljubavi prema roditeljima te molba da se roditelja nikada ne zastide, da ih u 
starosti njeguju a poslije njihove smrti za njih mole. 658 

Na drugom mjestu «dica za roditelje)) mole: «Otče nebeski! Tvoja je volja bila 
da smo u našem otcu i materi dobili svoje roditelje u kojih tebe priznajemo..Zatim si 
posvješćuju koliko su roditelji brige i napora učinili za njihov rast i odgoj: «Oj, koliko 
su oni truda podneli, dok su nas na noge podigli! Oni nisu znali šuštati, niti su se tužili 
na zimu ii žestinu, kad su vršili težak svoj posao da nas kruhom nahrane i ruhom 
zaodjenu.» Zato mole Boga da ih nagradi i blagoslovi za njihovu ljubav kako bi im 
mogli još dugo pomagati svojim “zamedljanim naukom”; “bogoljubnim činima” i na taj 
način ih odvraćati od krivog puta i voditi ih na “put spasa”. Potrebne su im i dalje 
roditeljske molitve da s njima “kucaju na vrata nebeska” 659 i izmole im potrebne milosti. 

U molitvi «0 deset zapovidih Božjih» moli i za poštivanje roditelja: «Okripi nas 
milosti da roditelje kroz koje si nas na svit pozvao i sobom u rodstvo postavio, nikad ni 
pogledom, ni ričju a niti dilom ne uvridimo». 660 

3.2.5.3. Članovi obitelji s posebnim statusom: 

mladi, zaručnici, neplodne žene, trudnice, rodilje 

U prethodnom poglavlju prikazao sam Antunovićevu misao o zajedništvu 
članova pojedine obitelji koje bismo mogli nazvati redovitim. To zajedništvo se učituje 
u zajedništvu muža i žene, odnosno oca i majke te u zajedništvu roditelja i djece. Na 
ovom mjestu skupio sam njegove misli o zajedništvu onih članova obitelji koje je 
također prisuto u obiteljima ali nije, da tako kažem, dugotrajno i zato sam nekim 
članovima obitelji dodijelio „poseban status”. Taj status, kako je vidljivo iz podnaslova 
imaju momci i djevojke, zaručnici, neplodne žene, trudnice i rodilje. Antunović im daje 
takav „status” u svom molitveniku „Bog s čoviekom”. 

«Momci i divojke» u obitelji uvijek imaju poseban status. Svojim rastom oni s 
jedne strane povećavaju brige roditelja a s druge strane oni u njima bude nadu da će im 
biti na pomoć te će doprinijeti napretku njihove obitelji. Te brige i nade povezane su s 

658 «0 Isuse!... TJdili nam milost da ne ljubimo zato naše roditelje što bi nam dobra zemaljska u dar 
ostavili, već što su nas rodili i ovako nam po Bogu život dali te udimi svete matere Crkve učinili. Daj nam 
milost da se nikada ne zastidimo naših roditelja, bili oni siromasi, nevoljni ili nemoćni... Daj da ih nikada 
ni ričju ni činom ne uvridimo, već da ih za života najsrdačnije njegujemo a poslie smrti za nje se revno 
molimo i tako s njimi zajedno spasimo na vike vika. Amen!», isto, str. 146-147. 

659 Usp. isto, str. 665. 

660 Isto , str. 192. 

njihovom budućom ženidbom od čega puno toga ovisi kako u njihovom daljnjem životu 
tako i u životu obitelji iz koje potječu. U «Molitvi mladića i divojke» oni prije svega 
zahvaljuju na milosti što su stigli do mladenaštva u kojem im valja razmišljati o svojoj 
budućnosti i gledom na ženidbu. 661 Oni u istoj molitvi stavljaju pod Božju zaštitu sebe i 
sve svoje korake kako bi njihov izbor bio po Božjoj volji te im donio sreću u braku po 
kojem će moći postići i vječni spas: «Neću, da u izboru vlada moja sloboda; ovu ti ja, 
dragi Isuse, polažem u tvoju svetu volju i molim da se po meni i u tom izpuni tvoja 
volja... Daj mi po tvojoj volji naći u nastupajućoj ženitbi ono što je u tebi i po tebi lipo, 
dobro, pravo i sveto». 662 

U molitvi za zaručnike ide se korak dalje. U toj molitvi misli se već i na njihov 
budući bračni i obiteljski život. Na početku i na kraju ove molitve je zaziv za zaručnike 
a u sredini za budući brak dotičnih zaručnika i za djecu koja će im se roditi. Prava 
ljubav zaručnika i prava ljubav bračnih drugova ohrabrenje je svim mladima da se ne 
boje braka. Na tu nakanu se posebno moli u molitvi, koja se upućuje Gospi, u znak 
sjećanja na njezine zaruke sa sv. Josipom. 663 

Neplodnost žene je posebno stanje koje može biti vrlo bolno. Zato neplodna 
žena traži snagu i utjehu u molitvi. Neplodna žena u podužoj molitvi nabraja kako je 
rađanje djece od Boga određeno, kako su djeca veliko blago i zato kao da uvjerava Boga 
kako bi bilo dobro i korisno daje obdari plodnošću: «0, mili Bože! Radost neugasiva bi 
moje srce razdragala kada bi službenica tvoja izprosila milost da nam se rodi dite u kom 
bi se Otac nebeski ugodio, u kom se čina Isusove smrti ne bi izgubila, u kom bi ljubav 
Duha Svetoga stostruki plod doniela. Ah, Bože trojedini! Kakovo bi to veselje bilo u 
domu službenice tvoje kada bi se u njenoj utrobi začeo čovik, koji će vazda davati Bogu 
što je Božje...». 664 Ova molitva završava pozivanjem na primjer neplodnih žena kojima 
se Bog smilovao kao što su Ana, Rahela, Elizabeta... 


661 «Sladki Isuse! Tvoja je volja bila pa sam dorasao(la) do one dobe u kojoj se valja pripravljati na 
onu svrhu, na koju si nas ovdje na svitu opredilio i koja se ženitbompostizava...», usp. isto, str. 666. 

662 Isto, str. 666 - 667. 

663 «0, Divo... usliši milostivo naše molitve i izprosi na sve zaruke naše, koje se sklapaju u našoj 
obitelji, u našoj obćini i domovini, al i u čiloj svetoj Majki Crkvi, plodoviti blagoslov da se one pod 
neuvehlim vincem čistoće, naših mladih sklapaju i ženitbe u duhu svetoga Evangjelja izvadjaju... Posveti, 
o Isuse, na prošnju blažene divice, sve naše zaručnike(ce) i daj im da ona ljubav koja ih vodi k oltaru, 
nikad ne izgine iz srca njihova već ih doprati do groba, pa svaki tko ih god vidi, ne zastraši se ženitbe ili 
udaje, već da se u njem probudi želja takovu sklopiti i u njoj srićnu i blagoslovljenu dicu roditi», isto, str. 
430-431. 

664 Isto, str. 705. 

Trudnoća je veliki događaj za bračne drugove i za čitavu obitelji, ali je osobito 
značajno i specifično razdoblje u životu svake žene koja pod svojim srcem nosi dijete. 
Trudnoća je svakako događaj koji treba osvijetliti i zaštititi molitvom. 

«Molitva noseće žene, prid prisvetim oltarnim otajstvom» izražava prije svega vjeru u 
Isusovu živu prisutnost u Presvetom oltarskom sakramentu. Trudnica je svjesna da je 
Bog stvoritelj čovjeka i zato mu se obraća s pouzdanjem: «Ti si, o Isuse, onaj koji 
čovika u mojoj utrobi stvaraš. Ti si, koji njegovo tilo ustrojavaš, ti si koji mu 
oživljujuću dušu udahnjuješ. Tvoj je čili čovik, koga u nutamjosti mojoj stvaraš. Meni 
si ostavio zaslugu ako ga vimo nosila ili kaštigu ako mu razvitak pričila ili pomrsila 
budem». 

Ta je molitva puna nježnosti, kao što je nježna majčina utroba koja nosi dijete. 
Trudnica je svjesna da rađanje djeteta ne može proći bez porođajne boli i da su zdravlje 
i bolest u Božjoj ruci, ipak moli usrdno da On zaštiti “dušicu i tilešce čedašca” koje nosi 
pod svojim srcem. 665 

U molitvi «noseće žene prid bi. Divicom Marijom» obraća se Gospi koja je 
također bila u blagoslovljenom stanju te traži njezin zagovor da ona, koja je Isusa 
nosila, hranila i njegovala, moli svoga Sina da je zaštiti od napasti i od svega što bi 
«zlim uplivalo» na nju i na njeno čedo, te zaključuje vapajem: «Usliši, usliši me, 
premilostiva Majko, pa mi izprosi onu radost u porodjaju momu koju si ti, vridna i 
dostojna, uživala kada si u betlemskoj štalici Isusa, našega Odkupitelja, srićno rodila te 
vas svit, nebo i zemlju obradovala)). 666 

Osim molitve trudnice Antunović u molitvi na «uspomenu pohoda bi. divice 
Marije, kod svete Elizabete, matere svetoga Ivana Krstitelja)), potanko razrađuje koje 
milosti treba izmoliti trudnicama. Prije svega one bi trebale za vrijeme trudnoće 
“odlaziti u crkvu, klanjati se i pričešćivati” jer će time krijepiti i posvećivati kako sebe 
tako i «zrijuće svoje čedo». Molitva je upućena Gospi: «Sveta Divo! Utiči se Duhu 
Svetomu koji te je divicu obsjenio, da on nadahne sve noseće kršćanke neka se Bogu 
Otcu, u crkvi predstavljaju, i nastoje svaki blagoslov primiti, pak tiem o tom rade, da 
sebe i zrijuće svoje čedo svete i kripe u duši i tilu». U istoj molitvi je podsjećaj na 

665 «Ah, smiluj, smiluj mi se, Isuse i ne dopusti da ikoji vanjski ili nutarnji upliv kvari ono što ti u 
meni ustrojavaš; da se ne ozliedi dušica pod mojim srcem ležećega čedašca; da se ne pomete razvitak 
njegova tilešca: već daj, o pridragi Isuse, da bude zdrava duša u zdravu tilu... Udili mi radost bogoljubne 
roditeljke, pa kada ugledam novorodjenče da mi se srce razdraga i da sve pritrpljene boli zaboravim)), 
isto, str. 659. 

666 Isto, str. 661. 

propis «očišćenja poslije poroda»: «A kad se s porodom srićno razstale, daj da u 
nastavšem za očišćenje vrimenu, bezizprično čedom svojim polaze crkvu i odredjenim 
blagoslovom budu s čedom ujedno posvećeno). 667 

Nakon molitve «noseće žene» slijedi molitva «rodilje, poslie, kako je po 
svećeniku s novorodjenim u crkvu uvedena i blagoslovljena bila». U ovoj molitvi majka 
prikazuje Bogu svoje dijete i moli za njegovu budućnost. 668 

Za rodilje, majke i djecu moli se o blagdanu «na čast očišćenja bi. Div. Marije» 
ili «Svitla Marija». Sadržaj ove molitve je sličan prethodnoj. U molitvi je naglašena 
želja da se vrši volja Božja glede postupanja žene nakon poroda a za dijete moli Božji 
blagoslov uz želju da ono uvijek bude na Božju slavu. Ako rodilje učine sve po 
crkvenim propisima i Božjoj volji one će po blagoslovu «uvoda» biti «očišćene i 
okripljene» te će se po njima i muževi i očevi posvetiti a djeca će se njihovom poukom i 
njihovim vladanjem okrijepiti i u svakom dobru učvrstiti. 669 

«Mlade», t.j. mlade supruge i majke u obitelji zaslužuju također «specijalni 
status». I o njima će puno toga ovisiti u životu pojedinih obitelji. Zato im je u molitvi na 
blagdan Nevine dječice-Mladenaca posvetio dosta prostora. U molitvi za mladenke, po 
zagovoru Nevine dječice, moli se za njihovu iskrenu ljubav prema djeci, za otklon 
požude i zabranjenog “užitka ženidbenog”, napose da budu otvorene životu a protivnice 
svakoga sprečavanja začeća. Aludirajući na problem “čedomorstva” odnosno 
neprihvaćanja djetetovog spola, moli mladim majkama i tu milost da svako rođeno 
dijete “uvis podignu”, t.j. da ga radosno prihvate: «Molite da naše mlade i matere uvide 
da na svitu ne ima plemenitije svrhe no radjati i uzgajati dicu. Jer ovim se izpunjuje ona 
volja Božja, kojom stvara prvoga čovika... Sladki odabranici Božji! Ne odstupljujte 
izpred pristolja Isusova, dok ne izmolite da se u našem narodu ne nadje mlada, koje bi 
bud kojim načinom začeće u utrobi svojoj pričile; da se ne nadje matera, koje ne bi iz 
sve snage i iz sve kriposti nastojale da rodjeno mužko i žensko čedo u vis podignu.. 

Završetak ove molitve posvećenje odgoju djece. To je “brime materinsko”, koje 
valja “kripko snositi”. “Mlade” i matere su dužne sačuvati “nevinost” djece koju su 

667 Isto, str. 512-513. 

668 «Dragi Otče! Tvoje je ovo čedo. Ja sam mu mati, ali si ga ti stvorio, ti si ga živa i zdrava na svit 
izveo. Oprosti materi, koja se usudjuje s njim pred tvoje sveto lice stupiti i na golih koljenih klečeć, 
ponizno te zamoliti da milostivo pogledaš na mater i ovo malo čedo onom ljubavlju primiš, kojom si 
malahne k sebi prizvao i blagoslivljao... Nisi ga za drugo, o Bože, stvorio već da ovdje na svitu 
neprekidno ime tvoje sveti i volju tvoju izpunjuje. Dakle, dragi Otče, tako uredi sve njegove puteve da se 
u njem izpuni tvoja sveta volja...», isto, str. 662. 

669 Usp. isto, str. 432-434. 

primila na krštenju i pomoći im da rastu u svetosti kako bi postigla vječni život. Budu li 
tako činile bit će slične onim majkama iz evanđelja, koje su donosile svoju djecu k Isusu 
da ih blagoslovi. Štoviše, bit će puno veće od njih. 670 

Ovdje pridodajem i molitvu majke, kojom moli da može, po zagovoru Blažene 
Djevice Marije, prenositi na svoju djecu bogoslovne kreposti: “Izprosi nam, o Majko 
divo! Milost da naše sve kršćanske matere, najvećom marljivošću nastoje bogoslovne 
kriposti, viru, uhvanje i ljubav u srce naše diče uhvati, usadjivati, podhranjivati, 
podkripljivati, uzbudjivati, i uzpaljivati - pa će onda momci i divojke biti čisti u duši i 
tilu; muževi i žene Bogu virni; starci i starice bogoljubni te svi blaženi i spašeni u Isusu, 
na vike, vika. Amen». 671 

3.2.5.4. Duhovni život u obitelji 

U obitelji duhovni život mora biti na prvom mjestu. On će biti u obitelji izvor 
snage i nadahnuća roditeljima kako za ispravan odgoj tako i za sticanje i upravljanje 
materijalnim dobrima. Bez duhovnog života nema ni pravog suživota u ljubavi među 
članovima obitelji. 

Sagledavajući stanje u obiteljima svoga vremena Antunović je uočio mnoge 
negativnosti u vjerničkoj praksi svojih sunarodnjaka. Neki čini «puka nose na sebi više 
znak poganstva nego li kršćanstva)). U te «poganske čine» ubraja prije svega 
nepoštivanje nedjelja i svetkovina jer su «obukle nečedni lik običnih poslenih dneva». U 
svetoj misi sudjeluju i sakamente primaju samo stari, nemoćni i djeca «dočiem ostali, 
muževi najme i žene, množinom posala i trgovinom zaokupljeni samo po tome znaju da 
je kakov svetčani dan osvanuo što djetcu svoju u čistije odielo obuku i obitelj obilnijom 
hranom ponude». Nije mu promaklo uočiti i upozoriti na pogansko ponašanje mladih: 
«Mladići se sastaju s djevojkami uz crkvene zidine te se pod sv. misom i propoviedju o 
popoldnevnom veselju razgovaraju...». 672 Roditelji su izgubili vjeru u snagu molitve. 
Oni ne mogu dočekati kraj sv. mise te izjure iz crkve i prije nego blagoslov prime te 
žure kući da se tobože djeci ne bi nešto dogodilo. Primjeri iz života očituju suprotno 

670 «Ah! Ne, ne. One su u nidrih svete majke Crkve, uz dobra muža, još više jer su slične Blaženoj 
Divici Mariji, koja ne gleda na tegobe daleka puta i silne na istom patnje, već obgrljava Isusa da ga izpred 
mača krvnika trudovih izbavi». One svoju djecu trebaju tako čuvati i odgajati da mogu stupiti pred Isusa i 
reći mu: «Evo ih, dragi Spasitelju! Koje si odkupio i na krštenju posvetio, mi ih sačuvasmo i za uživanje 
veselja nebeskoga sposobnim odhranismo...», isto, str. 421. Za cijelo poglavlje usp. isto, str. 418-421. 

671 Isto, str. 434. 

672 Ivan ANTUNOVIĆ, Bog s čoviekom na zemlji..., str. 719. 

iskustvo jer se više nezgoda djeci dogodi dok su roditelji na poslu nego li u crkvi. Nije 
dobro što su roditelji škrti u vremenu posvećenom Bogu dok od njega prose zaštitu za 
djecu. 673 

Zbog takvoga stanja, biskup Antunović u svojim djelima donosi vrlo sadržajan i 
kon kr etan opis duhovnog života koji mora resiti kršćanske obitelji kako bi se mogle 
oduprijeti suvremenim poganskim trendovima i tako sačuvati od propasti kako svoje 
obitelji tako i cijeli narod i državu. 

Žena odnosno majka u kršćanskoj obitelji mora biti predvodnica pobožnosti i 
širiteljica evanđelja. 674 Prava je tragedija za obitelj ako su u njoj majka ili kćerka 
bezbožne. 675 Naprotiv žena vjerna Isusu je na diku, slavu i sreću. 676 Otac i majka 
predstavljaju djeci Boga i Isusa, zato im moraju davati primjer duhovnog života. 
Kršćanin, usprkos «svakom poslovanju i mnogimi brigami, kojimi je svaki pojedinac 
manje ili više opterećen, ne smije nikad zaboraviti i zanemariti molitvu». Najbolja je 
molitva sveta misa. Zbog toga hvali «starije i odrastle» ljude «koji u imenu Isusovu i u 
poslenih dnevih (radićaci) crkvu polaze i tamo pod svetom misom sebe, svoju djetcu i 
unuke, čeljad i imanje Bogu otcu prikazuju)). Takva će molitva «svima za koje 
prikazana bude, milost i blagoslov Božji donieti». 677 

Crkva je mjesto gdje svi članovi obitelji primaju potreban blagoslov za osobni i 
zajednički život. 678 Kakva je korist i blagodat odlaska u crkvu na svetu misu moguće je 


673 «Dok su roditelji djetcu svoju u strahu Božjem uzgajali, nju poslie molitve u družtvo Angjela 
preporučivali i po molitvi angjeoskoj na to družtvo priučali, dotle su djetca poput jedrih grozdova rastla, 
ali odkako pokraj svakog djeteta po jedna pestinja (dadilja) sjedi, od ono se doba umnažao broj gluhe, 
sliepe, kljaste, sakate i kržljave djetce», isto, str. 472. 

674 Žene «moraju pobožnost počimati, izvršivati i promicati« jer «srce i sudbina čovječanstva, 
položena je u ruke ženskoga spola«, isto, str. 377. 

675 Takve obitelji idu prema propasti, a prije toga će «čast izgubiti; radost i veselje će u njoj 
izginuti, ljubav rodbinska ohladiti, srieća se sakriti, napriedak prepriečiti, a siromaštvo zavladati«, isto, 
str. 377. 

676 «Dakle ako se u kojoj obitelji nevjera i bezbožnost uselila, tada već neima drugoga načina, 
kojim bi se ista izkorienila, nego li po viernoj ženi, kćeri ili sestri. Nu to i ne može biti inače, znajuć da su 
vjera i ufanje u ljubavi usadjeni i daje gniezdom ljubavi žena kanoti mati, kći i sestra«, isto, str. 377. 

677 Isto, str. 348-349. Isto to, ali opširnije piše na drugom mjestu: «U Novom zavjetu predvidjeno 
je da vjernici svaki dan sudjeluju u misi, ali ova dužnost ne veže poljodielce, vrlo težke žene i matere 
malane jošter dojeće djetce. Ali svi starci i starice kao što i oni rukotvorci, koji poslove svoje doma 
obavljaju, dužni su po duhu sv. Majke Crkve svaki dan crkvu polaziti, te sebe, svoju obitelj i cielu obćinu 
u milosrdje Božje preporučivati«, isto, str. 590-591. 

678 Radi ljepote, dubokog sadržaja i konketne poruke suvremenim obiteljima navode se o tome na 
ovome mjestu Antunovićeve misli opširnije: «Ovdje (u crkvi) se zaručenikom na uzdržanje posvećenje i 
spasenje čovječanstva obilna milost podieljuje... Ovdje se otci i matere onako bogoljubno... mole da ih 
Bog u porodu njihovom razveseli, pomladi te mirom duše i srdca nadari. Ovdje udove...molitvom, postom 
i lemozinom ruke svoje sklapaju te za smilenje nebesko prama velikim i malim svojih sugradjanah vapiju. 
Ovdje čisti mladići i djevice... vierom, ufanjem i ljubavlju okićeni jedinom se Bogu klanjaju. Ovdje se 
sakupljaju mnogi malani... Nad njimi u crkvi milo opočiva pogled Isusov, kanoti nad mladim rojem, koji 

provjeriti ako «napose pokušali budemo dneve u koji smo svetu misu slušali s onimi u 
kojih smo ovu zanemarili, prispodobiti. To čineć pokazati će se odmah u kojih smo mi i 
naša družinčad s poslovanjem našim bolje napriedovali... Gdje je Isus tamo je svagdie 
napriedak i obrana». 679 

Za duhovni život u obitelji važno je redovito ispitivati svoju savjest kako bi 
pojedini članovi obitelji provjerili da li su dobro i revno vršili svoje dužnosti. A isto 
tako je važna redovita sveta ispovijed. Prednjačiti u ispovijedanju moraju gospodari i 
roditelji kako bi svojim dobrim primjerom bili na poticaj «služinčadi» i djeci. Ako se 
ona budu redovito ispovijedala bit će «poslušna, krotka i uslužna, pomnjiva, čista, 
triezna i umjerena», jer ispovijed više doprinosi poslušnosti i vršenju dužnosti nego li 
«najstrožija zapovied i prietnja». 680 

Puninu milosti svi pak primaju po pobožnom i dostojnom primanju svete 
pričesti. Obrazlaže zašto se svi članovi obitelji trebaju pričećivati. Naglašava da to 
trebaju činiti zaručnici «da Isus posveti njihovu ljubav»; trudnice, radi zdravlja ploda i 
umanjenje boli i pogibelji prilikom poroda; roditelji kad žene sina ili udaju kćerku da bi 
njihov brak umnožio obitelji za «zemaljsko blagostanje)) i «nebesko spasenje)). Pričest 
je dragocjena roditeljima u odabiru životnog staleža za djecu. 681 

Na drugom mjestu jednako tako detaljno opisuje kako i na koje nakane trebaju 
moliti pojedini članovi u obitelji. Prikazuje kako mole djeca, mladići i djevojke, roditelji 
te starci i starice. Dječja molitva upućena s majčina krila Bogu je osobito mila jer «gdje 
su malani, tamo su Angjeli čuvari i sveti odvjetnici, tamo je već pol raja». Pred mladima 
je život, «put lijepe nade» ali i zamki đavolskih. Zato ih hrabri: «Oj, vi liepi mladići i 
ljubežljive djevojke, molite se da ne unidjete u napast». Roditelji moraju u svakom času, 
u svakoj prigodi i na svakom mjestu moliti za djecu jer je u djeci sva njihova sreća i 
nikakvo blago ovoga svijeta ne može se usporediti s dobrom djecom. Bez valjane, 
sretne i zdrave djece «oči će vaše suziti a srdce tužiti», poručuje roditeljima. Iskustvo 
staraca i starica je ogromno, poput neke knjige u kojima je zapisano sve bitno iz 
njihovog života ali i iz života njihovih prijatelja i prijateljica. 682 Na poseban način 


će sladak med slave Božje proizvesti. Ovdje su mnogi bivši razsipni sinovi ali sada skrušeni pokornici. Tu 
su mnoge razcviljene radi uvrieda ogorčene, tužne suze roneće Mandaliene», usp. isto, str. 584. 

679 Isto, str. 591. 

680 Isto, str. 635. 

681 Usp. isto, str. 627. 

682 Usp. isto, str. 680. 

preporuča obiteljima molitvu Gospi, jer ona je majka svima i svima želi i može 
pomoći . 683 

Dijeliti milostinju je sastavni dio duhovnog života. Za djecu je korisno iskustvo 
kad zajedno s roditeljima dijele milostinju potrebnima . 684 Siromah će iz njihovih ruku 
rade primiti taj dar jer mu oni neće kasnije to predbaciti. Naime, mnogi su siromasi 
često nezahvalni ali i dobročinitelji «mnokrat u djelih svojih oholi». «Milostinja je 
zalogom obiteljskog i obćinskog mira te svetošću zakona» ali samo ako bogati imaju 
neprestano u svijesti svoju dužnost «Gladne nahraniti, gole zaodjenuti...» a siromah 
dužnost zahvaljivati bogatašu na njegovoj darežljivosti. Ako bilo jedno, bilo drugo 
izostane «onda ćemo široka vrata otvoriti zlobi i zavisti koje poradjaju laž i prievaru: za 
ovimi sliedi srčba i osveta iz koji se radja otimanje, zločin paleža i napadanje na 
život ». 685 

Duhovni život je za biskupa Antunovića sastavni dio života kako za pojedinca 
tako i za obitelji i za društvo u cjelini. On ističe da bez duhovnoga života niti nema 
pravoga i potpunoga ljudskoga življenja. Duhovni život ima prednost pred «zemaljskim 
stvarima». Međutim, čovjek kršćanin uvijek je u opasnosti da to zaboravi ili da 
podlegne đavolskoj napasti koja ga odvraća od toga života. Zbog toga je duhovni život 
njegova velika briga i mora se neprestano hraniti molitvom i euharistijom. U 
molitveniku „Čovik s Bogom” Antunović je to jasno istknuo. U opširnoj molitvi «Prid 
svetom misom» hvali žene Galilejke koje su Isusa pratile na putu u Jeruzalem. Ta 
molitva je poticaj vjernicima da kad čuju «oglasivanje službe Božje» (t.j. kad čuju 
crkvena zvona koja pozivaju na misu), sve svoje misli i osjećanja odvrate od zemaljskih 
stvari te «bez oklivanja» pohite k oltaru Gospodnjem. Bog uvijek mora biti na prvom 
mjestu. Nitko, pa ni bračni drug niti dijete ne smiju biti prepreka u ostvarivanju ljubavi 
prema Bogu. «Posid Isusa» mora svakomu biti «najskupociniji i najmiliji)). Da bi u to 
uvjerio vjernike u molitvi je upit iz kojega slijedi odgovor koji jasno naznačuje što im je 
činiti: «Zar one Galilejke nisu imale svoga imetka, zar nisu imale svoje muževe, zar 
nisu imale dicu svoju? One su sve to imale, ali je glas Isusov sladji bio od glasa muža i 
diče; posid Isusa bijaše skupociniji i miliji, neg što je bio posid vaskolikog zemaljskoga 

683 «Zdravo Marijo! Evo ti se preporučuju roditelji da im djetcu blaženom učiniš, sirote da im 
milosrdne zaštitnike pribaviš; sudci da im u zamršenih stvarih prosvietu od Duha Svetoga na pravedno 
razlaganje parba priskrbiš, poljodjelci da im obilje zemaljskog ploda izprosiš...», isto, str. 464. 

684 I ovo djelo potkrijepljuje konkretnim primjerom: «Mudro čine oni roditelji, koji tiem nalogom 
djetci svojoj voće daju, da ovo sa siromašnom susjedovom djetcom podiele ili kada po djetci svojoj daju 
siromakom novac, jilo i odjeću», isto, str. 698. 

685 Isto, str. 698. 

blaga. Pa su Isusa tja iz Galileje dopratile u Jerusolim da mu kao Bogu i čoviku prije 
muke i smrti, poslidnju uslugu izkažu.». 686 

U molitvama za obitelj istaknuta je uloga svih osoba Presvetoga Trojstva. 
Ljubav prema Bogu je zalog prave ljubavi prema bračnom drugu i svim članovima 
obitelji. 687 

U molitvi «0 pričesti misnika» kada se i «virni u duhu pričešćuju» naglašen je 
značaj Isusove milosti za život u obitelji. Bez te milosti bio bi narušen odnos među 
članovima obitelji a čovjek bi bez pravog zajedništva bio osuđen na samoću: «Ej! Da 
nije milosti Isusove, to bi što prije izginula ljubav roditelja i diče, braće i sestara jednih 
naprama drugim, pa bi nam život izgubio svu slast, radost i veselje: ćutili bismo se 
medju ljudini kao osamljeni u pustinji.» 688 

U molitvi Duhu Svetom tumači ulogu djelovanja Duha Svetoga u životu obitelji. 
On «sveze obitelji» zaslađuje kako bi se cijelo biće svakoga člana pojedine obitelji, 
njihove rodbine i prijatelja okrenulo vjeri, ufanju i ljubavi kao što se cijela priroda 
otvara «izašavšemu suncu». U takvoj otvorenosti upućuje se molitva Duhu Svetom: 
«Tebi se do tla klanjamo, pa te neprestano iz dubljine poniznosti zazivamo, da nas u 
svakom poduzeću, radu i poslovanju razsvitliš da umijemo ono i onako tvoriti koje i 
kako će nam po dušu i tilo koristno biti.» 689 

Zahvalnost je sastavni dio duhovnog života u obitelji. Bračni drugovi uvijek 
moraju biti svjesni daje sakrament ženidbe velika milost koju su primili od Boga. Za taj 
sakrament uvijek treba zahvaljivati. Antunović posvećuje posebno poglavlje molitvi 
zahvale za «milosti primljene po svetootajstvih». U tom poglavlju nalazi se i zahvala za 
sakrament ženidbe. Božje djelo stvaranja, otkupljenja i posvećenja u svijetu se sada 
«vrši u kršćanskoj ženitbi». Oni koje je Bog pozvao u bračni i obiteljski stalež samo po 
sakramentu ženidbe imaju zalog vječnoga života i sigurnu obrana od đavolskih 
zavođenja. U toj svijesti se bračni drugovi trebaju obraćati Isusu molitvom zahvale: «0, 
Isuse! Klecam pred križ tvoj... pa se iz dubljine harnoga srca molim: usliši, o usliši nas 


686 Ivan ANTUNOVIĆ, Čoviks Bogom..., str. 23. 

687 «Ako Boga ljubim, onda je jedino moja ljubav u ženitbi jedno za drugo, po roditelje, po dicu, 
po braću i sestre, po rodbinu osigurana... Dakle ako hoću da me dica, roditelji, suprug(a), braća i sestre 
ljube, onda moram da Boga nadasve ljubim». U ovoj molitvi je jasno izražen njezin «razgovorni» dio s 
tumačenjem i obrazloženjem: «Jer zašto ljubim roditelje, supruga(u), braću, sestre i dicu? Zato jer je ovo 
krv od moje krvi, pa sam o njih uviren da će me u svako doba obgrliti, u dobru utvrditi a iz zla izbaviti, 
ma bi tim svoje imanje, pa baš i isti život pogibelji stavili)), isto, str. 306. 

688 Isto, str. 108. 

689 Isto, str. 135. 

Isuse, milosrdno pa nas ogradi neporočnom čašću svetootajstva ženitbe kao jedine 
utvrde razvitka duše i obrane od ujida djavolskoga u tilu ljudskom, koji bi mu zemaljsku 
i vikovitu smrt prouzrokovao.)) 690 

Za vrijeme «prefacije» u misi stavlja molitvu prikazanja Bogu cijele obitelji i 
svih društvenih struktura. Prikazanje obitelji Bogu i molitva za njegovu zaštitu i 
blagoslov je osobit način skrbi za duhovni život obitelji. Za sklad i slogu u obitelji, za 
napredak društva ali i da Crkva kao zajednica vjernika može biti na visini svoga 
poslanja, nužno je da svi budu od Boga blagoslovljeni. U ovoj molitvi su stoga 
nabrojani svi članovi obitelji te odgovorne osobe u Crkvi i društvu. 691 

Za duhovni život koji vodi k svetosti u braku i obitelji značajna je krepost 
čistoće. Ona je bitna i za one koji su u duhovnom zvanju. To je sadržaj molitve «protiv 
bludnosti». Bludnost je izvor mnogovrsnih zala. Ona napada zdravlje tijela i duše, 
pomućuje razum i oslabljuje snagu volje ali može biti kobna i glede vječnoga života. 
Molitva za čistoću je vapaj Isusu: «Ne daj da se bludnost useli u moje misli, u osićanja». 
To je poziv Isusu da «kripošću čistoće)) podigne ogradu koja će zaštititi bračnu vjernost 
ili obećanja dana po zavjetima ili po sakramentu svetoga Reda: „Učini neka svagdje, 
svakda gospodujeu meni milost... da budem kadar(ra) sačuvati čistoću ženitbe ili 
udovstva, divičanstva ili svetoga reda, te da budem dostojan(na) jednoć s anđeli i 
svetimi Božjimi radost vikovitu diliti. Amen”. 692 

Usprkos svim nastojanjima i borbi, pa i revnom duhovnom životu, svi ljudi 
griješe. Uz grijeh bludnosti i drugi grijesi su veliko zlo. Grijeh uništava svaku ljubav. 
Zbog grijeha stradavaju međuljudski odnosi u obitelji. Na tu činjenicu Antunović 
ukazuje u molitvi na Veliku subotu. 693 No, nije dovoljno samo uvidjeti svoju grešnost. 
Zato je u misi kod «Kyrie» stavio molitvu koja pobuđuje svijest grešnosti i moli za 
oprost grijeha. Posebno spominje i grijehe bračnog i obiteljskog života: «Stupimo li u 
družinu, koju si svezom ljubavi spojio, al eto ih, gdi muž i žena, misto da jedno drugom 


690 Isto, str. 215. 

691 «K tebi dakle polazimo da u duhu privedemo naše supruge, našu dicu, naše roditelje, našu 
braću i sestre, našu služinčad, naše gospodare, naše sudije i upravitelje, naše zakonoše, naše stare i mlade, 
naše uboge i bogate, naše mladiće i divice u svakom zvanju i vrsti života; naše careve i kraljeve, naše 
biskupe i svećenike, naše rodovnike i duvne: sve, sve s kojimi u svetom obćenju živimo. Tebe molimo, da 
nas uvedeš u svoje blagovalište, pa nam podiliš sve slasti svih blagoslova tvojih... sve kriposti, s kojimi si 
nadario svoje apoštole, mučenike i izpovidnike», isto, str. 81. 

692 Isto str. 225-226. 

693 «Cim mi se poda duša grihu, odmah izgubi ljubav i Boga i čovika... A kada se strastmi zabuši 
vrilo ljubavi Božje, onda za čas izčezne ljubav roditeljska, ditinja, supružka i rodbinska, pa ostaje 
sebičnost, koja kamo god se okrene sve vehne, trune, ruši se i suši pod njenim nogami», isto, str. 459. 

u čašu života med ulivaju, a oni ti žučju, svadjom i prepirkom još isto jilo i piće truju. 
Eno ti braća i sestre, kako se poradi zemaljskih dobara grde, pa još i svoje dobre 
roditelje u grobu pogrdjuju...». 694 U takvoj situaciji potrebno je veliko Božje 
smilovanje da im to ne bude razlogom konačne propasti. 

U duhovnom životu svakog kršćanina i svake obitelji neizostavan je i sakrament 
pomirenja ili ispovijedi. To je najbolji način borbe protiv grijeha. U svom molitveniku 
Antunović posvećuje dosta prostora pripremi za ispovijed, ispitu savjesti, samoj 
ispovijedi i zahvali za ispovijed. U pripravi za ispovijed donosi najprije načela 
«sabiranja griha prije izpovidi» ističući da svi u obitelji i društvu trebaju ispitivati 
savjest: «bio on dite ili otac, muž ili žena, gospodar, sluga, gazda ili nadničar, brat ili 
sestra, kralj, svećenik, učitelj, sudac, upravitelj, svake vrsti zvaničnik, trgovac, vojnik ili 
gradjanin, član ma koje obitelji...». Ispit savjesti vodi k osjećaju gađenja na grijeh: 
«Ovako stoji i upilji duševne si oči u grdnu tu sliku, dok mu se misli malo po malo ne 
razbistre i srce ne pokrene, pa tek onda počine uvidjati strahovitost svoga stanja i ćutiti 
grdnu nezahvalnost svoju napram Bogu najboljemu si Otcu...». Takav osjećaj tjera ga 
na odluku da pođe na ispovijed. U ovoj je molitvi sadržano i ohrabrenje za taj sveti čin. 
«Ne kasni dakle već podji, kreći se! - Evo te čekaju tvoji virni prijatelji, Anđeo čuvar s 
desne a tvoj zaštitnik(ca) s live strane, da te podižu, podpomažu i privedu k Isusu na 
križu razpetu, gdi se je izjednačila i izmirila pravda s milosrđem a sada se vazda 
izmiruje na podnožju njegova križa, gdi je postavljena stolica svete izpovidi». 695 

Molitvama vezanim za ispovjed posvećuje Antunović u molitveniku preko 
dvadeset stranica što svjedoči koliki je značaj za duhovni život pridavao sakramentu 
pomirenja. 696 

3.2.5.5. Sveci i obitelj 

Ljudska slabost sjedne a velika odgovornost s druge strane za sve što se događa 
u braku i obitelji razlog je zašto vjernik mora potražiti u svojim molitvama i pomoć 
svetaca, napose Majke Božje. Marija je naša nebeska majka a sveci su naša proslavljena 
braća i sestre u nebu s kojima smo povezani posebnim nitima ljubavi. Njihovo 


694 Isto, str. 33. 

695 Isto, str. 276. 

696 Usp. isto, str. 264-286. 

djelovanje u životu zemaljske Crkve je toliko očito da im se s pravom smijemo obraćati 
u svojim potrebama i tražiti njihov zagovor i pomoć. 


3.2.5.5.I. Obitelj pod Marijinom zaštitom 

Na molitvu koja se moli «sridom» poziva sve članove obitelji da se mole Gospi, 
da joj pjevaju: «Svi, dakle, skupite se, dico, otci i matere, mlado i staro, mužko i žensko, 
pa zapivajte u jedan glas: Zdravo kraljice nebeska...». 

Antunović je u svojim djelima posebnu pozornost posvetio ženi i majci u 
obitelji, ističući njezinu dragocjenu i nezamjenjivu ulogu. To se vidi i iz ovog niza 
molitava u čast Blaženoj djevici Mariji, koje su sve usmjerene na «ženski dio obitelji», 
tj. za djevice, mladenke, supruge, majke, udovice i starice. Za svaku se moli da bude 
«blažena», t.j. krepostima puna u svom staležu kako bi mogla doprinijeti ljepoti i 
napretku obitelji te prenositi na druge i širiti kreposti kojima je sama obdarena. 697 
U molitvi «na Malu Gospu», moli se za djecu da ih ništa ne odvuče od Boga i Crkve te 
da uspješno, po njezinu zagovoru, nadvladavaju svoje strasti i opiru se đavolskim 
napastima. «Stavi dicu našu, o Divo, pod zaštitu svoju, da ne dopre do nje nikakovo 
drugovanje, koje bi ju od Boga odvelo i kuću Božju nemilom joj učinilo. Izprosi joj, o 
Divo, Isusovu milost da ovom okripljena, nadvlada sve navale strastih svojih, sva 
mamljenja svita i sve napasti djavla». 698 


697 «Prekrasna divo! Moli za naše DIVICE, da budu blažene; neka se u svakoj kući gdi je jedna, 
ukrasi sva obitelj njezinom krotkoćom, stidljivosti, spremnosti i poslušnosti... A kad se ove udadu tada 
daj (da kao MLADENKE), unesu u kuću stostruki blagoslov, da se u njoj svašta u red uvede, čega se ruke 
njihove dotaknu i kamo god stupaju, da za njimi ostaje čistoća i da svakom starijemu olakša brime života. 

Izprosi nam milost da budu blažene naše ŽENE, pa da se u svakoj kući po njimi uzbudjuje vira u 
Boga, pokripljuje njegova služba, pomladjuje njegovo uhvanje i uzpiruje njegova ljubav. Kamo god se 
kršćanska žena krene, tamo neka se razastire blagoslov, kojim se umnožaje obilje dobra, odstranjuje sve, 
čim bi se zlo u kuću uselilo, a sve što je dobro, utamanilo. 

Izprosi nam blagoslov da budu naše MATERE blažene, pa gdi su one tamo da se ne nadje ludosti, 
sablazni, razsipanja, zanemarenja Boga, klevetanja proti Bogu i grdjenja proti ljudem, već neka se 
posvuda razastire ćudorednost, bogoljubnost, radinost i štednja. 

Izprosi nam milost da naše UDOVE budu vazda blažene, pa da se po njih razastire u ljudskom 
družtvu strah Božji, zatajanje samoga sebe i umirenost. Neka se svako osiroćeno utiši, bolestno podvori, 
neuko nauči a progonjeno u njih obranu i zaštitu nadje. 

Izprosi nam milost da budu naše STARICE blažene i gdi su one tamo da ne bude zavade i kavge 
već da s njihova lica odsiva dobrota, pa da se u svem, što s njimi u doticaj dolazi, uzbudjuje virnost, 
marljivost i točno izvršivanje dužnosti... Izprosi nam da tko god pogleda na naše starice, taj se odmah siti 
koli je koristno kršćanske dužnosti izpunjavati jer se tiem utemeljuje mir i pokoj u duši i srcu, koji se 
ponudja već i po samu blagu licu ovako blagoslovljenih starica...», isto, str. 345 - 353. 

698 Isto , str. 526. 

U «Nizu molitava na čast Blažene divice Marije - nediljom», Mariji preporuča i 
moli njezin zagovor za mlade i djecu. U ovoj molitvi je izražena želja da mladi rado idu 
u crkvu te da se ondje otvore višestrukom djelovanju Božje milosti poput cvijeta pred 
suncem. Ta milost im je potrebna da bi sačuvali čistoću. 699 Zatim moli da se “naplode 
dica” koja će biti od Boga blagoslovljena i donositi plodove korisne obitelji, Crkvi i 
društvu te na radost starijima. Kao uzore djeci navodi dječaka Isusa koji se nije 
pridružio hodočasnicima na povratku iz Jeruzalema da bi duže ostao u hramu. Tako bi i 
«naša dica» trebala rado boraviti u crkvi i rasti u dobi, mudrosti i znanju te u poslušnosti 
roditeljima. Spominje djecu koju je Isus zagrlio i blagoslovio i onu «evanđeosku dičicu» 
koju su majke nosile k njemu da ih se dotakne. Plod ove molitve Gospi treba biti da 
djeca tako hrle k Isusu koji će ih blagosloviti «da se u njima obraduje svatko stariji, u 
nadi da će u njimi biti dar vire, uhvanja i ljubavi Božje dobro sahranjen, te će se u njimi 
pomladiti i kripošću osnažiti obitelj, oplemeniti Crkva i domovina, buduć da će postati 
vridnimi gradjani.. .». 70 ° 


3.2.5.5.2. Obitelj pod zaštitom svetaca 


Antunović osim Gospe, u vezi s brakom i obitelji spominje i sljedeće svece: sv. 
Josipa, sv. Joakima i Anu, sv. Ivana Krstitelja, sv. Luciju, sv. Agnezu i sv. Alojzija. 

Molitva sv. Josipu je molitva za obitelj da može živjeti po uzoru na sv. Obitelj. 
U ovoj molitvi se moli za bogoljubnost, vjernost majci Crkvi, za život po Božjim i 
crkvenim zapovijedima te za radinost. Rad posebno povjerava njegovom zagovoru: 
«Tebi se dakle, sveti Josipe, utičemo i sve poslove naše obitelji, zemaljske i nebeske, u 
zaštitu pridajemo... Izprosi nam milost da svi članovi obitelji naše budu vazda 
bogoljubi, svomu stališu virni, u njem bogobojazni i neumorni radenici». 701 Za djecu se 
upućuje molitveni zaziv u kojem se moli da ona uvijek žive po Božjoj volji. Ondje je i 
zaziv za roditelje da uvijek mogu biti uzori svojoj djeci. Ni ovdje nije zaboravio svoj 
«Rod» koji također stavlja pod zaštitu sv. Josipa. 702 U ovom nizu molitava u čast sv. 


699 «0, dobra divo! Izprosi nam milost da naši mladi, momci i divojke, rado pribivaju u crkvi; pa 
kao što cvitni kalež prid svitlosti i toplinom sunca, svoja nidra razkriljuje, tako da i naša mladež otvara 
svoj um u crkvi, za da se ovaj prosvitli ričju Božjom, a srce napuni milinom nauka evandjeoskoga i 
naužije slasti tekuće iz prisvete misne žrtve, iz prisvetoga oltarnoga otajstva, za da si nakupi ugodno 
dišeća mirisa blagoslova Božjih, pa tako sačuva mio lik divičanstva Bogu i čoviku», isto, str. 333. 

700 Usp. isto, str. 334 . 

701 Isto, str. 387. 

702 Antunović je u molitvenik stavio šest različitih molitva u čast sv. Josipu, usp. isto, str. 385-392. 

Josipu jedna je posebno zanimljiva sadržajem. Upućena je za «glavare obitelji)). 
Vjerojatno je mislio prije svega na one koji su na čelu «kućne zadruge)). Njima je za 
tako odgovornu zadaću potrebno puno mudrosti, snage i ljubavi u vođenju. U svemu je 
najvažnije ne zanemariti duhovni život. 703 

Među molitve «na čast sv. Josipa» Antunović je stavio i molitvu za očuhe i 
maćehe. Velika je i odgovorna njihova uloga u odgoju djece koja su ostala bez oba ili 
bez jednog roditelja. Zato se molitelj u ovoj molitvi obraća sv. Josipu za pomoć i 
zagovor jer je on bio «očuh» Isusov te ih može razumjeti i biti im uzor. 704 Tako je 
učinio i sv. Josip koji se «na prvu angjeosku opomenu nije ustručavao na dalek i veoma 
trudan put krenuti tja u Egipat samo da spasi Isusov život od krvopije Iruda...«. Po 
zagovoru sv. Josipa traži za očuhe i maćehe nadahnuće Duha Svetoga «da nikad ne 
povride priuzete dužnosti, nego da im bude svaka rič, svaki čin prama pastorčadi takov 
da ova ako u nje pogledaju ne osite bol u srcu i da ne oćute da su osirotila.. ,». 705 

Roditeljima blažene djevice Marije, Joakimu i Ani, upućena je molitva za 
obitelji, napose za roditelje i stare. U odgoju djece je vrlo važna roditeljska ljubav koja 
se očituje u brizi za tijelo i dušu djeteta. Naglašena je napose potreba da se djeca 
«naplođuju po svetoj misi, propovidi, svetimi sakramenti s dobrimi misli, svetimi 
čuvstvi i bogoljubnimi čini». 706 U dijelu koji se odnosi na starije osobe, upozorava na 
njihovu dragocjenu ulogu u odnosu prema unucima. Za uzvrat će primiti Božji 
blagoslov, jer živjeti u društvu «dobre unučadi)) znači biti pod zaštitom «Anđela 

v 707 

cuvara». 

Zagovor sv. Joakima i Ane potreban je i za ispravnu ljubav starijih (svekra i 
svekrve; punca i punice) prema snahama i zetovima. Stariji trebaju u mladoj obitelji 


7°3 «p|-jsveti ugodniče Božji! Pošto znadeš kakovi tereti pritiskuju ramena onih koji vladaju i 
ravnaju s obitelji, to te molimo da im izprosiš od Isusa milost da im vazda um razsvitljuje nauk Isusov, 
radi kojega da rič Božju pomnjivo slušaju i o ravnanju obitelji svoje poučavaju se. Neka im milost Božja 
nataplja srca i volju im svraća na sliđenje Božjih i ekrvenih zapovidi. Poticaj ih zato, ugodniče Božji, da 
ne zanemare prisustvovati svetoj misi i primati svetootajsta, kanoti jedina sridstva mudrosti i kriposti 
ljudskih...», isto, str. 387-388. 

704 «Utiči se, o Božji ugodniče nebeskomu Otcu, da Duh Sveti nadahne sve očuhe i maćuhe onom 
ljubavlju kojom si ti ljubio Isusa». Njihova je uloga osobito štititi djecu od svih pogibli, jer oni su za njih 
«preuzeli na oltaru Božjem dužnost, da im budu otac ili mati», isto, str. 384. 

705 Isto, str. 384. 

706 Isto, str. 392. 

707 «Izprosite svim starijim milost da pripoznaju dužnost svoju, ljubiti unučad svoju, te da ove 
roditeljem budu u pomoći kod njihova uzgajanja. Neka smatraju za najveći Božji blagoslov ako mogu u 
krugu dobre unučadi živiti, buduć da su onda u krugu Angjela čuvarah, koji odstranjuju pogibelji ne samo 
od malenih, već i od starih», isto, str. 393. 

uvijek djelovati pomiriteljski a ne potpirivati «vatru». Poučava ih da u muževima uvijek 
raspiruju strpljivu ljubav a u ženu potiču na pokornost. 708 

U čast sv. Joakimu i Ani donosi još i posebne molitve za roditelje, djecu i 
mladež. Sukob generacija je «normalna stvar», ali to je ipak zlo koje nikomu ne donosi 
sreću. Stoga i odnos između roditelja i djece mora biti takav da bude na uzajamnu radost 
i posvećenje. To je sadržaj nastavka molitve sv. Joakimu i Ani. 709 

Osim molitve u čast svetoga para Jaokima i Ane ima i par molitvenih zaziva 
koje se Isusu upućuju samo po zagovoru sv. Ane. U toj molitvi podsjeća i na proročicu 
Anu, kći Fanuelovu iz događaja Isusovog prikazanja u hramu. Cilj ove molitve je 
izmoliti milost pravoga suživota među različitim generacijama u obitelji. U ovoj molitvi 
također je prepoznatljiv Antunovićev poučni sadržaj, koji je ovog puta namijenjen 
starijima - da trebaju ići češće u crkvu i moliti za mlađe: «Usliši, o sv. Ano, prošnje naše 
te izmoli od Isusa da naši stari marljivo polaze kuću Božju, tamo se po primjeru svete 
Ane Fanuelove k Bogu utiču i zadobivenu milost Božju svaki dan kući donašaju, po 
kojoj milosti će se mladji u duši i tilu kripiti, na dobro hrabriti, da zlo nadvladaju i u 
dobru uztraju». 71() Mladi pak moraju poštivati starije i biti poučljivi. 711 Na koncu sv. Ani 
preporuča i djecu da im izmoli zaštitu od zla, krepostan život te otvorenost za 
prihvaćanje dobrih savjeta i pouka. 712 

Mladi vode brigu o svojoj tjelesnoj ljepoti i izgledu. No, to nije jedina ljepota. 
Sljedeća je molitvena nakana po zagovoru sv. Ane za unutarnju ljepotu koja je plod 
kreposnog života. Takav život će dovesti do sklada u odnosima među članovima obitelji 
i učinit će da Božje oko radosno bdije nad obiteljskim domom. «0, sv. Ano, pridraga 


708 «Izprosite im, sveti Joakime i sveta Ano, da ljube snahe i zetove svoje, pa ako se ma u čem 
začme između mladih, bud kakovo nesporazumljenje da ih ne zavede krv i tilo i zaslipi im razum te misto 
da vatru trnu, istu još podpiruju, već neka pripoznaju u svakom slučaju dužnost svoju da u mužu uzpiruju 
ljubav, koja ima strpljivost a u ženskoj podpomažu pokornost, koja ne traži sebe već dragovoljno nosi 
križ...», isto, str. 392. - 393. 

709 «0, Isuse, koji si se dostajao po materi tvojoj posvetiti i njene roditelje: udili radost i veselje 
svim roditeljem da se i oni posvećuju u kćerimi svojimi i sinovi, da njihove riči i čini ovećaju milost u 
nihovih roditeljih, pa da se u njih nikad ne začme srčba, zloba i mržnja, već širi po njimi ljubav. Učini, o 
Isuse, da se iz ponašanja mladeži nikada ne razliva žalost u starijih, niti da se ovi razcviljuju njihovimi 
ričmi i čini, već neka se razdragava njihovo srce, kad god pogledaju na svoje sinove i kćeri, unuke i 
unukinje...», isto, str. 394 - 395. 

710 Isto, str. 396. 

711 «Usliši, o sveta Ano, prošnje naše i od Isusa izmoli da naši mladji nalazili budu nasladjenja 
duševna u svitovanju i opomenama njihovih starijih te im srce bude vazda naklono, ono marljivo vršiti što 
im stariji priporučuju; da na stazi njihova života ne poraste trnje žalbe i tužbe starijih...», isto, str. 396. 
- O poštivanju starijih raspravlja i u svom članku: Stari Rodoljub, Zašto mlađi ne poštivaju starije, u: 
Bunjevačka i šokačka vila, VI (1876), br. 1, str. 2; br. 2, str. 5. 

712 Usp. Ivan ANTUNOVIĆ, Čovik s Bogom..., str. 396-398. 

majko Isusove matere! Izprosi našim mladićem i djevojkam da traže lipotu lica u vrlina, 
izvršivanih po sedam glavnih kriposti... Ovako ćeš nam, o sveta Ano, nabaviti 
ugodnost, roditeljem u dići a ovim opet radost u roditeljih, pa će zavladati u našem 
domu sveta kršćanska zadovoljnost, te će oko Boga otca, radostno otpočivati na domu 
našemu». 713 

Dvije su molitve posvećene sv. Ivanu Krstitelju. Prva je posvećena molitvi «da 
bi sve majke postale revne Marijine štovateljice», kako bi joj mogle “privađati svoja 
čedašca”. A kad djeca upoznaju Mariju i kad je budu revno štovali onda će se Isusu 
“danju i noću klanjati”. 714 

Druga je molitva sv. Ivanu Krstitelju nesvakidašnja. U njoj moli njegov zagovor 
za roditelje da bi razborito izabrali kršćansko ime svome djetetu. 715 

U molitvi na čast sv. Lucije roditelji mole njezin zagovor kako bi uvijek imali 
ispravnu nakanu u odgoju svoje djece za budući bračni život, osobito da u budućoj 
ženidbi ne traže svoju materijalnu korist. Djeci se moli milost da im “pamet” bude oltar 
Isusov, a srce hram Duha Svetoga: «Moćna si ti pred Bogom, o svetice Božja, 
divičanskom i mučeničkom krunom nakićena. Evo nas roditelja koji se k tebi pouzdano 
utičemo da nam se na tvoju prošnju smiluje Bog pa da u ženitbi ili udaji diče naše, ne 
tražimo bogatstvo, u kom ne stoji bračno blaženstvo, već u blagoslovu Isusovu, na čistu 
ljubav mladeži izlivanu. Draga s. Lucijo razastri prošnje svoje nad našimi sinovi i 
kćerimi da pamet njihova bude oltarom Isusovim, na kom se prikazuje Otcu nebeskom 
miomiris sv. Evangjelja i nekrvne misne žrtve, a srce njihovo ne prestaje biti crkvom 
Duha Svetoga, u kojoj se razliva čista ljubav...)). 716 

Sv. Agnezi upućena je molitva za djevojke koje rastu i u kojima se bude naravna 
čuvstva da im ne budu “slađe radosti svita” od onih koje su im namijenjene, ali u 
granicama Božjih zapovijedi. «Ti sveta Agnezo, miljenice Isusova, moli se za naše 
divojke... da u doba zarudjujuće mladosti, plemenita njihova čuvstva nikad ne padnu 
žrtvom nezasitljive požude i ne poviruju da su sladje radosti svita, Božjom zapovidi 


713 Isto, str. 396 - 399. 

714 "Slava tvoja, neka se ori u svih obiteljih, sveti Ivane... Izprosi od Isusa da naše matere budu 
revne štovateljice svete Bogorodice, pa da joj marljivo privadjaju svoja čedašca, za da se s njezinom 
poniznošću i neograničenom pokornošću za rana upoznadu, jer gdi god se blažena divica Marija štuje, 
tamo se svagdi Isusu kao spasitelju, danju i noćju klanjaju», isto, str. 501. 

715 «Sveti odabraniče! Budi vična slava tebi, koga su sveti roditelji, čudnovatim načinom, Ivanom 
nazvali. Stupi pred Isusa pa izmoli svim kršćanskim roditeljem milost da oni porodu dičice svoje ne traže 
sjaj, i njeku vanrednu diku u imenih, po kojih bi se tobož pod sjenu ljudske moći stavljali, već neka ju u 
svetom krštenju, imenom po svetih uzveličanom, sborove svetih usnivaju», isto, str. 501. 

716 Isto, str. 584. 

zabranjene, nego li one koje im se po vrimenu otvaraju, u granica zapovidih Božjih.” U 
nastavku je molitva roditelja sv. Agnezi za sinove i kćeri da nad njima Božje oko 
“vazda veselo i radostno opočiva” kako bi se na njima očuvala milost Duha kao na 
“voću nježna modrina”. To će uroditi plodom pa će svatko tko ih pogleda na njima 
ugledati «krasnu sliku divičanstva» a Božje oko će počitvati nad njima «vazda veselo i 
radostno». 717 

U molitvi sv. Alojziju roditelji mole za čistoću i djevičanstvo svoje djece. 
Čovjek se mora darovati nepodijeljenim srcem bilo budućem bračnom drugu, bilo Bogu 
u svećeničkom ili redovničkom staležu i upravo zato je važno sačuvati čistoću. «Bog 
nas je stvorio i neće da se u nam iskim dili, već hoće da mu se dar divičanstva 
neporočan sačuva ili pako vincem ženitbe okruni. A buduć da smo svi roditelji željni ili 
jedno ili drugo dići našoj doživiti dati, to tebe sv. Alojsijo kao zaštitnika divičanstva, 
gorljivo zazivamo i tebi u obranu divičanstvo diče naše priporučamo, da joj ovo 
neokaljano sačuvati, utočištem svojim pomogneš...». 718 


3.2.5.6. Smrt u obitelji 


Smrt je događaj koji je teško podnijeti bez molitve. Antunovićev “Obiteljski 
molitven ik ” sadrži razne molitve za pokojnike. Za pokojnike moli «razcviljena mati» 
koja «tuguje nad umrvšim jedincem ili jedinicom», zatim «žena za umrvšim mužem». 
Slijedi molitva «muža za umrvšu ženu, prid slikom bi. Div. Marije» te dvije kratke 
molitve - «nabožne žene za preminuvšega muža» i «muža za umrvšu ženu» i na koncu 
još molitva «dobre diče za umrvše svoje roditelje)). 719 

Molitelji su različiti ali u svakoj molitvi je vidljiva tuga i bol zbog gubitka 
voljene osobe ali i prihvaćanje Božje volje. U molitvi muža za umrlu ženu, muž najprije 
opisuje što mu je žena značila u životu. 720 Taj opis i sve što slijedi u toj molitvi pa i u 


717 Isto, str. 586. 

718 Isto, str. 602. 

719 Usp. isto, str. 706-719. 

720 "Svemogućemu se je svidilo moju ljubljenu suprugu k sebi pozvati, koja mi je sladila život i 
njegov teret olakšavala. Ej, koli mi je za njena života dobro bilo! Ako sam bio otišao od kuće da kakove 
vanjske poslove obavim, nije mi bilo stalo do kuće, jer je tamo bila moja supruga, koja je s menom jedno 
mislila i ćutila pa se je rano i kasno uvik tamo desila, gdje je što tribalo urediti, spremiti i sačuvati. 
Sasvim miran podao sam se momu radu i veselim licem kući povraćao jer me nije morila misao da mi je 
možda nešto kroz nemarnost ili nesmotrenost propalo, osakatilo se, porušilo ili nestalo. Oj, koli mi je 
drago bilo kada sam na prag kućni stupio, pa sam u licu moje ljubljene supruge kao u zrcalu vidio da joj 
je drago i milo što me je srićno ugledala. Sto god mije pružila, to je sve sladkim razgovorom popratila. 

drugim molitvama za pokojne svjedoči koliko je i kako biskup Antunović sudjelovao u 
boli vjernika svog «milog Roda». Sigurno je gledao i slušao mnoge tugujuće te je onda 
ono što je vidio i čuo zapisao i stavio u svoj molitvenik kao pouku onima koji će to 
čitati. 

U nastavku spomenute molitve muž se tuži Gospi kako mu je teško bez žene: 
“Sad je ne ima, draga Majko! Otišla je k Bogu Otcu pa je mene ode ostavila zada sam 
tužim i čili teret života nosim. Ne imam s kim da se pouzdano razgovorim, komu da 
rane srca otvorim i lika potražim. Ne imam s kim da se nasmijem, skim da 
proplačem”. 721 Djeca koja su ostala siročad također su pogođena majčinom smrću i trpe 
zbog toga nedostatka, što mužu udovcu odnosno ocu te dječice još više povećava bol. 722 
Otac se u molitvi, promatrajući djecu, obraća “potajno” izravno i njima. No, budući da 
ih nježno ljubi želi ih poštedjeti svojih suza. 723 

Usprkos svoj boli i trpljenju zbog napuštenosti voljene osobe, ipak utjehu treba 
tražiti u prihvaćanju volje Božje i u molitvi. Tako na pr. moli žena za pokojnog muža: 
“Tvoja je providnost, tvoja je mudrost djelovala, kada je moga muža k sebi pozvala. A 
sve što je tvoje, to je neizrecivo. Neću da se u to upušćam što i naći ne znam. Neću da to 
izpitujem na što se odgovor ne dobiva već se do zemlje klanjam tvojoj naredbi jer je 
sveta, jer je dobra, jer je pravedna». Nakon poniznog prihvaćanja volje Božje slijedi 
molitva za pravi način žalovanja i za snagu: «Samo mi dopusti, o Bože, da mi je 
slobodno plakati i žaliti, al tako da tebe ne uvridim i da u žalosti ne siđem s puta koji 
vodi u Kraljevstvo nebesko pa da snagom duše i tila ne klonem. Ta ti najbolje znaš što 
je za me dobro i koristno». 724 Potpuno predanje je u takvim prilikama najviši oblik 
molitve. 725 


Puna mije kuća bila. Nikako va nevolja nije me svladati mogla, nikako va tuga oboriti, jer mi je virna 
drugarica vazda uz bok stajala...", isto, str. 714. 

721 Isto, str. 715. 

722 "Koliko puta grozne suze ronim tamo, gdi me nitko ne vidi. Ta ni srcu ne smijem sasviem na 
volju pušćati da se izplače, pa da mi bar tako odlahne jer tu su malašni, sitna, ostavljena sirotčad. Oj, koli 
mi je tužno kada tu dičicu pogledam i mislim se da im nije majke, koja će ju milovati, koja će ju po sto 
puta cjelivati, koja će ju tako posvitovati da joj svaka rič ide i ulazi u srce te ni onda kada ju kazni, ne 
rani, već ljubavlju sve izravna i izpravlja", isto, str. 715. 

723 "Oj, vi malahni, alaj ste mi sirotani. Ne ima tko da vas u kuću Božju, u školu odpravi, najlipšim 
savjetom, naputkom obskrbi. A kad se kući vratite ne ima vaše ljubljene mame da vas na vratih dočeka, 
da vam sve tilo, svu odiću prigleda, da vas od početka do kraja razpita i uviri se niste li gdi što sagrišili i 
jeste li Bogu i ljudem ugodili. Ah, žalosti, da, privelike žalosti, koju mi nije slobodno ni ričju odati, ni u 
suza pokazati da se srce malahnih još većma ne razcvili", isto, str. 715-716. 

724 Isto, str. 712. 

725 «Dozvoli mi iskati od tebe da ja i po mojoj žalosti izpunim tvoju volju u koju se sasviem 
pridajem dušom i tilom, sa svom mojom dičicom, sa čilom mojom imovinom. Moja je kruna pala na 

U molitvama za pokojne izražena je nada u vječni život i zajedništvo svetih. 
Tako gotovo sve molitve završavaju žarkom molbom da pokojnici budu spašeni i 
pridruženi svetima i postanu zagovornici onih koji su na zemlji dok i njih Bog ne 
pozove te se ponovno nađu, ali u vječnom zajedništvu, pred Božjim licem. “Spasi, o 
spasi, dragi Bože, moga muža i udili mu kraljevstvo nebesko da bude i njem dozvoljeno 
za nas ovdje zaostavše tebi se moliti i milosrđe tvoje prositi na vike vika”. 726 Slično 
moli i muž za pokojnu suprugu: “Usliši moje užgane prošnje i prinesi ih k tvomu sinu, 
našem Spasitelju da se smiluje mojoj vimoj drugarici koja je u Bogu preminula te joj 
udili milost da se opere, očisti od svakoga truna i da bude primljena u ono kraljevstvo u 
kom je radost vikovita... Tebe dakle gorljivo molim da učiniš moju suprugu 
dionikinjom te radosti zada ja i moja dica dobijemo u njoj najvirniju prijateljicu koja će 
se za nas uticati k Bogu i za nas prositi milosrđe”. 727 

Neprimjerena žalost je grijeh. Nitko ne smije zbog nečije smrti sebi poželjeti 
smrt. U tu napast je pala žena koja je sahranila muža. Pokajala se i skrušeno moli: «Evo, 
Otče nebeski, sada uvidjam da sam ti se dvostruko ogrišila. Evo me, želeće da se sa 
životom razstavim! Nije li to, uplitati se, u tvoje pravo, koje n ik om nisi povirio. Tvoje 
je, o Bože, pravo kako i kada ti se dopada u život pozvati ih čovika iz života 
odzvati...». 728 

Jednaka je bol roditelja koji plaču za umrlom djecom i djece koja plaču za 
pokojnim roditeljima. Marija - Žalosna Gospa može biti utjeha i jednima i drugima. 
Zato je molitva subotom u čast Žalosne Gospe namijenjena upravo za njih. U uvodnom 
dijelu te molitve je meditacija o Mariji koja u krilu drži mrtvoga Isusa te mu iz ranjene 
glave vadi trn po trn i “svaku ranicu” suzom zalijeva i “poljupcem tare”. Marija može 
biti uzor kako valja svoje mrtve oplakivati a da to bude u skladu s Božjom voljom. To 
će biti moguće ako tugujući bude Isusa u “oltarskom Sakramentu” uzeo u “svoje 
krilo”. 729 


zemlju. U zemlju sam ju ukopala. Budi mi ti, Otče nebeski, sad i ovdje na zemlji krunom...", isto, str. 
712-713. 

726 Isto, str. 718. 

727 Isto, str. 719. 

728 Isto, str. 708. 

729 «0, žalosna Majko! Ti si puna materinske lipote u onom prizoru kada Nikodem i Josip 
Arimatejac prisveto Isusovo tilo s križa skidaju i ovo najprije u tvoje materinsko krilo polažu da ti 
njegovo sveto lice krvlju obliveno, suzami tvojimi opereš. Krasna li prizora razcviljene majke, gdi sve 
jedan po jedan trn vadi iz njegove svete glave, koji su se u nju pozabijali, kada su mu trnovu krunu 
naticali. Ti si svaku ranicu toplom svojom suzom zalivala i tu opet, materinskim svojim poljupcem trla... 
Plemenita majko! Ti si mrtvo tilo Isusa, tvoga sina, u nadi da će uzkrsnuti, u krilu držeć, dostojnom 


187 




Molitva u trenucima boli zbog smrti najmilijih je važna jer ona može sačuvati 
vjeru i zdravlje. Često ističe da je najbolje utjehu tražiti u misi i u “oltarskom 
Sakramentu”. 730 

Posljedica smrti muža i žene je udovištvo. Na ovom mjestu navode se molitveni 
zazivi udovca i udovice da svoje udovištvo prožive dostojno, prema Božjim 
zapovijedima. «Oj, usliši, usliši, dragi Isuse, moje prošnje i kada bude tvoja sveta volja 
onda utišaj moje boli. Ah uvik budi uz mene, u meni i s menom da bude moje ponašanje 
dostojno udovičtvu Bogu drago». Udovica moh za milost čistoće i pobožnosti: “Daj da 
budem mojoj dići, mojoj čeljadi uzorom čistoće... Nadari me duhom nabožnosti da 
radostno idem u crkvu, svetu misu prikazujem, svetu rič Božju s korišću slušam, 
svetotajstva veselo primam i svete blagoslove svakom prigodom marljivo potražim”. 
Udovica završava molitvu pogledom na svete udovice i zazivom: “Učini me, o Bože, 
dostojnom sliditi život svetih udovica, po tebi, u Svetom pismu pohvaljenih.” 731 

Duboka je i molitva muža udovca koji se obraća Gospi s vjerom i sviješću da će 
«moći i htiti» isprositi mu milost Duha Svetoga kako bi se mogao «ograditi proti svim 
napastima» i koji će ga vazda učiti i porsvjetljavati kako da ispunjava svoje dužnosti 
prema djeci. Ovu svoju molitvu završava prikazanjem - «na oltaru Isusovu)) - svih 
njegovih misli, osjećaja i volje Presvetom Trojstvu kako bi svaki njegov čin bio uređen 
tako da bude «na veću slavu Božju» te na spasenje «duše i tila» njemu i njegovoj djeci. 
Ako bude tako živio nada se vječnoj nagradi i zato moh: «Daj da ovako živeć budem 
vridan i dostojan radost i veselje ovdje na zemlji u dići mojoj doživiti i njihov mio 
pozdrav, mojoj ljubljenoj drugarici, na smrtnom času u nebesa prinieti i tamo s njom 
ujedinjen Boga neprestano hvaliti i onu radost uživati koju nam je Isus-Isukrst pripravio 
kada je za nas na križu gorku muku i smrt pritrpio”. 732 


postala da budeš primjerom svemu ljudstvu, kako valja nad mrtvim žaliti da se Bog nad nami ne razljuti, 
anđeli pako i sveti ne smute. Jest, od tebe naučismo da i nama triba Isusa u oltarskom sakramentu, u svoje 
krilo uzeti, da se naviknemo tako oplakivati mrtve naše, kako je blažena divica svoga jedinka oplakivala", 
isto, str. 367. 

730 «Zato te molimo, da ako vidiš more naše žalosti, budi nam dobrostiva Isusa moliti da nam ulije 
milost onamo bez oklivanja hititi, gdi je prisveto tilo i krv njegova, gdi je oltarski sakramenat, da tamo 
crpimo onu jakost i onu snagu koja će nam svu pamet i sve srce obuzeti, pa ćemo moći žaliti da zdravlju 
ne nahudimo i spasenje duše ne izgubimo)), isto, str. 368. 

731 Isto, str. 713-714. 

732 Isto, str. 717-718. 

4. ANTUNOVIĆEV MODEL ZA OPSTANAK I NAPREDAK NARODA 


Kada se sa 55 godina života počeo ozbiljno baviti pisanjem, teško je zamisliti 
daje Ivan Antunović imao pred sobom određeni model za napredak i opstanak naroda 
kojemu je pripadao. Međutim, iz njegovog bogatog pisanog opusa i uopće djelovanja 
mogu se izvući određene činjenice koje upućuju upravo na model prema kojem bi 
trebao živjeti „njegov mili Rod” ako želi napredovati pa i opstati unutar društvenog 
okvira tadašnje mađarizacije i gennanizacije. 

Utemeljeno se može zaključiti daje Ivan Antunović imao pred sobom jasan cilj 
koji se kao zlatna nit provlači kroz svekoliko njegovo djelovanje. Taj cilj je u najširem 
smislu bila dobrobit njegovog hrvatskog naroda - „milog mu bunjevačkog i šokačkog 
roda”. On je pripadnik tog naroda i svjestan je svih njegovih vrlina ali i mana. Svojim 
radom on svoj Rod, „koji kipi od ljubavi” i kojeg smatra „zjenicom oka” želi učvršćivati 
u svim vrlinama koje posjeduje: sačuvati sve što je u obitelji, crkvi, školi, općini, državi 
- lijepo i dobro, sveto i pravo. Želi mu pomoći da se oslobodi svih mana i grijeha koje 
ga priječe u napretku kako na vjersko-moralnom tako i na narodnom području života. 
On neizmjerno ljubi svoj narod i zato se toliko stara o njemu. On ističe da može biti 
netko tko je od njega pametniji i prosvjetljeniji ali da ne postoji nitko tko bi od njega 
više ljubio svoj Rod - „tako ko ja može ga ljubiti, al ne većina no što ga ja ljubim”, 733 
ističe Antunović. 

On i kad čita i kad piše, i kad putuje i kad moli uvijek ima pred sobom svoj 
narod i želi mu služiti, „dvoriti ga”. Svoj narod želi poučiti kako treba živjeti i što treba 
raditi da bi mogao opstati i napredovati, jednom riječju da bi mogao biti sretan na zemlji 
i dostići vječnu sreću u nebu. Po svakom svom članku i po svakoj svojoj knjizi kao da 
čitatelja, držeći ga za ruku, vodi k tom cilju. 

Taj cilj je Antunović zacrtao nakon što je uvidio u kakvom se stanju nalazi njegov 
narod i u kakvim okolnostima živi, a one nisu bile nimalo sjajne. Stoga sagledavanje 
prilika i okolnosti života njegovog naroda, možemo smatrati prvom sastavnicom u 
stvaranju „Antunovićevog modela” djelovanja. Budući daje vidio u kakvom se stanju 

733 Pismo Đeni Duliću, Kalača, 16. studeni 1878., u: MATIJA EVETOVIĆ, Život i rad biskupa 
Ivana Antunović a .... str. 171. 

nalazi njegov mili Rod, mogao je zacrtati i jasan cilj svoga djelovanja i odrediti način 
djelovanja, stoje i bio neposredni povod stvaranja određenog modela djelovanja. Prilike 
i zacrtani cilj Antunovićevog djelovanja koji smo izrazili riječima opstanak i napredak 
njegovog naroda, stvorili su daljnje sastavnice u stvaranju istoga modela. To je najbolje 
i najlakše ostvarivati preko obnove ustanova braka i obitelji kao temeljnih stanica Crkve 
i društva. No, Antunović je shvatio da nije dovoljno Boga moliti i ići u crkvu, jer ga 
upravo život po evanđelju potiče da dade svoj doprinos općem dobru kako svog naroda, 
tako i drugih naroda s kojima živi. Da bi to moga činiti, on se mora najprije „probuditi”, 
postati svjestan tko je i što je i zato je daljnja sastavnica u ostvarenju zamišljenog cilja 
upravo narodni preporod. Taj preporod, međutim, nije moguće ostvariti bez prosvjete, 
budući da je dobar dio njegovog naroda bio nepismen. Zato se zauzima za 
opismenjavanje i školovanje svih pripadnika njegovog „milog Roda”, počevši od 
osnovnog do visokog obrazovanja. Osim toga za opstanak i napredak jednoga naroda 
potrebna je i materijalna podloga. Stoga se zauzima za gospodarski napredak svog 
naroda koji je moguće ostvariti kroz marljivi rad, uključivanje u suvremene tokove 
obrade zemlje i rada općenito te razboritim gospodarenjem materijalnim dobrima i 
štednjom. No, ostvariti u potpunosti tako uzvišeni cilj kao što je opstanak i napredak 
naroda, moguće je samo ako su u to ostvarivanje s ljubavlju uključe svi pripadnici 
njegovog naroda. Ti „svi” su za Antunovića pojedinci, obitelji, Crkva kao ustanova, 
škola ali i općina i država. U svemu je naznačajniji doprinos ali i najveća odgovornost 
onih koji stoje na čelu pojedinih institucija. 

O svemu tome bit će riječi u četvrtom poglavlju ovoga rada, koje nam želi 
pokazati da je Antunović svojim neumornim radom doista stvorio svojevrstan model 
djelovanja da bi postigao zacrtani cilj svoga djelovanja, a taj je napredak i opstanak 
njegovog naroda odnosno njegovog „milog Roda”. 

4.1. Prilike kao motiv za stvaranje modela 

Antunović je izvrsno „snimio” što se događa u svijetu, što se događa u 
njegovoj državi i kakve je to posljedice imalo za njegov narod. Pozitivno i negativno 
vrednuje promjene nakon Mađarske revolucije 1848. godine. Ističe da je umanjena 
prednost koje je imalo plemstvo i građanstvo i da su svi dobili slobodu, pravo na 
privatno vlasništvo, ali su došle i nove obveze kao što je plaćanje poreza. Svima je bilo 

omogućeno školovanje. No, novi su zakoni jako utjecali i na život obitelji, što je 
smatrao lošim. Raspale su se obiteljske zadruge, rascijepano je imanje, uvedene su 
građanske ženidbe... Njegov narod se u tim promjenama nije najbolje snašao. Nestalo 
je uglednih Bunjevaca u crkvi, u školi, u svakoj upravi i sudu. Mnogi su od vrsnih 
domaćina i upravitelja svojih imanja tada postali sluge u raznim imućnijim obiteljima ili 
na općinskim imanjima. Opire se centralizmu i anarhiji, aristokraciji, apsolutizmu i 
radikalizmu. Jasno je upozorio na opasnosti socijalizma, komunizma i etatizma. Sve su 
to grane na kojima rađa samo „gorko voće” koje ne doprinosi Stvoriteljevoj namisli o 
čovječanstvu. U tom svjetlu on je dobro sagledao i popisao uzroke propadanja njegovog 
naroda i s te pozicije je davao upute kako da se vrati u život i okrene napretku. 

Imao je najbolje namjere, ali je nailazio na nerazumijevanje pa i odbijanje i 
protivljenje, premda je svojim radom želio pomoći kako pojedincima i obiteljima a i 
dati svoj doprinos općem dobru njegova naroda pa i drugim narodima u okviru 
Kaločko-bačke nadbiskupije. Često je bio sam u tom teškom i važnom poslu, ali baš 
zato ističe da treba podvostručiti rad jer je malo onih koji razmišljaju kao on. Odlučan je 
i zato kaže da ga prilike mogu spriječiti u njegovu nastojanju ali mu volju ne mogu 
slomiti. Jer je njegova nakana čista kao sunce koje sve obasjava i svemu daje život. On 
svom narodu jednostavno želi biti svećenik i učitelj i stoga želi buditi zaspale duše 
svetim i evanđeoskim naukom. 

Ljubav prema njegovom „milom Rodu” nije u Antunoviću stvarala odbojnost 
prema drugim narodima. Kao svećenik - kao kanonik i kao naslovni biskup - jednako je 
služio Mađarima, Nijemcima i Hrvatima - Bunjevcima i Šokcima koji su živjeli na 
području tadašnje Kaločko-bačke nadbiskupije. Uvijek je vrednovao ono dobro što je 
zapažao kod drugih naroda. Želio je i sva njihova plemenita svojstva „pokupiti” te njima 
„Rod svoj nakititi”. Ipak, u okviru postojeće nadbiskupije i države u kojoj je živio 
njegov narod, posebno se zauzimao za prava svoga naroda ne samo za ona koja mu 
pripadaju u Crkvi nego i za ona koja mu pripadaju u obitelji, školi, općini, i državi. Tim 
svojim zauzimanjem nikada nije planirao dizati revoluciju niti se zauzimati za 
izdvajanje njegovog naroda iz postojeće države. On je samo želio omogućiti svom 
narodu da raste u vjeri, nacionalnoj svijesti, znanju i imovini kako bi i pripadnici 
njegovog naroda mogli biti ugledni građani svoje države i dobri članovi svoje Crkve. 

4.2. Cilj i način rada oblikuju model 


Antunović je stalno imao pred sobom jasan cilj: pomoći svom Rodu da opstane 
i da raste u vjeri, nadi i ljubavi, da sve radi Bogu na slavu i napreduje kao pojedinac, 
kao obitelji i kao narod. Taj cilj nametao mu je i određeni način rada. Uvidio je daje 
njegov narod u jadnom stanju, stoga gaje prije svega želio probuditi, pokazujući mu bez 
uljepšavanja stanje u kojem se nalazi i situaciju u kojoj živi i potaknuti ga na odlučan 
rad za svoju budućnost. Da bi postigao tako jasan cilj bio je ponekad i oštar i ironičan s 
namjerom da izazove sve „uspavane i usijane glave”. On nije teoretizirao nego je 
životom i primjerom ukazivao na životnu praksu. Svojim radom pruža ruku svom 
bunjevačkom i šokačkom rodu da ga povede naprijed. Kao duhovni pastir, narodni 
preporoditelj i prosvjetitelj uči ga što treba raditi kao pojedinac, kao član obitelji i 
Crkve, kao član općine i domovine da bi dao svoj doprinos za opstanak i boljitak svog 
naroda. Predlagao je konkretne akcije. Želio je u taj rad uključiti sve slojeve svoga 
naroda, od običnog puka do intelektualaca i gospodarstvenika. 

Svom narodu želi napredak jer je to izričita Božja volja već od samog stvaranja 
kad je htio da mu čovjek bude suradnik u djelu stvaranja i nastavi njegovo stvarateljsko 
djelo. Želja mu je svom narodu vratiti ugled koji je nekoć imao ali ga je zbog 
asimilacije i neznanja izgubio. Stoga hoće oplemeniti srce svom narodu, pamet obogatiti 
znanjem i otvoriti ga na taj način svakojakom napretku. Napredak je pak zalog 
opstanka, jer onaj puk umire koji se ne množi, koji ne povećava svoju imovinu, koji 
svoj um ne prosvjetljuje novim spoznajama i koji svoje biće ne oplemenjuje vjerom i 
moralom. Naprotiv, onaj puk je cijenjen i poštovan koji je brojan, obrazovan, marljiv i 
koji mudro stiče i upravlja materijalnim dobrima. Često je ponavljao da je njegova 
jedina želja da „uči i živi” njegov plemeniti rod. I to da živi svoj obiteljski i društveni 
život, ali ne kao „siroče”, nego da postane puk ugledan i cijenjen. I zato je ohrabrivao 
svoj narod da dade svoj doprinos napretku svoga roda rastom u vjeri, u nacionalnoj 
svijesti, u prosvjeti i u gospodarstvu. 

U načinu Antunovićevog rada treba istknuti dvije značajke. Prva se odnosi na 
molitveni život. Mogli bismo ustvrditi da tajna uspjeha Antunovićevog djelovanja, osim 
u neumornom radu i neustrašivom zauzimanju za svoj narod, leži i u njegovoj dubokoj 
vjeri i molitvenom životu. Sam je svjedočio daje Sveto pismo čitao na koljenima. On 
moli Boga koji je stvorio sve narode da u njegov narod ulije duh života, duh ljubavi 

prema sebi, svojoj obitelji i svom narodu. Kad to ostvari moći će bolje poštivati i druge 
narode te se zauzimati i za ostvarenja njihovih prava kao i općeg dobra. 

Priznavao je da mu je puno puta bilo teško raditi, ali da radi „jer smo pozvani 
na borbu”. 734 U toj borbi vjera mu je davala snagu u cjelokupnom radu i poticala ga na 
ustrajnost. Molitvom na koljenima potkrjepljivao je svoj rad. 

Druga značajna odlika načina njegovog rada jest poniznost. Svoj rad nikada 
nije hvalio. Svjestan je svojih propusta, slabosti kao i nedostataka svoga rada. Osobito 
je bio svjestan manjkavosti u pisanju članaka i knjiga, jer u tome nije bio vješt. Jasno 
mu je daje posao u koji je ušao ogroman a da su mu sile slabe. Ipak je posao obavljao 
oduševljenim srcem, jer je želio doprinijeti razvitku duševnih i materijalnih sila svoga 
naroda. 


4.3. Sastavnice u stvaranju modela 

Antunović u svom radu nije naglašavao da ova ili ona aktitvnost ima prednost, 
niti je sustavno pristupao određenoj problematici. Bavio se različitim pitanjima i 
problemima imajući uvijek u prvom planu želju da ponudi što je moguće više 
konkretnih uputa kako živjeti i raditi da bi „njegov Rod” bio cijenjen i uspješan u 
budućnosti. Ovdje mislimo prije svega na onaj dio njegovog života i rada kada se počeo 
javno baviti prosvjetno-preporoditeljskim radom, a to je bilo u njegovoj pedeset i petoj 
godini. Naravno, Antunović je i ranije, kao kapelan i kao župnik i kao kanonik, radio za 
dobrobit povjerenog mu stada. Upravo taj rad mu je bio temelj ovog drugog, drugačijeg 
rada. To je razumljivo jer je kao duhovni pastir dobro znao da bez Boga čovjek ne može 
ni opstati ni napredovati, kao što ni Crkva i društvo ne mogu opstati niti napredovati bez 
zdravih i svetih obitelji. Zato kao prvu sastavnicu u stvaranju Antunovićevog modela 
ističem njegovo nastojanje da širi vjersko-moralno učenje a odmah zatim i njegovo 
zauzimanje za vjersko-moralnu obnovu braka i obitelji. Slijede zatim preporoditeljski i 
prosvjetni rad te zauzimanje za gospodarski napredak i „udruženo” djelovanje svih za 
opstanak i cjeloviti napredak njegovog naroda. 


734 Pismo Iliji Okrugiću, 11. veljače 1880., u: Matija EVETOV1Ć, Život i rad biskupa Ivana 
Antimovića..., str. 160. 

4.3.1. Promicanje vjersko-moralnog učenja 


Antunovićeva tvrdnja u Predgovoru knjige Bog s čoviekom na zemlji : „Vjeru u 
narodu utamanit, jest u čovieku uzbudit oholost i uzglanicu neradinosti prostrt”, te 
tvrdnju: bez vjere se „narod ne podiže, već svakim danom dublje pada” 735 možemo 
nazvati temeljnim polazištem njegovog zauzimanja za svoj narod, kako glede rasta u 
vjeri tako i u prosvjetiteljskom i preporoditeljskom smislu. Sam je naglasio da je cilj 
pisanja tog njegovog najopsežnijeg djela ljubav prema „milom, dragom i nikad 
zaboravljenom Rodu”. 736 Taj cilj izražava riječima: „Jedna je u meni čvrsta želja: svoj 
rod ovdje u službi Božjoj revnim i vjernim, u radu marljivim, u užitku umjerenim 
učiniti i u vječnje blaženstvo uvest... Idjem dakle čvrstom voljom, da ono što 
posjedujem iznesem na ublaženje ljubljenog roda... ajdmo dakle učit ono na zemlji, 
čega ćemo znanost i u nebu zadržat”. 737 Svoje zauzimanje za rast u vjeri njegovog 
naroda poduzima i stoga što „neznanje (nepoznavanje) vjere” ima za posljedicu „ne 
obdržavanje Božjih i crkvenih zapovijedi”, a takav život onda postaje „najugodnijim 
gniezdom neprijatleja, u kojem on po volji hara i kršćanski uzgoj onemogućuje”. 738 

Antunović je svjestan da bez čvrste vjere i krjeposnog, ćudorednog života nije 
moguće ostvariti cilj koji je zacrtao. Svjestan da je nemoguće voljeti ono što ne 
poznaješ i stoga nastoji prije svega poučavati svoj narod u vjeri. To je kao kapelan i kao 
župnik činio ustrajno i zdušno kroz redoviti pastorak No, važno je istaknuti da je kao 
župnik u Aljmašu, u svom pastoralnom radu naglasak stavio na rad sa zaručnicima, 
kojima je tečajeve držao i po godinu dana. Vjerovao je da solidna priprema mladih za 
budući bračni i obiteljski život postavlja dobar temelj i za buduće zdrave obitelji, koje 
će onda same po sebi postati zalogom napretka društva u cjelini i Crkve kao zajednice 
vjernika. 

Kad je sa župe prešao u nadbiskupiju i postao kanonikom Stolnoga kaptola 
Kaločko-bačke nadbiskupije, Antunović je počeo na stvari gledati drugačijim očima, 
odvažio se započeti i prosvjetno-preporoditeljski rad. 739 Došao je do zaključka da je 
potrebno staviti veći naglasak na vjersko-moralnu obnovu u osobnom, obiteljskom, ali i 


735 Ivan ANTUNOVIĆ, Bogs čoviekom na zemlji..., Predgovor, str. VI. 

736 Isto , str. VI. 

737 Isto, str. 6-7. 

738 Isto, str. 624. 

739 Taj rad je nakon desetak godina pripreme dobio i javni oblik objavljivanjem Bunjevačkih i 
šokačkih novina , a kasnije i pisanjem knjiga. 

u društvenom životu. Zbog toga je želio kroz prosvjetu i narodni preporod pomoći 
svome narodu napredovati u nacionalnoj svijesti, kulturi i gospodarstvu. 

U Antunovićevu djelovanju se prepoznaje njegovo praktično-pastoralno 
usmjerenje. Nakon pouke o temeljnim istinama katoličke vjere davao je i konkretne 
duhovne savjete i upute kako treba živjeti i sve to ostvariti u svojoj svakidašnjici. Na taj 
načinje svom „milom Rodu” želio približiti cjelokupni kršćanski nauk pa i onaj koji se 
odnosi na dogmu i moral. Pri tom je imao pred sobom vrijeme u kojem je živio, 
društveno-političke okolnosti, ne zanemarujući ni crkvene strukture, u čiji je rad bio 
aktivno uključen, jer su i one često zapostavljale njegov narod. Pa, ipak, nastojao je 
uvijek sve probleme i sva događanja vrednovati najprije kršćanski, to jest osvijetliti ih 
svjetlom Božje riječi i crkvenoga nauka. 

Nauk Katoličke crkve sustavno je izložio u svom najopsežnijem teološkom 
djelu Bog s čoviekom na zemlji. Tu zamašnu knjigu možemo s pravom nazvati 
svojevrsnim katekizmom Katoličke crkve onoga vremena. U tom djelu možemo 
sagledati što je Antunović „propovijedao” o vjeri i moralu. Sveto pismo je vjerodostojan 
izvor vjere i morala. Ono čini okosnicu njegovog dogmatsko-moralnog učenja. On daje 
konkretne upute za čitanje Svetoga pisma kako bi ga vjernici čitali s velikim 
poštovanjem i razumijevanjem. A ako bi u čitanju naišli na poteškoće i nerazumijevanje 
onda trebaju potražiti savjet duhovnog pastira koji će im protumačiti stvarni smisao 
pojedinog dijela Svetoga pisma. 740 

Osim toga Antunović vjernike i psihološki priprema kako bi lakše i s 
razumijevanjem prihvatili nauk vjere i morala koji je sadržan u Bibliji. Antunovićeve su 
pouke o vjeri i moralu konkretne i praktične. Radi se o tzv. biblijskim katehezama, koje 
su se tada tek počele primjenjivati. Mogli bismo reći daje njegovo opsežno djelo Bog s 
čoviekom na zemlji uspjeli priručnik tih biblijskih kateheza. To svjedoči daje Antunović 
bio vrlo suvremen i da je pratio teološke tokove svoga vremena. A u uvodniku svog 
molitvenika Čovik s Bogom, sam je naglasio da on sadrži „molbe i prošnje ljudske... na 
temelju naših u Katekizmu, sakupljenih virskih istina” i odnose se na sve čovjekove 
potrebe. Te molitve upućne su svemogućem Bogu u „duhu kršćanske poniznosti i 
ditinjega ufanja”. 741 Možemo stoga zaključiti da je taj svoj molitvenik zamislio kao 


740 Ta Antunovićeva uputa je tim dragocjenija kad se uzme u obzir da se u njegovo vrijeme, t.j. u 
drugoj polovici 19. stoljeća, a tako je praktički bilo sve do Drugoga vatikanskog koncila, u Katoličkoj 
crkvi slabo poznavalo i čitalo Sveto pismo, a negdje se čak i branilo čitati ga privatno. 

741 Ivan ANTUNOVIĆ, Čovik s Bogom, str. III. - IV. 

egzistencijalnu i konkretnu primjenu dogme i morala na život vjernika. Na taj način ih 
poučava kako konkretno živjeti u susretu s Bogom, s Kristom, kako ustrajati u vjeri u 
svakidašnjem mukotrpnom životu, a sve u cilju postignuća vječnog blaženstva. 

U svojim djelima Antunović veliko značenje pridaje i učiteljstvu Crkve, 
kojemu je bio u svemu vjeran. U raspravi o novoj dogmi o Papinom primatu slijedi 
nauk I. vatikanskog sabora. Nauk enciklike pape Pija IX. iz 1864. godine Quanta cura 
(, Syllabus), zastupa kad tumači kakav treba biti odnos Crkve i države. Na isti dokument 
se poziva i kad govori o raznim, tada suvremenim, društvenim gibanjima kao što su 
racionalizam, indiferentizam, socijalizam, komunizam. Posebnu pozornost posvetio je 
pojavi etatizma. Napose je napadao monopol države glede školstva te miješanje države 
u „Božje stvari” kao što je građanska ženidba. Iako je s razumijevanjem prihvaćao 
odijeljenost države i Crkve, ipak je isticao da potpuna odijeljenost nije dobra ni za 
vjernike ni za građane. 742 

Ivan Antunović je imao dalekosežne poglede kamo će dovesti Crkvu i 
kršćanstvo takav smjer. Istisnuti Boga i vjersku pouku iz škola i društva, znači oduzeti 
prirodno pravo vjernicima da Boga upoznaju, da budu poučeni u vjeri i moralu, 
sakramentalnom životu i životu Crkve i zato je pisao: „Neka se u virske poslove ne pača 
svitovna ruka, ma da bi ona baš i carska bila. Jerbo nije po Isusu na to ovlaštjena. Pa 
zato kadgod se tamo maša, sigurno je da nikad ne zidja, već uvik ruši, ne oživotvorava, 


742 Opširno o tom piše u svom glavnom teološkom djelu „Bog s čoviekom na zemlji' 1 pod 
naslovom „Nepogriešivost Svete Stolice". Ondje ,,Syllabus" i izravno spominje, premda ne navodi sam 
dokument: „Ako je u ovakvom kraljevstvu s jedne stane zavladalo načelo da nitko izim države vlastita 
posjeda neima: ne bi li tada ljudjakom bio svaki, koji bi se trudio i radio, videć da država sve dotle 
povećava porez dok samo ijedan zalogaj kruha u ustijuh gradjanina vidi? A s druge strane da nitko neima 
vlasti, (ne bi imalo smisla) jarcima i medjami zemljišta svoja ogradjivati, buduć da ova nisu samo 
njegova, već takodjer i svakoga drugoga čovjeka imovina - i to počam od ženitbe, pa sve do čaše i 
lončića. Ne bi li se ovakova mudrost u ludnicu poslati morala, kao i onaj čovjek, koji bi se trudio i radio, 
dok bi drugi na sve grlo zavikao i u bezposlenosti tudju muku pravom uživao? - Sva ova nemogav gledati 
rimskia papa, kao nasliednik svetoga Petra i namjestnik Isusov, u njegovom kraljevstvu na zemlji, sakupi 
sva ovakova pogibljena načela ujedno ,,Sylllabus" zvano klupko, odbaci ih i sve pod anathemu svetoga 
Pavla apoštola stavi. Tiem načinom povrati i uzpostavi kršćansko načelo na svoje mjesto u državnoj 
upravi, a tako i u znanstvenih šuštavih", Ivan ANTUNOVIĆ, Bog s čoviekom..., str. 555. - U istoj knjizi 
o tom govori i pod naslovom: „Posliedice Francezkoga prevrata" (str. 523. - 524.); „Kriva načela 
mudraca i prosvietljenika unešena u zakone i učione pomrsila su svietovne nauke i zakone" (str. 529. - 
530.); „Odciepljenjne svietovnoga nauka od kršćanskoga, ubitačno je za obielj i za domovinu" (str. 530.); 
„Duh koji je danas svietom zavladao svagdje podiže zaprieke uplivu sv. Majke Crkve" (str. 530. - 532.); 
Crkvu iz škole izagnati, reći će dušu iz tiela i gradjanine od kršćanina razdieliti" (str. 532.); Proti Crkvi 
uvedena ženitba zaniekuje Boga u državi" (str. 532.-533.); „Kršćanska ustavna sloboda" (str. 545.-546.). 
Slično piše i u svojim člancima: (Ivan ANTUNOVIĆ), Papalska nepogrišivost i kraljevsko dovoljenje 
(placentum), u: Bunjevačke i šokačke novine, 1(1870), br. 22., str. 158.; br. 24., str. 175.; (Ivan 
ANTUNOVIĆ), Oružani proletarijat, puko siromaštvo, u: Bunjevačke i šokačke novine, 111(1872), br. 47., 
str. 185.; br. 48., str. 189.; br. 49., str. 193.; br. 50., str. 197.; br. 51., str. 201. 

već živo umorava”. 743 A da bi narod pripravio na te pokušaje i upozorio na opasnosti 
koje im prijete, poučavao ga je kako treba nauk učiteljstva primijeniti na obiteljski, 
društveni pa i politički život. 

Sljedeća odlika Antunovićevog dogmatsko-moralnog učenja bilo je njegovo 
pastoralno obilježje. I dogmu i moral stavlja u službu pastorala, u službu vjerskog 
odgoja, u službu kršćanske kulture i kršćanskog pogleda na svijet. Tako osposobljuje 
svoj narod da se na pravi način suprotstavi i odupre protukršćanskim pogledima koji su 
sve više prodirali i u njegovu sredinu. 

Antunović slijedi liturgijske pokrete svoga vremena, osobito glede česte svete 
pričesti. Euharistija je za njega izvor jedinstva vjere i Crkve, zajedništva ljubavi, pravde 
i milosrđa u ljudskoj obiteljskoj zajednici. I zato se što češće treba dostojno 
pričešćivati. 744 Potiče vjernike na duhovnost povezanu s liturgijom. Zato opširno 
tumnači značenje svete mise i svih sakramenata. Zalaže se za podjelu sakramenata pod 
svetom misom. 

Promicanje vjersko-moralnog učenja je za Antunovića temelj svega u 
kršćaninovu osobnom, obiteljskom i u društvenom životu. 

4.3.2. Brak i obitelj: vjersko - moralna obnova 

U člancima i knjigama Antunović je posvetio puno prostora problematici braka 
i obitelji kao temeljnim ustanovama društva i Crkve. Nakon proučavanja svega 
dostupnog pisanog materijala koji se odnosi na tu problematiku, možemo zaključiti da 
je Ivan Antunović u vjersko-moralnoj obnovi braka i obitelji vidio put koji će njegovom 
narodu omogućiti opstanak i napredak. 

Antunović je, kao župnik, dobro snimio „situaciju na terenu” i uvidio kakvo je 
stanje u brakovima i obiteljima njegovoga naroda. Osim toga on je za tadašnje prilike 
vrlo dobro poznavao psihologiju bračnog para - muškarca i žene. Poznavao je dušu i 
mentalitet svoga naroda. Čvrsto stojeći na tim temeljima u svom je djelovanju, sjedne 
strane, želio detaljno prikazati što o pojedinim pitanjima vezanim za život u braku i 
obitelji piše u Svetom pismu i što o tome uči Katolička crkva, jer je dobro poznavao 


743 Ivan ANTUNOVIĆ, Naputak za one koji osićaju napast postati Nazarenom, Kaloča, 1882., str. 
148.; usp. i: I. ANTUNOVIĆ, Bog s čoviekom na zemlji...", str. 531-539; str. 547-551. (bilješka 1 u 
tekstu). 

744 Usp. I. ANTUNOVIĆ, Bog s čoviekom na zmiji, str. 626-632. 

teologiju sakramenta ženidbe i moralne stavove Crkve glede problematike braka i 
obitelji. S druge strane, brojnim uputama i moralnim poukama, služeći se slikama iz 
svakodnevnog života, svom 'ljubljenom Rodu', kako je običavao nazivati hrvatski živalj 
odnosno Bunjevce i Šokce, nastojao je jednostavnim i razumljivim stilom i rječnikom 
objašnjavati i poticati na ono što je važno za čovjeka i kršćanina. Antunović uvijek 
polazi od činjenice da je život po Božjoj volji, usklađen s Božjim zapovijedima, zalog 
istinske sreće u braku i obitelji i zalog opstanka i napretka Crkve i društva. Naprotiv 
nevjera nosi sa sobom mnoge opasnosti, ,,jel nevierstvo može razorit obitelj, obćinu i 
razstrošit državu” 745 i tako nanosi neopisivu štetu svima. 746 Zato život po vjerskim 
načelima obitelji donosi blagoslov i blagostanje. Vjera svemu u obitelji daje pravu 
vrijednost. Ona je izvor svih obiteljskih krieposti. 747 Kakva je u čovjeka vjera takav je i 
njegov odnos prema obitelji, ah i šire prema općini i prema državi. 748 

Polazeći od Božjega nauma o muškarcu i ženi, Ivan Antunović poziva mladiće 
i djevojke koji nisu u braku da promisle i premisle svoje odluke. Ženiti se i imati obitelj 
je dužnost od koje može ispričati samo bolest i duhovno zvanje. Života u braku i obitelji 
ne treba se bojati, jer je Bog one koji ostvaruju njegov naum obdario posebnim 
milostima i blagoslovom, a ženidba je uzdignuta na dostojanstvo sakramenta. 

Važno je naglasiti da Ivan Antunović inzistira na sakramentalnosti ženidbe 
odnosno na značenju i ulozi milosti u bračnom životu. To, drugim riječima, znači da 
bračni drugovi nisu sami u svojim problemima, s njima je Bog koji je spreman uvijek 
pomoći. Za tako shvaćen kršćanski brak potrebna je temeljita priprava. Zbog toga puno 
prostora posvećuje upravo pripravi za brak. Uz molitvu, koja mora pratiti sve one 
ljudske i vjerničke korake koji svaki odgovorni mladić i djevojka moraju poduzeti u 
izboru svog životnog druga, Antunović nudi upute odnosno kriterije koji mogu biti od 


745 (Ivan ANTUNOVIĆ), Hajka na svećenike, u: Bunjevačka i šokačka vila, IV(1874), br. 10., str. 
38. 

746 „Pomislimo samo ako se nevjera podigne na priestol, koliko pomuti plemeniti glava, ako se 
dočepa krmila uprave koliko otvori vrila, da se okuži javna ćudorednost, ako se utiska u zakonodavstvo, 
kako mutnim duhom zadahne zakone. A ko bi opiso one grozne posljedice, koje se razvijaju u odnošajih 
ćudorednih, duševnih i tvarnih svih stališa, ako obsidne srce sudie, odvietnika, umjetnika, liječnika i 
učitelja. Ovi nesrićnih posliedicah strahota će se onda samo uvidit, kada se bude otvorila na sudnjem danu 
knjiga u kojoj stoje zapisana djela svakog čovieka", (Ivan ANTUNOVIĆ), Hajka na svećenike, u 
Bunjevačka i šokačka vila, (IV)1874., br. 10, str. 38. 

747 „Svagdi, u svačem, kod svakog u osobi, u obiteli, u narodu, u ljudstvu trieba vjere, pa ako ove 
nije, onda je sve izgubilo svoju cienu... Bez ove neima pouzdanja ni smilenja, bez ove neima sigurnosti, 
marljivosti, poštenja, krieposti...", (Ivan ANTUNOVIĆ), Vjera i znanost, u: Bunjevačka i šokačka vila, 
IV(1874),br. 18, str. 69. 

748 Usp., (Ivan ANTUNOVIĆ), Crkva i država u škuli, u: Bunjevačka i šokačka vila, IV(1874), br. 
20, str. 77. 

velike pomoći u toj značajnoj odluci. Riječ je o konkretnim stvarima, poput odnosa 
prema imetku, vjeri, dobi, bolesti... Zanimljivo je da Antunović više upozorenja daje 
mladićima nego li djevojkama. U pripravi za brak važna je i njegova uputa da 
zaručnički staž traje duže kako bi se i duhovno ali i temeljnim zaručničkim tečajem, koji 
također treba duže trajati, mogli pripremiti za budući zajednički život. 

Antunovićeva opširna rasprava o građanskim ženidbama 749 se danas čini 
možda suvišnom jer je to u suvremenom društvu gotovo 'normalna pojava', ali tada je 
njegovo konkretno protivljenje da se građanska ženidba ozakoni bio stvarni pokušaj 
zauzimanja za vrednote kršćanskog braka u društvu. 

Život u braku, odnos muža prema ženi i žene prema mužu, mora se temeljiti na 
ljubavi koja izvire iz pravednosti i jednakosti. Antunović ustvrđuje da je za taj odnos 
nužno imati korektne odnose prema roditeljima i rodbini bračnog druga, ali isto tako i 
zajedničko upravljanje materijalnim dobrima. Narušeni odnosi na tim područjima 
zajedničkog života ugrožavaju temeljni odnos ljubavi bračnih drugova. Autor raspravlja 
o konkretnim odnosima između muža i žene u braku od svakodnevnih oblika ponašanja 
do odnosa prema vjeri i Crkvi. On govori 'ondašnjim rječnikom' i načinom shvaćanja tih 
odnosa, no njegova poruka, da bi to trebale biti teme teoloških rasprava i pastoralnih 
nastojanja, vrijedi i danas. 

Na ispravnim odnosima muža i žene, kao na čvrstom temelju, gradi se obitelj. 
Bez Boga nema zdrave i sretne obitelji, ali nema ni trajnosti obitelji. Iz te perspektive 
Antunović konkretizira neka pitanja poput značenja djece za obitelj, daje konkretne 
savjete trudnicama i dojiljama, savjetuje roditeljima da svojoj djeci daju kršćanska 
imena, tumači da je dijete potrebno što prije krstiti, a neplodne bračne parove tješi i 
potiče da im „ljubav u srcu ne usahne“. 750 Objašnjava im da neplodnost nije prokletstvo, 
dapače, ako usvoje djecu, ona im mogu biti izvorom blagoslova i mogu im donijeti 
„stostruku radost“. 751 

Odgovorne zadaće bračnog i obiteljskog života moguće je ostvariti na pravi 
način samo ako u obitelji duhovni život bude na prvom mjestu. To bi mogla biti vrlo 
značajna poruka i suvremenim obiteljima. Duhovni život u obitelji izvor je snage i 

749 Antunović je o problematici građanske ženidbe pisao u svojim člancima i knjigama. (Ivan 
ANTUNOVIĆ), Korteška pjesma, u: Bunjevačke i šokačke novine , 111(1872), br. 24, str. 94. (Ivan 
ANTUNOVIĆ), Građanska ženidba, u: Bunjevačka i šokačka vila , 111(1873), br. 9, str. 33; br. 10, str. 37.; 
Ivan ANTUNOVIĆ, Bog s čoviekom..., str. 522-523. 

750 Ivan ANTUNOVIĆ, Bog s čoviekom na zemlji..., str. 370. 

751 Isto, str. 370. 

nadahnuće roditeljima u odgoju djece ali i za stjecanje i gospodarenje materijalnim 
dobrima. Bez duhovnog života nema ni pravog suživota u ljubavi među članovima 
obitelji. 

Antunović je osim toga ukazao na sve negativnosti i iskrivljeno poimanje 
vjerničkog života. To je prije svega nepoštivanje nedjelja i svetkovina. Nikada zbog 
posla i obveza ne smije se zanemariti molitva. Sveta misa je najbolja molitva. 

Stalni sadržaj duhovnog života u obitelji mora biti dnevni ispit savjesti, 
ispovijed i pričest. Sveta pričest svima u obitelji donosi konkretnu duhovnu korist. Tako 
pričest zaručnicima posvećuje ljubav, trudnicama daruje zdravlje plodu i umanjuje 
buduće porođajne boli. Pričest je dragocjena i roditeljima u odgoju djece i pomaže im u 
odabiru budućeg životnog staleža. 

U opisu duhovnoga života u obitelji zanimljivo je i Antunovićevo isticanje 
potrebe dijeljenja milostinje. Važno je i korisno za djecu da roditelji zajedno s njima 
dijele milostinju. Milostinja je zalog obiteljskog i društvenog mira. 

Odgoj je najvažnije djelo svakog roditelja. U svojim djelima Antunović 
detaljno opisuje sva pozitivna i negativna iskustva u odgoju djece. Kao da je za svaki 
slučaj imao pred sobom konkretnu obitelj. Odgoj djece započinje primjerom života jer 
djeca ono što čuju i vide ,,u srce primaju“. Ćudoredni život roditelja temelj je uspješnog 
odgoja, a temelj ćudorednog života je Isus i njegovo evanđelje. Dakle, Antunović je bio 
svjestan daje Isus vrhovna nonna morala. Nema dobrog odgoja bez kršćanskih načela. 
Pravi odgoj ide za tim da razum i srce djeteta što više poveže s Isusom i nadahne 
Duhom Svetim. S obzirom na odgoj autor govori o kon kr etnim stvarima. Tako na 
primjer ističe da roditelji od malih nogu odgajaju djecu za umjerenost u jelu, piću i 
odijevanju, zatim da moraju također budno paziti na kakve im zabave, plesove i 
kazališne predstave djeca odlaze. U odgoju za poslušnost uvelike pomaže molitva i 
poštivanje Božjih zapovijedi. 

Krepost čistoće je uvijek kod mladih najviše u opasnosti zato je tom području 
Antunović posvetio posebnu pozornost. Spolni nagon je čovjeku darovan, a bračna 
ljubav je lijek požudi. Da bi svojom spolnošću mogao služiti u skladu s njegovim 
naumom, Bog je čovjeku darovao sredstva kao što su zapovijedi, sveta misa, Božja 
riječ, ispovijed, pričest, dobra djela, molitva, post i milostinja. Oni koji odbijaju ta 
sredstva ili se njima ne služe neće biti kadri u slobodnom stanju djevičanstvo, a u 
ženidbi vjernost očuvati. Zato je odgoj za čistoću vrlo potreban i važan. U tom smislu 

nabrojao je Antunović čak četrnaest konkretnih uputa koji se mogu sažeti u savjet da 
paze na svoje oči i uši, da paze na svoje tijelo, čuvajući svoju intimu . 752 

Važan odgojni moment je pomoći djetetu u odabiru njegovog životnog staleža. 
Upozorava da treba dobro i iskreno sagledati djetetove sposobnosti da ga se ne bi 
nepotrebno opteretilo, bilo intelektualno bilo tjelesno. Posebnu pozornost roditelji 
trebaju obratiti na dijete koje pokazuje nagnuće prema duhovnom zvanju ili znanosti. U 
tom je potrebna i potpora cijele obitelji. 

Kao krive odgojne postupke Antunović osuđuje roditelje koji svojoj djeci daju 
alkohol ili ih preko mjere hrane, uče ih psovati ili pred njima psuju, šalju ih na 
neprimjerene zabave pod izlikom „idi proveseli se dok si mlad“. 

U kažnjavanju djece Antunović se zalaže za primjerenu kaznu. U svemu treba 
paziti da ne bude previše grubosti u kažnjavanju a najbolji način odgoja je razgovor s 
djetetom i potanko objašnjavanje zloće određenog čina kako bi dijete samo uvidjelo da 
je pogriješilo i zaslužilo kaznu, a najviše da mu bude žao zbog zlog čina. 

Četvrtu Božju zapovijed je detaljno protumačio i istaknuo u trinaest točaka 
dužnosti djece prema roditeljima. Djeca su dužna u svemu slušati roditelji osim u onom 
što se protivi Božjim zapovijedima. Poštivanje roditelja je zapravo uzvraćanje ljubavlju 
na ljubav. Osim poslušnošću djeca očituju svoju ljubav prema roditeljima i pomaganjem 
u njihovim poslovima, ispričavajući njihove pogrješke, osobito im pomažući u starosti i 
bolesti te lijepo ih pokapajući. Isto je tako znak ljubavi prema roditeljima za njih poslije 
smrti moliti i dati služiti svete mise i ne žuriti s diobom. 

U hvalospjevu starima u obitelji Antunović ističe da je njihov dug život znak 
da su puno dobra učinili, a starost im je prigoda kako za pokoru zbog propusta i 
pogrješaka koje su u životu učinili, tako i kao mirna priprema za vječnost. Zbog toga se 
mlađi prema starima uvijek trebaju odnositi s poštovanjem i ljubavlju jer je starost sama 
po sebi vrijedna poštovanja. 

Posebno se osvrće i na udovice u obiteljskim zadrugama. Udovištvu daje 
prednost pred novom ženidbom, koja međutim nije zabranjena. Udovice u duhovnom 
životu i molitvi trebaju tražiti snagu i nadahnuće za odgoj ,,siročadi“ koji sada spada 
samo na njih. 


752 Usp. Ivan ANTUNOVIĆ, Bog s čoviekom na zemlji..., str. 752-753. 

Po dobrim odnosima s rodbinom i susjedima šire se vidici jedne obitelji i 
rasprostranjuje se ljubav te se tako djeci u doticaju s drugim obiteljima otvara put u 
život. Dobri odnosi s rodbinom i susjedima su korisni i u dobru i u zlu. 

Bogatije obitelji imale su u kući sluge i sluškinje. Zato je naveo kriterije za 
pravilan odnos prema njima. Ljubav mora biti temeljno načelo i u odnosu prema 
slugama i sluškinjama. Treba im dati pravednu plaću, vrijeme za odmor i pravovremeno 
i adekvatno liječenje ako im zatreba. Gospodari se moraju pobrinuti i za pravi duhovni 
život svojih slugu. Služenje ne mora biti ponižavajuće jer onima koji služe osigurava 
životnu egzistenciju zato sluge i sluškinje potiče na ispravan i pravedan odnos prema 
gospodarima. Isto tako trebaju poštivati gospodarevu djecu i sve ukućane. 

Antunović ubraja u članove obitelji i siromahe «koji dolaze na vrata». I njima 
treba uvijek adekvatno pomoći. Takav odnos doprinijet će blagoslovu obitelji jer 
siromasi svojom molitvom «poput jakih stupova» podupiru u kući one koji im pomažu. 

Antunović je podržavao, ali ne pod svaku cijenu, život u obiteljskim 
zadrugama u kojima je živjelo zajedno nekoliko generacija. Za takav život traži se puno 
odricanja, razboritosti a napose mudroga vodstva. U tom smislu upozorava «stare 
roditelje» koji su na čelu takve zadruge da budu obazrivi prema mladim bračnim 
parovima. Nalaže da se njima osigura neka vrst samostalnosti. Odnos snahe prema 
svekru i svekrvi u takvim zajednicama je klasični problem, zato im daje korisne pouke. 
Roditelji trebaju biti svjesni da muž i žena moraju jedno drugom biti najdraži i 
najvažniji zato će izbjegavati ono govoriti i činiti što bi ih razdvajalo i unosilo među 
njih nemir. 

Antunović je mudre savjeti dao i glede dijeljenja zadruga. Koliko će dugo 
jedna zadruga opstati ovisi o grijesima i krepostima članova pojedinih obitelji koje 
sačinjavaju zadrugu. On potiče da se zadruga razdijeli čim se opazi u njoj nesloga jer 
održavanje zadružnog života u takvim okolnostima samo šteti i vjeri i imovini. Treba se 
razdijeliti bratski tako da se svaka grana «kao stablo obiteljsko u tlo osobne 
samostalnosti usadi». 753 

Antunovićeve pouke koje se odnose na bračni i obiteljski moral u njegovom 
molitveniku Covik s Bogom mogli bismo nazvati jedinstvenim i nesvakidašnjim. Riječ je 
o „specifičnom molitveniku” koji ne sadrži samo molitve nego svaka skupina molitava 
sadrži u sebi ijedan posebni katehetski dio uobličen u molitvu. Te molitve kao kateheze 

753 Ivan ANTUNOVIĆ, Bogs čoviekom na zemlji..., str. 526. 

su zapravo moralne pouke upućene molitelju da bi učvrstile njegovu vjeru i povećale u 
njemu molitveni žar. 

Nakon iscrpne analize, možemo ustvrditi daje mnoge molitve, koje se nalaze u 
njegovom molitveniku, Antunović sam i napisao. On je u tom molitveniku, uobličio u 
molitvu sve ono što je obradio sustavno o braku i obitelji u drugim svojim djelima, 
napose u teološkom djelu Bog s čoviekom na zemlji kao i u teološkim člancima 
objavljenim u Novinama i Vili. 

Antunović nije previše pazio na eventualne pogrješke i stil pisanja. Važno mu 
je bilo prenijeti poučiti svoj mili Rod i prenijeti mu poruku Božje riječi. Zauzimao se 
stoga da što više pripadnika njegovog naroda prima njegove Novine i ima u svojoj kući 
njegove knjige. Poznato je da je svoje dvije glavne knjige: Bog s čoviekom na zemlji i 
Čovik s Bogom u svojih molba i prošnja, uglavnom razdijelio. Želio je da ih svaka 
obitelj ima u kući kao „svete knjige” 754 i danomice ih upotrebljava kako bi uz pomoć 
molitve lakše mogli ostvariti svoju zadaću i svoje poslanje u Crkvi i društvu. 

Antunovićev molitvenik Čovik s Bogom sadrži mnoge molitve koje se odnose 
na bračni i obiteljski život. Nakon analize tih molitava možemo zaključiti da on i kroz 
molitvu poučava pojedine članove obitelji. Uči ih kako se trebaju postaviti u određenoj 
životnoj situaciji s naglašenom željom da u svemu vrše Božju volju i da sve bude u 
skladu s Božjim zapovijedima, držeći se revno u svemu obveza svoga staleža. 

U t.z.v. „Obiteljskom molitveniku 14 Antunović u molitvu stavlja sve situacije 
bračnog i obiteljskog života. Predočava sve negativno i poučava kako to izbjeći a 
ukazuje i na sve pozitivno kako bi se moglo podržati i usavršavati. Svi u obitelji mole za 
sve u obitelji. Obitelj od molitve živi. Ona je snaga obiteljskog zajedništva. Muž moli za 
ženu, a žena za muža, roditelji mole u različitim prigodama kako za zdravu tako i 
bolesnu djecu. Djeca mole za roditelje. Veoma su zanimljive molitve mladića i 
djevojaka za mladenaštvo, zaručnika za sretnu budućnost, neplodne žene kao i molitva 
trudnice i rodilje. 

Izbor životnog staleža a osobito duhovnog zvanja djece i mladih mora također 
pratiti molitva. Ta molitva je tako sastavljena da u moliteljima budi poštivanje 
duhovnog zvanja i ponos ako Bog dijete u to zvanje poziva. To je neprocjenjivi dar za 
obitelj. 


754 Tako su Hrvati Bunjevci nazivali molitvenike. Držali su ih u svojim obiteljima na počasnom 
mjestu, ali na dohvat ruke i njima su se danomice služili u svojim molitvama. 

Smrt u obitelji je veliki i značajan događaj. Antunović je svjestan da je taj 
događaj teško shvatiti, prihvatiti i podnijeti bez molitve. Brojne su molitve za slučaj 
smrti. Tu su molitve majke koja plače nad umrlim jedincem ili jedinicom, zatim žene 
koja tuguje za pokojnim mužem. Muž moli za umrlu suprugu pred slikom bi. Djevice 
Marije. Djeca, pak, mole za pokojne roditelje. Svaka molitva najprije ističe tugu i bol 
zbog smrti voljene osobe a zatim slijedi predanje i prihvaćanje volje Božje koje donosi 
utjehu i mir. 

Možemo zaključiti da je Ivan Antunović i kroz molitve u konkretnim životnim 
situacijama poučavao kršćane kako se ponašati na moralnom području u braku i obitelji. 

4.3.3. Narodni preporod 

U pastoralnom djelovanju i susretanju s ljudima Antunović je uočio da mnogi 
pripadnici njegovog naroda imaju jako slabo razvijenu nacionalnu svijest. Ta činjenica 
je stajala kao velika zaprjeka ostvarenju njegovog cilja. Shvatio je da se obnova 
temeljnih ustanova braka i obitelji mora proširiti na rad za sav narod, koji je prije svega 
trebao preporod. Za djelo narodnog preporoda tražio je podršku najprije intelektualaca, 
a onda i svega puka. Taj preporod počeo je ostvarivati preko Bunjevačkih i šokačkih 
novina i Bunjevačke i šokačke vile, a kasnije i izdavanjem knjiga različitog sadržaja. 
Kao preporoditelj naroda isticao je važnost svijesti o nacionalnoj pripadnosti. Tu svijest 
naziva „silnom silom” i krepošću pred kojom se sve neprijateljske snage uklanjanju i 
slobodan ulazak ostavljaju pobožnosti i svakovrsnim vrlinama. Bez te svijesti su tijelo i 
duh mrtvi. U tom smislu oštro upozorava „izrode”, izdajice svoga naroda. Upozorava ih 
oštrim riječima da će ih stići srdžba Božja jer je upravo Bog svaki narod pozvao u život, 
da se u svakome pojedinom razvija sve ono što je lijepo, dobro i sveto. Zatajiti ili 
odbaciti svoju narodnost isto je što i zatajiti ili odbaciti svoju majku. 755 Tim činom 
onemogućuje se dotok Božjih darova u osobni i obiteljski život. Oni koji su to učinili 
uveli su svoju djecu u tamu neznanja koja će ih strmoglaviti u bezdan „duševnog i 
tvarnog siromaštva”. Nakon toga narod će nestati, bit će izbrisan iz „knjige života” a 
zemlju za koju su „naši stari krv svoju junački prolivali” 756 dušmani će im oduzeti i 


755 Usp. (Ivan ANTUNOVIĆ), Pismo Đeni Duliću, Kalača, 16. studeni 1878., u: MATIJA 
EVETOVIĆ, Život i rad biskupa Ivana Antunovića..., str. 169. 

756 Isto, str. 149. 

ubuduće posjedovati. Zbog toga je i narodni preporod sastavni dio borbe za opstanak i 
napredak naroda. 

4.3.4. Prosvjeta 

Prosvjeta je sljedeća sastavnica koja potpomaže rad za opstanak i napredak 
naroda. U odgojnu zadaću roditelja spada također «djecu u škulu slati». To spada na 
dobar odgoj. Naime, mnogi pripadnici njegovog naroda u krajevima gdje je on djelovao 
bili su nepismeni. Mnogi roditelji su prema školi imali prijezirni stav a kućne poslove 
smatrali važnijima od učenja. Ivan Antunović je zbog toga u svojim djelima opširno 
govorio o važnosti školovanja. Čak je posebno tumačio zašto je potrebno «računanje» a 
zašto «čitanje i pisanje». Ne slati djecu u školu, ne naučiti čitati i pisati grijeh je 
propusta i tko to prezire protivi se Isusu koji je pozvao da budemo savršeni kao što je 
savršen Otac nebeski. Crkva i škola dvije su riječi koje Antunović često spominje 
zajedno. Crkva i škola moraju djelovati zajedno za opće dobro svega naroda. I svi se 
moraju zauzimati da djeca redovito pohađaju i „crkvu i škulu”, jer su one usko 
povezane kao lijeva i desna ruka. Zauzimati se za jednu a drugu odbacivati isto je kao 
odsjeći si jednu ruku. 757 Antunović se za prihvaćanje te istine zauzimao svim silama a 
glede prosvjete činio je i neke konkretne korake. Tako je nastojao da školske sestre 
„Naše Gospe” dođu u velika središta gdje je živio njegov mili Rod - u Kaloču, Baju, 
Suboticu, Bač i Novi Sad - kako bi ondje u školama poučavale djecu, osobito žensku 
mladež. 758 

U jednom svom dopisu iz Kaćmara ističe: „Ako tko danas ne uči, taj ne živi, jel 
što je nenaučno to je neuko - a što je neuko to se natrag tiska... Divanom koji se 
provadja na ulicah i piankom ne teče se kuće... radom i otimanjem možemo pijanku 
nadulje povuć, al svojoj obitelji temelj postojanosti nećemo sagradit. Živili katymarski 


757 Usp. (Ivan ANTUNOVIĆ), Crkva i škula I., u: Bunjevačka i šokačka vila , 111(1873), br. 21, 

str. 82. 

758 Kućni poslovi, Kalača, u: Bunjevačke i šokačke novine, 1(1870), br. 11, str. 62. - Članak je 
nepotpisan, ali po svemu sudeći pisao ga je Ivan Antunović kao urednik Novina, a govori o sestrama 
„Naše Gospe‘‘. U njemu se izražava velika želja da te Sestre počnu djelovati i u Subotici kao što već 
djeluju u Baji. Tim više što već u njihovom samostanu u Kaloči ima i djevojaka koje su rodom iz 
Subotice. Ta njegova želja ostvarila se već 1874. godine kada su Sestre otvorile svoju kuću u Subotici 
(usp. Mirko Štefković, Sestre Naše Gospe u Subotici, u: Zvonik, br. 186, str. 4). 

Bunjevci, koji uvidili budu daje spas jedini tila i duše po čovika i obitelj u crkvi i škuli 
postavljen”. 759 

U tom smislu je zapažen i njegov članak o povezanosti vjere i znanosti. 760 U 
tom članku on ističe da Crkva nije protiv znanosti ali isto tako traži da se u znanosti 
uvažava mišljenje Crkve. „Sve što nas okružuje i što služi čovjeku, sve je plod znanosti 
ali ističe Antunović i dodaje, ali ,,i to znamo da čoviek uz svu svietlost znanosti, ni kao 
pojedini, ni kao obitelj, ni kao narod ne može obstojat ako neima u pameti i srcu Božje 
nauke, koja ga vodi krieposti i Božjoj milosti da ga čuva, brani, razveseljava, 
razgaljiva...”. 761 To osobito naglašava jer se u nekim općinama u kojima je bio 
vjeronauk u školi, pojavila odbojnost roditelja da djecu šalju i u crkvu i na župni 
vjeronauk. 762 

Ipak, Antunović ističe da se vjera i znanost ne protive jedna drugoj „jerbo 
znamo daje ona ujedan isti čas rodjena s vjerom. Ta bez nje ne bi umili ni ovu rieč Bog 
i čoviek izustit, bez nje ne bi se kruha najili, ni vode napili”. 763 Bog daje smisao i 
ljepotu svemu i svako čovjekovo djelo od Boga prima puninu i istinsku ljepotu. 
Antunović naglašava da svaka „znanost obuzima čilog čovieka i zasica u sve ono što 
trieba duševnom, čuvstvenom i tielesnom čovieku” i stoga „ono nije prijatelj ko 
razdvaja znanosti po Bogu u čovieku spojene”. 764 Božja prisutnost, odnosno vjera, u 
znanosti garant je moralnog djelovanja čovjeka u svim područjima života. Takav život i 


759 STARI RODOLJUB, Dopisi - Katymar, u: Bunjevačka i šokačka vila, (IV) 1874., br. 7, str. 27. 
U jednom drugom članku zanimljivom izrekom „Više škula nego mijana 11 želi ohrabriti svoj narod da se 
zuzima za otvaranje novih škola i školovanje djece a s druge strane da upozori na opasnost pijanstva: „Mi 
želimo da u svakom slavianskom selu bude više škula nego mijanah jel smo uvjereni da će iz škulah izrast 
sinovi i sinovci da natrag prikupuju one zemlje koje su od otacah i djedovah Švabi priko naši mijanski 
pragovah u posjed pouzimali", (Ivan Antunović.), Novo ljeto - mladi Božić, u: Bunjevačka i šokačka vila, 
(111)1873., br. 1, str. 2. 

760 (Ivan ANTUNOVIĆ), Vjera i znanost, u: Bunjevačka i šokačka vila, (IV)1874„ br. 18, str. 69; 
br. 19, str. 73. 

761 (Ivan ANTUNOVIĆ), Vjera i znanost, u: Bunjevačka i šokačka vila, (IV)1874., br. 18, str. 70. 

762 Tu pojavu Antunović komentira ironično: „Poljodilske obćine imadu već tako oštroumne 
školske sborove da ovi uvidjaju da dietetu ne trieba polazit crkvu, ni u zimu ni u ljeto 1,1 ili pak jednom ili 
dva puta godišnje. „Ovi su tako zasjali pametju da im je mučno ako se djeca dvaput nediljom poučavaju 
vjeronauku 11 , naglašavajući da je to gubljenje vremena... 11 , isto, str. 70. - Takav stav on smatra 
izdajničkim usklikom Jude Iškariotskog i dodaje: Ako ljudi Boga izbace iz znanosti brat će vrlo loše 
plodove jer to znači čovjekove „misli, osićanja, rieči i čine propuštat priko vražieg masla ljudske 
oholosti... pa će biti svakog zla u svijetu... Brat neće bratu vjerovat, kći materi neće smiet ništa povjerit, 
jel bit će izdaje, privare, u kući, obćini i državi 11 .1 vizionarski tvrdi: „Platjat će se svake godine veći porez 
al će se nemilo trošit i neće doticat. Sporit, nitit, snovat će se male i velike škole, al će ipak malo biti 
svietlosti, manje oduševljenja a najmanje ćudorednosti 11 , isto, str. 70. 

763 Isto, str. 70. 

764 Usp. (Ivan ANTUNOVIĆ), Vjera i znanost, u: Bunjevačka i šokačka vila, (IV)1874., br. 19, 
str. 74. 

djelovanje donosi čovjeku blagostanje. Međutim ako je vjera izbačena iz znanosti 
narušava se sklad na svim područjima života. 765 

Oni koji napreduju u «škulama» i koji znaju čitati, moći će puno toga lijepoga i 
korisnoga naučiti. Ako više znamo više ćemo i lakše pomoći svojim obiteljima i narodu. 
Oni koji su pismeni i znaju čitati otvaraju svoju pamet, oštre razum, oplemenjuju 
čuvstva. Čitanje je važno i za duhovnu izgradnju. Onaj tko zna čitati, može čitati i 
duhovno štivo, osobito život svetaca i mučenika pa će ga njihov primjer ohrabrivati za 
dobra djela. Upoznat će duhovni život drugih vjernika iz drugih mjesta i nasljedovati ih 
u svemu onom što je dobro i sveto. 

Čitanje, znanje a napose školovanje vrlo je važno za život pojedinca, obitelji, 
naroda i same države jer potpomaže svestrani napredak. I zato ohrabruje one koji se 
bave prosvjetnim radom ističući da je lijepo i korisno biti prosvjetitelj puka, ali uz 
obveznu napomenu da to neće biti u potpunosti moguće bez svjetla evanđelja. I zato i on 
želi, a potiče i sve druge prosvjetne djelatnike, da uz pomoć evanđelja prosvjetljuju 
pamet svog Roda kako bi mogao biti koristan i dragocjen član svoje države a ne samo 
svog naroda. 

4.3.5. Gospodarski napredak 

Ivan Antunović se dobro razumio i u gospodarstvo. I sam je mudro gospodario 
materijalnim dobrima Crkve kao i svojim osobnim dobrima. Isticao je da je za 
blagostanje u obitelji potrebno, osim sloge i međusobne ljubavi, da svi članovi obitelji 
rade, revno izvršavaju svoje dužnosti a u kući paze na red i na stvari, ne rasipaju dobra 
koja imaju i da štede. Za Antunovića rad je svetinja, dužnost od Boga naređena. Nitko u 
obitelji ne smije biti bez dužnosti, a još manje ljenčariti. U upravljanju materijalnim 
dobrima poznata je njegova izreka: «Tko sjedi, taj ne napreduje a tko ne napreduje taj 
nazaduje. Sto se ne množi to se umanjuje, a što se umanjuje to mora konačno i 
nestati)). 766 Za gospodarsko napredovanje nužno je školovanje jer pravom gospodaru i 


765 „Ono je prijatelj ljudstvu ko posestrime znanosti ne razdvaja, već ih u svih odnošaji ljudskih 
spaja da se jedna na drugu oslanjajuć svaki dan boljma razvijaju na obću blagodat duše i tiela čovieka“, 
isto, str. 74. 

766 Ivan ANTUNOVIĆ, Bog s čoviekom na zemlji , str. 527. 

domaćinu mora biti sve u gospodarstvu «umjereno i razmjereno da tako kadar bude kraj 
s krajem svezati». 767 

Budući daje njegov narod raspolagao s malo novca i materijalnih dobara, dao 
mu je konkretne upute kako s tim postupati da ne bi pretrpio nepotrebnu štetu. Tako mu 
objašnjava kako da čuva novac u kući i kad ide na sajmove. Upozorava da je opasno 
posuditi novac. To se smije činiti samo u nuždi, a posuđeni novac treba što prije vratiti. 
Veresija je isto tako opasna. Zato je bolje držati se načela: kupuj kad imaš novaca a 
prodaj kad vidiš da imaš pogodnog kupca. U materijalnim stvarima treba tražiti savjet 
drugih koji se bolje razumiju. 768 

No, kao što prosvjeta bez Boga i duhovnog života ne pridonosi napretku, tako 
bez Boga nema ni materijalnog blagostanja i gospodarskog napretka. „Moliti i raditi” 
nužno ide zajedno. Narod treba učiti da je nebo sa zemljom sljubljeno i da je i jedno i 
drugo važno za ljudski život. Zato je za čovjekov opstanak i napredak jednako bitno i 
moliti i raditi. Za napredak je, dakle, potrebna crkva u kojoj će narod moliti, škola u 
kojoj će učiti i tvornica u kojoj će raditi. 769 A u ocjeni uzroka siromaštva njegovog 
naroda glasovita je njegova izreka: „Vjera, radinost, marljivost, štedljivost jesu čuvari 
svake obitelji da se odbie nevolja i puko siromaštvo”. 770 Ovomu treba pridružiti i 
važnost nataliteta, koji je u Antunovićevo vrijeme u njegovu narodu počeo opadati. On 
stoga podsjeća da svaki narod koji sačinjavaju osobe i obitelji, ukoliko ne želi propasti 
mora sačuvati „plodnost i imućnost”, jer pad nataliteta uzrokuje siromaštvo u narodu. 
Brojno potomstvo je zalog napretka. 


767 Isto, str. 527. 

768 Kad bi se na jedno mjesto skupilo sve ono stoje Ivan Antunović pisao o socijalnoj problematici 
u svojim člancima (ima ih preko trideset) i u raznim svojim djelima, mogli bismo sastaviti jednu dobru 
knjižicu pod naslovom „Socijalni nauk biskupa Ivana AntunovićaA Ovdje navodim samo neke opširnije i 
značajnije članke. - (Ivan Antunović), Otkud siromaštvo, u: Bunjevačke i šokačke novine, 1(1870), br. 14, 
str. 90.; (Ivan Antunović), Čega je znak ako se gdje spore prosiaci, u: Bunjevačka i šokačka vila, 
IV(1874), br. 21, str. 81; (Ivan Antunović), Rad kao spas duše i tila, u: Bunjevačke i šokačke novine, 
1(1870), br. 15, str. 94.; (Ivan Antunović), Rad i poslenost povisuju familie a danguba je ruši, u: 
Bunjevačke i šokačke novine, 1(1870), br. 18, str. 119.; (Ivan Antunović), Komasacija - razdilba 
zemaljah, u: Bunjevačke i šokačke novine, 1(1870), 38, str. 293.; br. 39, str. 302.; br. 40, str. 309.; (Ivan 
Antunović), Zašto se Salveni u broju i imovini gube, u: Bunjevačke i šokačke novine, 11(1871), br. 1, str. 
6.; br. 2, str. 14.; br. 3, str. 22.; br. 4, str. 30.; br. 5, str. 39.; br. 6, str. 47.; (Ivan Antunović), Potriboća 
udruženja, u: Bunjevačke i šokačke novine, 111(1873), br. 38, str. 150.; br. 39, str. 154.; br. 40, str. 158.; br. 
41, str. 162; br. 43, str. 170.; br. 44, str. 174.; (Ivan Antunović), Obćinski porez, u: Bunjevačka i šokačka 
vila, IV(1874), br. 1, str. 3.; br. 2, str. 5.; (Ivan Antunović), Štedionica, založaonica i pučka banka, u: 
Bunjevačka i šokačka vila, IV(1874), br. 7, str. 25. 

769 Usp. (Ivan ANTUNOVIĆ), Crkva i škula II, u: Bunjevačka i šokačka vila, 111(1873), br. 22, 

str. 85. 

770 (Ivan ANTUNOVIĆ), Novo ljeto - mladi Božić, u: Bunjevačka i šokačka vila, (111)1873., br. 1, 

str. 2. 


208 



Antunović, kao svećenik i svoje zauzimanje za narod putem gospodarskog 
napretka, kao i puteni svog društvenog i prosvjetno-preporoditeljskog djelovanja, nužno 
povezuje s duhovnošću. Školovanje koje je zalog gospodarskog napretka i materijalnog 
blagostanja mora biti povezano s kršćanskim krjeposnim životom. Naime, „štogod se 
izobraženost u kojoj zemlji po svih razredih pučanstva više širi, to je blagostanje 
domovine i naroda sve temeljitije, sve prostranije. Pridružena li je ovomnu tvarnom 
blagostanju još vjera, nada i ljubav kršćanska, koja se po pravici riečju i djelom 
pokazuje, to je i duševna izobraženost - u najplemenitijoj rieči - ćudorednost, postigla 
vršak u cieloj obitelji, u cielom narodu”. 771 Takvo zauzimanje je još jedna značajna 
sastavnica u stvaranju njegovog modela koji ima cilj spasiti njegov narod i pomoći mu 
da se razvija i napreduje. 

4.3.6. Udruženi za opstanak i napredak naroda 

U „Antunovićev model” bitno spada i njegovo naglašavanje potrebe 
zajedničkog nastupa i rada za dobrobit naroda. Poziva sve koji vole svoj narod da se 
okupe oko barjaka s kojim će se boriti za slobodu osobe, obitelji i općine te za državu u 
kojoj će svoju narodnost razvijati i održavati. A kad se pripremao za istup u javnosti u 
korist svoga naroda, najprije je usmeno razgovarao sa svećenicima i intelektualcima 
svoga milog Roda, a kasnije je uputio i otvoreni poziv na suradnju kako „učenim” tako i 
„rodoljubnim” Bunjevcima i Šokcima. Očekuje da rodoljubi i školovani sinovi njegova 
naroda - svećenici, redovnici i svjetovnjaci, koji su svojim studijem i radom stekli ugled 
ili koji prednjače u ljubavi prema svom Rodu, neće moći gledati da on čami u tužnom 
stanju „neznanja” i nazaduje, nego će mu svojim znanjem i sposobnošću na pravi način 
pomoći da se digne i ide naprijed. Navodi kakvim su putem išli drugi narodi koji su ih 
natkrilili ili su se upravo izdigli istiskujući njih iz prednjih redova. 772 Put napretka je 
izrazio gorljivom željom „da stari molitvom bdiju u crkvi, da se mladjima dar milosti 
Božje ne uskrati, da otci i matere u Božjoj bojaznosti odgojavaju svoju djecu, da ovima 
u Crkvi, ne izginjiva evangjeoska a u škuli svietovna nauka”. To će moći postići ako 


771 Ivan ANTUNOVIĆ, Poučne iskrice, str. 55-56. 

772 „Razmišljajte kakvim su se sredstvima drugi narodi koji su vas nadkrilili, šal vas sve jednog po 
jednog iztiskivaju iz kuća vaši djedovah, i sa zemaljah vaših praotacah, bratjo slaveni, ako razmišljali 
budete naći ćete ih pobožne u crkvi, pozorne na krštjanski nauci, vreće im malane u škuli, neumorne 
radinje na oranici, šetdljive u jići i odjelu, iztrajne i izstrpljive u preduzećima“, (Ivan ANTUNOVIĆ), 
Novo ljeto - mladi Božić, u: Bunjevačka i šokačka vila, (111)1873., br. 1, str. 2. 


209 





budu imali revne svećenika koji će „dan i noć misliti kako će vam dušu i tielo 
nahraniti”, zatim „marljive učitelje i učiteljice” koji će poput mudrih i razboritih otaca i 
majki obavljati svoju svetu dužnost poučavanja te otvoriti njegovom narodu „staze 
spasonosnoj obraženosti” 773 . 

Uči postupnost u odgoju: prva škola za svakoga je naručje majčino. Ona je 
prva učiteljica, ona ga uči izgovoriti ime Boga svemogućega i Isusa milosrdnoga. Crkva 
je druga škola a zatim je škola oca, koji poučava djecu raditi i na kraju stvarna škola u 
okviru koje mora postojati ijedna „specijalna škola” za njegov Rod. To je škola u kojoj 
će svaki vjeran sin njegovog njegovog naroda postat učiteljem da u svim školama 
svijeta pobere nauk prikladan za njega, kako bi se onda mogao svugdje širiti dobar glas 
o našem narodu. Svjestan je, naime, svojih nedostataka i činjenice daje njegov narod 
mali narod i zato valja od drugih naroda uzeti sve ono lijepo i dobro što može koristiti i 
njegovom narodu. U tom „sakupljanju” svi trebaju sudjelovati da bi se tako što više 
„slatkog meda” skupilo za dobrobit Roda. 

Antunović je u radu za svoj narod isticao jednaku važnost obitelji, Crkve i 
države, odnosno društva, u odgoju i poučavanju djece, jer je važno da se dijete odgoji 
tako da bude i dobar čovjek i dobar kršćanin jer tek onda može biti i dobar građanin. 
Važno je također da se jasno podijele nadležnosti, jer država postoji zato da štiti opće 
dobro osobe i obitelji ali nema pravo određivati što je dobro a što zlo, jer je to je Božje 
pravo, koje tumači i na ljude prenosi Crkva. Crkva je mjesto gdje svi članovi obitelji 
primaju potreban blagoslov za osobni i zajednički život. 

Poziva na jedinstvo i slogu svih kako bi svoj narod spasili od sigurne propasti. 
A mir i sloga su zalog uspjeha i napretka kako obiteljskoga tako i narodnoga. Veliku 
nadu polagao je „Pučku kasinu”, koja je osnovana u Subotici 1878. godine. Bila je to 
prva odobrena udrugu Hrvata Bunjevaca i Šokaca. U nju je Antunović polagao veliku 
nadu. I zato je Đeni Duliću, prvom njezinom predsjedniku, uputio opširno pismo 
ohrabrenja, ali i upozorenja, dajući mu kon kr etne savjete za djelovanje. Osobito je 
naglasio da „Pučka kasina” mora čuvati vjeru pradjedova kao najveću dragocjenost, jer 
je upravo vjernost Bogu zalog opstanka i napretka obitelji i društva. Kasine se, osim 


773 Isto, str. 2. 

toga, mora pobrinuti da iz nje izvire i materijalno bogatstvo za pojedinca, za obitelj i za 

' • 774 

općinu. 

Osim tih općih načela nužnih za opstanak i napredak naroda, Antunović je, u 
svom stilu, detaljizirao odgovornost i ulogu pojedinih ljudi, posebno odgovornih za 
život zajednice. 775 Smatrao je da je njihova uloga osobito značajna. Prije svega se 
zauzimao za život manjih zajednica kao što su općine. Tumači prednosti općine i 
njezinog djelovanja. S njom je „skopčana sudbina ne samo svake obitelji, već ponajviše 
i osoba u njoj stanujućih”. Osim za održavanje puteva, mostova i javnih zgrada, u koje 
spada i crkva, općina je dužna brinuti se za moral i javni red te karitativno djelovanje: 
„Obćina mora pazit da linčine ne navuku na se obrazinu nemoći pa se na račun 
krštjanske milostinje ne naspore besposlenici koji će radjat lupeže, bludnice, djidie...”. 
776 Općina se mora starati za sirote i udovice. U svemu tome velika je uloga općinskih 
otaca - načelnik, knez (gospodar, vladar), birov, solgabirov (općinski glavar; općinski 
sluga) i starješine-eškuti (koji su radili u općini pod prisegom). 

Dužnost je starješine pohađati javna mjesta kao što su „mesare, mijane, i 
divani”. On mora paziti da li se ono što ljudi kupuju daje u pravoj mjeri, da se kupci ne 
varaju, da se na takvih „javni miesti Bog ne grdi, da se na škodu obitelji rasap ne čini, 
da se po kartam ili bludnostju obća ćudorednost ne orani”. Njegova je dužnost napose 
paziti na mlade da se ne ošteti ni „najmanjim mrazom nećudorednosti”. I zato mora biti 
pozoran „da mijandžie i divandžie neuporabe neizkušanost mladjane dobe, da je 
naviknu na neumjerenost ili na kradnju. I poklem je knez čovik izkušan i znade da i 


774 Pismo je objavljeno kao brošurica koja mi u radu nije bila dostupna. Stoga se služim sljedećeim 
tekstom: Ivan Antunović, Pismo Đeni Duliću, Kalača, 16. studeni 1878., u: MATIJA EVETOVIĆ, Život i 
rad biskupa Ivana Antunovića..., str. 168-172. 

775 Kao potkrjepu toj tvrdnji donosim ovdje popis svih članaka koje je namijenio takvim 
pojedinicima. - (Ivan ANTUNOVIĆ), Poštovanim svećenicima, učiteljima, kotarskim sudcem, 
solgabirovima, knezovima i biležnikom, kao i poglavicama puka, čast i poštenje, u: Bunjevačke i šokačke 
novine, 111(1872), br. 18, str. 70.; br. 19, str. 74.; br. 20, str. 78.; br. 21, str. 82.; br. 25, str. 98.; br. 26, str. 
102.; br. 27, str. 106.; br. 32, str. 125.; (Ivan ANTUNOVIĆ), Bunjevački i šokački svećenici i učitelji, u: 
Bunjevačke i šokačke novine, 11(1871), br. 2, str. 9.; (Ivan ANTUNOVIĆ) Bunjevački i šokački učitelji, u: 
Bunjevačke i šokačke novine, 11(1871), br. 12, str. 89.; (Ivan ANTUNOVIĆ), Seonski starešine, u: 
Bunjevačke i šokačke novine, br. 3, str. 17.; (Ivan ANTUNOVIĆ), Seonski starešine u: Bunjevačka i 
šokačka vila, 11(1871), br. 2, str. 6; br. 3, str. 9.; (Ivan ANTUNOVIĆ), A vi svećenici, učitelji, biležnici, 
knezovi, kmetovi i svi koji ste pri sebi a radi ste i sebi i svome, pomagajte i primerom i poukom, 
pomagajte ako Boga znate, u: Bunjevačke i šokačke novine, 111(1872), br. 3, str. 10.; br. 4, str. 14.; br. 6, 
str. 21.; br. 7, str. 26.; (Ivan ANTUNOVIĆ), Obćinari u snovu nanovo ustrojeni općina, u: Bunjevačke i 
šokačke novine, 111(1872), br. 21, str. 81.; br. 23, str. 89.; br. 25, str. 97.; br. 33, str. 129.; br. 34, str. 133.; 
br. 35, str. 137.; (Ivan ANTUNOVIĆ), Pučki poglavice, u: Bunjevačka i šokačka vila, IV(1874), br. 8, str. 
29; br. 9, str. 33; br. 11, str. 41; br. 12, str. 45; br. 13, str. 49; br. 14, str. 53; br. 15, str. 57; br 16, str. 61. 

776 (Ivan ANTUNOVIĆ), Samouprava snuje u svakoj obćini narpidak ili nazadak, u: Bunjevačka i 
šokačka vila, V(1875), br. 1, str. 2. 

najnevinie veselje, ako mjeru pridje u nećudorednost zaidje, poštara se da se ovakva 
javna mjesta noću u deset sati pozatvaraju a zaostali kući otputjivaju”. 777 

4.4. Plodovi Antunovićevog modela 

Pokušali smo u ovom dijelu svoga rada pokazati da je Ivan Antunović i bez 
izravne namjere, stvorio svojevrsni „model” koji je bio vrlo koristan i učinkovit u 
njegovim nastojanjima za opstanak i napretak njegovog naroda. Kod svake od pet 
sastavnica toga modela naznačeno je kakav plod ona treba donijeti u ostvarivanju toga 
cilja. Razvoj događanja u životu i radu bačkih Hrvata pokazuje da je taj model donio 
željene plodove već u njegovo vrijeme, a još više u kasnijim razdobljima povijesti 
bačkih Hrvata. 

Bački Hrvati su se probudili i počeli djelovati u korist svog naroda na svim 
onim područjima koji su Ivanu Antunoviću bili na srcu. Njihovo djelovanje donijelo je 
puno plodova koje je želio i za kojima je čeznuo. U razdoblju poslije smrti Ivana 
Antunovića zabilježeno je zapaženo djelovanje Bačkih Hrvata u Crkvi, u prosvjeti, 
kulturi, politici, pa i na gospodarskom području. Bilježim u tom smislu samo jedan 
podatak. 

Još za vrijeme života Ivana Antunovića Hrvati Bunjevci počeli su i 
organizirano djelovati po „Pučkoj kasini” (1878.), koja je bila njihova prva, od tadašnje 
države, odobrena i priznata udruga, iako nije odobrena pod nazivom „Bunjevačka 
kasina”, kako su to osnivači željeli. Ona je uspjela okupiti šire društvene slojeve, a ne 
samo intelektualce. Svoju radost zbog osnivanja „Pučke kasine” Antunović je izrazio u 
svom poznatom pismu Đeni Duliću, prvom njenom predsjedniku. 778 

Sljedbenik biskupa Antunovića, učitelj Mijo Mandić (Kaćmar, 1857. - 
Subotica, 1945.), pokrenuo je 1884. list Neven (1884-1914), koji je izlazio u Baji, 
Somboru i Subotici. Počeli su se objavljivati udžbenici za ugarske Hrvate. Pokrenuto je 
izdavanje dva kalendara: u Somboru se izdaje Zomborski pravi bunjevačko-šokački 
kalendar sa slikama (1882. i 1883.), a Pajo Kujundžić, (Subotica, 1859. - 1915.), u 
Subotici pokreće izdavanje kalendara „Bunjevačko-šokačka Danica” (1884.), koja je 
poslije preimenovana u „Subotičku Danicu”, koja izlazi i danas. Zbog političkih 

777 (Ivan ANTUNOVIĆ), Seonski satrešine, u: Bunjevačka i šokačka vila, II (1871), br. 3, str. 9. 

778 Usp. Pismo Đeni Duliću, Kalača, 16. studeni 1878., u: MATIJA EVETOVIĆ, Život i rad 
biskupa Ivana Antunovića..., str. 171. si. 

okolnosti i otežanog institucionalnog djelovanja, bački Hrvati nacionalni rad djelomično 
provode kroz katoličke udruge bez nacionalnog imena u nazivu ali sa snažnim 
prohrvatskim djelovanjem poput subotičkih Katoličkog kruga (1895.), Katoličkog 
momačkog društva (1885.), Katoličkog divojačkog društva (1911.). 

Poslije Antunovićeve smrti, dakle od 1888. pa do 1968. godine, prema 
zapisima bibliografije Ivana Kujundžića, 779 objavljeno je 458 naslova raznih knjiga i 
brošura a do Antunovićeve smrti, od 1683. do 1888. ukupno 166 naslova. Sve ukupno je 
svoje knjige objavilo 157 različitih autora. U periodu od 1870. do 1946. godine 
objavljen je i 91 kalnedar - godišnjak, različitog naslova i sadržaja. Od izlaska prvog 
broja Antunovićevih Bunjevačkih i šokačkih novina (1870.) do 1947. godine, bački 
Hrvati objavljivali su 43 novine, različitog sadržaja. 

Bački Hrvati poslije smrti biskupa Ivana Antunovića rasli su i brojem. Po 
popisu iz 1919. godine u Subotici ih živjelo 101.286 stanovnika, a od toga je Hrvata 
bilo 65.135. Subotica kao duhovno, kulturno i gospodarsko središte bačkih Hrvata 
osobito se razvila pod vodstvom gradonačelnika Lazara Mamužića (1884. do 1902.). To 
su samo neki podaci koji ukazuju na rast i procvat bačkih Hrvata po modelu biskupa 
Ivana Antunovića. 

Najveći procvat bački Hrvati doživjeli su nakon trijanonskog sporazuma 
(1920.) do II. svjetskog rata. U Crkvi ih je mudro vodio biskup Lajčo Budanović, koji je 
od 1923. godine upravljao Bačkom Apostolskom Administraturom, koja je zbog novih 
granica bila odijeljena od Kaločko-bačke nadbiskupije. Njegovo djelo je nastavio novi 
administrator, biskup Mafija Zvekanović, pod čijim vodstvom je 1968. godine osnovana 
Subotička biskupija. Vrlo značajnu ulogu u životu bačkih Hrvata odigrao je i svećenik 
Blaško Rajić. 

U to vrijeme započinje i organizirano politčko djelovanje bačkih Hrvata po 
„Bunjevačko-šokačkim strankama” dvadesetih godina XX. stoljeća kada joj je 
jedinstven nastup bačko-baranjskih Hrvata osigurao 4 zastupnička mjesta (Blaško Rajić, 
Vranje Sudarević, Stjepan Vojnić Tunić, Ivan Evetović) u prvom sazivu parlamenta i 3 
mjesta nakon izbora 1923. (Blaško Rajić, Vranje Sudarević, Ivan Evetović). 
Predvodnici političkog organiziranja hrvatske zajednice bili su Josip Vuković Đido 


779 Ivan KUJUNDŽIĆ, Bunjevačko-šokačka bibliograifija. Prilog kulturnoj povijesti bunjevačko- 
šokačkih Hrvata, u: JAZU, Odjel za suvremenu književnost, (poseban otisak iz Rada 355), Zagreb, 1969. 

(Bikić, 1889. - Subotica, 1950.) unutar Bunjevačko šokačke stranke potom i HSS-a u 
Bačkoj. 780 

Bački Hrvati i dalje žive, rade i izgaraju za svoj narod na čvrstim temeljima 
koje im je postavio njihov velikan, naslovni biskup Ivan Antunović. Većina bačkih 
Hrvata su i dalje vjernici - rimokatolici, a njihovo djelovanje vidljivo je na različitim 
područjima vjerničkog-crkvenog, narodnog i društvenog života i u državi u kojoj sada 
žive. Primjerice, Hrvati u Vojvodini danas imaju 39 različitih udruga. 781 Osobito je 
zapažena njihova izdavačka djelatnost. Tako je samo od listopada 2011. do listopada 
2012. godine u Vojvodini objavljeno 35 knjiga na hrvatskom jeziku ili na hrvatskom 
ikavskom dijalektu. 782 Hrvati objavljuju i tjednik na hrvatskom jeziku „Hrvatska riječ”, 
mjesečnik „Zvonik” - katolički list, i mjesečnik „Glas ravnice” - glasilo Demokratskog 
saveza Hrvata u Vojvodini. 


780 Usp. Mario BARA, Tomislav ŽIGMANOV, Hrvati u Vojvodini u povijesti i sadašnjosti: 
osnovne činjenice, Subotica, Zavod za kulturu vojvođanskih Hrvata, 2009., str. 25. (Rad Marija Bare je na 
str. 11. - 50). Vidi i: Mario BARA, Pregled povijesti Hrvata u Vojvodini, www.zkvh.org.rs 

781 Popis svih udruga, s kratkim opisom njihovog djelovanja također se može pronaći na 
www.zkvh.org.rs 

782 H.R., Nove knjige, u: Hrvatska riječ, Subotica, br. 500., 26. listopada 2012., str. 32. 

5. ZAKLJUČAK 


Proučavanje cjelokupne relevantne pisane baštine naslovnog biskupa Ivana 
Antunovića otkriva nam svijetli lik tog velikana hrvatskog naroda, bunjevačkog roda. 
Otkriva nam njegovu ljubav i izgaranje za narod iz kojeg je potekao i za Crkvu kojoj je 
pripadao. Otkriva nam i specifični način njegovog djelovanja. 

Nakon proučavanja njegovih novinskih članaka, knjiga i pisama može se 
zaključiti da se kao zlatna nit u njima provlači Antunovićeva teološka stručnost i dobro 
poznavanje mentaliteta naroda kojemu je pripadao i za koji je radio i živio. To mu je 
omogućilo da opširno i na adekvatan način ukaže svom «milom Rodu» na sve vrednote 
nauka Crkve, a napose njezinog moralnog nauka o braku i obitelji. Može se nakon svega 
ustvrditi daje Antunović cijelim svojim svećeničkim životom i radom, koji se oslikava i 
u njegovom plodnom spisateljskom djelu, želio «dvoriti svoj narod» 783 , tj. pomoći mu 
svojim poukama, savjetima i porukama da se opredijeli za prave vrjednote. Te vrjednote 
će mu donijeti istinsku sreću u bračnom i obiteljskom životu, dostatno materijalno 
blagostanje i tako mu osigurati sam opstanak te omogućiti njegov višestruki napredak i 
na koncu osigurati mu vječno blaženstvo. 

Uzvišeni cilj koji je Ivan Antunović sebi postavio, zahtijevao je puno truda i 
rada, puno strpljivosti i ustrajnosti. Pronicljiv duh, koji je imao, poticao ga je na 
neumorni rad Bogu na slavu i na dobrobit njegovog naroda. Činio je to prije svega kao 
svećenik u svom svakodnevnom pastoralnom radu. Taj rad mu je, međutim, malo po 
malo otvarao oči i proširivao srce i pomogao mu da najprije sagleda u kakvom je stanju 
njegov narod, a onda i da shvati što bi sve mogao učiniti za njega. Vođen poticajima 
Duha Svetoga, na koljenima je molio za svoj „mili Rod”. Molitva gaje onda upućivala 
na konkretno djelovanje. Krenuo je od obitelji. Ona mu je od djetinjstva bila najviše na 
srcu. Budući daje dobro sagledao kakva je situacija u brakovima i obiteljima njegovog 
naroda, mogao je tim najstarijim i najvažnijim institucijama čovječanstva pomoći na 
pravi način. Pojedina pitanja i probleme opisivao je do u sitnice. Nije želio propustiti 


783 Izraz „dvoriti svoj narod” postao je „terminus technicus” među Hrvatima Bunjevcima a 
primjenjuje se na onoga tko se nesebično zalaže za svoj narod. Prvi je taj izraz upotrijebio dr. Matija 
Evetović u Subotičkoj Danici ili bunjevačako-šokačkom kalendaru za 1941. godinu primjenjujući ga na 
„Danicu” čija je uloga, zajedno s časopisom „Neven”, „dvoriti narod”. 

ukazati ni na jednu negativnost koja bi mogla narušiti sklad koji mora vladati u svakom 
kršćanskom braku i obitelji. Isto tako nije želio propustiti ponuditi sva sredstva koja je 
Bog preko Crkve darovao bračnim drugovima za očuvanje vjernosti i za neprestani rast 
u ljubavi i svetosti. Izbjegavajući jedno a služeći se drugim, oni su mogli dostići onaj 
cilj za kojim čeznu i koji žele svi bračni drugovi. Taj jedinstveni cilj je mir i blagostanje 
u obitelji - u kući, koji rađa istinskom srećom, koju im nitko i ništa ne može narušiti niti 
oduzeti. Smisao načina života na koji je Antunović poticao bračne drugove jest u biti 
opstanak i napredak njegovog «milog Roda», jer samo sretni muževi i žene mogu 
stvarati sretne obitelji koje su izvor i temelj svakog društva i Crkve i zalog njihovog 
istinskog napretka. 

Antunović ne idealizira obitelj nego ju jednostavno prihvaća i predstavlja kao 
Božju volju. Nema druge alternative za opstanak društva i Crkve. Obitelj je, međutim, 
ranjena grijehom iako ju je Bog ustanovio te želio i odredio da se po njoj nastavi 
njegovo stvarateljsko djelo u svijetu. Te rane narušile su ljepotu i sklad mnogih obitelji i 
prouzrokovale mnoge poteškoće i nevolje u njihovom životu, a mnoge su i razorile i 
uništile. Te rane bile su prepoznatljive i u obiteljima njegovog «ljubljenog Roda», to 
jest u obiteljima bunjevačkih i šokačkih Hrvata u Južnoj Ugarskoj u 19. stoljeću. Spas 
svoga naroda, koji je u ono vrijeme bio višestruko ugrožen, Antunović je vidio 
prvenstveno u vjersko-moralnoj obnovi institucije braka i obitelji. Stoga u procesu 
njihove obnove on prije svega zagovara povratak izvorima. Potrebno je, kao pr\’o 
vratiti se Božjem naumu i prihvatiti u potpunosti Božju volju i Božji pogled o braku i 
obitelji. Bez duhovnog života, bez milosnih sredstava koje je Bog namijenio za održanje 
i napredak obitelji, one su osuđene na propast. Pokazao je to Antunović brojnim 
primjerima iz života tadašnjih obitelji. Kao drugo, u tom procesu očuvanja obitelji ističe 
potrebu sloge i ljubavi te zajedničkog rada. A kao treći moment, koji je nužan za 
održanje obitelji, po Antunoviću jest pratiti i prihvatiti gospodarski napredak i razložno 
i mudro upotrebljavati materijalna sredstva. Poznato je da je on proputovao gotovo 
čitavu Europu i da mu je jedan od ciljeva putovanja bio upravo od naprednijih naroda 
pokupiti sve ono u čemu su oni mudro postupali da bi to mogao prenijeti svom narodu i 
uputiti ga što treba činiti kako ne bi čamio u siromaštvu i bijedi. Obitelji koje ne 
prihvate i ne uključe se u suvremene tokove čovječanstva ne moraju, doduše, propasti 
ali su sigurno osuđene da budu siromašne i u službi onih koji su te tokove prihvatili te 
uznapredovali. 

U doktorskom radu pod naslovom Vjersko - moralna obnova braka i obitelji - 
model opstanka i napretka naroda u djelima Ivana Antunovića potvrdila se hipoteza, to 
jest da je vjersko-moralna obnova braka i obitelji temelj svekolikog razvitka na 
društvenom i gospodarskom području jednoga naroda, ovdje Hrvata - Bunjevaca i 
Sokaca. Ivan Antunović je u tom smislu bio veoma konkretan i, kako pokazuje rezultat 
ovoga doktorskog rada, trasirao je određeni model za napredak i opstanak njegova 
naroda koji je bio pod snažnim pritiskom mađarizacije i germanizacije. 

Smatramo da prijedlozi Ivana Antunovića za život u braku i obitelji, u ozračju 
današnje krize braka i obitelji mogu, u širem smislu, biti poticajni također za današnje 
obitelji i za vrednovanje braka i obitelji u suvremenim okolnostima života. To se 
posebno odnosi na njegove vrlo konkretne prijedloge kako postupiti u pojedinim 
životnim situacijama u braku i obitelji, koje ne možemo susresti u suvremenoj literaturi 
o braku i obitelji. I „Obiteljski molitvenici” vrlo su rijetki, zato smatramo da bi bilo vrlo 
korisno preraditi Antunovićev „Obiteljski molitvenik” na suvremeni jezik i dati ga 
kršćanskim obiteljima na uporabu. Ni danas, kao ni u Antunovićevo vrijeme, nema 
prave obnove i napretka naroda bez obnove bračnog i obiteljskog života u kojima će se 
poštivati i njegovati temeljne ljudske i kršćanske vrline, koje mogu pomoći u 
izgrađivanju osobnog dostojanstva te sklada u bračnom i obiteljskom životu ali i uopće 
u životu jednoga naroda. 

Uočljiva je i zanimljiva Antunovićeva upornost. Njegova osobna svjedočenja, 
kako o sebi i svom karakteru, tako i o načinu njegova rada i svim poteškoćama koje su 
ga u radu pratile, bacaju posebno svjetlo na sve što je bio i radio. Uzimajući ih u obzir 
možemo lakše ispravno prosuditi i pravo vrjednovati cjelokupni njegov rad. Kad je 
vidio da sam svakodnevni pastoralni rad nije dostatan da bi mogao probuditi i podići 
svoj narod, pokreće i druge akcije. Milosnim okolnostima je smatrao što je stariji ali i 
što je na višem položaju u svojoj nadbiskupiji. To ga je ohrabrilo da svom pastoralnom 
djelovanju pridoda i druge načine rada za svoj narod. Krenuo je s izdavanjem 
„Bunjevačkih i šokačkih novina”, ali s jasnim ciljem da one pokrenu najprije 
intelektualce iz redova njegovog naroda, a onda i sav narod te da se uključe u borbu za 
svoj spas i napredak. Antunovićeva upornost očituje se i u spremnosti da odustane od 
onoga što „ne ide”. Tako na primjer odustaje od izdavanja Novina, a kasnije i od 
izdavanja Vile, jer je ono bilo povezano s brojnim poteškoćama, ali se okreće pisanju 

knjiga i to različitog sadržaja. 784 Počeo je s putopisom (. Poučne iskrice). Taj opis 
putovanja po Italiji i višednevnog boravka u Rimu, najavio je kakav će biti stil i koji će 
biti stil njegovog pisanja knjiga jer je u njemu sve opisano tako i zato da posluži kao 
poruka i poticaj njegovom narodu. Dakako, da je naglasak stavljao na teološka djela. 
Zato je želio da ona budu što savršenija. Na njima je najduže radio. Glavna njegova 
teološka djela - „Bog s čoviekom na zemlji” i „Čovik s Bogom u svoji molba i prošnja” 
možemo smatrati vrhunskima, uzimajući u obzir vrijeme i okolnosti u kojima su nastala. 
Antunović je, međutim, vidio da će proširiti broj onih kojima će moći uputiti svoju 
poruku ako im ponudi „lijepu riječ” i u drugom obliku. Zato je pisao pripovijesti, pa i 
romane (Svilenka, Nesretna Marija, Odmetnik, Barisa Kitković, Posliednji Gizdarev). 
Upuštao se u rasprave s Nazarenima da bi upozorio katolike na opasnost njihovog 
krivovjerja i širenja u katoličkim sredinama (Naputak). Da bi osvijestio svoj narod u 
nacionalnom smislu, poduzima velike istraživačke pothvate ne bili utvrdio porijeklo 
Bunjevaca i Šokaca. Učinio je to i stoga jer baš ni njemu na početku nije bilo posve 
jasno hrvatsko porijeklo njegovog „plemena” odnosno „milog Roda”. Utvrđeno je, 
naime, da hrvatski preporod nije zahvatio Hrvate u Južnoj Ugarskoj koji su se 
izjašnjavah kao Bunjevcima, Šokcima i Bošnjacima. Tako je nastala njegova poznata 
„Razprava o pudnavskih i potisanskih Bunjevcih i Šokcih”. Želio je svom narodu 
ukazati tko su i što su, jer je smatrao da samo pripadnici onog naroda koji su svjesni 
svoga porijekla, mogu biti dobri kršćani i dobri građani. 785 


784 Bunjevačke i šokačke novine prestale su izlaziti 1872. godine. Antunović je u 49. broju Novina 
objasnio da zbog boleti i raznih poteškoća nije u mogućnosti izdavati i Novine i Vilu i zato se opredjeljuje 
samo za Vilu, usp. Urednik, Našim poštovanim čitaocem!, u: Bunjevačke i šokačke novine, 111(1872), br. 
49., str. 193.; O prestanku Vile i najavi izdavanja knjiga, piše: „Kada sam Vilu uveo i u ovu godinu, imao 
sam liepu nadu da ću je moći dovesti baš i do konca godine. Ali žali Bože prošlih dana sam se osviedočio 
da tamo ni najbolja volja nije dostatna gdje manjkaju sile... Obećajem: da kako mi se budu sile nešto 
povratile, to ću i odsele na to uporabiti da na drugom polju tarem put obraženosti milenom rodu... Slava 
Bogu i neprikidan napredak rodu“, (Ivan ANTUNOVIĆ), Našim čitateljem, u: Bunjevačka i šokačka vila, 
V(1875), br. 5, str. 17. - Vilu je kratko uređivao Blaž Modrožić a konačno je prestala izlaziti 1876. 
godine. - Protivnici Antunovićevi „zlobno su se radovali što je prestala Vila. Ovo im veselje nije dugo 
potrajalo jer je Antunović naskoro počeo izdavati pučne i zabavne knjige za Bunjevce i Šokce“, M. 
Evetović, Život i rad biskupa Ivana Antunovića..., str. 60. 

785 Antunovićeva teološka i druga djela pozitivno su ocijenili i drugi koji su ih čitali i proučavali. U 
tom smislu spominjem sljedeće autore i njihove članke: Fides VIDAKOVIĆ, Ivan Antunović - putopisac, 
u: Zbornik, str. str. 23-32.; Ante STANTIĆ, Dogmatsko i moralno učenje biskupa Ivana Antunovića, u: 
Zbornik", str. 79-94.; Mato MILOŠ, Duhovnost u djelima biskupa Ivana Antunovića", u: Zbornik, str. 
139-162. U novije vrijeme najviše je o Antunoviću i njegovu djelovanju pisao Lazar Ivan Krmpotić. Pod 
naslovom Sto godina poslije , tiskani su različiti njegovi članci objavljeni od 1988. do 1999. godine . usp. 
Matija EVETOVIĆ - Lazar Ivan KRMPOTIĆ, Život i rad biskupa Ivana Antunovića - narodnog 
preporoditelja, prošireno izdanje, u ediciji: Hrvatski književnici u Mađarskoj - Ivan Antunović, Hrvatski 
znanstveni zavod, Pečuh 2002., str. 337 - 432. 

U svom oduševljenom buđenju i spašavanju njegovog „plemena”, njegovog 
„milog Roda” Antunović, u ozračju agresivne mađarizacije i germanizacije, staje na 
stranu onih koji zagovaraju udruženje svih Slavena. U tomu mu je biskup Josip Juraj 
Strossmayer bio veliki uzor i osobno je s njim prijateljevao i surađivao. Nije se sramio 
kad su ga napadali da je „panslavist” ili „jugoslaven”. On bi taj prigovor prihvatio 
mimo, jer u tom je vidio lakši put odbijanju asimilacije koju su nad njegovim narodom 
provodili Mađari i Nijemci. 

Antunović se dakle zauzimao za svoj narod ne samo propovijedanjem i 
pastoralnim djelovanjem, nego i sveukupnim svojim djelovanjem a napose pisanom 
riječi. Njegova rodoljubiva i svećenička duša ohrabrila ga je da se lati pera tek sa 55 
godina života. Svojom pisanom riječi Antunović je pomogao svom narodu u 
oblikovanju kako svijesti o nacionalnoj pripadnosti, tako i pripadnosti Katoličkoj crkvi. 
Njegovi tekstovi bili su za hrvatski živalj u to vrijeme gotovo jedina pomoć i u 
oblikovanju vjere u konkretnom životu. Riječ je dakle o vjersko-moralnom obrazovanju 
širokih slojeva ljudi koji nisu pripadali većinskom mađarskom ili austrijskom i 
njemačkom narodu. 

U djelima i djelovanju Ivana Antunovića otkrivamo puno manjkavosti. Osobito 
je to vidljivo u njegovom pisanju. U pojedinim djelima ima dosta nejasnoća i 
nedorečenosti. On ne piše sustavno niti u svemu ima znanstveni pristup. O tom je i sam 
govorio bez okolišanja. Jednu poteškoću u čitanju i proučavanju njegovih djela 
predstavlja i stari jezik. To napose vrijedi za njegove novinske članke kao i prve knjige. 
Kasnije je taj jezik puno bolji, a njegova djela čitljivija, jer se trudio u cijelosti 
primijeniti tadašnji hrvatski književni jezik. U njegovim djelima ima i pretjerivanja, ali i 
zanimljivih rečenica koje obiluju humorom. 

Zanimljivo je ovdje napomenuti, a što sam otkrio u proučavanju njegova pisanog 
opusa, daje dosta svojih članaka, preuređenih i dopunjenih, objavio kasnije i u svojim 
knjigama. Slično i danas, mnogi autori u knjigama objavljuju svoje članke ranije 
objavljene u časopisima ili izgovorene u radijskim emisijama ili slično. 

U ovom radu prvi put se donosi objedinjen popis literature o Ivanu Antunoviću, 
što će olakšati rad onima koji se ubuduće budu bavili njegovom baštinom i njegovim 
djelovanjem. 786 Na temelju popisa članaka i objavljenih bibliografskih jedinica, držim 


786 U ovom popisu su objedinjene tri bibliografije koje sam prikazao u svom magistarskom radu: 
Bibliografija Ante Sekulića; Popis članaka objavljenih u Zborniku Ivan Antunović 7; Nove bibliografske 

da ova doktorska disertacija može pomoći mnogima da se zainteresiraju za prebogatu i 
još uvijek nedovoljno istraženu i proučenu, a još manje vrednovanu, Antunovićevu 
baštinu. Vrijedilo bi se pozabaviti njegovim socijalnim i karitativnim radom, istražiti 
njegovu političku misao, zatim proučiti njegove doprinose u razvoju školstva kao i na 
gospodarskom području. Za svako od tih područja ima dovoljno radnog materijala. No, 
Antunovićevi članci i knjige nisu samo pogodni za istraživanje bogatstva njegove misli, 
nego mogu biti korisni i u traženju poticaja za ispravan ljudski i kršćanski život u 
suvremenom svijetu i Crkvi. 

Doktorska disertacija je pokazala, i to nam se čini važnim znanstvenim 
doprinosom, da se na temelju sveukupnog djelovanja Ivana Antunovića može govoriti o 
određenom modelu, kojega sam nazvao „Antunovićev model”. Sva poglavlja ovoga 
rada to potvrđuju. Ivan Antunović je doista svojim radom, ali bez izravne namjere, 
stvorio jedan model, kojega se on čvrsto držao i u koji je želio ugraditi sve pripadnike 
svoga naroda. Taj model ima jasne obrise koji su prepoznatljivi u slozi i udruženom 
nastojanju svih pripadnika njegovog naroda za življenje po načelima katoličke vjere. 
Zatim, u jasnoj svijesti i prihvaćanju svoje nacionalne pripadnosti hrvatskom narodu; 
nadalje u zauzimanju za prosvjetu i školovanje djece i mladih, te u praćenju suvremenih 
tokova napretka poljoprivrede i drugih gospodarstvenih grana kao i u razboritom 
gospodarenju materijalnim dobrima. 

Život i rad bačkih Hrvata po takvom modelu, u razdoblju od 125 godina, to jest 
od smrti Ivana Antunovića do danas, svjedoči da njegovo nastojanje i njegov trud i rad 
nisu bili uzaludni. Biskup Ivan Antunović je pomogao svom hrvatskom narodu u 
prosvjećivanju i time mu omogućio višestruki napredak. Plod njegovog rada 
prepoznatljiv je u cjelokupnom kasnijem napretku bunjevačko-šokačkih Hrvata u 
tadašnjoj Južnoj Ugarskoj, odnosno u Bačkoj. Napredak je prepoznatljiv u vjerskom, 
kulturnom, društvenom i gospodarskom smislu. 

Duh biskupa Ivana Antunovića prepoznatljiv je u kršćanskom življenju brojnih 
hrvatskih obitelji. Prepoznatljiv je i u kulturnom procvatu. Njegov mukotrpni rad i 
borba urodili su brojnim kulturnim i društvenim udrugama našega naroda na tim 
područjima. Ako uzmemo samo područje njegovog spisateljskog rada vidjet ćemo daje 


jedinice o biskupu Ivanu Antunoviću, usp. Andrija ANIŠIĆ, Bračni i obitelji moral u nekim djelima Ivana 
Antunovića - Bog s čoviekom na zemlji i Covik s Bogom u svoji molba i prošnja, magistarski rad, KBF, 
Zagreb, 2007., str. 150-158. - U drugoj i trećoj bibliografiji su jedinice koje sam otkrio za vrijeme svog 
višegodišnjeg bavljenja likom i djelom biskupa Ivana Antunovića. 

ono udarilo temelje spisateljske djelatnosti koja je tijekom proteklih 125 godina među 
bačkim Hrvatima bila vrlo plodna. Vidljivi su pomaci u školovanju. Iz redova bačkih 
Hrvata nikli su mnogi vrijedni svećenici, znanstvenici, književnici. Zahvaljujući 
školovanju uočljiv je napredak među bačkim Hrvatima u poljodjelstvu i drugim 
gospodarskim poslovanjima. Polako je u nekima sazrela ispravna politička misao te su 
zdušno nastavili njegove preporoditeljske ideje, objedinjujući zdrave snage u 
jedinstveno djelovanje za dobrobit naroda i Crkve na tim područjima. 

Drugi svjetski rat a napose dugo razdoblje bezbožnog komunizma kao i 
politička podjela Hrvata na Bunjevce i Hrvate, ostavili su brojne negativne posljedice 
među bačkim Hrvatima. U negativne posljedice možemo pribrojiti i izražene unutarnje 
podjele, te posljedice Domovinskog rata, zbog kojeg je iz Bačke iselio znatan broj 
Hrvata. Broj Hrvata, pa samim tim i katolika među Hrvatima u Bačkoj, znatno se 
smanjio isto tako i zbog izraženog pada nataliteta. Naš narod pomalo nestaje s područja 
bačkog Podunavlja a ugrožena su i nekoć velika središta Hrvata Bunjevaca i Šokaca: 
Subotica, Sombor, Baja, Bač i Novi Sad. Opasan je također po život svih vjernika i 
naroda koji ondje žive potrošački mentalitet suvremenog čovjeka kojega sve više 
zahvaća ravnodušnost i relativizam moralnih normi. U tom smislu Antunovićeva 
poruka, premda stara više od stotinu godina, danas postaje vrlo aktualna. Stoga možemo 
ustvrditi da bi život i djelovanje po „Antunovićevom modelu”, ako ga se ispravno 
shvati, i danas moglo poslužiti kao nadahnuće onima koji se zauzimaju za narodni i 
vjerski napredak Hrvata Bunjevaca i Šokaca, koji danas žive dijelom u Vojvodini a 
dijelom u Mađarskoj. Svojim načinom razmišljanja i djelovanja Antunović na neki 
način povezuje starinu sa suvremenošću i tako utire put obnovljenoj sadašnjosti. Sve to 
potvrđuje njegovu veličinu i originalnost. Bio je doista veliki pastir duša. Stalo mu je do 
spasenja njegovog naroda kao i pripadnika svih drugih naroda koji su mu bih povjereni. 
Djelo biskupa Ivana Antunovića u njegovom hrvatskom narodu i „milom mu Rodu” 
bunjevačkom i šokačkom, prisutno je i živo. Njegovo životno geslo „sve za vjeru, 
narodnost i riječ svoju” 787 i dalje je misao koja nadahnjuje i svjetlo koje ih vodi u 
njihovom radu te donosi i danas one plodove koje mu je on želio i za koji je cijeli život 

787 Taj izraz upotrebljava Blaž MODROŽIĆ, u članku „1872“, u: Bunjevačka i šokačka vila, 
111(1873), br. 1, str. 2. objašnjavajući prestanak izlaženja Bunjevačkih i šokačkih novina : „Njih stavismo u 
zabit do boljih vremenah dok ne ustane vitez dvostruka mača, a dotle obuhvatismo pouku i zabavu 
objeručke da se bližimo s rodom svojim cilju, spašavajućemu sve narode: sve za vjeru, narodnost i rieč 
svoju“. Navodeći taj tekst, najbolji poznavatelj Antunovićeve baštine, Matija Evetović piše: „To je bila 
lozinka našeg Starog Rodoljuba i prvog prosvjetitelja Bunjevaca i Šokaca, biskupa Ivana Antunovića“, 
Matija EVETOVIĆ, Život i rad biskupa Ivana Antunovića, str. 57. 

izgarao. Biskup Ivan Antunović ima što reći svom narodu ali i svim ljudima trećega 
tisućljeća. Njegove moralne pouke i mudre poruke mogu dati značajan doprinos u 
izgradnji bolje, ljepše i sretnije budućnosti hrvatskog naroda i Crkve u Hrvata i dati 
doprinos toliko željenoj civilizaciji ljubavi. 

6. SAŽETAK 


Autor ove doktorske disertacije bavi se bogatom pisanom baštinom naslovnog 
biskupa Ivana Antunovića, velikog duhovnog vođe i narodnog preporoditelja bačkih 
Hrvata - Bunjevaca i Šokaca. 

U svom magistarskom radu pod naslovom Bračni i obiteljski moral u nekim 
djelima Ivana Antunovića - Bog s čoviekom i Čovik s Bogom u svoji molba i prošnja , 
autor je istražio što Ivan Antunović govori o bračnom i obiteljskom moralu u svoja dva 
najvažnija teološka djela. U ovoj doktorskoj disertaciji obradio je pod vidom bračnog i 
obiteljskom morala sva relevantna Antunovićeva djela. U svom radu uočio je da 
Antunović inzistira na vjersko-moralnoj obnovi braka i obitelji jer su to temeljne 
ustanove društva i Crkve. Zato je za temu ove disertacije postavio sljedeću tezu: 
Vjersko-moralna obnova braka i obitelji - model opstanka i napretka naroda u djelima 
Ivana Antunovića. Glavni cilj doktorskoga rada jest cjelovito istražiti bračni i obiteljski 
moral u djelima Ivana Antunovića i analizom pokazati da je Ivan Antunović gradio 
poseban model za vjersko-moralnu obnovu obitelji. Očekivani znanstveni doprinos je na 
temelju dobivenih rezultata pokazati daje Ivan Antunović svojim aktivnim djelovanjem 
kao svećenik i prosvjetitelj snažno utjecao ne samo na vjerski nego i na društveno- 
gospodarski život svojega naroda, Hrvata Bunjevaca i Šokaca. 

Uz Uvod i Zaključak doktorski rad ima četiri poglavlja. Radi boljeg 
razumijevanja značaja lika biskupa Ivana Antunovića i njegova djelovanja za njegov 
„mili Rod”, u prvom poglavlju pod naslovom Život i rad biskupa Ivana Antunovića, 
autor najprije u kratkim crtama prikazuje njegov život i rad. Iz tog prikaza vidljivo je da 
su obitelj iz koje potječe, a potom njegov studij te napose pastoralni rad, temelj 
njegovoga spisateljskoga rada u kojem je uz ostalo, razradio nauk Crkve o braku i 
obitelji, dajući svemu svoj doprinos konkretnim, originalnim moralnim poukama. 

Drugo poglavlje nosi naslov Povijesni okvir djelovanja Ivana Antunovića. 
Značaj njegovog rada i njegov dragocjeni doprinos osvjetljavaju i povijesne, pastoralne 
i društveno-političke prilike u kojima je živio i radio. Stoga je i njih prikazao u prvom 
dijelu drugog poglavlja stavljajući ih u podnaslov Povijesni kontekst. U nastavku drugog 
poglavlja prikazao je što sam Ivan Antunović govori o sebi i svom vremenu. Njegova 

osobna svjedočanstva o sebi i svom vremenu, odnosno o situaciji u kojem se nalazio 
njegov „mili Rod” baca posebno svjetlo na cjelokupni njegov rad i daje mu još veću 
vrijednost. Tako saznajemo značajne i zanimljive činjenice o njegovoj naravi i 
karakteru. Antunović potom ocjenjuje stanje u kojem su se nalazili bački Hrvati - 
Bunjevci i Šokci na početku njegovog javnog djelovanja. Doista, sav njegov rad, a 
napose moralne pouke, dobivaju posve drugačije značenje kada se prikažu u svjetlu 
njegova vremena i situacije u kojoj se nalazio njegov hrvatski narod, u ono vrijeme 
neprobuđene nacionalne svijesti, u okruženju naglašene mađarizacije i germanizacije. 
Poznavajući konkretnu situaciju, s jedne strane, i pobožnost, radinost i dobrotu svoga 
naroda, s druge strane, Ivan Antunović je višestruko želio pomoći svome narodu ne 
žaleći truda, vremena pa ni materijalnih dobara kojima je raspolagao. 

U trećem i središnjem poglavlju pod nazivom Ivan Antunović o braku i obitelji, 
donose se i analiziraju njegove moralne pouke o braku i obitelji koje se temelje na 
Svetom pismu i nauku Učiteljstva Crkve, a protkane su i brojnim primjerima iz 
svakodnevnog života. Ivan Antunović je u svojim pisanim djelima uvijek pred sobom 
imao kon kr etne osobe i konkretne životne situacije pripadnika svoga naroda koji je 
ljubio cijelim svojim bićem i kojemu je želio pomoći svim srcem. 

U prvom dijelu ovoga poglavlja opisane su negativne pojave u braku obitelji. 
Ivan Antunović je kao svećenik i dobri pastir svoga stada otvorenim očima i srcem 
gledao na svoj narod i na sve što se u njemu događa. Tako je zapazio i opisao sve 
negativnosti koje je zapazio u brakovima i obiteljima njegovog naroda. U drugom dijelu 
ovoga poglavlja prikazana je Antunovićeva misao o Božjem naumu i crkvenom nauku o 
braku i obitelji, i to pod četiri vida. Najprije je govor o braku i obitelji općenito. Slijedi 
Život u braku s detaljnim obrazloženjem važnosti sakramenta ženidbe za život u braku i 
obitelji. Zatim se donosi i analizira Život u obitelji. U ovom dijelu nalaze se mnoge 
Antunovićeve misli, budući da je tu doista išao do najsitnijih detalja. Četvrti vid 
Antunovićeve misli o braku i obitelji stavlja molitvu u središte obiteljskoga života: 
Molila kao temelj obiteljskog života. Svi odnosi članova obitelji i sve što se u obitelji 
događa mora biti prožeto molitvom i mora izvirati iz duhovnog života. Kada je riječ o 
„obiteljskom molitveniku” Ivana Antunovića treba spomenuti njegovu specifičnost. On 
u tom molitveniku kroz molitveno-duhovni vid nudi i teološko-obrazovni vid što je za 
ono vrijeme bilo veoma važno. To ne čini tako da molitvama pridodaje jedan posebni 


224 



katehetski dio nego u razne molitve ubacuje katehetsko-moralne pouke kojima želi 
pomoći molitelju da bolje moli i „uvjeri” Boga zbog čeka treba uslišati njegovu molitvu. 

Cjelokupno treće poglavlje vodi kao nekom razumljivom zaključku i 
opravdanju postavljene teze ovoga rada, t.j. da vjersko-moralna obnova braka i obitelji, 
kako ju je zamislio biskup Ivan Anutnović u okviru svog ukupnog djelovanja, vodi k 
opstanku a onda i napretku naroda. 

Stoga se u četvrtom poglavlju ovoga rada pod naslovom Antunovićev model za 
opstanak i napredak naroda analizira cjelokupna Antunovićeva misao i način 
djelovanja pod vidom svojevrsnog „modela” za opstanak i napredak njegovog naroda. 
Prilike u kojima je živio i radio dale su početni motiv za stvaranje takvog jednog 
modela, a cilj i način njegova rada oblikovao je model kojemu su glavne sastavnice 
Antunovićevo vjersko-moralno učenje, zatim vjersko-moralna obnova braka i obitelji a 
daljnje sastavnice su narodni preporod, prosvjeta i gospodarski napredak njegovog 
naroda. U ostvarenju Antunovićevog cilja djelovanja po zamišljenom modelu potrebna 
je sloga, odnosno udruživanje svih narodnih sila, što će onda uroditi dobrim i slatkim 
plodom opstanka i napretka njegovog naroda. U završnom dijelu ovoga poglavlja 
ukazuje se i na neke konkretne plodove života bačkih Hrvata po modelu biskupa Ivana 
Antunovića. 

Antunovićeva bogata pisana baština svjedoči jasno o njegovoj jedinoj želji i 
nakani: da svoj narod pouči i uputi kako treba živjeti da bi uskladio svoj način života s 
Božjom voljom jer je to zalog njegovog napretka u duhovnom, narodnom i 
materijalnom smislu. To je ujedno i put do istinske sreće ovdje na zemlji i postignuća 
vječnog blaženstva. 

U zaključku ove disertacije autor ističe kako se nakon proučavanja novinskih 
članaka, knjiga i pisama Ivana Antunovića može zaključiti da se kao zlatna nit u njima 
provlači Antunovićeva teološka stručnost i dobro poznavanje mentaliteta naroda kojemu 
je pripadao i za koji je radio i živio. To mu je omogućilo da opširno i na adekvatan 
način ukaže svom „milom Rodu“ na sve vrednote nauka Crkve, a napose njezinog 
moralnog nauka o braku i obitelji. 

Uzvišeni cilj koji je Ivan Antunović sebi postavio, zahtijevao je puno truda i 
rada, puno strpljivosti i ustrajnosti. Pronicljiv duh, koji je imao, poticao ga je na 
neumorni rad Bogu na slavu i na dobrobit njegovog naroda. Činio je to prije svega kao 
svećenik u svom svakodnevnom pastoralnom radu. Taj rad mu je, međutim, malo po 

malo otvarao oči i proširivao srce i pomogao mu da najprije sagleda u kakvom je stanju 
njegov narod, a onda i da shvati što bi sve mogao učiniti za njega. 

Krenuo je od obitelji. Ona mu je od djetinjstva bila najviše na srcu. Budući daje 
dobro sagledao kakva je situacija u brakovima i obiteljima njegovog naroda, mogao je 
tim najstarijim i najvažnijim institucijama čovječanstva i pomoći na pravi način. 
Pojedina pitanja i probleme opisivao je do u sitnice. Nije želio propustiti ukazati ni na 
jednu negativnost koja bi mogla narušiti sklad koji mora vladati u svakom kršćanskom 
braku i obitelji. Isto tako nije želio propustiti ponuditi sva sredstva koja je Bog preko 
Crkve darovao bračnim drugovima za očuvanje vjernosti i za neprestani rast u ljubavi i 
svetosti. 

Antunović ne idealizira obitelj nego ju jednostavno prihvaća i predstavlja kao 
Božju volju. Nema druge alternative za opstanak društva i Crkve. Obitelj je, međutim, 
ranjena grijehom iako ju je Bog ustanovio te želio i odredio da se po njoj nastavi 
njegovo stvarateljsko djelo u svijetu. Te rane narušile su ljepotu i sklad mnogih obitelji i 
prouzrokovale mnoge poteškoće i nevolje u njihovom životu, a mnoge su i razorile i 
uništile. Te rane bile su prepoznatljive i u obiteljima njegovog «ljubljenog Roda», to 
jest u obiteljima bunjevačkih i šokačkih Hrvata u Južnoj Ugarskoj u 19. stoljeću. Spas 
svoga naroda, koji je u ono vrijeme bio višestruko ugrožen, Antunović je vidio 
prvenstveno u vjersko-moralnoj obnovi institucije braka i obitelji. Stoga u procesu 
njihove obnove, on prije svega zagovara povratak izvorima. Potrebno je, kao prvo 
vratiti se Božjem naumu i prihvatiti u potpunosti Božju volju i Božji pogled o braku i 
obitelji. Bez duhovnog života, bez milosnih sredstava koje je Bog namijenio za održanje 
i napredak obitelji, one su osuđene na propast. Pokazao je to Antunović brojnim 
primjerima iz života tadašnjih obitelji. Kao drugo, u procesu očuvanja obitelji ističe 
potrebu sloge i ljubavi te zajedničkog rada. A treći moment, koji je nužan za održanje 
obitelji, po Antunoviću, jest pratiti i prihvatiti gospodarski napredak i razložno i mudro 
upotrebljavati materijalnim sredstvima. 

U doktorskom radu pod naslovom Vjersko - moralna obnova braka i obitelji - 
model opstanka i napretka naroda u djelima Ivana Antunovića potvrdila se hipoteza, to 
jest da je vjersko-moralna obnova braka i obitelji temelj svekolikog razvoja na 
društvenom i gospodarskom području jednoga naroda, ovdje Hrvata - Bunjevaca i 
Sokaca. Ivan Antunović je u tom smislu bio veoma konkretan i, kako pokazuje rezultat 

ovoga doktorskog rada, trasirao je određeni model za napredak i opstanak njegova 
naroda koji je bio pod snažnim pritiskom mađarizacije i germanizacije. 

Prijedlozi Ivana Antunovića za život u braku i obitelji, u ozračju današnje krize 
braka i obitelji mogu, u širem smislu, biti poticajni također za današnje obitelji i za 
vrednovanje braka i obitelji u suvremenim okolnostima života. 

Ovaj rad je pokazao je također da je pisani opus Ivana Antunovića još uvijek 
nedovoljno istražen, a upotpunjena građa bogato vrelo za daljnja istraživanja. Vrijedilo 
bi se pozabaviti njegovim socijalnim i karitativnim radom, istražiti njegovu političku 
misao, zatim proučiti njegove doprinose u razvoju školstva kao i na gospodarskom 
području. Iz popisa njegovih članaka kao i iz popisa bibiliografskih jedinica vidljivo je 
da za svako područje ima dovoljno radnog materijala. No, Antunovićevi članci i knjige 
nisu samo pogodni za istraživanje bogatstva njegove misli, nego mogu biti korisni i u 
traženju poticaja za ispravan ljudski i kršćanski život u suvremenom svijetu i Crkvi. 

Ova dokorska disertacija je pokazala da se na temelju sveukupnog djelovanja 
Ivana Antunovića može govoriti o određenom modelu, kojega autor naziva 
„Antunovićev model”. Sva poglavlja ovoga rada to potvrđuju. Ivan Antunović je doista 
svojim radom, ali bez izravne namjere, stvorio jedan model, kojega se on čvrsto držao i 
u koji je želio ugraditi sve pripadnike svoga naroda. Taj model ima jasne obrise koji su 
prepoznatljivi u slozi i udruženom nastojanju svih pripadnika njegovog naroda za 
življenje po načelima katoličke vjere. Zatim, u jasnoj svijesti i prihvaćanju svoje 
nacionalne pripadnosti hrvatskom narodu; nadalje u zauzimanju za prosvjetu i 
školovanje djece i mladih, te u praćenju suvremenih tokova napretka poljoprivrede i 
drugih gospodarstvenih grana kao i u razboritom gospodarenju materijalnim dobrima. 
Oktriće „Antunovićevog modela” može biti važan znanstveni doprinos. Život i rad 
bačkih Hrvata po takvom modelu, u proteklih 125 godina, to jest od smrti Ivana 
Antunovića do danas, svjedoči da njegovo nastojanje i njegov trud i rad nisu bili 
uzaludni. Biskup Ivan Antunović je pomogao svom hrvatskom narodu u prosvjećivanju 
i time mu omogućio višestruki napredak. Plod njegova rada prepoznatljiv je u 
cjelokupnom kasnijem napretku bunjevačko-šokačkih Hrvata u tadašnjoj Južnoj 
Ugarskoj, odnosno u Bačkoj. Napredak je prepoznatljiv u vjerskom, kulturnom, 
društvenom i gospodarskom smislu. 

Djelo Ivana Antunovića u njegovom hrvatskom narodu i „milom mu Rodu” 
bunjevačkom i šokačkom, prisutno je i živo. Njegovo životno geslo „sve za vjeru, 

narodnost i riječ svoju” i dalje je misao koja nadahnjuje i svjetlo koje ih vodi u 
njihovom radu te donosi i danas one plodove koje je on želio i za koje je cijeli život 
izgarao. Biskup Ivan Antunović ima što reći svom narodu ali i svim ljudima trećega 
tisućljeća. Njegove moralne pouke i mudre poruke mogu dati značajan doprinos u 
izgradnji bolje, ljepše i sretnije budućnosti hrvatskog naroda i Crkve u Hrvata i dati 
doprinos toliko željenoj civilizaciji ljubavi. 

6 . SUMMARY 


This doctoral dissertation named “ Religious and Morale Renewal of Family - 
The Model of Subsistence and Prosperity of The Nation through The Works of Ivan 
Atunović ” cultivates significant written heritage of the titular bishop Ivan Antunović, the 
great spiritual leader and national revivalist of Croats in Bačka - Bunjevci and Šokci. 

The main goal of the dissertation is to completely explore matrimonial and 
family morale in the work of Ivan Antunović and to demonstrate that he built a special 
model of religious and morale renewal of family. As a result of this survey, the expected 
scientific contribution has indicated that active participation of Ivan Antunović as a 
priest and educator powerfully influenced religious life, as well as it influenced social 
and economic aspects of life of his nation, Croats Bunjevci and Šokci. 

Besides the Exordium and Conclusion, there are four chapters of this doctoral 
dissertation. For the reason of better understanding the significance of bishop Ivan 
Antunović and his work for the “dear lineage”, the author of this dissertation shortly 
describes his life and work in the first chapter titled "The Life and Work of Bishop Ivan 
Antunović’'. It is visible that the bases of his writing were his background, and later 
studies and pastoral work, where he elaborated the doctrine of Church about marriage 
and family combining them with his contribution in concrete and original morale 
instructions. 

The second chapter is “ Historical Passe-Partout of the Work of Ivan 
Antunović". The significance of his work and his precious contribution enlighten 
historical, pastoral, social and politic occasions of the time of his life and work. 
Therefore, those occasions are described through the first part of this chapter by the 
name "The Historical Context ”. The second chapter next reveals Ivan Antunović’s 
words of himself and his time. From his words we can become familiar with important 
and interesting facts of his nature and character. Antunović afterwards evaluated 
situation of Croats of Bačka - Bunjevci and Šokci, which existed at the very beginning 
of his public life. Ali his work and moral instructions indeed receive completely 
different meaning when observed in the light of his time and situation of his Croat 

lineage vvithout avvakened national consciousness in a surrounding of accentuated 
hungarisation and germanisaton. 

The third and mid-chapter by the name “Ivan Antunović about the marriage 
andfamiiy’ analyses his moral instruction about the marriage and family. 

The first part of this chapter describes negative appearances in marriage and 
family. Ivan Antunović, as a priest and a good Sheppard, watched his nation and ali the 
happenings with widely opened eyes and heart. He was able to notice and describe ali 
the negative elements in marriages and families. The second part of this chapter shows 
Antunović’s thoughts about the God’s intention and the doctrine of Church about 
marriage and family in four aspects. The fist aspect is about Marriage and family in 
general. Then comes The life in marriage with detailed explanation of importance of the 
marriage sacrament in marriages and families. The next is The life in family where 
Antunović expresses various of his thoughts as he mentioned numerous and the tiniest 
details. The fourth aspect puts the prayer in the centre of family life - The prayer as a 
foundation of family life. Every relationship of family members and everything that 
occurs in the family has to be permeated by prayer and has to come from spiritual life. If 
“The Family Prayer Book ” by Ivan Antunović is mentioned, its specificity has to be 
mentioned as well. Antunović besides devotional-religious aspect in his prayer book 
offers also theological-educative aspect, what was of an importance in those times. 

The whole third chapter is led as an understandable conclusion and vindication 
of this work that religious and moral renewal of marriage and family brings to the 
subsistence and prosperity of the nation by the theses of bishop Ivan Antunović and ali 
his work. 

Therefore, the fourth chapter “The Model of Subsistence and Prosperity by 
Antunović ” analyses general Antunović’s thought and work as a certain “model” of 
subsistence and prosperity of his nation. Occasions occurred in his life and work gave 
initial motivation in making such a model, and the goal and method of his work formed 
the model with the main components of Antunović’s religious and moral teaching, then 
religious and moral renewal of marriage and family, and with components of the revival 
of nation, education and economic progress of his nation. The closure of this chapter 
reveals certain concrete examples Croats’ of Bačka fruits of lives by the model of 
bishop Ivan Antunović. 

Rich written inheritance of Ivan Antunović clearly testifies about his only wish 
and premeditation: to teach and direct his nation to live through harmonizing its way of 
life with God’s intentions as it is to be a pledge of its progress in spiritual, national and 
material manner. That is also the way of sincere happiness here on earth and the 
attainment of eternal bliss. 

The author emphasises through the conclusion of this dissertation, after studying 
newspaper articles, books and letters of Ivan Antunović, it can be inferred that like a 
golden thread inside them, there is Antunović’s theological expertise and great 
knowledge in the mentality of the nation he čame from, he vvorked and lived for. This 
ali gave him a chance to at large and adequately point to his “dear lineage” upon ali 
values of Church doctrines, and above ali its moral doctrina about marriage and family. 

This doctoral dissertation “ Religious and Morale Renewal of Family - The 
Model of Subsistence and Prosperity of The Nation through The Works of Ivan 
Atunović” confirms a hypothesis that the religious and moral renewal of marriage and 
family is the foundation of general progress in social and economical aspects of a 
nation, in this case Croats - Bunjevci and Šokci. The bishop was in this manner very 
concrete, and as the result of this dissertation shows, he laid out certain model of a 
progress and subsistence of his nation under the accentuated hungarisation and 
germanisation. 

Suggestions of Ivan Antunović for the life in marriage and family, considering 
today’s crisis in marriage and family can be widely observed as stimulating for current 
families and assessment of marriage and family in contemporary circumstances of life. 

The dissertation also showed written work of Ivan Antunović as insufficiently 
explored, and its content as a well for further studies. It would worth to deal with his 
social and charity work, to explore his political thoughts, then to study his contributions 
to education and economy. It is visible from the corpus of his newspaper articles and 
bibliographical items that each field has rather enough vvorking material. Nevertheless, 
Antunović’s articles and books are not only useful for studying but also for seeking 
stimulus in kosher human and Christian life in contemporary world and in the Church. 

The doctoral dissertation pointed out mentioning of a certain model founded on 
the bases of the work of Ivan Antunović, named “Antunović’s Model” by the author. 
Ali the chapters of this dissertation cofirm this point. Without direct intentions, 
Antunović indeed created a model that he firmly followed and wanted to imbed ali the 

members of his nation. The model has clear structure recognisable in harmony and 
unanimity of the nation’s members to live by principles of the Holy Catholic Church, 
then by clear avvareness and acceptance their own Croatian ethnicity, the next by 
supporting education in general and of children and youth, and at the end but not less 
important by following contemporary progress of agriculture and other economy 
branches and prudent managing of material goods. Discovery of Antunović’s model 
could be a scicntilic endowment. The work and life of Croats of Bačka in the past 125 
years, since the death of Ivan Antunović, proves us his endeavour and trying were not in 
vain. Bishop Ivan Antunović helped his Croatian nation in enlightenment and in this 
manner enabled a great deal of progress. The fruit of his work was recognisable by latter 
progress of Croats, Bunjevci and Šokci, on the south of Kingdom of Hungary (Regnum 
Hungariae,) in today’s Bačka. The progress was shown in religious, cultural, social and 
economic manner. 

The work of Ivan Antunović for his Croat nation an “dear lineage”, Bunjevci 
and Šokci, is present nowadays and very alive. His life motto “ali for religion, ethnicity 
and one’s word” is still a thought that inspires then and a light that leads them in their 
work and it brings the same fruits he strived for ali his life. His moral precepts and wise 
suggestions could significantly contribute in making brighter, better and happier future 
of Croatian people and the their Church and give highly desired contribution to 
civilisation of love. 

9. Koncil. Sabor ekumenički (skupština crkvena), br. 5, str. 25. 

10. Kako ćemo sačuvati slobodu, br. 6, str. 27. 

11. Tko će izkupninu vinskog desetka platiti, br. 7, str. 32. 

12. Ministar pregleda tamnice, br. 7, str. 33. 

13. Napoleon i glasovanje puka, br. 8, str. 37. 

14. Sastav municipiah, županiah (varmegjah), gradovah, veliki i mali obćinah, 
br. 9, str. 45. 

15. Imenovanje jednog školskog nadziratelja, br. 9, str. 48. 

16. Jel slobodno Bunjevcem, Šokcem i Bošnjakom živiti?, br. 10, str. 55. 

17. Ekumenički koncil - crkveni sabor, br. 10, str. 60. 

18. Kako želi ministarstvo varmegje gradove i obćine uredit?, br. 11, str. 61. 

19. Kućni poslovi, Kalača, br. 11, str. 62. 

20. Domaći poslovi, Zagreb, br. 12, str. 71. 

21. Svećenik u kršćanskoj obćini, br. 12, str. 72. 

22. Židovi, br. 12, str. 75. 

23. Uređenje municipiah (varmegjah, gradovah i obćinah) po duhu livice, 
br. 13, str. 78. 

24. Opasnost opće ćudorednosti, br. 14, str. 86. 

25. Otkud siromaštvo, br. 14, str. 90. 

26. Slovnica, br. 14, str. 91. 

27. Rad kao spas duše i tila, br. 15, str. 94. 

28. Divojke, br. 15, str. 102. 

29. Koja su ona sridstva po kojima se narodne sile izvijaju, br. 16, str. 103. 

30. Ljudi koji se tiče narodne sile sakupljat, br. 17, str. 111. 

31. Osobna sloboda i svemoćnost države, br. 17, str. 112. 

32. Nazareni u Srimu, br. 17, str. 113. 

33. Za spomenu iz Baca, br. 17, str. 113. 

34. Nimački prinudni učitelji, br. 17, str. 114. 

35. Brzo na divojačku obranu, br. 17, str. 116. 

36. Rad i poslenost povisuju familie a danguba je ruši, br. 18, str. 119. 

37. Zašto nam nije povoljno ustrojenje municipiah po prijedlogu visokog 
ministarstva?, br. 19, str. 127. 

38. Razmirica Francuske i Pruske, br. 19, str. 131.; br. 20, str. 135. 

39. Ljudevit Haynald, br. 20, str. 135. 

40. Svemoćnost parlamentarska izlikuje se u saboru i ministarstvu, 
br. 20, str. 137. 

41. Kod prijatelj ah Austrianacah, br. 20, str. 140. 

42. Otvorena knjiga kao odgovor bratu S.M. i starosidiocu u Kaćmaru, 
br. 21, str. 145. 

43. Francuski i pruski rat, br. 21, str. 147. 

44. Pozdrav bratu M.S. kao pisatelju u 21. broju ukazanom, br. 22, str. 155. 

45. Papalska nepogrišivost i kraljevsko dovoljenje (placentum), 

br. 22, str. 158.; br. 24, str. 175. 

46. Sv. Štipan kralj apoštolski i sve Mađarske, 

br. 23, str. 166.; br. 24, str. 173. 

47. Je li istina da oženjeni nisu hrabri vojnici?, br. 25., str. 179. 

48. Skupština pučkih učitelj ah u Pešti, br. 25, str. 181. 

49. Čudotvorni izvor u Ilači, br. 25, str. 184. 

50. Je li nam narod samo ukora vridan što je tako posmuo a mladež mu ogreznula 
u stranputičnoj zabludi ili u takozvanoj modi, br. 25, str. 186. 

51. Šetnja po Europi I., br. 26., str. 185.; Šetnja po Europi II., br. 27., str. 191. 

52. Mađarski novinari, br. 26, str. 189. 

53. Česi se s Nimci dogovaraju, br. 27, str. 197. 

54. Služavke. Dvorkinje, kuvarice i sluškinje, br. 27, str. 202. 

55. Nimac u svojoj slavi, br. 28, str. 205. 

56. Ništo opet o škulah, br. 28, str. 212. 

57. Bačka je kadgod po Bunjevca, Sokca i Srbina bila slavna, br. 29, str. 218. 

58. Bunjevačke i šokačke divojke, br. 30, str. 227. 

59. Nešto o obuci u našoj školi, br. 30, str. 228. 

60. Bolje je na tuđoj nego na svojoj šteti učit, br. 31, str. 231. 

61. Ovce, br. 31, str. 234.; br. 32, str. 242. 

62. Zemaljska rimokatolička atonomička skupština, br. 32, str. 239.; 

br. 33, str. 248.; br. 34, str. 256.; br. 35, str. 267., br. 36, str. 275. 

63. Zašto su u Švaba uske gaće, br. 32, str. 242. 

64. Bismarck i confoederatia, br. 33, str. 247.; br. 34, str. 255. 

65. Narodna ravnopravnost, br. 35, str. 266. 

66. Javni odgovor g. T. K. i S. D. U Daljoku, br. 36, str. 275. 

67. Bismarck i Gotschakoft, br. 37, str. 283. 

68. Turska, br. 38, str. 290. 

69. Kommasatia - razdilba zemaljah, 38, str. 293.; br. 39, str. 302.; 
br. 40, str. 309. 

70. Javni odgovor M.S. U Daljoku, br. 40, str. 306. 

71. Božić, br. 41, str. 313. 

72. Izdavatelj i urednik, Ivan Antunović, Poziv na predplatu Bunjevački i šokački 
novinah, br. 41, str. 319.; br. 42, str. 328. 

73. Pozdrav Bunjevcem i Šokcem o novoj godini, br. 42, str. 321. 

74. Društvo svetog Jeronima u Zagrebu, br. 42, str. 324. 

75. Urednik, javni odgovor na prikor subatički, Vanredni nadometak, str. 2. 

76. Ivan Antunović, bunjevački i šokački novina urednik, Odgovor na javni list g. 
Ive Palića i po njemu poštovanoj braći zomborskoj, Vanredni nadometak, str. 3. 

1.3.1.2. Godište II 1871. 


788 


77. Nova godina, br. 1, str. 1. 

78. Zašto se Salveni u broju i imovini gube, br. 1, str. 6.; br. 2, str. 14.; 
br. 3, str. 22.; br. 4, str. 30.; br. 5, str. 39.; br. 6, str. 47. 

(V) = svi nastavci objavljeni u «Vili». 

79. Bunjevački i šokački svećenici i učitelji, br. 2, str. 9. 

80. Urednik bunjevački i šokački novina, književnost, br. 2, str. 16. - (V) 

81. Seonski starešine, br. 3, str. 17. 

82. Uređena općina je slava knezova, br. 4, str. 25. 

83. Sunce je život a tmina smrt, opaske glede načela u dopisu br. 4 potaknutih, 
br. 5, str. 35. 

84. Katolička autonomia na niti dvadesetsedmorice u kongresu osnovana, 
br. 17, str. 130. 

85. Urednik, javni odgovor na dva pisma iz Katymara poslana, 

br. 7, str. 52. 

86. Našim poštovanim čitateljem, br. 7, str. 53. (V) 

87. Kalača. Na čistu sriedu. Sveta i slavna korizma, br. 8, str. 59. 

88. Poljodilstvo, br. 8, str. 64. (V) 

89. Dajte nam svietlosti da živimo, br. 9, str. 65.; br. 10, str. 74.; br. 11, str. 81. 

90. Bunjevački i šokački učitelji, br. 12, str. 89. 

91. Veliki petak, br. 13, str. 98. 

92. Koga tražite? Uskrsnuo je, nije ovdje, br. 14, str. 105. 

93. Zakon u pogledu ravnopravnosti narodnosti potvrđen 7. prosinca a obnarodovan 
7. prosinca 1868. Godine, br. 16, str. 127. 


788 Godište 11/1871. i Godište III/1872. imaju dodatak "Bunjevačka i šokačka vila"; u 11/1871. Vila je 
imala brojeve stranica Novina , a od br. 26 pa do 52. broja 1872. Vila ima svoje vlastite brojeve stranica 
premda je i dalje dodatak Novina što je vidljivo iz naslovnice, budući da nema navedenih oznaka o 
godištu i broju; do 26. broja članke iz Vile navodim kod Novina, uz naznaku (V), što znači da su 
objavljeni u Vili, a od 27. broja nadalje sve članke iz Vile navodim kod popisa Antunovićevih članaka u 
Vili, budući da je u kompletima koje imam Vila isto tako izdvojena i posebno uvezana. Šteta je što je 
izdvojena iz Novina jer ovako, osim brojeva stranica, nema naznake ni broja, ni datuma, ni godine (osim 
na posljednjoj stranici na kojoj stoji: “Izdavatelj i odgovorni urednik: IVAN ANTUNOVIĆ, U Kalači, 
1871. (ili 1872). Tiskom Malatin i Holmayera”. Ipak, nastojao sam prema naznaci da će Vila izlaziti kao 
dodatak u svakom drugom broju Novina utvrditi kojem broju je bila pridodana pa uz podatak objavljenog 
članka u Vili (od 26. br. Novina 1871 i kroz čitavu 1872, stavljam naznaku “N”, br... Na taj način će 
podatak biti jasniji jer će označavati i točniji datum kad je objavljen). 

94. Pučke škole, br. 15, str. 113.; br. 17, str. 129. 

95. Urednik, Kućni poslovi, br. 18, str. 139. 

96. U Srijemu, br. 19, str. 143. 

97. Mnjenje uredničtva, br. 19, str. 148. 

98. Školski zakon iz 1868., br. 20, str. 151. 

99. Književnost, br. 21, str. 115. (V) 

100. Šta hoće Jugoslaveni, br. 22, str. 161. 

100. O zdravlju, br. 22, str. 166.; br. 23, str. 172.; br. 25, str. 184.; 
br. 26, str. 190. - (V) = svi nastavci objavljeni u Vili. 

101. Barbarstvo u Parisu, br. 23, str. 167.; br. 24, str. 173. 

102. Mladež muška, br. 28, str. 195. 

103. Ženska mladež, br. 29, str. 199. 

104. Zašto naši učitelji gorko zasluženu plaću uredno ne dobivaju?, 
br. 30, str. 203. 

105. Koji su ljudi bez posla?, br. 31, str. 207. 

106. Zašto pišemo o tom ko radi i ne radi?, br. 32, str. 211. 

107. Umirenje istoka, br. 33, str. 215. 

108. Zašto je Turska u gospodarstvu vrhu kršćana na Istoku ostala, br. 34, str. 219. 

109. Proštenje, br. 35, str. 223. 

110. Veresia, br. 36, str. 227.; br. 37, str. 231.; br. 39, str. 239.; br. 40, str. 243. 

111. Uredništvo, našim velecinjenim pritplatnicima, br. 37, str. 231. 

112. Urednik, br. 38, str. 236. 

113. Katolički starovirci u monakovskom kongresu, br. 41, str. 247. 

114. Narodnosti u 19. Stoljeću, br. 43, str. 255.; br. 44, str. 259.; 

br. 45, str. 261. 789 ; br. 46, str. 265.; br. 47, str. 269. 

115. Kućni poslovi, Kalača, br. 44, str. 261. 

116. Primjedbe uredničke, br. 45, str. 264. 

117. Kućni poslovi, na mađarskoj dieti, br. 46, str. 266. 

118. Čatadski nimački “Tag” (skupština), br. 48, str. 273. 

119. Učitelji u društvenom kolu, br. 50, str. 281.; br. 52, str. 289. 

120. Božić, br. 51, str. 285. 


789 U ovom dijelu Novina došlo je do pogreške u brojanju stranica. Budući da ni u originalu nije 
ispravljano stoga i ja ostavljam stranice kako su naznačene, premda će se neke stranice ponoviti. 

1.3.1.3. Godište III, 1872. 


121. Mlado ljeto. Nova godina, br. 1, str. 1. 

122. Urednik, o mladom ljetu vjernim suradnikom, br. 1, str. 2. 

123. Našem milom rodu u Gornjem sv. Ivanu, br. 2, str. 6. 

124. Andrašyjevapolitika, br. 3, str. 9.; br. 6, str. 21.; br. 8, str. 29.; br. 9, str. 33. 

125. A vi svećenici, učitelji, biležnici, knezovi, kmetovi i svi koji ste pri sebi a radi 
ste i sebi i svome, pomagajte i primerom i poukom, pomagajte ako Boga 
znate, br. 3, str. 10.; br. 4, str. 14.; br. 6, str. 21.; br. 7, str. 26. 

126. Uredništvo, zašto naziv Bunjevačke i šokačke novine, br. 3, str. 10. 

127. Deak Ferenc i narodnosti ugarske na sjednici Peštanskog sabora, 23. siečnja, 
br. 5, str. 17. 

128. Položaj nemađarskih narodnosti u Ugarskoj uopće 
i naše bunjevačke i šokačke napose, br. 7, str. 25. 

129. U Bajmaku izpit škulski odraslih Bunjevacah, br. 11, str. 42. 

130. Zakon za ustrojenje ugarskih obćinah osnovan na dieti 1871, br. 12, str. 45. 

131. Uskrsnuo je, br. 13, str. 49. 

132. Biranje obštinskog zastupništva i poglavarstva, br. 13, str. 50. 

133. Poštovanim svećenicima, učiteljima, kotarskim sudcem, 
solgabirovima, knezovima i biležnikom, kao i poglavicama puka, 
čast i poštenje, br. 18, str. 70.; br. 19, str. 74.; br. 20, str. 78.; 

br. 21, str. 82.; br. 25, str. 98.; br. 26, str. 102.; br. 27, str. 106.; 
br. 32, str. 125. 

134. Subatčani biraju svećenika, br. 20, str. 77. 

135. Obćinari u snovu nanovo ustrojeni općina, br. 21, str. 81.; br. 23, str. 89.; 
br. 25, str. 97.; br. 33, str. 129.; br. 34, str. 133.; br. 35, str. 137. 

136. Urednik, našem prijatelju u Daljoku, br. 21, str. 83. 

137. Stari Rodoljub, Korteška pjesma, br. 24, str. 93. 

138. Ugarske narodnosti posli saborskih izborah, br. 27, str. 105.; br. 28, str. 109. 

139. Jezuite i sadanji slobodoumnjaci, br. 29, str. 113.; br. 31, str. 117. 

140. Slaviani i djeca, br. 34, str. 134. 

141. Slaveni i Mađari, br. 36, str. 141.; br. 37, str. 145.; br. 38, str. 149. 

142. Potriboća udruženja, br. 38, str. 150.; br. 39, str. 154.; br. 40, str. 158.; 

br. 41, str. 162; br. 43, str. 170.; br. 44, str. 174. 

143. Nadničar, br. 42, str. 166. 

144. Prusa i Rusa prijateljstvo prama Austro-ugarske, br. 44, str. 173.; 
br. 45, str. 177. 

145. Oružani proletarijat, puko siromaštvo, br. 47, str. 185.; 

br. 48, str. 189.; br. 49, str. 193.; br. 50, str. 197.; br. 51, str. 201. 

146. Ono stoje ljudina najpotriebnije dieli se badava, br. 47, str. 186. 

147. Urednik, našim poštovanim čitaocem!, br. 49, str. 193. 

1.3.2. BUNJEVAČKA I ŠOKAČKA VILA, 1871 - 1876. 

1.3.2.1. Bunjevačka i šokačka vila 

kao dodatak Bunjevačkim i šokačkim novinama, 1871 - 1872. 

1.3.2.1.1. Godina 1871. 790 

1. O zdravlju, str. 3. - (N, br. 27); str. 12. - (N, br. 31); str. 15. - (N, br. 33) 

2. Gospodarske rabadžije, str. 27. - (N, br. 39); str. 31. - (N, br. 41) 

3. Gospodarske živine, str. 35. - (N, br. 44); str. 39. - (N, br. 45); 

str. 42. - (N, br. 47); str. 46. - (N, br. 49); str. 51. — (N, br. 51) 

4. Kuća bunjevačka, str. 50. - (N, br. 51) 

1.3.2.1.2. Godina 1872. 791 

5. Kuća bunjevačka, str. 2. (N, br. 1); str. 8. (N, br. 3); str. 20 (N, br. 9); 

str. 24 (N, br. 11); str. 27 (N, br. 13); str. 32 (N, br. 15); 

str. 36 (N, br. 17); str. 48 (N, br. 23); str. 56 (N, br. 27); 

str. 60 (N, br. 29); str. 67 (N, br. 33); str. 72 (N, br. 35). 

6. Našim dobrovoljnim, žrtvonosnimi rodoljubivim suradnikom, str. 94 (N, br. 47). 

790 Ovdje donosim članke od srpnja 1871., dakle od onda kada je Vila dobila svoju vlastitu 

paginaciju. Dio članaka ovoga godišta objavljenje u Novinama za 1871. godinu i svi imaju oznaku (V). 

Te sam članke ostavio ondje jer imaju na sebi paginaciju. Budući da ovdje pojedini brojevi Vile nemaju 
nikakvih drugih oznaka osim stranice, kod naslova članka naznačujem samo broj stranice (na pr. str. 50), 
a dodajem oznaku (N, br.) što znači da je taj članak objavljen u Novinama pod tim brojem ali u dodatku 
Vila koja je, iako je bila dodatak Novinama imala svoje brojeve stranica. 

791 1 za ovo godište vrijedi prethodna bilješka. 

7. Narodnost, str. 95 (N, br. 47). 792 

8. Alaj bi božićkovao*, str. 102 (N, br. 51). 

1.3.2.1.3. Godina 1873. 793 

9. Bunjevačka i šokačka vila - poziv na pridplatu, br. 1, str. 2. 

10. Novo ljeto - mladi Božić*, br. 1, str. 2. 

11. Seonski starešine,* br. 2, str. 6; br. 3, str. 9. 

12. Hvaljene žene,* br. 4, str. 14; br. 5, str. 17.; br. 6, str. 21. 

13. Da li je bolje razkomadano ili ujedinjeno zemljište,* br. 7, str. 26; br. 8, str. 29. 

14. Mladićem kola bunjevačka i šokačka u Baji, br. 8, str. 30. 

15. Građanska ženidba,* br. 9, str. 33.; br. 10, str. 37. 

16. Obći jezik,* br. 11, str. 41. 

17. Da lije istina daje Slavjan na službovanje stvoren?,* br. 12, str. 45. 

18. Dobro stablo dobar, a zlo hrđav plod nosi! Isus, br. 13, str. 50. 

19. Putevi, br. 14, str. 55. 

20. Vojničtvo oženjeno,* br. 15, str. 57; br. 16, str. 61. 

21. Bez alata neima zanata, br. 17, str. 65. 

22. Da lije moguće da se narodno spasimo,* br. 18, str. 69. 

23. Kolera, br. 18, str. 70; br. 19, str. 76; br. 20, str. 80; br. 23, str. 90. 

24. Kako da se škularimo, br. 19, str. 73. 

25. Državni porez ili porcia, br. 20, str. 77. 

26. Crkva i škula,* br. 21, str. 81; br. 22, str. 85. 794 

27. Jedna nevolja kanda bi drugu rađala, br. 23, str. 89. 

28. Glas vapijućeg u samoći, br. 23, Nadometak, str. I. 795 

29. Svietska izložba, br. 24, str. 93. 

30. Đakovo,* br. 25, str. 99. 

31. Ova godina, br. 27, str. 109. 

792 lako na kraju ovog članka piše “slidi”, nisam pronašao nijedan nastavak. 

793 Od ove godine Vila izlazi samostalno, kao zaseban list te u popisu članaka navodim broj i 
stranicu. 

794 Matija EVETOVIC, Život i rad biskupa Ivana Antunovića..., str. 112. i Ante Sekulić, Hrvatska 
preporodna književnost, str. 97., naznačuju da je ovaj članak samo u 22. broju, međutim prvi nastavak 
ovoga članka objavljenje u 21., a drugi u 22. broju. 

795 Ovom broju pridodan je Nadometak budući da sljedeći broj nije izišao jer je urednik bio odsutan. 
Nadometak ima četiri stranice. 

32. Gospodnji dan svetkuj, br. 28, str. 113. 


1.3.2.2. Bunjevačka i šokačka vila kao samostalni list, 1874 - 1876. 

I.3.2.2.I. Godina 1874. 


33. Mastan sokak, br. 1, str. 2. 

34. Obćinski porez, br. 1, str. 3.; br. 2, str. 5. 

35. Dobra uprava je neprocinjiva, br. 3, str. 9. 

36. Bogogrđe u psovki i kletvi,* br. 5, str. 17. 

37. Štedionica, založaonica i pučka banka, br. 7, str. 25. 

38. Svilenka,* br. 7, str. 27-28; br. 8, str. 31-32; br. 9, str. 35, br. 10, str. 39-40; 
br. 11, str. 43-44; br. 12, str. 47; br. 13, str. 51-52; br. 14, str. 54-55; 

br. 15, str. 59; br. 16, str. 62-63. 

39. Pučki poglavice,* br. 8, str. 29; br. 9, str. 33; br. 11, str. 41; br. 12, str. 45; 
br. 13, str. 49; br. 14, str. 53; br. 15, str. 57; br 16, str. 61. 

40. Hajka na popove,* br. 10, str. 37. 

41. Veselimo se braćo, br. 11, str. 41. 

42. Kuga samoubojstva, br. 17, str. 65. 

43. Vjera i znanost,* br. 18, str. 69; br. 19, str. 73. 

44. Crkva i država u školi,* br. 20, str. 77. 

45. Čega je znak ako se gdje spore prosiaci,* br. 21, str. 81. 

46. (Hvalospjev novom zagrebačkom sveučilištu), br. 22, str. 85. 

47. Divojke,* br. 22, str. 85; br. 23, str. 89. 

48. Zanatlije u ljudskom kolu,* br. 22, str. 86; br. 23, str. 91; br. 24, str. 96; 
br. 25, str. 100. 

49. Slavianke kao supruge,* br. 24, str. 93. 

50. Slavianke matere,* br. 25, str. 97. 

51. Bunjevačka i šokačka vila (poziv na pretplatu i suradnju), br. 26, str. 101. 

52. Tko ne miluje vino,* br. 26, str. 102. 

1.3.2.1.4. Godina 1875. 


53. Samouprava snuje u svakoj općini napridak ili nazadak,* br. 1, str. 2; 
br 2, str. 5. 

54. Vatrogasci,* br. 3, str. 9. 

55. Bunjevački prijatelji počinju izlaziti na mjedan, br. 3, str. 10. 

56. Obštinski računi, br. 4, str. 13 

57. Grišne navade oko službe Božje, br. 4, str. 16. 796 

58. Našim čitateljem,* br. 5, str. 17. 

59. Po čemu se navadno odaje čovjek daje umom i srcom neotesan, neuglađen, 
neizobražen, br. 5, str. 18. 

60. Stari Rodoljub, Šta čeka Bunjevce i Šokce,* br. 6, str. 21. 

61. Stari Rodoljub, Naš zadružni život, br. 7, str. 25; br. 8, str. 29. 

1.3.2.1.5. Godina 1876. 

62. Stari Rodoljub, Zašto mlađi ne poštivaju starije,* br. 1, str. 2; br. 2, str. 5. 

63. Stari Rodoljub, Jedni se tuže na druge, br. 4, str. 13. 

64. Stari Rodoljub, O njezi konja, br. 4, str. 15. 

65. Stari Rodoljub, Do boga uzdaj se u se,* br. 7, str. 25. 

66. Stari Rodoljub, O gojitbi telićah, br. 7, str. 28. 

67. Stari Rodoljub, Ljepota divojke nekad i sad, br. 9, str. 35; br. 10, str. 39. 

68. Stari Rodoljub, Strojevi, br. 9, str. 37. 

69. Stari Rodoljub, Žetva, br. 11, str. 45. 

70. Najskuplje, najtrošnije,* br. 13, str. 51; br. 14, str. 56. 

71. Stari Rodoljub, Nestretna Marija - crta iz života,* br. 15, str. 60-61; br. 16, str. 
65; br. 17, str. 69. 

72. Tko nam je prijatelj,* br. 17, str. 68; br. 18, str. 71. 

1.3.3. Neven 

1. Stari Rodoljub, Pronevirenje*, 1/1884, br. 2, str. 16. 

796 Nastavak ovog članka nije objavljen iako na kraju ovoga stoji: “Slidi”. 

2. Stari Rodoljub, Samoubojstvo*, 1/1884, br. 6, str. 81. 

3. Stari Rodoljub, Brak*, 1/1884, br. 10, str. 147. 

4. Stari Rodoljub, Slipcu triba vodja, V/1888, br. 5, str. 82. 

5. Stari Rodoljub, Nek ti Bog plati, VI/1889, br. 5, str. 72. 

6. Stari Rodoljub, Tudje dobro povrati, VI/1889, br. 7, str. 102. 


1.4. Dopisi 

1.4.1. Dopisi u Bunjevačkim i šokačkim novinama, 1870. - 1872. 

1.4.1.1. Godina 1870. 


1. O školah bezvirnih - Aljmaš, 11. ožujka, br. 8, str. 41. 

1.4.1.2. Godina 1871 . 

2. Stari Rodoljub, Mateović, 14. lipnja, br. 25, str. 181. 

3. Rodoljub, Aljmaš, 19. lipnja, br. 26, str. 187. 797 

4. Rodoljub, Aljmaš, 28. lipnja, br. 27, str. 193. 

5. Stari Rodoljub, Bajmok, 25. lipnja, br. 28, str. 197. 

6. Stari Rodoljub, Aljmaš, 30. lipnja, br. 28, str. 197. 

7. Stari Rodoljub, Nemeš-Miletić, 15. srpnja, br. 30, str. 204. 

8. Stari Rodoljub, Čonoplja, 18. srpnja, br. 30, str. 205. 

9. Stari Rodoljub, Beč, 27. srpnja, br. 32, str. 213. 

10. Stari Rodoljub, Beč, 28. srpnja, br. 32, str. 213. 

11. Stari Rodoljub, Prag, 31. srpnja, br. 33, str. 216. 

12. Stari Rodoljub, Berlin, 10. kolovoza, br. 34, str. 221. 

13. Stari Rodoljub, Berlin, 12. kolovoza, br. 35, str. 225. 

14. Stari Rodoljub, Hamburg, 15. kolovoza, br. 36, str. 229. 

15. Stari Rodoljub, Amsterdam, 25. kolovoza, str. 232. 

16. Stari Rodoljub, Briissel, 31. kolovoza, br. 38, str. 237. 


797 Antunović se ponekad potpisao i s pseudonimom "Rodoljub". 

17. Stari Rodoljub, London, 2. rujna, br. 39, str. 241. 

18. Stari Rodoljub, Aljmaš, 25. rujna, br. 40, str. 243. 

19. Urednik Bunjevačkih i šokačkih novina, 28. rujna, br. 40, str. 244. 

20. Stari Rodoljub, London, miseca kolovoza, br. 40, str. 245. 

21. Stari Rodoljub, London, miseca kolvoza (konac), br. 41, str. 249. 

22. Stari Rodoljub, Pariš, miseca kolovoza, br. 42, str. 252. 

23. Stari Rodoljub, Pariš, miseca kolovoza, br. 43, str. 257. 

24. Stari Rodoljub, Friburg, miseca kolovoza, br. 43, str. 257. 

25. Stari Rodoljub, Drezden, 17. srpnja, br. 49, str. 279. 

1.4.1.3. Godina 1872 . 

26. Stari Rodoljub, Drezden, miseca srpnja, br. 2, str. 7. 

27. Stari Rodoljub, Drezden, miseca srpnja, br. 3, str. 11. 

28. Stari Rodoljub, Drezden, miseca srpnja, br. 6, str. 23. 

29. Stari Rodoljub, Aljmaš, 17. svibnja, Biranje saborskog zastupnika, 

br. 22, str. 86. 

30. Stari Rodoljub, Mateović, 18. svibnja, br. 23, str. 90. 

31. Stari Rodoljub, Aljmaš, 15. lipnja, br. 26, str. 103. 

32. Stari Rodoljub, Drezden, miseca srpnja, br. 33, str. 125. 

33. Stari Rodoljub, Drezden, miseca srpnja, br. 34, str. 134. 

34. Stari Rodoljub, Berlin, miseca srpnja, br. 35, str. 138. 

35. Stari Rodoljub, Iz Lemeša, 26. kolovoza br. 36, str. 142. 

36. (Stari Rodoljub), Švajc, 15. kolovoza, br. 38, str. 151. 

37. Stari Rodoljub, Švajc, 15. kolovoza, br. 39, str. 154. 

38. Stari Rodoljub, Aljmaš, 10. rujna, br. 40, str. 158. 

39. (Stari Rodoljub), Monakovo u Bavarskoj, 18. srpnja, br. 40, str. 159. 

40. Stari Rodoljub, Kumbaja, 12. rujna, br. 41, str. 162. 

41. Stari Rodoljub, Monakovo u Bavarskoj, 18. srpnja, br. 41, str. 163. 

42. Stari Rodoljub, Monakovo u Bavarskoj, 18. srpnja, br. 42, str. 166. 

43. Stari Rodoljub, Aljmaš, 20. listopada, br. 45, str. 178. 

44. Stari Rodoljub, Aljmaš, 22. listopada br. 45, str. 182. 

45. Stari Rodoljub, Aljmaš, 25. listopada, br. 51, str. 206.* 

1.4.2. Dopisi u Bunjevčakoj i šokačkoj vili, 1873. - 1876. 


I.4.2.I. Godina 1873. 


46. Stari Rodoljub, Siofok, 10. srpnja, br. 19, str. 74. 

47. Stari Rodoljub, Balaton - Fiired, 11. srpnja, br. 22, str. 86. 

48. Stari Rodoljub, Balaton - Fiired, 13. srpnja, br. 23, Nadometak, str. 3. 

49. Stari Rodoljub, Hamburg, 26. srpnja, br. 24, str. 96.* 

50. Stari Rodoljub, Roterdam, 28. kolovoza, br. 25, str. 101. 

51. Stari Rodoljub, Maria Judska, br. 27, str. 111. 

1.4.2.2. Godina 187 4. 

52. Stari Rodoljub, Aljmaš, br. 2, str. 6.* 

53. Stari Rodoljub, Kaćmar, br. 7, str. 27.* 

1.4.2.3. Godina 1876 . 

54. Stari Rodoljub, Ljubljana, 23. svibnja, br. 12, str. 49.* 

55. Stari Rodoljub, Kaiser Franz Josefbad, 28. svibnja, br. 13, str. 53.* 

56. Stari Rodoljub, Štajerski Bad-Neuhaus, 1. lipnja, br. 15, str. 61.* 

1.5. Pisma 

Antunović se dopisivao s najodličnijim ljudima u Ugarskoj, Hrvatskoj i 
Slavoniji, Bosni, Hercegovini i Dalmaciji. Bio je u tijesnom prijateljstvu s biskupom 
Strossmayerom, istarskim biskupom Jurjem Dobrilom, Franjom Račkim, Ilijom 
Okrugićem, banom Ivanom Mažuranićem, fra Grgom Martićem, Ivanom Kukuljevićem, 
Euzebijem Fermendžinom i drugim poznatim ličnostima. Sa svima njima češće se 
dopisivao. Matija Evetović je, kako sam tvrdi, puno istraživao kako bi pronašao po koje 
njegovo pismo. 798 Njegova su pisma sačuvana u originalu ili prijepisu. Nažalost, mnoga 

798 Usp. Matija EVETOVIĆ, Život i rad biskupa Ivana Antunovića..., str. 138. 


247 



su uništena. Razlog tomu je vjerojatno i to što je Antunović sam to tražio od onih 
kojima je pisao, osobito od svojih učenika. Tako u pismu Miji Mandiću kaže: «A moja 
sva pisma stamani». 799 Molbu sličnog sadržaja vjerojatno je uputio i drugim svojim 
učenicima. To zaključujemo iz tvrdnje Matije Evetovića: «Steta je velika što su neki 
Antunovićevi učenici poslušali njegovu opomenu, pa su uništili ova vrijedna pisma. To 
bi bili dragocjeni biseri, koji bi ukrasili mnoge znamenite stranice naše slavne prošlosti. 
Po njima bismo mogli upoznati još mnoge njegove krasne crte». 8()0 Pisma, koja su 
sačuvana, pisao je u razdoblju od 1870. do 1887. godine. Sve ih je objavio Matija 
Evetović u svom životopisu biskupa Ivana Antunovića. 801 Objavio ih je kronološkim 
redom. Ovdje navodimo osobe kojima je pisao s naznakom koliko im je pisama poslao. 
Miši Dimitrijeviću (1), Iliji Okrugiću (28), nepoznatom Srbinu u Novom Sadu (1), 
Jelisavi Prašnički rođ. Bertić (1), Dr. Edu Margaliću (6), Đeni Duliću (1), Lazaru 
Kneževiću (1), Ivanu Evetoviću (16), Iliji Kujundžiću (1), Danijelu Evetoviću (1) i Miji 
Mandiću (1). 


2. Literatura o Ivanu Antunoviću 


ANDRIĆ, Josip, Bačka Hrvatska uoči sabora bačkih Hrvata u Subotici 9. i 10. 
ožujka 1940., 7 dana, IV., 1940., br. 40. 

ANISIĆ, Andrija, Ivan Antunović, pokretač prvih novina za Bunjevce i Šokce, 
Zbornik Ivan Atnunović 1, Subotica 1990., str. 103-116. 

ANISIĆ, Andrija, Bračni i obiteljski moral u nekim djelima Ivana Antunovića - 
Bog s čoviekom i Čovik s Bogom u svoji molba i prošnja, magistarski rad, KBF, Zagreb, 
2007. 

AUGUSTINOV, Željko, Biskup Ivan Antunović u prošlosti Bunjevaca, 
Diplomska radnja, Visoka bogoslovska škola, Rijeka 1974. (rukopis). 

B.M. (Blaž MODROŠIĆ), Književnost, Neven, 1(1884), br. 9, str. 139. 

MIROLJUB (Ante Evetović), U slavu Staroga Rodoljuba, Neven, 2(1885), br. 5, 
str. 65. 


799 Isto, str. 181 

800 Matija EVETOVIĆ, Život i rad biskupa Ivana Antunovića..., str. 137. 

801 Isto, str. 137-182. Izbor iz pisama Iliji Okrugiću sačuvan je i u posebnoj knjižici: Ivan Antunović 
(izpisama Iliji Okrugiću - Sremcu). Sredio: Milivoje V. Knežević, Subotica 1930. 

BELJANSKI, Milenko, Sombor i bunjavački nacionalni preporod (1879-1945), 
Sombor 197L, str. 5 si. 

BERETIĆ, Stjepan, Antunovićeva Godina - Svećenici, Bačko klasje, Subotica, 
XVIII(1988), br. 47.-48., str. 3-4. 

BERETIĆ, Stjepan, Propovijed prigodom otkrivanja reljefa biskupa Ivana 
Antunovića, Bačko klasje, Subotica, XIX(1989), br. 51., str. 10-11. 

BISKUPA IVANA ANTUNOVIĆA KALENDAR za prostu godinu 1934, Subotica 
1934. (urednik BALINT VUJKOV, izdaje Jug. nacionalno društvu biskupa Ivana 
Antunovića) 

BLAŽ (Blaž Modrožić), Spomenik Antunoviću, Neven 14(1897), br. 10, 

BOROVSZKY, Samu, Bacs-Bodrog Varmegve, I - II, Budapest 1909. 

BUKINAC, Beato, De activitate franciscanorum in migrationibus populi croatici 
saeculis XVI etXVII , Zagreb 1940., str. 18, 61. si. 

BUNJEVAC, Ivanu Antunoviću, našemu najvrilijemu rodoljubu i ocu naroda 
nam, Neven, 5(1888), b. 2, str. 33-34. 

CEPELIĆ, Mirko, I opet jedna stogodišnjica, Hrvatska obrana, IV., Osijek 1915., 
br. 144, str. 1-3. 

ČOVIĆ, Marko, Književni lik biskupa Ivana Antunovića, preporo-ditelja 
bunjevačko-šokačkih Hrvata, Hrvatska revija XII, 1938., br.7, str. 362-366. 

ČOVIK S BOGOM, Neven, 1(1884), str. 139. 

ČUDOMIL, Ivan Antunović 1815-1888, Neven 33(1920), br. 8, str. 1. 

DA SE RAZMEMO, Neven 45(1935), br. 8, str. 18-19. 

DANICA ili BUNJEVAČKO-ŠOKAČKI KALENDAR (god. 1888, 1889, 1890, 
1891), Subotica, s.a. 

DIMITRIJEVIĆ, Mišo, isto, Glas Crnogoraca XVII. 1888.. br. 5. 

DIMITRIJEVIĆ, Mišo, Ivan Antunović bunjevački Dositije, Branik IV/1888, br. 
4, str. 1-3. 

DOPISNIK, Pismo iz Kalače, Neven 3(1886), br. 11, str. 161. 

ENCIKLOPEDIJA JUGOSLAVIJE. Svez L, Zagreb,1955., str. 131. 

ERDELJANOVIĆ, Jovan, Poreklo Bunjevaca, Srpska kraljevska akademija, 
Beograd, 1930. 

ESIH, I., Antunović, Ivan. (19.VI 1815 -13. I 1888). Leksikon pisaca Jugoslavije, 
I, Novi Sad, Matica srpska 1972, str. 85-86. 

EVETOVIĆ Ante (Miroljub), Pop Ive, Subotička Danica ili bunjevačko-šokački 
kalendar, 44(1927), str. 53-54. 

EVETOVIĆ Ivan, Kratak životopis pokojnog biskupa Ivana pl. Antunovića 
velikog prepošta, Neven 5(1888), br. 2, str. 24-31. 

EVETOVIĆ Ivan, Životopis biskupa Ivana antunovića, kalačkog velikog 
prepošta, Danica ili bunj evačko-šokački kalendar, 6(1889), str. 22-31. 

EVETOVIĆ Matija, Biskup Ivan Antunović, Subotička Danica ili bunjevačko- 
šokački kalendar, 53(1936), str. 41-45. 

EVETOVIĆ Matija, Naši biskupi, Subotička Danica ili bunj evačko-šokački 
kalendar, 58(1941), str. 84-86. 

EVETOVIĆ, Ante Miroljub, Ivi Antunoviću, (pjesma), str. 208-209. 

EVETOVIĆ, Ivan, Životopis biskupa Ivana Antunovića, kalačkog velikog 
prepošta, Građa za povijest književnosti hrvatske, knj. 2, Zagreb 1899., str. 234-244. 
EVETOVIĆ, Matija - KRMPOTIĆ, Lazar Ivan, Život i rad biskupa Ivana Anutnovića, 
narodnog preporoditelja, Hrvatski znanstveni zavod, Pečuh 2002. 

EVETOVIĆ, Matija, Život i rad biskupa Ivana Antunovića, Subotica,1935. 

G. - L., Biskup Ivan Antunović, Subotička Danica ili bunj evačko-šokački 
kalendar, 55(1938), str. 41-43. 

GABRIĆ, Antun, Stopama biskupa Ivana Antunovića, Bačko klasje, Subotica, 
XVIII(1988), br. 50., str. 14 - 15. 

(GABRIĆ, Bela), Antunovićeva godina - Ivan Antunović, Bačko klasje, 
Subotica, XVIII(1988), br. 49., str. 35. 

GABRIĆ, Bela, Znanstveni skup o biskupu Ivanu Antunoviću, Bačko klasje, 
Subotica, XVIII(1988), br. 50., str. 7 - 10. 

GABRIĆ, Bela, Reljef Ivana Antunovića u subotičkoj katedrali - bazilici, Bačko 
klasje, Subotica, XVIII(1988), br. 50., str. 11. - 11.. 

GABRIĆ, Bela, «Odmetnik», pripovijetka Ivana Antunovića, Zbornik Ivan 
Atnunović 1, Subotica 1990., str. 9-14. 

GABRIĆ, Bela, Pripovijetka Ivana Antunovića «Posliednji Gizdarev», Zbornik 
Ivan Atnunović 1, Subotica 1990., str. 21-22. 

GABRIĆ, Bela, Godina biskupa Ivana Antunovića, Subotička Danica, 
LXIX(1990), str. 81.-83. 

GAJARY, Edmund, Kalacsai nagy prepost, Nemzet,1888. 

GROMOVIĆ, (Kujundžić Ilija), Ulomci iz života Ivana Antunovića, Neven 
XXXIII/l920., br. 8, str. 1-2; br.10, str. 18. 

HORVAT, Rudolf. Hrkati u Bačkoj, Bunjevci i Šokci, Osijek 1922. 

HOSKO, Franjo Emanuel, Suradnja E. Fermendžina u Antunovićevoj 
«Razpravi», Zbornik Ivan Atnunović 1, Subotica 1990., str. 73-78. 

HRVATSKA ENCIKLOPEDIJA, Svez. Zagreb 1941, str. 501. 

I. S., Čovjek za naše dane, Hrvatska riječ, Subotica, br. 175., str. 4-5. 

IVAN PL. ANTUNOVIĆ, NASLOVNI BISKUP I VELIKI PREPOŠT (pjesma), 
Neven 5(1888), br. 2, str. 21-23. 

IVANKOVIĆ, Franjo, Tumačenje bunjevačkih narodnih običaja u knjizi 
«Slavjan» Ivana Antunovića, Zbornik Ivan Atnunović 1, Subotica 1990., str. 119-138. 

IVANYI, Istvan, Szabadka tortenete, /-//, Subotica 1886. 

IVIĆ, Aleksa, Iz prošlosti Bunjevaca. O Bunjevcima, str. 17. 

KARANOVIĆ, Mladen, Povodom 400. godišnjice Vojvodine i grada Subotice, 
ostvarenje sna najvećeg bunjevačkog rodoljuba, Bunjevačke novine, IV/1927,11,1-2. 

KEMENY G. Gabor - MANDICS, Marin, Mocsary es Šarčević, Uzenet, 
VII/1977., Subotica br. 1, str. 3-32. (Melleklet, str. 24 si.) 

KIKIĆ, Geza, Antologija proze bunjevačkih Hrvata, Zagreb 1971. 

KLAIĆ, Vjekoslav, Opis zemalja u kojih obitavaju Hrvati, svez. III, str. 197-205., 
Zagreb 1882. 

KLASJE NAŠIH RAVNI, god. IV., br. 5, Subotica 1938, str. 1-3. 9-11. 

KNEŽEVIĆ, Milivoje, Biskup Ivan Antunović i preporod bačkih Bunjevaca, 
Soko na Jadranu 11/1936, br. 5-6, str. 13-15. 

KNEŽEVIĆ, Milivoje, O Bunjevcima, Subotica 1927, str. 31-34. 

KNEŽEVIĆ, V. Milivoje, Biskup Ivan Antunović preporoditelj bačkih 
Bunjevaca, Glasnik jugoslavenskog profesorskog društva, Beograd 1938. knji. XVIII. 
svez. 11-12, str. 1005-1011. 

KOKIĆ Aleksandar, Bunjevci biskupu Antunoviću, Subotička Danica ili 
bunjevačko-šokački kalendar, 55(1938), str. 32. 

KOPILOVIĆ Antun, Pastoralno-preporoditeljski lik biskupa Ivana Antunovića, 
Zbornik Ivan Atnunović 1, Subotica 1990.,str. 175-197. 

KOSTALIĆ, Janko (Evetović Ivan), Pokojni Biskup Antunović kod Košuta, 
Neven, V/1888, br. 5, str. 79-80. 

KOSTALIĆ, Janko, Posli smrti biskupa Ivana Antunovića, Neven, V/1888, br. 3, 
str. 41-45. 

KRMPOTIĆ, Lazar I., Poruka biskupa Ivana Antunovića rodu svom, Zbornik 
Ivan Atnunović 1, Subotica 1990., str. 203. 

KRMPOTIĆ, Lazar I., Poruka I. Antunovića našem vremenu, Zbornik Ivan 
Atnunović 1, Subotica 1990., str. 33-35. 

KRMPOTIĆ, Lazar I., Zahvalno slovo biskupu Ivanu Antunoviću, Zbornik Ivan 
Atnunović 1, Subotica 1990., str. 205. 

KRMPOTIĆ, Lazar Ivan, Biskup Ivan Antunović, preteča suvremenog 
ekumenizma, Zbornik Ivan Atnunović 1, Subotica 1990., str. 95-100. 

KRMPOTIĆ, Lazar Ivan, Društvni i karitatini rad biskupa Ivana Antunovića, 
Zbornik Ivan Atnunović 1, Subotica 1990., str. 163-164. 

KRMPOTIĆ, Lazar Ivan, Antunovićev književni rad, Bačko klasje, XVIII(1988), 
br. 49., str. 22.; Subotička Danica, LXVIII(1989), str. 155.-156. 

KRMPOTIĆ, Lazar Ivan, Sto godina poslije, (niz članaka) u knjizi Hrvatski 
književnici u Mađarskoj - Ivan Antunović, Hrvatski znanstveni zavod, Pečuh 2002, str. 
337 - 432. 

KRUNOSLAV (Stjepan Grgić), Imendanu «Starog Rodoljuba, (pjesma), Neven 
1(1884), br. 5, str. 65-66. 

KRUNOSLAV, Prisvitlom i Prečastnom gospodinu Ivanu Antunoviću, Neven 
2(1885), br. 7, str. 97-102. 

KUJUNDŽIĆ, Ivan, Bunjevačko-šokačka bibliografija , Rad JAZU, 355, str. 667- 

769. 

KUJUNDŽIĆ, Ivan, Izvori za povijest bunjevačko-sokačkih Hrvata, Matica 
Hrvatska, Zagreb 1968. 

KUJUNDŽIĆ, Tona, Našem velikanu, (pjesma), str. 8. 

LIPOVČIĆ, Lauro, Nad grobom prisvitloga i prečastnoga gosp. začastnog 
biskupa i velikog prepozita u Kalači, Neven, V/l888, br. 2, str. 23-24. 

MANDIĆ Mijo, Bunjevački biskupi. Pravi bunjevački kalendar, 1936, str. 55-58. 

MANDIĆ Mijo, Kako su postale bunjevačke novine i bunjevački kalendari, Pravi 
Bunjevački kalendar, 1934., str. 33-38. 

MANDIĆ Mijo, Nova Subotica, Pravi bunjevački kalendar, 1936., str. 47-49. 

MANDIĆ Mijo, Povijest bunjevačke književnosti, Neven 33(1920), br. 229, str. 

1 - 2 . 

MANDIĆ Mijo, Slava uspomeni Ivana Antunovića, Neven 33(1920), br. 8, str. 1. 
MANDIĆ Mijo, Uspomene iz života pok. Antunovića, Neven 33(1920), br. 1, str. 
1.; br. 5, str. 1-2; br. 10, str. 1-2; br. 13, str. 1-2; br. 18, str. 1., br. 26, str. 2; 

